
THOMAS VALLAURIUS 

L. S. 



Hosce libros evolventi <ie rebus gestis 
Alexandri Magni nonnulla sane occur- 
runt, quae ab Augusteae aetatis nitore 
discedant; complura itidem, quae scri- 
bentis ingenium, copiam et subtile quod- 
dam iudicium apertissime testentur. 
Quo factum est, ut viri elegantiores in 
Curtii aetate definienda diversi prorsus 
abirent. Sed quidquid demum hac de re 

sentiendum sit; illud tamen certo con- 
stat, miram quamdam ex hisce narratio- 
nibus voluptatem peti, ob infinitam re- 
rum et locorum varietatem , quae ab 
historico depinguntur; praesertim vero 
ob ingentes Alexandri spiritus, ob ma- 
ximam illius patientiam in laboribus , 
incredibilem audaciam in periculis; po- 
stremo ob prosperam perpetuamque for- 
tunam , qua tot gentes moribus dissi- 
miles, immanitate barbaras, opibus pol- 
lentes celerrime superavit. Nec minus 
delectat in fortissimo illo imperatore aut 
venia petentibus saepe hostibus data , 
aut humana vereque popularis natura, 
qua se unum ex suis commilitonibus 
ferendo, illorum voluntatem sibi unice 
conciliaret. Quin et ipsa illius vitia su- 
pra mortalis ingenii modum, legentium 
animos tenere consueverunt. 

Quum res ita sese habeat , ne quid 
uspiam esset, in quo studiosi littera- 
rum latinarum offenderent, librum ex 
Weissiana recensione emendatissimum, 
et Freinshemii supplementis puctum , 
iis adnotatiunculis passirn illustrandum 
putavi, quae planiorem viam tironibus 
sternere videantur. Cura ut valeas. 

Augustae Taurinorum ni Cal. Martias 
an. m. dccc. liiI. 

SUPPLEMENTORUM IN Q. CURTIUM 

LIBER I. 


ARGUMENTUM 

Cap. 1. Origo Alexandri, et quae vel orlnni eius praecesserint , vel 
ipso orlus tempore evenerint 2. Eius educatio et exercitia juvenilia. 
3. Alexandri scientiarum amor et studia, duce Aristotele. A. Quanti 
Homerum fecerit -. quam temperans fuerit. Historia de Encephalo ali 
eo domito narratur. 5. Philippo ahsento Alexander Macedoniae prae- 
fectus quae gesserit. Philippus imperator fit exercitus Graecorum. Ea 
re territis Atheniensibus quid suaserit Demosthenes. 0. Pythonis, a 
Philippo Thebas missi, ad Boeotios oratio. 7. Oratio ad eosdem De- 
mosthenis. 8. Thebani, facto cum Atheniensibus foedere, ludium Phi- 
lippo indicunt. Philippus Graeciam subigit-, Thebas capit. Bellum Persis 
inferre statuit. !). Narrantur dissidia in familia Philippi, et ipsius mors. 
10. Succedit Alexander. Eius ad populum oratio, et vindicia in patris 
interfectores. 1 1 . Alexander praetor factus Graecorum Corinthum venit. 
Dein Thraces adgredttur. 12. Getas superat. Germanorum legatos ex- 
cipit. Contra Illyrios protleiscitur. 15. Sparso de morte eius rumore, 
rebellant Graeci , Demosthene instigante. Redit Alexander et Thebas 
evertit. 1 1. Pacem Atheniensibus concedit , in Persas bellum laturus. 

I. 

Alexandri, qui ademptum Persis imperium in Grae- 
ciam intulir, vitam atque res gestas plurimi Graecorum 
memoraverunt : ex quibus plerosque operum suorum 
spectatores , quosdam etiam socios atque ministros ha- 
buit ; nonnullos , ut erat avidus mansurae post mortem 
gloriae, ad hoc ipsum evocavit, ut res suas traderent 
posteritati. 2. Ceterum praeter ipsam rerum magnitu- 
dinem, innata genti fabularum cupido eifecit, ut eorum 
complures monstris quam vero similiora proderent: fide 

autem dignissimi videntur Ptolemaeus, qui postea regna- 
vit, et Aristobolus. 3. Etenim exstincto iam Alexandro 
sua edentibus metus et assentationis causae decesserant, 
quibus fere narrandarum rerum veritas corrumpi solet: 
nam Ptolemaeum etiam regii nominis dignitatem men- 
daci historia polluere voluisse quis crederet? 4. Uterque 
autem quum mullis ad res Alexandri pertinentibus ne- 
gotiis non interfuerint modo, verum etiam praefuerint, 
verissima prae aliis tradere potuisse liquet. 5. Quoties 
igitur consentiunt, ceteris anlehabuimus: ubi in diver- 
sum abeunt , ex copia rerum ea potissimum secrevimus, 
(juae diligenter inter se composita proxime ad rerum 
gestarum fidem videbautur accedere. 6. Quod etiam post 
aetatem Alexandri alios Graecorum secutos video, quibus 
aliqua veri cura fuit; et nuper ex Sicilia Diodorum. Nam 
qui ex Romanis animum ad historiam applicuerunt , ii 
patriis rebus contenti, externa neglectui habuere : quia 
victoris populi gesta componentibus neque maiestas re- 
rum deerat, et plus utilitatis allatura videbantur in eadem 
republica degentibus. 7. Quorum studium ut laude di- 
gnissimum arbitror , sic extra reprehensionem fore con- 
fido , si nostris etiam hominibus ostendam eum regem, 
qui unus omnium mortalium , intra brevissimum aevi 
spatium, plurimum terrarum occupavit: 8. quo appareat, 
non forte neque temere res humanas ferri ; sed plerumque 
fortunam pro moribus; neque diuturnam esse felicitatem 
quae virtute destituatur. 9. Igitur Alexandrum omnibus 
ingenii fortunaeque dotibus abunde auctum ornatumque 
fuisse comperio , quibus fatalem tantae potentiae virum 
oportebat instrui. Genus ab Hercule repetebant Mace- 
donum reges: Olympias, Alexandri mater, initia suae 
gentis ad Achillem referebat. 10. Puero neque incita- 
menta exemplaque gloriae , neque virtutis hiagister aut 
exercitatio deerant. Quippe Philippus pater continuis 
bellis contcmtam ante Macedonum gentem extulit , et 
coacta in ordinem Graecia , cunctis formidabilem fecit. 
11. Denique non solum operum post se gestorum fun- 
damenta posuit ; verum etiam quum decederet, persico 
bello intentus, delectus habuerat, commeatus, pecuniam, 
exercitum paraverat ; et Parmentonis opera iam Asiam 

aperuerat. 12. Sed in eo rerum momento subductus est, 
ut et maxima gerendi belli subsidia (ilio , et plenam 
gesti gloriam relinqueret : quadam fortunae industria , 
quam unus hic perpetuo obsequentem sibi habuit. 13. Cu- 
ius admiratione non postea modo , sed statim ab initio 
dubitatum est , rectiusne foret , non per Aeacidas aut 
Herculem, sed ab ipso protinus love , tanto homini di- 
vinae stirpis originem asserere. 14. Ipse quidem, quum 
Hammonem libycum adiret , eius lilium se appellari 
voluit, ut postea trademus. Ceterum draconem in cubili 
matris eius visum, quem luppiter induerit, eoque ge- 
nitum fuisse Alexandrum, multi crediderunt : insomniis 
etiam, valumque responsis fidem generis factam: et quum 
Philippus Delphos sciscitatum misisset, oraculo monitum, 
ut Hammonem inprimis revereretur. 15. Nec desunt, qui 
fabulosum id quidem, non tamen adulterium matris falso 
iactatum asserant. Quippe pulsum Aegypti regno Necta- 
nebum , non , ut vulgo arbitrantur , in Aelhiopas con- 
cessisse ; sed (juum adversus vim persicam in Philippo 
maxime praesidium speraret , in Macedoniam vectum , 
magicis praestigiis illusisse Olympiadi, thorumque hospitis 
temeravisse. 16. Suspectam quidem exinde Philippo , 
neque aliam tam intimam divortii , quod inter eos se- 
cutum est, caussam, pro comperto postea fuisse. Etiam 
quo die Philippus Cleopatram domum deduxerat, Atta- 
lum , sponsae avunculum , Alexandro natalium dedecus 
exprobrare ausum , ipso quoque rege ex sese genitum 
negante : 17. denique de Olympiadis adulterio non in 
nostro solum orbe , sed apud devictas quoque nationes 
pertinacem rumorem obtinuisse. Verum velandae igno- 
miniae repetitura ex antiquis fabulis de dracone com- 
mentum: idem enim olim de Aristomene Messenios, de 
Aristodama Sicyonios iactavisse. 18. Sane apud maiores 
nostros de Scipione , qui Carthaginem prior afllixit, ea- 
dem ferine fama fuit ; similisque divinitatis opinionem 
romani modo principis ortus habuit : nam de conditore 
urbis Romulo quid attinet dicere, quum nulla gens tam 
vilis reperiatur , quae sui generis auctorem non faciat 
Deum, aut Deo editum? 19. Ceterum Nectanebi fuga 
temporibus hisce non congruit : sexennis enim iam erat 

Alexander, quum ille ab Ocho vicius, a vilis opibus ex- 
cideret. Nec ideo minus vanum est, quod de love fertur. 
20. Ipsa quidem Olympias, demto post mariti necem 
metu , asseverationem filii love se genitum credi volentis 
irrisisse dicitur, missaque epistola petivisse, ne se, nihil 
tale commeritam, odiis lunonisobiectare pergeret. 21. An- 
tea enim ipsa maxime fabulam confirmasse creditur , 
proficiscentemque in Asiam Alexandrum monuisse , ut 
memor origiuis digna tanto genitore capesseret. 22. Verum 
tamen ostentis Dehm variisque praesagiis inter conceptum 
editumque partum significatum fuisse , quantus homo 
nasceretur , consensu traditur. Obsignatam Olympiadis 
alvum annulo , cuius sculptura leonem praeferret, per 
quietem Philippus vidit. 23. Cuius rei memoriam ser- 
vavit Alexandria , quam in Aegypto conditam, aliquam- 
diu Leontopolim appellavere. Nam de Alexandri ma- 
gnanimitate et robore somnium illud interpretatus erat 
Aristander , peritissimus vatum , qui postea comes ei 
haesit , sacrisque eius praefuit. 2 f *. Qua autem nocte 
Olympias neperit, maximi per Asiam nominis templum 
Ephesiae Dianae ignis hausit. Intulerat eum cuiusdam 
hominis perditi furor; qui comprehensus tortusque, non 
alia mente id commisisse fassus est , quam ut magno a- 
liquo facinore memoriam sui diuturnam efificcrct. 25. Ergo 
tam foedi exempli cladem non istius tantum aedis damno 
aestimavere Magi , qui luni Ephesi degebant ; verum 
pro maioris ruinae praesagio habentes , totam urbem 
moestis implevere clamoribus : exortam alicubi facem , 
cuius incendio, similem ob causam, totus olim Oriens con- 

a raturus esset. 26. Forte per idem tempus Potidaeam 
enicusium coloniam Philippus subegerat , quum et 
Olympia quadrigis se vicisse cognovit, et a Parmcnione, 
quem in Illyrios miserat, maioris momenti nuntius venit, 
fusis ingenti proelio barbaris, Macedonas prospere pu- 
gnavisse. 27. Exultanti tam laeto ubique votorum exitu 
etiam de Olympiadis partu renuntiatum est: nec dubi- 
tavere vates , invictum fore , qui inter tot victoriarum 
palmas nasceretur. 28. Ferunt , tot simul prosperarum 
rerum cumulo attonitum regem , et invidiam Deflm ve- 
ritum , oravisse Nemesin , ut hoc fortunae obsequium 

modica aliqua calamitate ulcisci contenta foret. 29. Pro- 
ditum etiam est memoriae, in oppido Pella duas aquilas 
in culmine domus, ubi puerum enixa erat regina, tota 
die persedisse. Gemini pef Europam Asiamque imperii 
augurium id fuisse, post eventum facile interpretati sunt. 
Terram quoque tum movisse , magnamque tonitruum 
fulminumque vim erupisse coelo, auctores liabeo. 30. Na- 
tus est autem, ut accuratiores tradunt, incipiente Olym- 
piade sexta supra centesimam, praetore Athenis Elpine, 
a. d. xii Calend. sextil., quem tum mensem Macedones 
Loum vocabant: quo tempore populus romanus quadrin- 
gentesimum fere annum agens , vicinorum bellis exer- 
cebatur, et subiugando terrarum orbi quotidianis incre- 
mentis praeludebat. 

II. At Philippus , auctus lilio , dc quo propter oblata 
tot omina spem amplissimam conceperat, in educationem 
curamque eius omnes cogitationes convertit. 2. Quippe 
vir prudens et amans patriae , nihil molitionibus suis 
profectum facile sentiebat, si rebus undique motis, ho- 
minem imperitum aut segnem Macedoniae post se re- 
linqueret: suam quoque gloriam haud durabilem futuram, 
si maximarum rerum instrumenta, quae tauta industria 
parabat, successoris inertia corrupisset. 3. Leguntur inter 
epistolas eius , venustatis et prudentiae plenas , literae, 
quas tum ad Aristotelem, qui cum Platone exercebatur, 
Athenas misit, in hunc fere modum scriptae, i. Philippus 
Aristoteli salutem dicit. Certiorem te facio , filium mihi 
genitum esse. Nec perinde Diis gratiam liabeo , quod omnino 
natus est , quam quod te florente nasci illum contigit : a 
quo educatum institutumque neque nobis indignum spero 
evasurum, neque successioni tantarum rerum imparem. Sa- 
tius enim existimo carere liberis, quam opprobria maiorum 
suorum tollentem , in poenam genuisse. 5. Neque fefellit 
eum opinio: quippe puer, Aristotele doctore diu usus, 
ad res in ea aetate gerendas insigne praesidium sibi 
comparavit. Sed haec postea acciderunt, lnterim consti- 
tuti sunt infanti nutritores atque paedagogi , Leonidas, 
Olympiadis propinquus, et Lysimachus Acarnan. 0. Phi- 
lippus nationis eiusdem adiectus, qui valetudinem pueri 
regeret, Hellanicae ( Dropidis erat tilia, ex illustrioribus 

Macedonum feminis ) corporis et morum recta temperie 
probatae nutricis munus demandatum est. 7. Hac cura 
paucos intra annos effectum est , ut iam tum polliceri 
videretur eum regem , quem postmodum exhibuit. Nam 
et in puerilibus membris indomitus eminebat vigor; et 
eximiae indolis argumenta aetatem longe praevenerant. 
8. Excellens nativa et genuina venustate corporis, cultum 
aspernabatur, anxiam formae curam feminis convenire 
dictitans , quae nulla alia dote aeque .commendarentur: 
si virtutis potiri contigisset, satis se speciosum fore. 9. Fuit 
autem , quum adolevisset, iusta membrorum proportione 
conspicuus , artubus robustis , probeque compactis , vi 
tamen , quam specie , validior ; quippe corporis eius 
habitus intra proceritatem stetit. 10. Cutem habuit can- 
didam , nisi quod in malis, itemque pectore, grato ru- 
bore suffundebatur; capillum fliivuro, leniter intortum; 
nasum aquilinum ; oculos varios , nam laevus glaucus 
fuisse traditur , altero nigerrimo. Inerat autem ipsis oc- 
culta quaedam vis , ut sine veneratione atque horrore 
quodam intuentium non adspiceretur. 11. Pernicitate pe- 
dum admirabili fuit; quam, ut magnae in expeditionibus 
utilitatis, etiam rex non omisit exercere , saepeque cum 
velocissimis suorum cursu certare visus est , patientia 
laboris supra fidem eximia ; qua saepe una, difficillimis 
temporibus , sibi exercitibusque suis salutem peperit. 
12. Exercitationibus crebris, et calidissima corporis tem- 
perie , adeo , quidquid vitiosi humoris sub cute colligi 
solet , expugnavit, ut suavem ex ore membrisquo exha- 
laret odorem , coque etiam tunicas , quibus uteretur , 
impleret; ob easdem causas, ut quidam putant, ad vinum 
irarnque proclivior. 13. Visuntur adhuc imagines eius 
statuaeque , summorum artificum opera , no enim vul- 
garium sculptorum pictorumve temeritate oris sui honor 
obsolesceret, studiose cavit; poenam comminatus, si quis 
iniussu suo conaretur. Ergo abundante tum artificum 
copia, volentem unus Apelles pinxit, sculpsit Pyrgoteles, 
Lysippus et Polycletus aere duxerunt. Ii. Citatiorem gres- 
sum Leonidae vitium fuisse , ferunt ; ex ipsius consue- 
tudine id haesisse Alexandro, quod postea, quum enixe 
vellet, corrigere non potuerit. Equidem educationi plu- 

riinum tribui debere, non infiteor; ceterum hoc quidem 
naturae potius adolescentis , quam assuetudini, deputo ; 
etenim in homine velocissimae mentis necessum erat, ut 
ardorem animi corporis etiam motus sequeretur. 15. Quem 
adeo non in vitio posuere successores ipsius, ut etiam 
studiose aemularentur; simul depressiore in laevum collo, 
obtutum eius vibrantem , et elatiorem vocem imitati , 
quum animum non exprimerent; quippe plurimorum ex 
illis longa vita vix quidquam habuit dignum, quod cum 
huius puerilia compararetur. 16. Neque enim quidquam 
aut loquebatur, aut agebat humile; sed dictis faclisque 

f iar fortunae suae, vel etiam supra erat'. Nam quum esset 
audis avidissimus, non undecumque eam affectabat, sed 
optimis quibusque comparari gaudebat ; ingloriam ex 
vilibus palmam intelligens, tantoque illustriorem victo- 
riam , quanto quos vicisset pluris haberentur. 17. Ergo 
dicentibus, quoniam cursu plurimum valeret, debere pro- 
lileri nomen suum inter eos , qui Olympicis ludis cer- 
taturi essent , cognominis sibi regis exemplo , magnam 
ea re per Graeciam sibi famam comparaturum: Facerem 
inquit , si reges haberem adversarios. 18. Quoties aut 
praeclara aliqua pugna Philippus vicerat, aut oppidum 
opulentum in potestatem redegerat, laetantibus aliis, ipse 
haud obscure indolescebat; exceptaque vox est querenlis 
inter aequales, nihil reliqui facturum patrem sibi ipsisque, 
quum adolevissent. Quippe deperiturum gloriae vere- 
batur, quidquid accessisset opibus; nectam harum pos- 
sessione, quam istius cupidine movebatur. 19. Somni 
natura parcissimus , etiam arte vigilantiam adiuvabat. 
Si quid occurrisset , quod seria meditatione dignum vi- 
deretur , comprehensa pila argentea , brachium extra 
lectura porrigebat , ut in subiectam pelvim illapsa, ex- 
citato sonitu, torporem in somnum deficientis discuteret. 
20. Deos ab ineunte aetate magnifice coluit. Sacro quo- 
dam ita liberaliter thura flammis intulit , ut Leonidas, 
vir severus et parcus , profusionem istam non ferens , 
exclamaret , sic adolebis , quum regiones subegeris , ubi 
Isaee nascuntur. 21. Cuius vocis memor, quum postea thu- 
riferam Arabiam pacaret , multa odorum talenta misit 
Leonidae, cum mandatis, ne posthac in Deorum honoribus 

adstrictior esse vellet , quos inteliigeret dona hilariter 
oblata tam larga manu rependere. 22. Animi sublimis 
et magna conaturi documenta mature dedit. Persis ea 
tempestate Artaxerxes , cognomento Ochus , praeerat. 
Eum Artabazus et Menapis satrapae , Memnonque rho- 
dius , egregius dux , bello lacessiverant ; sed potentia 
regis oppressi, deserta Asia ad Philippum profugerant. 

23. His tum Alexander septenni minor mire delectabatur, 
crebroque de rebus persicis interrogabat: nihil quidem 
puerile et sordidum , sed : quibus maxime firmamentis 
opes regiae niterentur ? quis armorum usus , quae au- 
dacia viris , quanta equis pernicitas esset ? quot dierum 
itinere Macedonia distaret Susis? quae regi morum via, 
quaeque exercitatio corporis, atque opinio virtutis foret? 

24. Postea, quum deprecante fratre Memnonis Mentore, 
cuius sororem in matrimonio Artabazus habebat , cum 
exsulibus in gratiam rediissel Ochus, eosque a Philippo 
repeteret ; Alexander legatos eximiae in tantilla aetate 
indolis admiratione ita perculit, ut unus eorum in haec 
verba prorumperet: Hic quidem puer magnus est rex ; 
noster vero, dives. 25. Haec autem quum merito quidem^ 
naturae suae debere videretur , haud minus institutioni 
debuit. Nam paler, satis gnarus, quantum Epaminondae 
commercium sibi profuisset, quanloque plura eloquentia, 
quam vi , confecisset , summa cura incubuerat , ut a 
tenera statim aetate liberalium artium studiis probe im- 
bueretur. 26. Igitur Aristotelem , magni nominis philo- 
sophum, ingentibus praemiis evocatum perpulit, ut etiam 
prima literarum elementa puero traderet. Nec abnuit vir 
doctissimus , quum inteliigeret , quantum esset a prin- 
cipio recte instrui multis imperaturum; frustraque con- 
temni prq parvis , sine quibus ad maiora profectus non 
esset. 27. 5 ariis deinde magistris, ut alius alia arte excel- 
lebat , usus, non modo mentem egregiis implevit disci- 
plinis, verum etiam corpus omnis generis exercitationibus, 
ad usum bellorum et patientiam laboris edomuit: ne 
tum quidem vacuus, quum otiari videretur; quippe pila, 
vel saltatione virili , non tam laxabat animum , quam 
seriis obsequiis membra praeparabat. 

III. Postquam deinde aetas et ingenium paullisper 

adolevit, iamque severioribus studiis idoneus visus est, 
revocatum, qui tum apud Mitylenaeos agebat, Aristotelem 
continuo secum habuit, donec post mortem patris rerum 
potitus , in Asiam transiiceret. 2. Quo temporis spatio , 
quidquid a tanto praeceptore tradi potuit , jreraidicit. 
Cognoscendae rerum naturae tanto avidius incubuit , 
quanto pertinaciore spe imperium universi orbis prae- 
ceperat. Cuius indagationem postea quoque adiuvit, plane 
regio et animo et sumlu. 3. Aristoteli, quo naturas ani- 
malium certius atque perspectius commentari posset , 
tota Asia (iraeciaque parere iussit , quotquot venatu , 
aucupio , piscatuve vitam tolerabant , aut aliquam in 
eiusmodi negotiis peritiam assecuti fuerant. Constat , in 
eius operis impensas octingenta talenta philosophum ac- 
cepisse. k. Adeo autem cognitionem illam dilexit, ut in 
eam suculum faceret , curamque impenderet , cuius fru- 
ctum visurus non erat. Post centum annos capti sunt 
cervi cum torquibus aureis , quos addiderat, ut vel pos- 
teri cognoscerent , quanta fides habenda foret iis, quae 
de istorum animalium longaevitate ferebantur. 5. Subli- 
mioribus quoque disciplinis, quas acroamalicas appellant, 
eruditum fuisse , ipsius testatur epistola , qua queritur, 
Aristotelem dignitatem earum evulgatis praeceptis profa- 
nasse. 6. Et ille excusavit , rescribens , ita libros illos 
esse editos , ut haberi possint pro ineditis r nec enim 
quemquam senleutiam ipsorum magnopere percepturum 
esse, nisi, quae iis continerentur, iam antea didicisset. 
7. Idem quum rhetorica ab eo exigeret, sollicite vetuit, 
ne aliorum etiam in manus pervenire pateretur. Neque 
enim minus honestis artibus , quam potentia , ceteris 
praestare cupiebat : indignabalurque, communicari lau- 
dem illam cum humillimis. 8. Medicinae quoque studio 
imbutum ab Aristotele , filio medici , ex gente Ascle- 
piadarum , fidem ipsius epistolae faciunt. 9. Eam autem 
philosophiae partem , quae sibi aliisque probe imperare 
docet , ita coluit , ut magnanimitate , prudentia , tem- 
perantia, fortitudine, quam armis et opibus instructior, 
tantam imperii persici molem subruere aggressus cen- 
seatur. 10. Ipse quidem praedicavit, non minus se de- 
bere Aristoteli , quam Philippo : huius enim munus fuisse, 

quod viveret; illius, quod honeste viveret. 11. Ingenium 
tameu ardens ambitione, nimia honoris gloriaeque prae- 
dicatione, quam inter genera bonorum referendam esse 
Aristoteles sciverat, elatum fuisse, ut non modo imperii 

E rorogandi gratia bella ex bellis sereret , verum etiam 
>eus haberi vellet , quidam non immerito credidere. 
12. Celerum , non solum imperante Alexandro , eximio 
honore maximisque muneribus affectus est Aristoteles : 
sed et vivo adhuc Philippo ingens institutionis suae pre- 
tium tulerat , impetrato, ut in ipsius gratiam patria in- 
stauraretur. 13. Olynthios Philippus acerrimos hostes 
expertus fuerat : nam vicini Macedoniae , et potentia 
hactenus haud impares , aegerrime tulerant , sub rege 
bellicoso vafroque regni opes crescere, accolis perniciem 
aut servitium allaturas. Ii. Ergo quo infensioribus ani- 
mis certatum est, eo asperior victoria fuit. 'Urbem ca- 

r itam direptamque solo aequavit Philippus: cives veniere, 
n reliqua etiam ditionis eorum oppida saevitum est. 
Inter quae Stagiram , unde Aristoteles genus ducebat , 
par calamitas obruerat. 15. Eam tum regis permissu atque 
opibus ex integro condidit; restitutaeque leges tulit, qui- 
bus postmodum usa est. Ita quam stantem florenlemque 
tot’ fortium virorum manus ab excidio prohibere non 
potuerant, eam incensam atque dirutam unius civis ex- 
citavit ingenium. 16. Quanti autem Aristotelem fecerit 
Philippus, hinc etiam aestimari potest, quod saepe filium 
monuit, ut sub tam idoneo magistro sapientiae gnavam 
operam daret, ne mox multa committeret, qualium caussa 
ipse pudore et poenitentia angeretur. 17. Igitur postea 
quoque maximis rebus intentus Alexander , non omisit 
magistrum venerari ; crebroque per literas compellavit 
hominem, nec disciplinarum modo arcana, sed et morum 
remedia petiit. 18. Atque ille rescripsit , quibus ipsius 
atque subditorum felicitati consultum opinabatur : me- 
minisset, tantam ipsi concessam esse potentiam, ut pro- 
desset hominibus, non ut eos laederet: irae quoque, in 
quam maxime praecipitem noverat , modum poneret , 
neque enim irascendum inferioribus: parem autem ipsi 
esse neminem. 19. Ad postremum tamen animo iam ela- 
tior spernere eum coepit: praesertim quum ob Callisthenis 

exitum infestum sibi ; et praeter sapientiae praecepta , 
etiam vindictae causa, ambitionem humanum fastigium 
despicientis, disputationibus exagitare crederet. 20. Certe 
paullo ante mortem , Cassandro obiecta patri suo cri- 
mina purgante, exclamasse fertur: Aristotelicae versutiae 
machinationibus instructum venisse , ut iustas aliorum 
querelas fallacibus argutiis eluderet: 21. deinde utrique, 
si vera quae deferrentur compcrisset , malum minatum 
esse , tam vehementi vultu, ut diu post eius interitum, 
quum forte Cassander , tum rerum in Graecia potens , 
imaginem Alexandri Delphis positam intueretur , revo- 
catus in periculi sui memoriam, toto corpore cohorruerit. 
22. Quae res Aristoteli etiam magnae infamiae occasio 
fuit: quippe venenum , quo Alexander periisse creditus 
est , non alterius ingenio equinae ungulae inditum , et 
Babylonem deportatum , rumor suspicatus est. 23. Ada- 
mavit et musicam , cique seriam initio operam dedit : 
donec contumeliosa interrogatione patris, ecquid puderet 
tam scite canere? velut artem suae maiestati indecoram, 
negligentius tractare coepit. 24. Quo quidem tempore 
magistro chordam quamaam ex artis praescripto pulsare 
iubenli , quid autem referat , inquit , si hanc pulsavero ? 
in aliam intendens digitum. At ille, nihil referre futuri 
regis, futuri autem citharoedi referre, respondit. 23. De- 
lectatus deinceps est masculo cantu , quum molles fra- 
ctasque modulationes ut perniciem morum aversaretur. 
Quo nomine maxime amplexus est Timotheum, artis eius 
professione celebrem. 26. Ille enim , accommodata ad 
ingenium illius scientia , modo, quem phrygium appel- 
lant , ita aliquando eum rapuit, ut tanquam divino in- 
stinctu exardesceret animo, et, velut propinquo iam 
hoste, ad arma capienda prosiliret. 27, Eloquentiae etiam 
sub Anaximene lampsaceno studuit : quae res postmo- 
dum incolumitatem urbi attulit, quum Persarum opibus 
studentem Alexander diruere constituisset. 28. Conspi- 
catus enim Anaximenem extra moenia prodeuntem, neo 
dubitans , quin pro patria deprecatum venisset , Grae- 
corum Deos testatus est, non facturum se, quod petisset. 
Quo audito callidus ille rogavit, ut Lampsacum dirueret. 
Ille , et iurisiurandi religione adstrictus, et magis etiam 

praeceptoris olim sui sagacitate delinitus , gratiam deli- 
ctorum Lampsacenis fecit. 29. Comoedos , ut instituto 
suo parum congruentia tractantes, corrumpendisque mo- 
ribus natos, contemsit. Neglexit et pugiles, quamquam 
maximi tum in Graecia tierent : forte quod otiosos et 
saginae addictos , valida membra spectaculorum potius 
ludibriis , quam patriae necessitatibus commodare, non 
probabat. 30. Reliquas artes , etiam quas ipse non at- 
tigerat , impense fovit. Unde ex toto fere orbe passim 
ad ipsum confluebant , quicunque insigni aliqua peritia 
praecellere sibi videbantur: eique vel ingenii sui monu- 
menta dedicabant , vel exhibito artis suae specimine, a 
munificentissimo regum, et cuius auimo fortuna respon- 
deret , immensas plerumque divitias consequebantur. 
31. Etiam quos procul positos praeclara eruditio aut vir- 
tus commendabat, iis ingentia munera ultro largiri con- 
sueverat. Igitur tantus ea tempestate doctorum atque 
sollertium hominum proventus fuit , ut vix ulla aetas 
bonis artibus copiosior exstiterit. 32. Solent enim ingenia 
moresque componi ad principum mentem; omnisque fere 
temporum inclinatio regnantium infamia vel decus est. 

IV. Ex veterum monumentis nihil ante habuit Homero, 
quem unum omnem sapientiam , qua imperia constant, 
optime complexum esse autumabat: adeoque eum cordi 
habuit , ut graeco cognomento amator Homeri diceretur. 
2. Libros eius semper secum ferre solitus , etiam quum 
quiesceret , una cum pugione sub cervicali reponebat , 
militiae suae viaticum et institutionem bellicae virtutis 
appellans. Achillem praedicabat felicem , quod tantum 
virtutis suae praeconem invenisset. 3. Reperto inter Da- 
mascenam praedam materiae curaeque exquisitissimae 
scrinio , et disquirentibus amicis, cuinam usui convenien- 
tissime destinaretur? ipse, Homero, inquit, dedicabimus, 
ut pretiosissimum humani ingenii monumentum elegantissimo 
etiam opere servetur, 4. Inde obtinuit, ut emendatissima 
poetae editio , quam magna cura comparaverat Alexan- 
der, e narthecio vocaretur: quippe scrinium illud, quum 
adhuc Persarum esset, unguentis et odoribus asservandis 
serviverat. 5. Quidam prospere gestae rei nuntius quum 
citato cursu ad eum ferretur dextramque porrigeret , 

vultu maximae laetitiae notas praeferente , Quid mihi 
nuntiaturus es tanto gaudio dignum , inquit , nisi forsan 
Homerus revixit. 6. Sed tum eo iam felicitatis pervenerat, 
ut propemodum exsatiatae gloriae nihil dcesse putaret, 
praeter idoneum buccinatorem. Crebra autem lectione 
totum fere edidicit, ut nemo neque promptius eo fami- 
liariusque uteretur, neque exactius de eo iudicaret. 7. Ex 
omnibus autem eius carminibus maxime probabat versum, 
quo boni simul imperatoris , robustique militis laudes 
Agamemnoni tribuuntur ; eumque praecipuum virtutis 
incitamentum , et veluti morum suorum magistrum ha- 
buit. 8. His itaque disciplinis imbutus, summae fortunae 
vim atque dignitatem egregie lutatus est : superbia et 
licentia , qua quidem sola principes agunt , abstinuit. 

9. Cultu curaque corporis naud multum supra privati 
modum eminens, virtute potius, quam vestium ornatu, 
anteire suos imperatorium censebat: hilaris, humanus, 
aflabilis , ut tamen contemtum excluderet: vino deditus, 
sed citra ebrietatem. Nam si otium nactus esset , ser- 
monibus magis, quam compotatione, tempus extrahebat. 

10. Voluptates ita conlemsit , ut matri curam iniiceret , 
ne plane ad generandum inhabilis esset, illud inprimis 
religiose tenuit, ne cuius thorum violaret. Quibus vitae 
morumque institutis diu inhaesit , magnumque et me- 
morabilem regem egit : donec , impetu quodam et vclut 
torrente fortunae convulsus et mutatus, pristinam animi 
moderationem paullatim exueret. 11. Animi robur cum 
insigni dexteritate, magna patris et aliorum admiratione, 
ostendit in equo Bucephala : nam id nomen bubuli ca- 
pitis figura insignitus acceperat. 12. Plurimum tum eque- 
stri laude pollebat Thessalia , nobiliumque equorum 
greges multis locis alebantur. Eminebat tamen inter o- 
mnes viribus et specie Bucephalas , quem Philonicus , 
ex Pharsalia oriundus, maximo in illis regionibus prin- 
cipe dignum existimans , ad Philippum adduxerat , se- 
decim talentis venalem. 13. Quum autem velocitatem 
equi obsequiumque experturi in campum descendissent, 
nemo amicorum satellitumque regis tractare eum potuit.: 
quin insurgebat in omnes, et conscendere conatos ferocia 
exterrebat. 14. lamque pro indomito , et ob feritatem 

inutili, relinquebatur; quum suspirans Alexander, Qualem 
isti equum perdunt , per mollitiem animi et tractandi im- 
peritiam! Quo saepius repetito, a patre increpitus, quod 
ob negotium , quod emendare non posset , maiores pe- 
ritioresque conviciis incesseret; Ego vero, inquit, emen- 
dabo , pater , si pertniseris. 15. Atque illo subiicicnte , 
frustratus autem quam poenam pendes ? E((Ut , inquit , 
pretium luam; exortoque omnium risu, convenit, ut victor 
equum patre emente haberet, victus amitteret pecuniam, 
lb. Tum Alexander, comprehensis equi habenis, eum 
ita statuit, ut in adversos solis radios conversus, umbram 
suam conspicere non posset : ea enim antea exterritum 
acrius ferocisse observaverat : quumque nihilominus ae- 
stuaret , iubam demulcens, dimissaque sensim chlamyde, 
in saevientem adhuc insilit. 17. Ille parendi insolens 
cervicem et calces iaciare , multaque pervicacia contra 
frenum niti ; denique proripere se conari , et >ingenti 
violentia cursum moliri. 18. Spatiosa et equitabilis pla- 
nities suberat : ergo ferocientem exsultantemque effusis 
in collum habenis , adactisque calcaneis cum ingenti cla- 
more in cursum permittit. 19. Ingens deinde campi spa- 
tium evectus , iani lassatum et consistere volentem im- 
pellere non antea destitit , quam exhaustum cursu , et 
labore domitum , mansuetiorem iam mitioreraque redu- 
xisset. 20. Descendentem manantibus gaudio lacrimis 
complexus est pater , osculoque capiti impresso , mains 
imperium sibi circumspicere lussit, nec enim Macedoniae 
regnum tantam indolem capere. 21. Post haec Bucephalas, 
quum in ceteros ferociam suam retineret, uni Alexandro 
mira submissione paruit , multorumque m<?x laborum 
atque discriminum socius , in proelio adversus Porum 
periit. 22. Dignum id argumentum visum est , quod il- 
lustrarent opera sua nobilissimi artifices. Duas ex mar- 
more statuas equum domantis ostentant , Praxitelis et 
Phidiae certamen. Alexandri eas imagines esse, quamvis 
ambigi possit, auctores haud obscuri crediderunt. 

V. His atque talibus ingenii animique experimentis 
eam apud Philippum existimationem nactus est, ut, quum 
ipse Byzantinos obsidione urgeret , idoneum iam credi- 
derit filium, cui libera cum potestate Macedoniae curam 

committeret , annos omnino sedecim habentem. 2. Quo 
comperto , Medarorum quidam , ( Thracia natio, Mace- 
doniae subiecta, ) opportunum defectioni , quam dudum 
agitabant, tempus advenisse rati, consilia nudavere. Sed 
adolescens , ostentandae virtutis occasione laetus , cum 
ducibus a patre relictis propere in eos movit: victisque 
et eiectis rebellibus, urbem eorum varii generis convenis 
habitandam dedit. Illi Alexandropoliru ex nomine au- 
ctoris sui appellavere. 3. Philippus, eventu rei gaudens, 
ceterum sollicitus , ne suo arbitrio permissus adolescentis 
animus maiora viribus cum exitio capesseret , evocavit 
eum , ut se magistro ardorem prudentia temperare di- 
sceret: et in subigendis Chersonesi oppidis strenua prom- 
taque opera eius usus est. 4. Ceterum quum ad Byzantium, 
validam urbem , haereret obsidio , civibus egregie nro 
libertate pugnantibus; iisque Graeci Barbarique, quibus 
incrementa Philippi suspecta erant, certatim auxilio ven- 
turi nuntiarentur : desperata victoria, id unum agitabat, 

3 uanam ratione quam minimo copiarum atque famae 
amno ab obsidione discederet. 5. Imperabat eo tempore 
Getis , scythico populo , Athcas ; qui armis Istrianorum 

{ iressus , auxilium a Philippo petiverat , spe adoptionis 
acta , si fessis Getarum rebus succurreret. Idem quum 
hostium imperator decessisset, belli metu liberatus, Ma- 
cedonas vacuos remiserat , negans, vel ipsorum auxilio, 
vel adoptione Philippi eguisse; cui adversus hostes salis 
propriarum virium, et in successionem regni filius esset. 
8. Eam Barbari contumeliam ulturum ferens Philippus, 
omisso Byzantio in Scythiam convertit agmen. Ubi con- 
serto proelio , quum numero superiores Scythae essent, 
nec virtutis poeniteret, arte Philippi Macedonibus victoria 
cessit. 7. Cuius omne pretium pecorum equorumque ma- 
ximi greges, et infirmioris aetatis sexusque captivi fuere : 
ceterae praedae nihil exceptum est. Quippe opibus mi- 
nime studebant Getae , sed quotidiano victu contenti , 
paupertatem inter vitae commoda numerabant. 8. Ce- 
terum quum ex Scythia regrediens , longo impedimen- 
torum agmine, per Triballos iter faceret, illi opportunis 
locis occupatis transitum negabant , nisi praedae par- 
tem accepturi. 9. Erant in exercitu Philippi mercenarii 

Graecorum milites, qui et ipsi, quum in discriminis par- 
tem venissent, commodorum exsortes haberi moleste fere- 
bant. Inde orta seditione ad manus ventum est, tam acri 
certamine , ut multis utrinque cadentibus etiam rex sau- 
ciaretur, transfosso femore, eodemque vulnere interfecto 
equo : tanta vis adacti teli , tantaque virtus inferentis 
ictum fuit. 10. Ibi tum ante omnes prosiluit Alexander, 
iacentemque clypeo protegens , irruentium in eum alios 
occidit , alios avertit in fugam. Ita filii pietate servatus 
est , abscedentibus qui oppressuri fuerant, eo promtius, 
quod interfectum crediderant ; sic ipsi vulneris atrocitati 
vitam debuisse visus , mortis opinione mortem effugit. 
Praeda inter consternationem amissa est. 11. Ceterum ex 
vulnere claudicare coactus , quum initio eam corporis 
deformationem aegro animo ferret, memorabili ad poste- 
ritatem adolescentis voce monitus est, non irasci vulneri, 
cuius opera ad singulos gressus suae virtutis admoneretur. 
12. Satis iam gloriae potentiaeque Philippo quaesitum 
erat, salis etiam periculorum atque vulnerum pertulerat, 
si quietem pati posset animus ambitione vecors. 13. Tri- 
butarios Illyriorum Macedonas, omnium non vicinorum 
modo , sed etiam longe dissitorum dominos effecerat : 
Triballos subegerat: Thraciam habebat in potestate : mul- 
tis Graecorum populis imperabat; alios metu aut largi- 
tionibus tenebat obnoxios. 14. Thessalos Daochus, Cineas, 
Thrasvdaeus , cum Eudico et Simo Larissaeis ; Arcades 
Cercidas , Hieronymus , Eucalpidas ; Argivos Myrtis , 
Teledamus, Mnaseas; Eleos Euxitheus, Cleotimus, Ari- 
staechmus , regio iugo subdiderant : 15. Messenios Phi- 
liade liberi, Neon et Thrasylochus ; Sicyonios Aristratus 
et Demaratus; Megarenses Ptoeodorus, Helixus, Perilaus; 
Euboeenses Hipparchus, Clitarchus, et Sosistratus, suae 
quique civitatis principes , conciliabant : Olynthum Eu- 
thycrales et Lasthenes prodiderant. Una Spartanorum 
civitas veleris disciplinae egregie tenax , et proditionis 
immunis fuit. 16. Sed quum imperio totius Graeciae immi- 
neret, Atheniensium maxime opes morari destinata cerne- 
bat. Nec deerant in civitate, qui res ad ipsum traherent : 
sed populus, qui omnia poterat, impellente Demosthene 
contra Macedonum opes nitebatur ; crebrisque, ut inter 

f iotentes vicinos , contentionibus, ingenium Philippi cal- 
idum , audax , et ob dominationem fidei famaeque ne- 
gligens cognoverat. 17. Maxime urebat regem recens dolor, 
quod ad Eyzantium , Atheniensium opera , spe sua ex- 
cidisset : qui non modo centum et viginti navium classem 
obsessis auxilio miserant, sed et Chiis Rhodiisque eadem 
audendi auctores fuerant. 18. Igitur dum percuratur vulnus 
in Triballis acceptum , omnia occulte praeparabat, quo 
Athenienses improvisus opprimeret. Exercitum retinenti 
obtentui erant Illyriorum nationes, quae, ingenio feroces 
et servitutis insuetae , impositum nuper iugum excutere 
tentahant. 19. In eos Alexander missus , barbaris fusis 
fugatisque , eam de fortuna atque virtute sua spem et 
reliquis fecit, et ipse concepit, ut iam sine patre rebus 
gerundis se parem existimaret. Haec per biennium gesta. 
20. Philippus autem , praeparatis omnibus , quae olim 
destinaverat exsequi maturum ratus, exoptatissima occa- 
sione oblata, ante initium veris cum exercitu in Graeciam 
venit, convocatis etiam ex Peloponneso copiis sociorum. 
21. Quippe Amphictyonum decreto creatus erat imperator 
Graecorum , ut insolentiam Locrorum, qui Amphissam 
incolunt , castigaret ; namque Cyrrhacum agrum Apol- 
lini dicatum, Amphictyonum auctoritate contemta, colere 
perseverabant , ducemque ab his creatum , interemtis 
quibusdam , vulneraverant. 22. Erat tum Philippo foedus 
cum Atheniensibus; sed parum in eo praesidii futurum 
arbitrabantur, si regi violandae lidei merces affulsisset. 
Igitur legatos ad ipsum mittunt , petituros , ut pactis 
staret, aut certe ante ver adultum nihil hostile moliretur; 
deliberaturum interea populum atheniensem, qua ratione 
controversiae, quae inciderant, componi possent. 23. The- 
bas quoque legationem decernunt, quae exposito communi 
periculo, hortaretur, ut simul cum ipsis tutelam Graeciae 
susciperent. Sed Philippus per hospites et amicos, quo- 
rum Timolaus , Theogitonquc et Anemoetas plurimum 
apud cives suos poterant , Thebanos in amicitia Mace- 
donum continuit. 24. Ratusque, si cum solis Athenien- 
sibus futura res esset , facile se superiorem fore, victis 
ad Amphissam Locris eorumque sociis ; in Phocidem 
raptim ducto agmine , Elateam , finibus Thebanorum 

simul Atheniensiuroque imminentem , occupat, imposi- 
toque praesidio , velut in belli sedem , operibus munit. 
23. Eius rei nuntius noctu Athenas perlatus tanta tre- 
pidatione urbem implevit , ut quum primo diluculo po- 
pulus in concionem venisset, invitante ex more praecone, 
qui salutare patriae consilium haberet, uti diceret, nemo 
surrexerit. 2fi. Donec Demosthenes, congruentia tempori 
disserens , persuasit , ut e vestigio classis et exercitus 
educerentur ; et legati tum ad ceteros Graecos, tum in- 
primis ad Thebanos mitterentur. In hanc sententiam de- 
creto facto, Chares et Lysicles copiarum imperatores con- 
stituti ; Demosthenes' legationis ad Thebanos princeps ire 
iussus est. 27. Non fefellerat ea res Macedonis soller- 
tiam , satisque prospiciebat , quanta belli moles oritura 
esset, si inter istos populos foedus convenisset. 28. Quippe 
Atheniensium civitas tunc etiam opibus et auctoritate 
satis pollebat ; nec Thebanorum aut potentia contemnenda 
erat, aut opinio: necdum exoleverat memoria Leuctricae 
pugnae , qua priucipatum Graeciae Lacedaemoniis ex- 
torserant. 29, Jgitur ut et sociorum confirmaret animos, 
et diversae factionis machinationes praeverteret, Amyn- 
tam et Clearchum Macedonas eo misit , addito , cuius 
eloquentiae plurimum fidebat, Pythone Byzantio: quem 
in concilio Boeotorum ita locutum accepimus: 

VI. Si Pkilijypo in Macedonia desidente, Elateam athe- 
niensis exercitus haberet , neque vobis ullum cum rege foe- 
deris aut amicitiae ius esset: tamen dubitare non debeo, 
quin illius societatem essetis optaturi. Quis enim illum, tanta 
potentia, tantisque rebus gestis, civitati fama quam viribus 
validiori non praeponeret ? 2. Nunc autem, quum illo, qui 
victricibus copiis velut vestibulum urbis vestrae obtinet , 
socio atque amico utamini; ab Atheniensibus multis vete- 
ribus atque novis iniuriis affecti silis : horum amicitiam , 
neglecto rege, vobis suadere, profecto contumelia est, The- 
bani. 3. Sed superbissimi mortalium sibi solis ingenium 
consiliumque superesse autumant ; reliquos , et inprimis 
Boeotos, (vobis enim prae ceteris insultant ) ineptos et ru- 
des esse, nec quae utilia honestaque factu sint , dignoscere, 

4. Itaque , quo nihil est dementius, id se vobis persuasuros , 
putant , ut cx ipsorum potius arbitrio, quam utilitate vestra, 

hostes atque amicos habeatis; verbis confisi, in quibus omnis 
ipsorum vis est. 5. Sed verba nemo sanus ante facta habuit, 
praesertim in bello , ubi res manu geritur , linguae prom- 
titudo supervacanea est. Ut sibi diserti videantur : virtus et 
fortuna Philippi , tantis suis sociorumque viribus subnixa, 
plus poterit. (5. Nec enim facile dixerim , stolidior an im- 
pudentior sit eorum postulatio. Intentatum Atticae fulmen 
excipite , Thebani : socio atque amico regi bellum cum 
exitio vestro facite , ut nos in tuto simus : vestros agros , 
vestra corpora obiicite , nc iniuriarum suarum vindictam 
ab Atheniensibus Philippus exigat. 7. Haeccine sunt postu- 
lata hominum, qui aut ipsi sano iudicio utantur, aut alios 
uti credant? Qui modo nullam premendi vos occasionem 
praetermiserunt , qui vos contumeliis, iniuriis, armis, quan- 
tum potuerunt, persecuti, vestras clades atque pericula fe- 
licitatem suam rati sunt : ii nunc a vobis petere audent , 
ut cum ipsis perire malitis , quam cum Philippo vincere. 
8. At iste hospes et alumnus vester, educatus in contubernio 
Epaminondae , clarissimi imperatoris sanctissimique viri , 
cum ipsius moribus a tenera aetate caritatem urbis vestrae 
imbibit : vestras et Apollinis iniurias phocensi bello ultus 
est , quum Athenienses odio vestri sacrilegis auxilia mit- 
terent : 9. iterum communi Amphictyonum decreto exoratus, 
eiusdem numinis contumeliam in Locros vindicavit : huc 
quoque profectus est, ut vestris commodis consuleret , non 
abscessurus , donec vos metu aemulae inimicaeque civitatis 
solverit. 10. Id sive communibus consiliis viribusque lubet 
exsequi, non vetat, quo minus in praedae verius quam belli 
societatem venialis: sive quiescitis, transitum concedite; ipse 
communium iniuriarum idoneus ultor erit. 11. Neque minus 
ad vos redibit emolumentum victoriae; greges , armenta , 
mancipia , quae ex hostibus capientur, maxima ex parte 
penes vos, ut vicinos, erunt: vide phocensis belli damna 
sarcietis. 12. Id magis ex usu vestro sit, an vestros agros 
uri, vestra oppida expugnari, incendi, diripi, vestras de- 
nique res agi ferrique , quod Athenienses optant, expendite. 
JSam iracunda res est suspectus immerito candor , quoque 
- pronior benevolentia fuerit, acrioribus stimulis in vindictam 
agitur. 13. Ceterum haec ita refero , non quo vobis ingra- 
titudinem exprobrem, de qua nihil vereor, nec ut formidinem 

incutiam, qua nihil opus futurum existimo: sed, ut Philippi 
in vos beneficia , et vicis sim in illum vestra , cogitantes , 
admoneamini, ea demum firma atque perpetua esse foedera, 
quae servari utriusque intersit. 14. Quod si maiora sunt 
illius merita , vobis cura erit , ut mutuo in illum animo 
sitis : ille maximum labonim praemium putat, subvenisse 
Graeciae , pro cuius salute atque dignitate perpetua cum 
barbaris bella gerit. 15. Atque utinam illum Atheniensium 
furor ingenio suo uti passus esset : iam in Asia audiretis 
arma ipsius esse, quae nunc coercendis improborum motibus, 
invitus per Graeciam circumferre cogitur. 16. Poterat qui- 
dem amicis Atheniensibus uti, nisi huic Demostheni, atque 
aliis quibusdam, qui imperitam multitudinem, ut expositum 
vetitis mare, orationum suarum aura , quo volunt, impel- 
lunt , vectigalem sc facere indignum , usuque et exemplo 
foedum existimasset. 17. Quippe si apud illos honestati pre- 
tium esset , gratuito boni forent. Quibus honesta vendere 
mos est , si eadem flagitii merces detur , utilia a noxiis , 
recta ab inhonestis non distinguunt: lucro, non affectu vir- 
tutis aut patriae, neque Deorum hominumvc reverentia du- 
cuntur. 18. Nolite honesti aliquid aut egregii exspectare ab 
his hominibus: vestris utilitatibus non moventur, qui patriae 
tam male consulunt. Implicare vos volunt iisdem calami- 
tatibus, ex quibus modo Macedonum virtute atque fide li- 
berati estis ; tantoque maioribus, quanto formidabilior hostis 
futurus esset Philippus , quam Philomclus aut Onomarchus 
fuere. 19. Nam in precario imperio etiam boni ducis co- 
natus haud minus cives quam hostes praepediunt : regum 
iussis nemo intercedit, nemo refragatur: unius arbitrio cuncti 
reguntur. In quo quantum in rebus bellicis momentum sit, 
non ignoratis. 20. Nec iam in uno corpore Macedonibus ul 
praesidium est. Philippum etsi fatum auferret, Alexander 
regenerat, qui iam tn adolescenti hac aetate ea animi in- 
geniique documenta edidit, ut prope cimstet, summis impe- 
ratoribus parem esse futurum. 21. Contra apud Athenienses 
pacis bellique arbitrium , quia penes omnes est , velut in 
medio positum audacissimus quisque ad se trahit: impetu 
magis, quam consilio, cuncta aguntur: homines maligni 
suadent , imperiti decernunt : bellum sumitur animosius , 
quam geritur : foedera haud minori facilitate, quam iunxere, 


)gle 


SUPPLEMEKT. I.1B. I. CAP. VI. VII. 27 

violant. 22. Nam et cum Philippo foedus ipsis est: quod 
quam sancte servent , re ipsa declarant. Nec enim pro se 
fidem violasse salis habent , nisi per ipsos latius serpat ista 
contagio. 23. Vestra autem constantia , Thebani, qua non 
minus , quam rebus fortiter feliciterquc gestis, magni clarique 
habemini , non sinit ambigere , quin multis experimentis 
cognitam regis amicitiam , semper infestae aemulaeque ci- 
vitati praelaturi sitis. 2'». Neque vero averruncator malorum 
Hercules siverit, ut quem indigenam civemque Deum prae- 
cipua religione colitis, eius sanguinem impio iniustoque bello 
persequamini Nam ceteros quidem socios quam amicitiae 
regiae non pocniteat , ex ipsis ros malo cognoscere. Haec 
Python. 25. Auditi dein sociorum legati , prolixo com- 
mendato regis animo, petiverunt, ut ipsum potius Graeciae 
vindicem, quam perturbatores eius Athenienses, seque- 
rentur. 

VII. At Demosthenes , facta dicendi potestate , Non 

S orabam , inquit, istos Philippi mercenarios neque lau- 
us in ipsum, neque in nos conviciis , esse temperaturos. 
Nam qui pudorem consumserunt, quid loquantur aut faciant 
parum pensi habent, dum cupitis potiantur. 2. Sed illi qui- 
dem , st bene vos novi , Thebani , spe sua egregie falsi , 
dignum virtute vestra Graecorumque moribus resjionsum ad 
Macedonem referent: ros autem ad ea, quae nunc agenda 
sunt, animum diligenter advertite. 3. Nam vestrorum quoque 
negotiorum summam nunc agi, ipsis rerum argumentis osten- 
demus , non verborum praestigiis, quibus isti vereri se di- 
cunt ne capiamini, h. Sed quando sic pro vobis sunt solliciti, 
ponant metum : nihil faciemus, quo eloquentiores videamur. 
Malam quandoque causam adiuvit facundia : ubi nudam ve- 
ritatem spectari dicentis interest , verba nemo prudens ap- 
pendit. 5. Nec de Philippo laboramus : sit sane per nox , 
qualem isti fingunt : sit etiam pulcher, eloquens, atque adeo 
in conviviis etiam hilaris. Nam et hinc eum commendavere 
quidam : adeo inanem verae gloriae fatebantur. 6. Ceterum 
legatos eius miror ea civitati nostrae coram vobis obiecisse, 
quae si crimina sunt , non magis Atheniensibus, quam The- 
banis, defendenda esse, in confesso est. Popularis enim status 
incommoda exagitant: quae licet non ignoremus utrique, 
tamen regio dominatui merito praeferimus. 7. Atqui illi sic 

locuti sunt , tanquam in circulis et conviviis Macedonum 
adulatione gratiam quaererent ; non apud liberam civita- 
tem officio legatorum fungerentur. 8. Scimus quidem regum 
regiorumque mancipiorum adversus gentes urbesque libera * 
pertinacia odia ; et simpliciter fecerunt isti, (pii detegunt : 
sed eo magis annitendum nobis est , Thebani , ut iura le- 
gesque nostras tueamur. 9. Et optandum inprimis esset, ut 
qui rempublicam attigerunt, iis unum idemque pulcherrimum 
certamen foret , quinam rectius civitati suae consulerent , 
aut consulta exsequerentur : nemo communia commoda post- 
haberet privatis ; nemo acciperet munera ; nemo istorum 
exemplo patriam Philippo proderet. 10. Verum, Thebani, 
nulli unquam non civitati modo , sed etiam homini, integra 
perfectaque felicitas obtigit: beatissimus habetur, cuius for- 
tuna minimum ex adverso trahit. 11. Malos autem nobis 
rives esse , neminem fugit : ne vos quidem caruistis , aut 
caretis , Thebani : nam sine eo esset , non iam Elateae 
Philippus libertati nostrae plagas tenderet, sed de regno 
Macedoniae nobiseum decertaret. 12. Habemus tamen et 
bonos; eosque plures malis, et poliores. Argumentum poscis? 
liberi sumus ; non servimus Philippo , sicut tu , Python , 
Byzantios tuos servire voluisti ; tu autem , Daoche, et tu, 
Thrasidaee, Thessalos regi vendidistis. 13. Thessaliam enim 
servitute Philippi premi videtis , Thebani, et nisi fallor, 
iuxta nobiseum ingemiscitis ; Byzantium, quantum in Py- 
thone fuit, idem manebat exitium, quod Olynthus perpessa 
est: nos liberavimus. 14. Quippe graecam civitatem, quum 
maxime sociam atque foederatam, ille religiosus atque ve-, 
nerabilis assertor Graeciae nec opinantem opprimere ag- 
gressus fuerat. Haec est nimirum praeclara ipsius prudentia. 
Calliditatem pro ingenio habet : periurium artem putat : 
perfidia tanquam virtute utitur. 15. Aut dicat denique, quo 
alio pacto formidabilem illam potentiam nactus est, si Grae- 
cos fraudibus , insidiis , proditione non cepit ; si barbaros 
etiam non auro magis, quam ferro, vicit ; si denique cui- 
quam mortalium aut fidem dare gravatus est , aut datam 
fallere non sustinuit. Istis tamen ille Graeciae vindex, nos 
perturbatores sumus ! 16. Srd quid istos pudeat , qui sua 
crimina iwbis obiectare malunt , quam non admonere vos 
eorum , quorum ipsi manifesti sunt? Si quis captorum mu- j 

n erum aut proditionis reus esset, illum tuendo, propugnando, 
legibus et poenis eripiendo, vestrum negotium ageretis : nunc 
alios accusando, in vos sententiam dicitis. 17. Quod si ignari, 
quorsum ea res pertineret , id admisistis , prudentiam in 
vobis requiro ; si scientes prudentesque, verecundiam. 18. Pro 
mea , quique in eadem mecum causa sunt, innocentia suf- 
fecerit , quod nos a Philippo nihil accepisse ipsi fatemini. 
Nec enim , si quid petivissemus , vacuos abire passus esset 
liberalissimus rex , ut a vobis quidem praedicatur. An qui 
vos corrupisse operae pretium putavit, nobis, etiam peten- 
tibus , non largiretur ? 19. At Thebanos modo monuistis , 
ne consilium eorum sequerentur , qui patriae male consu- 
luerunt. Ego vero desino adversari illis , Thebani , si ita 
sentiunt : in ipsorum opinionem transeo , vosque , quanto 
maximo potest opere, hortor, oro, obsecro, perque vestram 
et communem (rr&eciae salutem obtestor , ut hoc ipsorum 
decretum amplectamini. 20. Id si feceritis , neque pecorum 
atque armentorum gratia vos ipsos venire patiemini ; neque 
ut ergastulis ager vester frequentetur, inter cetera Philippi 
mancipia Paeonibus et Triballis servietis. 21. Nam isti greges 
et mancipia intueri vos iubent, egregia servitutis praemia; 
uxores , liberos , parentes, libertatem, famam, f idem denique 
et fas Graecorum vilia habere. Haec enim profecto perdi- 
distis , Thebani, nisi fraudi violentiaeque Philippi una no- 
biscum resistitis. 22. Quod si alienis laboribus tutos vos fore 
persuasum habetis , vereor ne magnopere decipiamini. Ete- 
nim ( quod abominor ) Philippo victore , cui dubium est , 
quin neque vos, neque quisquam Graecorum libertatem tueri 
possitis ? Nam in fide Philippi multum reponere , eorum 
est , qui perire velint. 23. At si nos Victoria respexerit , 
quid ab hominibus , quos in extremo salutis atque dignitatis 
discrimine deserueritis, exspectandum vobis putetis, conside- 
rate. 2i. Nam quaeeunque vobis sententia sederit , Athe- 
niensibus certe omnia experiri, neque libertatem prius, quam 
vitam, amittere decretum est. Quamquam etiam vi)'ibus non 
diffidimus : quibus si vestras sociatis , coniuncti utique su- 
periores erimus hosti, cui singuli pares esse possumus. 25. Non 
ignoramus potentiam eius Athenienses , quam olim nascentem 
augescentemque praevidimus ; et, si ceteris Graecorum ea- 
dem mens fuisset, praecaveramus. 26. Diu enim bellum cum 

co gessimus, non de Amphipoli, aut llaloneso, ut plerisque 
credebatur ; sed pro salute et libertate Graeciae : donec 
destituti ab omnibus , a nonnullis etiam oppugnati, pacem 
necessariam magis quam honestam fecimus. 27. Sed nunc, 
opinor, praeses arcis nostrae Minerva, et Apollo Pythius, 
patrium nobis numen, ceterique Graecorum Dii aperuerunt 
oculos, et in vindictam avitae libertatis populorum suorum 
animos excitant. 28. Certe Herculem non sine indignatione 
verba legatorum audivisse arbitror , Philippo stirpem ab 
illo Deo repetentium. Ille enim agnoscat Deus , omnium 
religionum contemtorem ; Graecus Macedonem ; tyrannum 
osor, punitor , extirpator tyrannidis! 29. Nullo enim alio 
argumento clariora sunt Herculis opera. At ille Graeciam 
dominatu premit ; quibusdam etiam civitatibus domesticos 
tyrannos imposuit, Philistidem Oreo, Hipparchum Eretriae , 
Chalcidi Taurosthcnem. 30. Ergo iam Euboei , Achaei , 
Corinthii, Megarenses, Leucadii,' Corcyraei nobis favent: 
alii fortunam spectant, quae hactenus unicum macedonicae 
potentiae vinculum fuit , quo leviter abrupto , ultro dila- 
oetur. 31. Quippe Thessali, unde Philippo robur equitatus 
est , neminem unquam diu fovere : Illyrii ceterique Mace- 
doniam accolentes barbari, quorum et natura ferox est ani- 
mus , et indignatione recentis servitii irritatus , si principia 
belli Philippo sequius evenerint, reliqua pro nobis conficient . 
32. Vos modo nobiscum acriter in hanc curam incumbite , 
sepositis inierim contentionibus , quas inter vicinas urbes 
saepe levis occasio concitat. Odia privata , post rem bene 
gestam, communis laetitia in benevolentiam vertet ; aut quum 
porro insanire vacabit, cum dedecore forte damnoque utro- 
rumque , sed tamen citra exitium , resumentur. 33. Neque 
dolos Philippi timueritis : modo promissis eius aures occlu- 
dite , manu s continete a muneribus. Si nihil ante libertatem 
habueritis, calliditas et largitiones frustra erunt. Potentiam 
ut discordiae Graecorum extulerunt , ita consensus obruet. 

34. Quin et ipse , ut est temerarius , excipi potest : quod, 
si accidat , nihil a ceteris est periculi. Nam ipse gloriam 
atque dominationem ; qui sub eo sunt , quietem expetunt. 

35. Nisi forte Alexandrum veremini: quoniam isti quidem 
ita vos contemnunt , ut idoneos putent, quibus etiam pueri 
nomen formidinem possit incutere. 

VIII. Crederes, alios repente factos Thebanos: qui modo 
regios legatos attente , atque etiam cum assensu audi- 
verant , adeo in contrarium mutati sunt , ut Philippum 
hostem iudicarent , ni quamprimum suis sociorumque 
finibus decederet : macedonieae factionis homines urbe 
pellerent, et Atheniensium copias eo reciperent. 2. At Phi- 
lippus , inopinata Thebanorum defectione turbatus magis, 
quam territus , insistere destinatis non omisit. Duobus 
levibus proeliis commissis , quum Athenienses successus 
non poeniteret, tandem utrique ad Chaeroneam Boeotiae 
oppidum lotis viribus consedere. 3. Graecos decora ma- 
iorum, et cura libertatis accendebant: Philippus egregiis 
copiis, totque bellorum victoribus, fidebat. In se quoque 
non parum momenti collocabat , quod imperatoriis ar- 
tibus ipse praecelleret ; Graecorum celebratissimi duces 
iam decesserant. 4. Theagenes Thebanis praeerat, modico 
militiae usu, neque satis firmus adversus pecuniam: Athe- 
niensium quoque imperatorum virtutem atque peritiam 
ipse animo usuque rerum longe anteibat. 5. Sed duorum 
potentium populorum in unum conversae vires, quorum 
auctoritatem Corinthii quoque aliique sequebantur, iniece- 
rant curam, minima unius diei parte, de capite fortunisque 
omnibus dimicaturo. 6. Ne Thebanorum quidem principes 
a pacis consiliis abhorrebant ; sed Atheniensium ardor 
evicit , ut omnes Graeciae spes opesque unius proelii for- 
tunae permitterentur. Alexander etiam immoaicus animi 
testabatur patrem , ne tantam gloriae occasionem e ma- 
nibus elabi sineret: eoque tandem impulso, primus in 
hostem impetum fecit. 7. Pugnatum est acriter ambigua 
diu victoria, donec adolescens, quem cum delectis alteri 
cornuum praefecerat pater, summa animi viriumque con- 
tentione connixus, sacra Thebanorum cohorte, quae ex 
optimis constabat , loco mota , victoriae viam aperuit 
8. Nam et Athenienses sociorum calamitate fracti, aestu- 
que et vulneribus fatigati, non amplius sustinuere Ma- 
cedonum impetum : quippe Philippus aemulatione et pu- 
dore , si filio adolescente deterior videretur, gravis inr 
tolerandusque incubuerat. 9. Ita de libertate Graeciae ista 
pugna decretum est. Ceciderunt ex Atheniensibus am- 
plius mille, supra duo millia capti fuere: sociorum quoque 

inulti aut pugnando mortem occubuerunt , aut vivi ve- 
nerunt in potestatem victoris. 10. Missus post haec Athenas 
Alexander veniam delictorum pacemque Atheniensibus 
Philippum dare pronuntiavit, captivos etiam gratis red- 
dere ; nec vetare , quin occisi tumularentur : quippe rex, 
intentus in persicurn bellum , Graecorum fidem atque 
studia clementia et moderatione provocabat. 11. Imperio 
tamen maris et insularum Athenienses exuit : in Thebanos 
immitior , quorum subita defectione in summum rerum 
omnium discrimen se adductum fuisse meminerat ; nec 
iudicabat, veteribus sociis post beneficia sua causam fuisse 
contra ipsum cum Atheniensibus sentiendi. 12. Ergo quum 
urbem dedidissent , praesidio Macedonum imposito, in- 
terfectisque. quos maxime invisos suspeclosque habuerat, 
aliis solum vertere iussis , reductis suae factionis exsu- 
libus magistratus et indicia tradidit. 13. Reliquos deinde 
populos, qui adversus ipsum arma ceperant, eodem vi- 
ctoriae impetu perdomuit. Nec quisquam tota Graecia , 
praeter Spartanos et Arcades, dominationis eius expers 
mansit: alios armis, alios impari societate imperiis suis 
obnoxios habebat. Ii. Igitur conventu totius Graeciae 
Corinthum indicto , de bello Persis inferendo disseruit 
« Obviam eundum esse Barbaris, imperium orbis immani 
superbia sibi destinantibus : aut parendum semper, aut 
mature resistendum esse. Nec enim hoc agi, bellum an 
pacem habeant Graeci ; sed utrum in hostiles agros id 
transferre malint , an domi accipere. 15. Non veteres 
tantum iniurias vindicandas esse ; sed praesens dedecus 
amoliendum , ereptis ex Persarum servitute graecis ci- 
vitatibus, quae Asiam incolerent. Commodissime id fieri 
posse, dum compositis in Graecia rebus, universas vires 
in transmarinum bellum convertere liberum esset. 16. Do- 
mesticae etiam quieti ea ratione prospectum iri, amotis 
occupatisque longinqua militia , qui otiosi discordiis et 
audacia res turbare consuevissent. Constituerent igitur , 
quo imperatore, quibusque copiis bellum istud admini- 
strandum videretur. * 17. Non fallebat plerosque, quantum 
e republica peteretur ; sed armis amissam libertatem in- 
tempestivum videbatur verbis repetere. Nihil ergo dubita- 
tum est, quin faustis acclamationibus Philippus imperator 

Graeciae ad liberandum orbem terrarum in Asiam pro- 
ficisci iuberelur. 18. Descriptae deinde singulorum opes ; 
et qnantum quisque militum- frumentique et pecuniae 
mitteret, in tabulas Celatum est. Ducenta peditum, quin- 
decim equitum millia promissa fuisse reperio ; quum in 
eo numero neque Macedones, neque parentes Macedo- 
nibus barbari censerentur. 

IX. Ceterum, ut sine mixtura calamitatis nulla in re- 
bus humanis felicitas est, res foris prosperas domesticae 
turbae exceperunt Animum coniugis , olim, ut diximus, 
alieniorem, Olympias morositate et arrogantia in dies 
tnagis magisque avertebat. 2. Inde repudiatam nonnulli 
tradunt: ego in eodem matrimonio mauenti Cleopatram 
superinductam comperio. Nee enim Alexander in tanto 
dedecore dulcissimae matris , cuius pudor ad ipsum quo- 
que pertineret , ( nam ob stupri suspicionem expulsam 
addunt) interfuisset novercae nuptiis: interfuit autem, 
et deinum post contentionem , quae in eo convivio ex- 
arserat , matrem abduxit. 3. Quippe quum avunculus 
sponsae Attalus, post longam compotationem spem male 
tegens , orandos Macedonibus Deos diceret , ut ex nova 
nupta legitimum regni successorem Philippus tolleret : 
Alexander, in iram alioqui praeceps, ct tunc iniuria 
irritatior , nos ergo, sceleste, spurii tibi videmur ? inquit : 
simul calicem, quem forte dextra tenebat, in os illius 
impegit ; ille quoque invicem coniecit poculum. 4. Exorto 
tumultu , Philippus , qui in alio lecto acccubuerat, eius 
diei laetitiam turbari moleste ferens, ense stricto Ale- 
xandrum petit : occideratque lilium , nisi claudicantem 
ex vulnere pridem accepto gressum ira vinumque prae- 
pedivissent 5. Prolapsus amicis subita re exterritis spa- 
tium dedit, ut precibus, et utrisque medios interponendo, 
Alexandrum eriperent. 6. Nec minoris operae luit illum 
exorare, ut salvus esse vellet. Multiplici iniuria affectus 
sibi videbatur ; et quamquam patris regisque nomina , 
naturacquo et gentium decreta ingererentur, non abs- 
tinuit, quin insultans Philippo iuberet intueri Macedonas 
egregium transmittendi in Asiam belli jiuctorem, qui ex 
lecto in lectum transiliens procidisset. 7. Inde sibi ma-. 
trique iuxla timens , in Epiro , cui Irater Olympiadis 

praeerat, eam reliquit: ipse ad Illyriorum regem pro- 
fectus est. 8. Testea quoque, quum reconciliatore De- 
marato corinthio in Macedoniam reversi essent , pervi- 
cacis ingenii mulier (ilium suopte ingenio potentiae an- 
xium, incitare non destitit, ut, quos posset, humanitate 
aut pecunia in amicitiam illiceret , et adversus iracun- 
diam patris etiam ailinitate potentium hominum se mu- 
niret. U. Sane olim monuerat Philippus, ut affabilitate 
sibi conciliaret hominum studia ; largitiones autem non 
usquequaque probaverat , etiam per literas increpito in- 
stituto eius , quod benevolentiam auderet sperare ab ho- 
minibus , quos muneribus corrupisset. Falli, qui regium 
id putaret : ministri et diribitoris officium esse. 10. Verum 
quum ipse pecuniae omnia penetrabilia iactaret , eaque 
haud minus saepe , quam armis, uteretur, non tam recta 
praecipiendi studio ita scripsisse visus est, quam metu, 
ne ab adolescente filio suis artibus oppugnaretur. 11. Idem 
obiurgavit Alexandrum , quod Pexodori filiam , quam 
Aridaeo destinaverat pater , ambivisset , degenerem , et 
fortuna, in cuius spem educaretur, indignum appellando, 
qui Carem barbarum , barbaroque regi subiectum , so- 
cerum optaret, ii. Sed ipse, ut potentiam suam firmaret, 
nullam conditionem aspernatus erat, quin ex asperrima 
barbarie illyrias geticasque mulieres matrimonio iungeret: 
quamquam ex aliis etiam uxoribus pellicibusque com- 
plures liberos suscepisset. 13. Quod cum Alexandro mo- 
lestum accideret, urbane adolescentem corripuit, hortatus, 
ut , mullos imperii aemulos habiturus . operam daret , 
quo omnibus melior praestanliorque, non ob Philippum 
patrem , sed ex suo merito, rerum potiri videretur. 14. 
Quum autem ob has similesque causas crebra inciderent 
iurgia , nec abrupta semel benevolentia fido affectu coa- 
lesceret, ad extrema prolapsi sunt, praecipua Olympiadis 
violentia , in qua contumaciam sexus ingenium vastum 
et vehemens virili scelere in vindiciam armabat. 15. Sti- 
mulaverat ea fratrem Alexandrum, ut Philippo bellum 
faceret. Id ne alieno tempore excipere cogeretur, callidus 
rex, quamquam viribus plus poterat, firmata per novam 
affinitatem gratia praevenire studuit, desponsa Epirotae 
Alexandri germana , Cleopatra. 16. Ad istas nuptias 

celebrandas finitimarum gentium reguli, graccarumque 
civitatum legati frequentes Aegas convenerant. Id op- 
pidum elegerat Philippus, non sine quodam omine eorum, 
quae postea accidere: nam ibi Macedonum reges sepeliri 
mos erat. 17. Ferunt etiam , Apollinem delphicum de 
bello persieo consulenti maturum interitum cecinisse. Sed 
ambiguum , ut mos oraculis , responsum Philippus ad 
barbarorum exilium blanda interpretatione traxerat. Alia 
quoque praesagia, quae tum nemo animadverterat, eventus 
monstravit. 18. Erat inter custodes regii corporis Pausa- 
nias quidam , quem in soiatium acceptae ab Attalo in- 
iuriae , rex in eum dignitatis gradum provexerat. Quippe 
Pausaniam Attalus mero onustum nefariis convivarum 
ludibriis exposuerat. 19. Huius ultionem quum a rege 
peteret , honorem accepit. Etenim Philippus virum spe- 
ctatae in bello fortitudinis, ad hoc nuper propinqua af- 
finitate coniunctum , punire adeo non sustinuit , ut in- 
super copiarum parti praefectum cum Parmenione et 
Amynta in Asiam praemitteret , opera eius usurus in 
expeditione persioa. 20. Pausaniam autem rogatum , ut 
ipsi lemporibusquo reipubticae dolorem suum condonaret, 
comitate alloquii et honestiore stipendio placare conatus 
est. Sed adolescens maiorem contumeliae, quam beneficii, 
rationem habuit , odiumque ab auctore iniuriae in ne- 
gligentem eius vindicem convertit 21. Cum iis eliam , 
quos infensos Attali domui, nec Philippo concordes esse 
noverat, consilia communicasse non praeter rationem cre- 
ditum est, postquam ab Olympiade parricidae in cruce 
pendenti coronam auream impositam nemo, dubitavit , 
aliaque facinora perpetrata sunt, ex quibus lotius sceleris 
ordo causaeque haud obscure perspicerentur. 22. Dubia 
adhuc luce theatrum ingens hominum multitudo imple- 
verat , spectatura ludos, qui superiorum dierum specta- 
cula luxu et magnificentia longe superatori dicebantur. 
23. Inter alia , quibus divitiis illuaere solent opulenti 
reges et fortunae suae magnitudinem non capientes, duo- 
decim Deorum effigies eminebant , in quibus artificum 
industria cum materiae dignitate certaverat. Tertiadecima 
Philippi thensa accesserat, nulla in re ceteris vilior. 24. 
Id mortalitatis fastidium matura ultio consecuta est: et 

successu rerum insolescentem , seque Diis immortalibus 
aequantem, priusquam indebito honore frueretur, fatum 
occupavit. 25. Pausanias theatrum intrare volentem ob- 
servaverat: utque praemissis amicis, qui eum deduxerant, 
relictisque a tergo satellitibus , ( nam in tanta omnium 
benevolentia nihil iis opus esse volebat ostendere) solus 
ingrediebatur ; percussor improvisus adsilit , gladioque 
barbarico , quem sub veste habuerat , latus nibil tale 
exspectantis haurit. Hic fuit exitus maximi aetatis suae 
regum. 26. Macedoniae regnum magnum ex inopi red- 
diderat : circumiectam barbariem domuerat : Graeciae 
imposuerat iuguro: tum etiam persico imperio imminebat. 
27. iam auxilia Graecorum coibant: iam in Asiam trans- 
iecerant praemissi ab eo duces ; quum in ipso rerum 
gerendarum articulo , prolixum victoriae fructum sibi 
pollicentem vita destituit. 28. Ita maxima quaeque in 
lubrico sunt; et audacissimas spes hominum quilibet ex 
improviso casus eludit. 29. Olympias , comperta morte 
regis, Cleopatram Attali sorore genitam ad suspendium 
adegit : natum ex ea paucis ante patris necem diebus 
puerum in aenea pelvi torruit : in clientes etiam propin- 
quosque eius atrocibus suppliciis saeviit, et occasione vin- 
dictae per muliebrem impotentiam crudelissime usa est. 

X. Sed Alexander , per cuius absentiam mater ista 
perpetraverat, tanquam salutare sidus, componendis tantis 
fluctibus tempestivus affulsit. 2. Quippe erectis in spem 
libertatis Graecorum animis, quos Philippus oppresserat, 
et tumultuantibus in vicinia Barbaris, ne JVlaceaoniae qui- 
dem tranquillae res erant. 3. Attalus, haud spernendi 
exercitus praetor , ambitioso imperio mirum sibi favorem 
apud militum vulgus conciliaverat : principibus Mace- 
donum propinquitate innexus * edam Philotae sororem 
sibi desponderat , neque post tantas ulrinque offensas in- 
viso infestoque fides haberi poterat. 4. Amyntas , quem 
fratre Perdicca genitum, data in matrimonium Cyua Phi- 
lippus generum legerat , ad paterni regni successionem 
per Alexandri caedem adspirabat. 3. Populi magna pars, 
Olympiadis lyraunidem exosa , alii rerum novarum cu- 
pidine , varie in hunc aut illum inclinabant studiis: nec 
deeraut, qui Alexandro Aeropi lilio restituendum dicerent 

fastigium, quod, excluso legitimo regni herede, Amyntas 
prius, deinde Philippus, vi ac fraude invasissent. 0. Exer- 
citus quoque , variis ex nationibus compositus, ul cuique 
animus aut spes erat, discordibus consiliis et sermonibus 
agitabatur 7. Contra Alexandro novum imperium , ac 
subito Philippi casu nihil adversus ingruentes motus pro- 
visum erat : et quamquam indolis haud poenileret, aetas 
spernebatur. Viginti annorum adolescentem tantae rerum 
moli humeros subiectimim , aut , si recepisset , parem 
futurum , non arbitrabantur. 8. Etiam nervus gerenda- 
rum rerum pecunia defecerat ; qua abundantes Persae 
in omnem fere Graeciam corruptores miserant: et, ne 
quid malis deosset , Macedoniae maritima Tusci piratae 
depraedabantur. 9. Convocatis amicis, quum de praesenti 
rerum statu deliberatio instituta esset , non defuerunt , 
qui censerent , omissa Graeciae cura , quanta posset le- 
nitate deficientes Barbaros in oflicio continendos esse : 
postquam intestini motus consedissent, longinqha facilius 
compositurum. 10. Verum adolescens insigni animi ma- 
gnitudine , cauta consilia pro ignavis fastidiebat. « Per- 
petuo omnium contemlui obnoxium fore, si in principio 
regni impune se sperni pateretur. Ad omnem deinceps 
vitam pertinere , qualem do se opinionem in animis ho- 
minum incipiens imperator excitet. 11. Philippi necem 
haud magis sibi , quam rebellibus , inexspectatam acci- 
disse : trepidantes adhuc, et consilii incertos, nullo ne- 
gotio opprimi posse: per Macedonum cunctationem erigi 
seditionis auctores; ei qui nunc etiam nutarent animis, 
tumultuantibus accessuros. Ita contra paratos confirmn- 
tosque anceps discrimen subeundum: nuuc celeritatis ma- 
gis , quam virium , certamen esse. 12. Quod si adversus 
singulos audacia non esset, quid deinde futurum, si metum 
confesso omnes uno impetu superfunderentur ? » 13. His 
deinde congruentia ad populum locutus , adiecit, effe- 
cturum se , ut cives hostesque fateri cogerentur, erepto 
patre corpus liomenque regis mutatum esse , consilium 
animumque non desiderari. 14. Eam jerum conversionem 
nonnullos occasionem tumultuandi putavisse; sed brevi 
poenas daturos. 15. Modo Macedones eosdem animos, eos- 
dem lacertos sibi commodarent, quos tanta cum ipsorum 

gloria, tautoquc victoriae fructu , patri suo per tot annos 
praestitissent. 16. Jd quo promptius alacriusque facerent, 
omuium praeter militiae vacationem ipsis concedere. » 
17. Consilium regis fortuna comprobavit. Non segnius , 
quam locutus fuerat , singula aggressum felicissimus o- 
mnium exitus secutus est. Et Amyntam quidem, pate- 
factis, quas ille struxerat, insidiis, occupavit: Attalum 
per Hccataeum et Parmenionem sustulit. 18. Ex iis, quos 
in Philippi necem consensisse rumor arguebat , unum 
Alexandrum Lyncestem exemit supplicio, quod imperium 
suscipienti adfuisset, primusque regem salutasset: ceteros 
occidit. 19. Ea severitate suam salutem in vindicta Phi- 
lippi muniri credebat; simul aboleri famam, qua ut con- 
scius paternae caedis notabatur. 20. Crebrae inter eos 
discordiae fidem suspicioni fecerant; et questum iniurias 
Pausaniam ad facinus confirmasse ferebatur, prolato ex 
tragoedia carmine, quo Medea pariter pellici suae, quique 
eam in matrimonium Iasoni tradidisset, et cuius in manum 
convenisset, idem exitium minabatur. 21. Verum ipse, 
quum aliquando Darii epistolae responderet, invidiam in 
Persas transferro conatus est : illorum auro percussores 
Philippo comparatos fuisse. 22. Quoque magis omnem cul- 
pae suspicionem extergeret, postremo vitae tempore ma- 
gnificum Philippo templum extruere cogitaverat: id inter 
alia, in commentariis eius reperta, successores neglexere. 

XI. Quum autem ad perficienda, quae animo agitabat, 
maximum in eo momentum positum arbitraretur, ut Grae- 
ciae principatum, quem Philippus comparaverat, reli- 
neret ; raptim exercitu ducto Thessaliam improvisus ir- 
rupit. 2. Sustulerant animos Thessalorum quidam , et 
insessis ad Tempe angustiis iter ex Macedonia venienti 
occludebant. 3. Quippe eas regiones Olympus atque Ossa 
celebrati montes dirimunt: per quorum convalles Peneus 
amnis labitur, mira amoenitate solemnia gentis sacrificia 
meritus. Laetis utrimque nemoribus obumbratus incedit; 
multoque cum fremitu ruenti , ex vicinis arboribus avi- 
cularum garritus obstrepit, k. Angusta semita per quinque 
fere millia passuum protenditur , vix onusto iumenlo 
sufficiens iter praebens, quod adversus quemcumque, nu- 
merum hominum vel decem armati sepiant. 5. Sed ille, 

qua minime perviae rupes existimabantur , scalarum in 
modum exciso montis Ossae latere, circumitu penetravit; 
adeoque celeritate sua cunctos exterruit , ut omnia ei 
vectigalia reditnsque, simul univorsae gentis imperium, 
quibus id legibus Philippus habuisset , nullo iam repu- 
gnante decernerentur, o. Phthiam, quae generis sui au- 
ctorem Achillem protulisset, immunem esse iussit: eum- 
que heroSm expeditionis adversus Persas socium atque 
commilitonem eligere se dixit. 7. Ex Thessalia Thermo- 
pylas petiit , publicum Graeciae concilium ; Pylaicum 
appellant. 8. Ibi quum frequens per eos dies conventus 
esset , in locum patris Amphictyonum decreto summus 
Graecorum imperator creatus , Ambraeiotis ratam esse 
libertatem iussit, quam nuper expulso Macedonum prae- 
sidio receperant : ultro redditurum fuisse dictitans , ni 
paucis diebus ipsum antevertissent. 9. Exinde Thebis ad- 
moto exercitu , fractaque Boeotorum et Atheniensium 
contumacia , qui populi maxime suis consiliis obstiterant; 
apud Corinthum Graecorum legatos occurrere sibi iussit. 
10. Ibi confirmato Amphictyonum decreto , communi o- 
mnium sententia in Philippi patris locum imperator 
Graeciae suffectus est , et in bellum persicum auxilia 
decreta. 11. Forte in eadem urbe Diogenes degebat, qui, 
cynico instituto spontaneam paupertatem amplexus , li- 
berum et sui iuris animum opibus curisque praetulerat. 
12. Apricabatur ille in Craneo , Corinthi suburbio, ubi 
copressorum lucus est. Eo quum Alexander videndi eius 
desiderio venisset, oplionemque faceret, quae vellet, ab 
ipso petendi ; parumper discedere iussit regero, ne solem 
interciperet. 13. Inopinatum responsum, hominemque, 
in quem in tanta sua fortuna ne beneficii quidem ius 
haberet , admiratus Macedo dixisse fertur , Diogenem 
esse voluisse , ni Alexander esset. 14. Scilicet magnitudo 
animi, qui ex alto despiceret omnia , quorum causa re- 
liqui mortales semetipsos cupide perdunt , non plane 
fallebat mentem acerrimi iuvenis : sed obcoecata cupi- 
ditatibus pervidere non poterat, quanto melius esset carere 
supervacuis opibus , quam habere necessarias. 15. Ex 
Peloponneso Delphos invisit, Apollinem de eventu belli, 
quod moliebatur, consulturus. Sed virgo fatidica negabat 

! >er eos dies adiri Deum fas esse: donec ipse eo pro- 
fectus, vi corripuit virginem, et ad templum traxit. 10. Sed 
quum inter eundum illa, patrium morem pertinacia regis 
victum reputans, exclamasset : invictus es, fili! accipere 
omen dixit , nec alio oraculo sibi opus esse. 17. His robus 
celeriter confectis, in regnum regressus, summo studio 
iu vindictam spretae Macedonum maiestatis incubuit, 
lamque praeparatis omnibus , vere novo ex Amphipoli 
movens adversus liberas Thraciae gentes, decimis castris 
ad montem Aemum pervenit. 18. Magna Thracum manus 
iugum occupaverat , transitu prohibitura regem. Gastra 

f daustris in modum valli circumdederant, propulsuri in 
lostem , si vis inferretur. 19. Alexander , Barbarorum 
astu cognito , edixit militibus , ut plaustris irruentibus, 
diducta phalange innoxia dilabi paterentur ; aut, si de- 
prehensi essent , humi strati , clypeis arcte commissis , 
testudine se protegerent. 20. Ita hostium dolus irritus 
fuit. Magna plaustrorum pars per intervalla ordinum de- 
voluta est: quae armatis incidere, clypeis impacta, suo- 
que impetu subsilientia nHiit ponderis ad obterendum 
habuere: omnisque illa tempestas citra noxam detonuit. 
21. Quo metu liberati Macedones, alacri clamore edito, 
impressionem faciunt. Procurrentes Barbaros praegressi 
a aextro cornu sagittarii frequentibus telis incessebant. 
Ita sine periculo phalanx in verticem enisa, ut primum 
aequo loco consistere potuit , haud ambigua victoria ho- 
stem nudum aut leviter armatum disiecit. 22 Sed eadem 
res, quae Barbaros in proelio prodiderat, in fuga adiuvit. 
Armis haud sane onerati per nota loca facile dilapsi sunt. 
Ita desideratis ex omni numero mille quingentis, ceteros 
fuga abstulit: mulierum puerorumque ingenii multitudine, 
praedaque pro locorum conditione Satis ampla , victor 
potitus est. 23. Sic aperto montis Aemi transitu, in in- 
teriora Thraciae penetratum est. Lucus est in iis gen- 
tibus , quem Libero Patri dicatum prisca religione co- 
lunt. 24. Ibi quum Alexander, barbaro ritu sacrificans, 
vinum aris infunderet , tanta flammae vis erupit, ut so- 
porato aedis culmiue , in coelum emicare videretur. Eos- 
dem gloriae fines regi ostendi, omnes credidere. 25. Alia 
subinde res nuntiata prioris prodigii fidem affirmavit. 

In Thracibus, qui Odrysae appellantur, Libethrus mons 
et civitas est, Orphei natalibus inclyta : eius sacram ef- 
figiem ex cupresso fabricatam multo sudore manasse , 
qui viderant, ad regem retulere. 26. De interpretatione 
sollicitis Aristander exemit metum , ad res Alexandri 

S ertinere asseverans, quibus decantandis alumni filiique 
lusarum multum desudaturi essent. 27. Triballi, valida 
natio , trans montem Aemum colunt. In eos quum de- 
scenderet Alexander , rex gentis Syrraus in Peucen Istri 
insulam confugerat , expeditione Macedonis multo ante 
comperta ; seque et quidquid aetate vel sexu invalidum 
erat, obiecto amnis munimento tuebatur. 28. Quippe Ale- 
xandro paucae naves erant ; et in aspera praeruptaque 
ripa difficilis exscensio ab hoste intento validoque haud 
aegre impediebatur. Ita Macedones re infecta discesse- 
runt , contenti illata paucis ante diebus clade. Nam prius- 
quam eo processissent, alium Triballorum exercitum ad- 
orti , vix quinquaginta suorum amissis , tria hominum 
millia occiderant. 

XII. Syrmo rege nequidquam oppugnato , in Getas 
convertit impetum , qui in ulteriore ripa quatuor equi- 
tum , decem peditum millia iuslruxerant. 2. Id periculum 
non tam ex usu belli sumsit , quam cupidine famae , 
ut maximum Europae flumen , defendentibus ferocissi- 
mis gentibus, transivisse gloriari posset. 3. Igitur equi- 
libus , quotquot capere navigia poterant , impositis, pe- 
destrium copiarum partem lintribus, quorum ibi magna 
erat copia , alios utribus transduxit. 4. Improvisa Mace- 
donum impressione ( quippe transmittentes nox , et in 
ripa , quam petebant , densa frumenti seges texerat ) 
territi Getae vix primum emissi equitatus impetum tu- 
lere 5. Ut deinde cum phalange Nicanor successit, effuso 
cursu urbem quatuor ferme passuum millibus a flumine 
distantem petiverunt : mox , instante Alexandro, avectis 
coniugibus liberisque , quod eorum equis eripere potue- 
rant , ceteros reliquere victori. 5. Eos rex Meleagro et 
Philippo abducendos dedit : excisaque urbe , et in ripa 
fluminis lovi Herculique et ipsi Istro , qui transeunti 
propitius fuisset , aris consecratis , eodem die reduxit 
exercitum, incruenta victoria potitus. 7. Venerunt deinde 

finitimarum gentium Syrmique regis oratores cum donis, 
quae apud ipsos in pretio habentur. Germani quoque , 
qui usque a fontibus Istri terras ad sinum Adriaticum 
spectantes habitant, legatos miserant. Nam Ister in Ger- 
mania oritur : ipsi patrio vocabulo Danubium appellant. 
8. Magnitudinem corporum animorumque alacritatem ad- 
miratus Alexander interrogavit, quidnam omnium ma- 
xime vererentur? putans suam potentiam formidabilem 
ipsis esse , eamque se confessionem expressurum. Illi , 
nihil se magnopere vereri , responderunt, nisi forte, ne 
coelum in ipsos rueret : ceterum virorum fortium ami- 
citiam plurimi facere. 9. Perculsus improviso responso 
paullum reticuit; deinde, hoc unum eilatus. Germanos 
arrogantes esse, foedus, ut petiere, iunxit; Syrmoque 
et reliquis pacem dedit: satis gloriae ea expeditione par- 
tum existimans, et in persicum bellum animo conversus, 
unde cum leviori discrimine longe maius operae pretium 
exspectabatur. 10. Taxasse id avunculum eius Alexandrum 
constat , quum paullo post bello in Italia gerendo fati- 
garetur : nam inaequalem utriusque sortem questus, sibi 
cum viris pugnam evenisse dixit , Macedoni cum mu- 
lieribus. 11. Ceterum regulos Thracum , quique alii ad 
res novandas opibus aut animis idonei videbantur, specie 
honoris , tanquam commilitones adversus Persas adsci- 
sceret, abduxit ; capitaque ademit factionibus, sine prin- 
cipibus nihil ausuris. 12. Per Agrianos et Paeonas Ma- 
cedoniam repetenti Illyriorum motus nuntiatur. Bardylis, 
ex carbonario multarum in eo tractu nationum rex, etiam 
Macedoniae gravis incubuerat ; donec magno proelio a 
Philippo victus , atque instaurato deinde bello , fractis 
omnino viribus, in ditionem victoris concederet. 13. Atque 
ille iam obierat, vita ad nonagesimum aetatis annum pro- 
ducta : ceterum filius eius Clitus , opportunum recupe- 
raudae libertatis tempus advenisse dictitans, dura asperri- 
marum geutium armis Alexander trans Istrum attineretur, 
populares ad arma capienda impulit, inita societate cum 
Glaucia rege Illyriorum , qui Taulantii vocantur. 14. Au- 
tariatae alia natio iter facientes Macedonas aggressuri 
fuerant: sed Langarus, Agrianorum rex, Alexandro fidHs, 
petiit , ut sibi curam eam permitteret : sese domi eorum 

tantum negotii ipsis comparaturum, ut animum a vexandis 
Macedonibus ad sua tuenda conversuri essent. 15. Col- 
laudatum donisque magnifice cultum iuvenem dimisit 
rex ; etiam sororis Cynae nuptias pollicitus , quam ex 
illyria muliere susceptam Amyntae in matrimonium de- 
derat pater. 16. Et Agrianus quidem promissam operam 
praestitit ; sed morbo correptum, ne pacta mercede frue- 
retur , brevi consecuta mors praevenit. 17. Ita cohibitis 
Autariatis , sine certamine Pelium perventum est, Dessa- 
retiae oppidum, Eordaico flumini imminens. 18. Speciem 
pugnam expetentium praebebant hostes, et velut manus 
conserturi extra praesidia sua ferociter procurrerant. Sed 
priusquam proelium committi posset , refugerunt ; licet 
opportuna loca , silvisque et collibus impedita praece- 
pissent. 19. Foedum ibi spectaculum Macedonum oculis 
obiectum est. Tres pueri, tolidemque puellae cum tribus 
nigris arietibus confusa strage iacebant , quos Barbari 
sacrilego sacro diis suis immolaverant , quo pugnaturis 
audaciam inspirarent. Sed vindex numen scelestis men- 
tibus pro virtute vecordiam inieciU 21). Hex intra moenia 
compulsos ducto exteriore muro intercludere statuerat ; 
quum postridie cum magnis Taulantiorum copiis Glaucias 
advenit. Ita spe capiendae urbis abiecta , quomodo tuto 
discederet , cogitabat. 21. lnterim Philota cum iumentis 
castrensibus , et praesidio equitum frumentatum misso , 
comperit , suos in discrimine versari ; quippe Glaucias 
colles campo circumdatos occupaverat , in occasionem 
gerendae rei intentus. 22. Igitur adversus oppidanorum 
eruptionem parte exercitus in castris relicta, cum ceteris 
copiis impigre profectus est ; territisque Illyriis , suos 
recepit incolumes 23. Celerum iter facturo maximum 
periculum imminebat. Hinc flumen , inde praerupti ar- 
duique colles viam coarclabant, relicto itinere, quod multis 
Ijjpis vix qnaternos armatos caperet: montium iugis Clitus 
atque Glaucias sagittariorum et funditorum cohortes ma- 
gnamque gravis armaturae manum imposuerant. 24. Ale- 
xander, ducentis equilibus ante utrumque phalangis cornu 
collocatis, imperat, ut erigerent hastas ; mox signo dato 
versus hostes , tanquam impetum facturi , infestas pro- 
tenderent , modo in dextrum , modo in sinistrum latus 

invicem conversi. 25. Suspensis eo commento hostibus , 
phalangem raptim progressam nunc in plures acies di- 
ducit, nunc divisam colligit ; ad extremum cuneo facto, 
in laeva Illyriorum praesidia strenue infert. 26. Illi, ce- 
leritate et peritia Macedonum in stuporem versi, desertis, 
quos tenuerant , montibus , versus urbem refugerunt. 
27. Pauci restiterant in edito colle , qua iam transierat 
Macedonum agmen. Iis deiectis, Alexander duobus fere 
millibus Agrianorum sagittariorumque locum capit, pha- 
langi , qnam flumen transmittere iusserat, praesidio fu- 
turus. 28. Ea re conspecta, universa hostium multitudo 
iter ad montes arripuit , eo consilio, ut transiecta gravi 
armatura, extremum agmen, in quo ipse rex transiturus 
erat , adorirentur. 29. Ille nihil territus, venientes fortiter 
excipit : simul phalanx sublato clamore , quasi iterum 
transmisso amne subsidio suis itura, metum incussit hosti. 
30. Nam rex, quae evenerunt, futura ratus, praeceperat, 
ut in adversam ripam delati statim aciem instruerent , 
laevum cornu, quod a flumine hostibusque propius ab- 
erat , in speciem multitudinis quantum possent expli- 
cantes. Itaque quum universum exercitum incumbere sibi 
putarent Taulantii, pauilisper retrocesserunt. 31. Id spa- 
tium nactus Alexander , suos raptim ad flumen ducit : 
quo ubi ventum est; ipse inter primos transgreditur; et 
quum eos , qui agmen claudebant , reversus hostis ur- 
geret , machinis dispositis , quae trans amnem missilia 
spargerent, eum submovit: simul, qui iam ingressi flu- 
men erant , e mediis aquis tela coniecere. Ita nemine 
desiderato ceterum iter quietum habuit. 32. Triduum in- 
tercesserat , quum hostes, tanquam fugato Macedone, 
metu vacuos, passim nullo ordine tendere, neque more 
militari vallum fossarave pro castris habere, neque vigilias 
et stationes obire , nuntiatur. 33. Igitur assumtis sagit- 
tariis Agrianisque , et ea Macedonum militum manu , 
quam Perdiccas et Coenos docebant, noctu superato flu- 
mine , celeriter ad eos contendit, reliquo exercitu sequi 
iusso. 34. Nec exspectato eo , ne occasionem mora con- 
sumeret , levis armaturae militem praemittit : mox ipse 
cum ceteris impetu facto semisomnos et inermes magna 
strage afliciunt, multos vivos capiunt, reliquos coniiciunt 

in fugam, et ad Taulantiorum usque montes persequuntur. 
35. Clitus in ea consternatione in oppidum Pelium se 
recepit : deinde sive munimentis urbis, sive suorum ani- 
mis diffisus, incensa urbe, in Taulantios exsulatum abiit. 

XIII. Interea per universam Graeciam diffusus rumor, 
Alexandrum in Triballis cecidisse , omnes macedonicis 
opibus adversos in spem rerum novandarum erexit. 2. Ea 
quoque in rebus humanis haud postrema calamitas est, 
quod, utcunque levi auctori, quae facta optamus, tam 
enixe creduntur, quasi veritati vim afferre possit pertinax 
et impatiens rationis opinio. 3. Repertus est, qui se in- 
spiciente circumventum regem, et, quo minus ambige- 
retur , se in ea pugna vulneratum esse , affirmaret : id 
prouis auribus acceptum vulgatumque , civitati Theba- 
norum extremae calamitatis initium exstitit. 4. Quippe 
eo nuntio exciti quidam exsulum , quos a Philippo eie- 
ctos diximus, ducibus Phoenice et Prothyle, praefectos 
Macedonum , qui Cadmeam obtinebant, quum nulla doli 
suspicione extra arcem progressi essent , obtruncant : 
civibus ad speciosum liberandae patriae titulum strenue 
concurrentibus , praesidium obsident ; et duplici vallo 
fossaque , ne commeatus aut auxilia submitti possent , 
circumdant. 5. Legatis deinde supplicum habitu circum 
civitates Graeciae missis orabant , ne deesse yellent in- 
digne ereptam libertatem repetentibus. Et Demosthenes 
quidem veteri in Macedonas odio Athenienses permovit, 
ut auxilia prompte decernerent. Missa tamen non sunt, 
quia subito Alexandri adventu perculsis exspectanda for- 
tunae inclinatio videbatur. 6. Demosthenes privatis copiis 
Thebanos adiuvit, magnumque armorum numerum gratis 
subministravit: quibus perarmati, qui Philippo adimente 
sua amiserant , Cadmeae praesidiariis acriter institerunt. 
7. Peloponnesiorum haud invalida manus ad Isthmum 
convenerat. Ad quos , quum Antipater , quem interim, 
dum abesset , Macedoniae praefecerat rex , misisset pe- 
titum , ne contra commune Graeciae decretum cum pro- 
fessis Alexandri hostibus consilia miscerent; nihilominus 
Thebanorum oratores admiserunt. 8. Quumque vulgus 
militum misericordia permoveretur, dux eorum Astylus, 
Arcas genere, moras nectebat, non tam incepti difficultate 

territus , quam per avaritiam , ut a festinantibus et ne- 
cessitate anxiis maius stipendium acciperet. 9. Decem 
talenta poscebantur : ea quum Thebani non conficerent, 
a macedonicae factionis hominibus oblata sunt, ut quie- 
sceret. Ita do Arcadum auxiliis Thebanorum spes in ni- 
hilum recidit. 10. Alias tamen ex Peloponneso copias, 
ne adversus 1 bebas militarent, pecunia Demosthenes 
avertit. Namque trecenta talenta a Persis accepisse di- 
cebatur , quts ad lacessendum Alexandro negotium ute- 
retur. 11. His ita nuntiatis, Alexander praeter Eordaeam 
et Elymiotin , rupesque Stymphaeas et Paryaeas, rapit 
exercitum ; septimoque post die , quam a Pelio movisset, 
Pellenen Thessaliae oppidum pervenit. Post sextum deinde 
diem in Boeotiam venit : mox Onchestum , sex circiter 
passuum millibus a Thebis distantem, processit. 12. Inter 
haec Thebani maiore animo, quam consilio, administratis 
rebus, omnium ignari agebant, necdum intra Pylas esse 
credebant Macedonum copias : ipsum vero regem ad- 
ventare , adeo fidem superabat , ut potius alium Ale- 
xandrum Aeropi filium exercitui praeesse contenderent. 
13. Rex , ad fanum Iolai positis castris, quod ante Proe- 
tidem portam est, poenitentiae eorum locum dare consti- 
tuerat, quum illi, eruptione facta, in stationes Macedonum 
invecti , quosdam interficiunt , alios loco pellunt, donec 
ad ipsa iam castra suggressos emissa regis iussu levis 
armatura reiecil. 14. Postero die ad portas , qqibus in 
Atticam euntibus iter est , promoto exercitu , ut suis in 
arce conclusis praesto esset , adhuc cunctabatur, et, si 
poeniterct erroris , veniam ostentabat. 15. Sed quibus 
pax placebat, potentia exsulum, eorumque per quos re- 
vocati fuerant, opprimebantur; qui, nulla spe salutis 
reliqua, si Macedones urbe potirentur, patriae ruinis 
obrui malebant , quam illius incolumitatem suo interitu 
emere , et ex boeolarchis nonnullos in consilium tra- 
xerant. 10. Quantaque hominum vecordia fuerit, vel hinc 
cognosci potest, quod Alexandro postulante, ut defectionis 
auctores dederent, duobus capitibus omnem civitatis no- 
xam expiaturi: 17. ipsi vicissim Philotam et Antipatrum, 
principes amicorum regis, deposcere sint ausi, et per prae- 
conem pronuntiare, si qui cum magno rege et Thebanis 

Graecorum libertatem adversus tyrannum asserere vellent, 
eos apud Thebas perfugium habituros. 18. Nec tamen 
Alexandri imperio oppugnata urbs est ; sed , ut Ptole- 
maeus tradidit, (nam quidam aliter narrant ) Perdiccas, 
qui in ea castrorum parte curabat, quae vallo hostium, 
quo Cadmeam incluserant , obversa erat, non exspectato 
signo impetum in eos fecit: 19. superatoque munimento, 
manus cum hoste conserere coepit, et Amyutaro, qui cum 
sua cohorte iuxta ipsum tendebat, ut idem auderet, exem- 
plo permovit. 20. Mox Alexander, suis timens, cum tota 
copiarum mole adfuit, et leviter armatis perrumpere, 
suisque auxilio ire iussis , ipse cum reliquis pro vallo 
substitit. 21. Acri conserto proelio , Perdiccas, dum in- 
terius vallum molitur , graviter saucius pugna effertur ; 
et cretensium sagittariorum multi , cum Eurybota duce 
suo cadunt. Thebani perculsis instant, et ad Alexandrum 
refugientes insequuntur. 22. Ibi quum rex instructa pha- 
lange dispersos et turbatos hostium ordines invaderet; 
statim versa pugnae fortuna , tanta Thebanorum trepi- 
datio fuit, ut ne ad portas quidem, per quas in urbem 
se receperant , occludendas mente competerent : simul, 
qui Cadmeam tenebant , in subiectos arci vicos excur- 
rerunt. 23. Ita nobilissima Graeciae urbs intra eundem 
diem oppugnata et capta est. Nullum in ea crudelitatis 
exemplum praetermissum constat: viros feminasque pro- 
miscua strages hausit, nec ab impuberum caede tempe- 
ratum est. 24. Phocensium Plataeensiumque et Orcho- 
meniorum et Thespiensium ea infamia fuit, quibus olim, 
dum thebana res valebat, vicinae civitatis opulentia exi- 
tiosa fuerat : Macedones ultra fas belli non saeviere. 
25. Tandem, ut caedibus abstineretur, proclamatum est, 
quum iam sex hominum millia periissent: ceteris captis, 
ad triginta millia liberorum capitum venierunt. 26. Ex 
omni praeda quadringenta et quadraginta talenta redacta 
fuisse, Clitarchus tradidit : alii, ex pretio captivorum id 
pecuniae effectum. Centum talenta, quae Thebanis Thes- 
sali debebant, Alexander sociis accepto tulit. 27. Pauci, 
quos bellum dissuasisse constabat, servitutem effugerunt: 
item sacerdotes, et quorum hospitio rex paterve eius usus 
esset. 28. Ex reliquis Timoclea nobilis facinoris raercedem, 

cum praesenti libertate, famam apud posteros tulit. In- 
ter Thracas, qui Alexandro militabant, quidam equi- 
tum ductor post vim mulieri illatam, ubi pretiosissima 
quaeque occuluisset, minitabundus interrogabat. 29. Illa 
non tam opum, quam pudoris damno moesta, avaritiam 
barbari in occasionem vindictae convertit : ostensoque 
puteo , in quem mundum suum coniecisse simulabat, no- 
minem cupide eo despicientem subductis pedibus impulit ; 
conieclisque desuper saxis, quum ex angusto profundoque 
loco adscensum frustra moliretur , obruit. 30. Compre- 
hensa a turmalibus occisi , ad Alexandrum trahitur, ut 
interfecti ducis poenas daret. 31. Ibi interrogante rege, 
quaenam esset , et ob quod delictum adduceretur ? in- 
inlrepido vultu et voce, Theagenis, inquit, soror sum , 
eius , qui pro libertate Graeciae Thebanorum imperator 
occubuit. 32. Iniuriam meam ulta , castitatis meae prae- 
donem interemi. Cui si meo supplicio parentari iubeas , 
scies , honestae mulieri post extortam pudicitiam spiritu 
nihil vilius esse : quem utcunque expellere festinaveris, sero 
moriar, pudori patriaeque superstes. 33. Alexander, cognita 
causa , Thracem iure caesum pronuntiavit ; neque sibi 
placere ingenuis mulieribus vim fieri : collaudatamque 
feminam, cum omnibus, qui cognatione ipsam attingerent, 
liberam esse iussit ; et quo quisque vellet discedendi 
potestatem^fecit. 34. Pepercit et Pindari posteris, in ho- 
norem vatis, qui proavum regis Alexandrum carminibus 
suis inseruerat; ipsiusque domum cremari vetuit. 35. Non 
enim praesentem tantum virtutem adamavit, verum etiam 
memoriam magnorum virorum reverentia, et progeniem 
illorum beneficiis prosecutus est. 36. Nam et postea, quum 
postremo proelio Darium vicisset, Croloniatis praedae 
partem misit , quod Xerxis bello, ceteris Graecorum co- 
loniis de Graecia desperantibus, Phayllo duce triremem 
unam ad Salaminem misissent : et Plataeenses honore 
donisque affecit , quia maiores eorum Graecis adversus 
Mardonium proeliantibus agrum suum dono dederant 
XIV. Hanc Thebanorum cladem multa ostenta prae- 
cesserunt. Tribus ante mensibus , quam Alexander ad- 
venisset , in fano Cereris , quae Thesmophoros appellatur, 
conspecta est araneae tela nigra , quum circa tempus 

Leuctricae pugnae , qua res thebana ad summum feli- 
citatis evecta fuit , candida comparuisset. 2. Ad haec sub 
adventum Macedonum sudantes in foro statuae, eque lacu 
apud Onchestum tristis mugitus, ct prodigioso sanguine 
fluens Dirce, terrere obstinatos poterant, nisi destinatos 
sorti suae superbia perdidisset, 3. Quippe maiorum glo- 
riam intuentes, a quorum moribus longe recesserant, et 
in disparilius artibus eandem sibi fortunam polliciti , 
patriae ruinam acceleraverunt , quum adversus triginta 
peditum, tria equitum millia, eumquc veteranum et toties 
victorem exercitum, paullo plus necem armatorum mil- 
libus opponere non essent veriti, k. Ceterum Alexander, 
urbe capta , ad consilium sociorum retulit, quomodo ea 
utendum videretur. Erant inter eos Phocenses, multique 
ex Boeotis, quibus antiquissimae cum Thebanis discordiae 
gravibus saepe damnis constiterant: neque, dum Thebae 
starent , aut odiis suis satisfactum , aut securitati pro- 
spectum rebantur. 5. Horum auctoritas valuit, ut muri 
atque aedilicia diruerentur, ager arbitrio regis inter vi- 
ctores divideretur. Ita nobilissimam urbem, non hominum 
modo clarissimorum , verum etiam deorum natales as- 
serentem sibi , e media Graecia una dies eripuit, post- 
quam octingentos fere annos post oraculum cie corvis , 
eosdem incolas habuisset, (i. Olim enim pulsis a gente 
Thracum atque Pelasgorum Boeotis edita sors fuerat , 
post quartam ilcmum aetatem patrias sedes recepturi , con- 
siderent interim , quo loco corvos albos conspicati forent. 

7. ita quum ad Arnen Thessaliae oppidum venissent , 
corvis conspectis, quos pueri gypso illeverant, ibi sub- 
stiterunt. Diruta urbs est ad tibiae cantum , quo modo 
sexagesimum ante annum Athenas Lysander deleverat. 

8. Templis tamen aliisque sacris aediliciis abstineri iussit 
Alexander, etiam ne quod per incuriam damnum iis 
daretur, sollicitus. Praeter insitam in deos venerationem 
recens religio permoverat, quia militum quosdam Cabi- 
rorum fanum , quod ante urbem est, spoliare aggressos, 
subita tempestas fulminibus et flamma coelesti consum- 
serat. 9. Belictae sunt etiam efligies statuacque, diis, vel 
hominibus virtute praecellentibus , ner loca publica po- 
sitae. Proditumque est memoriae , fuisse, qui inter con- 

sternalionem captae direptaeque urbis aurum in sinus aut 
amicula statuarum, abdiderint, idque salvum repererint, 
quum vigesimo post anno Cassander , Antipatri filius , 
Thebas instauraret. 10. Quod quidem non tam miseri- 
cordia in profugos fecisse creditur ; quam ut Alexandri , 
quem oderat, gloriam detrectaret. Quamquam autem vete- 
rem murorum ambitum urbi restituisset; neque mores an- 
tiquos, neque fortunam reddere potuit. Nunquam postea 
resurrexit , ut convalesceret ; sed multis subinde cala- 
mitatibus vexata , vix tenuis oppidi speciem ad memo- 
riam nostram retinuit. 11. Poenituisse postea ferunt Ale- 
xandrum , quod excisis Thebis velut alterum ^Jraeciae 
oculum eruisset: utique postquam Cliti caedem, et Ma- 
cedonum ignaviam , expeditionem in penitiores Indos 
pertinaciter recusantium, iram Liberi patris interpretatus 
est , ob afflictam patriam eiusmodi poenas repetentis. 

12. Et reperti sunt, qui ipsam regis mortem , non sine 
vindicta Bacchi, ab ebrietate et vino profectam crederent. 

13. His ita perpetratis, Athenas misit, nuntiatum, ut 
oratores , qui populum adversus Macedonas concitare non 
desinerent, traderentur ; aut si illos amittere gravarentur, 
eadem contumaciae praemia exspectarent, quorum exem- 
plum in Thebanorum calamitate Conspicerent. 14. Ibi 
quum Phocion, cuius ob integritatem vitae maxima ad 
populum auctoritas erat ', non irritandum adolescentis 
victorisque animum diceret , hortaretnrque eos, ad quos 
periculum maxime pertinebat, ut Lei et Erechtei tilias 
imitati, spiritum pro patriae salute profundere ne dubi- 
tarent: 15. Demosthenes, qui nominatim petebatur, sur- 
rexkt.docuitque, « falli Athenienses, si paucorum deditione 
periculo defungi posse crederent: callidos Macedonas eos 
exposcere, quorum vigilantiam atque virtutem maximo 
invisam suspectamque haberent : amotis publicae liber- 
tatis custodibus, in orbam indefensamque civitatem, tan- 
quam lupos in oves canibus destitutas, impetum facturos 
esse. » 16. Multa commiserat in Macedonas Demosthenes, 
ob quae haud iniuria nullum apud cos veniae locum 
relictum arbitrabatur. Philippo occiso auctor exstiterat , 
ut Pausaniae sacellum extrueretur, apud pulvinaria defim 
supplicationes haberentur, aliaque ot> insignem laetitiam 

decerni solita curarentur. 17. Alexandrum alias puerum, 
alias prodigiosae vecordiae vocabulo Margiten appella- 
verat: pcrsico auro corruptus, omnium fere bellorum, quae 
contra Alexandrum patremque eius P.hilippum Graeci 
depugnaverunt, fax atque concitor- fuerat. 18. Attalum, 
quo graviorem adversarium non habuerat Alexander , 
Atheniensium societatem pollicitus , ad bellum regi pa- 
lam inferendum exstimulaverat. 19. Neque civitas Athe- 
niensium mediocriter deliquerat, detractis Philippi statuis, 
earumque materia in foedos usus conversa, aliisque ad- 
missis , quae vulgus imperitum et mobile , nulla futuri 
cura , ex arbitrio suasuque paucorum animose perpetrat. 

20. Sed nihil ex iis , quae praefracte et contumaciter 
fecerant , aeque commovit regem , quam in Thebanos 
humauilas, quos inter patriae ruinam elapsos, contra 
ipsius edictum receperant , tantum ob eorum vicem do- 
loris prae se ferentes, ut etiam mysteriorum solemnia, 
quae in honorem Liberi Patris praecipua religione quot- 
annis celebrant, ob publicam moestitiam intermitterent. 

21. Verum cupidine belli persici , condonare Graecis 
iniurias suas, quam exsequi, malebat. Igitur quum De- 
mades, qui Philippo quoque gratus acceplusque fuerat, 
preces civitatis au eum detulisset, Atheniensibus indulsit, 
ut Demosthene, Lycurgoque, et aliis, quos depoposcerat, 
retentis, unum Charidemum in exsilium mitterent. 22. Ille 
ad Persas se contulit, ma^noque ipsis usui fuit, donec 
ob libertatem linguae Darii iussu interfectus est. Alii 
quoque non postremi nominis viri, odio regis urbe de- 
serta , ad hostes illius profecti , multum negotii Mace- 
donibus exhibuerunt. 23. Post eum rerum impetum cur- 
sumque nemo supererat in Graecia, qui aut viribus suis 
post Thebanos, ( quorum gravis armatura celebris olim 
fuerat ) aut occupata Leucadia , munimentis confideret. 
24. Namque Leucadios, situ oppidi et proviso in longam 
obsidionem commeatu feroces, fame domuit; quum ex- 
pugnatis, quae circa erant, castellis, homines Leucadiam 
abire passus , adaucta per singulos dies multitudine , 
omnem eorum penum exhausisset. 25. Igitur ex Pelo- 
ponneso quoque legationes venerunt, gratulatum, quod 
confectis ex animi sententia barbaricis bellis , etiam 

Graecorum quorundau» insolentiam et temeritatem casti - 
gasset. 2G. Arcades, qui Thebanis auxilio luturi se com- 
moverant, duces, quorum instinctu ad eum furorem pro- 
lapsi essent, capit js se condemnavisse exponebant. 27. Elei, 
exsulibus suis reditum concessisse , non ob aliud , nisi 
quod Alexandro caros accepissent. 28. Et Aetoli excusa- 
verunt , quod in tantis Graeciae turbis, ipsorum quoque 
gens novorum consiliorum expers uou fuisset. 29. Mega- 
renses novi generis honore risum regi, quique circa eum 
erant , commoverant , referentes, ob studium et benclicia 
Alexandri in Graecos, megarensis populi scito civitatem 
illi decretam esse: donec intellecto, nemini ad eum diem, 
excepto Hercule , id honoris habitum , laetus accepit. 
30. Ceteris respondit , nihil sibi quiete et incolumitate 
Graeciae antiquius esse: modo in posterum novis rebus 
abstinerent; praeteritorum veniam facile concedere. 31. 
Verum Spartanis maxime diflisus, Philiadae liberos Mes- 
senen, unde pulsi fuerant, restituit: Pellenen Achaeorum 
Chaeroni tradidit: Sicyonem, aliaque Peloponnesi oppida 
per clientes suos habuit, qui consilia Lacedaemoniorum 
ex propinquo specularentur. 32. Tot tantisque rebus per- 
ficiendis pauci menses suffecerunt: intra quos tam grave 
atque multiplex bellum leviore negotio confecit , quam 
alius paravisset. 33. Ipse quidem eam victoriam celeritati 
se debere confessus, interroganti, quonam maxime modo 
Graeciam subegisset? Nihil cunctando, respondit. 

C*p. De Persarum rebus et belli apparatu. 2. Alexander orationem 
habet ad suos de bello illis faciendo. 3. Antipatro praetore Mace- 
doniae relicto, cum exercitu in Asiam proficiscitur. 4. Agrum tro- 
ianum visit ; varias Urbes occupat. Memnonis Persae consilium ; 

liae oppida capta. Ilem Pisidiae; quum inierim Memnon, Darii prae- 
fectus, classe insulas Macedoniamque invasurus, morbo abripitur. 

I. 

P ersarum ea tempestate Darius rex erat , naulio ante 
Philippi necem evectus in id fastigium a Bagoa spa- 
done, qui, Ocho rege et deinde filio eius Arse cum tota 
eorum domo exstinctis , imperium , quod sibi vindicare 
non poterat , sui bcneGcii fecit , perennem sibi gratiam 
pollicitus apud eum , quem tanto munere devinxisset. 
2. Nec tamen indignus ea fortuna Darius apud popu- 
lares habebatur : nam etiam a gente regia non alienus 
erat. Quinpe Oslanes Ochi patruus Arsanen genuerat , 
Arsanes Codomannum. Sic enim vocabatur, dam priva- 
tus esset; sed in Cyri solium collocatus, more quodam 
Persarum , eiurato veteri nomine , Darius appellari vo- 
luit. 3. Bello quoque spectatus, caeso ex provocatione 

hoste , quum adversus Cadusios bellum gereret Ochus , 
magnam virtutis opinionem pepererat. Hic a conditore 
regni Cyro decimus imperio Persarum praefuit, k. Nam 
Ochus Artaxerxen patrem, ille Darium exceperat. Huic 
Artaxerxes regnum reliquit, Xerxis filius. Xerxes Dario 
patri successit , qui Hystaspe genitus , post exstinctum 
in Cambyse Cyri sanguinem , illustri septem Persarum 
conspiratione , imperium Magis extorsit. 5. Sub his re- 
gibus per ducentos et triginta ferme annos res Persarum 
mira felicitate floruit : acribus initiis , dum rudis ad 
voluptates natio pro libertate, gloriaque, ct opibus ani- 
mose dimicabat, (i. Procedente tempore, postquam prae- 
mia virtutis adepti videbantur , ipsam posthaouere, non 
tam suis viribus tuti , quam fama potentiae a maioribus 
partae , usuquc divitiarum , quibus haud panllo felicius 
contra Graecos , quam armis , decertavere. 7. Ad po- 
stremum itaque , quum adversus Alexandri vim auro 
parum proficeretur, omnique externa ope abscedente, 
sibimet ipsis innitendum esset, animi deliciis et mollitie 
fracti efleminatique fortunae ruentis impetum non su- 
stinuerUnt. 8. Quippe industriam egestas acuit , affluen- 
tiam rerum luxus et inertia sequitur. Igitur audito fine 
Philippi, cuius fortuna et apparatibus exterriti fuerant, 
metu soluti , Alexandri adolescentiam despiciebant; con- 
tentum fore arbitrati , si securo Pellae obambulare li- 
ceret. 9. Verum quum de bellis ipsius vicloriisque alia 
super alia nuntiarentur; contemlum hactenus iuvenem 
impensius formidantes , summa cura, ut in bellum atrox 
atque diuturnum, auxilia comparabant. 10. Et quoniam 
superiorum proeliorum experimeutis imparem asiaticum 
militem curopaeo didicerant, missis in Graeciam con- 
quisitoribus , ad quinquaginta millia egregiae iuventutis 
mercede conduxerunt. His copiis Memnon rhodius prae- 
tor datus est , qui multis ante bellis fidem virtutemque 
suam Persis abunde probaverat. 11. Is ad occupandam 
Cyzicum missus , citatis itineribus , per Phrygiam , qua 
Troadi committitur , ad Idam montem pervenit , ipso 
nomine naturam situs sui praeferentem : nam condensa 
arboribus loca Idas antiqui dixere. 12. Exsurgit iste cel- 
siore cacumine , quam ceteri ad Hellespontum montes. 

In medio specum habet religioso horrore famam in fa- 
bulis nactura , ut ibi dearum formas arbiter troianus 
spectasse praedicetur, quum imperio patris expositus, 
in Ida monte adolevisset. 13. Eadem Idaeorum Dacty- 
lorum patria esse fertur, qui primi, Magna Matre do- 
cente , ambiguum ferri usum , n6qne minus utile ne- 
cessitatis laborisque solatium , quam acerrimum furoris 
instrumentum , invexerint vitae. 14. Illud etiam admi- 
ratione dignum proditur , quod circa canis exortum , 
ventis depressiora turbantibus, in summo idaei iugi ca- 
cumine quietus aer est: 15. quodque multa adhuc nocte 
terris incubante, solem aiunt conspici, non globi figura, 
sed in amplissimam latitudinem sparsum , et velut di- 
versis ignium agminibus utrumque montis latus ample- 
xum,, coire paullalim, et propinquante iam luce iugero 
paullo maius spatium implere, paulloque post in solitum 
orbem collectum destinatum iter percurrere. 16. Credo, 
per aerem nocturno gelu adstrictum , nullisque vento- 
rum flatibus disiectum, solis orientis, adhuc imperfecta 
imagine late sparsa, fallax oculis miraculum, apparere , 
donec eo paullatiin vi caloris absumpto dissipatoque , 
liber ad ipsum sideris orbem adspectus permittatur. 

17. Nam sereno liquidoque coelo radii transmittuntur : 
ubi coactus aer est, sistit exceptos, cl tamquam in spe- 
culum incidentes cum incremento splendoris di (fundit. 

18. Sub Idae radicibus cyzicenus ager in Propontidem 
excurrit ; ipsum oppidum in mediocri insula situm ge- 
mino ponte continenti annectitur. Sed id opus paullo 
post Alexander molitus est: sub Memnonis expeditionem 
navibus commeabatur. 19. Qui quum Cyzicenos impro- 
viso impetu nequidquam terruisset, muros gnaviter tuen- 
tibus oppidanis; eorum regionem hostiliter populatus, 
magnam inde praedam coegit. 20. Nec a Macedonum 
ducibus cessabatur; Parmenio Grynium Aeolidis oppidum 
expugnat, incolas servituti addicit: deinde Caicum am- 
nem transgressus, Pitanen adoritur, urbem opulentam, 
et duplici portu accipiendis ab Europa coniis opportu- 
nam; sed propero adventu Memnonis statim soluta ob- 
sidio est. 21. Calas deinde, qui cum modicis Macedonum 
atque mercenariorum copiis in Troade res gerebat, cum 

Persis proelio certavit: et impar hostium multitudini in 
Rhoeteum se recepit. 

II. Interea Alexander , constitutis in Graecia rebus , 
in Macedoniam reversus , quae tantam belli molem ag- 
gressuro cavenda vel administranda essent, cum amicis 
deliberabat. 2. Antipsrter ac Parmenio, aetate et digni- 
tate praecipui, obtestabantur, ne in uno corpore totius 
imperii salutem fortunae insidiis exponeret : quin prius 
operam daret liberis ; et incolumitate patriae firmata , 
ita demum de incremento eius cogitaret. 3. Quippe prae- 
ter Alexandrum nemo ex Philippi sanguine dignus 
imperio supererat , Cleopatrae sobole per Olympiadem 
intercepta : Aridaeus sordibus materni generis , et tur- 
bata mente Macedoniam dedecere putabatur. 4. Verum 
ille qnietis impatiens , nihil nisi bellum et ex victoria 
gloriam assidua cogitatione volvebat. Igitur, Vos quidem, 
inquit, ut probos et amantes patriae viros decet, de com- 
modis adversisque illius haud sine causa solliciti estis. 
5. Arduum enim , quis neget ? opus ordimur , quod semel 
temere coeptum , st eventus arguat , sera poenitentia ne- 
quaquam emendaverit. 6. Nam antequam vela solvamus , 
navigare velitnus, an quiescere , nostra consultatio est: cum 
ventis fluctibusque nos crediderimus , in ipsorum arbitrio 
omnis noster cursus erit. 7. Itaque non moleste fero vestram 
opinionem a sententia mea dissidere; quin potius simplici- 
tatem laudo , vosque precor , ut in iis etiam , de quibus 
porro referetur, eodem instituto utamini. 8. Amici regum , 
si qui eo nomine digni sunt , non tam gratiam eorum, quam 
utilitatem atque decus, in consilio habent. Qui aliter fieri 
censet , quam ipse facturus erat , non istruit consultorem , 
sed decipit. 9. Ceterum ut et vobis consilii mei ratio pa- 
teat , certum habeo , nihil minus convenire rebus meis , 
quam dilationem. 10. Omni, quae circa Macedoniam colit, 
barbarie pacata, exstinctisque Graecorum motibus , fortis- 
simum florentissimumque exercitum otio et desidia dilabi 
patimur ; an potius in opulentissimas Asiae regiones indu- 
cimus, olim possessionem eius spe complexum, et praemia 
laborum, quod diu sub patre meo, deinde nobis imperan- 
tibus tertium iam annum exhausit , ex Persarum spoliis 
expetentem? 11. Novum adhuc imperium Darii est, et in- 

terfecto Bagoa , cuius beneficio regnat , crudelitatis et in - 
gratitudinis suspicionem apud suos incurrit: quae res opti- 
mos eorum , qui parent, odio adversus imperantes implent , 
et ad obsequia segniores , aut etiam praefractos reddunt. 
12. Numquid sedebimus, dum auctoritas eius confirmetur, 
et rebus domi per otium compositis, ultro bellum in Ma - r 
cedoniam transferat ? Multa celeritatis praemia sunt, quae 
nobis cessantibus ad hostem pertinebunt. 13. Magnum in 
eiusmodi negotiis momentum post se trahit prima animorum 
inclinatio : at illa semper occupanti parata est. Quippe 
nemo cunctanter appetit fortioris gratiam : porro fortior 
habetur, qui infert bellum, quam qui excipit. 14. Quanto 
autem e.ristimaiionis nostrae periculo fallemus spem eorum, 
qui adolescentibus nobis eum honorem deferendum iudica- 
v erunt , quem maximus imperator , pater meus , post tot 
virtutis experimenta paullo ante obitum obtinuit? 15. Non 
enim ideo Graecorum concilium imperium nobis decrevit , 
ut in Macedonia desides , et ignavis voluptatibus addicti , 
iniuiias olim et nuper graeco nomini illatas negligeremus : 
sed ut eorum , quae per summam superbiam improbe et 
petulanter in nos commiserunt, poenas penderent. 16. Quid 
dicam de iis Graecorum nationibus , quas late per Asiam 
diffusas impotentium barbarorum intoleranda servitus pre- 
mit? Equidem quibus nuper precibus, quibusque argumentis 
causam eorum Delius Ephesius egerit , quum ipsi memine- 
ritis , non repetam. 17. Id sane constat , eos omnes , ut 
primum signa nostra conspexerint j protinus ad nos esse 
transituros , et pro liberatoribus adsertoribusque suis ad- 
versus graves iniquosque dominos quodlibet periculum im- 
pigre suscepturos. 18. Quamquam quid nostri pariter ho- 
stiumque obliti auxilia circumspicimus adversus gentes , 
quas etiam paullo lentius vicisse a pudore quam gloria 
propius adfuerit? 19. Patrum aevo in Asiam profectis La- 
cedaemoniorum paucis ingentes hostium exercitus frustra 
restiterunt : Phrygiam , Lydiam , Paphlagoniam , agi fer- 
rique passi ; aut quoties vetare voluerunt , ad hostium sa- 
tietatem .caesi sunt : donec a suis revocatus Agesilaus , ob 
exortos in Graecia tumultus , trepidantibus et consilii in- 
certis animi ex tanto terrore recipiendi spatium concederet. 
20. Paucis ante istum annis vix decem Graecorum millia, 

sine ducibus , sine commeatu , ex intimis persici imperii par - 
tibus , per tot infestas nationes iter in patriam ferro ape- 
ruerat U, quum eos persequeretur universus regis exercitus, 
quo modo cum Cyro fratre de regno dimicaverat, victorque 
exstiterat : quem illi quidem ubicumque congressum fudc- 
runt fugaveruntque. 21. Nos igitur, quibus universa Grae - 
eia tot victoriis edomita paret , qui eorum fortissimos aut 
in acie cecidimus , aut habemus in castris , timebimus sci- 
licet Asiam , quam eorum , quos viemus , pauci pudendis 
cladibus affecerunt ? 22. Aliis deinde in camdcm sen- 
tentiam adiectis, adeo permovit animos , ut omnibus as- 
sentienlibus etiam Parmenio , qui maxime bellum dif- 
ferri voluerat, maxime accelerandum censeret, ultroque 
iam Alexandrum hortaretur. 23. Itaque omni cura ad 
maturandam profectionem conversa, ad Dium Macedo- 
niae urbem lovi Olympio sacrum fecit , institutum ab 
Archelao , qui post Perdiccam Alexandri filium regna- 
vit. Musis quoque ludos scenicos fecit, per uovem dies, 
pro numero Dearum. 24. Post haec convivium summa 
magnificentia celebratum est, tabernaculo, quod centum 
lectos caperet , adornato. Ibi cum amicis , ducibusque , 
et civitatum legatis accubuit. 23. Per exercitum quoquo 
victimas dividi tussit, aliaque praeberi , quibus destinatus 
hilaritati dies festivis epulis et faustis instantis belli omi- 
nibus transigeretur. 

111. V ere novo , contractis undiqne copiis , in Asiam 
transiccit, exercitum robore, quam numero, validiorem 
ducens. Triginta peditum millia Parinenio ducebat: quo- 
rum Macedones tredecim expleverant , quinque erant 
mercede militantium ; ceteram multitudinem socii foe- 
deratique miserant. Has copias Illyrii Thracesque et 
Tribaili, ad quinque hominum millia sequebantur, ad- 
ditis mille Agrianorum sagittariis. 2. Equitatum Mace- 
donum mille octingentorum Philotas ducebat, et totidem 
ex Thessalia Calas : a reliqua Graecia sexcenti omnino 
equites venerunt, quibus Krigyium praeposuit: agmen 
ducebat Cassander cum nongentis Thracum atquo Paeo- 
num antecursoribus. 3. Hunc exercitum, non ultra quam 
in triginta dies proviso commeatu , infinitis barbarorum 
copiis opponere non dubitavit ; virtute suorum fretus , 


Digitized by Google 



8UPPLEMENT. L1B. II. CAP. HI. 59 

ijui vincendo senes facli, robore animorum armorumque 
usu cuilibet multitudini hostium insuperabiles erant 
W. Antipatro , quem cum duodecim millibus peditum , 
et mille quingentis equitibus Macedoniae (iraeciaeque 
rebus praefecerat , iniunctum , ut conlinnos in Europa 
delectus ageret, quibus adversus proeliorum fatique de- 
trimenta exercitus subinde novaretur. Hoc unum sibi 
exceperat , quum cetera amicis largiretur. 5. Quidquid 
enim salva maiestate regni abesse poterat , priusquam 
naves conscenderet, inter suos distribuit. Perdiccas prae- 
dium , quod dabatur , non accepit , interrogato rege , 
quid tandem sibi ipsi reliqui faceret ? atque illo subii- 
ciente , spes : Earumdcm ergo , inquit , et nos participes 
erimus, qui tuis auspiciis militamus. G. Pauci hunc se- 
cuti sunt: per ceteros non stetit, quin interrogatus, ubi 
thesauri ipsius essent ? vere responderet , apud amicos. 
7. Sane de summa rerum alea lacta , non absurde col- 
locasse videtur opes , quas habebat : quippe aut victor 
multo maiores adepturus erat; aut si victus esset, istas 
quoque amissurus : atque mterim alacrioribus ministris 
utebatur. 8. Neque multum abscedebat praesentibus ne- 
cessitatibus, cum agros et praedia et reditus, quorum 
dies multo post venturi erant, donaret: pecunia in 
belli usum seposita, cuius quanto minor copia erat, di- 
ligentius administrabatur. 9. Quippe Philippo interfecto, 
minus sexagipla talentis pecuniae signatae , paucaque 
ex auro et argento pocula in thesauris eius reperta sunt, 
quum aeris alieni quingenta ferme talenta relinqueret. 

10. Quamquam enim iste rem macedonicam insignibus 
incrementis anxisset, auri quoque metallis apud (jreni- 
das (ipse Philippos appellavit), ita excultis, ut inde 
mille talenta annui proventus cogerentur; continuis bel- 
lis , neque minus largitionibus , aerarium exhauserat. 

11. Macedoniae etiam instaurandae ornandaeque magnos 
sumtus fecerat , cum pauperrimam accepisset. Ipsum 
inter initia regni tenuem fuisse , et quum ex quinqua- 
ginta drachmis auri poculum haberet, id cubitum euu- 
tem capiti subiecisse plerique meminerant. 12. Huius 
ergo filius bello lacessivit regem Persarum, cui somnum 
capienti quinque talentorum auri millia pro cervicali , 

tria argenti pro scabello, sub capite pedibusque lectuli, 
peculiaribus cubiculis servabantur : quamquam ad pa- 
ternum aes alienum octingenta insuper talenta , quae 
ipse mutuo sumserat , adieeisset, ex quibus vix decima 

E ortio supererat. 13. Solvisse autem dicitur Timotheo ti- 
iis concinente, summaque militum alacritate, opes bar- 
barorum, quos oppugnatum irent, certa tiducia sibi de- 
stinantium. 14. Hoc modo per lacum , quem a vicini 
montis nomine Ceremiten vocant, ubi classem habebat, 
in Strymonem invectus, An phipolin, et deinde ad oslia 
Strymonis processit: quo traiecto, praeter montem Pan- 
gaeum, viam ingressus est, quae Abderam et Maroneam 
ducit. 13. Nam in litore iter facere instituerat, ut na- 
vibus suis , quae iuxta ducebantur , praesidio esset , si 
Persae forte occurrissent ; quippe isti tum etiam maris 
imperium obtinebant. Ipsi enim modica classis; at apud 
hostes cypriae phoeniciacque naves , assuetique mariti- 
mis rebus classiarii , et exercitatissimi remiges erant 
16. Nam Macedonia , nuper Jentato maris imperio , 
nondum abundabat navibus ; et a sociis maligne prae- 
bebantur. Etiam Athenienses , quum ab ipsis triremes 
peterentur , tantum xx miserunt , suggerentibus eorum 
oratoribus , periculum esse , ne classe accepta , contra 
eos, qui misissent, uteretur. 17. Ex iis locis ad He- 
brum fluvium contendit: quo haud difficulter transmisso, 
in Paeticam Thraciae regionem pervenit: inde superato 
amne, quem Melanem appellant, vigesimo postquam a 
domo profectus fuerat die , Seston attigit , in extremis 
continentis tinibus Hellesponto imminentem, qua angustis 
fluctibus insinuatum mare Asiam nb Europa dirimit. 
18. Quippe Macedonia Thraciam coniunctam habet , 
quae procurrens in ortum duobus capitibus Asiam tan- 
geret , nisi intercedente pelago submoveretur : dextra 
Hellespontus arcet; ulterius Bosphorus, quem Thracium 
appellant , Byzantium a Chalcedoue separat. 19. Inter 
has angustias intercepta Propontis iam laxiore spatio 
iuxta Bithyniam et Ponticas regiones diffunditur. Infra 
Bithyniam Mysia est, deinde Phrygia, Phrygiamque 
contingens Lydia , longius a mari remotae. Interius 
spatiosas regiones celebratae fecunditatis et opulentiae 

gentes habitant. 20. Litura, quae Thraciae Graeciaeque 
obversa sunt, Hellespontii; deinde Troes colunt, cala- 
mitatibus incluti. Infra hos Aeolis et Ionia per longa li- 
torum spatia Lydiae praetenduntur. Caria deinde cum 
annexa Doride , magna ex parte mari circumfusa, non 
minus amplo tractu introrsum recedit. 21. His terris 
nobilissimae insulae adiacent : Lesbus aeolica , Chius 
cl Samus ioniae , et dorica Khodus , aliaeque multae , 
quarum nomina Graecorum monumentis inclaruerunt. 

22. Nam antiquis temporibus omnem hanc oram Graecia 
frequentibus coloniis insederat : quae tum quoque ma- 
nebant ; sed Persarum regi satrapisque sublectae , pri- 
scam gentis libertatem barbarica servitote mulayeranL 

23. Alexander, ubi Seston pervenit, maximam copiarum 

partem , Parmenione duce , Abydum in adverso lilore 
silam petere iubet, attributis ad hoc centum sexaginta 
triremibus, multisque onerariis: ipse cum reliquis Eleun- 
tem proficiscitur , Protesilao sacrum , cuius ibi sepulcrum 
aggesto tumulo tegitur. 24-. Circa tumulum crebrae ulmi 
sunt, quarum mira natnra est: quippe ramis, qui Ilium 
spectant , matutino diei tempore enata folia statim de- 
fluunt , quum celeris stabilis viriditas sit ; ita acerbum 
herois fatum exprimere creduntur , qui in ipso aetatis 
flore cum Graecis in Asiam profectus, prima troiani 
belli victima fuit. 25. Huic tum Alexander inferias de- 
dit , precatus, ut melioribus auspiciis hostile litus tan- 
geret. Inde cum quinquaginta longis navibus Sigeum 
petiit, portumque, nomen ab Achivis nactum, quorum 
classem Troianis temporibus exceperat. 26. Quum iam in 
mediis Hellesponti fluctibus navigaret ( namque suae na- 
vis ipse gubernatoF erat), taurum Neptuno ac Nereidibus 
immolat, aureamque phialam, ex qua libaverat , -Diis 
marinis donum , in pelagus abiicit. 27. iam in portu 
erat classis, quum rex, coniecta in litus hasta, primus 
e navi librato corpore terram saltu contigit, testatus, 
se possessionem Asiae diis bene iuYantibus iusto pioque 
bello sibi asserere. 28. Arae deinde constitutae sunt, 
ubi exscensionem fecerat, lovi descensori, Minervaequo 
et Herculi : eo quoque loco , unde ex Europa solverat, 
aras exstrui iussit. - 

IV. Inde processit in campos , ubi veteris Ilii sedes 
monstrabatur. Ibi dum heroicorum temporum monu- 
menta avide perlustrat , quidam ex incolis , Paridis ei 
lyram pollicitus est. 2. At ille, nihil, inquit, moror im- 
bellium deliciarum vile instrumentum : at Achillis lyram 
cedo , fortium virorum laudes eadem personantis manu , 
qua facta superabat. 3. Nam Achillem, cuius origine glo- 
riabatur , inprimis mirari solitus, etiam circum cippum 
eius cum amicis nudus decucurrit , uncloque coronam 
imposuit. 4. Hephaeslion Patrocli tumulum coronavit , 
eumdem amicitiae locum apud Alexandrum sibi esse si- 
gnificans, quem is apud Achillem habuisset. Inter multos 
de Achille sermones duplici nomine beatum sibi videri 
dixit rex, quod vivus fidum amicum nactus esset; ex- 
stinctus magnum praeconem. Ceteris etiam heroibus , 
quorum iis in terris sepulcra ostenduntur , parentavit. 
5. Sacrificavit et Priamo ad Hercii aram , sive ut pla- 
caret manes ab Aeacida interemti ; sive ob cognationem , 
quam sibi cum Iliensibus intercedere arbitrabatur, quia 
viduam Hectoris Andromachen Neoptolemus in matri- 
monio habuerat. . Minervae , quam praecipua religione 
venerabatur , studiose sacrum fecit: suspensisque in tem- 
plo armis suis , alia detraxit , quae a troiani belli tem- 
poribus duravisse dicebantur. 6. Haec ab armigeris prae- 
ferri iubebat , tamquam a propitio numine ad subigen- 
dam Asiam commodata: iisque indutum ferunt ad Gra- 
nicum cum satrapis decertasse. 7. Alioquin elegantibus 
armis gaudebat, nullius munditiei studiosior. Cetra usum 
reperio splendida , galea eleganter cristata, utrinque de- 
pendentibus pinnis candore et magnitudine insignibus , 
thorace lineo duplici. Galeam habebat ferream quidem, 
sed in purissimi argenti speciem splendoremque politam, 
Theophili opus. 8. Collare ferreum internitentes gemmae 
distinguebant. Gladio cingebatur acumine et duritie in 
paucis notabili; augebatque pretium cius, quod in tanto 
ferri robore, levis et tractanti habilis erat. Huic arma- 
turae interdum amiculum militare iniiciebat, quod g?nus 
tum Siculum appellabatur. 9. Ceterum quibusdam horum 
post id tempus potitus est: nam thorax, quem diximus, 
inter spolia pugnati ad Issum proelii luit ; gladium 

Citieorum rex Cyprius dono dedit ; Rhodii balteum , 
quem incomparabili industria conspicuum Helicon fece- 
rat , egregius inter priscos artifices. 10. Neque poenitet 
talia memorare, quae veteribus scriptoribus digna re- 
latu videbantur; et alioqui magnorum regum dicta fa- 
ctaque, etiam quae leviora haberi solent, non sine frudu 
aut voluptate reeoluntur. 11. Certe arma Alexandri se- 
quens aetas diu venerata est: quibus adeo pepercit ve- 
tustas , ut ex romanis imperatoribus alius post subacta 
pontica regna chlamyde illius triumphum suum ornaret; 
alius thoracem Alexandri indutus percurreret pontem , 
quem aemulatione Darii Xerxisque in pelago struxerat. 
12. Post haec Alexander a Minervae fano digressus Aris- 
ben processit, ubi castra habebant Macedones, qui cum 
Parmenione transierant. 13. Postero die praeter Perco- 
ten et Lampsacon ad Praelium flumen contendit, quod 
ex Idaeis montibus ortum , lampsacenum abydenumque 
agrum interfluit , deinde paullisper ad septentrionem 
flexum, in Propontidem exit. 14. lude Hermotum prae- 
tergressus rex , ad Colonas duxit, in mediterraneis Lam- 
psacenorum silum oppidum. Omnibus istis in deditionem 
acceptis (nam et Lampsacenis ignoverat), Panegorum 
misit , qui Priapenorum urbem , quam incolae debe- 
bant , reciperet: 13. Amyntas Arrabaei filius cum qua- 
tuor antecursorum turmis, una Apollonialum, quam So- 
crates ducebat, speculatum ire iussus est: quippe hostes 
in propinquo versabantur, summa sollicitudine coraque 
bellum instruentes. 16. Inter eos rei militaris peritia 
longe eminebat Memnon, is magnopere suadebat , ut re- 
trocedentes, omne quod usui hostibus esse posset, longe 
lateque corrumperent; quidquid in campo herbidum es- 
set, equitatu conculcarent; vicos urbesque incenderent, 
nihil praeter nudum solum relicturi. 17. Vix unius men- 
sis commeatu instructum venisse Macedonem , deinceps 
rapto victurum. Ea copia si eripiatur, brevi recessurum 
esse. Ita parvo impendio loti Asiae salutem quaeri. 
18. Triste id quidem : sed in omni negotio , ubi peri- 
culum immineat , id spectare prudentes , ut quam mi- 
nimo damno defungantur. Ita medicos, si correpta parte 
corporis morbum in ceteras transiici videant , unius 

membri iactura pro reliqui corporis incolumitate pacisci. 
19. Neque id sine exemplo facturos Persas. Sic olim 
Darium regem ipsas illas regiones urbesque vastavisse , 
ne Scythis isthac transituris receptus esset. 20. At si 
proelio contenderent, de summa rerum aleam iaci. Pulsis 
semel Persis, omnem cam oram Alexandri fore: victores 
nihil amplius habituros. 21. Neque herculo parvum dis- 
crimen impendere ob vim macedoniae phalangis , cui 
suum peditatum , quamquam numero superiorem , fru- 
stra opposituri essent. 22. Ipsius deinde regis praesen- 
tiam haud parum valere ad victoriam , stimulari milites 
spe, pudore, gloria in conspectu imperatoris dimicantes: 
quae omnia haberent Macedones ; ipsis abesse Darium. 
23. Neminem ambigere, quin bellum in aliena terra ge- 
rere praestet , quam in sua : id commodum adepturos , 
si consilium suum secuti de invadenda Macedonia cogi- 
tarent. 24. Nulli ceterorum ducum grata oratio fuit. 
• ld fortasse Memnoni Rhodio probari posse, cui ex- 
pediat bellum trahi, quo diutius honoribus stipendiisque 
regiis perfruerelur; Persis commissos fidei suae populos 
prodere pudendum videri : neque apud regem excusari 
posse , qui longe aliam belli gerendi rationem praescri- 
psisset. » 25. Quippe Darius , audito , Alexandrum ex 
Macedonia movisse , literas ad praefectos suos miserat , 
imperans, ut insanientem Philippi adolescentulurn , pue- 
rili verbere aetatis et conditionis admonitum , deinde 
purpurea veste indutura quamprimum sibi vinclum ad- 
ducerent : naves ipsius una cum nautis mari demerge- 
rent: milites omnes ad ultima maris Erythraei loca de- 
portarent. 26. Adeo prae superbia futuri securus , et 
ignarus sortis suae, omnem humanae imbecillitatis sen- 
sum exuerat ; consanguineum deftm se ferens , magis 
quod potentia non dispar ipsis videretur , quam ob ve- 
terem fabulam , qua Persarum reges a Perseo lovis li- 
lio nomen atque genus traxisse ferebantur. 27. Eodem 
fastu plenam epistolam ad Athenienses paullo ante scribi 
iusserat , addideratque , quando Macedonis amicitiam 
praetulissent , a se deinceps aurum ne peterent : non 
enim missurum esse , etiam rogantibus. .+- _ 

V. At Alexander , quum inter progrediendum agrum 

a rege Persarum Memnoni dono datum attigisset , ma- 
leficio abstineri iubet , colonisque et fructibus parci : 
callido commento suspectum facturus hominem indu- 
strium , et quem ex omnibus hostium ducibus unum 
non contemneret , si in suas partes transducere nequi- 
visset. 2. Quumque lenitatem regis admirati quidam , 
acerrimum calidissimumque Macedonum hostem , quam- 
primum in potestatem redactus esset , interficiendum , 
atque interim quibus posset cladibus vexandum esse di- 
cerent : Quin , inquit, potius beneficiis supplantamus ho- 
minem , et amicum ex inimico facimus , eadem virtute et 
sollertia pro nobis staturum. 3. Ventum erat in campos 
Adrasteae , per quos Granicus amnis praecipiti cursu 
volvitur. Ibi quidam ex speculatoribus, quos cum Hege- 
locho praemiserat, reversi nunciant, Persas instructis ad 

t iroelium ordinibus in ulteriore ripa consistere. 4. Paul- 
isper commoratus, dum de transitu consilium caperet, 
duces convocari iubet. Plerisque praecipitis et irriti co- 
natus videbatur, fi u vi um profundum perrumpere, ripam 
sua natura arduam atque impeditam obtinentibus tot 
equitum peditumque millibus. Nec deerant, qui ingere- 
rent, Daesium mensem (is enim agebatur, Iunio respon- 
dens) infaustum res gerentibus apud Macedonas haberi. 

5. De periculo non anxius , superstitionem haud con- 
temsit: gnarus, quantum in rudibus animis valeret etiam 
vanae religionis opinio. Igitur edixit, ut repetito prioris 
mensis nomine , pro Daesio alter Artemisius haberetur. 

6. Et quo efficacius confirmarentur attonitae mentes, 
Arislandrum (nam is forte pro transitu sacrificabat) se-> 
creto moneri iubet, ut excepturam» exta manum inscri- 
beret medicamento, literis inversis quas impositum iecur 
recenti adhuc calore attraheret , rectasque exprimeret 
Iis significabatur , Alexandro victoriam concedere Deos. 

7. Vulgatum id miracnlura tanta futuri spe omnes im- 
plevit , ut post haec tam certa coelestis favoris pignora 
nihil dubitandum conclamarent. Ita in maximam bene 
gerendae rei fiduciam astu inducti, victoriam, quia suam 
esse arbitrabantur, rapuerunt 8. Ilex impetu animorum 
utendum ratus , quamquam monente Parmenione , ut 
saltem proximam lucem opperiretur , ( iam enim maior 

diei pars effluxerat), statim transduxit copias, Parme- 
nionis sollicitudinem ioeo prosecutus, erubescendum Hel- 
lesponto fore , si illo superato rivum hunc transire cun- 
ctarentur. 9. Tredecim equitum turmae cum ipso rege 
per obluctantes undas vix enisae , priusquam stabile 
certumque solum attigissent, aut ordines inter transeun- 
dum luxatos instaurassent , circumfuso Persarum equi- 
tatu urgebantur. 10. Quippe quum repudiato Memnonis 
consilio pugnare placuisset, (nam Arsites Phrygiae sa- 
trapa, ne unum quidem tugurium eorum , qui sibi sub- 
essent , incendi se passurum , affirmaverat ; inque eius 
sententiam a ceteris itum erat), ad Granicum amnem cum 
centum peditum millibus, viginti equitum consederant, 
flumine pro munimento usuri , et vicissim eam velut 
Asiae portam venienti Alexandro obseraturi. 11. Cuius 
adventu cognito , equitatum , in quo robur erat virium, 
ita collocant , ut contra dextrum Macedonum cornu , 
quod ipse rex ducebat, (nam sinistrum Parraenioni com- 
miserat), Memnon cum liliis et Arsaue Persa consiste- 
rent: in eadem parte Arsites curabat cum Paphlagonum 
equitum auxiliis : in subsidiis Spilhridates erat , gener 
regis , Libyae Ioniaeque satrapa , Rhoesace fratre et 
Hyrcanis equitibus comitatus, lk In dextra acie Rheo- 
mithrem duo Medorum millia, totidemque Bactriani se- 
quebantur : medium agmen Pharnaces reginae frater, 
Arbupalesque Artaxerxis ex Dario nepos, et Mithrobar- 
zanes Cappadociae praetor regebant : iis Niphates Peta- 
nesque, cum Arsace et Atizye, variarum gentium turmas 
applicuerant. 13. Ii tum multitudine et loco potiores 
graviter premebant hostem , acrisque pugna conserebatur, 
maximo omnium regis periculo , quem armis manuque 
et imperiis conspicuum plures petebant. 14. Sed tragula 
quidem , quae in promiscuo pugnae ardore desinentis 
loricae plicis inciderat, vulnus haud intulit: ceterum a 
Rhoesace et Spithridate , fortissimis ducum , simul im- 
petitus, extremum discrimen adiit. 15. Dum enim lancea 
in thorace Spilhridatis confracta, conatumque destituente, 
gladium stringit; frater illius a latere adequitans acina- 
cem incauto impingit , tanto nisu , ut cristam galeae et 
pinnarum alteram decuteret , aciesquc gladii summos 

regis capillos perstringeret. 16. lamque repetito ictu , 
qua discussa cassis nudum caput ostendebat , descendere 
parabat; quum illum Clitus occupat, qui animadverso 
regis periculo amenti similis advolaverat, inlerceplumque 
barbari brachium cum ipso gladio dciicit. Simul Ale- 
xandri ense Spilhridates occubuit. 17. Nihilo tamen se- 
gnius repugnabant Persae: donec interitu ducum, quo- 
rum plerique iam ceciderant , consternati , et quia iam 
etiam phalanx Macedonum transierat amnem , equos in 
fugam averterunt. 18. Neque pedestris acies diu restitit: 
equitatum suum ad obterendum hostem satis superque 
validum arbitrali , potius de praeda , quam de discri- 
mine, cogitabant. Ita subito eventu deprehensorum cae- 
des magis, quam proelium, fuit. 19. Mercenarii tamen, 
quibus Ornares praeerat , occupato quodam tumulo stre- 
nue se tuebantur, quia conditionibus in fidem venturos 
ille non receperat. 20. Ergo Macedonum plures in eo 
conflictu desiderati sunt , quam equestri proelio cecide- 
rant : ipse, quoque rex, dum inter primos impetum in 
eos facit , tam propinquus discrimini fuit , ut equum , 
cui tum insidebat, ictu gladii per latus adacto confossum 
amiserit. 21. Quibus rebus vehementer irritatus , equi- 
tatu jjmul et phalange circumdatos occidione occidit , 
excepfs duobus fere millibus , qui in deditionem vene- 
runt. 22. In universum caesa sunt ex hostibus viginti 
peditum millia, duo equitum: captorum par ferme nu- 
merus fuit. Ex dacibus Memnon effugit, cum Arsace, 
Rheomithre et Atizye: ceteri honestis vulneribus occu- 
buerunt. Arsites, quum in Phrygiam se recepisset, pu- 
dore et poenitentia , guod huius cladis causa non im- 
merito haberetur , sibi manus intulit. 23. Alexander 
paucos quidem , sed pronatissimos , eo proelio perdidit. 
Triginta admodum pedites, septuaginta quinque equites 
ceciderant. Igitur ut ostenderet, omnibus in ulraque 
fortuna apud se virtuti praemium fore, superstites Per- 
sarum spoliis ditat: occisorum corpora eunt armis cete- 
roque cultu magnifice sopclit : parentibus eorum libe- 
risque vacationem munerum concedit. Vulneratorum 
etiam cura ambitiose acta est , quum ipse rex obeundo 
tentoria et inspiciendo singulos sollicitudinem suam pro 

gregariis etiam militibus ostentaret, ac gravem cuiusque 
casum munificentia laudibusque aut promissis solaretur. 
23. Quae comitas in omnia deinceps pericula fidissimos 
ei praestitit: nec quisquam recusavit spiritum pro eo rege 
profundere , qui neque vitam suorum inopem neque 
mortem inhonoratam pateretur. 26. Insignis prae ceteris 
honor fuit viginti quinque equitum ex turma amicorum, 
quos primo statim congressu ex iniquo loco pugnantes 
multitudo Persarum oppresserat. 27. Nam Lysippo , a 
quo uuo, propter hominis peritiam, in aere fingi volue- 
rat , imperavit , ut equestres ipsis statuas faceret : quas 
apud Dion Macedoniae oppidum collocatas, post longam 
aetatem, abolito Macedonum regno, Q. Metellus Romam 
transtulit. 28. Primum huius victoriae decus penes ipsum 
regem fuit. Aciem optime instruxerat, observataque loci 
natura , obliquos per flumen ordines duxerat, ne statim, 
quum ex aqua evasissent , a Persis invaderentur. Tur- 
batos deinde territosque excitavit , hortatus , ut saltem 
semel adhuc strenue adorirentur hostes. 20. Neque minus 
manu fortiter usus erat: multos lancea, alios ense con- 
fecerat : primique ex hostibus fugam arripuerunt , qui 
contra ipsum constiterant. 30. Consilium quoque ipsius 
audaci specie , plus tamen rationis , quam temeritatis , 
habuit. Pugnaturos adversus hostem novum, numWoquo 
longe superiorem , etiam desperatione armare voluerat, 
ut praecisam obicctu fluminis fugam conspicati , om- 
nem salutis spem in victoria collocarent. 3l. Thessalo- 
rum etiam (nam id robur equitatus erat), insignis eo 
dic opera exstitit. Neque ceteri officio suo defuerunt , 
praesertim equites: nam equestri potissimum proelio 
transacta res e^t ; pedites e vestigio cesserunt. 32. Ce- 
terum Alexander Persarum etiam nobilissimos sepulturae 
tradidit; et quotquot ex Graecis mercenariis hostibus 
merentes ceciderant : qui autem eorum vivi in potesta- 
tem redacti fuerant , cos per Macedoniam in ergastula 
distribui iussit , quod contra commune Graecorum de- 
cretum pro barbarorum dominatione adversus patriam 
pugnavissent. 33. Thebanos tamen dimisit , qui excisa 
urbe , ademtis agris necessitate magis , quam sponte , 
peccassent : iam enim tot illorum calamitatibus expleta 

odia misericordiae locum fecerant. 31. Post haec de ma- 
nubiis trecentos clypeos selegit, qui Minervae atheniensi 
dedicarentur , superbo cum titulo : « Alexandrum Phi- 
lippi filium Graecosque , exceptis Lacedaemoniis , de 
barbaris Asiam incolentibus suspendisse. » 35. Id eo fe- 
cerat , ut communicata victoriae laude Graecis ad cete- 
ras belli necessitates obsequentioribus uteretur : simul 
Lacedaemoniorum contumaciam traducebat, qui seorsum 
initis consiliis a cetero Graeciae corpore abrupti, tantique 
decoris expertes mansissent. 36. Neque matris , quam 
eximia pietate semper coluit, oblitus, pocula, purpuram, 
aliaquc id genus pretiosa spolia, paucis demtis, ad illam 
transmisit. 

VI. Post hoc proelium denuo ad Ilium profectus Ale- 
xander, deae gratias egit, quae gravissimi belli discrimen 
aditurum, armis et omiuibus iuvisset. 2. Quippe supe- 
riori tempore quum statim post transmissum Hellespon- 
tum eo contendisset , uti supra retulimus , ante fanum 
Minervae statuam equestrem humi prostratam vidit , 
Ariobarzanis ora referentem , qui Phrygiae quondam 
satrapa fuerat. 3. Idque omen interpretatus Aristander 
illustrem ex equestri pugna victoriam promiserat Ale- 
xandro , maxime , si haud procul Phrygia dimicaretur : 
ipsius etiam dextra nobilem hostium ducem casurum. 
Neque fefellit spem vatis eventus proelii, stralusque regis 
ense Spithridates praedictionis (idem implevit, i. Igitur 
et templum donariis exquisito coluit, et Ilio, quod tum 
haud multum supra modici pagi speciem eminebat, no- 
men urbis addidit : utque id cum dignitate tueretur , 
reliquit , qui instaurandae eius ampliandaeque curam 
agerent, liberamque et immunem esse iussit. 5. Quum- 
que delubrum deae pro religione loci nimis angustum 
neglectumque videret , eximium illi templum exstruere 
postea statuit. Sed hoc aliaque magnifica meditantem , 
fatum occupavit; neque successores exsecuti sunt. 6. Ce- 
terum illa victoria totam Asiam cis Taurum et Euphra- 
ten aperuit regi. Attoniti inspefata clade, non copiis 
modo, sed et ducibus amissis, nullam praeterquam in 
clementia victoris spem habebant ; eamque festinata 
deditione certatim promereri satagebant. 7. Phrygiam 

Arsites voluntario exitu vacuam fecerat: ei Calas Thes- 
salorum ductor praeponitur. Ex montanis quoque locis 
plerique descenderunt, seque et sua dedentes Alexandro. 
Eos in fidem acceptos domum remisit: Zelitisque ignovit, 
quos a Persis coactos adversus ipsum militasse cogno- 
verat. 8. Tributum omnibus impositum est, quod Dario 
pendere consuevissent: idque postea constanter servavit, 
quum ceteras Asiae regiones subigeret. Omne peregrinum 
imperium invidiae subiectum esse noverat, etiam quum 
domestico mitius est; at si vetera subditorum onera no- 
vis cumulentur, intolerandum haberi. 9. Igitur monenti 
cuidam, longe plus tributorum vectigaliumque ex tanto 
imperio redigi posse , respondit : « etiam olitorem se 
odisse , qui radicitus exsctuderet olera , quae carpere 
debuisset. » 10. Dascyleum praesidio Persarum teneri 
audiverat. Eo Parmenionem misit, quem oppidani slatim 
receperunt , quum audito Macedonum adventu , Persae 
excessissent. Ipse Sardes processit , caput omnium, quae 
praefectis orae maritimae Persarum reges parere iusse- 
rant. 11. lamque haud amplius septuaginta stadiis ab 
urbe aberat, quum ad eum Mithrenes venit, cui tutelam 
arcis Sardianae Darius crediderat, cum principibus Sar- 
dianorum , urbem arcemque, ot pecuniam, quae in ea 
custodiebatur, tradituri. 12. Quibus benigne exceptis, 
ad Hermum fluvium progreditur, viginli fere stadiis 
ab urbe distantem. Ibi castris positis, Amvntam Andro- 
menis filium ad recipiendam arcem praemittit. 13. Ea 
praecelso loco sita, ditlicili undequaque aditu, adversus 
quamcumque vim teneri potuerat , etiamsi murus , qui 
triplici munimento illam circumibat, abfuisset. Ergo fe- 
licitati suae gratulatus, quod amplissimas res animo vol- 
ventem , arx munitissima longa obsidione non implicas- 
set, lovi Olympio templum ibi ponere decrevit 14. Quum- 
que sollicite circumspiceret, quinam locus accipiendae aedi 
maxime opportunus foret , confcstim exorta vehemens 
tempestas inulto imbre partem arcis perfudit, ubi vetus 
Lydorum regia fuerat.*Lam itaque sedem nutu Deorum 
destinari credens, templum ibi constitui iussit. Io. Arci 
deinde Puusaniam ex amicorum cohorte praeponit , at- 
tributis Argivorum auxiliis: ceteras sociorum copias cum 

Cala et Alexandro Aeropi filio in Memnonis praefectu- 
ram immittit. Vectigalibus tributisque colligendis Niciam 
quemdam praeficit ; Asandrum Philotae filium Lydiae , 
quibus finibus Spitkridales tenuisset. Dati ad id equites 
cum expeditis cohortibus , quot in praesentia suffecturi 
putabantur. 16. Lydos omnes suis legibus libere uti 
permisit ; et quia Sardianos Dianae , quam Coloenem 
vocant, cultui deditos cognoverat, illius templo ius asyli 
gratificatus est. Milhrenen honorifice secum habuit , ut 
eius exemplo et alios ad proditionem illiceret : proce- 
dente tempore et Armeniam homini regendam commisit. 
17. Ceterum repertis in arce libellis , in quibus inter 
cetera perscriptae erant largitiones, oh bellum Macedo- 
nibus in Graecia conflandum a satrapis factae, cognovit, 
Demosthenem eam ob causam magnum auri pondus ac- 
cepisse ; cuius etiam epistolae ibi servabantur. 18. Sed 
quia pace cum Atheniensibus inita transacta res erat , 
nihil ea de re palam conquestus est; ceterum intentiore 
cura agitandum censuit , quomodo adversus efficacem 
viri eloquentiam Athenae in officio continerentur , sua 
defectione universam Graeciam in partes tracturae. Nemo 
occurrebat Phocione dignior, cuius mira innocentia, et 
ob constantiam virtutis honorata paupertas erat. 19. Eum 
ergo , primum ob usum , deinde ut hominis magnani- 
mitatem multis experimentis cognovit , admiratione vir- 
tutis ita coluit, ut quum post eversum Darii imperium 
animo elatus, neminem iam salute dignaretur, aci quem 
scribebat , eximium eum honorem duobus tantum , An- 
tipatro et Phocioni, habuerit. 20. Constat, huic aliquando 
centum talenta dono misisse regem : deinde optionem 
fecisse inter quatuor haud ignobiles Asiae urbes unam 
eligendi. Cius, Elaea, Mylassaque et Gergetho fuere: 
quidam ultimo loco Patara nominant. 21. At ille nihil 
horum accepit: sed , ne tanti regis amicitiam fastidiose 
sprevisse videretur, petiit, ut Echecratides sophista, et 
Athenodorus imbrius, cum Demarato et Spartone rho- 
diis , qui in arce sardiana captivi tenebantur , custodia 
liberarentur. 22. Sed haec in sequens tempus excurrere. 
Tum ad Ephesum itum est , quam accepto cladis per- 
sicae nuntio praesidiarii deseruerant, duabus Ephesiorum 

triremibus avecti. Erat inter eos Amyntas Antiochi li- 
lius , qui ex Macedonia profugerat , nulla quidem in- 
iuria affectus , sed quod periculum a rege metueret : 
quem quia invisum exosumque liabcbat , illius animum 
ex suo metiebatur. 23. Quarto postquam Sardibus mo- 
visset dic Ephesum introiit Alexander; restitutisque ex- 
sulibus, qui paucorum dominatione pulsi fuerant, rem- 
publicam populo tradidit. Ille libertatis diu desideratae 
compos , eos , qui Memnonem advocavissent , quique 
templum Dianae spoliassent , inque eo Philippi statuam 
deiecissent , aut Heropythi monumentum effodissent , 
quod liberatori civitatis in foro positum fuerat, ad sup- 
plicium poscit. 2V. Ex quibus Pelagon cum fratrq Syr- 
phace et patruelibus, ex ipsa aedo, in quam confuge- 
rant, rapti sunt, slatimque lapidibus obruti. Iamque in 
caedes et iniurias ibatur ; quum Alexander, inhibita 
vulgi licentia , ulterius eo de negotio inquiri, aut cuique 
molestiam exhiberi vetuit. Id optimis quibusque saluti 
fuit , quos per causam veri (ictive criminis , ipsorum 
dignitas aut opulentia, furibundae plebis odiis avaritiae- 
que obiccissct. 25. Inter haec Magnetes et Tralliani le- 
gatos mittunt, imperium accepturi. Eo Parmenionc cum 
quinque peditum millibus , cquilibusque ducentis ire 
iusso , Alcimalum cum paribus fere copiis circum aeo- 
licas ionicasque persici iuris urbes mittit. 26. Ulrique 
iniunctum , ut abolito paucorum dominatu , popularem 
ubique statum introducerent : quippe multitudinem suis 
rebus studere compererat , obquc eam rem tyrannos a 
barbaris impositos , per quos coerceretur. 27. Per eos 
dies, dum Ephesi commoratur Alexander, ut ex instan- 
tibus curis recrearet animum , frequenter in officinam 
Apellis ventitavit , a quo uno effigiem suam penicillo 
exprimi volebat , tanto favore complexus , ut dilectissi- 
mam pellicum, amore cius deperire sentiens artificem, 
dono dederit. 28. Pancasta vocabatur, ex Larissa nobili 
Thessaliae urbe genus ducens : amabatque eam rex ar- 
denti affectu ob formae pulchritudinem, et quoniam 
adolescenti prima mulierum ad libidinem placuerat. 
29. Hoc ut magnanimitatem Alexandri non dedecet , 
ita non crediderim, in officina imperite multa disserentem 

ab Apelle mordaci dicterio repressum fuisse. Nam id 
neque maiestati tanti regis , neque modestiae pictoris , 
hominis non stupidi nec indocti, convenisset: et Ale- 
xander , liberalibus studiis ab extrema aetate imbutus , 
etiam de artibus, quas non calleret, liaud inepte iu- 
dicare didicerat. 30. Illud propius vero est , quod alii 
tradiderunt, quemdam ex Ephesiae Dianae sacerdotibus, 
quos Megabyzos appellari mos erat, reprehensum: quum 
i quidem ei diceret Apelles: Quoad tacuisli , aurum hoc 
atque purpura venerabilem te faciebant imperitis ; at nunc 
de rebus, quas noti intelligis, incipientem loqui, etiam pueri 
rident, qui colores terunt. 31. In ea urbe longe celeber- 
rimam aedem, ut supra relatum est, Herostralus incen- 
derat. Ea tum summa Ephesiorum cura maximisque im- 
pensis instaurabatur. 32. Quorum studiis iuvandis Alc- 
I xander tributa , quae Persis dare consueverant , Dianae 
pendi iussit : conlirmavitque ius asyli , quod antiquitus 
i etiam Liberum patrem Ucrculemque servavisse cogno- 
verat ; addito etiam spatio , ut quaquaversum in unius 
stadii amplitudinem extenderetur. 33. Postea quoque , 
' quum Asiam perpacasset , scripsit Ephesiis , sc omnes 
i sumlus, qui in id aedificium facti essent, restituturum; 
l quique porro requirerentur , praebiturum de suo : ita 
tamen , ut ipsius nomen instaurato operi inscriberetur. 
34. Idque deprecati sunt Ephesii. Quo tempore , quia 
l Alexandro petenti aliquid denegare arduum erat, lega- 

i tus eorum ad adulationem confugit, qua maxime expu- 

i gnabilcm norat, dixitque, » dedecere culmen ipsius, si 
i diis aliquid consecraret, quum ipse deus esset: nam eum 
. honorem ab hominibus haberi potiori naturae. » 35. Ea 
i gloriae contentio inter maximum regem et unam civita- 
tem fuit. Obtinuerunt Ephesii; et maluerunt ingenti pe- 
cunia carere, quam instaurati templi titulo regi cedere. 
36. Nam quantos in id opus sumlus contulerint, vel ex 
una tabula aestimare licet, quam ibi dedicaverunt, vi- 
ginti talentis auri redemtam. Alexander erat , fulmen 
tenens , quem inimitabili dexteritate Apelles expresse- 
rat , quatuor tantum coloribus usus , quo maius peritis 
miraculum esset. 

VII. Sub idem tempus antiqui splendoris sedem Smyr- 

uaei receperunt, postquam Lydorum armis excisa vetere 
Smyrna, quadringentos per annos vicatim habitavissent. 
Restituit cam rex viginti ferme stadiis a solo antiquae 
urbis , somnio monitus. 2. Solebat Alexander , quum a 
maioribus negotiis vacaret , otium venando eximere. 
Forte exercito corpore fessus in Pago monte obdormi- 
verat : ibi per quietem visus est audire Nemeses (quarum 
in proximo fanum erat), imperantes, ut eo ipso loco 
urbem conderet, inque eam Smyrnaeos deduceret. 3. Id 
insomnium mox Clarii Apollinis oraculum confirmavit , 
Smyrnaeis consulentibus prospere cessuram migrationem 
promittens. Ita fundamenta novae urbis imperio regis 
iacta sunt; absolutae gloriam Antigonus tulit, quum ipsum 
paullo post Alexander Lydiae Pbrvgiaeque , et vicinis 
regionibus , praeposuisset. 4. In smyrnaeo sinu Clazo- 
menii habitant, qua angustissimum est solum , quod pro- 
currentes in mare terras per sexaginta ferme stadia con- 
tinenti adnectens, peninsulae speciem eflieit. 5; Alterum 
isthmi latus ex adverso Clazomeniorum Teos occupat. In 
extremo peninsulae cornu Erythrae sunt , tum quoque 
fatidicis mulieribus inclytae : iuxta quas mons altissimus 
Mimas , insulae Chiorum oppositus , mare prospectat ; 
deinde paullalim depressior , haud procul angustiis 
Clazomeniorum in aequales campos desinit. 6. Eam loci 
naturam contemplatus Alexander, faucibus intercisis au- 
ferre continenti decrevit , ut Erythris et Mimanti mare 
circumfunderet, ac superiorem inferioremque sinum con- 
iungeret. 7. Id unum regi ex sententia successisse ne- 
gant, quum ceteros eius conatus fortuna enixe iuvaret: 
abiitque res in religionem, nec fas esse mortalibus exi- 
stimatum est , mutare faciem , quam natura locis indi- 
derit: utique postquam alios similia molitos ubique suc- 
cessus destituit. 8. Clazomenas tamen, mole duorum sta- 
diorum aggesta, continenti iunxit, quas olim metu Per- 
sarum Clazomenii in insulam transtulerant. Sed haec 
quidem opera regiis praefectis commissa sunt. 9. Ipse 
sacrificiis Ephesi magnifice celebratis, in honorem deae 
'cum universo exercitu, qui aderat, in armis decucurrit: 
postero deinde die cum peditatu, quem secum habebat, 
assumtis Thracum equitibus, et quatuor amicorum turmis, 

inter (juas et regia erat, Miletum contendit. 10. Quippe 
Hegesistratus , praesidii praefectus, literis ad eum mis- 
sis, spem deditionis fecerat : sed postquam Persarum 
classem in propinquo versari cognoverat, mutata sententia 
oppidum Dario conservare nitebatur. 11. Nam et com- 
meatuum telorumque , et si qua alia ad tolerandam ob- 
sidionem requiruntur, magnam habebat copiam, et pro- 
pugnatorum multitudine abundabat , quia Memnon , quum 
ex proelio Miletum perfugisset , multis ibi suorum reli- 
ctis praesidium firmaverat. 12 Igitur infesto agmine 
suggressus, exteriorem urbem, ut ipsi vocabant, ex iti- 
nere cepit : nam oppidani militesque , ne vires sparge- 
rent , in interiorem urbem concesserant, auxilium suo- 
rum quod haud procul abesse rebantur , opperituri. 
13. Verum vanam exspectationem fecit maeedonicae clas- 
sis adventus, quae Nicanore duce Laden insulam supra 
Miletum sitam occupavit : deinde quum iam hostium 
classis ad Mycalen montem haereret, ipsum Milesiorum 

J ortum ingressa persici auxilii spem oppidanis ademit. 

4. Neque prohibebant barbari, quamquam numero na- 
vium longe praestarent : quippe panllo minus quadrin- 
gentis habebant, quum Nicanor tantum sexaginta supra 
centum adduxisset. 15. Interea Glaticippus, princeps ci- 
vitatis , ad Alexandrum missus , petito , ut urbem et 
portus Macedonibus Pereisquc communes esse pateretur, 
triste responsum retulerat, « Non se venisse in Asiam, 
ut acciperet, quod alii concederent; sed ut quisque ha- 
beret , quod ipse reliquisset : itaque scirent , omnium 
fortunarum arbitrium meliori permittendum, aut in pro- 
ximam lucem de eo certandum esse. » 16. Sed qui in 
civitate erant , primum invadentium impetum fortiter 
retuderunt , caesis inter alios duobus Hellanicae filiis , 
quae nutrix Alexandri fuerat, et Clitum, qui rege ser- 
vato eximium decus meruit , fratrem habebat. 17. Sed 
quum dolore iraque incensi hostes machinis admotis ma- 
gnam murorum partem deiecissent , iamque in oppidum 
irrupturi viderentur, conspectisque in portu Macedonum 
triremibus, novus terror ingrueret; pars scutis incuban- 
tes in parvam insulam urbi obiacentem enataverunt , 
alii scaphis conscensis, quum idem molirentur, in ipso 

portus aditu ab hostium navigiis intercepti sunt. 18. Ale- 
xander, oppido in potestatem redacto , contra eos qui 
insulam tenebant , naves expediri iussit , quibus impo- 
sitae proris scalae ferebantur, ut in abruptam insulae 
oram , velut in muros hostilis oppidi , transcenderet mi- 
les. 19. At quum mercenarios Graecos, qui eo confuge- 
rant, quamvis haud plures trecentis essent, ultima pati 
paratos conspiceret , misertus virorum fortium , et qui 
pro fide in eos , a quibus conducti erant , haud procul 
exitio abessent, iis pepercit, et secum militare iussit. 
20. Barbaros in urbe deprehensos in servitutem redegit: 
Milesiis , qui superfuerant , libertatem restituit , ob ve- 
terem urbis gloriam. Tantum enim aliquando opibus 
gloriaque Miletus floruerat , ut per vicina maria supra 
septuaginta colonias deduxerit; 21. multis quoque civious 
nobilis , qui in sacris certaminibus palmam adepti , pa- 
triae celebritatem auxerant : nam eiusmodi victoriae , 
more quodam Graecorum , inter prima virtutis decora 
censentur. 22. In quem iocatus Alexander, magna mul- 
titudine statuarum conspecta, «6i erant istorum lacerti , 
inquit, quum Persarum lugum recepistis? Quippe vir stre- 
nuus, et ad bellandi usum cuncta referens, ignominio- 
sum ducebat , debitum seriis certaminibus robur ad 
voluptatem inertis vulgi inani ostentatione consumere. 
23. Interea milites, quia vi introitum erat, obvia quae- 
que diripientes , ad fanum Cereris pervenerant : quod 
quum exspoliaturi quidam irrupissent , ignis ex pene- 
tralibus aedis repente emicans, sacrilegorum oculos ex- 
stinxit. 24. Hic etiam progenitorum suorum monumenta 
Alexander reperit , inspecto fonte , cuius aqua ex ipso 
scaturiginis labro hausta salsum saporem habet, eadem 
dulcissima, quum profluxit in rivulos. Achilleum Milesii 
nominant inque eo lustratum heroem rumor tenuit, 
quum Strambelum Telamonis filium Lesbiis auxilium 
ferentem oppressisset. 25. Apud Milesios Didymaei Apol- 
linis oraculum erat, divitiis famaque celebre. Id tum 
Seleucus , cuius maximae post Alexandrum opes fuere , 
de reditu in Macedoniam consuluisse dicitur, et respon- 
sum accepisse, • ut, Europa valere iussa , Asiam com- 
plecteretur. > 26. Aliud subinde miraculum attentum 

habuit regem, cuius curiosum ingenium, et cognoscendi 
avidum , novitate rerum mire alliciebatur. Amatum a 
delphine puerum ex lasso , quod haud procul Mileto in 
insula situm oppidum est , acceperat ; ciusque vocem 
agnovisse piscem, et quoties evocaretur, vehi cupientem 
excepisse dorso. Igitur gratum acceptumque Neptuno 
hominem interpretatus rex, sacerdotio eius dei illum 
praefecit. 

Vili. Occupata hunc in modum Mileto, quum adhuc 
barbarorum numerosa classis in mari vagaretur , et fi- 
ducia multitudinis suae , quodque peritia rei nauticae 
Macedonas anteiret, hostem ad navale proelium provo- 
caret, obque ipsum urbis portum, in quem naves suas 
abduxerat rex , frequenter obversaretur ; 2. Alexander 
Philotam cum equitatu et tribus peditum cohortibus ad 
Mycalen montem mittit , ubi persicarum navium statio 
erat, ut exseendere volentes submoveret, neque aquari 
lignarive , aut cetera necessaria c terra petere permit- 
teret. 3. Ea res barbaros in maximas angustias coniecit; 
obsessis similes haerebant in portu , neque terram ubi 
volebant capere , aut necessariis rebus refici poterant. 

Itaque consilio habito, Samum averterunt cursum , pe- 
titoque inde commeatu , Miletum revecti ante ostium 
portus instructa acie constiterunt, k. Inter haec quinque 
Persarum naves in portu quodam , qui inter parvam 
illam insulam , de qua supra dictum est , et stationem 
macedonicae classis medius erat, multa hostium navigia 
conspicati , plenis velis eo ferebantur : nam maximam 
sociorum navalium partem ob varios usus abesse conie- 
cerant, vacuarumque navium haud difiiciletn occupatio- 
nem fore arbitrabantur. 5. At rex iis, qui aderant, ce- 
leriter in decem triremes impositis , obviam ire hostibus 
iubel. illi tum numero navium , tum inopinata re per- 
territi , quum ultro se peti conspicerent ab iis , quos 
imparatos oppressuri venerant, terga vertunt: una tamen 
navis , quae Iassios vehebat , deprehensa est \ ceterae 
velociores ad suam classem effugerunt, ita nullo eorum , 
quae intenderant, effecto, Mileto discessam est. 6. Ale- 
xander, quum suam classem neque hostili parem, et 
ad alios usus supervacuam sibi cerneret, multique et 

graves ad eam sumtus requirerentnr, dimittere eam sta- 
tuit, paucis navium retentis, quibus ad obsidiones ur- 
bium machinae tormentaque portarentur. 7. Dissuaserat 
illud Parmenio, monueratque, ut navali proelio conten- 
deretur. Macedonibus enim victorrbus magnum ad cetera 
emolumentum accessurum esse: at victos nihil sane amis- 
suros, nam imperium maris iam tum esse penes Persas; 
et litora facile tutaturos, qui pedestribus copiis plus pos- 
sent. 8. Quoque expeditius, quod videbatur, obtineret, 
idem, qui consilium dederat, exsequi illud paratum 
ostendebat, conscensisquo navibus, quam rex iussisset, 
discriminis pariem capessere. Confirmabatur etiam au- 
gurio , quod superioribus diebus a tergo regiae classis 
aquila in litore consistens apparuisset. 9. Contra Ale- 
xander falli Parmentonem asseverabat , qui paucas suorum 
naves tantae hostium multitudini , imperitosque remiges et 
rudes classiarios , exercitatissimis hominibus , reique nau- 
ticae peritus imis , ohiicicndos duceret. 10. Se quidem vir- 
tuti suorum non diffidere ; ceterum scire , illam in navalibus 
pugnis minimum conferre ad victoriam. Mullo enim plura 
ventorum fluctuumque ludibriis permitti , quae gubernatorum 
atque remigum peritia vitaret, aut suis partibus opportuna 
redigeret. 11. Nec in ipsarum navium constructione nihil 
aut parum situm : ita Macedonum conatus vanos fore , 
quum cos barbari impune aut eludere , aut etiam, si castus 
daretur, opprimere possent. 12. Neque vero exiguum id 
detrimentum futurum. Totam Asiam arrecturam animos , 
si inter initia belli clades accepta foret. Plerosque morta- 
lium ita comparatos esse , ut eum rentm eventum exspe- 
ctandum putent, quem ex principio successuum spe aut for- 
midine praeceperunt. Et ne de Asia dubitemus , inquit , 
quis mihi praestabit, Graecos in fide mansuros , si felici- 
tatem illam exspiravisse credant, quam, si verum amamus , 
unam in nobis reverentur? 13. Plane ad fortunam meam 
pertinere arbitror, quod aquila pone classem conspecta est , 
idque boni successus omen accipio: sed hoc manifesto pro- 
mittit augurium , nos hostium naves e continente expugna- 
turos esse; nam praesaga victoriae ales, non in navibus, 
sed in litore constitit , nec magis eventum , quam locum 
ostendit belli. 14- Nam si , ut coepimus , maritimas urbes 

nostri iuris efficimus, Persarum classis ultro dilabetur : 
neque enim supplementum , aut commeatus , aut securae 
etiam stationes in promtu erunt ; et si haec adimas , quo 
plus in mari habent vinum , eo celerius consumentur. Atque 
sic implebimus fidem vaticinii, quod aereae tabulae inscri- 
ptum nuper ex quodam in Lycia fonte ebullivisse compe- 
timus , instare terminum persici imperii. 15. Ita dissoluta 
classe , Pontum adiaccntesque Ponto regiones praetoribus 
suis subiugandas reliquit ; ipse institutum iter prosecu- 
tus , in Cariam movit : nam eo magnam vim hostium 
confluxisse cognoverat. 10. Quippe Halicarnassus, natura 
loci munitissima, duplicique arce tuta, spem praebebat, 
Macedonem, torrentis more ruentem, ea urbe tamquam 
crepidine opposita coerceri posse. Maxima in Memnone 
spes erat, qui omnia ad ferendam obsidionem opportuna 
summa cura praeparabat. Nuper enim a Dario mariti- 
mae orae totiusque classis praetor creatus erat. 17. Nam 
homo callidus temporumque prudens , quum se , omnes 
persicos duces bellicis artibus superantem , unam ob 
caussam infra meritum honorari intelligeret, quod Grae- 
cus genere, et olim macedonicae regiae hospes de pro- 
ditione suspectus haberi poterat , uxorem suam liberos- 
que ad Darium misit , quasi de securitate illorum solli- 
citus, revera ut his velut obsidibus fiduciam regis obli- 
garet. 18. Ceterum Alexander , Cariam introgressus , 
omnia inter Miletum et Halicarnassum oppida brevi in 
potestatem redegit. Pleraque enim Graecis incolis habi- 
tabantur , quibus immunitatem suasque leges restituere 
consueverat, ob liberandos eos in Asiam venisse profes- 
sus. 19. Neque minorem mox a barbaris iniit gratiam , 
comiter excepta Ada , regii generis muliere , quae iter 
per ea loca facientem convenerat , illiusque fidem im- 
plorans in regnum restitui oraverat. Nam Hecatomuus 
Cariae rex tres tilios habuit , duas tilias : ex quibus 
maximus natu Mausolus Artemisiam duxerat : minor ex 
sororibus Ada fratri Hidrieo nupsit. 20. Sed Mausolo 
quidem soror cadcmque coniux successit , more gentis , 
quo in matrimonium regnumque sociari fas est iisdem 
parentibus genitos: at postquam Artemisia desiderio de- 
functi extabuil , Hidricus regno potitus , et sine sobole 

mortuus, Adae reliquit imperium. 21. Hanc Pexodarus 
expulit, qui unus de Hecatomni (iliis supererat: et quam- 
quam is decessisset, exclusa manebat, quia Orontoba- 
ten , nobilem Persam , Pexodarus generum adseiverat , 
ut in novo et vi parto imperio illius opibus et gratia 
protegeretur : atque ille , exstincto socero , velut dotale 
regnum retinebat. 22. Eam iniuriam deplorans mulier , 
simul Alindis deditis, (munitissimum id castellum erat), 
impetravit, ut nomen filii , quod deferebat, lubens ac- 
ciperet , strenuamque ei operam ad antiquae dignitatis 
decus mature recipiendum polliceretur. Neque promisso 
fides defuit ; expugnataque deinde Halicarnasso, totam 
illi Cariam parere iussit. 23. lnterim fama benigne ex- 
ceptae reginae, per omnem illum tractum difiusa, multas 
civitates Alexandro conciliavit; nam pleraequc a neces- 
sariis aut familiaribus Adao tenebantur: ii per legatos 
obtulerant aureas corouas , futurosque in fiefe ac pote- 
state regis, et imperata facturos, promiserunt. 2i. Dum 
haec ita geruntur, exquisitae artis saporisque cibos atque 
bellaria sollicite confici curabat Ada , eaque cum ipsis 
coquis et cupediariis regi dono mittebat, tamquam bene 
merenti gratiam relatura, si muniis armorum fessum fa- 
tigatumque asiatici luxus deliciis exciperet. 25, At ille 
prudens intemperantiam gulae seria tractanti intempe- 
stivam esse, benevolentiae quidem muliebri comiter gra- 
tias egit; ceterum non attinuisse respondit, ut pro ipso 
sollicita esset, meliores habente coquos, quibus ipsum 
olim paedagogus suus Leonidas instruxisset : ad pran- 
dium iter antelucanum, ad coenam frugale prandium. 

IX. lam tota ferme Caria in ditionem Alexandri con- 
cesserat ; sed caput regni Halicarnassus firmo praesidio 
tenebatur. Itaque diuturnam obsidionem fore conieclans, ' 
commeatum ei machinas , quae ad oppugnationem per- 
tinerent, navibus eo deportari iubet: ipso cum pedestri 
exercitu quinto ab urbe stadio castra communit. 2. Deindo 
muros adortum iuxla portam , qua Mylassa iter est , 
improvisa oppidanorum eruptio excepit: sed Macedonibus 
fortiter conserentibus manum, quibusdam suorum amissis 
haud magno negotio reiecti sunt. 3. Pauci deinde dies 
intercesserant, quum Alexander obiecta spe Myndensium 

oppido per proditionem poliundi , nocte intempesta cum 
parte copiarum proficiscitur. Sed niiiil quoquam movente, 
admota gravi armatura murum suffodi imperat : neque 
enim scalas aut machinas attulerat , quum oppugnandi 
consilio urbem non accessisset. 4. Et illi quidem , una 
turrium deiecta, nihil tamen aperuerunt loci, quo intra 
perrumperent. Nam forte ita prociderat turris, ut, quam 
murorum partem staus protexerat, non minus ruina se- 
piret : 5. civesque summa ope resistebant , et ab Hali- 
carnassensibus adiuvabantur , quos, addito vicinae civi- 
tatis periculo, maritimo itinere Memnon submiserat. Ita 
conatus Macedonum irritus fuit 6. Alexander, ad obsi- 
dionem Halicarnassi reversus , ante omnia fossam , tri- 
ginta maxime cubitos latam , altam quindecim , quam 
hostes pro urbe duxerant , expleturus , tres testudines 
apparat , quibus proteetus miles materiam terramque 
sine noxa congereret. Aequata fossa, turres raachinasque, 
quibus muri sternuntur , admoveri iussit. 7. lamque 
strata moenium parte , qua ruinae viam aperiebant , 
in urbem penetrare nitebantur; sed hostes, quum ob 
multitudinem integri subinde fessis succederent, ducum- 
que praesentia ad omnia andenda confirmarentur, strenue 
repugnabant. 8. Luce per varia certamina consumta , 
quum diurno labore fatigatos hostes Memnon segnius cu- 
stodias agere crederet, cum valida manu prorumpit op- 
pido, ignemque operibus iniicit. Sed Macedonibus ad 
incendium concurrentibus, quum hi exstinguere flammas 
conarentur , illi augerent , et prohibentibus vim inten- 
tarent, acre proelium coortum est. 9. Quippe Macedones 
robore virtutis et assuetudine periculorum longe prae- 
stantes hostibus , numero apparaluque Persarum urge- 
bantur : et quia haud procul muris res gerebatur, bal- 
listis catapullisque per moenia dispositis eminus impe- 
titi , inulta vulnera accipiebant. 10. Atrox inter haec 
utrinque clamor, hortantium suos, increpantium adver- 
sos; tum sauciorum et morientium gemitus , inter no- 
cturnas tenebras omnia terrore tumultuque impleverant: 
augebantur haec vocibus ceterae multitudinis, quae dum 
alii pugnant , operi intenta , muris , qui pulsu machi- 
narum corruerant, reparandis occupabatur. 11. Tandem 

acrius adnisi Macedones hostem intra moenia redegerunt, 
centum septuaginta interfectis , inter quos' et Neoptole- 
mus , qui cum Amynta fratre ad Darium perfugerat , 
occubuit. 12. Macedonum non quidem ultra sedecim 
perierunt ; sed trecenti ferme vuluerali sunt , quia no- 
cturna pugna fuerat, neque adversus caecos ictus et in- 
cidentia temere tela quidquam satis provideri potuerat. 

13. Post aliquot deinde dies levis et ludicra res ingenti 
certamini causam praebuit, orto initio a duobus vete- 
ranis ex Perdiccae agmine. Ii contubernales quum es- 
sent , unaque genio indulsissent , ut Fit inter sermones 
familiares , iactantia militari sua fortia facta vicissim 
extollentes, altercari coeperant, uter alteri anteferretur; 

14. quum alter eorum, quicl inani strepitu verborum foe- 
damus honestissimam contentionem? inquit. Non cui lingua , 
sed cui dextra sit melior , hoc agitur. Et adest occasio ;■ 
ea optime de controversiis nostris indicabit. Age, si vir es, 
exeuntem sequere. 15. Yino et ambitione incaluerant ; 
itaque privato consilio arma capiunt, et ad muros iuxta 
arcem, quae Mylassis obversa est, excurrunt. Horum 
temeritate animadversa, statim ex oppido globus hostium 
efTunditur. Illi firmato gradu certamen conserunt, propius 
incurrentes gladiis excipiunt , in reeedentes tela conii - 
ciunt. 16. Sed adversus multos, et ex superiore loco di- 
micantes , haud diu impunita duorum audacia fuisset; 
nisi conspecto ipsorum periculo , commilitonum pauci 
primo, deinde alii atque alii laborantibus subvenissent: 
eodem modo et oppidanis subinde ad locum , ubi pu- 
gnabatur, confluentibus. 17. Ita nunc his, nunc illis ro- 
bore numeroque superioribus, varie pugnatum est: donec 
Alexander cum manu , quae circa ipsum erat, progressus, 
metum hostibus incussit , statimque intra munimenta 
compulsi sunt, nec multum abfuit, quin hostes simul 
irrumpereut. 18. Forte enim intentis omnibus in ea , 
quae ante urbem gerebantur, moenia negligenter ser- 
vari contigerat: et duae turres cum continenti murorum 
parte crebris arietum ictibus cesserant; tertia quoque, 
laxata iam et concussa compage , fodientibus haua in 
longum resistere potuisset. 19. At quia tumultuarium id 
proelium , neque universus exercitus instructus fuerat , 

opportunitas eius rei e manibus amissa est. 20. Alexan- 
der , quamquam ea res opinione Graecorum de victoria 
concedentis videretur , corpora suorum , qui sub ipsis 
moenrbus oppetierant , induciis postulatis ab hoste re- 
petere, quam inhumata dimittere, maluit. 21. At qui 
cum Persis erant, Ephialles et Thrasybulus athenienses, 
quum plus apud ipsos odium adversus Macedonas, quam 
humanitatis ratio, valeret, negabant indulgendum hoc 
esse infestissimis hostibus. 22. Non tamen permoverunt 
Memnonem, quin Graecorum moribus indignum esse di- 
ceret, sepulturam invidere caesis hostibus : armis et vi- 
ribus in adversos et obsistentes utendum , neque contu- 
meliis pugnandum in eos , quos bonis malisque nostris 
sua dies exemisset. 23. Sane praeter alias Memnonis 
virtutes etiam moderatio eius insignis fuit. Neque enim 
per vecordiam conviciis insectari hostem pulchrum du- 
cebat ; sed virtute et consiliis vires illius animosque 
contundere. 24. Igitur quum aliquando in agmine quem- 
dam ex mercenariis nonnulla contumeliose et petulanter 
in Alexandrum iacentem audisset , conversa hasta ho- 
minem pulsans , non te conduxi , inquit , ut malediceres 
Alexandro , sed ut adversus illum dimicares. 

X. Interea obsessi summo studio securitati suae pro- 
videntes , pro diruto muro alium interiorem ex cocto 
latere eduxerunt , non recta regione , sed in nascentis 
lunae figuram sinuatum: eaque res, quum inter multos 
distributum munus esset, celerrime confecta est. 2. Hunc 
murum Alexander postero statim die machinis quassare 
coepit, quo minore negotio recens adhuc opus labefacta- 
ret. In eo labore occupatis Macedonibus, iterum ex urbe 
valida eruptio facta est : craliumque , quibus opera te- 
gebantur , nonnihil , et unius turris ligneae partem 
ilamma comprehendit. 3. Ne ad celera opera transiret 
incendium , Philotas et Hellanicus obstiterunt , quibus 
in eam diem machinarum custodia cesserat : et Alexan- 
der, mature conspectus, tantum trepidationis iniecil ho- 
stium animis, ut omissis facibus, quibus armati procur- 
rerant, quidam etiam arma iacienles, effusa fuga oppi- 
dum repeterent. 4. Inde vim facile propellebant , adiuti 
commoditate loci , quem multo aequiorem oblinebant ; 

et quia murus , sicut diximus , ita constructus erat ,- ut 
quamcumque pariem invasisset hostis non a fronte tan- 
tum, sed ex utroque laterum , missilibus appeti posset. 
5. Post haec Persarum duces, quum omnia sibi in dies 
arctiora esse viderent , constaretque non abscessurum 
Macedonem , donec urbis potiretur ; de summa rerum 
consilium habebant. Ibi Ephialtes, vir animi corporisque 
robore in paucis conspicuus , incommoda longae obsi- 
dionis disseruit : 6. negabatque exspectandum , donec 
paullatim accisis viribus exhausti fractique cum ipsa 
urbe in victoris arbitrium concederent; sed dum aliquid 
virium superesset, cum robore conduclilii militis erum- 
pendum , et alacribus animis cum hoste confligendum ' 
esse. 7. Consilium suum, quo in speciem audacius esset, 
eo plus in exsequendo facilitatis habiturum. Hostibus 
enim alia omnia exspectantibus, et adversus casum, de 
quo nihil dubitarent , imparatis , superfusum iri suos. 
8. Neque Memnon , quamquam cauta consilia speciosis 
praeferre solitus , restitit. Nam etiamsi nihil novaretur, 
nulla propinqua auxilii spe tristem obsidionis exitum 
fore prospiciebat; et, ut in tanto discrimine, non in- 
consultum rebatur, experiri virum acrem, et qui volut 
instinctu quodam ad extrema audenda ageretur. 9. Igitur 
Ephialtes, duobus millibus ex omni mercenariorum nu- 
mero delectis , faces mille parare iubet , primaque luce 
adesse , et armatos exspectare imperium. Coepta die 
quum Alexander iterum muro lateritio machinas admo- 
visset , instarentque Macedones operi, Ephialtes, porta 
subito patefacta, dimidium suorum immittit cum facibus; 
ipse cum ceteris denso agmine subsequitur , ut hostes 
incendium prohibituros submoveret. 10. Alexander , in- 
tellecto quid ageretur, aciem celeriter instruit, subsidia 
delecto milite firmat. Quumque alios ad exstiuguendum 
ignem ire iussisset , in eos , qui cum Ephialte advene- 
rant, impetum facit. 11. At ille insigni corporis robore, 
quotquot conferre pedem audebant , obtruncans , suos 
voce , nutu , et imprimis exemplo , ad virtutem aniraa-s 
bat. Neque parum molestiae c muris exhibebatur hosti: 
quippe turrim centum cubitorum obsessi erexerant , tor- 
mentisque commode dispositis hastas et saxa iaculabantur. 

12. Inter haec ex diversa parte urbis ( ipsi Tripylon vo- 
cabant) duce Memnone alius oppidanorum globus, qua 
minime exspectabatur, erupit: tantusque tumultus in- 
cessit castris , ut ipse etiam rex consilii incertus effice- 
retur. Sed animi magnitudine, et opportunis imperiis 
omnia pericula propulsabat ; et fortuna in tempore sub- 
venit. 13. Igitur et qui machinas incenderant, a Mace- 
donibus, qui ibi curabant, quique a rege missi subsidio 
venerant, cum magna clade repulsi sunt; et Memnonem 
Ptolemaeus excepit Philippi filius, regii corporis custos, 
praeter propriam manum Addaei Timandrique cohortibus 
stipatus : ik. eaque parte egregie vicerunt Macedones , 
quamquam Ptolemaeum Addaeumque , et sagittariorum 
aucem Clearchum cum quadraginta ferme manipularibus 
amisissent; et hostes cum tanta trepidatione recesserunt, 
ut angustum pontem , quem ad fossam superandam con- 
struxerant, multitudo festinantium ruperit, iis, qui su- 
persleterant , in praeceps devolutis. 15. Ex quibus non- 
nulli a suis conculcati interierunt ; alios Macedones ex 
superiore loco telis confixere. Multi , quibus ista cala- 
mitas pepercerat, sub ipsa urbis porta necem invenerunt: 
quippe exterritis omnibus, metuentibusque, ne uua Ma- 
cedones irrumperent, porta praepropere occlusa magnam 
oppidanorum partem ad exitium hosti tradidit. 16. inter 
haec Ephialtes , non spe magis quam desperatione for- 
midabilis , cum regiis ferociter dimicabat : et ancipitem 
fecisset victoriam , ni laborantibus suis seniores Mace- 
donum mature succurrissent ii in castris habebantur 
immunes operum periculorumque, nisi ubi necessitas 
exigeret; quum stipendiis pracmiisque nihilominus per- 
fruerentur. Meruerant eum honorem fortibus factis , et 
sub superioribus regibus ipsoque Alexandro bellicis la- 
boribus aetate exacta. 17. Ii , quum suos periculis ter- 
ritos detrectare pugnam , et rcceptni locum circumspi- 
cere inteiligerent , Atharia quodam duce , in primam 
aciem provolant ; accensoque quod elanguerat proelio , 
inniores conviciis et pudore flagitii ad resumendos ani- 
mos compellunt. 18. Ita simul acerrimo nisu incumben- 
tibus omnibus, quum aemulationem suam hostium dam- 
nis exercerent , momento temporis inclinata fortuna , 



86 10A.NX1S FtlEINSHBMH 

Ephialtes cum plurimis fortissimisquo suorum caesus , 
reliqui iu urbem repulsi sunt. 19. Introierant etiam Ma- 
cedonum multi, et oppidum vi capiebatur* quum rece- 
ptui cani rex iussit ; sive ut urbi parceret , sive prae- 
cipiti iam in vesperam die , noctem et occultas ignotis 
locis insidias metuebat. 20. Hoc proelium praecipuas 
obsessorum vires consumsit. Igitur Memnon , re cum 
Orontobate , qui urbem tenebat, ceterisque ducibus de- 
liberata , nocte intempesta turrim ligneam et porticus , 
ubi tela servabantur , incendunt , aedificiisque muro 
vicinis ignem supponunt: quo celeriter concepto, quum 
et ex porticibus turrique flamma vento agitata accede- 
ret, late foderunt incendium. 21. Oppidanorum militum- 
que validissima pars arcem in insula sitam occupavit : 
alii in Salmacidem se contulere : alterius arcis id no- 
men, inditum a fonte, qui ibi est, vulgatissimae famae. 
Reliquam multitudinem resque pretiosas duces avexerunt 
in Con insulam. 22. Alexander , indicio transfugarum , 
et obiecla oculis specie , quae in urbe gesta fuissent 
cognitis, quamquam media nocte, Macedonas in urbem 
irruere, et quos incendium augentes, deprehendissent, 
interficere; si qui domi se continerent, ab eorum caede 
temperare, iubet. 23. Luce oborta arces a Persis et mer- 
cenariis insessas contemplatus, quum obsidionem earum 
longi operis futuram suspicaretur, neque pretium puta- 
ret, capite gentis expugnato, duabus arcibus assidentem, 
agendi tempus per otium et iuertiam terere; 24. urbem 
ipsam exscindit, arces muro fossaque circumseptas Pto- 
lemaeum observare iubet , quem cum tribus millibus 
peregrinorum militum, et equilibus ducentis ad Cariam 
tuendam relinquebat. Is non longo post tempore, copiis 
cum Asandro Lydiae praetore coniunctis , Oroutobalem 
acie vicit : et Macedonibus ira laedioque diuturnioris 
morae , oppugnationi acriter incumbentibus , arces in 
potestatem redactae sunt. 25. At rex, Phrygiam conti- 
nentesque provincias animo complexus , Pariuenionem 
cum amicorum turmis, et auxiliariis equitibus, Thessa- 
lisque , quibus Alexander Lyncestes praeerat , Sardes 
mittit , ut inde in Phrygiam irrueret, venturoque exer- 
citui commeatum et pabulum ex hostico pararet : data 

ad hoc plaustra , quae simul ducerentur. 26. Quum deinde 
mullos Macedonum, paullo ante eam expeditionem du- 
ctis uxoribus , desiderium earum impatienter ferre co- 
gnovisset; Ptolemaeum Seleuci filium corporis custodem 
iis praefecit, domumque deducere iussit, cum uxoribus 
hibernaturos. Duo quoque ex ducibus, Coenos atque 
Meleager, ob eandem causam una profecti sunt. 27. Id 
regi magnae apud milites commendationi fuit , promtio- 
resque deinde eos ad longinquam militiam reddidit , 
quum sui rationem babitam viderent , sperarentque , 
deinceps etiam ad suos visendos subinde commeatum 
impetraturos esse. 28. Ducibus iniunclum est, ut interim, 
dum in Macedonia morarentur, strenue delectus agerent; 
quantasque maximas possent equitum peditumque copias, 
cum iis , qui tum abibant , sub initium veris adduce- 
rent. 29. Animadverso autem , exercitum asiaticis mori- 
bus inlici , maguamque vulgo per castra impudicorum 
multitudinem haberi , probrosos omnes conquiri iussit , 
et in parvam quamdam Ceramici sinus insulam seposuit: 
haesitque infamia loco, et ob eius rei memoriam Cinae- 
dopolis appellatur. 

XI. His ita gestis , insistens consilio suo , ut , omni 
marilima ora sui iuris effecta, classem hostium inutilem 
redderet, Hyparnis receptis, quae arcem tenentes mer- 
cenarii dediderant , in Lyciam contendit. 2. Ibi pacta 
cum Telmissensibus amicitia, Xanthoque flumine trans- 
misso, cognominem amni urbem, Pinaraque et Patara, 
nobilia iis regionibus oppida , cum aliis minoribus cir- 
citer triginta, in fidem accipit: rebusque satis in prae- 
sens compositis, in Myliada procedit. 3. Phrygiae maio- 
ris portio Mylias est ; sed Persarum regibus placuerat 
Lyciae eam contribui. Eam dum recipit , adfuere Pha- 
selitarum legati, amicitiam orantes, aureamque coronam 
hospitale donum afferebant : idem petebant multarum 
urbium oratores ex inferiore Lycia. 4. Itaque rex, prae- 
missis, quibus oppida sua Phaselitae Lyciique traderent, 
paucis post diebus Phaselin profectus est. Oppugnabant 
illi tum maxime validum praesidium , quod in ipsorum 
ditione Pisidae construxerant, mullasque inde iniurias 
intulerant accolis. Id adventum Alexandri brevi captum 

fuit. 5. Apud Phaselitas plusculos dies, ut seque et exer- 
citum reticeret , quieti dedit. Invitabat etiam tempus 
auni ; quippe media iam hiems diiliciles progredienti 
vias effecerat. 6. Ibi per hilaritatem et epulas laxato 
animo , quum statuam Theodecti a civibus suis in foro 
positam vidisset, ut a coena temulentus surrexerat, sal- 
tabundus eo processit , frequentesque ei coronas iniecit. 
Nam Theodecten , quum Aristotelem una audiret, fami- 
liarem gratumque habuerat. 7. Sed otiosos iuvenilis animi 
lusus atrox a Parmenione nuntius cito discussit. Com- 
prehenderat ille Persam quemdam Asisinem nomine, a 
rege D rio palam quidem ad Atyziem Phrygiae satrapam 
missum, sed cum occultis mandatis, ut Alexandrum 
Lynceslen captata occasione secreto conveniret , eique , 
si destinata effecisset , Macedoniae regnum et mille in- 
super auri talenta polliceretur. 8. Nam is, cum Amynta 
transfuga scelesto consilio inito , occidendi regis partes 
sibi sumserat. Oderat eum tum aliis de causis , tum 

3 uod Heromenem et Arrabaeum , fratres huius Alexan- 
ri, inter paternae necis conscios supplicio affecisset. 
9. Et quamquam ipse poena exemlus, multisque postea 
honoribus ornatus , non simplex beneficium regi debe- 
ret , insita animo ferocia et dominandi cupidine nihil 
nefas putabat , per quod ad regnum via sterneretur. 
10. Re in consilium deducta , facilitatem regis argue- 
bant amici , quod hominem in manifesto maleficio depre- 
hensum , non modo punire non sustinuisset , verum etiam 
praemiis et honoribus auctum optimae equitatus parti prae- 
posuisset. Quem deinceps ei fidum futurum, si praeter im- 
punitatem propior amicitiae gradus , maximae dignitates , 
honorificae praefecturae , parricidii merces essent? 11. Igitur 
mature emendandum , quod nimia lenitate peccatum esset , 
priusquam ille, consilium emanasse sentiens , Thessalorum 
mobiles animos ad res novandas induceret. Non contemnen- 
dum esse periculum, quo maius ne excogitari quidem pos- 
sit: neque spernenda deorum ostenta, qui regem de cavendis 
insidiis evidenter monuissent. 12. Nuper enim , dum Ha- 
licarnassum obsidens , post longos magnosquc labores 
meridiatione reficitur , hirundo , nota auspiciis avis , 
magno cum garritu circum caput quiescentis volitaverat. 

et modo in hoc, modo illud lectuli latus se demiserat, 
turbulentiorem solito cantum exorsa. 13. Et rex quidem 
defatigato corpore non penitus excussit somnum , sed 
tamen avem contiuuo strepitu molestam sentiens , manu 
obiter repulit. Illa adeo non exterrita est , ut etiam in 
ipsius capite consederit , neque prius strepere desierit , 
quam ab experrecto demum abacta est. Ii. Idque sic 
interpretatus fuerat Aristander, ut instare periculum di- 
ceret ab amice regis: sed insidias in occulto non man- 
suras : hoc enim monere naturam avis , quae prae ce- 
teris homini familiaris, eademque supra modum garrula 
esset. 15. His itaque diligenter expensis, quum indicium 
Asisinis cum vatis responso convenire cerneret , memi- 
nissetque , se matris literis anxie monitum , ut ab hoc 
homine sibi caveret, nihil ultra differendum ratus, quid 
fieri vellet , Parmenioni significat : nam , ut diximus , 
cum ipso in Phrygiam iverat Lyncestes Alexander. 
16. Sea ne quo casu consilium regis parum iu tempore 
proderetur, iiteras scribi non placuit; sed per hominem 
fidum atque honoratum mandata perferri. Electus est 
Amphoterus Crateri frater: qui quum macedonicum ha- 
bitum phrygio mutasset , assumtis Pergensibus aliquot 
itineris gnaris, ad Parmenioncm occultus penetrat. 17. Ita 
Alexander comprehenditur : et quum ob veterem suam 
famiiiaeque dignitatem et gratiam diu dilatus esset , 
tertio post anno , dum a Philotae consciis supplicium 
sumitur, societate criminis et poena sontium in exilium 
abreptus periit. 18. Regi ex Phaselide moventi supra 
detectas insidias propitius numinis favor alio statim be- 
neficio patuit. Parte exercitus ad Pergensium urbem 
per montes praemissa , ceteros ipse per litus ducebat , 
qua Clin^ax mons Pamphilio mari imminens, angustam 
euntibus semitam relinquit , quoties mare tranquillum 
est; at quum aestus incubuit, fluctibus operitur; idque 
hieme frequens et prope perpetuum est. 19. At Alexan- 
der , nihil aeque ac moram metuens , exercitum per 
aequa , per iniqua , eodem ardore atque impetu rapie- 
bat. Continui per eos dies austri flaverant, qui mare in 
litus propellentes, omnia itineris vestigia altis paludibus 
opplent : assiduae etiam magnaeque pluviae , ut ventis 

istis spirantibus solet , ruebant. 20. Sed adventante Ale- 
xandro snbito exortus aquilo coelum purgavit imbribus, 
undas reiecit in mare , et Macedonibus transitum ape- 
ruit. Sic quoque unius diei itinere per incerta vada emer- 
gendum fuit, aqua ad umbilicum ferme pertingente. 
21. Tantam in periculis Alexandri fiduciam uti ab ipsius 
ingenio profectam non dubito , ita frequentibus proaigiis 
et ominibus auctam conlirmatamque fuisse creaiderim , 
postquam decreto numinis, clarissimis maximisque rebus 
se destinari coniecit. 22. Adhuc in Macedonia degenti 
species humana augustior apparuisse dicitur monens , 
ut ad evertendum imperium persicum quamprimum in 
Asiam sequeretur : atque in memoriam insomnii revo^ 
catum esse regem, quum in Phoenice res gereret, obvio 
ludaeorum sacerdote, in quo recognovit ornatum , quem 
pridem in obiecta imagine per quietem viderat. 23. Nam 
inter obsidionem Tyri vicinis regibus populisque dedi- 
tionem et delectus imperaverat, Sed Iudaei, qui Hiero- 
solyma famosam urbem tenebant, foedus cum Bario 
causali , Macedonum amicitiam detrectabant. 2'r. Eam 
gentis contumaciam puniturus, in ludaeam infesto ag- 
mine perrexit. At Hierosolymitani, ut regis iram lenirent, 
cum uxoribus liberisque supplices in occursum venientis 
effunduntur. Sacerdotes primi ibant tenuissima bysso 
amicti: hos deinde popufus candido et ipse vestitu se- 
quebatur. Agmen ducebat laddus , summus sacrorum 
antistes, cum solemni ornatu. 25. Appropinquantis pom- 
pae venustatem speciemque miratus rex, equo desiliens, 
solus processit, adoraloque Dei nomine, quod aureae 
laminae insculptum cidaris pontificia praeferebat, ipsam 
quoque reverenter salutavit. 26. Improvisa res omnium, 

S ui. cum eo advenerant, animos in stuporem dedit, lu- 
aei ex propinqui exitii metu non. in spem iucolnmitatis 
modo, sed inopinatae gratiae fiduciam erecti circumibant 
regem, laudes gratulationemque et vota miscentes. 27. Con- 
tra Syrorum reguli, qui ob crebras acerbasque cum Iu- 
daeis simultates Alexandrum secuti fuerant, inimicorum 
suppliciis , ut rebantur , infesti animi libidinem exple-- 
turi , stupebant, dubii, verane essent, quae intuerentur, 
an aliquod oculorum ludibrium vana imagine sopitas 

sensus falleret. 28. Neque minus Macedonas insolentia 
spectaculi suspensos habuit : donec propius accedens 
Parmenion interrogare ausus est, quid ita externis cae- 
rimoniis honorem deferret , quem a tam foeda gente 
etiam recipere vix tanto rege dignum esset ? Atque ille 
insomnium suum retulit. 29. Deinde urbem ingressus, 
in pulcherrima aede ritu recepto sacrum Deo fecit , et 
dona templo intulit. Inspexit etiam sacros gentis codices, 
quibus continebantur diu ante perscripta vaticinia: inter 
quae Tyrum Macedonibus cessuram , et Persas a Graeco 

3 |uodam debellatum iri, clare significabatur. 30. Eum se 
ore interpretatus , ludaeis concessit , ut domi forisque 
suis legibus ritibusque libere uterentur; et quia septimum 
quemque annum agriculturae exsortem agunt * etiam 
tributorum ista portione solverentur. 31. Naturam quoque 
regionis admiratus , quae aliis fructibus inter praestan- 
tissimas dives, opobalsamum sola producit, Androma- 
chum iis regionilius praeposuit: quem Samaritani, per- 
petui ludaeorum hostes, paulto post atrociter necaverunt. 
Sed haec quidem post Tyrum Gazamqne expugnatas 
gesta sunt ; nos per occasionem praecepimus. 

XII. Ceterum angustiis ad mare Pamphylium supera- 
tis, Alexander Pergis profectus in itinere obvios habuit 
Aspendiorum legatos ex principibus civitatis. Ii petentes, 
ne praesidium recipere cogerentur, quinquaginta talenta 
in stipendium militum, et quantum equorum tributi 
nomine regi Persarum alere consueverant, promiserunt. 
2. Inde rex ad Sidetas, qui Melanem amnem accolunt, 
progressus est; Cumaeorum ex Aeolide genus, sed ser- 
mone barbaro ; nam Graecus exoleverat , non diuturni- 
tate temporis , ut accidit ; verum maiores suos , ut in 
eas regiones venerunt , repente oblitos patriae linguae , 
novam et antea inauditam sonuisse memorabant. 3 Side 
recepta, quae Pamphyliae metropolis erat, Syllium iba- 
tur, tutum natura situs oppidum, et tam peregrino mi- 
lite, quam barbarorum accolentium firma manu egregie 
inunitum. Ea res , et quia Aspendios rebellare nuntia- 
batur , avertit iter : Aspendumque ductus est exercitus. 
k. Illi , subita Macedonum irruptione territi , desertis 
quae in plano erant aedificiis, in arcem concessere. 


Digitized by Google 


10ANNIS FHEINSHEMII 


92 

Alexander , vacua urbe potitus , sub ipsa arce castra 
communit: et quum pcritissimos architectos haberet, 
«apparatu oppugnationis obsessos «ad pacem prioribus 
conditionibus repetendam compulit. 5. Nihil ad maiora 
properanti optatius accidere potuisset, quam ut loci haud 
contemnendi longa obsidione non detineretur; ne tamen 
impunita defectorum temeritas esset , potissimos civium 
obsides tradi , pecuniaeque imperatae nec exsolutae sum- 
mam duplicari praecepit : adiectum est , ut satrapae , 

3 uem Alexander praefecisset , obedireut , annua Mace- 
onibus tributa solverent, et de agro, unde vicinos vi 
eiecisse arguebantur , iudicio contenderent. 6. His ita 
gestis remensus iter, quod ad Pergensium oppidum fe- 
rebat, inde perrexit in Phrygiam. Sed per ista loca du- 
centi superandae erant angustiae, quas iuxta Telmissum, 
urbem Pisidarum, duo montes ex adverso concurrentes 
efficiunt, ita strictis faucibus, ut portarum similitudinem 
referant : easque barbari armata manu utrinque insede- 
rant. 7. Alexander in ipso aditu castra poni iubet, ra- 
tus, quod evenit , Telmissenses castris locatis periculum 
differri credentes non diu haesuros in angustiis , sed 
modico in illis relicto praesidio ceteros in urbem reces- 
suros esse. 8. Igitur occasione haud segniter usus, pro- 
tinus sagittarios et funditores , quodque ex gravi arma- 
tura maxime expeditum erat, inducit ; et praesidio bar- 
barorum deturbato , ante ipsam urbem castra collocat. 
9. Ibi legatos Selgeusium audit, qui ob vetustas cum 
vicinis Telmissensibus simultates , quamquam eiusdem 
nationis essent , amicitiam ac auxilia offerebant regi. 
Quibus perbenigne exceptis , ne in obsidione unius ur- 
bis tempus tereret, Sagalassum castra movit, validam 
urbem et iuvcntutis robore iirmalam. Quum enim omnes 
Pisidae bellicosi sint, Sagalassenses prae ceteris pugnaces 
habentur. 10. Ii , quum etiam a Telmisso foederatae 
sociacque copiae venissent , viris magis quam moenibus 
contisi , in vicino colle instruxerant aciem , et praemis- 
sos ab Alexandro velites opportunitate loci adiuti repu- 
lerant; sed Agriani resistebant, quts propinqua iam Ma- 
cedonum phalanx , et ante prima signa rex conspectus 
audaciam addiderat. II. Maximus militi labor fuit per 

ardua conniti : postquam aequioribus paullo locis consi- 
stere datum est, semermum montanorum vulgus haud 
aegre disiecere. Ex Macedonum ducibus Cleander desi- 
deratus est , cum viginti fermc militibus : barbarorum 
ad quingentos cecidere; ceteros expedita fuga, et loco- 
rum notitia protexit. 12. Fugientibus tamen institit rex, 
contentione, quanta poterat tam grave agmen: eodemque 
impetu urbs eorum capta est. Per cetera deinde Pisidiae 
munita loca circumtulit bellum : quorum nonnulla pu- 
gnando cepit: alia conditionibus in fidem venerunt. 
13. Telmissum expugnatam , ob pertinaciam civium , 
solo aequavit; populo libertatem ademit; et paullo post 
cum aliis quibusdam Pisidiae civitatibus , Celaenarum 
praefecturae contribuit. 14. Pacatis hunc in modum asper- 
rimis nationibus , in Phrygiam processit , qua Ascanius 
lacus est , cuius aqua mte concrescens , necessi- 


geruntur , Memnon , suarum partium reliquiis undique 
collectis, ut inhaerentem Asiae Alexandrum extorqueret, 
ad bellum Graeciae Macedoniacque inferendum cogita- 
tiones convertit. 16. Quippe Darius , in hoc uno spem 
reponens , qui victoris impetum sua virtute suaque pru- 
dentia diutissime ad Halicarnassum moratus esset, sum- 
mae rerum praefecerat cum, magnamque pecuniae vim 
transmiserat. 17. Itaque mercenariorum manu quanta 
poterat conducta , cum trecentarum navium classe libero 
mari vagabatur; et quae tantis conatibus adversa vel 
aequa futura essent, sollerti aestimatione pensabat. 18. In- 
terea locis, quae minus anxie custodiebantur, occupatis 
(inter quae et Lampsacus fuerat) insulas aggressus est, 
quibus Macedones , quamquam utrimque continenti po- 
tirentur , ob inopiam navium auxilium ferre non pote- 
rant. 19. luvit consilium ducis animorum mira ubique 
dissensio, quum aliis ad Alexandrum libertatis auctorem 
res trahentibus, non deessent, qui, persicis opibus aucti, 
propriam sub veteribus dominis potentiam, quam liberata 
republica camdem omnium aequalitatem mallent. 20. Igi- 
tur Athenagoras et Apollonides ex Chiorum optimatibus, 
re cum Phisino Mega reoque et aliis suae factionis ho- 
minibus communicata, Memnonem arcessunt. Ita Chius 


tale salis e longinquo 

proditione capitor, et praesidio ibi collocato, urbanarum 
rerum administratio Apollonidi §ociisque traditur. 21. Inde 
Lesbum petens , Antissam , Pyrrham et Eressum nullo 
negotio capit ; Methymnae Aristonicum tyrannum im- 
ponit , totamquo insulam , excepta Mitylene nobilissima 
urbe , in potestatem redigit. 22. Ea mullis diebus obsi- 
dionem constanter pertulit; nec ab ipso Memnone capta 
est. Ille enim quum iam magnis operibus urbem cir- 
cumvailasset , et occluso portu , naviumque stationibus 
per opportuna loca dispositis , ne qua subsidio venien- 
tibus aditus pateret , providisset ; pestilenti morbo cor- 
reptus , praeclaram Persarum spem , irreparabili cum 
ipsorum damno, deseruit. 23. Sed quum se iam morti vi- 
cinum intelligeret, Pharnabazo, sororis suae filio, quem 
Artabazo pepererat , imperium suum tradidit , donec 
Darius, re comperta, aliter statueret. 24. Hic cum Au- 
tophradate classis praefecto munia partitus , eo tandem 
obsessos adegit, ut, securo praesidii discessu pacto, co- 
lumnas , quis foederis cum Alexandro leges insculptae 
erant, subverterent; Darioque fidem polliciti, dimidiam 
exsulum suorum partem reciperent. 23. At Persae non 
integra fide pactis stetere ; sed introductis in urbem mi- 
litibus , Lycomedem rhodium praeesse iusserunt : Dio- 
geni , qui ob studia in Persas exsulaverat , patriae ty- 
rannis tradita est. Pecunia deinceps privatim ab opulen- 
tissimo quoque per vim ablata: neque eo minus impera- 
tum tributum, quod commune Mitylenaeorum penaeret. 

Q. CURTII RUFI 

DE 


REBUS GESTIS ALEXANDRI MAGNI 

HISTORIARUM 

LIBER III (1). 


argumentum. 

-• 

I. Celaenarum urbe, et arce recepta, primariam Phrygiae urbem Ale- 
xander ingreditur, in qua fatalem Gordii nodum solvit, ac deinde 
obviam Dario ire statuit. 2. Exercitus Persici lustratio : de quo quum 
Darii iussu Charidemus atheniensis verum libcrumquc protulisset 
iudicium , capite multatus est. 3. Thymodes Pharnabazo , hic Me- 
mnoni succedit. Darii somnium, eiusque varia interpretatio. Pompae 
persarum regum, orto sole demum procedentium, tirm copiarum 
Alexandri descriptio. 4. Desertas ab Arsane, Darii praefecto, Ciliciae 
fauces Alexander opportune occupat. 3. Quum in Cydnum flumen 
abluendi corporis gratia intempestive descendisset , gravissimo morbo 
corripitur. 6. Mox a fido sapientique medico Philippo, pristinae va- 
letudini restituitur. 7. Vegetior factus, Darium aggredi cogitat, Sisi- 
nemque persam, imprudentia delinquentem, occidi iubet. 8. Darii 
ante pugnam consilia: tum exercitus perslci consternatio , proximae 
internecionis praesagium. 9. Utriusque aciei descriptio, to. Alexandri 
oratio ad milites. 1 1 . Pugna ad Isson , in qua centena millia peditum 
ac decem millia equitum Persarum occumbunt , reliquis fusis fuga- 
tisque. 12. Matris et uxoris Darii, nec non aliarum captivarum, lu- 
ctum levat Alexander. 13. Darii gazam immensam cum ingenii no- 
bilium numero praefectus Damasci Parmenioni tradit. 


I. 

Inter haec Alexander, ad condocendum ex Peloponneso 
militem Cleandro cum pecunia misso, Lyciae Pampbi- 
liaeque rebus compositis, ad urbem Celaenas exercitum 

(1) Temporis iniuria desiderantur libri duo priores. 

admovit. 2. Mediam illa tempestate interfluebat (1) Mar- 
syas amnis , fabulosis Graecorum carminibus inclytus. 
3. Fons eius ex summo montis cacumine excurrens, in 
subiectam petram magno strepitu aquarum cadit : inde 
diffusus circumiectos rigat campos, liquidus et suas dum- 
taxat undas trahens. 4. Itaque color eius placido mari 
similis, locum (2) poetarum mendacio fecit: quippe tra- 
ditum est, nymphas, amore amnis retentas, in illa rupe 
considere. 5. Ceterum quamdiu intra muros fluit, no- 
men suum retinet: at quum extra munimenta se evolvit, 
maiore vi ac mole agentem undas Lycum appellant. 
6. Alexander quidem urbem destitutam a suis intrat : 
arcem vero , in quam confugerant , oppugnare adortus , 
caduceatorem praemisit , qui denuntiaret , ni dederent , 
ipsos (3) ultima esse passuros. 7. Uli caduceatorem in 
turrim , et situ et opeVe mullum editam , perductum , 
quanta esset altitudo, intueri iubent , ac nuntiare Ale- 
xandro , non eAdem ipsum et incolas aestimatione mu- 
nimenta metiri: se scire inexpugnabiles esse; ad ultimum, 
pro fide morituros. 8. Ceterum ut circumsideri arcem et 
omnia sibi in dies (4) arctiora esse viderunt , sexaginla 
dierum inducias pacti , ut , nisi intra eos auxilium Da- 
rius ipsis misisset, dederent urbem: postquam nihil inde 
praesidii mittebatur, ad praestitutam diem permisere se 
regi. 9. Superveniunt deinde legati Atheniensium , pe- 
tentes, ut capti apud Granicum amnem redderentur sibi. 
Ille non bos modo, sed etiam ceteros Graecos restitui 
suis iussurum respondit, finito persico bello. 10. Ceterum 
Dario imminens , quem nondum Euphraten superasse 
cognoverat, undique omnes copias contrahit, lotis viribus 
tanti belli discrimen aditurus. 11. Phrygia erat, per. quam 

(f) Marsyas amnis fabulosis Graecorum carminibus inclytus. Nobilis 
ob fabulas poetarum graecorum. Hunc fluvium narrant poetae Marsyae 
nomine donatum fuisse a Marsya satyro, quem Apollo in musico cer- 
tamine victum ibi excoriavit V.’ Oyid. Melam, vi, 383; Fast. vi, 703. 
ALIGDER. Parali. I, 21 ; 

Siccome quando Marsla traesti 

Delia vagina delle membra sue. 

(2) Poetarum mendacio. Poetarum fabulae. 

1.3) Ultima esse passuros. Mala gravissima esse passuros. 

(4) .Irctiora. Miseriora. 

ducebatur exercitus , pluribus vicis , quam urbibus fre- 
quens. 12. Tunc habebat quondam nobilem Midae re- 
giam; Gordium nomen est urbi, quam Sangarius amnis 
interfluit , pari intervallo pontico ct cilicio mari distan- 
tem. 13 Inter haec maria angustissimum Asiae spatium 
esse comperimus, (1) utroque in arctas fauces compel- 
lente terram. Quae quia continenti adhaeret, sed magna 
ex parte cingitur fluctibus, speciem insulae praebet; ac 
nisi tenue discrimen obiiceret , maria , quae nunc divi- 
dit, (2) committeret. 14. Alexander, urbe in suam di- 
tionem redacta, Iovis templum intrat. Vehiculum, quo 
Gordium , Midae patrem , vectum esse constabat , ad- 
spexit , cultu haud sane a vilioribus vulgatisque usu 
abhorrens. 13. Notabile erat iugum adstriclum complu- 
ribus nodis in semelipsos implicatis, et celantibus nexus. 

16. Incolis deinde affirmantibus, (3) editam esse oraculo 
sortem , Asiae potiturum , qui inexplicabile vinculum 
solvisset ; cupido incessit animo sortis cius implendae. 

17. Circa regem erat et Phrygum turba et Macedonum: 
illa exspectatione suspensa , haec sollicita ex temeraria 
regis fiducia : quippe, serie vinculorum ita adstricta, ut, 
unde nexus inciperet quove sc conderet, nec ratione nec 
visu percipi posset , solvere aggressus iniecerat curam , 
ne in omen verteretur irritum inceptum. 18. Ille , ne- 
quidquam diu luctatus cum latentibus nodis, nihil , in- 
quit , interesl quomodo solvantur : gladioque ruptis om- 
nibus loris , oraculi sortem vel elusit vel implevit. 
19. Quum deinde Darium , ubicumque esset , occupare 
statuisset , ut a tergo tuta relinqueret , Amphoterum 
classi ad oram Hellesponti , copiis autem praefecit He- 
gelochum, Lesbum et Chium et Con praesidiis hostium 
liberaturos. 20. His (4) talenta ad belli usum quingenta 
attributa: ad Antipatrum et eos, qui graecas urbes tue- 
bantur , sexcenta missa : ex foedere naves sociis impe- 
tti Utroque. Subaudi: mari. 

(2) Committeret. Coniungeret. 

(3) Kdilam esse oraculo sortem. Editum esse ab oraculo responsum. 

(•4) Talenta . . . quingenta. Si talentum atticum ad monetam nostram 

exigamus, valet tre mila franchi. quare talenta quingenta erunt: ttn 
mulione e cinquccento mila franchi. 

ratae, quae Hellesponto praesiderent. 21. Nondum enim 
Memnonem vita excessisse cognoverat ; in quem omnes 
intenderat curas, satis gnarus cuncta in expedito fore, 
si nihil ab eo moveretur. 22. lamque ad urbem Ancyram 
ventum erat, ubi numero copiarum inito, Paphlagoniam 
intrat. Huic iuncti erant Eneti , unde quidam Venetos 
trahere originem credunt; 23. omnisque haec regio pa* 
ruit regi: datisque obsidibus, tributum, quod ne Persis 
quidem tulissent, pendere ne cogerentur, impetraverunt. 
24. Calas huic regioni praepositus est: ipse, assumtis qui 
ex Macedonia nuper advenerant, Cappadociam petiit. 

II. At Darius , nuntiata Memnonis morte haud secus 

3 uam par erat motus, omissa omni alia spe, statuit ipse 
ecernere: quippe quae per duces suos acta erant, cun- 
cta damnabat, ratus, pluribus curam, omnibus abfuisse 
fortunam. 2. Igitur castris ad Babylonem positis , quo 
maiore animo capesserent bellum , universas vires in 
conspectum dedit : et circumdato vallo , quod decem 
millium armatorum multitudinem caperet, Xerxis exem- 
plo numerum copiarum iniit. 3. (1) Orto sole ad noctem 
agmina , sicut descripta erant , intravere vallum. Inde 
occupaverunt emissa Mesopotamiae campos : equitum 
peditumque propemodum innumerabilis turba, maiorem 
quam pro numero speciem gerens. 4. Persarum erant 
centum millia : in quts eques triginta millia implebat. 
Medi decem equitum, quinquaginta millia peditura ha- 
bebant. 5. Barcanorum equitum duo millia fuere, ar- 
mati bipennibus levibusque scutis, cetrae maxime spe- 
ciem reddentibus : peditum decem millia pari armatu 
sequebantur. 6. Armenii quadraginta millia miserant 
peditum, additis septem millibus equitum. Hyrcani egre- 
gii , (2) ut inter illas gentes, sex millia expleverant, 
additis equitibus militatura. 7. Derbices quadraginta 
millia peditum armaverant: pluribus acre aut ferro 
praefixae hastae ; quidam lignum igni duraverant. Hos 
quoque duo millia equitum ex eadem gente comitata sunt, 
o. A Caspio mari octo millium pedester exercitus vene- 
ti) Orto sole ad noctem. AI) orto sole ad nodem. 

(— I Vt inter illas gentes. Ut esi captus illarum gentium. Italice: Per 
quanto il consente Vindole di quclle nuziont. 

rat: ducenti equites cam his orant. Ignobiles aliae gen- 
tes duo millia peditum , equitum duplicem paraverant 
numerum. 9. His copiis triginta millia Graecorum mer- 
cede conducta , egregiae iuventutis , adiecta sunt. Nam 
Bactrianos, et Sogdianos, et Indos, ceterosque (1) rubri 
maris accolas , ignota etiam ipsi gentium nomina , fe- 
stinatio prohibebat acciri. 10. Nec quidquam illi minus, 
quam multitudo militum , defuit. Cuius tum universae 
adspectu admodum laetus, (2) purpuratis solita vanitate 
spem eius inflantibus , conversus ad Charidemum athe- 
niensem , belli peritum , et ob exsilium infestum Ale- 
xandro (quippe Athenis iubente eo fuerat expulsus), per- 
contari coepit, satisne ei videretur instructus ad odIc- 
rendum hostem? 11. At ille, et suae sortis et regiae 
superbiae oblitus, Verum, inquit, et tu forsan audire 
nolis: et ego, nisi nunc dixero, alias nequidquam confitebor. 
12. Ilie tanti apparatus exercitus, haec tot gentium et totius 
Orientis excita sedibus suis moles finitimis tuis potest esse 
terribilis: nitet purpura auroque, fulget armis et opulentia, 
quantam qui oculis non subiecere , animis concipere non 
possunt. 13. Sed Macedonum acies , torva sane et inculta, 
cltjpeis hastisque immobiles cuneos et conserta robora vi- 
rorum tegit. Ipsi phalangem vocant, peditum stabile agmen. 
Vir viro , armis arma conserta sunt : ad nutum monentis 
intenti , sequi signa , ordines servare didicere. 14. Quod 
imperatur, omnes exaudiunt: obsistere, circumire, discur- 
rere in cornu , mutare pugnam , non duces magis , quam 
milites callent. 15. Ac ne auri argentique studio teneri putes, 
adhuc illa disciplina paupertate mGgistra stetit. Fatigatis 
humus cubile est : (3) cibus , quem occupant , satiat : (4) 
tempora somni arctiora quam noctis sunt. 10. lam Thessali 
equites et Acarnanes Aetolique , invicta bello manus, fun- 
dis, credo, et hastis igne duratis repellentur? Pari robore 

(1) Rubri maris accolas. Qui loca incolunt rubro mari finitima. 

(2) Purpuratis. Intellige proceres, qui dignitate ad regem maxime 
accedunt. Nos: I grandi det regno. 

(3) Cibus, quem occupant, saliat. Cibus , quem primum nanciscun- 
tur, eos satiat. Itat. II primo cibo , in cui si abbutlono , basta a saziarli. 

S Tempora somni arctiora quam nodis sum. Brevius somni quam 
is est tempus. 

opus est. In illa terra , quae hos genuit , auxilia quae- 
renda sunt: argentum istud atque aurum ad conducendum 
militem mitte. 17. Eral Dario inite ac tractabile inge- 
nium , nisi naturam plerumque fortuna corrumperet. 
Itaque (1) veritatis impatiens , hospitem ac supplicem , 
tunc quum maxime utilia suadentem , abstrahi iussit ad 
capitate supplicium. 18. ille , ne tum quidem libertatis 
oblitus , habeo , inquit , paratum mortis meae ultorem : 
expetet poenas mei consilii spreti ipse , (2) contra quem tibi 
suasi. Tu quidem licentia regni tam subito mutatus, docu- 
mentum eris posteris , homines, quum se permisere fortunae, 
etiam naturam dediscere. 19. Haec vociferantem, quibus 
erat imperatum , iugulant. Sera deinde poenitentia subiit 
regem, ac vera dixisse confessus, eum sepeliri iussit. 

111. Thymodes erat Mentoris filius , impiger iuvenis : 
cui praeceptum est a rege, ut omnes peregrinos milites, 
in quis plurimum habebat spei , a Pharnabazo accipe- 
ret, opera eorum usurus in bello: ipsi Pharnabazo tradit 
imperium , quod ante Memnoni dederat. 2. Anxium de 
instantibus curis , agitabant etiam per somnum species 
imminentium rerum , sive illas aegritudo sive divinatio 
animi praesagientis accersit. 3. Castra Alexandri magno 
ignis fulgore collucere ei visa sunt; et paullo post Ale- 
xander adduci ad ipsum (3) in eo vestis habitu , quo 
ipse fuisset; equo deinde per Babylonem vectus , subito 
cum ipso equo oculis esse subductus, i. Ad haec vates 
varia interpretatione (4) curam distrinxerant ; alii laetum 
id regi somnium esse dicebant , epiod castra hoStium 
arsissent , quod Alexandrum , deposita regia veste , in 
persico et vulgari habitu perductum esse vidisset. 5. Qui- 
dam contra augurabantur : quippe illustria Macedonum 
castra visa fulgorem Alexandro portendere : quem re- 
gnum Asiae occupaturum esse, haud ambigere, quoniam 
in eodem habitu Darius fuisset, quum appellatus est rex. 
<i. Vetera quoque omina, ut fit, sollicitudo revocaverat: 
Darium enim in principio imperii vaginam acinacis per- 

(1) Feritatis impatiens. Itat, itat potendo snffrire Ia t'eritd. 

(2) Contra quem tibi suasi. Adversus quem tibi consilia dedi. 

(31 In eo restis habitu. Nos: In queWabbigliamento. 

[i) Curam distrinxerant. Distraxerant. 

sicam iussissc mutari in eam formam, qua Graeci ute- 
rentur ; protinusque Chaldaeos interpretatos , imperium 
Persarum ad eos transiturum, quorum arma esset imi- 
tatus. 7. Ceterum ipse et vatum responso, quod edebatur 
in vulgus , et specie , quae per somnum oblata erat , 
admodum laetus , castra ad Euphraten moveri iubet. 
8. Patrio more Persarum traditum est, orto sole demum 

E rocedere. Dic iam illustri , signum c tabernaculo regis 
uccinA dabatur. Super tabernaculum , unde ab omnibus 
couspici posset , imago solis crystallo inclusa fulgebat. 
9. (1) Ordo autem agminis erat talis. Ignis , quem ipsi 
sacrum et aeternum vocabant, argenteis altaribus praefe- 
rebatur. Magi proximi patrium carmen canebant. 10. Ma- 
gos trecenti et sexaginta quinque iuvenes sequebantur , 
puniceis amiculis velati , diebus totius anni pares nu- 
mero; quippe Persis quoque in totidem dies descriptus 
est annus. 11. Currum deinde lovi sacratura albentes 
vehebant equi: hos eximiae magnitudinis equus, quem 
Solis appellabant , sequebatur. Aureae virgae et albae 
vestes regentes equos adornabant. 12. Haud procul erant 
vehicula decem, mullo auro argentoque caelata. Seque- 
batur haec equitatus duodecim gentium, variis armis et 
moribus. 13. Proximi ibant quos Persae immortales vo- 
cant, ad decem millia. Cultus opulentiae barbarae non 
alios magis honestabat : illi aureos torques , illi vestem 
auro distinctam habebant , manicatasque tunicas , gem- 
mis etiam adornatas. 14. Exiguo intervallo, quos cognatos 
regis appellant, decem et quinque millia hominum. Haec 
vero turba muliebriter propemodum culta , luxu magis 
quam decoris armis conspicua erat. 15. (2) Doryphori 
vocabantur proximum his agmen, soliti vestem excipere 
regalem. Hi currum regis anteibant , quo ipse emiucns 
vehebatur. 1G. Utrumque currus latus cleorum simulacra 
ex auro argentoque expressa decorabant: distinguebant 
internitentes gemmae iugum ; ex quo eminebant duo 
aurea simulacra cubitalia, quorum alterum Nini, alterum 
Beli gerebat clTigiem. Inter haec auream aquilam, pinnas 

(I) Ordo agminis. Ordo exercitus procedentis. Ital. L' ordine dclla 
marcia. 

(2) Doryphori , graeca vox a J hasta , fipu fero. Ital. GU Alalardieri. 

extendenti similem , sacraverant. 17. Cultus regis inter 
omnia luxuria notabatur. Purpureae tunicae medium al- 
bum intextum erat : 18. pallam auro distinctam aurei 
accipitres, velut rostris inter se corruerent, adornabant; 
et zona aurea muliebriter cinctus acinacem suspenderat, 
cui ex gemma vagina erat. 19. Cidarim Persae regium 
capitis vocabant insigne: hoc caerulea fascia albo distincta 
circumibat. 20. Currum decem millia hastatorum seque- 
bantur: hastas argento exornatas , spicula auro praefixa 
gestabant. 21. Dextra laevaque regem ducenti ferme no- 
bilissimi propinquorum comitabantur. Horum agmen clau- 
debatur triginta millibus peditum, quos equi regis qua- 
dringenti sequebantur. 22. Intervallo deinde unius sta- 
dii , matrem Darii Sysigambim currus vehebat ; et in 
alio erat coniux. Turfia feminarum reginas comitantium 
equis vectabatur. 23. Quindecim deinde , quas arma- 
maxas appellant, sequebantur. In his erant liberi regis, 
et qui educabant eos , spadonumque grex , haud sane 
illis gentibus vilis. 21. Tum regiae pellices trecentae 
sexaginta vehebantur , et ipsae regali cultu ornatuque. 
Post quas pecuniam regis sexcenti muli et trecenti cameli 
vehebant, praesidio sagittariorum prosequente. 25. Pro- 
pinquorum amicorumque coniuges huic agmini proximae, 
lixarumque et calonum greges vehebantur. Ultimi erant 
cum suis quisque ducibus , qui cogerent agmen , leviter 
armati. 20. Contra si quis aciem Macedonum intueretur, 
dispar facies erat , equis virisquo non auro , non disco- 
lori veste , sed ferro atque aere fulgentibus. 27. Agmen 
et stare paratum , et sequi : nec turba , nec sarcinis 
praegrave : intentum ad ducis non signum modo , sed 
etiam nutum. Et castris locus , et exercitui commeatus 
suppetebant. 28. Ergo Alexandro in acie miles non de- 
fuit : Darius, tantae multitudinis rex, loci, in quo pu- 
gnavit , angustiis redactus est ad paucitatem , quam in 
hoste contempserat. 

IV. Interea Alexander, Abistamcne Cappadociae prae- 
posito , Ciliciam petens cum omnibus copiis [in] regio- 
nem , quae castra Cyri appellatur , pervenerat. Stativa 
illic habuerat Cyrus, quum adversus Croesum in Lydiam 
exercitum duceret. 2. Aberat ea regio quinquaginta sta- 

dia ab aditu, quo Ciliciam intramus: Pylas incolae di- 
cunt arctissqnas fauces, munimenta quae manu ponimus 
naturali situ imitante. 3. Igitur Arsames , qui Ciliciae 
praeerat , reputans quid initio belli Memnon suasisset , 
quondam salubre consilium sero exsequi statuit : igni 
ferroque Ciliciam vastat , ut hosti solitudinem faciat : 
quidquid usui esse potest, corrumpit; sterile ac nudum 
solum, quod tueri nequibat, relicturus. U. Sed longe uti- 
lius fuit, angustias aditus, qui Ciliciam aperit, valido 
occupare praesidio , iugumque opportune itineri immi- 
nens obtinere, unde inultus subeuntem hostem aut pro- 
hibere aut opprimere potuisset. 5. Nunc paucis, qui 
callibus praesiderent , relictis , retro ipse concessit , po- 
pulator terrae, quam a populationibus vindicare debue- 
rat. Ergo qui relicti erant, proditos se rati, ne conspe- 
ctum quidem hostis sustinere voluerunt, quum vel pau- 
ciores locum obtinere potuissent. 6. Namque perpetuo 
iugo montis asperi ac praerupti Cilicia includitur; quod 
quum a mari adsurgat , veluti sinu quodam flexuque 
curvatum , rursus altero cornu in diversum litus excur- 
rit. 7. Per hoc dorsum , qua maxime introrsum mari 
cedit, asperi tres aditus et perangusti sunt; quorum uno 
Cilicia intranda est ; campestris eadem , qua vergit ad 
mare , planitiem eius crebris distinguentibus rivis : Py- 
ramus et Cydnus, inclyti amnes, fluunt. 8. Cydnus non 
spatio aquarum sed liquore memorabilis: quippe leni 
tractu a fontibus labens , puro solo excipitur : nec tor- 
rentes incurrunt, qui placide manantis alveum turbent. 
9. Itaque incorruptus , idemque frigidissimus , quippe 
multa riparum amoenitate inumbratus , ubique fontibus 
suis similis in mare evadit. 10. Multa in ea regione 
monumenta vulgata carminibus vetustas exederat. Mon- 
strabantur urbium sedes, Lyrncssi et Thebes; Typhonis 
quoque specus, et Corycium nemus, ubi crocum gigni- 
tur; ceteraque , in quibus nihil praeter famam durave- 
rat. 11. Alexander fauces iugi, quae Pylae appellantur, 
intravit. Contemplatus locorum situm , non alias magis 
dicitur admiratus esse felicitatem suam : obrui potuisse 
vel saxis confitebatur, si fuissent, qui in subeuntes pro- 
pellerent. 12. Iter vix quaternos capiebat armatos : 

dorsum montis imminebat viae, non angustae modo, sed 
plerumque praeruptae , crebris oberrantibus rivis , qui 
ex radicibus montium manant. 13. Thracas tamen leviter 
armatos praecedere iusserat, scru tarique calles , ne oc- 
cultus hostis in subeuntes erumperet. Sagittariorum quo- 
que manus occupaverat iugum: intentos arcus habebant, 
moniti , non iter ipsos inire, sed proelium. 14. Hoc modo 
agmen pervenit ad urbem Tarson , cui tum maxime 
Persae subiicicbant ignem , ne opulentum oppidum ho- 
stis invaderet. 15. At ille , Parmenione ad inhibendum 
incendium cum expedita manu praemisso , posteaquam 
barbaros adventu suorum fugatos esse cognovit , urbem 
a se conservatam intrat. 

V. Mediam Cydnus amnis, de quo paullo ante dictum 
est, interfluit; et tunc aestas erat, cuius calor non aliam 
magis quam Ciliciae oram vapore solis accendit: et diei 
fervidissimum tempus coeperat. 2. Pulvere ac sudore si- 
mul perfusum regem invitavit liquor fluminis, ut calidum 
adhuc corpus ablueret. Itaque veste deposita, in conspectu 
agminis (decorum quoque futurum ratus , si ostendisset 
suis, levi ac parabili cuitu corporis se esse contentum) 
descendit in flumen ; 3. vixque ingressi subito horrore 
artus rigere coeperunt: pallor deinde suffusus est, et 
totum propemodum corpus vitalis calor reliquit. 4. Ex- 
spiranti similem ministri manu excipiunt, nec satis com- 
potem mentis in tabernaculum deferunt. Ingens sollici- 
tudo , et paene iam luctus , in castris erat. 5. Flentes 
querebantur, in tanto impetu cursuque rerum, omnis 
aetatis ac memoriae clarissimum regem non in acie sal- 
tem , non ab hoste deiectum , sed abluentem aqua cor- 
pus , ereptum esse et exstinctum. 6. Instare Darium , 
victorem , antequam vidisset hostem. Sibi easdem terras, 
quas victores peragrassent, repetendas: omnia aut ipsos, 
aut hostes populatos: per vastas solitudines, etiamsi nemo 
insequi velit, euntes, fame atque inopia debellari posse. 
7. Quem signum daturum fugientibus ? quem ausurum 
Alexandro succedere? Iam (1) ut ad Hellespontum fuga 

. •- ’ * • 

(1 1 VI ad Hellespontum fuga penetrarent. Quamvis fuga usque a«J 
Hellespontum pervenirent. 

penetrarent, classem, qua transeant, quem praeparatu- 
rum ? 8. Kursus in ipsum regem misericordia versa , 
illum florem iuventae , illam vim animi , eundem re- 
gem et commilitonem divelli a se et abripi , immemores 
sui querebantur. 9. Inter haec liberius meare spiritus 
coeperat: allevabat rex oculos, et paullatim redeunto 
animo circumstantes amicos agnoverat : laxataque vis 
morbi ad hoc solum videbatur, quia magnitudinem mali 
sentiebat. 10. Animum autem aegritudo corporis urgebat; 
quippe Darium quinto dic in Ciliciam fore nuntiabatur. 
Vinctum ergo se tradi , et tantam victoriam eripi sibi 
e manibus, obscuraque et ignobili morte in tabernaculo 
exstingui se querebatur. 11. Admissisque amicis pariter 
et medicis: (1) In quo me, inquit, articulo rerum mea- 
rum fortuna deprehenderit , cernitis. Strepitum hostilium 
armorum exaudire videor, et qui ultro intuli bellum, 
iam provocor. 12. Darius ergo quum tam superbas Hieras 
scriberet , fortunam meam in consilio habuit : sed nequid- 
quam, si mihi arbitrio meo curari licet. 13. Lenta remedia 
et segnes medicos non expetunt (2) tempora mea: rei mori 
strenue , quam tarde convalescere, mihi melius est. Proinde, 
si quid opis . si quid artis in medicis est , sciant , me non 
tam mortis, quam belli remedium quaerere. 14. Ingentem 
omnibus incusserat curam tam praeceps temeritas eius. 
Ergo pro se quisque precari coepere , ne festinatione 

? ericulum augeret , sea esset in potestate m edentium : 
5. Inexperta remedia haud iniuria insis esse suspecta, 
quum ad perniciem eius (3) etiam a latere ipsius pecu- 
nia sollicitaret hostis. 16. Quippe Darius mille talenta 
interfectori Alexandri daturum se pronuntiari iiisserat. 
Itaque ne ausurum quidem quemquam arbitrabantur 
experiri remedium, quod propter novitatem posset osse 
suspectum. 

VI. Erat inter nobiles medicos e Macedonia regem 


ll) In quo articulo rerum mearum. In quibus rerum mearum an- 
gusti is. 

(2) Tempora mea. Conditio rerum mearum. Itat. Le mie occorrcnte. 

(3) Quum ad perniciem eius etiam a latere ipsius pecunia sollicita 
rei hostis, quum hostia pecunia sollicitaret ad Alexandri perniciem ettam 
illos, qui erant a latere ipsius, hoc est etiam familiares ipsius. 

secutus Philippus , natione Acarnan , lidus admodum 
regi : puero comes et custos salutis datus, non ut regem 
modo, sed etiam ut alumnum , eximia caritate diligebat. 

2. Is non praeceps se , sed (1) strenuum remedium af- 
ferre, tautamque vim morbi polione medicata levaturum 
esse promisit. Nulli promissum eius placebat , praeter 
ipsum, cuius periculo pollicebatur. 3. Omnia quippe fa- 
cilius , quam moram , perpeti poterat : arma et acies in 
oculis erant, et victoriam in eo positam esse arbitraba- 
tur, si tantum ante signa stare potuisset: id ipsum, 
quod post diem tertium medicamentum sumturus esset 
(ita enim medicus praedixerat) aegre ferens, 4. Inter 
haec a Parmenione, fidissimo purpuratorum , lileras ac- 
cipit, quibus ei denuntiabat, ne salutem suam Philippo 
committeret. Mille talentis a Dario , et spe nuptiarum 
sororis eius esse corruptura. 3. Ingentem animo sollici- 
tudinem litcrae incusserant ; et quidquid in ulramque 
pariem aut metus aut spes subiocerat (2) , secreta aesti- 
matiqne pensabat. G. Bibere persederem ? ut , st venenum 
datum fuerit , ne immerito quidem , quidquid acciderit , 
evenisse videatur ? Damnem medici fidem 1 in tabernaculo 
ergo me opprimi patiar ? At satius est , alieno me mori 
scelere , quam metu meo. 7. Diu animo in diversa versato, 
nulli, quid scriptum esset, enuntiat: epistolamquc, si- 
gillo anuli sui impressam , pulvino , cui incumbebat , 
subiecit. 8 Inter has cogitationes biduo absumto, illuxit 
a medico destinatus dies : et ille cum poculo , in quo 
medicamentum diluerat, intravit. 9. Quo viso , Alexan- 
der, levato corpore in cubitum, epistolam a Parmenione 
missam sinistra manu tenens, accipit poculum, et haurit 
interritus ; tum epistolam Philippum legere iubet ; nec 
a vultu legentis movit oculos, ratus, aliquas conscientiae 
notas in ipso ore posse deprehendere. 10. ille, epistola 
perlecta, plus indignationis quam pavoris ostendit: pro- 
lectisque amiculo et literis ante lectum, Rex, inquit, 
snnpcr quidem spiritus meus ex te pependit , sed nunc vere , 

(1) Strenuum remedium. Ilemedium eflicactssimuni. jViBb* 

(2) Secreta aestimatione pensabat. Ilal. Ksaminara tacita mente seca 

arbitror, sacro ct venerabili orp trahitur. 11. Crimen (1) 
parricidii , quod mihi obicctum est , tua salus diluet. Scr- 
eatus a me vitam mihi dederis; oro quaesoque, omisso metu, 
patere medicamentum concipi venis. La.ia paulllspcr animum, 
quem intempestiva sollicitudine amici sane fideles, sed mo- 
leste seduli, turbant. 12. Non securum modo haec vox , 
sed etiam laetum regem ac plenum bonae spei 1’ecit. 
Itaque, Si Dii, inquit, Philippe, tibi permisissent, quo 
ma-vime modo animum velles experiri meum, alio profecto 
voluisses, sed certiore quam expertus es, ne optasses quidem. 
13. Hac epistola accepta , tamen, quod dilueras, bibi: et 
nunc credo , te non minus pro tua fide , quam pro mea 
salute esse sollicitum. Haec elocutus dextram Philippo ol- 
fert. 14. Ceterum tanta vis medicaminis fuit , ut , quae 
secuta sunt , criminationem Parmenionis adiuverint. In- 
terclusus spiritus arcte meabat. Nec Philippus quidquam 
inexpertum omisit. Ille fomenta corpori admovit ; ille 
torpeulem nunc cibi nunc vini odore excitavit. 13. Atque 
ut primum mentis compotem esse sensit , modo matris 
sororumque , modo tantae victoriae appropinquantis ad- 
monere non destitit. 1G. Ut vero medicamentum se dif- 
fudit in venas, et sensim toto corpore salubritas percipi 
potuit , primo animus vigorem suum , deinde corpus 
quoque exspectatione maturius recuperavit. Quippe post 
tertium diem, quam in hoc statu fuerat, in conspectum 
militum venit. 17. Nec avidius ipsum regem, quam Phi- 
lippum , intuebatur exercitus : pro se quisque dextram 
eius amplexi, grates habebant, velul praesenti deo. Nam- 
que haud facile dictu est , praeter ingenitam ilii genti 
erga reges suos venerationem , quantum huius utique 
regis vel admirationi dediti fuerint , vel caritate flagra- 
verint. 18. lam primum nihil nisi divina ope aggredi 
videbatur: nam quum esset praesto ubique fortuna, (2) 
temeritas in gloriam cesserat. 19. Aetas quoque vix tantis 
matura rebus, sed abundo sufficiens, omnia cius opera 
honestabat. Et quae leviora haberi solent plerumque in re 
militari , gratiora vulgo sunt : exercitatio corporis inter 

(1) Parricidii. Late patet haec vox; neque parentis tantummodo aut 
propinquorum , sed cuiuslibet hominis occisionem sipnilicat. 

(2) Temeritas in gloriam cesserat. Temeritas in gloriam versa fuerat. 

ipsos; (1) cultus habitusque paullulum a privato abhor- 
rens ; militaris vigor : 20. quis illo vel ingenii dotibus , 
vel animi artibus, ut pariter carus ac venerandus esset , 
effecerat. 

VII. At Darius, nuntio de adversa valetudine eius ac- 
cepto, celeritate, quanta poterat tam grave agmen, ad 
Euphratem contendit : iunctoque eo pontibus , quinque 
tamen diebus traiecit exercitum , Ciliciam occupare fe- 
stinans. 2. lamque Alexander, viribus corporis receptis, 
ad urbem Solos pervenerat : cuius potitus , ducentis ta- 
lentis nomine mullae exactis , arci praesidium militum 
imposuit. 3. (2) Vota deinde pro salute suscepta per lu- 
dum atque otium reddens, ostendit, quantA fiducia Bar- 
baros sperneret : quippe Aesculapio et Minervae ludos 
celebravit. 4. Spectanti nuntius laetus affertur ex Hali- 
carnasso : Persas acie a suis esse superatos : Myndios 
quoquo, et Caunios, et pleraque tractus eius suae facta 
ditionis. 5. Igitur edito spectaculo ludicro , castrisque 
motis, et Pyramo amne ponte iuncto, ad urbem Mallon 
pervenit : inde (3) alteris castris ad oppidum Castaba- 
lum. 6. ibi Parmenio regi occurrit , quem praemiserat 
ad explorandum iter saltus, per quem ad urbem Isson 
nomine penetrandum erat. 7. Atque ille angustiis eius 
occupatis, cl praesidio modico relicto, Isson quoque de- 
sertam a Barbaris ceperat. Inde progressus , deturbatis 
qui interiora montium obsidebant, praesidiis cuncta fir- 
mavit: occupatoque itinere, sicut paullo ante dictum est, 
idem et auctor et nuntius venit. 8. Isson deinde rex copias 
admovit: ubi consilio habito, utrumne ultra progredien- 
dum foret, an ibi opperiendi essent novi milites, quos 
ex Macedonia adventare constabat; Parmenio non alium 
locum proelio aptiorem esse censebat. 9. Quippe illic 
utriusque regis copias numero futuras pares, quum an- 
gustiae multitudinem non caperent: planitiem ipsis cam- 
posque esse -vitandos, ubi circumiri, ubi (4) ancipiti Acie 
opprimi possent Timere , ne non virtute hostium , sed 

(I; Cultus Itabit usqne. It.il. II modo di vivere e di vestire. 

(2) 1'ola. .. reddens. Vota solvens. 

(3) A Heris castris. Altero itinere. Nos: In una seconda murem. 

(!) Ancipiti acie. Acie ulrinque adventante. 

lassitudine sua vincerentur. Persas recentes subinde suc- 
cessuros, si laxius stare potuissent. 10. Facile ratio tam 
salubris consilii accepta est. Itaque inter angustias saltus 
hostem opperiri statuit. 11. Erat in exercitu regis Sisenes 
Perses: quondam a praetore Aegypti missus ad Philip- 
pum , donisque et omni honore cultus , exsilium patria 
sede mutaverat: secutus deinde in Asiam Alexandrum, 
inter fideles socios habebatur. 12. Huic epistolam Cre- 
tensis miles obsignatam annulo,. cuius signum haud sane 
notum erat , tradidit. Nabarzanes praetor Darii miserat 
eam , hortabaturque Siscnem , ut dignum aliquid nobi- 
litate ac moribus suis ederet: magno id ei apud regem 
honori foro. 13. Has literas Sisenes, utpote innoxius, ad 
Alexandrum saepo deferre tentavit: sed quum tot curis 
apparatuque belli regem videret urgeri , aptius subinde 
tempus exspectans , suspicionem initi scelesti consilii 
praebuit. Ii. Namque epistola, priusquam ei redderetur, 
in manus Alexandri pervenerat, lcctamque eam, ignoti 
annuli sigillo impresso , Siscni dari iusserat , ad aesti- 
mandam tidem barbari. 15. Qui quia per complures dies 
non adierat regem, scelesto consilio eam visus est sup- 
pressisse, et in agmine a Cretensibus, haud dubie iussu 
regis, occisus est. 

VI II. lamque graeci milites, quos Thymodes a Phar- 
nabazo acceperat, praecipua spes, et propemodum unica, 
ad Darium pervenerant. 2. Hi magnopere suadebant, ut 
retro abiret, spatiososquo Mesopotamiae campos repeteret. 
Si id consilium damnaret, at ille divideret saltem copias 
innumerabiles , neu sub unum fortunae ictum totas vires 
regni cadere pateretur. 3. Minus hoc consilium regi , 
quam purpuratis cius displicebat : ancipitem fidem , et 
mcrcedc venalem proditionem imminere ; et dividi non 
ob aliud copias velle, quam ut ipsi in diversa digressi, 
si quid commissum esset, traderent Alexandro 4. Nihil 
tutius fore , quam circumdatos cos excrcitti toto obrui 
telis , documentum non inultae perfidiae futuros. 5. At 
Darius, ut erat sanctus et mitis, se vero tantum facinus 
negat esse facturum , ut suam secutos fidem , suos mi- 
lites , iubeal trucidari. Quam deinde amplius nationum 
exterarum salutem suam credituram sibi, si tot militum 

sanguine imbuisset manus ? 6 . Neminem stolidum con- 
silium capite luere debere. Defuturos enim , qui suade- 
rent , si suasisse periculosum esset. Denique ipsos quo- 
tidie ad se vocari in consilium, variasque sententias di- 
cere ; nec tamen melioris fidei haberi , qui prudentius 
suaserint. 7. Itaque Graecis nuntiari iubet: ■* ipsum qui- 
dem benevolentiae illorum gratias agere 5 ceterum , si 
retro ire pergat, haud dubie regnum hostibus traditurum. 
Fama bella stare ; et eum , qui recedat , fugere credi. 
8 . Trahendi vero belli vix ullam esse rationem. Tantae 
enim multitudini, utique quum iam liiems instaret, in 
regione vasta , et invicem a suis atque hoste vexata , 
non sulTectura alimenta. 9. Ne dividi quidem copias posse 
servato more maiorum, qui universas vires semper dis- 
crimini bellorum obtulerint. 10. Et liercule terribilem 
antea regem , et absentia sua ad vanam fiduciam ela- 
tum, posteaquam adventare se senserit, cautum pro te- 
merario factum , delituisse inter angustias saltus , ritu 
ignobilium ferarum , quae , strepitu praetereuntium au- 
dito, silvarum latebris se occuluerint, ll.lam etiam va- 
letudinis simulatione frustrari suos milites. Sed non am- 
plius ipsum esse passurum detrectare certamen. Iu illo 
specu, in quem pavidi recessissent, oppressurum esse 
cunctantes. » Haec magnificentius iactata, quam verius. 
12. Ceterum pecunia omni rebusque pretiosissimis Da- 
mascum Syriae cum modico praesidio militum missis, 
reliquas copias in Ciliciam duxit , insequentibus more 
patrio agmen coniuge et matre. Virgines quoque cum 
parvo filio comitabantur patrem. 13. Forte eadem nocte 
et Alexander ad fauces, quibus Syria aditur, et Darius 
ad eum locum, quem Amanicas Pylas vocant, pervenit. 
14. Nec dubitavere Persae, quin Isso relicta, quam ce- 
perant , Macedones fugerent. Nam etiam saucii quidam 
et invalidi , qui agmen non poterant persequi , excepti 
erant 15. Q a os omnes,. ( 1 ) instinctu purpuratorum, bar- 
bara feritate saevientium , praecisis adustisque manibus 
circumduci, ut copias suas noscereut; salisque omnibus 
spectatis, nuntiare quae vidissent regi suo, iussit. 16. Molis 

ergo caslris, superat Pinarum amnem, in tergis, ut cre- 
debat, fugientium haesurus. At illi, quorum amputaverat 
manus, ad castra Macedonum penetrant, Darium, quam 
maximo cursu posset , sequi nuntiantes. 17. Vix lides 
habebatur. Itaque speculatores in maritimas regiones 
praemissos explorare iubet , ipsene adesset, an praefe- 
ctorum aliquis speciem praebuisset universi venientis 
exercitus. 18. Sed quum speculatores reverterentur, pro- 
cul ingens multitudo conspecta est. Ignes deinde totis 
campis collucere coeperunt , omniaque velut continenti 
incendio ardere visa: quum incondita multitudo maxime 
propter iumenta laxius tenderet. 19. Itaque eo ipso loco 
metari suos castra iusserat ; laetus, quod oinni expeti- 
verat voto , in illis potissimum angustiis decernendum 
fore. 20. Ceterum , ut solet fieri , quum ultimi discri- 
minis tempus adventat , in sollicitudinem versa fiducia 
est. Iliam ipsam fortunam, qua adspirante res tam pro- 
spero gesserat, verebatur, nec iniuria ex his, quae tri- 
buisset sibi, quam mutabilis esset, reputabat. Unam su- 
peresse noctem, quae tanti discriminis moraretur even- 
tum. 21. Hursus occurrebant maiora periculis praemia : 
et, sicut dubium esset, an vinceret, ita illud utique 
certum esse, honeste et cum magna laude moriturum. 

22. Itaque corpora milites curare iussit , ac deinde (1) 
tertia vigilia instructos et armatos esse. Ipse in iugum 
editi montis adseendit, multisque collucentibus facibus 
patrio more sacrificium diis praesidibus loci fecit. 23. lam- # 
que tertium, sicut praeceptum erat, signum tubd miles 
acceperat , itineri simul paratus et proelio : strenueque 
iussi procedere, oriente luce pervenerunt ad angustias, 
quas occupare decreverant. 24.. Darium triginta inde sta- 
dia abesse praemissi indicabant. Tunc consistere agmen 
iubet; armisque ipse sumlis, aciem ordinabat. Dario ad- 
ventum hostium pavidi agrestes nuntiaverunt , vix cre- 
denti occurrere etiam , quos ut fugientes' sequebatur. 

23. Ergo non mediocris omnium animos formido inces- 
serat : quippe itineri quam proelio aptiores erant , ra- 
ti) Tertia vigilia. Itat. Dopo la mezza nolle. Nox enim in quatuor 

vigilias dividebatur. 

ptimque arma capiobant Sed ipsa festinatio discurren- 
tium , suosque ad arma vocantium , maiorem metum in- 
cussit. 26. Alii in iugum montis evaserant , ut hostium 
agmen inde prospicerent: equos pleriquo frenabant. Dis- 
cors exercitus , nec ad unum intentus imperium , vario 
tumultu cuncta turbaverat. 27. Darius initio montis iu- 
gum cum parte copiarum occupare statuit , et a fronte 
et a tergo circumiturus hostem ; a mari quoque , quo 
doxterum eius cornu tegebatur, alios obieclurus, ut un- 
dique urgeret. 28. Praeter haec viginti millia praemissa 
cum sagittariorum manu , Pinarum amnem , qui duo 
agmina interfluebat, transire, et obiicere sese Macedo- 
num copiis iusserat : si id praestare non possent , re- 
trocedere in montes, et occulte circumire ultimos ho- 
stium. 29. Celerum destinata salubriter omni ratione po- 
tentior fortuna discussit: quippe alii prae metu imperium 
exsequi non audebant, alii frustra exsequebantur, quia, 
ubi partes labant , summa turbatur. 

IX. Acies autem hoc modo stetit. Nabarzanes equitatu 
dextrum cornu tuebatur , additis funditorum sagittario- 
rumque viginti fere millibus. 2. in eodem Ihymodes 
erat, (i) graccis peditibus mercedo conductis triginta 
millibus praepositus. Hoc erat haud dubium robur exer- 
citus, par maccdonicae phalangi acies. 3. In laevo cornu 
Aristomedes Thessalus viginti millia barbarorum peditum 
habebat. In subsidiis pugnacissimas locaverat gentes. 
^ i. Ipsum regem in eodem cornu dimicaturum tria millia 
delectorum equitum, adsueta corporis custodiae, et pe- 
destris acies quadraginta millia sequebantur. 5. Hyrcani 
deinde Medique equites: his proximi ceterarum gentium, 
dextra laevaque dispositi. Hoc agmen , sicut dictum est, 
instructum, sex millia iaculatorum funditorumque ante- 
cedebant. 6. Quidquid in illis angustiis adiri poterat , 
impleverant copiae , cornuaque hinc a iugo , illinc a 
mari stabant : uxorem matremque regis et alium femi- 
narum gregem in medium agmen acceperant. 7. Ale- 
xander phalangem, qua nihil apud Macedonas validius 

(t) Craccis peditibus ... triginta millibus. Klcgantiores scriberent: 
Oraecoram peditum trig.ntu millibus. 

erat, ia fronte constituit. Dextrum cornu Nicanor, Par- 
menionis filius, tuebatur: huic proximi stabant Coenos, 
et. Perdiccas , et Meleager, et Ptolemaeus, et Amyntas, 
sui quisque agminis duces. 8. In laevo , quod ad mare 
pertinebat , Craterus et Parmenio erant ; sed Craterus 
Parmenioni parere iussus. Equites ab utroque cornu lo- 
cati: dexterum Macedones Thessalis adiunctis, laevum Pe- 
loponuenses tuebantur. 9. Ante hanc aciem posuerat fun- 
ditorum manum , sagittariis admixtis. Thraces quoque et 
Cretenses ante agmen ibant, et ipsi leviter armati. 10. At 
iis, qui praemissi a Dario iugum montis insederant, Agria- 
nos opposuit, ex Graecia nuper advectos. Parmenioni au- 
tem praeceperat , ut , quantum posset , agmen ad mare 
extenderet, quo longius abesset montibus, quos occupa- 
verant barbari. 11. At illi , neque obstare venientibus , 
nec circumire praetergressos ausi , funditorum maxime 
adspectu territi profugerant; eaque res lutum Alexandro 
agminis latus , quod ne superne incesseretur timuerat , 
praestitit. 12. Triginta et duo armatorum ordines ibant; 
neque enim latius extendi aciem patiebantur angustiae. 
Paulatiin deinde se laxare sinus montium , et maius 
spatium aperire coeperant; ita ut non pedes solum plu- 
ribus ordinibus incedere, sed etiam a lateribus circum- 
fundi posset equitatus. 

X. lam in conspectu , sed extra teli iactum , utraque 
acies erat, quum priores Persae inconditum et trucem 
sustulere clamorem. 2. Redditur et a Macedonibus, maior 
exercitus numero , iugis montium vastisque saltibus re- 
percussus: quippe semper circumiecta nemora petraeque, 
quantamcumque accepere vocem , multiplicato sono re- 
ferunt. 3. Alexander ante prima signa ibat , identidem 
manu suos inhibens , ne impensius ob nimiam festina- 
tionem concitato spiritu capesserent proelium. 4. Quum- 
que agmini obequitaret , varia oratione , ut cuiusque 
animis aptum erat, milites alloquebatur. Macedones, tot 
bellorum in Europa victores, ad subigendam Asiam atque 
ultima Orientis, non ipsius magis, quam suo ductu pro- 
fecti inveteratae virtutis admonebantur. 5. Illos terrarum 
orbis liberatores , cmensosque olim Herculis et Liberi 
patris terminos , non Persis modo , sed etiam omnibus 

gentibus imposituros iuguin: Macedonum provincias Ba- 
ctra et Indos fore. Minima esse, quae nunc intuerentur; 
sed omnia victoria aperiri. G. Non in praeruptis petris 
Illyriorum et Thraciae saxis sterilem laborem fore; spo- 
lia totius Orientis offerri. Vix gladio futurum opus; totam 
aciem suo pavore fluctuantem umbonibus posse propelli. 
7. Victor ad haec Atheniensium Philippus pater invo- 
cabatur : domitaeque nuper Boeotiae, et urbis in ea 
nobilissimae ad solum dirutae species repraesentabatur 
animis. Iam Granicum amnem , lam tot urbes , aut ex- 
pugnatas , aut in (idem acceptas , omniaque , quae post 
tergum erant , strata et pedibus ipsorum subiecta me- 
morabat. 8. Quum adierat Graecos , admonebat , ab iis 
gentibus illata Graeciae bella, Darii prius, deinde Xerxis 
insolentia, aquam ipsam terramque poscentium, ut neque 
fontium haustum, nec solitos cibos relinquerent. 9. Dein 
De&m templa ruinis et ignibus esse deleta, urbes eorum 
expugnatas, foedera humani divinique iuris violata, re- 
ferebat. Illyrios vero et Thracas, rapto vivere adsuctos, 
aciem hostium auro purpuraque fulgentem intueri iube- 
bat , praedam, non arma gestantem. 10. Irent, et im- 
bellibus feminis aurum viri eriperent. Aspera montium 
suorum iuga, nudosqtrc colles, et perpetuo rigentes gelu, 
ditibus Persarum campis agrisque mutarent. 

XI. Iam ad teli iactum pervenerant, quum Persarum 
equites ferociter in laevum cornu hostium invecti sunt. 
Quippe Darius equestri proelio decernere optabat , pha- 
langem macedonici exercitus robur esse coniectans. Iam- 
que etiam dextrum Alexandri cornu circumibatur. i. Quod 
ubi Macedo conspexit , duabus alis equitum ad iugum 
montis iussis subsistere, ceteros in medium belli discrimen 
strenue transfert. 3. Subductis deinde ex acie Thessalis 
equitibus , praefectum eorum occulte circumire tergum 
suorum iubet, Parmeniouique coni ungi, et quod is im- 
perasset , impigro exsequi. 4. lamque ipsi in medium 
Persarum undique circumfusi, egregie se tuebantur; sed 
conferti , et quasi cohaerentes , tela vibrare non pote- 
rant : simul ut erant emissa , in eosdem concurrentia 
implicabantur , levique et vano ictu pauca in hostem , 
plura in humum innoxia cadebant. Ergo cominus pugnam 

coacti conserere, gladios impigre stringunt, o. Tum vero 
multum sanguinis fusum est. Duae quippe acies ita co- 
haerebant , ut armis arma pulsarent , mucrones in ora 
dirigerent. Non timido , non ignavo cessare tum licuit : 
collato pede, quasi singuli inter se dimicarent, in eodem 
vestigio stabant , donec vincendo locum sibi facerent. 
6. Tum demum ergo promovebant gradum , quum ho- 
stem prostraverant. At illos novus excipiebat adversarius 
fatigatos : nec vulnerati , ut alias solent , acie poterant 
excedere, quum hostis instaret a fronte, a tergo sui ur- 
gerent. 7. Alexander non ducis magis , quam militis 
munia exsequebatur , opimum decus caeso rege expetens. 
Quippe Darius curru sublimis eminebat , et suis ad se 
luendum , et hostibus ad incessendum, ingens incitamen- 
tum. 8. Ergo frater eius Oxathres , quum Alexandrum 
instare ei cerneret, equites, quibus praeerat, ante ipsum 
currum regis obiecit , armis et robore corporis multum 
super ceteros eminens, (1) animo vero et pietate in pau- 
cissimis. Illo utique proelio clarus, alios improvide in- 
stantes prostravit , alios in fugam avertit. 9. At Maoe- 
dones, qui circa regem erant, mutua adhortatioue fir- 
mati , cum ipso in equitum agmen irrumpunt. Tum vero 
Similis ruinae strages erat. Circa currum Darii iacebant 
nobilissimi duces , ante oculos regis egregia morte de- 
functi, omnes in ora proni, sicut dimicantes procubue- 
rant, adverso corpore vulneribus acceptis. 10. Inter hos 
Atizyes, et Kheomithres , et Sataces praetor Aegypti, 
magnorum exercituum praefecti, noscitaoantur : circa eos 
cumulata erat peditum equitumque (2) obscurior turba. 
Macedonum quoque, non quidem multi, sed promtissimi 
tamen, caesi sunt: inter quos Alexandri dexterum femur 
leviter mucrone perstrictum est. 11. lamque qui Darium 
vehebant equi, confossi hastis et dolore efferati, iugum 
quatere et regem curru excutere coeperant: quum ille, 
veritus ne vivus veniret in hostium potestatem , desilit, 

. >, . .• . 

,(l) Animo el pietate in paucissimis. Cui paucissimi animo et pie- 
tate pares essent. Infrequens dictio , in cuius locum eieganliores repo- 
nerent: Animo ct pietate in primis laudandus. 

(2) Obscurior turba. Minus nota , ignobilis turba. 

ct in equum, qui ad hoc sequebatur, imponitur: insi- 
gnibus quoque imperii , ne fugam proderent , indecore 
abiectis. 12. Tum vero celeri dissipantur metu ; et qua 
cuique patebat ad fugam via , erumpunt , arma lacien- 
tes, quae paullo ante ad tutelam corporum sumpserant: 
adeo pavor etiam auxilia formidabat. 13. Instabat fugien- 
tibus eques a Parmenione missus, et forte in illud cornu 
omnes fuga abstulerat. At in dextro Persae Thessalos 
equites vehementer urgebant. \k. lamque una ala ipso 
impetu proculcata erat: quum Thessali, strenue circum- 
actis equis dilapsi, rursus in jproelium redeunt, et sparsos 
incompositosque victoriae fiducia barbaros ingenti caede 
prosternunt. l5. Equi pariter equitesque Persarum, serie 
laminarum graves, agmen, quod celeritate maxime con- 
stat, aegre moliebantur: quippe in circumagondis equis 
suis Thessali multos occupaverant. 10. Hac tam prospera 
pugna nuntiata , Alexander , non ante ausus persequi 
barbaros, utrimque iam victor instare fugientibus coepit. 
17. Haud amplius regem quam mille equites sequeban- 
tur ; quum ingens multitudo hostium caderet. Sed quis 
aut in victoria, aut in fuga copias numerat? Agebantur 
ergo a tam paucis pecorum modo; et idem metus, qui 
cogebat fugere, fugientes morabatur. 18. At Graeci, qui 
in Darii partibus steterant, Amynta duce (praetor hic 
Alexandri fuerat, tunc transfuga) abrupti a ceteris, haud 
sano fugientibus similes evaserant. 19. barbari longe di- 
versam fugam intenderunt: alii, qua rectum iter in Per- 
sidem ducebat; quidam circumitu rupes saltusque mon- 
tium occultos petivere ; pauci castra Darii. 20. Sed iam 
illa quoque hostis victor intraverat, omni quidem opu- 
lentia ditia. Ingens auri argentique pondus, non belli 
sed luxuriae apparatum , diripuerant milites. Quumque 
plus raperent, passim strata erant itinera vilioribus sar- 
cinis , quas in comparatione meliorum avaritia contem- 
pserat. 21. Iainquo ad feminas perventum erat ; quibus 
quo cariora ornamenta sunt , violentius detrahebantur : 
nec corporibus quidem vis ac libido parcebat. 22. Omnia 
planctu tumultuque , prout cuique torluna orat , castra 
repleverant; nec ulla facies mali deerat, quum per 
omnes ordines aelatesque victoris crudelitas ac licentia 

vagaretur. 23. Tunc vero impotentis fortunae species 
conspici potuit ; quum ei , qui tum Dario tabernaculum 
exornaverant, omni luxu et opulentia instructum, eadem 
illa Alexandro, quasi venturo domino, reservabant. Nam- 
que id solum intactum omiserant milites , ita tradito 
more , ut victorem victi regis tabernaculo exciperent. 
2 f ». Sed omnium oculos animosque in semet adverterant 
captivae mater coniuxque Darii : illa non maiestate so- 
lum, sed etiam aetate venerabilis: haec formae pulchri- 
tudine, (1) nec illa quidem sorte corrupta. Receperat in 
sinum (ilium, nondum sextum aetatis annum egressum, 
in 9pem tantae fortunae, quantam paullo ante pater eius 
amiserat, genitum. 23. At in gremio anus gviae iacebant 
adultae virgines duae, uon suo tantum , sed etiam illius 
moerore confectae. Ingens circa eas nobilium feminarum 
turba constiterat, laceratis crinibus, abscissaquc veste, 
pristini decoris immemofes, (2) reginas dominasque, veris 
quondam , tunc alienis nominibus , vocantes. 26. Illae , 
suae calamitatis oblitae, in utro cornu Darius stetisset, 
quae fortuna discriminis fuisset, requirebant. Negabant se 
capias, si viveret rex. Sed illum, equos subinde mutan- 
tem , longius fuga abstulerat. 27, In acie autem caesa 
sunt Persarum peditum centum millia, decem [vero 
millia interfecta] equitum. At a parte Alexandri qua- 
tuor et quingenti saucii fuere , (3) triginta omnino et 
duo ex peditibus desiderati sunt: equitum centum quin- 
quaginta interfecti. (4) Tantulo impendio ingens victoria 
stetit. 

Xll. Rex, diu Darium persequendo fatigatus, poslea- 
quam et nox appetebat, et eum assequendi spes non 
erat , in castra paullo ante a suis capta pervenit 
2. Invitari deinde amicos, quibus maxime adsueverat, 

(t) i\ec illa quidem sorte corrupta. Et ne illa quidem (pulchritudo) 
<>l> adversam fortunam imminuta. • 

(2/ Reginus doinirwsque , veris quondam , tunc alienis nominibus vo- 
cantes. Quae illas virgines reginas et dominas vocahant , nominibus 
quondam veris , tunc autem ad alias potius quam ad eas pertlneutibus. 

(3) Triginta omnino el duo. Duo tantum et triginta. 

(4) Tantulo impendio victoria stetit. Itat. Cosl poca perdito costo 
quella grande vittoria. 

iussil ; (1) quippe summa dumtaxat cutis in femine 
perstricta, non prohibebat interesse convivio; quum re- 
pente e proximo tabernaculo lugubris clamor, barbaro 
ululatu planctuque permixjus, epulantes conterruit. 3. Co- 
hors quoque , quae excubabat ad tabernaculum regis , 
verita, no maioris motus principium esset, armare se 
coeperat, i. Causa subiti pavoris fuit, quod mater uxor- 
que Darii cum captivis mulieribus nobilibus , regem , 
quem interfectum esse credebant, ingenti gemitu eiu- 
latuque deflebant. 5. Unus namque o captivis spado- 
nibus , qui forte ante ipsarum tabernaculum steterat , 
amiculum , quod Darius , sicut paullo ante dictum est , 
(2) ne cultu proderetur , abiecerat , in manibus eius , 
qui repertum ferebat i agnovit: ratusquo , interfecto de- 
tractum esse , falsum nuntium mortis eius attulerat. 
6. Hoc mulierum errore comperto , Alexander fortunae 
Darii et pietati earum illacrimasse fertur. Ac primo Mi- 
th renem , qui Sardeis tradiderat , peritum persicae lin- 
guae, ire ad consolandas eas iusserat. 7. Veritus deinde, 
ne proditor captivarum iram doloremque gravaret, Leon- 
natum ex purpuratis suis misit , iussum indicare , falso 
lamentari eas Darium vivum. Ille cum paucis armigeris 
in tabernaculum, in quo captivae erant, pervenit, mis- 
sumque se a rege nuntiari iubet. 8. At ii , qui in ve- 
stibulo erant , ut armatos conspexere , (3) rati actum 
esse do dominis, in tabernaculum currunt, vociferantes, 
adesse supremam horam , missosque qui occiderent ca- 
ptas. 9. Itaque, ut quae nec prohibere possent, nec ad- 
mitterb auderent ; nullo responso dato , tacitae operie- 
bantur victoris arbitrium. 10. Leonnatus exspectato diu 
qui se introduceret, posteaquam nemo procedere audebat, 
relictis in vestibulo satellitibus, intrat in tabernaculum. 
Ea ipsa res turbaverat feminas, quod irrupisse, non 

(t) Quippe summa dumtaxat cutis in femine perstrictu. Quippe levi 
dumtavat vulnere in femine accepto. .Nos: Poiche non avendo rilevato 
che una graffiatura alta coscia. 

(2) Ne cultu proderetur. Ne veste atque ornatu proderetur. Ita). Per 
non essere ricimosciuto alVabbigtiamento. 

(3) Hali actum esse de dominis. Itat. Avvisando non esserri piu 
speranza per le padrone. 

admissus videbatur. 11. Itaque mater et couiux provo- 
lutae ad pedes , orare coeperunt, ut, priusquam inter- 
ficerentur , Darii corpus ipsi patrio more sepelire per- 
mitteret : tu netas supremo in regem officio se impigre 
morituras. 12. Leonnatus, et vivere Darium, et ipsas non 
incolumes modo , sed etiam apparatu pristinae fortunae 
reginas lore. Ium demum mater Darii allevari se passa 
est. 13. Alexander postero die, cuin cura sepultis mili- 
tibus , quorum corpora invenerat , Persarum quoque 
nobilissimis eundem honorem haberi iubet , matrique 
Darii permitti , quos vellet, patrio more sepeliret. Ii. Illa 
paucos arcta propinquitate coniunctos, (1) pro habitu 
praesentis fortunae humari iussit; apparatum funerum, 
quo Persae suprema officia celebrarent, invidiosum fore 
existimans , quum victores haud pretiose cremarentur. 
Io. Ianique (2) iustis defunctorum corporibus solutis , 
praemittit ad captivas , qui nuntiarent : ipsum venire : 
inhibitaque comitantium turba , tabernaculum cum He- 
phaestione intrat. 16. Is longe omnium amicorum caris- 
simus erat regi , cum ipso pariter educatus ; secretorum 
omnium arbiter: libertatis quoque in admonendo eo non 
alius ius habebat ; quod tamen ita usurpabat, ut magis 
a rege permissum, quam vindicatum ab eo videretur: et 
sicut aetate par erat regi, ita corporis habitu praestabat. 
17. Ergo reginae illum regem esse ratae, suo more ve- 
neratae sunt, inde spadonibus captivis , quis Alexander 
esset , monstrantibus , Sysigambis advoluta est pedibus 
eius, ignorationem numquam antea visi regis excusans. 
Quam manu adievans rex , non errasti , inquit , mater : 
nam et hic Alexander est. 18. Equidem, hac continentia 
animi si ad ultimum vitae perseverare potuisset , feli- 
ciorem fuisse crederem, quam visus est esso, quum Li- 
beri patris imitaretur triumphum , ab Hellesponto usque 
ad Oceanum omnes gentes victoria emensus. 19. Vicisset 
profecto superbiam atque iram, mala invicta: abstinuisset 
inter epulas caedibus amicorum: egregiosque bello viros, 

(1) Pro habitu praesentis fortunae. Eo modo , qui praesentem for- 
tunam deceret. • 1 2 

(2) Iustis defunctorum corporibus solutis. Postquam mortuis paren- 
tassent. 

ct tot gentium secum domitores , indicta causa veritus 
esset occidere. 20. Sed (1) nondum fortuna se animo eius 
superfuderat. Itaque orientem eam moderate et prudenter 
tulit; ad ultimum magnitudinem eius non cepit. 21. Tunc 
quidem ita se gessit, ut omnes ante eum reges et con- 
tinentia et clementia vinceret. 22. Virgines enim reginas 
excellentis formae tam sancte habuit , quam si eodem , 
quo ipso , parente genitae forent : coniugem eiusdem , 
quam nulla aetatis suae pulchritudine corporis vicit , 
adeo ipse non violavit, ut summam adhibuerit cu- 
ram, (2) ne quis captivo corpori illuderet: 23. omnem 
cultum reddi feminis iussit , nec quidquam ex pristinae 
fortunae magniticenlia captivis , praeter (3) fiduciam , 
defuit. 24. Itaque Sysigambis , rex, inquit, mereris, ut 
ea precemur tibi , quae Dario nostro quondam precatae 
sumus : et , ut video , dignus es , qui tantum regem non 
felicitate solum , sed etiam aequitate superaveris. 23. Tu 
quidem matrem me et reginam vocas : sed ego me tuam 
famulam esse confiteor, fct praeteritae fortunae fastigium (4) 
capio, et praesentis iugum pati possum: (3) tua interest, 
quantum in 7 ios licuerit , si id potius clementia, quam sae- 
vitia , vis esse testatum. Rex bonum animum habere eas 
iussit. 26. Darii deinde filium collo suo admovit. Atque 
nihil ille conspectu tunc primum a se visi conterritus , 
cervicem eius manibus amplectitur. Motus ergo rex con- 
stantia pueri, Hephaestionem intuens, quam vellem , in- 
quit , Darius aliquid ex hac indole hausisset ! 27. Tum 
tabernaculo egressus, tribus aris in ripa Pinari amnis, 
lovi atque Herculi Minervaeque sacratis, Syriam petit; 
Damascum, ubi regis gaza erat, Parmenione praemisso. 

(1) Nondum fortuna se animo eius superfuderat. Nondum fortuna 
illius animum obruerat. Itat. Non uvea per anco la fortuna sopralfutto 

Vanimo di lui. . . 

(2) Ne quis captivo corpori illuderet. Ne quis captivae mulieri um 

inferret. . .... 

(3) Praeter fiduciam. Praeter certam futurae conditionis spem. 

( i> Capio. Intelllgo. . . , , 

(3) Tua interest , quantum in nos licuerit , si id potius clementia , 
nuam saevitia, vis esse testatum. A nativo latini sermonis candore om- 
nino recedit hic locus , quem miror a criticis fuisse praetermissum. 
Magis enucleate ipiispiam dixerit: in manibus tuis situm est, utrum 
dementia an saevitia velis potentiam tuam in nos testari. 

XIII. Atque is , quum praecessisse Darii satrapam 
comperisset , veritus , ne paucitas suorum sperneretur , 
accersere maiorem manum statuit. 2. Sed forte in explo- 
ratores ab eo praemissos (1) incidit natione Mardus, 
qui ad Parmentonem perductus, literas ad Alexandrum, 
a praefecto Damasci missas, tradit ei ; nec dubitare eum, 
quin omnem regiam supellectilem cum pecunia traderet, 
adiecit. 3. Parmenio, asservari eo iusso, literas aperit: 
in quis erat scriptum, ut mature Alexander aliquem ex 
ducibus suis mitteret, cum manu exigua. Itaque re co- 

f nita , Mardum datis comitibus ad proditorem remittit. 

Ile , e manibus custodientium lapsus , Damascum ante 
lucem intrat 4. Turbaverat ea res Parmenionis animum 
insidias timentis; et ignotum iter sine duce non audebat 
ingredi: felicitati tamen regis sui confisus, agrestes, qui 
duces itineris essent, excipi iussit. Quibus celeriter re- 
pertis , quarto die ad urbem pervenit , iam metuente 
praefecto, ne sibi fides habita non esset. 5. Igitur, quasi 
parum munimentis oppidi fidens , ante solis ortum pe- 
cuniam regiam (gazam Persae vocant), cum pretiosissi- 
mis rerum efferri iubet , fugam simulans , re vera , ut 
praedam hosti offerret. 6. Multa millia virorum femina- 
rumque excedentem oppido sequebantur; omnibus mi- 
serabilis turba , praeter eum, cuius fidei commissa fuerat. 
Quippe quo maior proditionis merces foret, obiicere hosti 
parabat gratiorem omni pecunia praedam , nobiles viros, 
praetorum Darii coniuges liberosque ; praeter hos urbium 
graecarum legatos, quos Darius velut in arce tutissima, 
in proditoris reliquerat manibus. 7. Gangabas Persae 
vocant humeris onera portantes : hi quum frigus tole- 
rare non possent , (quippe et procella subito nivem ef- 
fuderat , et humus rigebat gelu) tum adstrictas vestes , 
quas cum pecunia portabant, auro et purpura insignes, 
induunt , nullo prohibere auso , quum fortuna regis 
etiam humillimis in ipsum licentiam faceret. 8. Prae- 
buere ergo Parmenioni non spernendi agminis speciem; 
qui intentiore cura suos , quasi ad iustum proelium , 
paucis adhortatus , equis calcaria subdere iubet, et acri 

(I) Incidit natione Munius. Incidit nundus , natione Mardus. 

impetu in hostem invehi. 9. At illi , qui sub oneribus 
erant , omissis illis , per metum capessunt fugam : ar- 
mati quoque , qui eos prosequebantur , eodem metu 
arma iactare , ac nota diverticula petere coeperunt. 
10. Praefectus, quasi et ipse conterritus, [simulans) 
cuncta pavore compleverat. Iacebant totis campis opes 
regiae : illa pecunia stipendio ingenti militum praepa- 
rata: ille cultus tot nobilium virorum , tot illustrium fe- 
minarum : aurea vasa , aurei freni , tabernacula regali 
magnificentia ornata : 11. vehicnla quoque a suis desti- 
tuta , ingentis opulentiae plena , facies etiam praedan- 
tibus tristis , si qua re avaritia moveretur. Quippe tot 
annorum incredibili et fidem excedente fortuna cumulata 
tunc alia stirpibus dilacerata , alia in coenum demersa 
eruebantur : non sufficiebant praedantium manus prae- 
dae. 12. lamque etiam ad eos , qui primi fugerant , 
ventum erat : feminae pleraeque parvos trahentes liberos 
ibant. Inter quas tres fuere virgines , Ochi , qui ante 
Darium regnaverat, filiae, olim quidem ex fastigio pa- 
terno rerum mutatione detractae, sed tum sortem earum 
crudelius aggravante fortuna. 13. In eodem grege uxor 
quoque eiusdem Ochi fuit , Oxathrisque (frater hic erat 
Darii) filia, et coniux Artabazi, principis purpurato- 
rum , et filius , cui Ilioneo fuit nomen, lk. Pharnabazi 
quoque, cui summum imperium maritimae orae rex de- 
derat, uxor cum filio excepta est: Mentoris filiae tres: 
ac nobilissimi ducis Memnonis coniux et filius. Vixque 
ulla domus purpurati fuit tantae cladis expers. 15. La- 
cedaemonii quoque et Athenienses , societatis fide vio- 
lata, Persas secuti; Aristogiton, Dropides et Iphicrates, 
inter Athenienses genere famaque longe clarissimi; La- 
cedaemonii Pausippus et Onomastorides , cum Monimo 
et Callicratide, ii quoque domi nobiles. 16. Summa (1) 
pecuniae signatae fuit talentorum duo millia et sexa- 
ginta ; (2) facti argenti pondus quingenta aequabat. 

(1) Summa pecuniae signatae. Ilal. La somma della moneta coniata. 

(2) Facti argenti pondus. Inlellige pondus vasorum et cuiuslibet in- 
strumenti ev argento. NoS: II peso deWurgenteria , o dcl vasetlame 
<r argento. E contrario infectum dicitur argentum non elaboratum; 
quod videlicet neque signatum sil nec caelatum. 

Praeterea triginta millia hominom, eum septem milli- 
bus iumentorum , dorso onera portantium, capta sunt. 
17. Ceterum Dii tantae fortunae proditorem celeriter de- 
bita poenft persecuti sunt. Namque unus e consciis eius, 
credo (1) regis vicem etiam in illa sorte reveritus, inter- 
fecti proditoris caput ad Darium tulit , opportunum so- 
latium prodito : quippe et ultus inimicum erat, et non- 
dum in omnium animis memoriam maiestalis suae exo- 
levisse cernebat. 

(I ) Regis vicem etiam in illa sorte reveritus. Infelicem regis condi- 
tionem vel in iis rerum adiunelis respiciens. Ital. Avendo riguardo 
an ei e in ijuelln oecorrenza alia sventura dei rtr 

I Alexander Ii Ieris a Dario superbe scriptis regio respondet. Abdolo- 
nimuin Sidoniis regem praeficit. Amyntas transfuga , miro modo a 
Persis Ipsis occiditur. Varie variis locis praefectorum Darii clades. 
2. Tyrus urbs, incolis Alexandrum recipere recusantibus, obsidetur; 
5. quae obsidio dubiis belli eventibus admodum nobilitata est. 
4. Tandem vi captu , maxima bominum strage facta , luctuoso de- 
formatur incendio. !i Dorii iterata de pace submissiorque legatio 
ab Alexandro repudiatur; quo facto Graeci eum corona aurea do- 
nant : ille per praefectos plerasque Persarum provincias in potestatem 
suam redegit. C. Ad bellum dum 6e accingit Darius , Alexander 
Gazam expugnat : eiusque praefectum Betim crudeli afficit supplicio. 
7. Dein Aegyptum pergit , et adit Iovis Hammonis oraculum. 8. In 
Aegypto Alexandriani condit; Memphim petit, et res Aegypti ordinat. 
!). Darius ad Arbela pervenit , coque mvito Alexander Tigrini su- 
perat. 10. Milites, ob lunae defectum turbatos, per Aegyptios vates 
confirmat Alexander. Persas vastatores coniicit In fugam Darii uxor 
captiva, moerore confecta, supremum diem claudit, unde Ale- 
xandri lacrimae, Darii suspiciones, lucius et vota. 11. Pacem tertio 
quaesitam Darius non impetrat ; immo ad deditionem , aut ad bellum 
ab Alexandro provocatur. 12. Ad proelium dum Persarum se exer- 
citus parat, Macedones panico quodam defuncti terrore arma ala- 
criter capessunt. 15. Consilia de nocturno proelio Parmenionis et 
Polypercontis Alexander damnat : somnoque refectus , interrito vultu 
suos ad pugnam accendit. 14. Alexandri ad Graecorum , Dariique 
ad Persarum exercitus ante pugnam orationes. 15. Cruenti ad Arbela 
proelii descriptio. Victor Alexander Darium vicium persequitur. 10. Par- 
menio in discrimine constitutus, Alexandrum retrahit. Tandem integra 
victoria politi Macedones , reliquos Persas , multis suorum millibus 
desideratis , fuga sibi quaerere salutem cogunt. 

I. 

Darius , tanti modo exercitus rex , qui triumphantis 
magis , quam dimicantis more , curru sublimis inierat 

proelium ; per loca , quae prope immensis agminibus 
impleverat , iam inania et ingenti solitudine vasta , fu- 
giebat. 2. Pauci regem sequebantur : nam nec eodem 
omnes fugam intenderant; et deficientibus equis, cursum 
eorum , quos rex subinde mutabat , aequare non pote- 
rant. 3. Onchas [deinde] pervenit , ubi excepere eum 
Graecorum quatuor millia , cum quibus ad Euphratem 
contendit , id demum credens fore ipsius , quod celeri- 
tate praeripere potuisset. It. At Alexander Parmenionem, 
per quem apud Damascum recepta erat praeda, iussum 
eam ipsam et captivos diligenti asservare custodia , Sy- 
riae, quam Coelen vocant, praefecit. 5. Novum imperium 
Syri, nondum belli cladibus satis domiti, aspernaban- 
tur: sed celeriter subacti, obedienter imperata fecerunt. 
Aradus quoque insula deditur regi. G. Maritimam tum 
oram, et pleraque longius etiam a mari recedentia , rex 
eius insulae Strato possidebat : quo in iidem accepto , 
castra movit ad urbem Marathon. 7. Ibi illi literae a 
Dario redduntur; quibus, ut superbe scriptis, vehemen- 
ter offensus est. Praecipuo eum movit, quod Darius sibi 
regis titulum , nec eundem Alexandri nomini adseripse- 
rat. 8. (1) Postulabat autem magis quam petebat, « ut, 
accepta pecunia, quantamcumque tota Macedonia cape- 
ret, matrem sibi ac coniugem liberosqne restitueret: de 
regno , aequo , si vellet , Marte contenderet. 9. Si sa- 
niora consilia tandem pati potuisset, contentus patrio , 
cederet alieni imperii finibus: socius amicusquc esset. (2) 
In ea se fidem et dare paratum et accipere. » 10. Contra 
Alexander in hunc maxime modum rescripsit : Rex Ale- 
xander Dario. Cuius nomen sumpsisti , Darius , Graecos , 
qui oram Hellesponti tenent, coloniasijuc Graecorum ionias, 
omni clade vastavit: cum magno deinde exercitu mare tra- 
iecit , illato Macedoniae et Graeciae bello. 11. Rursus [rex] 
Xerxes gentis eiusdem , ad oppugnandos nos cum immanium 

(1) Postulabat autem magis quam petebat. Hinc discas licet, quem- 
admodum duo liaec verba ditlerant inter se. Nimirum iure quodam 
nostro quidpiam postulamus ; precibus autem et humiliter petimus. 
Quare dixeris ilaiice : Kd egli non ehe pregare , an:i pretendeva , 
che ecc. 

(2) In ea. Iis conditionibus. 

barbarorum copiis venit: qui, navali proelio victus, Mar- 
donium tamen reliquit in Graecia , ut absens quoque po- 
pularetur urbes, agros ureret. 12. Philippum vero paren- 
tem meum quis ignorat ab his interfectum esse , quos in- 
gentis pecuniae spe sollicitaverant vestri? Impia enim bella 
suscipitis, et quum habeatis arma, licemini hostium capita: 
sicut tu proxime talentis mille , tanti exercitus rex , per- 
cussorem in me emere voluisti. 13. Repello igitur bellum , 
non infero : et Diis quoque pro meliore stantibus caussa , 
magnam partem Asiae in ditionem redegi meam : te ipsum 
acie vici. Quem etsi nihil a me impetrare oportebat, [quod 
petieras ] utpote qui ne belli quidem in me tura servaveris; 
tamen si veneris supplex, et matrem et coniugcm et liberos 
sine pretio recepturum te esse promitto. Et vincere et con- 
sulere victis scio. 14. Quod si te nobis committere times , 
dabimus fidem , impune venturum. De cetero , quum mihi 
scribes , memento non solum regi te , sed etiam tuo , scri- 
bere. 13. Ad hanc perferendam Thersippus est missu». 
Ipse in Phoenicem descendit , et oppidum Byblon tradi- 
tum recepit. Inde ad Sidona ventum est , urbem vetu- 
state famaque conditorum inclutam. 10. Regnabat in ea 
Strato, Darii opibus adiutus: sed quia deditionem magis 
popularium , quam sua sponte fecerat , regno visus in- 
dignus : Hephuestioniqae permissum , ut , quem eo fa- 
stigio Sidone dignissimum arbitraretur, constitueret re- 
gem. 17. Erant Hephaestioni hospites, clari inter suos, 
iuvenes : qui , facta ipsis potestate regnandi , negave- 
runt quemquam patrio more in id fastigium recipi , nisi 
regia stirpe ortum. 18. Admiratus Hephaestio magnitu- 
dinem animi , sperneutis quod alii per ignes ferrumque 
peterent , Vos quidem macti virtute , inquit , estote , qui 
primi intellexistis , quanto maius esset , regnum fastidire , 
quam accipere. Ceterum date aliquem regiae stirpis , qui 
meminerit, a vobis acceptum habere se regnum. 19. At illi, 
quum multos imminere tantae spei cernerent , singulis 
amicorum Alexandri ob nimiam regni cupiditatem adu- 
lantes , statuunt , neminem esse potiorem , quam Abdo- 
lonimum quemdam, longa quidem cognatione stirpi re-' 
giae annexum , sed ob inopiam suburbanum hortum 
exigua colentem stipe. 20. Causa ei paupertatis , sicut 

plerisque, probitas erat: iutentusquo opori diurno, stre- 
pitum armorum, qui totam Asiam concusserat, non ex- 
audiebat. 21. Subito deinde, de quibus ante dictum est, 
cum regiae vestis insignibus hortum intrant, quem forte 
steriles herbas eligens, Abdolonimus repurgabat. 22. Tunc 
rege eo salutato , alter ex his : Habitus , inquit , hic , 
quem cernis in meis manibus, cum isto squalore permu- 
tandus tibi est. Ablue corpus illuvie aeternisque sordibus 
squalidum: cape regis animum, et in eam fortunam, qua 
dignus es , istam continentiam profer. Et quum in regali 
solio residebis, vitae necisque omnium civium dominus, cave 
obliviscaris huius status , in quo accipis regnum ; immo 
hercule, propter quem. 23. Somnio similis res Abdolonimo 
videbatur: interdum, salisnc sani essent, qui tam pro- 
terve sibi illuderent , percontabatur. Sed ut cunctanti 
squalor ablutus est , et iniecta vestis purpura auroque 
distincta , et fides a iurantibus facta , serio iam rex , 
iisdem comitibus in regiam pervenit. 2'r. Fama , ut so- 
let , (1) strenue lota urbe discurrit: aliorum studium, 
aliorum indignatio eminebat : ditissimus quisque humi- 
litatem inopiamque eius apud amicos Alexandri crimi- 
nabatur. 2o. Admitti cum rex protinus iussit ; diuquc 
contemplatus, corporis, inquit, habitus famae generis non 
repugnat : sed libet scire , inopiam qua patientia tuleris ? 
Tum ille, utinam, inquit, eodem animo regnum pati pos- 
sim! Hae manus su/fecere desiderio meo: nihil habenti nihil 
defuit. 20. Magnae indolis specimen ex hoc sermone Ab- 
dolonimi cepit. Itaque non Stratonis modo regiam supelle- 
ctilem attribui ei iussit , sed pleraque etiam ex persica 
praeda : regionem quoque urbi appositam ditioni eius 
adiecit. 27. Interea Amyntas , quem ad Persas ab Ale- 
xandro transfugisse diximus, cum quatuor millibus Grae- 
corum, ipsum ex acie persecutis, fuga Tripolim pervenit. 
Inde, in naves militibus impositis, Cyprum transmisit: 
et quum in illo statu rorum id quemque , quod occu- 
passet, habiturum arbitraretur, velut certo iure posses- 
sum; Aegyptum petere decrevit, utrique regi hostis, et 
semperex ancipi ti mutatione temporum pendens. 28. Hor- 


(t) Strenue. Celeriter. 


128 QUINTI CURTII 

tatusquc milites ad spem tantae rei , docet , Sataceni 
praetorem Aegypti cecidisse in acie : Persarnm praesi- 
dium et sine duce esse , et invalidum: Aegyptios, semper 
praetoribus eorum infestos, pro sociis ipsos, non pro 
hostibus aestimaturos. 29. Omnia experiri necessitas co- 
gebat : quippe quum primas spes fortuna destituit , fu- 
tura praesentibus videntur esse potiora. Igitur concla- 
mant, duceret, quo videretur. Atque ille utendum ani- 
mis , dum spe calerent, ratus, ad Pelusii ostium pene- 
trat, simulans a Dario se esse praemissum. 30. Potitus 
ergo Pelusii, Memphim copias promovit: ad cuius famam 
Aegyptii , vana gens, et novandis quam gerendis aptior 
rebus , ex suis quique vicis urbibusque ad hoc ipsum 
concurrunt , (1) delenda praesidia Persarum. Qui territi, 
tamen spem oblinendi Aegyptum non amiserunt. 31. Sed 
eos Amyntas proelio superatos, in urbem compellit; ca- 
strisque positis, victores ad populandos agros eduxit: ac 
velut in medio positis omnibus, hostium cuncta ageban- 
tur. 32. Itaque Mazaces, quamquam infelici proelio suo- 
rum animos territos esse cognoverat, tamen palantes et 
victoriae fiducia incautos ostentans, perpulit, ne dubita- 
rent ex urbe erumpere, ct res amissas recuperare. 33. Id 
consilium non ratione prudentius, quam eventu felicius 
fuit. Ad unum omnes cum ipso duce occisi sunt. Has 
poenas Amyntas utrique regi dedit, nihilo magis ei, ad 
quem transfugerat, fidus, quam illi, quem deseruerat. 
34. Darii praetores , qui proelio apud Isson superfue- 
rant , cum omni manu, quae fugientes secuta erat, as- 
sumta etiam Cappadocum et Paplilagonum iuventuto , 
Lydiam recuperare lentabant. 3i. Antigonus , praetor 
Alexandri, Lydiae praeerat: qui, quamquam plerosquc 
militum ex praesidiis ad regem dimiserat, tamen, bar- 
baris spretis, in aciem suos eduxit. Eadem illic quoque 
fortuna partium fuit ; tribus proeliis alia atque alia re- 
gione commissis, Persae funduntur. 3fi. Eodem tem- 
pore classis Macedonum, ex Graecia accita , Aristomc- 
nem , qui ad Hellesponti oram recuperandam a Dario 
erat missus , captis eius aut demersis navibus superat. 


(I) Delenda praesidia. Supp. Ad. 

37. A Milesiis deinde Pharnabazus praefectus persicae 
classis pecunia exacta, et praesidio in urbem Chium 
introducto, centum navibus Andrum, et inde Syphnum 
petiit. Eas quoque insulas praesidiis occupat ; pecunia 
mulclat. 38. Magnitudo belli , quod ab opulentissimis 
Europae Asiacquo regibus in spem totius orbis occupandi 
gerebatur, Graeciae quoque et Cretae arma commoverat. 

39. Agis Lacedaomoniorum rex , octo millibus Graeco- 
rum, qui ex Cilicia profugi domos repetierant, contra- 
ctis, bellum Antipatro Macedoniae praefecto moliebatur. 

40. Cretenses , has aut illas partes secuti , nunc Spar- 
tanorum', nunc Macedonum praesidiis occupabantur. Sed 
laeviora inter illos fuere discrimina ; unum certamen , 
ex quo cetera pendebant , intuente fortuna. 

II. Iam tota Syria, iam Phoenice quoque, excepta 
Tyro, Macedonum erant; habebatque rex castra in con- 
tinenti , a quo urbem angustum fretum dirimit. 2. Ty- 
rus , et claritate et magnitudine ante omnes urbes Sy- 
riae Phoenicesque memorabilis, facilius societatem Ale- 
xandri acceptura videbatur , quam imperium. Coronam 
igitur auream legati donum aflerebant ; commeatusque 
large et hospitaliter ex oppido advexerant. 3. Ille dona, 
ut ab amicis, acfcipi iussit ; benigneque legatos allocutus, 
Herculi, quem praecipue Tyrii colerent, sacrificare velle 
se dixit: Macedonum reges credere, ab illo Deo ipsos 
genus ducere : se vero , ut id faceret , etiam oraculo 
monitum. 4. Legali respondent , esse templum Herculis 
extra urbem, in ea sede, quam Palaetyron ipsi vocent: 
ibi regem Deo sacrum rite facturum. 5. Non tenuit iram 
Alexander, (1) cuius alioqui potens non erat. Itaque, 
vos quidem , inquit , fiducia loci , quod insulam incolitis , 
pedestrem hunc exercitum spernitis : sed brevi ostendam , 
in continenti vos esse. Proimle sciatis licet , aut intraturum 
me urbem , aut oppugnaturum. 6. Cum hoc responso di- 
missos monere amici coeperunt, ut regem, nucm Syria, 
quem Phoenice recepisset , ipsi quoquo urbem intrare 
paterentur. At illi, loco satis fisi, obsidionem ferre de- 

(!) Cuius aliogui potens non erat. Quam atioqui collibere non po- 
terat. 

creverant. 7. (1) Namque urbem a continenti quatuor 
stadiorum fretum dividit , Africo maxime obiectum , 
crebros ex alto fluctus in litus evolvens. 8. Nec acci- 
piendo operi , quo Macedones continenti insulam iun- 
gere parabant, quidquam magis, quam ille ventus, ob- 
stabat. Quippe vix leni et tranquillo mari moles agi 
possunt; Africus vero prima quaeque congesta pulsu il- 
lisa maris subruit: nec ulla tam firma moles est, quam 
non exedant undae per nexus operum manantes, et ubi 
acrior flatus exstitit , sumpti operis fastigio superfusae. 
9. Praeter hanc difficultatem haud minor alia erat ; 
muros lurresque urbis praealtum mare ambiebat : non 
tormenta , nisi e navibus procul excussa , emitti ; non 
scalae moenibus applicari poterant : praeceps in salum 
murus pedestre interceperat iter: naves nec habebat rex, 
et, si admovisset, pendentes et instabiles missilibus ar- 
ceri poterant. 10. Inter quae haud parva dictu ros Ty- 
riorum fiduciam accendit. Carthaginiensium legali ad 
celebrandum anniversarium sacrum more patrio tunc 
venerant: quippe Carthaginem Tyrii condiderunt , sem- 
per parentum loco culti. 11. Hortari ergo Poeni coepe- 
runt, ut obsidionem forti animo paterentur; brevi Car- 
thagine auxilia ventura. Namque ea tempestate magna 
ex parte punicis classibus maria obsidebantur. 12. Igitur 
bello decreto, per muros turresquo tormenta disponunt: 
arma iunioribus divjdunt ; opificesquc , quorum copia 
urbs abundabat , in officinas distribuunt. Omnia belli 
apparatu strepunt: (2) ferreae quoque manus (harpa- 
gonas vocant) quas operibus hostium inficerent , corvi- 
que, et alia tuendis urbibus excogitata, praeparabantur. 
13. Sed quum fornacibus ferrum, quod excudi oportebat, 
impositum esset, admolisque follibus ignem flatu accen- 
derent , (3) sanguinis rivi sub ipsis flammis exstitisse 

(1) Namque urbem etc. Hinc exorditur noster descriptionem oppu- 
gnationis, in qua Alexander septem menses adlaboravit. Quae quidem 
sane longior descriptio oratorium potius quam historicum refert colorem. 

(2) Ferreae manus . . . corvique. Machinae bellicae , quibus veleres 
hostium naves apprehendebant, attrahebant et perforabant. 

(3) Sanguinis rivi ... exstitisse dicuntur. Sanguinis rivi subito ap- 
paruisse dicuntur. 

dicantur , idquc omen in Macedonum melum verterunt 
Tyrii. 14. Apud Macedonas quoque quum forle panem 
quidam militum frangeret, manantis sanguinis guttas no- 
taverunt ; terriloque rege , Aristander , peritissimus va- 
tum , respondit, si extrinsecus eruor fluxisset, Macedo- 
nibus id triste futurum : contra , quum ab interiore 
parte manaverit, urbi, quam obsidere deslinassent, exi- 
lium portendere. 15. Alexander quum et classem procul 
haberet, et longam obsidionem magno sibi ad cetera im- 
pedimento videret fore; caduceatores, qui ad pacem eos 
compellerent, misit: quos Tyrii contra ius gentium oc- 
cisos praecipitaverunt in altum. Atque ille suorum tam 
indigna nece commotus , urbem obsidere statuit. 16. Sed 
ante iacienda moles erat, quae urbem continenti com- 
mitteret. Ingens ergo animos militum desperatio inces- 
sit, cernentium profundum mare , quod vix divina ope 
posset impleri : quae saxa tam vasta , quas tam proceras 
arbores posso reperiri? exhauriendas esse regiones, ut 
illud spatium aggeraretur: et exaestuare semper fretum, 
quoque arctius volutetur inter insulam et continentem, 
hoc acrius furere. 17. At ille , haudquaquam rudis tra- 
ctandi militares animos, speciem sibi Herculis in somno 
oblatam esse pronuntiat, dexteram porrigentis: illo duce, 
illo aperiente in urbem intrare se visum. Inter haec , 
caduceatores interfectos, gentium iura violata, refere- 
bat : unam esse urbem , quae cursum victoris morari 
ausa esset. 18. Ducibus deinde negotium datur , (1) ut 
suos quisque castiget: satisque omnibus stimulatis, opus 
orsus est. Magna vis saxorum ad manum erat, Tyro vc- 
tcre praebente : materies ex Libano monte ratibus et 
turribus faciendis vehebatur. 19. Iamque a fundo maris 
in altitudinem montis opus excreverat; nondum tamen 
aquae fastigium aequabat ; et , quo longius moles age- 
batur a litore , hoc magis, quidquid ingerebatur, prae- 
altum absorbebat mare : 20. quum Tyrii , parvis navi- 
giis admotis, per ludibrium exprobrabant, illos armis in- 
clutos , dorso sicut iumenta, onera gestare. Interrogabant 
etiam, num maior Neptuno esset Alexander? Haec ipsa 

(I) Vt suos quisque castiget. Ut suos quisque incitet. 

insectatio alacritatem militum accendit. 21. lamque paul- 
lulum moles aqua eminebat , et simul aggeris latitudo 
crescebat , urbique admovebatur ; quum Tyrii , magni- 
tudine molis, cuius incrementum cos ante fefellerat, 
conspecta , levibus navigiis nondum commissum opus 
circumire coeperunt ; missilibus quoque eos , qui pro 
opere stabant, incessero. 22. Multis ergo impune vulne- 
ratis , quum et removere et appellere scaphas in expe- 
dito esset, ad curam semet ipsos tuendi ab opero con- 
verterant. 23. Igitur rex munientibus coria velaque iussit 
obtendi, ut extra teli iactum essent: duasque turres ex 
capite molis erexit, e quibus in subeuntes scaphas tela 
ingeri possent. 25r. Contra Tyrii navigia procul a con- 
spectu liostium litori appellunt , expositisque militibus , 
eos, qui saxa gestabant, obtruncant, in Libano quoque 
Arabum agrestes, incompositos Macedonas aggressi, tri- 
ginta fere interficiunt , paucioribus captis. 

III. Ea res Alexandrum dividere copias coegit: et ne 
segniter assidere uni urbi videretur , operi Perdiccam 
Craterumque praefecit ; ipse cum expedita manu Ara- 
biam petiit. 2. Inter baec Tyrii navem magnitudine exi- 
mia , saxis arenaque a puppi oneratam , ita ut multum 
prora emiueret, bitumine ac sulphure illitam remis con- 
citaverunt ; et quum magnam vim venti vela quoque 
concepissent , celeriter ad moler 


ipsum praeparatae sequebantur, a. mvis auicm , igne 
concepto, latius fundere incendium coepit: quod, prius 
quam posset occurri , turres et cetera opera in capite 
molis posita comprehendit, k. At qui desii ierant in parva 
navigia, faces, et quidquid alendo igni aptum erat, in 
eadem opera ingerunt. lamque non modo Macedonum 
turres , sed etiam summa tabulata , conceperant ignem: 
quum ii , qui in turribus erant, parlim haurirentur in- 
cendio , partim , armis omissis, in mare semet ipsi im- 
mitterent 5. At Tyrii, qui capere eos quam interficere 
mallent, natantium manus stipitibus saxisque lacerabant, 
donec debilitati, impune navigiis excipi possent. 6. Nec 
incendio solum opera consumpta ; sed forte eodem die 
vehementior ventus motum ex profundo mare illisit in 


eius accensa, remiges desiliere 

molem, crcbrisque (luctibus compages operis verberatae 
se laxavere, saxaque interfluens unda medium opus ru- 
pit. 7. Prorutis igitur lapidum cumulis, quibus iniecta 
terra sustinebatur, praeceps in profundum ruit; tantae- 
que molis vix ulla vestigia invenit [ab] Arabia rediens 
Alexander. Hic (quod in adversis rebus solet tieri), alius 
in alium culpam referebat, quum omnes verius de sae- 
vitia maris queri possent. 8. Kex novi operis molem or- 
sus , in adversum ventum non latere, sed recta fronte 
direxit; quod cetera opera, velut sub ipso latentia, tue- 
batur : latitudinem quoquo aggeri adiecit , ut turres in 
medio erectae procul teli iactu abessent. 9. Totas autem 
arbores cum ingentibus ramis in altum iacicbant; deinde 
saxis onerabant; rursus cumulo eorum alias arbores inii- 
ciebant : tum humus aggerebatur; superque alia strue 
saxorum arborumque cumulata, velut quodam nexu con- 
tinens opus iunxerant. Nec Tyrii, quidquid ad impedien- 
dam molem excogitari poterat, segniter exsequebantur. 
10. Praecipuum auxilium erat, qui procul hostium con- 
spectu subibant aquam, occulloque lapsu ad molem usque 
penetrabant, falcibus palmites arborum eminentium ad 
se trahentes ; quae ubi secutae erant , pleraque socum 
in profundum dabant : tum levatos onere stipites trun- 
cosque arborum haud aegre moliebantur: deinde totum 
opus, quod stipitibus fuerat innixum, fundamento lapso, 
sequebatur. 11. Aegro animi Alexandro, et utrum per- 
severaret an abiret , satis incerto , classis Cypro adve- 
nit; eodemque temporo Cleander, cum graecis militibus 
in Asiam nuper advectus. Centum et octogiuta navium 
classem in duo dividit cornua: laevum Pnytagoras, rex 
Cypriorum, cum Cratero tuebatur; Alexandrum in dex- 
tero quinqueremis regia vehebat. 12. Nec Tyrii , quam- 
quam classem habebant , ausi navale inire certamen , 
triremes omnes ante ipsa moenia opposuerunt : quibus 
rex invectus , ipsas demersit. 13. Postera die classe ad 
moenia admota, undique tormentis, et maxime arietum 
pulsu muros quatit : quos Tyrii raptim obstructis saxis 
refecerunt: interiorem quoque murum, ut, si prior fe- 
fellisset, illo se tuerentur, undique orsi. 14. Sed undique 
vis mali urgebat ; moles intra teli iactum erat ; classis 

moenia circumibat ; terrestri simul navalique clade ob- 
ruebantur. Quippe binas quadriremes Macedones inter 
se ita iunxerant, ut prorae cohaererent; puppes inter- 
vallo, quantum capere poterant, distarent. 15. Hoc pup- 
pium intervallum, antennis asseribusque validis deligatis 
superque cos pontibus stratis , qui militem sustinerent , 
impleverant : sic instructas quadriremes ad urbem age- 
bant : inde missilia in propugnantes ingerebantur tuto , 
quia proris miles legebatur. 16. Media nox erat, quum 
classem , siculi dictum est paratam , circumire muros 
iubet : iamque naves urbi undique admovebantur , et 
Tyrii desperatione torpebant, quum subito spissae nubes 
intendere se coelo, et quidquid lucis internitebat, effusa 
caligine exstinctum C6t. 17. Tum inhorrescens mare paul- 
latim levari , deinde , acriori vento concitatum , fluctus 
ciere, et inter so navigia collidere. Iamque scindi coe- 
perant vincula , quibus connexae quadriremes erant , 
ruere tabulata , et cum ingenti fragore in profundum 
sccum milites trahere. 18. Neque enim conserta navigia 
ulla ope in turbido regi poterant: miles ministeria nau- 
tarum, remex militis oflicia turbabat; et, quod in huius- 
modi casu accidit , periti ignaris parebant : quippe gu- 
bornatores, alias imperare soliti, tum metu mortis iussa 
exsequebantur. Tandem remis pertinacius everberatum 
mare,veluti eripientibus navigia classicis cessit: appul- 
saquo sunt litori , lacerata pleraque. 19. Iisdem diebus 
forte Carthaginiensium legati triginta superveniunt, maius 
obsessis solatium , quam auxilium: quippe domestico bello 
Poenos impediri; nec de imperio, sed pro salute dimi- 
care, nuntiabant. 20. Syracusani tunc Africam urebant, 
et haud procul Carthaginis muris locaverant castra. Non 
tamen defecere animis Tyrii, quamquam ab ingenti spe 
destituti erant ; sed coniuges libcrosqne devehendos Car- 
thaginem tradiderunt, fortius quidquid accideret laturi, 
si carissimam sui pariem extra communis periculi sortem 
habuissent. 21. Quumque unus e civibus concioni indi- 
casset, oblatam esse per somnum sibi speciem Apollinis, 
quem eximia religione colerent, urbem deserentis; mo- 
lemque a Macedonibus iactam in salo , in silvestrem 
saltum esse mutatam: 22. quamquam auctor levis erat, 

tamen ad deteriora credenda proni metu , aurea catena 
devinxere simulacrum , araeque Herculis , cuius numini 
urbem dicaverant , inseruere vinculum , quasi illo Deo 
Apollinem retenturi. Syracusis id simulacrum devexe- 
rant Poeni , et in maiore locaverant patria ; multisque 
aliis spoliis urbium a semet captarum, non Carthaginem 
magis , quam Tyrum ornaverant. 23. Sacrum quoque , 
quod equidem Diis minime cordi esse crediderim, multis 
seculis intermissum , repetendi auctores quidam erant , 
ut ingenuus puer Saturno immolaretur; quod sacrilegium 
verius quam sacrum, Carthaginienses a conditoribus tra- 
ditum , usque ad excidium urbis suae fecisse dicuntur. 
Ac nisi seniores obstitissent, quorum consilio cuncta age- 
bantur, humanitatem dira superstitio vicisset. 2'v. Ceterum 
ellicacior omni arte imminens necessitas, non usitata modo 
praesidia, sed quaedam etiam nova admovit. Namque ad 
implicanda navigia , quae muros subibant , validis asse- 
ribus corvos et ferreas manus [cum uncis ac falcibus] 
illigaverant , ut , quum tormento asseres promovissent , 
subito laxatis funibus iniicerent. 25. Unci quoque et falces 
ex' iisdem asseribus dependentes, aut propugnatores aut 
ipsa navigia lacerabant. Clypeos vero aeneos multo igne 
torrebant, quos repletos fervida arena coenoquc decocto, 
e muris Subito devolvebant. 26. Nec ulla pestis magis 
timebatur: quippe ubi loricam corpusquc fervens arena 
penetraverat , nec olla vi excuti poterat , et quidquid 
attigerat, perurebat: iacientcsque arma, laceratis omni- 
bus, quis protegi poterant, vulneribus inniti patebant: 
corvi vero et ferreae manus tormentis emissae plerosque 
rapiebant. 

IV. Hic. rex fatigatus statuerat, soluta obsidione, Ae- 
gyptum petere. Quippe quum Asiam ingenti celeritate 
percurrisset, circa muros unius urbis haerebat, tot ma- 
ximarum rerum opportunitate dimissa. 2. Ceterum tam 
discedere irritum , quam morari pudebat ; famam quo- 
que, qua plura, quam armis, everterat , ratus leviorem 
fore,si Tyrum, quasi testem se posse vinci, reliquisset 
Igitur ne quid inexpertum omitteret , plures naves ad- 
moveri iubet , delectosque militum imponi. 3. Et forte 
bellua inusitatae magnitudinis, super ipsos fluctus dorso 

eminens, ad molem, quam Macedones iecerant, ingens 
corpus applicuit ; diverberalisquc (luctibus allevans so- 
met , utrimque conspecta est : 4. deinde a capite molis 
rursus alto se immersit ; ac modo super undas eminens 
magna sui parte, modo superfusis fluctibus condita, haud 
procul munimentis urbis emersit. 5. Utrisuuc laetus fuit 
belluao adspcctus : Macedones iter iaciendo operi mon- 
strasse eam augurabantur ; Tyrii , Neptunum occupati 
maris vindicem arripuisse belluam ad molem brevi pro- 
fecto ruituram : laetique omine eo , ad epulas dilapsi , 
oneravere se vino : quo graves , orto solo navigia con- ' 
scendunt , redimita coronis floribusque : adeo victoriae 
non omen modo, sed etiam gratulationem praeceperant. 

6. Forte rex classem in diversam partem agi iusserat , 
triginta minoribus navigiis relictis in litore : e quibus 
Tyrii duobus captis , cetera ingenti terruerant metu ; 
donec, suorum clamore audito, Alexander classem litori, 
a quo fremitus acciderat , admovit. 7. Prima a Macedo- 
num navibus quinqueremis, velocitate inter ceteras emi- 
nens , occurrit : quam ut conspexere Tyrii , duae e di- 
verso in latera cius invectae sunt ; in quarum alteram 
quinqueremis eadem concitata , et ipsa rostro icta est , 
et illam invicem teuuit. 8. Iamque ea, quae non cohae- 
rebat, libero impetu evecta, in aliud quinqueremis latus 
invehebatur; quum opportunitate mira triremis e classe 
Alexandri in eam ipsam, quae quinqueremi imminebat, 
tanta vi impulsa ost, ut tyrius gubernator in mare ex- 
cuteretur e puppi. 9. Plures deinde Macedonum naves 
superveniunt , et rex quoque aderat ; quum Tyrii inhi- 
bentes remis, aegre evellere navem, quae haerebat, 
portumque omnia simul navigia repetunt. Confestim rex 
insecutus, portum quidem intrare non potuit, quum 
procul e muris missilibus submoveretur ; naves autem 
omnes fere aut demersit, aut cepit. 10. Biduo deinde ad 
quietem dato militibus, iussisque et classem et machinas 
pariter admovere , et undique territis instare , ipse in 
altissimam turrim ascendit , ingenti animo , periculo 
maiore. 11. Quippe regio insigni et armis fulgentibus 
conspicuus , unus praecipue telis petebatur. Et digna 
prorsus spectaculo edidit: multos e muris propugnantes 

hasta transfixit, quosdam etiam cominus gladio clypeoque 
impulsos praecipitavit: quippe turris, ex qua dimicabat, 
inuris hostium propemodum cohaerebat. 12. lamque cre- 
bris arietibus saxorum compage laxata, munimenta de- 
fecerant , et classis intraverat portum , et quidam Ma- 
cedonum in turres hostium desertas evaserant : quum 
Tyrii , (ol simul malis victi , alii supplices in templa 
confugiunt, alii foribus aedium obseratis (1) occupant 
liberum mortis arbitrium ; nonnulli ruunt in hostem , 
haud inulti tamen perituri: 13. magna pars summa te- 
ctorum obtinebat , saxa , et quidquid manibus fors de- 
derat , ingerentes subeuntibus. Alexander , exceptis qui 
in templa confugerant, omnes interfici, ignemque tectis 
iniici iubet. 14. His per praecones pronuntiatis, (2) nemo 
tamen armatus opem a Diis petere sustinuit : pueri vir- 
ginesque templa compleverant ; viri in vestibulo sua- 
rum quisque aedium sfabant , parata saevientibus turba. 
15. Mullis tamen saluti fuere Sidonii , qui intra Mace- 
donum praesidia erant. Hi urbem quidem inter victores 
intraverant, sed cognationis cum Tyriis memores, (quippe 
utramquo urbem Agenorem condidisse credebant) multos 
Tyriorum, etiam protegentes, ad sua perduxere navigia: 
quibus occultati Sidona devecti sunt. Quindecim millia 
hoc furto subducta saevitiae sunt. 16. Quanlumque san-' 
guinis fusum sit , vel ex hoc existimari potest , quod 
intra munimenta urbis sex millia armatorum trucidata 
sunt. 17. Triste deinde spectaculum victoribus ira prae- 
buit regis. Duo millia, in quibus occidendi defecerat ra- 
bies, crucibus affixi per ingens litoris spatium pepende- 
runt. 18. Carthaginiensium legalis pepercit , addita de-< 
nuntiatione belli , quod praesentium rerum necessitas 
moraretur. 19. Tyrus septimo mense , quam oppugnari 
coepta erat , capta est ; urbs et vetustate originis , ct 

(1) Occupant liberum mortis arbitrium. Antevertunt mortis arbitrium, 
Ital. Prevcngono il libero arbitrio dclla morte. (Iratorum et poetarum 
magis quam historicorum more sententiam effert Curtius, pro eo quod 
esset: Mortem sibi ipsi consciscunt. 

(2) Picmo armatus opem a Diis petere sustinuit. Nemo armatus po- 
tuit inducere in animum , ut opem a Diis peteret. Ita). Piessun armato 
poti indursi a domandarc aiuto agli Dei. 

crebra fortunae varietate ad memoriam posteritatis insi- 
gnis. Condita ab Agenore, diu mare, non vicinum modo* 
sed quodcumque classes eius adierunt, ditionis suae fecit. 
Et, si famae libet credere, haec gens literas prima aut 
docuit aut didicit. 20. Coloniae certe eius paene orbe 
toto diffusae sunt : Carthago in Africa, in Boeotia The- 
bae, Gades ad Oceanum. Credo, libero commeantes mari, 
saepiusque adeundo ceteris incognitas terras , elegisse 
sedes iuventuti, qua tunc abundabant: seu quia crebris 
motibus terrae (nam hoc quoque traditur), cultores eius 
fatigati , nova et externa domicilia armis sibimet quae- 
rere cogebantur. 21. (I) Multis ergo casibus defuncta , 
et post excidium renata, nunc tamen longa pace cuncta 
refovente , sub tutela romanae mansuetudinis acquiescit. 

V. Iisdem ferme diebus Darii literae adlatae sunt , 
tandem ut regi scriptae. Petebat, « ut tiliam suam (Sla- 
tirae erat ncunen) , nuptiis Alexander sibi adiungeret. 
Dotem fore omnem regionem inter Hellespontum et Ha- 
lyn amnem sitam : inde Orientem spectantibus terris 
contentum se fore. 2. Si forte dubitaret, quod offerretur, 
accipere : nunquam diu eodem vestigio stare fortunam , 
semperque homines, quantamcumque felicitatem habeant, 
invidiam tamen sentire maiorem. 3. Vereri, ne se, avium 
modo, quas naturalis levitas ageret ad sidera, inani ac 
(2) puerili mentis effectu efferret. Nihil difficilius esse, 
quam in illa aetate tantam capere fortunam. 4. Multas se 
adhuc reliquias habere, nec semper inter angustias posse 
deprehendi : transeundum esse Alexandro Euphratem , 
Tigrimque et Araxem et Hydaspem , magna munimenta 
regni sui. Veniendum in campos, ubi paucitate suorum 
erubescendum sit. 5. Mediam , Hyrcaniam , Bactra et 
Indos Oceani accolas quando aditurum? vel Sogdianos 
et Arachosios, nomine tantum notos , ceterasque gentes 
ad Caucasum et Tanaim pertinentes? Senescendum fore 
lanium terrarum vel sine proelio obeunti. 6. Se vero ad 
ipsum vocare desineret: namque illius exilio esse ventu- 
rum. » 7. Alexander iis, qui literas attulerant, respondit: 

(t) Multis ... casibus defuncta. Postquam multos pertulit casus. 

(2) Puerili mentis effectu. Puerili mentis vi. 

« Darium sibi aliena promittere: quod lotum amiserit, 
velle partiri. Doti sibi dari Lydiam, Ioniam, Aeolidem, 
Hellesponti oram, victoriae suae praemia. Leges autem 
a victoribus dici; accipi a victis. In utro statu ambo es- 
sent, si solus ignoraret, (1) quamprimum Marte decer- 
neret. 8. Se quoque, quum transisset mare, noii Ciliciam 
aut Lydiam (quippe lanii belli exiguam hanc esse mer- 
cedem), sed Persepolim, caput regni eius, Bactra deinde, 
Ecbatana , ultimique Orientis oram imperio suo desti- 
nasse. Quocumque ille fugere potuisset , ipsum sequi 
posse : desineret terrere fluminibus , quem sciret maria 
transisse. » 9. lleges quidem invicem haec scripserant. 
Sed Rhodii urbem suam portusque dedebant Alexandro. 
Ille Ciliciam Socrati tradiderat ; Philota regioni circa 
Tyrum iusso praesidere. Syriam, quae Coele appellatur, 
Andromacho Parmenio tradiderat, bello quod supererat, 
interfuturus. 10. It ex , Hephaestione Phoenices oram 
classe praetervehi iusso , ad urbem Gazam cum om- 
nibus copiis venit. 11. Iisdem fere diebus (2) solemne 
erat ludicrum Isthmiorum , quod conventu totius Grae- 
ciae celebratur. In eo concilio , (3) ut sunt Graecorum 
temporaria ingenia , decernunt , ut duodecim legarentur 
ad regem , qui ob res pro salute Graeciae ac libertate 
gestas, coronam auream donum victoriae ferrent. 12. Ii- 
dem paullo ante incertae famae captaverant auram , et 
quocumque (i) pendentes animos tulisset fortuna, seque- 
rentur. 13. Ceterum non ipse modo rex obibat urbes , 
imperii iugum adhuc recusantes; sed praetores quoque 
ipsius, egregii duces, pleraque invaserant. Calas Paphla- 
goniam, Antigonus Lycaoniam: Ralacrus , ldcrne prae- 
tore Darii superato, Miletum cepit: 14. Amphoterus et 
Hegelochus centum sexaginta navium classe insulas iuter 
Achaiam atque Asiam in ditionem Alexandri redegerunt. 
Tenedo quoque recepta, Chium, incolis ultro vocantibus, 

(1) Quamprimum Marte decerneret. Quam primum rem armis de- 
ccmeret. 

(2) Solemne erat. Fieri solebat. 

(3) Ut sunt Craecorvm temporaria ingenia. 0t est Graecorum in- 
doles , qui temporibus inservire consueverunt. 

(t) Pendentes animos. Dubios. 

statuerant occupare: 15. sed Pharnabazus, Darii praetor, 
(1) comprehensis qui res ad Macedonas trahebant, rur- 
sus Apollonidi et Athanagorae , suarum partium viris , 
urbem cum modico praesidio militum tradit. 16. Prae- 
fecti Alexandri in obsidione urbis perseverabant , non 
tam suis viribus, quam ipsorum, qui obsidebantur, vo- 
luntate. Nec fefellit opinio. Namque inter Apollonidem 
et duces militum orta seditio, irrumpendi in urbem oc- 
casionem dedit. 17. Quumque , porta effracta , cohors 
Macedonum intrasset, oppidani, olim consilio proditionis 
agitato, aggregant se Amphotero et Hegelocho; Persa- 
rumque praesidio caeso , Pharnabazus cum Apollonide 
et Athanagora vincli traduntur : 18. duodecim triremes 
cum suo milite ac remigo ; praeter eas triginta naves 
et piratici lembi , Graecorumque tria millia a Persis 
mcrecde conducta. His in supplementum copiarum sua- 
sum distributis , piratisque supplicio affectis , captivos 
remiges adiecere classi suae. 19. Forte Aristonicus, Me- 
thymnaeorum tyrannus, cum piraticis navibus, ignarus 
omnium quae ad Chium acta erant , prima vigilia ad 
portus claustra successit ; inlerrogatusquc a custodibus , 

3 uis esset? Aristonicum ad Pharnabazum venire, respon- 
it. 29. Illi, Pharnabazum quidem iam quiescere, et 
non posse tum adiri; ceterum patere socio atque hospiti 
portum , et postero die Pharnabazi copiam fore , affir- 
mant. Nec clubitavit Aristonicus primus intraro ; secuti 
sunt ducem piratici lembi: 21. ac dum applicant navigia 
crepidini portus, obiicitur a vigilibus claustrum, et qui 

E roximi excubabant, ab iisdem excitantur: nulloque ex 
is auso repugnaro, omnibus catenae iniectae sunt. Am- 
photero deinde Hegelochoquc traduntur. 22. Hinc Ma- 
cedones transiere Mitylcnem, quam Chares atheniensis 
nuper occupatam , duorum millium Persarum praesidio 
tenebat: sed quum obsidionem tolerare non posset, urbe 
tradita, pactus ut incolumi abire liceret, Imbrum petit. 
Deditis Macedones pepercerunt. 

VI. Darius , desperata pace , quam per litcras lega- 
li) Comprehensis qui res ad Macedonas trahebant. Iis In vincula 
coniectis, qui Macedonum rebus studebant. Nos: Imprigionati coloro, 
che favorivano la parte dei Macedoni. 

tosquc impclrari posse crediderat , ad reparandas vires 
bellumque impigre renovandum intendit animum. 2. Du- 
ces ergo copiarum Babyloniam convenire; Bessum quo- 
que, Bactrianorum praetorem, quam maximo posset exer- 
citu coacto, descendere ad se iubet. 3. Sunt autem Ba- 
ctriani inter illas gentes promptissimi , horridis ingeniis, 
multumque a Persarum luxu abhorrentibus, sili haud 
procul Scytliarura bellicosissima gente et rapto vivere 
assueta , semperque in armis errant. 4. Sed Bessus, su- 
specta perfidia , haud sane aequo animo in secundo se 
continens gradu , regem terrebat. Nam quum regnum 
affectaret , proditio , qua sola id assequi poterat , time- 
batur. 5. Ceterum Alexander , quam regionem Darius 
petisset, omni cura vestigans, tamen explorare non po- 
terat; moro quodam Persarum, arcana regum mira ce- 
lantium fide. fi. Non metus, non spes elicit vocem, qua 
prodantur occulta. Vetus disciplina regum , silentium 
vitae periculo sanxerat. Lingua gravius castigatur, quam 
ullum probrum : nec magnam rem sustineri posse cre- 
dunt ab eo, cui tacere grave sit, quod homini facilli- 
mum voluerit esse natura. 7. Ob hanc causam Alexander 
omnium, quae apud hostem gererentur, ignarus, urbem 
Gazam obsidebat. Praeerat ei Betis , eximiae in regem 
suum fidei ; modicoque praesidio muros ingeniis operis 
tuebatur. 8. Alexander, aestimato locorum situ, agi cu- 
niculos iussit , facili ac levi humo acceptante occultum 
opus ; quippe multam arenam vicinum mare evomit , 
nec saxa colesque, quae interpellent specus , obstabant. 
9. Igitur ab ea parte , quam oppidani conspicere non 
possent , opus orsus , ut a sensu eius averteret , turres 
muris admoveri iubet. Sed eadem humus admovendis 
inutilis turribus , desidente sabulo agilitatem rotarum 
morabatur , et tabulata turrium perfringebat , multique 
vulnerabantur impune, quum idem recipiendis, qui ad- 
movendis turribus labor eos fatigaret. 10. Ergo receptui 
signo dato , postero die muros corona circumdari iussit. 
Ortoque sole, priusquam admoveret exercitum, opem 
Deftm exposcens, sacrum patrio more faciebat. 11. borte 
praetervolans corvus, glebam, quam unguibus ferebat, 
subito amisit: quae quum regis capiti incidisset, resoluta 

defluxit; ipsa autem avis in proxima turre consedit. Il- 
lita erat turris bitumine ac sulphure : in qua alis hae- 
rentibus, frustra se allevare conatus, a circumstantibus 
capitur. 12. Digna res visa, de qua vates consuleren- 
tur: (1) et erat non intactus ea superstitione mentis. 
Ergo Aristander , cui maxima fides habebatur , urbis 
quidem excidium augurio illo portendi , ceterum peri- 
culum esse inquit, no rex vulnus acciperet. Itaque mo- 
nuit , ne quid eo die inciperet. 13. IUc , quamquam 
unam urbem sibi, quo minus securus Aegyptum intraret, 
obstare aegre ferebat , tamen paruit vati , signumque re- 
ceptui dedit. Hinc animus crevit obsessis : egressique 
porta, recedentibus inferunt signa; cunctationem hostium 
suam fore occasionem rati. 14. Sed acrius quam constan- 
tius proelium inierunt: quippe ut Macedonum signa cir- 
cumagi videre , repente sistunt gradum. lamque ad re- 
gem proeliantium clamor pervenerat; quum, dentlntiati 
periculi haud sane memor, loricam tamen, quam raro 
induebat, amicis orantibus, sumpsit, et ad prima signa 
pervenit. 15. Quo conspecto, Arabs quidam Darii miles, 
maius fortuna sua facinus ausus, gladium clypeo tegens, 
quasi transfuga genibus regis advolvitur. Ille assurgere 
supplicem, recipiquc inter suos iussit. 10. At barbarus, 
gladio strenue in dextram translato , cervicem appetit 
regis : qui exigua corporis declinatione evitato ictu , in 
vanum manum barbari lapsam amputat gladio ; denun- 
tiato in illum diem periculo , ut arbitrabatur ipse , de- 
functus. 17. Sed, ut opinor, inevitabile est fatum. Quippe 
dum inter primores promtius dimicat, sagitta ictus est: 
quam per loricam adactam, stantem in humero, medicus 
eius Philippus evellit. 18. Plurimus deinde sanguis ma- 
nare coepit; omnibus territis, quia quam alte penetras- 
set telum , lorica obstante , non cognoverant. Ipse, nec 
oris quidem colore mutato, supprimi sanguinem et vulnus 
obligari iussit. 19. Diu ante ipsa signa , vel dissimulato 
vel victo dolore , perstiterat ; quum suppressus paullo 
ante sanguis medicamento , quo retentus erat , manare 

(I) Et erat non intactus ca superstitione mentis. Neque rex illo 
mentis errore vacuus erat. 

latius coepit; et vulnus, quod recens adhuc dolorem non 
moverat, frigente sanguine intumuit. 20. Linqui deinde 
animo, et submitti genu coepit: quem proximi exce- 
ptum in castra receperunt. Et Betis, interfectum ratus, 
urbem ovans victoria repetit. 21. At Alexander, nondum 
percurato vulnere , aggerem , quo moenium altitudinem 
aequaret, exstruxit: et pluribus cuniculis muros subrui 
iussit. 22. Oppidani ad pristinum fastigium murorum 
novum exstruxere munimentum: sed ne id quidem turres 
aggeri impositas aequare poterat. Itaque interiora quoque 
urbis infesta telis erant. 23. Ultima pestis urbis fuit, 
cuniculo subrutus murus, per cuius ruinas hostis intra- 
vit. Ducebat ipse rex antesignanos; et dum incautius 
subit , saxo crus eius aflligitur. 24. Innixus tamen telo, 
nondum prioris vulneris obducta cicatrice, inter primores 
dimicat; ira quoque accensus, quod duo in obsidione 
urbis eius acceperat vulnera. 25. Bolim , egregia edita 
pugna, inultisquo vulneribus confectum , deseruerant sui: 
nec tamen segnius proelium capessebat, lubricis armis suo 
pariter atque hostium sanguine. 2G. Sed cum undique telis 
[peteretur , ad postremum exhaustis viribus vivus in po- 
testatem hostium pervenit ; ] 

quo [ad regem] adducto, insolenti gaudio iuvenis 
elatus, alias virtutis etiam in hoste mirator, non ut vo- 
luisti, inquit, morieris, Beti, sed quidquid tormentorum in 
captivum inveniri potest, passurum esse te cogita. 27. Ille, 
non interrito modo, sed contumaci quoquo vultu intueus 
regem, nullam ad minas eius reddidit vocem. 28. Tum 
Alexander , videtisne obstinatum ad tacendum ? inquit. 
Num gemi posuit? num supplicem vocem misit? Vincam 
tamen silentium, et si nihil aliud, certe gemitu interpel- 
labo. 29. Ira deinde vertit in rabiem, iam tum peregri- 
nos ritus nova subeunto fortuna. Per talos enim spirantis 
lora traiecla sunt, religatumque ad currum traxere circa 
urbem equi: gloriante rege, Achillem, a quo genus ipse 
deduceret , imitatum se esse poena in hostem capienda. 
30. Lccidero Persarum Arabumquo circa decem millia: 
nec Macedonibus incruenta victoria fuit. Obsidio certe 
non tam claritate urbis nobilitata est , quam geminato 
periculo regis. Qui Aegyptum adire festinans, Amyntam 

cum dcccm triremibus in Macedoniam ad inquisitionem 
novorum militum misit. 31. Namque proeliis etiam se- 
cundis atterebantur copiae, devictarumquc gentium mi- 
liti minor, quam domestico, fides habebatur. 

VII. Aegyptii, olim Persarum opibus infensi (quippe 
(1) avare et superbe imperitatum sibi esse credebant) ad 
spem adventus eius erexerant animos; ulpote qui Amyn- 
tam quoquo , transfugam et cum precario imperio ve- 
nientem , laeti recepissent. 2. Igitur ingens multitudo 
Pelusium , qua intraturus rex videbatur , convenerat. 
Atque ille septimo die , posteaquam a Gaza copias mo- 
verat, in regionem Aegypti, quam nunc Castra Alexan- 
dri vocant , pervenit. 3. Deinde , pedestribus copiis Pe- 
lusium petere iussis, ipse cum expedita delectorum manu 
Nilo amne vectus est: nec sustinuere adventum eius Per- 
sae, defectione quoque perterriti, k. lamque haud procul 
Memphi erat: in cuius praesidio Sataces praetor Darii reli- 
ctus, Orio amne superato, octingenta talenta Alexandro, 
omnemquo regiam supellectilem tradidit, o. A Memphi, 
eodem flumine vectus , ad interiora Aegypti penetrat ; 
compositisque rebus ita, ut nihil ex patrio Aegyptiorum 
more mutaret , adire Iovis Hammonis oraculum statuit. 
0. Iter expeditis quoquo et paucis vix tolerabile ingre- 
diendum erat. Terra coeloquc aquarum penuria: et ste- 
riles arenae iacent ; quas ubi vapor solis accendit , fer- 
vido solo exurente vestigia , intolerabilis aestus existit. 

7. Luctandumque est, non tantum cum ardoro et sicci- 
tate regionis, sed etiam cum tenacissimo sabulo, (2) quod 
praealtum , et vestigio codens , aegre moliuntur pedes. 

8. Haec Aegyptii vero maiora iaetabant. Sed ingens cu- 
pido animum stimulabat adeundi Iovcm , quem generis 
sui auctorem, haud contentus mortali fastigio, aut cre- 
debat esse , aut credi volebat. 9. Ergo cum iis , iiuos 
ducere secum statuerat, secundo amne descendit ad Ma- 
reotim paludem. Eo legati Cyrenensium dona attulere , 
pacem , et ut adiret urbes suas , petentes. Ille , donis 
acceptis, amicitiaquc coniuncta, destinata exsequi pergit. 

(t) tf. Ljv. Hist. rom. xxl, t. 

(2) Quod ueyrc moliuntur pedes. Quod aegre pedes lentant ac 

removent. 

10. Ac primo quidem et sequenti die tolerabilis labor 
Tisus , nondum tam vastis nudisque solitudinibus aditis, 
iam tamen sterili et emoriente terra. 11. Sed ut ape- 
ruere se campi alto obruti sabulo , haud secus quam 
profundum aequor ingressi , terram oculis requirebant. 
12. Nulla arbor, nullum culti soli occurrebat vestigium. 
Aqua etiam defecerat , quam utribus cameli vexerant : 
et in arido solo ac fervido sabnlo nulla erat. 13. Ad 
haec sol omnia incenderat, siccaque et adusta erant ora ; 
quum repente , sive illud Deorum munus , sive casus 
fuit, obductae coelo nubes condidere solem; ingens aestu 
fatigatis, etiamsi aqua deficeret, auxilium. 14. Enirovero, 
ut largum quoquo imbrem excusserunt procellae, proso 
quisque excipere eum ; quidam , ob sitim impotentes sui, 
ore quoque hianti captare coeperunt. 15. Quatriduum per 
vastas solitudines absumptum est. lamque haud procul 
oraculi sede aberant, quum complures corvi agmini oc- 
currunt , modico volatu prima signa antecedentes : et 
modo humi residebant, quum lentius agmen incederet; 
modo se pennis levabant , antecedentium ilerque mon^ 
slrantium ritu. 16. Tandem ad sedem consecratam Deo 
ventum est. Incredibile dictu , inter vastas solitudines 
sita , undique ambientibus ramis , vix in densam um- 
bram cadente sole, contecta est: multique fontes, dul- 
cibus aquis passim manantibus , alunt silvas. 17. Coeli 
quoque mira temperies , verno tempori maxime similis, 
omnes anni partes pari salubritate percurrit. 18. Accolae 
sedis sunt ab Oriente proximi Aelhiopum : in Meridiem 
versus Arabes spectant, (Trogloditis cognomen est) quo- 
rum regio usquo ad Rubrum maro excurrit. 19. At qua 
vergit ad Occidentem , alii Aethiopes colunt, quos Sce- 
nitas vocant: a Septemtrione Nasamones sunt, gens Syr- 
tica, navigiorum spoliis quaestuosa ; quippe obsident li- 
tora,et aestu destituta navigia nolis sibi vadis occupant. 
20. Incolae nemoris, quos Hammonios vocant, dispersis 
tuguriis habitant: medium nemus pro arce habent, tri- 
plici muro circumdatum. 21. Prima munitio tyrannorum 
veterem regiam clausit: in proxima coniuges eorum cum 
liberis et pellicibus habitant; bic quoque Dei oraculum 
est: ultima munimenta satellitum armigerorumque sedes 

erant. 22. Est etiam aliud Hammonis nemus; in medio 
habet fontem; aquam Solis vocant: snb lucis ortum te- 
pida manat ; medio die , quum vehementissimus est 
calor, frigida eadem fluit; inclinato in vesperam, cale- 
scit ;• media nocte fervida exaestuat ; quoque propius nox 
vergit ad lucem, mullum ex nocturno calore decrescit; 
donec sub ipsum diei ortum assueto tepore languescat. 
23. Id, quod pro Deo colitur, non eandem effigiem ha- 
bet, quam vulgo Diis artifices accommodaverunt : umbi- 
lico [tenus arieti] similis est habitus, smaragdo et gem- 
mis coagmentatus. 24. Hunc , quum responsum petitur, 
navigio aurato gestant sacerdotes , multis argenteis pa- 
teris ab utroque navigii latere pendentibus. Sequuntur 
matronae virginesque, patrio more inconditum quoddara 
carmen canentes, quo propitiari lovem credunt, ut cer- 
tum edat oraculum, 23. Ac tum quidem regem pronius 
adeuntem maximus natu e sacerdotibus filium appellat, 
hoc nomen illi parentem lovem reddere affirmans. Ille 
vero et accipere se ait , et agnoscere , humanae sortis 
oblitus. 26. Consuluit deinde , an totius orbis imperium 
fatis sibi destinaret pater? Vates, aeque in adulationem 
compositus, terrarum omnium rectorem fore ostendit. 
27. Post haec institit quaerere , an omnes parentis sui 
interfectores poenas dedissent. Sacerdos parentem eius 
negat ullius scelere posse violari: Philippi autem omnes 
interfectores luisse supplicia : adiecit , invictum fore , 
donec excederet ad Deos. 28. Sacrificio deinde facto , 
dona et sacerdotibus et Deo data sunt ; permissum<pie 
amicis, ut ipsi quoque consulerent lovem. Nihil amplius 
quaesiverunt , quam an auctor esset sibi divinis hono- 
ribus colendi suum regem ? Hoc quoque acceptum fore 
Iovi vates respondit, [ut ipsi victorem regem divino ho- 
nore colerent]. 29. Vere et (1) salubriter aestimanti fidem 
oraculi , vana profecto responsa videri potuissent : sed 
fortuna , quos uni sibi credere coggit , magna ex parte 
avidos gloriae magis, quam capaces facit. 30. Iovis igi- 
tur filium se non solum appellari passus est, sed etiam 
iussit : rerumque gestarum famam , dum augere vult 

( I ) Salubriter. Sana mente , recto iudicio. 

tali appellatione , corrupit. 31. Et Macedones , assueti 
quidem regio imperio, sed maiore libertatis umbra, quam 
ceterae gentes, immortalitatem affectantem contumacius, 
nuam aut ipsis expediebat , aut regi , aversati sunt. 
32. Sed haec suo quaeque tempori reserventur. Nunc 
cetera exsequi pergam. 

VII 1. Alexander , ab Hammone rediens , ut ad Ma- 
reotim paludem , haud procul insula Pharo sitam , ve- 
nit , contemplatus loci naturam, primum in ipsa insula 
statuerat urbem novam condere. 2. Inde , ut apparuit , 
magnae sedis insulam haud capacem, elegit urbi locum, 
ubi nunc est Alexandria , appellationem trahens ex no- 
mine auctoris. Complexus quidquid loci est inter paludem 
et mare , octoginta stadiorum muris ambitum destinat ; 
et, qui aedifleandae urbi praeessent, relictis, Memphim 
petit. 3. Cupido, haud iniusta quidem, ceterum intem- 
pestiva , incesserat , non interiora modo Aegypti , sed 
etiam Aethiopiam invisere. Memnonis Tithonique cele- 
brata regia cognoscendae vetustatis avidum trahebat , 
paene extra terminos solis. 4. Sed imminens bellum , 
cuius multo maior supererat moles , otiosae peregrina- 
tioni tempora exemerat. Itaque Aegypto praefecit Aeschy- 
lum rhodium, et Peucesten macedonem, quatuor millibus 
militum in praesidium regionis eius datis: claustra Nili 
fluminis Polemonem tueri iubet; triginta ad hoc triremes 
datae. 5. Africae deinde, qua Aegypto iuncta est, prae- 
positus Apollonius: vectigalibus eiusdem Africae Aegy- 
ptique, Cleomenes. Ex finitimis urbibus commigrare Ale- 
xandriani iussis , novam urbem magna multitudine im- 
plevit. 6. Fama est, (1) quum rex urbis futurae muros 
polenta , ut Macedonum mos est , destinasset , avium 
greges advolasse et polenta esse pastas : quumque id 
omen pro tristi a plerisque esset acceptum, respondisse 
vates , magnam illam urbem advenarum frequentiam 
culturam , multisque eam terris alimenta praebituram. 
7. Regem , quum secundo amne deflueret , assequi cu- 
piens Hector , Parmenionis filius , eximio aetatis flore , 

(t) Quum rex .... muros polenta .... destinasset. Quum rex urbis 
muros polenta circumscripsisset. 

in paucis Alexandro carus, parvum navigium conscen- 
dit, pluribus, quam capere posset, impositis. 8. Itaque 
mersa navis omnes destituit: Hector, diu flumini oblu- 
ctatus , quum madens vestis et adstricti crepidis pedes 
natare prohiberent, in ripam tamen semianimis evasit: 
et ut primum fatigatus spiritum laxavit, quem metus et 
periculum intenderant , nullo adiuvante (quippe (1) in 
diversum evaserant alii ) exanimatus est. 9. Rex amissi 
eius desiderio vehementer afflictus est : repertumque cor- 
pus magnifico extulit funere. Oneravit hunc dolorem 
nuntius mortis Andromachi , quem praefecerat Syriae : 
vivum Samaritae cremaverant. 10. Ad cuius interitum 
vindicandum, quanta maxima celeritate potuit, conten- 
dit : advenientique sunt traditi tanti sceleris auctores. 
11. Andromacho deinde Memnona substituit; affectis 
supplicio, qui praetorem interemerant. Tyrannos, inter 
eos Methymnaeorum Aristonicum et Chrysolaum , popu- 
laribus suis tradidit: quos illi [e muris] ob iniurias tor- 
tos necaverunt. 12. Atheniensium deinde , Iihodiorumque 
et Chiorum legatos audit. Athenienses victoriam gratu- 
labantur ; et , ut captivi Graecorum suis restitueren- 
tur, orabant : Rhodii et Chii de praesidio querebantur. 
Omnes aequa desiderare visi , impetraverunt. 13. Mity- 
lenaeis quoque ob egregiam in partes suas fidem et pe- 
cuniam, quam in bellum impenderant, obsides reddidit, 
et magnam regionem finibus eorum adiecit. 14. Cypriorum 
quoque regibus , qui et a Dario defecerant ad ipsum , et 
oppugnanti Tyrum miserant classem , pro merito honos 
hanitus est. 15. Amphoteras deinde , classis praefectus , 
ad liberandam Cretam missus , (namque et Persarum et 
Spartanorum armis pleraque eius insulae obsidebantur) 
ante omnia mare a piraticis classibus vindicare iussus : 
quippe obnoxium praedonibus erat, in bellum utroque 
rege converso. 16. His compositis , Herculi tyrio ex 
auro crateram cum triginta pateris dicavit : imminens- 
que Dario, (2) iter ad Euphratem pronuntiari iussit. 

(1) In diversum evaserant alii. In partem diversam pervenerant alii. 

(2) Iter ad Euphratem pronuntiari iussit. Iler ad Euphratem edici 
iussit. 

IX. At Darius, quum [abi Aegypto devertisse in Afri- 
cam hostem comperisset , dubitaverat , utrumne circa 
Mesopotamiam subsisteret, an interiora regni sui peteret, 
haud dubie potentior auctor praesens futurus ultimis 
gentibus impigre bellum capessendi , quas aegre per 
praefectos suos moliebatur. 2. Sed ut idoneis auctoribus 
tama vulgavit, Alexandrum cum omnibus copiis, quam- 
cumque ipse adisset regionem, petiturum; haud ignarus, 
quam cum strenuo res esset, omnia longinquarum gen- 
tium auxilia llabylonem contrahi iussit. Bactriani, Scy- 
Ihaeque , et Indi convenerant : nam et ceterarum gen- 
tium copiae partibus simul adfuerunt. 3. Ceterum , quum 
dimidio ferme maior esset exercitus, quam in Cilicia 
fuerat, multis arma deerant; quae summa cura compa- 
rabantur. Equitibus equisque tegumenta erant ex ferreis 
laminis, serie inter se connexis: queis antea praeter iacula 
nihil dederat, scuta gladiique adiiciebantur : k. equorum 
domandi greges peditibus distributi. sunt, ut maior pri- 
stino esset equitatus : ingensque , ut crediderat , terror 
hostium, ducentae falcatae quadrigae, unicum illarum 
gentium auxilium , secutae sunt. o. Ex summo temone 
hastae praefixae ferro eminebant: utrimque a iugo ter- 
nos direxerant gladios: et inter radios rotarum plura 
spicola eminebant in adversum: aliae deinde falces sum- 
mis rotarum orbibus haerebant ; et aliae in terram de- 
missae, quidquid obvium concitatis equis fuisset, ampu- 
taturae. 6. Hoc modo instructo exercitu ac perarmato , 
Babylone copias movit. A parte dextra erat Tigris, no- 
bilis fluvius ; laevam tegebat Euphrates : agmen Meso- 
potamiae campos impleverat. 7. Tigri deinde superato , 
quum audisset haud procul abesse hostem , Satropatem 
equitum praefectum cum mille delectis praemisit. 8. Ma- 
zaco praetori sex millia data , quibus hostem transitu 
amnis arceret; eidem mandatum, ut regionem, quam 
Alexander esset aditurus , popularetur atque ureret ; 
quippe credebat, inopia debeltari posse nihil habentem, 
nisi quod rapiendo occupasset : ipsi antem commeatus , 
alii terra, alii Tigri amne, subvehebantur. 9. lam per- 
venerat ad Arbela vicum , nobilem sua clade facturas. 
Hic commeatuum sarcinarumque maiore parte deposita, 

Lycum amnem ponle iunxit, et per dies quinque, sicut 
ante Euphratem , traiecit exercitum. 10. Inde octoginta 
fere stadia progressus , ad alterum amnem, ( Bumelo 
nomen est) castra posuit. Opportuna explicandis copiis 
regio erat, equitabilis et vasta planities. Ne stirpes qui- 
dem et brevia virgulta operiunt solum: liberque prospe- 
ctus oculorum, et ad ea, quae procul recessere, permit- 
titur. Itaque si qua campi eminebant , iussit aequari , 
totumque fastigium extendi. 11. Alexaudro, qui nume- 
rum coniarum eius, quantum procul coniectari poterat, 
aestimabant , vix fecerunt (idem , tot millibus caesis , 
maiores copias esse reparatas. 12. Ceterum omnis peri- 
culi, et maxime multitudinis contemptor, undecimis ca- 
stris pervenit ad Euphratem: quo pontibus iuncto, equites 
primos ire, phalangem sequi iubet: Mazaeo, qui ad in- 
hibendum transitum cum sex millibus equitum occurre- 
rat , non auso periculum sui facere. 13. Paucis deinde, 
non ad quietem, sed ad reparandos animos, diebus datis 
militi , strenuo hostem insequi coepit , metuens , ne in- 
teriora regni sui peteret , sequendusque esset per loca 
omni solitudine atque inopia vasta. 14. Igitur quarto die 
praeter Arbela penetrat ad ligrim. Tota regio ultra am- 
nem recenti fumabat inceudio ; quippe Mazaeus , quac- 
cumquc adierat, haud secus quam hostis urebat. Io. Ac 
primo , caligiue, quam fumus effuderat, obscurante lu- 
cem , insidiarum metu substitit : deinde ut speculatores 
praemissi tuta omnia nuntiaverunt, paucos equitum ad 
lentandum vadum fluminis praemisit : cuius altitudo 
primo summa equorum pectora, mox ut in medium al- 
veum ventum est , cervices quoque aequabat. 1G. Nec 
sane alius ad Orientis plagam tam violentus invehitur; 
multorum torrentium non aquas solum , sed etiam saxa 
sccum trahens. Itaque a celeritate, qua defluit, Tigris 
nomen est inditum, quia persica lingua tigrini sagittam 
appellant. 17. Igitur pedes , velut divisus in cornua , 
circumdato equitatu , levatis super capita armis haud 
aegre ad ipsum alveum penetrat. 18. Primus inter pe- 
dites rex egressus in ripam, vadum militibus manu, 
quando vox exaudiri non poterat, ostendit. Sed gradum 
firmare vix poterant, quum modo saxa lubrica vestigium 

fallerent, modo rapidior unda subduceret. 19. Praecipuus 
erat labor eorum, qui humeris onera portabant: quippe 
quum semetipsos regere non possent, in rapidos gurgites 
incommodo onere auferebantur : et dum sua quisque spo- 
lia consequi studet, maior inter ipsos, quam cum amne, 
orta luctatio est : cumulique sarcinarum passim fluitan- 
tes , plerosque perculerant. 20. Rex monere , ut satis 
haberent, arma retinere; celera se redditurum. Sed ne- 
que consilium , neque imperium accipi poterat : obstre- 
pebat hinc metus , praeter hunc , invicem natantium 
mutuus clamor. 21. Tandem , qua leniore tractu amnis 
aperit vadum , emersere : nec quidquam praeter paucas 
sarcinas desideratum est. 22. Deleri potuit exercitus , si 
quis ausus esset vincere : sed perpetua fortuna regis 
avellit inde hostem. Sic Granicum , tot millibus equitum 
peditumque in ulteriore stantibus ripa , superavit : sic 
angustis in Ciliciae callibus tantam multitudinem hostium. 
23. Audaciae quoque , qua maxime viguit , ratio minui 

f iotest ; quia numquam in discrimen venit , an temere 
ecisset. Mazaeus , qui , si transeuntibus flumen super- 
venisset, haud dubie oppressurus fuit, in compositos in 
ripa demum , et iam perarmatos , adequitare coepit. 
2v. Mille admodum equites praemiserat. Quorum pau- 
citate Alexander explorata, deinde contemta, praefectum 
Paeonum equitum Aristona laxatis habenis invehi iussit. 
25. Insignis eo die pugna equitum , et praecipue Ari- 
stonis, fuit: praefectum equitatus Persarum Satropatem, 
directa in gutture hasta transfixit ; fugientemque per 
medios hostes consecutus, ex equo praecipitavit, et ob- 
luclanti caput gladio demsit; quod relatqm magna cum 
laude ante regis pedes posuit. 

X. Biduo ibi rex stativa habuit: in proximum deinde 
iter pronuntiari iussit. 2. Sed prima fere vigilia luna 
deficiens , primum nitorem sideris sui condidit , deinde 
sanguinis coloro sufTuso lumen omne foedavit : sollicitis- 
que sub ipsum tanti discriminis casum ingens religio , 
et ex ea formido quaedam incussa est. 3. Diis invitis (1) 
in ultimas terras trahi se querebantur. Iam nec flumina 

(t) /n ultimas terras trahi. In extremos orbis lines trahi. 

posse adiri ; nec sidera pristinum praestare fulgorem : 
vastas terras , deserta omnia occurrere : (1) in unius 
hominis lactationem tot millium sanguinem impendi. 
Fastidio esse patriam ; abdicari Philippum patrem ; (2) 
coelum vanis cogitationibus peti. 4. lam prope seditionem 
res erat; quum ad omnia interritus, duces principesque 
militum frequentes adesse praetorio, Acgyptiosque vates, 
quos coeli ac siderum peritissimos esse credebat , quid 
sentirent, expromere iunet. 5. At illi, qui satis scirent, 
temporum orbes implero destinatas vices, lunamque de- 
ficere, (3) quum aut terram subiret, aut sole premere- 
tur ; rationem quidem , ipsis perceptam , non edocent 
vulgus: G. ceterum affirmant, solem Graecorum, lunam 
esse Persarum; quoties illa deficiat, ruinam stragemque 
illis gentibus portendi : veteraque exempla percensent 
Persidis regum, quos adversis Diis pugnasse, lunae osten- 
disset defectio. 7. Nulla res efficacius multitudinem re- 
git, quam superstitio: alioquin impotens, saeva, muta- 
bilis, ubi vana religione capta est, melius vatibus, quam 
ducibus suis, paret. Igitur edita in vulgus Aegyptiorum 
responsa rursus ad spem et fiduciam erexere torpentes. 
8. Rex , impetu animorum utendum ratus , secunda vi- 
gilia castra movit : dextra Tigrim habebat ; a laeva 
montes, quos Gordaeos vocant. 9. Hoc ingresso iter spe- 
culatores, qui praemissi erant, sub lucis ortum Darium 
adventare nuntiaverunt. Instructo igitur milite, et com- 
posito agmine, antecedebat. 10. Sed Persarum (4) mora- 
tores erant milio ferme, qui speciem agminis magni fe- 
cerant : quippe ubi explorari vera non possunt , falsa 
per metum augentur. 11. His cognitis , rex cum paucis 
suorum assecutus agmen refugientium ad suos , alios 

(1) In unius hominis iactationem. Oh immodicam gloriae cupiditatem 
unius liominis. Nos;. Per Vambizione di un solo uomo. 

(2) Coelum vanis cogitationibus peti. Immortalitatem vanis cogitatio- 
nibus affectari. 

(.1) Quum aut terram subiret, aut sole premeretur. Quum aut subter 
orbem terrae iret , nut sole tegeretur. 

(i) Persarum moratores. Alii tegunt metatores , alii exploratores. 
Sed vetustiores codices habent: moratores. Ita autem appellati fuisse 
dicuntur qui exercitum praecederent, et primum hostium impetum 
morarentur. 

cepit: cquilesquo praemisit simul speculatum, simul ut 
ignem , quo barbari cremaverant vicos , exstinguerent. 
12. Quippe fugientes raptim tectis acervisque frumenti 
iniecerant (laminas: quae quum in summo haesissent, 
ad inferiora nondum penetraverant. 13. Exstincto igitur 
igne , plurimum frumenti repertum est : copia aliarum 
quoque rerum abundare coeperunt. Ea res ipsa militi 
ad persequendum hostem animum incendit: quippe urente 
et populante eo terram, festinandum erat, ne incendio 
cuncta praeriperet. 14. In rationem ergo necessitas versa; 
quippe Mazaeus, qui antea per otium vicos incenderat, 
iam fugere contentus , pleraque inviolata hosti reliquit. 
15. Alexander haud longius centum quinquaginta stadiis 
Darium abesse compererat. Itaque ad satietatem quoque 
copia commeatuum instructus, quatriduo in eodem loco 
substitit. 1G. Interceptae deinde Darii literae sunt, qui- 
bus graeci milites sollicitabantur, ut regem interficerent 
aut proderent : dubitavitque , an eas pro concione reci- 
taret , satis confisus Graecorum quoque erga se bene- 
volentiae ac fidei. 17. Sed Parmenio deterruit; non esse 
talibus promissis imbuendas aures militum ; patere vel 
unius insidiis regem: nihil nefas esse avaritiae. 18. Se- 
cutas consilii auctorem, castra movit. Iter facienti spado 
unus ex captivis, qui Darii uxorem comitabantur, defi- 
cere eam nuntiat , et vix spiritum ducere. 19. Itineris 
continui labore animique aegritudine fatigata, inter so- 
crus et virginum filiarum manus collapsa erat ; deinde 
et exstincta. Id ipsum nuntians alius supervenit. 29. Et 
rex haud secus , quam si parentis suae mors nuntiata 
esset, crebros edidit gemitus: lacrimisque obortis, quales 
Darius profudisset, in tabernaculum, in quo mater erat 
Darii , defuncto assidens corpori , venit. 21. Hic vero 
renovatus est moeror, ut prostratam humi vidit. Recenti 
malo priorum quoque admonita , receperat in gremium 
adultas virgines , magna quidem mutui doloris solatia , 
sed quibus ipsa deberet esse solatio. 22 In conspectu 
erat nepos parvulus , ob id ipsum miserabilis , quod non- 
dum sentiebat calamitatem, maxima ex parte ad ipsum 
redundantem. 23. Crederes, Alexandrum inter suas ne- 
cessitudines flere, et solatia non adhibere, sed quaerere. 

*7 

Cibo cerie abstinuit: omnemque honorem funeri, patrio 
Persarum more, servavit : dignus hercule , qui nunc 
quoque tantum mansuetudinis et continentiae ierat iru- 
ctum 2 k Semel omnino eam viderat, quo die capta 
est; nec ut ipsam, sed ut Darii matrem videret: exi- 
miamque pulchritudinem formae eius non libidinis ha- 
buerat incitamentum, sed gloriae. 2o. h spadonibus, qui 
circa reginam erant , Tyriotes , inter trepidationem lu- 
gentium elapsus per eam portam, quae, qu.a ab hoste 
aversa erat levius custodiebatur , ad Dari, castra per- 
venit : exceptusquc a vigilibus , in tabernaculum regis 
perducitur, gemens et veste lacerata, -b. Quem ut con- 
spexit Darius, multiplici doloris exspectatione commotus, 
et quid potissimum timeret, incertus, } ullus tuus, in- 
quit, nescio quod ingens malum praefert : sed cave msen 
hominis auribus parcas. Didici erum esse infelix r et saepe 
calamitatis solatium est , nos se sortem suam. Ii. Aium , 
quod maxime suspicor et loqui Umeo , ludibria meorum nun- 
tiaturus es, mihi et ut credo, ipsis quoque, omni graviora 
supplicio? 28. Ad haec Tyriotes, istud quidem procul 
abest , inquit : quantuscumque enim reginis honor ab tis 
qui parent haberi potest, tuis a victore servatus est : sed. 
uxor tua paullo ante excessit e vita. 20. Ium vero non 
gemitus modo, sed etiam eiulatus, totis castris exaudie- 
bantur : nec dubitavit Darius , quin interfecta esset , 
quia nequisset contumeliam pati. Esclamalquc amens 
dolore: quod ego tantum nefas commisi, Alexander, quem 
tuorum propinquorum necavi, ut hanc vicem saevitiae meae 
reddas ? Odisti me , non quidem provocatus ; sed finge , 
iustum intulisse te bellum; cum feminis ergo agefe tebue- 
ras 7 30 Tyriotes affirmare per Deos patrios , nihil in 
eam gravius esse consultum : ingemuisse etiam Alexan- 
drum morti , et non parcius flevisse , quam ipse lacri- 
maret. 31. Ob haec ipsa amantis animus in sollicitudi- 
nem suspicionemquo revolutus est, desiderium c . a P t,vac 
profecto a consuetudine stupri ortum esso coniectans. 
32 Submotis igitur arbitris, uno dumtaxat i yriote re 
lento, iam non flens, sed suspirans, videsne, inquit 
Turiote, locum mendacio non esse? tormenta hic lam crunl, 
sed ne exspectaveris per Deos , si quid tui tibi regis icvc- 

rentiae est; num, quod et scire c.rpeto, et quaerere pudet, 
ausus est et dominus et invenis? 33. Ille quaestioui corpus 
offerre, Deos testes invocare, caste sancteque babitaui 
esse reginam. 31. Tandem ut fides facta est, vera esse 
quae affirmaret spado, capite velato diu flevit: manau- 
tibusque adhuc lacrimis , veste ab ore reiecta , ad coe- 
lum manus tendens, Dii patrii, inquit, primum mihi 
stabilite regnum : deinde , si ({e me iam transactum est , 
precor, ne quis potius Asiae rex sit, quam iste tam iustus 
nostis , tam misericors victor. 

XI. Itaque quamquam , pace frustra bis petita, omnia 
in bellum consilia converterat; victus tamen continentia 
hostis, ad novas pacis conditiones ferendas decem lega- 
tos, cognatorum principes, misit: quos Alexander, con- 
silio advocato , introduci iussit. 2. E quibus maximus 
natu, Darium, inquit, ut pacem a te iam hoc tertio pe- 
teret, nulla vis subegit, sed iustitia et continentia tua ex- 
pressit .. 3. Matrem , coniugem , liberosque eius , nisi quod 
sine illo sunt , captos esse non sensit ; pudicitiae earum , 
quae supersunt , curam haud secus quam parens agens , 
reginas appellas; speciem pristinae fortunae retinere pateris. 
4. Vultum tuum video , qualis Darii fuit , quum dimitte- 
remur ab eo : et ille tamen uxorem , tu hostem luges. Iam 
in acie stares, nisi cura te sepulturae cius moraretur. Ecquid 
mirum est, si tam ab amico animo pacem petit? quid opus 
est armis, inter quos odia sublata sunt? 5. Antea imperio 
tuo finem destinabat Ualgn amnem, qui Lydiam terminat. 
6. Nunc , quidquid inter Hellespontum et Euphraten est , 
in dotem filiae offert , quam tibi tradit ; Ochum filium , 
quem habes, pacis et fidei obsidem retine : matrem et duas 
virgines filias redde ; pro tribus corporibus triginta millia 
talentum auri precatur accipias. 7. Nisi moderationem animi 
tui notam haberem , non dicerem hoc esse tempus , quo 
pacem non dare solum, sed etiam occupare deberes. Respice , 
quantum post te reliquans ; intuere , quantum petas. 8. Pe- 
riculosum est praegrave imperium : difficile est continere , 
quod capere non possis. Videsne , ut navigia, quae modum 
excedunt , regi nequeant ? 9. Nescio , an Darius ideo tam 
multa amiserit , quia nimiae opes magnae iacturae locum 
faciunt. Facilius est, quaedam vincere, quam tueri. Quam 

Hercule expeditius manus nostrae rapiunt , quam continent! 

Ipsa mors uxoris Darii tc admonere potest , minus iam mi- i 

sericordiac tuae licere , quam licuit. 10. Alexander, legatis , 

excedere tabernaculo iussis, quid placeret, ad consilium 
refert. Diu nemo , quid sentiret , ausus est dicere , in- 
certa regis voluntate. 11. Tandem Parmenio, « ante sua- 
sisse » ait, « ut captivos apud Damascum redimentibus 
redderet; ingentem pecuniam potuisse redigi ex iis, qui 
mulli vincti virorum fortium occuparent manus. 12. Et 
nunc magnopere consere, ut unam anum et duas puellas, 
itinerum agminumquo impedimenta , triginta millibus 
talentis auri permutet. 13. Opimum regnum occupari 

f iossc conditione, non bello; nec quemquam alium inter 
strum et Euphraten possedisse terras ingenti spatio in- 
tervalloque discretas. Macedoniam quoque respiceret po- 
tius , quam Bactra et Indos intueretur ». 1 *. Ingrata 
oratio rogi fuit. Itaque , ut linem dicendi fecit : et ego, 
inquit, pecuniam quam gloriam mallem, si Parmenio es- 
sem. Nunc Alexander, de paupertate securus sum: et me 
non mercatorem memini esse, sed regem. 15. Nihil quidem 
Habeo venale ; sed fortunam meam utique non vetulo. Ca,- 
ptivos si placet reddi, honestius dono dabimus, quam pretio 
remittemus. 16. Introductis deinde legatis ad hunc modum 
respondit; Nuntiate Dario, [gratiarum actionem avud ho- 
stem supervacaneam esse: et] me , quae fecerim clementer 
et liberalitcr, non amicitiae eius tribuisse , sed naturae meae: 

[nec adversus calamitates , sed adversus hostium vires con- 
tendere]. 17. Bellum cum captivis et feminis gerere non so- 
leo : armatus sit oportet , quem oderim. 18. Quod si saltem 
pacem bona fide peteret , deliberarem forsitan , an darem. 

Verum cnimvero , quum modo milites meos literis ad pro- 
ditionem , modo amicos ad perniciem meam pecunia solli- 
citet ; ad internecionem mihi persequendus est , non ut iu- 
stus hostis, sed ut percussor veneficus. 19. Conditiones vero 
pacis, quas fertis, si accepero, victorem eum faciunt. Quae 
post Euphraten sunt , liberalitcr donat. Ubi igitur mv af- 
famini? nempe ultra Euphraten sum. Summum ergo dotis , 
quam promittit, terminum castra mea transeunt. Hinc me 
depellite, ut sciam vestrum esse, quod ceditis. 20. Eadem 
liberalitate dat mihi filiam suam: nempe quam scio alicui 

nervorum eius nupturam. Multum vero mihi praestat , si me 
Mazaeo generum praeponit! 21. Ite, nuntiate regi vestro: 
et quae amisit , et quae adhuc habet , praemia esse belli : 
T (1) hoc regente utriusque terminos regni, id quemque ha- 
biturum , quod proximae lucis assignatura fortuna est. 
22. [Et me in Asiam non venisse , ut ab aliis acciperem , 
sed ut aliis darem. Si secundus et non par mihi vellet ha- 
beri , facerem forsitan , quae petit. Ceterum nec mundus 
duobus solibus potest regi , nec duo summa regna salvo 
statu terrarum potest habere. 23. Proinde aut deditionem 
hodie, aut in crastinum bellum paret: nec aliam sibi, quam 
expertus est , polliceatur fortunam]. 2't. Legati respondent: 
■ quum bellum in animo sit, (2) facere eum simpliciter, 
quod spe pacis non frustraretur. Ipsos petere, quampri- 
mum dimittantur ad regem: eum quoque bellum parare 
debere. Dimissi nuntiant , adesse certamen. 

XII. Illo quidem confeslim Mazaeum cum Iribus mil- 
libus equitum ad itinera , quae hostis petiturus erat , 
occupanda praemisit 2. Alexander , corpori uxoris eius 
iuslis persolutis, omnique graviore comitatu intra eadem 
munimenta cum modico praesidio relicto, ad hostem con- 
tendit. 3. Duo cornua divisa erant peditum, in utrumque 
latus equite circumdato: impedimenta sequebantur agmen, 
i. Praemissum deinde cum citis equitibus Mcnidam iubet 
explorare, ubi Darius esset. At ille, quum Mazaeus haud 
procul consedisset , non ausus ultra procedere, nihil aliud, 
quam fremitum hominum hinnitumque equorum, exau- 
disse nuntiat. 5. Mazaeus quoque, conspectis procul ex- 
ploratoribus, in castra se recepit, adventus hostium nun- 
tius. Igitur Darius , qui in patentibus campis decernere 
, optabat, armari militem iubet, aciemque disponit. 6. in 
laevo cornu Bactriani ibant equites (3) mille admodum; 
Dahae totidem : et Arachosii Susiique qualuor millia 

(f) Hoc regente utriusque terminos regni. Hoc bello definiente utrius- 
<|ue re"ni terminos. 

(2) Facere cum simpliciter, quod spe pacis non frustraretur. Eum, 
idest Darium bellum facere sine ‘dolo , propterea quod spe pacis non 
frustraretur. 

(5) Mille admodum. Qui millenarium numerum non excedebant. Nos: 
Mille in lutti. 

explebant. Hos centum falcati currus sequebantur. Pro- 
ximus quadrigis erat Bessus, cum octo millibus equitum 
item Bactrianis. 7. Massagetae duobus millibus agmen 
eius claudebant. Pedites his plurium gentium non mixtos, 
sed suae quisque nationis iunxerat copias. Persas deinde 
cum Mardis Sogdianisque Ariobarzanes et Orobates du- 
cebant. 8. Illi partibus copiarum, summae Orsines prae- 
erat , a septem Persis oriundus , ad Cyrum quoque no- 
bilissimum regem originem sui referens. 9. Hos aliae 
gentes, ne sociis quidem satis notae, seqnebantur. Post 
quas quinquaginta quadrigas Phradates magno Caspiar 
norum agmine antecedebat. Indi ceterique rubri maris 
accolae , (1) nomina verius quam auxilia , post currus 
erant. 10. Claudebatur hoc agmen aliis falcatis curribus 
quinquaginta : quis peregrinum militem adiunxerant. 
Hunc Armenii, quos minores vocant; Armenios Baby- 
lonii ; utrosque Belitae , et qui montes Cossaeorum iu- 
colebant, sequebantur. 11. Post hos ibant (lortuae, gentis 
quidem Euboicae, Medos quondam secuti, sed iam de- 
generes, et patrii moris ignari. Applicuerat his Phrygas 
et Cataonas. Parthyaeorum deinefe gens , incolentium 
terras, quas nunc Parthi Scythia profecti tenent, clau- 
debant agmen. Haec sinistri corpu acies fuit. 12. Dex- 
trum tenebat natio maioris Armeniae, Cadusiique, et Cap- 
padoces , et Syri , et Medi. His quoque falcati currus 
erant quinquaginta. 13. Summa totius exercitus, equites 
[centum] quadraginta quinque millia: pedestris acies [sex] 
cenla millia expleverat. Hoc modo instructi decem stadia 

E rocedunt: iussique subsistere, armati hostem exspecta- 
ant. 14. Alexandri exercitum pavor , cuius causa non 
suberat, invasit: quippe (2) lymphati trepidare coeperunt, 
omnium pectora occulto metu percurrente. Coeli fulgor 
tempore aestivo ardenti similis internitens , ignis prae- 
buit speciem: flammasque ex Darii castris splendere, 
velut illati temere praesidiis, credebant. 15. Quodsi per- 
culsis Mazaeus , qui praesidebat itineri , supervenisset , 
ingens clades accipi potuit. Ille segnis in eo quem oc- 

(I) Nomina verius quam auxilia. Qui copiarum numerum potiusquam 
robur augebant. Nomine potius quam re milites. 

(2) Lymphati. Poetica vox pro eo quod est attonili, exsternati. 

cupaverat tumulo sedit, contentus non lacessi. 16. Ale- 
xander , cognito pavore exercitus , signum ut consiste- 
rent dari , ipsos arma deponere , ac levare corpora iu- 
bet, admonens, nullam subiti causam esse timoris; ho- 
stem procul stare. 17. Tandem compotes sui , pariter 
arma et animos recepere: nec quidquam ex praesenti- 
bus tutius visum est , quam eodem loco castra munire. 

18. Postero die Mazaeus , qui cum delectis equitum in 
edito colle, ex quo Macedonum prospiciebantur castra, 
consederat, sive metu, sive quia speculari modo iussus 
erat, ad Darium rediit. 19. Macedones eum ipsum col- 
lem , quem deseruerat , occupaverunt : nam et tutior 
planitie erat, et inde acies hostium, quae in campo ex- 
plicabatur, conspici poterat. 20. Sed caligo, quam circa 
liumidi effuderant montes, universam quidem rei faciem 
non abstulit ; ceterum agminum discrimina atque ordi- 
nem prohibuit perspici. Muttiluda inundaverat campos: 
1'remitusque tot miliium etiam procul stantium aures im- 
pleverat. 21. Fluctuari animo rex, et modo suum, modo 
Parmenionis consilium sera aestimatione perpendere ; 
quippe eo ventum erat , unde recipi exercitus , nisi vi- 
ctor , sine clade non posset. 22. [Movebat etiam eum • 
multitudo hostium, respectu paucitatis suae geniis: sed 
interdum reputabat , quantas res cum hac gente gessis- 
set , quantosque populos fudisset. Itaque , quum spes 
melum vinceret , periculosius bellum differre ratus , ne 
desperatio suis cresceret]; dissimulato eo, mercenarium 
equitem ex Paeonia praecedere iubet. 23. Ipse phalan- 
gem, sicut antea dictum est, in duo cornua extenderat: 
utrumque cornu equites tegebant, lamque nitidior lux , 
discussa caligine , aciem hostium ostenderat ; et Mace- 
dones, sive alacritate, sive taedio exspectationis, ingen- 
tem, pugnantium more, edidere clamorem. Iledditus et 
a Persis , nemora vallesque circumiectas terribili sono 
impleverat. 24. Nec iam contineri Macedones poterant, 
quin cursu quoque ad hostem contenderent. Melius adhuc 
ratus in eodem tumulo castra munire, vallum iaci iussit : 
strenueque opere perfecto , in tabernaculum , ex quo 
tota acies hostium conspiciebatur, secessit 

XIII. Tum vero universa futuri discriminis facies in 

oculis erat : armis insignibus equi viriquo splendebant : 
et, omnia intentiore cura praeparari apud hostem, sol- 
licitudo praetorum agmina sua interequitantium osten- 
debat: 2. ac pleraque inania, sicut fremitus hominum, 
equorum hinnitus, armorum internitentium fulgor, sol- 
licitam exspectatione mentem turbaverant. 3. Igitur sive 
dubius animi, sive ut suos experiretur, consilium adhi- 
bet: quid optimum factu esset, exquirens. 4. Parmenio, 
perilissimus inter duces artium belli , (1) furto , non 
proelio, opus esse censebat: intempesta nocte opprimi 
posse hostes; discordes moribus, linguis, ad haec somno 
et improviso periculo territos , quando in nocturna tre- 
pidatione coituros? 5. At interdiu primum terribiles oc- 
cursuras facies Scytharum Baclrianorumque : hirta illis 
ora, et intonsas comas esse; praeterea eximiam vasto- 
rum magnitudinem corporum. Vanis et inanibus militem 
magis quam iuslis formidinis causis moveri. 6. Deinde 
tantam multitudinem circumfundi paucioribus posse. Non 
in Ciliciae angustiis, et inviis callibus, sed in .aperta et 
lata planitie dimicandum fore. 7. Omnes ferme Parme- 
nioni assentiebanlur: Polypercon haud dubie in eo con- 
silio positam victoriam arbitrabatur. 8. Quem intuens 
rex; (namque Parmenionem, nuper acrius quam vellet 
increpitum , rursus castigare non sustinebat) latrunculo- 
rum, inquit, et furum ista sollertia est, quam praecipitis 
mihi ; quippe illorum votum unicum est , fallere. 9. Meae 
vero gloriae semper aut absentiam Darii , aut angustias 
locorum , aut furtum noctis obstare non patiar : palam 
luce aggredi certum est: malo me fortunae poeniteat, quam 
victoriae pudeat. 10. Ad haec illud quoque accedit : vigilias 
agere barbaros , et in armis stare , ut ne decipi quidem 
possint, compertum habeo. Itaque ad proelium vos parate. 
Sic incitatos ad corpora curanda dimisit. 11. Darius illud, 
quod Parmenio suaserat , hostem facturum esse couie- 
ctans , frenatos equos stare, magnamque exercitus par- 
tem in armis esse, ac vigilias intentiore cura servari ius- 
serat: ergo ignibus tota eius castra fulgebant. 12. Ipse 
cum ducibus propinquisque agmina in armis stantium 


(t) Furio non proelio. Insidiis non proelio. 

circumibat, Solem et Milhren, sacrumque et aeternum 
invocans ignem, « ut illis dignam velere gloria maio- 
rumque monumentis fortitudinem inspirarent. 13. Et 
profecto, si qua divinae opis auguria humana mente 
concipi possent , Deos stare secum. Illos nuper Mace- 
donum animis subitam incussisse formidinem: adhuc lym- 
phatos ferri agique, arma iacientes : expetere praesides 
Persarum imperii deos debitas e vecordibus poenas. 

14. Nec ipsum ducem saniorem esse; quippe ritu fe- 
rarum praedam modo, quam expeteret, intuentem , in 
perniciem , quae ante praedam posita esset, incurrere. » 
Similis apud Macedones quoque sollicitudo erat: noctem- 
que , velut in eam certamine edicto , metu egerunt. 

15. Alexander , non alias magis territus , ad vota et 
preces Arislandrum vocari iubet. Ille in candida veste, 
verbenas manu praeferens, capite velato, (I) praeibat 
preces regi, Iovcm, Minervam Victoriamquo propitianti. 

16. Tunc quidem sacriticio rite perpetrato , reliquum 
noctis adquielurus in tabernaculum rediit. Sed nec som- 
num capere , nec quietem pali poterat. Modo e iugo 
montis aciem in dextrum Persarum cornu demittere agi- 
tabat : modo recta fronte concurrero hosti ; interdum 
haesitare, an potius in laevum torqueret agmen. 17. Tan- 
dem gravatum animi anxietate corpus altior somnus op- 
pressit. larrtque luce orta duces aci accipienda imperia 
convenerant , insolito circa praetorium silentio attoniti : 
18. quippe alias accerserc ipsos , et interdum morantes 
castigare assueverat: tunc ne ultimo quidem rerum dis- 
crimine excitatum esse mirabantur; et non somno quie- 
scere , sed pavore marcere credebant. 19. Non tamen 
quisquam e custodibus corporis intrare tabernaculum au- 
debat: et iam tempus instabat; nec miles iniussu ducis 
aut arma capere poterat , aut in ordines ire. 29. Diu 
Parinenio cunctatus , cibum ut caperent , ipso pronun- 
ciat. lamque exire necesse erat: tunc demum intrat ta- 
bernaculum, saepiusque nomino compellatum, quum voce 
non posset, tactu excitavit. 21. Multa lux , inquit, est: 

(I) Praeibat preces regi. Certum quoddam precationis carmen regi 
dictabat. 

instructam aciem hostis admovit: tuus miles adhuc inermis 
exspectat imperium. Ubi est vigor ille animi tui? nempe 
excitare vigiles soles. 22. Ad haec Alexander : crcdisnc , 
me prius somnum capere potuisse, quam exoneiarem ani- 
mum sollicitudine , quae quietem morabatur? signumque 
pugnae tuba dari iussit. 23. Et quum in eadem admi- 
ratione Parmenio perseveraret , quod securus somnum 
cepisset; minime, inquit, mirum est: ego enim, quum 
Darius terras ureret , vicos exscinderet , alimenta corrum- 
peret, potens mei non eram: 2i. nunc vero quid metuam, 
quum acie decernere paret? Hercule votum meum implevit. 
Sed huius quoque consilii ratio postea reddetur : vos ite ad 
copias , quibus quisque pracest. Ego iam adero , ct quid 
fieri velim, exponam. 23. Raro admodum, admonitu magis 
amicorum, quam metu discriminis adeundi, thorace uti 
solebat. Tunc quoque munimento corporis sumto, pro- 
cessit ad milites. Haud alias tam alacrem viderant re- 
gem: et vultu eius interrito, certam spem victoriae au- 
gurabantur. 26. Atque ille proruto vallo exire copias 
iubet ; aciemque disponit. In dextro cornu locati sunt 
equites, quos (1) agema appellant. Praeerat his Clitus: 
cui iunxit Philotae turmas , ceterosquo praefectos equi- 
tum lateri eius applicuit. 27. Ultima Meleagri ala stabat : 
quam phalanx sequebatur. Post phalangem Argyraspides 
erant: his Nicanor, Parmenionis filius, praeerat. 28. In 
subsidiis cum manu sua Coenos: post eum Orestes Lyn- 
cestcsque. Post illos Polypercon , dux peregrini militis. 
Huius agminis Amyntas princeps erat. Pbilagus Balacros 
regebat, in societatem nuper adseitos. Haec dextri cornu 
facies erat. 29. In laevo Craterus Peloponnensium equites 
habebat, Achaeorum ct Locrensium et Maledn turmis 
sibi adiunclis. Hos Thessali equites claudebant, Philippo 
duce. Peditum acies equitatu legebatur. Frons laevi cornu 
haec erat. 30. Sed no circumiri posset a multitudine , 
ultimum agmen valida manu cinxerat. Cornua quoque 
subsidiis firmavit, non recta fronte, sed a latere positis: 
ut, si hostis circumvenire aciem tcntassel, parata pugnae 

(t) Agema («ripa) in Macedonum exercitu dictum fuit praeslnnUssi- 
morum militum agmen , quod regem tuebatur. 

forent. 31. Hic Agriani erant, quibus Attalus praeerat, 
adiunctis sagittariis Cretensibus. Ultimos ordines avertit 
a fronte, ut totam aciem orbe muniret. Illyrii hic erant, 
adiuncto milite mercede conducto. 32. Thracas quoque 
simul obiecerat leviter armatos. Adeoque aciem versabi- 
lem posuit , ut , qui ultimi stabant , ne circumirentur , 
verti tamen , et in fronte circumagi possent. Itaque non 
prima, quam latera; non latera munitiora fuere, quam 
terga. 33. His ita ordinatis , praecipit , ut , si falcatos 
currus cum fremitu barbari emitterent , ipsi laxatis or- 
dinibus impetum occurrentium silentio exciperent: haud 
dubius , sine noxa transcursuros, si nemo se opponeret. 
Sin autem sine fremitu immisissent , eos ipsi clamore 
terrerent , pavidosque equos telis utrimque suffoderent. 
3i-. Qui cornibus praeerant , extendere ea iussi , ita ut 
nec circumvenirentur , si arctius starent; nec tamen ul- 
timam aciem exinanirent. 33. Impedimenta cum captivis, 
inter quos mater liberique Darii custodiebantur , haud 
procul ab acie in edito colle constituit, modico praesidio 
relicto. Laevum cornu, sicut alias, Parmenioni tuendum 
datum : ipse in dextro stabat. 36. Nondum ad teli ia- 
ctum pervenerant, quum Bion quidam transfuga, quanto 
maximo cursu potuerat, ad regem pervenit: nuntians, 
(1) murices ferreos in terram defodisse Darium, qua ho- 
stem equites emissurum esse credebat ; nolatumque certo 
signo locum, ut fraus evitari a suis posset. 37: Adservari 
transfuga iusso, duces convocat: expositoque quod nun- 
tiatum erat, monet, ut regionem monstratam declinent, 
equitemque periculum edoceant. 38. Celerum hortantem 
exercitus exaudire non poterat, usum aurium intercipiente 
fremitu duorum agminum: sed in conspectu omnium, du- 
ces et proximum quemque interequitans alloquebatur: 
XIV. « Emensis tot terras in spem victoriae, de qua 
dimicandum foret, hoc unum supercsse discrimen. Gra- 
nicum hic amnem , Ciliciaeque montes , et (2) Syriam 
Aegyplumquc praetereuntibus raptas, ingentia spei glo- 
riaeque incitamenta , referebat. 2. Reprehensos ex fuga 

(1) Murices ferreos. Mnchinulas , ferreis cuspidibus inunitas. 

(2) Syriam ,4egyptumque pretereunlibus raptas. Syriam Aegyplum- 
<ju<; hostibus fugientibus raptas. 

Persas pugnaturos , quia fugere non possent. Tertium 
diem iam metu exsangues, armis suis oneratos, in eo- 
dem vestigio haerere. Nullum desperationis illorum maius 
indicium esse, quam quod urbes, quod agros suos ure- 
rent , quidquid non corrupissent, hostium esse confessi. 
3. Nomina modo vana gentium ignotarum ne extimesce- 
rent. Neque enim ad belli discrimen pertinoro , qui ab 
his Scythae, quive Cadusii appellarentur. Ob id ipsum, 
quod ignoti essent, ignobiles esse. 4. Nunquam ignorari 
viros fortes : at imbelles , ex latebris suis erutos , nihil 
praeter nomina afferre. Macedones virtute assecutos, ne 
quis toto orbo locus esset , qui tales viros ignoraret. 
5. Intuerentur barbarorum inconditum agmen : alium 
nihil praeter iaculum habere; alium funda saxa librare: 
paucis iusta arma esse. Itaque illinc pluros stare : hinc 
plures dimicaturos. 6. Nec postulare se, ut fortiter ca- 
pesserent proelium , ni ipse ceteris fortitudinis fuisset 
exemplum. So ante prima signa dimicaturum. Spondere 
pro se , quot cicatrices , totidem corporis decora : scire 
ipsos, unum paene se praedae communis exsortem, in 
illis colendis «rnandisque usurparo victoriae praemia. 
7. Ilaec se fortibus viris dicere. Si qui dissimiles eorum 
essent, illa fuisse dicturum: pervenisse eo, unde fugere 
non possent. Tot terrarum spatia emensis, tot amnibus 
montibusque post tergum obiectis , iter in patriam et 
penates manu esse faciendum. » Sic duces, sic proximi 
militum instincti sunt. 8. Darius in laevo cornu erat , 
magno suorum agmine , delectis equitum peditumque 
stipatus: contcmpseratquc paucitatem hostis, vanam aciem 
esse , extentis cornibus , ratus. 9. Ceterum , sicut curru 
eminebat , dextra laevaque ad circumstantium agmina 
oculos manusque circumferens, Tenorum , inquit, quas 
Oceanus hinc alluit , illinc claudit Hellespontus , paullo 
ante domini, iam non de gloria, sed de salute , et, quod 
saluti praeponitis , de libertate pugnandum est. Ilie dies 
imperium , quo nulla amplius vidit aetas , aut constituet 
aut finiet. 10. Apud Granicum minima virium parte cum 
hoste certavimus: in " ' veipere: 


11. Ventum est eo, unde pulsis ne fugae quidem locus est. 


magna munimenta 



erant. 

Omnia tam diutino bello exhausta post 'tergum sunt: non 
incolas suos urbes , non cultores habent terrae. Coniuges 
quoque et liberi sequuntur hanc aciem , parata hostibus 
praeda , rusi pro carissimis pignoribus corpora opponimus. 

12. Quod mearum fuit partium , exercitum , quem paene 
immensa planities vix caperet , comparavi : equos , arma 
distribui : commeatus , ne tantae multitudini deessent , pro- 
vidi : locum , ih quo acies explicari posset , elegi. 13. Ce- 
tera in vestra potestate sunt : audete modo vincere; famam- 
que , infirmissimum adversus fortes viros telum , contemnite. 
Temeritas est, quam adhuc pro virtute timuistis: quae, ubi 
primum impetum effudit, vclut quaedam animalia amisso 
aculeo , torpet. 14 Hi vero campi deprehendere paucita- 
tem , quam Ciliciae montes absconderant. Videtis ordines 
raros , cornua extenta, mediam aciem vanam et exhaustam : 
nam, ultimi, quos locavit aversos, terga iam praebent. Ob- 
teri mchercule equorum ungulis possunt, etiamsi nil praeter 
falcatos currus emisero. lS. Et bello vicerimus, si vincimus 
proelio : nam ne illis quidem ad fugam locus est : hinc 
Euphrates , illinc Tigris prohibet inclusos. 16. Et quae 
antea pro illis erant, in contrarium conversa sunt. Nostrum 
mobile et expeditum agmen est , illud praeda grave. Im- 
plicatos Crgo spoliis nostris trucidabimus ; eademque res et 
causa victoriae erit et fructus. 17. Quod si quem e vobis 
nomen gentis movet , cogitet , Macedonum illic arma esse , 
non corpora. Multum enim sanguinis invicem hausimus; et 
semper gravior m paucitate iaclura est. 18. Nam Alexan- 
der, quantuscumque ignavis et timidis videri potest, unum 
animal est , et , si quM mihi creditis , temerarium et ve- 
cors , adhuc nostro pavore , quam sua virtute , felicius. 

19. Nihil autem potest esse diuturnum, cui non subest ra- 
tio. Licet felicitas adspirarc videatur , tamen ad ultimum 
temeritati non sufficit. Praeterea breves et mutabiles vices 
rerum siint ; et fortuna numquam simpliciter indulget. 

20. Forsitan ita l)ii fata ordinaverunt , ut Persarum im- 
perium , quod secundo cursu per ducentos triginta annos 
ad summum fastigium evexerant , magno motu concuterent 
magis , quam affligerent ; admonerentque nos fragilitatis hu- 
manae, cuius nimia in prosperis rebus oblivio est. 21. Modo 
Graecis ultro bellum inferebamus : nunc in sedibus nostris ’ 

j ’ T - tamur invicem varietate fortunae. 


capit. '£±. Leterum , cuamsi spes non subessct , necessitas 
tamen stimulare deberet ; ad extrema perventum est. Ma- 
trem meam, duas filias, Ochum in spem huius imperii ge- 
nitum , principes , illam sobolem regiae stirpis , duces ve- 
stros regum instar, vinctos habet : nisi quid in vobis est , 
ipse eqo maiore mei parte captivus sum. Eripite viscera mea 
ex vinculis : restituite mihi pignora , pro quibus ipse mori 
non recuso, parentem, liberos: nam coniugem in illo car- 
cere amisi. 23. Credite , nunc omnes hos tendere ad vos 
manus ; implorare patrios Deos; opem vestram, misericor- 
diam , fidem exposcere , ut servitute , ut compedibus , ut 
precario victu ipsos liberetis. An creditis aequo animo iis 
servire , quorum reges esse fastidiunt? 24. Video admoveri 
hostium aciem: sed quo propius discrimen accedo, hoc mi- 
nus iis , quae dixi , possum esse contentus. Per ego ros 
Deos patrios, aeternumque ignem , qui praefertur altaribus, 
fulgoremque solis intra fines regni mei orientis, per aeter- 
nam memoriam Cgri , qui ademtum Medis Lgdisquc im- 
perium primus in Persidem intulit: vindicate ab ultimo de- 
decore nomen gentemque Persarum. 23. Ite alacres et spe 
pleni , ut , quam gloriam acccjiistis a maioribus vestris , 
posteris relinquatis. Jn dextris vestris iam libertatem , opem, 
spem futuri temporis geritis. Effugit mortem, quisquis con- 
temserit : timidissimum quemque consequitur. 26. Ipse non 
patrio more solum , sed etiam ut conspici possim , curru 
vehor : nec recuso , quo minus imitemini me , sive fortitu- 
dinis exemplum , sive ignaviae fuero. 

XV. Intcrim Alexander , ut el demonstratum a trans- 
fuga insidiarum locum circumiret, ct Dario, qui laevum 
cornu tuebatur , occurreret , agmen obliquum incedere 
iubet. 2. Darius quoquo eodem suum obvertit; Besso ad- 
monito , ut Massagetas equites in laevum Alexandri 
cornu [a latere] invehi iuberet. 3. Ipse ante se falcatos 
currus habebat : quos signo dato universos in hostem 
effudit. Ruebant laxatis habenis aurigae , quo plures 
nondum satis proviso impetu obtererent. V. Alios ergo 
hastae mullum ultra temonem eminentes, alios ab utroque 
latere demissae falces laceravere. Nec sensim Macedones 



mutuo affectamus, una gens non 

cedebant; sed effusa turbaverant fuga ordines. 5. Ma- 
zaeus quoque perculsis metum incussit , mille equitibus 
ad diripienda hostis impedimenta circumvehi iussis; ra- 
tus, captivos quoque, qui simul asservabantur, rupturos 
vincula , quum suos appropinquantes vidissent 6. Non 
fefellerat Parmenioncm, qui in laevo cornu erat. Pro- 
pere igitur Polydamanta mittit ad regem , qui et peri- 
culum ostenderet, et, quid 6eri iuberet , consuleret. 
7. Ille, audito Polydamante, abi, nuntia, inquit, Par- 
mentoni, si acie viceritnus, non nostra solum nos recupe- 
raturos, sed etiam, quae hostium sunt, occupaturos. 8. Pro- 
inde non est quod quidquam virium subducat ex acie ; sed, 
ut me et Philippo patre dignum est, contempto sarcinarum 
damno, fortiter ditnicet. 9. Interim Barbari impedimenta 
turbaverant; caesisque plerisque custodum, captivi, vin- 
culis ruptis, quidquid obvium erat, quo armari possent, 
arripiunt : et aggregati suorum equitibus , Macedonas , 
ancipili circumventos malo, invadunt; 10. laetique, qui 
circa Sysigambim erant , vicisse Darium , ingenti caede 
prostratos hostes, ad ultimum etiam impedimentis exutos 
esse , nuntiant : quippe eandem fortunam ubique esse 
credebant , et victores Persas ad praedam discurrisse. 
11. Sysigarabis, hortantibus captivis, ut animum a moe- 
rore allevaret, in eodem, quo antea fuit, perseveravit. 
Non vox ulla excidit ei : non oris color v ultusve mutatus 
est : sed sedit immobilis , credo praecoce gaudio verita 
fortunam irritare ; adeo ut , quid mallet , intuentibus 
eam fuerit incertum. 12. inter haec Menidas, praefectus 
equitum Alexandri , cum paucis turmis opem impedi- 
mentis laturus advenerat, incertum, suone consilio, an 
regis imperio ; sed non sustinuit Caucasiorum Scylha- 
rumque impetum : quippe vix tentato certamine refugit 
ad regem , amissorum impedimentorum testis magis , 
quam vindex. 13. lam consilium Alexandri vicerat do- 
lor: et, ne cura recuperandi sua militem a proelio aver- 
teret , non immerito verebatur. Itaque Aretem , ducem 
hastatorum (sarissophoros vocabant), adversus Seythas 
mittit. 14. Inter haec currus, qui circa prima signa tur- 
baverant aciem, in phalangem invecti erant Macedones , 
confirmatis animis, in medium agmen accipiu%t 15. Vallo 

similis acies erat: iunxerant hastas, et ab utroque la- 
tere temere incurrentium ilia suffodiebant. Circumire 
deinde currus, et propugnatores praecipitare coeperunt. 
10. Ingens ruina equorum aurigarumque aciem comple- 
verat. Hi territos regere non poterant ; equi crebra ia- 
ctatione cervicum non iugum modo excusserant , sed 
etiam currus everterant. Vulnerati interfectos trahebant : 
nec consistere territi , nec progredi debiles poterant. 
17. Paucae tamen evasere quadrigae in ultimam aciem, 
iis, quibus inciderunt, miserabili morte consumtis: quippe 
amputata virorum membra humi iacebant; et quia ca- 
lidis adhuc vulneribus aberat dolor , trunci quoque et 
debiles, arma [tamen] non omittebant; donec, multo 
sanguine effuso , exanimali procumberent. 18. lnterim 
Aretes, Scylharum , qui impedimenta diripiebant, duce 
occiso, gravius territis instabat. Supervenere deinde missi 
a Dario Hadriani , pugnaeque vertere fortunam. Multi 
ergo Macedonum primo impetu obtriti sunt : plures ad 
Alexandrum refugerunt. 19. Tum Persae, clamore sub- 
lato, qualem victores solent edere, ferociter in hostem, 
quasi ubique profligatum, incurrunt. Alexander territos 
castigare , adhortari , proelium , quod iam elangucrat , 
solus accendere ; confirmatisque tandem animis , ire in 
hostem iubet. 20. Itarior acies erat in dextro cornu Per- 
sarum ; namque inde llactriani discesserant ad oppri- 
menda impedimenta. Itaque Alexander laxatos ordines 
invadit , et multa caede hostium invehitur. 21. At qui 
in laevo cornu erant Persae , spe, posse eum includi , 
agmen suum a tergo dimicantis opponunt : ingensque 
periculum in medio haerens adisset, ni equites agriani 
calcaribus subditis circumfusos regi barbaros adorti essent, 
aversosque caedendo in se obverti coegissent. 22. 1 urbata 
erat utraque acies. Alexander et a fronte et a tergo hostem 
habebat: qui averso ei instabant, ab Agrianis militibus 
premebantur: ot llactriani , impedimentis hostium direptis, 
reversi, ordines suos recuperare non poterant: plura simul 
abrupta a celeris agmina, (1) ubicumque alium alii fors 

(1) Ubicumque alium alii fors miscuerat. Ubicumque alii in alios 
forte offenderent. 

miscuerat , dimicabant. 23. Duo reges iunctis prope ag- 
minibus proelium accenderant. Plures Persae cadebant: 

{ >ar ferme utrinque numerus vulnerabatur. 24. Curru 
)arius , Alexander equo vehebatur : utrumque delecti 
tuebantur, sui immemorcs. Quippe amisso rege nec vo- 
lebant salvi esse, nec poterant. Ante oculos sui quisque 
regis mortem occumbere ducebant egregium. 25. Maxi- 
mum tamen periculum adibant, quos maxime tuebantur; 
quippe sibi quisque caesi regis expetebat decus. 26. Ce- 
terum, sive ludibrium oculorum , sive vera species fuit, 
qui circa Alexandrum erant , vidisse se crediderunt paul- 
luium super caput regis placide volantem aquilam, non 
sonitu armorum, non gemitu morientium territam: diu- 
que circa equum Alexandri , pendenti magis quam vo- 
lanti similis, apparuit. 27. Certe vates Aristander, alba 
veste indutus , et dextra praeferens lauream , militibus 
in pugnam intentis avem monstrabat, haud dubium vi- 
ctoriae auspicium. 28. Ingens ergo alacritas et fiducia 
pauilo ante territos accendit ad pugnam: utique postquam 
auriga Darii, qui ante ipsum sedens equos regebat, hasta 
transfixus est. Nec aut Persae aut Macedones dubita- 
vere, quin ipse rex esset occisus. 29. Ergo lugubri ulu- 
latu et incondito clamore geraituque totam fere aciem 
adhuc aequo marte pugnantium turbavere cognati Darii 
et armigeri : laevoque tuentes cornu , in fugam effusi , 
destituerant currum: quem a dextra parte stipati in me- 
dium agmen receperunt. 30. Dicitur acinace stricto Da- 
rius dubitasse, an fugae dedecus honesta morte vitaret. 
Sed eminens curru nondum omnem suorum aciem proe- 
lio excedentem destituere erubescebat. 31. Dum inter 
spem et desperationem haesitat, sensim Persae cedebant, 
et laxaverant ordines. Alexander, mutato equo, (quippe 
plures fatigaverat ) resistentium adversa ora fodiebat , fu- 
gientium terga. 32. Iamque non pugna, sed caedes erat; 
quum Darius quoque currum suum in fugam vertit. 
Haerebat in tergis fugientium victor : sed prospectum 
oculorum nubes pulveris , quae ad coelum ferebatur , 
abstulerat : 33. ergo haud secus , quam in tenebris, er- 
rabant; ad sonum notae vocis, ut signum, subinde co- 
euntes, Exaudiebantur tamen strepitus habenarum quibus, 

equi currum trahentes identidem verberabantur. Haec 
sola fugientis vestigia excepta sunt 
XVI. At in laevo Macedonum cornu, quod Parmenio, 
sicut ante dictam est, tuebatur, longe alia fortuna utrius- 
que partis res gerebatur. 2. Mazaeus , cura omni suorum 
equitatu vehementer invectus, urgebat Macedonum alas. 
Iamquc abundans multitudine aciem circumvehi coepe- 
rat; quum Parmenio equites nuntiare iubet Alexandro, 
in quo discrimine ipsi essent; nisi mature subveniretur, 
non posse sisti fugam. 3. lam multum viae processerat 
rex , imminens fugientium tergis , quum a Parraenione 
tristis nuntius venit. Refrenare equos iussi , qui vehe- 
bantur , agmenque constitit; frendente Alexanaro, eripi 
sibi victoriam e manibus, et Darium felicius fugere, quam 
sequi se. 4. Interim ad Mazaeum superati regis fama 
pervenerat. Itaque , quamquam validior erat , fortuna 
tamen partium territus , perculsis languidius instabat. 
Parmenio ignorabat quidem causam sua sponte pugnae 
remissae; sed occasione vincendi strenue est nsus. Thes- 
salos equites ad se vocari iubet. 5. (1) Ecquid, inquit, 
videtis istos , qui ferociter modo instabant , pedem referre, 
subito pavore perterritos? Nimirum nobis quoque regis no- 
stri fortuna vincit. Omnia Persarum caede strata sunt. 
Quid cessatis? an ne fugientibus quidem pares estis? 6. Vera 
dicere videbatur , et spes languentes quoque erexerat. 
Subditis calcaribus proruere in hostem: et illi iam non 
sensim , sed citato gradu recedebant: nec quidquam fu- 
gae, nisi quod terga nondum verterant, deerat. 7. Par- 
menio tamen , ignarus quaenam in dextro cornu fortuna 
regis esset, repressit suos : Mazaeus, dato fugae spatio, 
non recto itinere, sed maiore et ob id tutiore circumitu 
Tigrim superat, et Babylonem cum reliquiis devicti exer- 
citus intrat. 8. Darius paucis fugae comitibus ad Lycum 
amnem contenderat : quo traiecto, dubitavit an solveret 
pontem, quippe hostem iam affore nuntiabatur. Sed tot 
millia suorum , quae nondum ad amnem pervenerant , 
ponte reciso , praedam hostis foro videbat. 9. Abeuntem , 
quum intactum sineret pontem , dixisse constat , malle 

v V:- 

(I) Ecquid . . . ridetis istos elc. Videtisne istos elc. 

insequentibus iter dare, quam auferre fugientibus. Ipse 
ingens spatium fuga emensus, media fere nocte Arbela 
pervenit. 10. (1) Quis tot ludibria fortunae * ducum 
agminumque caedem multiplicem , devictorum fugam , 
clades nunc singulorum , nunc universorum , aut animo 
assequi queat, aut oratione complecti? Propemodum (2) 
seculi res in unum illum diem fortuna cumulavit. 11. Alii 
qua brevissimum patebat iter , alii diversos saltus , et 
ignotos sequentibus calles petebant. Eques pedesque con- 
fusi sine duce, armatis inermes , integris debiles impli- 
cabantur. 12. Deinde, misericordia in metum versa, qui 
sequi non poterant, inter mutuos gemitus deserebantur. 
Sitis praecipue fatigatos et saucios perurebat, passimque 
omnibus rivis prostraverant corpora , praeterfluentem 
aquam hianti ore captantes. 13. Quam quum avidi tur- 
bidam hausissent, tendebantur extemplo praecordia pre- 
mente limo; resolutisque et torpentibus membris,- quum 
supervenisset hostis , novis vulneribus excitabantur. 14. 
Quidam , occupatis proximis rivis , diverterant longius , 
ut, quidquid occulti humoris usquam manaret, excipe- 
rent; nec ulla adeo avia et sicca lacuna erat, quae ve- 
stigantium sitim falleret. 15. E proximis vero itineri vicis 
senum ululatus feminarumque exaudiebantur , barbaro 
ritu Darium adhuc regem clamantium. 16. Alexander, 
ut supra dictum est, inhibito suorum cursu, ad Lycuin 
amnem pervenerat ; ubi ingens multitudo fugientium 
oneraverat pontem , et plerique , quum hostis urgeret , 
in flumen se praecipitaverant, gravesque armis et proe- 
lio ac fuga fatigati, gurgitibus hauriebantur. 17. Iamque 
non pons modo fugientes , sed ne amnis quidem capie- 
bat, agmina sua improvide subinde cumulantes: quippe 
ubi intravit animos pavor, (3) id solum metuunt, quod 

(<) Quis tot ludibria fortunae etc. In hac fugientis exercitus descri- 
ptione, Perne hianti ore aquam captantes, avias lacunas sollicite per- 
vestigantes , aliaque minutissima , quae noster persequitur , oratorem 
potius ornatui studentem , quam germanum historicum produnt. 

g Seculi res. Ha). Gli avvenimenti di un secolo. 

Ubi intravit animos pavor, id solum metuunt, quod primum 
formidare coeperunt. Quum Persae insequentem Alexandrum maxime 
timerent, quodlibet aliud periculum negligebact. Italice: Quando una 

primum formidare coeperunt. 18. Alexander, instantibus 
suis , impune abeuntem hostem sequi permitteret ; he- 
betia tela esse, et manus fatigatas, tantoque cursu cor- 
pora exhausta, et praeceps in noctem diei tempus, cau- 
satus est. 19. Revera de laevo cornu , quod adhuc iu 
acie stare credebat, sollicitus, reverti ad ferendam opem 
suis statuit, lamque signa converterat, quum equites, a 
Parmentone missi , illius quoque partis victoriam nun- 
tiant. 20. Sed nullum eo die maius periculum adiit , 
quam dum copias reducit in castra. 21. Pauci eum et 
incompositi sequebantur, ovantes victoria; quippe omnes 
hostes aut in fugam effusos , aut in acie cecidisse cre- 
debant; quum repente ex adverso apparuit agmen equi- 
tum, qui primo inhibuere cursum; oeinde, Macedonum 

S aucitate conspecta , turmas in obvios concitaverunt. 

2. Ante signa rex ibat , dissimulato magis periculo , 
quam spreto. Nec defuit ei perpetua in dubiis rebus fe- 
licitas. 23. Namque praefectum equitatus , avidum cer- 
taminis, et ob id ipsum incautius in se ruentem, hasta 
transfixit: quo ex equo lapso, proximum , ac deinde plu- 
res , eodem telo confodit. 24. Invasere turbatos amici 
quoque ; ncc Persae inulti cadebant ; quippe non uni- 
versae acies, quam hae tumultuariae manus, vehemen- 
tius iniere certamen, 25. Tandem barbari , quum obscura 
luce fuga tutior videretur esse , quam pugna , diversis 
agminibus abiere. Rex , extraordinario periculo defun- 
ctus, incolumes suos reduxit in castra. 2b. Cecidere Per- 
sarum , quorum (1) numerum victores finire potuerunt, 
millia xl; Macedonum minus quam ccc desiderati sunt. 
27, Ceterum hanc victoriam rex maiore ex parte virtuti, 
quam fortunae sua*' debuit : animo , non ut antea loco, 
vicit. 28. Nam et aciem peritissime instruxit: et promtis- 
sirne ipse pugnavit: et magno consilio iacturam sarcina- 
rum impeaimentornmque contemsit, quum in ipsa acie 
summum rei videret esso discrimen: 29. dubioque adhuc 

E e eventu , pro victore se gessit : perculsos deinde 
fudit : fugientes , quod in illo ardore animi vix 

volta la paura e enlrata negli animi, cio solo essi temono , cht p ri- 
mamente yli ha colpiti. 

p) Numerum ... finire. Numerum inire 

credi potest , prudentias quam avidius persecutus est. 
30. Nam si , parte exercitus adhuc in acie stante , in- 
stare cedentibus perseverasset ; aut sua culpa victus es- 
set , aut aliena virtute vicisset. Iam si multitudinem 
equitum occurrentium extimuisset, victori aut foedo fu- 
giendum, aut miserabiliter cadendum fuit. 31. Ne duces 
quidem copiarum sua laude fraudandi sunt; quippe vul- 
nera, quae quisque excepit, indicia virtutis sunt. 32. He- 

E haestionis nrachium hasta ictum est : Perdiccas , ac 
oenus , et Menidas , sagittis prope occisi. 33. Et , si 
vere aestimare Macedonas , qui tunc erant , volumus , 
fatebimur, et regem talibus ministris, et illos tanto rege 
fuisse dignissimos. 

-I. Dario Mediae fines ingresso, Arbela potitur Alexander et Babylone, 
cuius situs, amplitudo et corrupti mores describuntur. 2. Militibus 
praemia proponit , ut iis otium excuteret. Susianam urbem ac regum 
Persiae thesauros recipit; Sisygambim solatur. 5. Uxiorum regione 
superata , Mandatem praefectum ac deditos et captivos, tum libertate 
tum immunitate donat : Persidcmque intrare cogitans , ab ■‘Ariobar- 
zane recedere cogitur. 4. Captivo quodam iter paucis cognitum ape- 
riente, Persarum exercitum , ipso Ariobarzane occiso, delet. 3. Ad 
Pcrsepolim properans, captivorum Graecorum iv millia liberat. C. Opu- 
lentissima urbe Persepoli direpta, interiorem Persidis regionem petit, 
ac Mardorum domat gentem. 7. Alexander in convivio , a Thaide 
impulsus , Persarum regiam incendit: deinde persequi Darium statuit. 
8. Darii , suos ad pugnam hortantis, oratio. 9. Variae magnatum sen- 
tentiae ac tumultus , ob Nabarzanis , qui cum Besso proditionis so- 
cietatem inierat , consilium, id. Bessi et Nabarzanis de Dario prodendo 
aut occidendo deliberatio. 41. Insidiae proditorum Dario aperiuntur. 
Is tamen Graecorum respuit auxilium, paratus perire, si salvum esse 
sui nollent. 42. Bessus Darium fictis verbis et lacrimis delusum com- 
prehendit , aureisque vinctum compedibus , in sordido vehiculo ad 
Alexandrum deducere parat. 13. Alexander, audito Darii periculo, 
ad Persarum exercitum contendit. Bessus autem, cum reliquis faci- 
noris sui sociis arma vultumque victoris metuens , Darium , multis 
confossum vulneribus , relinquit , fugaque sibi consulit. Darii corpus 
repertum Alexander lacrimis prosequitur, et ad Sisygambim sepe- 
liendum mittit. 

I. 

Quae inierim ductn imperioque Alexandri vel in Grae- 
cia , vel Illyriis ac Thracia gesta sunt , si snis quaeque 
temporibus reddere voluero , interrumpendae sunt res 


Digitized by Google 



LIB. V. CAP. |. 175 

Asiae: 2. quas utiqae ad fugam mortemque Darii universas 
in conspectum dari, et sicut inter se cohaerent [tempore], 
ita opere ipso coniungi , haud paullo aptius videri potest. 
Igitur [ante], quae proelio apud Arbela coniuncta sunt, 
ordiar dicere. 3. Darius media fere nocte Arbela perve- 
nerat ; eodemque magnae partis amicorum eius ac mi- 
litum fugam fortuna compulerat. 4. Quibus convocatis 
exponit: haud dubitare se , quin Alexander celeberrimas 
urbes, agrosque omni copia rerum abundantes petiturus 
esset , praedam opimam paratamque ipsum et milites eius 
spectare. 5. Id suis rebus tali in statu saluti fore; quippe 
se deserta cum expedita manu petiturum. Ultima regni 
sui adhuc intacta esse ; inde bello vires haud aegre re- 
paraturum. 6. Occuparet sane gazam avidissima gens, et 
ex longa fame satiaret se auro, mox futura praedae sibi : 
se usu didicisse, pretiosam supellectilem, pellicesque et 
spadonum agmina nihil aliud fuisse, quam onera et im- 
pedimenta : eadem trahentem Alexandrum, quibus rebus 
antea vicisset, inferiorem fore. 7. Plena omnibus despe- 
rationis videbatur oratio, quippe Babylonem urbem opu- 
lentissimam dedi cernentibus, lam Susa, iam cetera or- 
namenta regni , causamque belli, victorem occupaturum. 
8. At ille docere pergit ; non speciosa dictu , sed usu 
necessaria in rebus adversis sequenda esse. Ferro geri 
bella, non auro; viris, non urbium tectis. Omnia sequi 
armatos. Sic maiores suos perculsos in principio rerum, 
celeriter pristinam reparasse fortunam. 9. Igitur , sive 
confirmatis eorum animis, sive imperium magis quam con- 
silium sequentibus, Mediae fines ingressus est. 10. Paulo 
post Alexandro Arbela traduntur, regia supellectili ditique 
gaza repleta. Quatuor millia talcnttim fuere : praeterea 
pretiosae vestes , totius , ut supra dictum est, exercitus 
opibus in illam sedem congestis. 11. Ingruentibus deinde 
morbis, quos odor cadaverum totis iacentium campis vul- 
gaverat, maturius castra movit. Euntibus aperit se a laeva 
Arabia , odorum fertilitate nobilis regio. 12. Campestre 
iter est, inter Tigrim et Euphratem, tam uberi et pingui 
solo , ut a pastu repelli pecora dicantur , no satietas pe- 
rimat Causa fertilitatis est humor, qui ex utroque amne 
manat , toto fere solo propter venas aquarum resudante. 

13. Ipsi amnes ex Armeniae montibus profluunt, (1) ac 
magno deinde aquarum divortio , iter , quod coepere , 
percurrunt. Duo millia et d stadia emensi sunt, qui am- 

f lissimum intervallum circa Armeniae montes notaverunt. 

i. lidom quum Mediae et Gordiaeorum terras secare 
coeperunt, paullatim in arctius coeunt, et quo longius 
manant, hoc angustius inter sc spatium terrae relinquunt. 
15. Vicini maxime sunt his campis, quos incolae Meso- 
potamiam appellant ; mediam namque ab utroque latere 
concludunt, lidem per Babyloniorum fines in Rubram 
mare prorumpunt. 16. Alexander quartis castris ad Men- 
nim urbem pervenit. Caverna ibi est , ex qua fons in- 
gentem vim bituminis effundit, adeo, ut satis constet, 
Babylonios muros ingentis operis huius fontis bitumine 
interlitos esso. 17. Ceterum Babylonem procedenti Ale- 
xandro Mazaeus, qui ex acie in eam urbem confugerat, 
cum adultis liberis supplex occurrit, urbem seque dedens. 
Gratus adventus eius fuit regi; quippe magni operis fu- 
tura erat obsidio tam munitao urbis. 18. Ad hoc vir il- 
lustris, et manu promptus, famaque etiam proximo proelio 
celebris, et ceteros ad deditionem, sui incitaturus exemplo 
videbatur. 19. Igitur hunc quidem benigne cum liberis 
excipit: colerum quadrato agmine, quod ipse ducebat, 
velut in aciem irent, ingredi suos iubet. Magna pars 
Babyloniorum constiterat in muris, avida cognoscendi no- 
vum regem : plurcs obviam egressi sunt. 20. Inter quos 
Bagophanes, arcis et regiae pecuniae custos , ne studio 
a Mazaeo vinceretur , totum iter floribus coronisque con- 
straverat : argenteis altaribus utroque latore dispositis , 
quae non thure modo , sed omnibus odoribus cumula- 
verat. 21. Dona eum sequebantur, greges pecorum equo- 
rumque ; leones quoque et pardales caveis praefere- 
bantur. 22. Magi deinde , suo more patrium carmen 
canentes ; post hos Chaldaei, Babyloniorumque non vates 
inodo , sed etiam artifices cum fidibus sui generis ibant. 
Laudes ii regum canere soliti , Chaldaei siderum motus 
et statas temporum vices ostendere. 23. Equites deinde 

(I) Ac magno deinde aquarum divortio. Et dciDde in maxime diversas 
partes dimanantes. 

Babylonii , suo atque equorum cultu, ad luxuriam magis 
quam ad magnificentiam exacto , ultimi ibant. Kex, ar- 
matis stipatus, oppidanorum turbam post ultimos pedites 
ire iussit : ipse cum curru urbem , ac deinde regiam , 
intravit. Postero die supellectilem Darii, et omnem pe- 
cuniam recognovit. 2i. Ceterum ipsius urbis pulchritudo 
ac vetustas , non regis modo , sea etiam omnium oculos 
in semet haud immerito convertit. Semiramis eam con- 
diderat ; vel , ut plerique credidere , Belus, cuius regia 
ostenditur. 25. Murus instructus laterculo coctili, bitumine 
interlitus, spatium xxx et duorum pedum latitudine am- 
plectitur : quadrigae inter se occurrentes sine periculo 
commeare dicuntur. 2G. Altitudo muri c cubitorum eminet 
spatio : turres denis pedibus quam murus altiores sunt, 
lotius operis ambitus ccclxv stadia complectitur ; sin- 
gulorum stadiorum structuram singulis diebus perfectam 
esse memoriae proditum est. Aedificia non sunt admota 
muris, sed fere spatium unius iugeri absunt. 27. Ac ne 
totam quidem urbem tectis occupaverunt: per lxxx stadia 
habitatur, nec omnia continua sunt, credo, quia tutius 
visum est, pluribus locis spargi. Cetera serunt colunlque, 
ut , si externa vis ingruat , obsessis alimenta ex ipsius 
urbis solo subministrentur. 28. Euphrates interfluit, ma- 
gnaeque molis crepidinibus coercetur. Sed omnium ope- 
rum magnitudinem circumveniunt cavernae ingentes, in 
altitudinem pressae ad accipiendum impetum fluminis ; 
quod ubi appositae crepidinis fastigium excessit , urbis 
tecta corriperet , nisi essent specus lacusquo , qui exci- 
perent. 29. Coctili laterculo structi sunt: totum opus bi- 
tumine adstringilur. Pons lapideus , flumini impositus , 
iungit urbem. Hic quoque inter mirabilia Orientis opera 
numeratus est : quippe Euphrates altum limum venit , 
quo penitus ad fundamenta iacienda egesto, vix fulciendo 
operi firmum reperiunt solum; 30. arenae autem subinde 
cumulatae , et saxis , quibus pons sustinetur , adnexae , 
morantur amnem ; qui retentus acrius , quam si libero 
cursu mearet , illiditur. 31. Arcem quoque ambitu xx 
stadia complexam habet, xxx pedes in terram turrium 
fundamenta demissa sunt : ad lxxx summum munimenti 
fastigium pervenit. 32. Super arce, vulgatum Graecorum 

*8 

fabulis miraculam, (1) pensiles horti sunt, summam mu- 
rorum altitudinem aequantes, multarumque arborum um- 
bra et proceritate amoeni. 33. Saxo pilae, quae totum 
onus sustinent, instructae sunt: super pilas lapide qua- 
drato solum stratum est , patiens terrae , quam altani 
iniiciunt, et humoris, quo rigant terras: adeoque validas 
arbores sustinent moles , ut stipites carum vin cubito- 
rum spatium crassitudine aequent, in l pedum altitu- 
dinem emineant, et frugiferae aeque sint, ac si terra sua 
alerentur. 3i. Et quum vetustas non opera solum manu 
facta , sed etiam ipsam naturam paulatim exedendo pe- 
rimat : haec moles, quae tot arborum radicibus premitur, 
tanlique nemoris pondere onerata est , inviolata durat ; 
quippe xx lati parietes sustinent, undecim pedum inter- 
vallo distantes, ut procul visentibus silvae montibus suis 
imminere videautur. 35. Syriae regem, Babylone regnan- 
tem , hoc opus esse molitum memoriae proditum est , 
amore coniugis victum ; quae , desiderio nemorum sil- 
varumque , in campestribus locis , virum compulit na- 
turae genium amoenitate huius operis imitari. 3ti. Diutius 
in hac urbe quam usquam constitit rex: nec ullus locus 
disciplinae militari magis nocuit. Nihil urbis eius cor- 
ruptius moribus , nihil au irritandas illiciendasque im- 
modicas voluptates instructius. 37. Liberos coniugesquc 
cum hospitibus stupro coire, modo pretium flagitii detur, 
parentes maritique patiuntur. Convivales ludi tota Perside 
regibus purpuratisque cordi sunt: Babylonii maxime in 
vinum, et quae ebrietatem sequuntur, effusi sunt. 38. Fe- 
minarum, convivia ineuntium, in principio modestus est 
habitus : dein summa quaeque amicula exuunt , paula- 
timque pudorem profanant: ad ultimum (honos auribus 
habitus sit) ima corporum velamenta proiiciunt. Nec 
meretricum hoc dedecus est , sed matronarum virgi- 
numque, apud quas comitas habetur vulgati corporis 
vilitas. 39. inter haec flagitia exercitus ille domitor Asiae 

(t) Pensiles horti vulgo a Latinis dicuntur vasa maiora, cuiusmodi 
sunt quibus mali Assyriae ( gli aranei , i limoni ecc. ) apud nos con- 
tinentur. Hic vero Curtius hortos pensiles nos appellat, qui in summis 
aediliciis advecticia terra parari consueverunt. Hortos kl genus com- 
plures licet videre apud Genuenses finitimos nostros. 

per xxxiv dies saginatus , ad ea quae sequebantur dis- 
crimina haud dubie debilior futurus fuit, si hostem ha- 
buisset. Celerum, quo minus damnum sentiret, identidem 
incremento renovabatur. 40. Namque Amyntas Andromeni 
ab Antipatro Macedonum peditum sex millia adduxit : 
n praeterea eiusdem genens equites. 41. Cum his dc 
T hracas, adiunclis peditibus suae gentis m millibus et 
n, et ex Peloponneso mercenarius miles ad iv millia 
advenerat, cum ccci-xxx equitibus. 42. Idem Amyntas 
adduxerat l principum Macedoniae liberos adultos , ad 
custodiam corporis : quippe inter epulas hi sunt regis 
ministri ; iidemque equos ineunti proelium admovent , 
venantemque comitantur; et vigiliarum vices ante cubi- 
culi fores servant: (1) magnorumque praefectorum et 
ducum haec incrementa sunt et rudimenta. 43. Igitur 
arci Babyloniae rex Agathone praesidere iusso cum ner. 
Macedonum trecenlisque mercede conductis , praetores , 
qui regioni Babyloniae et Ciliciae praeessent, Menetem 
et Apollodorum reliquit. His duo millia peditum cum 
mille talentis data : utrique praeceptum, ut in supplemen- 
tum milites legerent. 44. Mazacum transfugam satrapia 
Babyloniae donat ; Bagophanem , qui arcem tradiderat, 
se sequi iussit ; Armenia Mithreni , Sardium proditori, 
data est. 45. Ex pecunia deinde Babyloniae macedonibus 
equitibus sexceni denarii tributi: peregrinus eques quin- 
genos accepit, ducenos pedes, trium stipendium mensium. 

II. His ita compositis , in regionem , quae Satrapene 
vocatur, pervenit. Fertilis terra, copia rerum et omni 
commeatu abundans. 2. Itaque diutius ibi substitit ; ac 
ne desides otio demitterent animos, iudices dedit, prae- 
miaque proposuit de virtute militari certantibus. 3. Novem, 
qui fortissimi iudicati essent , singulis militum millibus 
praefuturi erant (2) (chiliarchas vocabant) tunc primum 
in hunc numerum copiis distributis: namque antea quin- 
genariae cohortes fuerant; nec fortitudinis praemia ces- 

(1) Magnorumque praefectorum et ducum haec incrementa sunt et 
rudimenta. Atque hoc officium est tanquam gradus atque aditus ad 
magnas praefecturas et summa imperia. 

(2) Chlliurchas. A graecis vocibus *0*« mille , «nri? princeps, dicitur 
chiliarches, qui mille pracest militibus. 

serant. 4. Ingens militum turba convenerat, egregio in- 
terfutura certamini, testis eadem cuiusque factorum, et 
de iudicibus latura sententiam : quippe verone an falso 
honos cuique haberetur, ignorari non poterat. 5. Primus 
omnium virtutis causa donatus est Alharrias senior, qui 
omissum apud Halicamasson a iunioribus proelium unus 
maxime accenderat : proximus ei Antigenes visus est : 
tertium locum Philotas Augaeus obtinuit: quartus Amyn- 
tae datus est: post hos Antigonus, et ab eo Lyncestes 
Amyntas fuit : septimum locum Theodolus, *** ultimum 
obtinuit Hellanicus, (i. In disciplina quoque militaris rei 
pleraque a maioribus tradita utiliter mutavit. Nam quum 
ante equites in suam quisque gentem describerentur seor- 
sum a cctoris ; exemplo nationum discrimine, praefectis, 
non utique suarum gentium , sed delectis , attribuit. 7. 
Tuba , quum castra movere vellet , signum dabat, cuius 
sonus plerumque, tumultuantium fremitu exoriente, haud 
satis exaudiebatur : ergo perticam , quae undique con- 
spici posset , supra praetorium statuit , ex qua signum 
eminebat pariter omnibus conspicuum : observabatur ignis 
noctu, fumus inlerdiu. 8. lamquo Susa adituro Abulitcs, 
regionis eius praefectus , sive Darii iussu, ut Alexandrum 
praeda retineret, sive sponte, filium obviam misit, tra- 
diturum se urbem promittens. 9. Benigne iuvenem ex- 
cepit rex , et eo duce ad Choaspen amnem pervenit , 
delicatam, ut fama est, vehentem aquam. Hic Abulites 
cum donis regalis opulentiae occurrit. 10. Dromades ca- 
meli inter dona erant, velocitatis eximiae; xii elephanti 
a Dario ex India acciti , non iam terror, ut speraverat, 
Macedonum, sed auxilium; opes victi ad victorem trans- 
ferente fortuna. 11. Ut vero urbem intravit, incredibilem 
ex thesauris summam pecuniae egessit, l millia talentftm 
argenti non signati forma , sed rudi pondere. 12. Multi 
reges tantas opes longa aetate cumulaverant liberis po- 
sterisque , ut arbitrabantur , quas una hora in externi 
regis manus intulit. 13. Consedit deinde in regia sella, 
multo excelsiore, quam pro habitu corporis. Itaque pedes 
quum imum gradum non contingerent, (1) unus ex regiis 

(I) Unus ex regiis pueris. Inus ex pueris qui regi ministrabant. Nos: 
un paggio. 

pueris mensam subdidit pedibus. Ii. Et quum spadonem, 
' qui Darii fuerat, ingemiscentem conspexisset rex, causam 
moestitiac requisivit. Ille indicat , Darium vesci in ea 
solitum : seque sacram eius mensam (1) ad ludibrium re- 
cidentem sino lacrimis conspicere non posse. 15. Subiit 
ergo regem verecundia violandi hospitales Deos; iamque 
subduci iubebat; quum Philotas: minime vero haec feceris, 
rex ; sed omen quoque accipe , mensam , ex qua libavit 
hostis epulas , tuis pedibus esse subicctam. 16. Rex Per- 
sidis fines aditurus, Susa urbem Archelao et praesidium 
iii millium tradidit: Xenophilo arcis cura mandata est ; 
Macedonum aetate gravibus praesidere arcis custodiae 
iussis. 1/. Ihesaurorum Callicrati tutela permissa. Sa- 
trapia regionis Susianae restituta Abuliti. Matrem quo- 
que Darii et liberos in eadem urbe deponit. 18. Ac forte 
raacedonicas vestes , multamque purpuram, dono ex Ma- 
cedonia 'Sibi missam , cum iis , quae confeceraut , tradi 
Sisygambi iussit. Omni namque honore eam, et filii quo- 
que pietate, prosequebatur. 19. Admonerique iussit, ut, 
si cordi quoque vestis osset , conficere eam neptes suas 
adsuefacerel , donoque doceret dare. Ad hanc vocem la- 
crimae obortae prodidere animum aspernantis id munus: 
quippe non aliud magis in contumeliam Persarum fe- 
minae accipiunt, quam admovere lanae manus. 20. Nun- 
tiant qui dona tulerant , tristem esse Sisygambim ; di- 
gnaquu res excusatione et solatio visa. Ipso ergo pervenit 
ad eam, et, mater, inquit, hanc vestem, qua indutus 
sum , sororum noti solum donum , sed etiam opus vides ; 
nostri decepere me mores. 21. Cave, obsecro, in contume- 
liam accipias ignorationem meam. Quae tui tnoris esse co- 
gnovi, ut spero, abunde servata sunt. 22. Scio, apud vos 
fjlmm in conspectu matris nefas esse considere , nisi quum 
illa permisit. Quotiescumque ad te veni, donec, ut consi- 
derem , annueres , restiti. Procumbens venerari me saepe 
voluisti : inhibui. Dulcissimae matri Olympiadi nomen de- 
bitum , tibi reddo. 

111; Mitigato eius animo, rex quartis castris pervenit 
ad Tigrin lluvium : Pasitigrin incolae vocant. Oritur in 

(1) Ad luiibr. recidentem. Quam puer in humile officium abiecisset. 

montibus Uxiorum, ct per l stadia silvestribus ripis prae- 
ceps inter saxa devolvitur. 2. Accipiunt deinde eum campi, 
(1) quos clementioro alveo praeterit, iam navium patiens. 
dc stadia sunt mollioris soli, per quod leni tractu aquarum 
persico mari sc insinuat. 3. Alexander, amne superato, 
cum ix millibus peditum, et agrianis atque Graecorum 
mercenariis millibus hi , additis millibus Thracum , in 
regionem Uxiorum pervenit. Finitima Susis est , ct in 
primam Persidem excurrit , arctum inter sc et Susianos 
aditum relinquens. 4. Madates erat huius regionis prae- 
fectus , (2) haud sano temporum homo : quippe ultima 
pro fido experiri decreverat. 5. Sed periti locorum Ale- 
xandrum docent , occultum iter esse (3) per calles , et 
aversum ab urbe : si paucos misisset leviter armatos , 
super capita hostium evasuros. 0. Quum consilium pla- 
cuisset , iidem itinerum fuerunt duces, m et n merccdc 
conducti , et agriani fere m Tauroni praefecto dati , ac 
post solis occasum iter ingredi iussi. 7. Ipse tertia vigilia 
castris motis , circa lucis ortum superaverat angustias , 
caesaque materia (4) cratibus et pluteis faciendis, ut, qui 
turres admoverent, extra teli iactum essent, urbem ob- 
‘‘ ° " — irupta erant omnia , saxis ct cotibus 


cum hoste solum, sed etiam cum loco dimicandum esset, 
subibant tamen ; 9. quia rex inter primos constiterat , 
interrogans, tot urbium victores annon erubescerent hae- 
rere in obsidione castelli exigui et ignobilis? simul ad- 
monens *** Inter haec eminus petebatur; quem (5) testu- 
dine obiecta milites , qui ut inde discederet perpellere 
nequiverant, tuebantur. 10. Tandem lauron super arcem 

(1) Quos elementiore alveo praeierit , iam navium patiens. Quos quie- 
tiore alveo praeterit , iam navigabilis. 

(2) Haud sane temporum homo. Homo haud sane temporibus serviens. 

(3) Per calles. Nos: per senlieri aspri e montuosi. Discrimen, quod 
intercedit inter callem , tramitem , semitam , ele ; vide apud 1’opma , 
Ve differ, verbor. aut/. Taurinorum m. dccc. Lll , ad vocem Hia. 

(4) Crateis ct pluteis faciendis. Crates, plutei, vineae fuerunt apud 
veteres machinae bellicae, quibus tecti milites accedebant ad subruenda 
urbium moenia. 

(5) Testudine obiecta. Testudinem obiicere aut facere dicebantur mi- 
lites , cpium conferti et conglobati, scutis supra capita consertis adversus 
liosliuiu tela se lucrentur. 

urbis sc cum suo agmine ostendit: ad cuius conspectum 
et animi hostium labare, et Macedones acrius proelium 
inire coeperunt. 11. Anceps oppidanos malum urgebat; 
nec sisti vis hostium poterat. Paucis ad .moriendum, plu- 
ribus ad fugam animus fuit : magna pars in arcem con- 
cessit. Inde xxx oratoribus missis ad deprecandum, tri- 
ste responsum a rege redditur, non esse veniae locum. 

12. Itaque suppliciorum metu perculsi, ad Sisygambim, 
Darii matrem, occulto itinere ignotoque hostibus mittunt, 
qui peterent, ut ipsa regem mitigaret : haud ignari, pa- 
rentis eam loco diligi coliquc. Et Madates sororis filiam 
secum matrimonio iunxerat, Darium propinqua cognatione 
contingens. 13. Diu Sisygambis supplicum precibus repu- 
gnavit, abnuens, deprecationem pro illis convenire for- 
tunae , in qua esset: adiecilque, metuere sese, ne victoris 
indulgentiam fatigaret ; saepiusque cogitare , captivam 
esse sc , quam reginam fuisse. Ii. Ad ultimum victa, 
literis Alexandrum ita deprecata est : <* ut ipsam excu- 
saret , quod deprecaretur. Petere so , ut illis quoque si 
minus sibi , ignosceret. Pro necessario ac propinquo suo, 
iam non hoste , sed supplice , tantum vitam precari. » 

13. Moderationem clemcntianujue regis, quae tunc fuit, 
vel una haec res possit ostendere : non Madati modo 
ignovit, sed omnes et deditos et captivos libertate attjue 
immunitate donavit; urbem reliquit intactam, agros sino 
tribulo colere permisit. A victore Dario plura mater non 
impetrasset. lb. Uxiorum deinde gentem subactam Su- 
sianorum satrapiae contribuit : divisisque cum Parme- 
nione copiis, illum campestri itinere procedero iubet; 
ipse cum expedito agmine iugum montium cepit, quo- 
rum perpetuum dorsum in Persidem excurrit. 17. Omni 
hac regiono vastata, tertio die Persidem, quinto angustias, 
quas illi Susidas Pylas vocant, intrat. Ariobarzanes has 
cum [x] xxv millibus peditum occupaverat , rupes ab- 
scissas et undique praeruptas , in auarum cacuminibus 
extra teli iactum barbari stabant, ae industria quioti et 
paventibus similes, donec in arctissimas fauces penetra- 
ret agmen. 18. Quod ubi contemtu sui pergere vident ; 
tum vero ingentis magnitudiuis saxa per montium prona 
devolvunt : quae incussa saepius subiacenlibus petris , 

maiore vi incidebant, nec singulos modo, sed agmina 
proterebant. 19. Fundis quoque excussi lapides et sagittae 
ingerebantur undique. Nec id miserrimum fortibus viris 
erat ; sed quod inulti , ferarum ritu , velut in fovea de- 
prehensi, caederentur. 20. Ira igitur in rabiem versa, 
eminentia saxa complexi, ut ad hostem pervenirent, alius 
alium levantes conabantur adseendere. La ipsa, multorum 
simul manibus correpta et convulsa , in cos , qui com- 
moverant , recidebant. 21. Nec stare ergo, nec niti, nec 
testudine quidem protegi poterant , quum tantae molis 
onera propellerent barbari. Regem non dolor modo, sed 
etiam puaor temere in illas angustias coniccti exercitus 
angebat. 22. Invictus ad eam diem fuerat, nihil frustra 
ausus : impune Ciliciae fauces intraverat : mari quoque 
novum itor in Pamphyliam aperuerat : tunc haesitabat 
deprehensa felicitas; nec aliud remedium erat, quam re- 
verti qua venerat. 23. Itaque signo receptui dato, densatis 
agminibus, scutisque super capita consertis, retro evadere 
ex angustiis iubet. xxx fuere stadia, quae remensi sunt. 

IV. Tum castris undique aperto loco positis, non con- 
sultare modo quid agendum esset , sea vates quoque 
adhibere coepit (1) a superstitione animi. 2. Sea quid 
tunc praedicere Aristander, cui tum plurimum credebat 
ex vatibus , poterat ? Itaque damnatis intempestivis sa- 
crificiis , peritos locorum convocari iubet. Per Mediam 
iter ostendebant tutum apertumque: 3. sed rex dimittere 
milites insepultos erubescebat, ita tradito more, ut vix 
ullum militiae tam solemne esset munus, quam humandi 
suos. 4. Captivos ergo , quos nuper exceperat , vocari 
iubet: inter quos erat quidam graecae pcrsicaeque lin- 
guae peritus, qui frustra eum in Persidem montium dorso 
exercitum ducere affirmat : silvestres esse calles, vix sin- 
gulis pervios; omnia contegi frondibus, implexosque ar- 
borum ramos silvas committere. 5. Namquo Persis ab 
altero latere perpetuis montium iugis clauditur, quod in 
longitudinem mdc stadia, in latitudinem clxx procurrit. 
Hoc dorsum (2) a Caucaso monte ad rubrum mare pertinet; 

II) A superstitione animi. Ob animi superstitionem. 

(2) A Caucaso monte ad rubrum mare perlinet. Nos: Si stende ital 
monte Caucaso sino al mar rosso. 

quaque deficit mons, aliud munimentum, fretum, obiectum 
est 6. Planities deinde sub radicibus montium spatiosa 

J irocumbit, fertilis terra, multisquo vicis atque urbibus 
requens. 7. (1) Araxes amnis per hos campos multorum 
aquas torrentium evolvit in Medum: Medus ad mare, ad 
meridiem versus, minor amnis eo quem accepit, eve- 
hilur , gigncndaequo herbae non alius est aptior, quid- 
quid alluit, floribus vestiens. 8. Platani quoque et populi 
contegunt ripas ; ita ut procul visentibus continuata vi- 
deantur montibus nemora riparum. Quippe obumbratus 
amnis , presso in solum dilabitur alveo ; imminentque 
colles , ipsi quoque frondibus laeti, radices humore sub- 
eunto. 9. Regio non alia tota Asia salubrior habetur : 
temperatum coelum : hinc perpetuum iugum opacum et 
umbrosum , quod aestus levat : illinc mare adiunctum, 
quod modico tepore terras fovet. 10. His expositis, ca- 
ptivus, interrogatus a rege, auditune an oculis comperta 
haberet , quae diceret ; pastorem se fuisse, et omnes eos 
calles percurrisse, respondit: bis captum, semel a Persis 
in Lycia , iterum ab ipso. 11. Subit regis animum me- 
moria oraculo editae sortis: quippe consulenti responsum 
erat, ducem in Persidem ferentis viae lycium civem fore. 
12. Igitur promissis, quanta et praesens necessitas exi- 
gebat, et ipsius fortuna capiebat, oneratum, armari iubet 
Macedonum more , et , quod bene verteret , monstrare 
iter : quamvis arduum et praeceps, evasurum se esse cum 
paucis. Nisi forte crederet, quo ipse pecoris causa isset, 
Alexandrum pro gloria et perpetua laude ire non posse. 
13. Etiam atque etiam docere captivus , quam difficile 
iter esset, maxime armatis. Tum rex, praedem me, in- 
quit , accipe , neminem eorum , qui sequuntur, recusa- 
turum ire , qua duces. 14. Cratero igitur ad custodiam 
castrorum relicto cum peditibus , quts assueverat, et iis 
copiis , quas Meleager ducebat, et sagittariis equitibus 
m, praecepit , ut castrorum specie manente , plures de 
industria ignes fieri imperet, quo magis barbari credant, 
ipsum regem in castris esse. 15. Ceterum, si forte Ario- 

(t) Araxes amnis. Videbis, candide lector, quemadmodum Curtius 
in fluviis describendis nimius, per florido3 poetarum campos licentius 
interdum excurrat. 

barzanes cognovisset, per callium anfractos eum intrare, 
et ad occupandum iter suum partem copiarum tentasset 
opponere •, Craterus, in eum illato torrore, retineret ad 

E 'us periculum conversum agmen: 16. sin autem ipso 
m fefellisset, et saltum occupasse! ; quum trepidan- 
tium barbarorum tumultum exauaisset persequentium re- 
gem , id ipsum iter, quo pridie pulsi fuerant, ne du- 
bitaret ingredi : quippe vacuum ibre, hostibus in semet 
aversis. 17. Ipse tertia vigilia, silenti agmine, ac ne tuba 

f uidcm dato signo, pergit ad demonstratum iter callium. 

'ridui alimenta portare militem iusserat leviter armatum. 
18. Sed praeter invias rupes ac praerupta saxa, vesti- 

? [ium subinde fallentia, nix cumulata vento ingrediento9 
atigabat : quippe velut in foveas delati hauriebantur : 
et quum a commilitonibus allevarentur, trahebaut magis 
adiuvantes, quam 'sequebantur. 19. Nox quoque, et ignota 
regio , ac dnx , incertum au satis fidus , multiplicabant 
metum: si custodes fefellisset, quasi foras bestias ipsos 
posse deprehendi. Ex unius captivi vel fide vel anima 
pendere et regis salutem et suam. 20. Tandem venere 
in iugum. A dextera iter ad ipsum Ariobarzanem erat: 
hic Philotam et Coenon cum Amynta ct Polyperconte, 
expeditam habentes manum, reliquit, monitos, ut, quia 
eques pediti erat mixtus , qua pinguissimum esset solum 
et pabuli fertile , sensim procederent , duces itineris de 
captivis dati. 21. Ipse cum armigeris et ala, quam Agema 
appellant, ardua semita, sed longius a stationibus hostium 
remota , multa cum vexatione processit 22. Medius erat 
dies, et fatigatis necessaria quies: quippe tanlumdem 
itineris supererat , quantum emensi erant ; sed minus 
praecipitis atque ardui. 23. itaque refectis cibo somnoque 
militibus, secunda vigilia surgit. Et cetera quidem haud 
aegre praeteriit. Ceterum, qua se iugum montium paul- 
latim ad planiora demittit , ingens vorago concursu ca- 
vata torrentium iter ruperat. 24. Ad haec arborum rami 
alius alio implicati et coeuntes, ut perpetuam obiecerant 
sepem. Desperatio igitur ingens, adeo, ut vix lacrimis 
abstinerent , incesserat. 25. Praecipue obscuritas terrori 
erat : nam etiamsi qua sidera intcrnitcbaut , continenti 
fronde tectae arbores conspicere prohibebant. Ne aurium 

quidem usus supererat, silvas quaticnlc ven,to; quae con- 
cutienlibus ramis maiorem quam pro flatu sonum redde- 
bant. 2(i. Tandem exspectata lux omnia, quae terribiliora 
nox fecerat , minuit : circumiri brevi spatio poterat elu- 
vies; et sibi quisque dux itineris coeperat fieri. 27. Eva- 
dunt ergo in editum verticem : ex quo hostium statione 
conspecta , strenue armati , a tergo se ostendunt nihil 
talo metuentibus: quorum pauci, qui congredi ausi erant, 
caesi sunt. 28. Itaque hinc morientium gemitus , hinc 
ad suos recurrentium miserabilis facies, integros quoque, 
antea quam discrimen experirentur , in fugam avertit. 
29. Fremitu deinde in castra, quis Craterus praeerat, 
illato, ad occupandas angustias, in quibus pridie hae- 
sitarat , miles educitur. 30. Simul et Philotas cum Poly- 
perconte Amynlaque et Coeno diversum iter ingredi ius- 
sus , alium terrorem intulit barbaris. 3E Ergo undique 
Macedonum armis fulgentibus ancipiti malo oppressi , 
memorabile tamen proelium edunt. Ut opinor, ignaviam 
quoque necessitas acuit ; et saepe desperatio spei causa 
est. 32. Nudi complectebantur armatos , et ingenti cor- 
porum mole secum ad terram detrahentes, ipsorum telis 
plerosque fodiebant. 33. Ariobarzanes tamen xl ferme 
equitibus et quinque millibus peditum stipatus, pet me- 
diam aciem Macedonum cum multo suorum atque hostium 
sanguine erupit , Persepolim urbem, caput regionis, oc- 
cupare festinans. 34. Sed a custodibus urbis exclusus , 
consecutis strenue hostibus, cum omnibus fugae comitibus, 
renovato proelio cecidit. Craterus quoque, raptim agmine 
acto , supervenit. 

V. Rex eodem in loco , quo hostium copias fuderat , 
castra communit. Quamquam enim undique fugati hostes 
victoriam concesserant ; tamen praealtae praecipitesque 
fossae, pluribus locis obiectao , abruperant iter: sensim- 
que et cauto progrediendum orat, iam non hostium, sed 
locorum fraude suspecta. 2. Procedenti ei literac red- 
duntur a Tyridale, custode regiae pecuniae, indicantes, 
eos , qui in urbe essent , audito eius adventu, diripere 
velle thesauros: properaret occupare: expeditum iter esse, 
quamquam Araxes amnis interfluat. 3. Nullam virtutem 
regis istius magis, quam celeritatem, laudaverim. Relictis 

pedestribus copiis, tota nocte cuna equilibus, itineris tanto 
spatio fatigatis , ad Araxem prima luco pervenit. 4. Vici 
erant in propinquo : quibus dirutis , pontem ex materia 
eorum, subditis saxis, strenue induxit. 5. Iamque haud 

S >rocuI urbe erant , quum miserabile agmen, inter pauca 
brtunae exempla memorandum , regi occurrit. Captivi 
erant Grafeci ad quatuor millia fere , quos Persae vario 
suppliciorum modo affecerant. 6. Alios pedibus, quosdam 
manibus auribusque amputatis , inustisque barbararum 
literarum notis, in longum sui ludibrium reservaverant; 
et quum se quoque alienae ditionis esse cernerent, vo- 
lentes regi occurrero non prohibuerant. 7. Inusitata si- 
mulacra, non homines videbantur; nec quidquam in illis 
praeter vocem poterat agnosci. Plures igitur lacrimas 
commovere , quam profuderant ipsi. Quippe in tam mul- 
tiplici variaque fortuna singulorum, intuentibus similes 
quidem , sed tamen dispares poenas , quis maxime mi- 
serabilis esset, liquere non poterat. 8. Ut vero lovem illi 
tandem Graeciae ultorem aperuisse oculos conclamavere; 
omnes pari supplicio allecti sibi videbantur. Ilex abstersis, 
quas profuderat, lacrimis, bonum habere animum iubet; 
visuros urbes suas coniugesque : et castra indo duo ab 
urbe stadia communit. 9. Graeci excesserant vallo, deli- 
beraturi , quid potissimum a rege peterent : quumque 
aliis sedem in Asia rogare, aliis reverti domos placeret; 
Euclemon Cymaeus ita locutus ad cos fertur. 10. Hi, qui 
modo etiam ad opem petendam ex tcnebiis et carcere pro- 
cedere erubuimus, ut nunc est, supplicia nostra, ( quorum 
nos pudeat magis an poeniteat, incertum est ) ostentare Grae- 
ciae velut laetum spectaculum cupimus. 11. Atqui optime 
miserias ferunt, qui abscondunt: nec ulla est tam familiaris 
infelicibus patria , quam solitudo, et status prioris oblivio. 
A am qui multum in suorum misericordia ponunt, ignorant, 
quam celeriter lacrimae inarescant. 12. Nemo fideliter di- 
ligit, quem fastidit ; nam et calamitas querula est, et su- 
perba felicitas. Ita suam quisque fortunam in consilio habet, 
quum de aliena deliberat ; et nisi mutuo essemus miseri , 
olim alius alii potuissemus esse fastidio. Quid mirum est , 
fortunatos semper parem quaerere? 13. Obsecro vos: olim 
vita defuncti, quaeramus locum, in quo haec semesa membra 

obruamus ; ubi horribiles cicatrices celet exsilium. Grati 
prorsus contagibus , quas iuvenes duximus , revertemur ! 
Liberi , in flore et aetatis et rerum , et fratres agnoscent 
ergastuli detrimenta? Ii. Et quota pars nostri tot obire 
terras potest ? Procul Europa in ultima Orientis relegati , 
senes, debiles, maiore membrorum parte multati, tolerabimus 
scilicet , quae armatos et victores fatigaverunt. 15. Coniuges 
deinde , quas captis sors et necessitas unicum solatium ap- 
plicuit , parvosque liberos , trahimus nobiscum , an relin- 
quimus? Cum his venientes nemo agnoscere volet. 16. Re- 
linquemus ergo extemplo praesentia pignora, quum incertum 
sit, an visuri simus ea quae petimus? Inter hos latendum est, 
qui nos miseros nosse coeperunt. Haec Euctemon. 17. Contra 
Theaetetus atheniensis orsus est dicere: « Neminem pium 
habitu corporis suos aestimaturum; utique saevitia hostis, 
non natura , calamitosos. Dignum esse omni malo , qui 
erubesceret fortuita : tristem enim de mortalitate ferre 
sententiam ; et desperare misericordiam, quia ipse alteri 
denegaturus sit. 18. Deos , quod ipsi numquam optare 
ausi forent , offerre patriam, coniuges, liberos, et quid- 
quid homines vel vita aestimant, vel morte redimunt. 
19. Quin illi ex hoc carcere erumperent: (1) alium domi 
esse coeli haustum, alium lucis adspcctum: mores, sacra, 
linguae commercium etiam a barbaris expeti; quae in- 
genita ipsi omissuri sint sua sponte; non ob aliud tam 
calamitosi, quam quod illis carere coacti essent. 20. Se 
certe rediturum ad penates et in patriam, tantoque be- 
neficio regis usurum : si quos contubernii liberorumque, 
quos servitus coegisset agnoscere, amor detineret; relin- 
querent, quibus nil patria carius esset.» 21. Pauci huius 
sententiae fuere : ceteros consuetudo , natura potentior , 
vicit. Consenserunt , petendum esso a rege , ut aliquam 
ipsis attribueret sedem. 22. Centum ad hoc lecti sunt : 
quos Alexander ratus , quod ipso praestare cogitabat , 
petituros , iumenta , inquit , assignari quae vos veherent , 
et singulis vestrdm mille denariiim dari iussi. Quum redie- 
ritis in Graeciam, praestabo, ne quis statum suum, si haec 
calamitas absit , vestro credat esse meliorem. 23. Illi obortis 

(t) .Ili um domi esse coeli haustum. Italice: Bcn altra aria respirarsi 
in patria. 

lacrimis terram intuebantur, nec aut erigere vultus, aut 
loqui audebant: tandem rege tristitiae causam exigente, 
Euctemon similia iis, quae in consilio dixerat, respondit. 
24. Atque ille non fortunae solum eorum, sed etiam poeni- 
tentiae misertus, terna millia denariiim singulis dari lussit: 
denae vestes adiectae sunt; et armenta cum pecoribus ac 
frumento data, ut coli serique attributus iis ager posset. 

VI. Postero die convocatos duces copiarum docet, nul- 
lam infestiorem urbem Graecis esse , quam regiam ve- 
terum Persidis regum. Hinc illa immensa agmina infusa ; 
hinc Darium prius , deinde Xerxem Europae impium 
intulisse bellum. Excidio illius parentandum esse maio- 
ribus. 2. lamquo barbari , deserto oppido , qua quem- 
que metus agebat , diffugerant , quum rex phalangem 
nil cunctatus inducit. Multas urbes , refertas opulentia 
regia , parlim expugnarat , parlim in fidem acceperat ; 
sea urbis huius divitiae vicere praeterita. 3. In hanc totius 
Persidis opes congesserant barbari: aurum argentumque 
cumulatum erat, vestis ingens modus, supellex non ad 
usum [modo], sed ad ostentationem luxus comparata. 
4. Itaque inter ipsos victores ferro dimicabatur; pro hoste 
erat , qui pretiosiorem occupaverat praedam : et quum 
omnia , quae recipiebant , capere non possent ; iam res 
non occupabantur, sed aestimabantur. 5. Lacerabant regias 
vestes , ad se quisque partem trahentes : dolabris pre- 
tiosae artis vasa caedebant : nihil neque intactum erat, 
nec integrum ferebatur; abrupta simulacrorum membra, 
ut quisque avellerat, trahebat. 6. Neque avaritia solum, 
sed etiam crudelitas , in capta urbe grassata est : auro 
argentoque onusti vilia captivorum corpora trucidabant; 
passimque obvii caedebantur , quos antea pretium sui 
miserabiles fecerat. 7. Multi ergo hostium manus volun- 
taria morte occupaverunt , pretiosissima vestium induti, 
e muris semetipsos cum coniugibus ac liberis in praeceps 
iacientcs. Quidam ignes, quod paullo post facturus hostis 
videbatur , subiecerant aedibus , ut cum suis vivi cre- 
marentur. 8. Tandem (1) suis rex corporibus , et cultu 

(I) Suis rex corporibus et cultu feminarum abstinere iussit. Optimae 
nolae scriptores verbum iubeo cum casu quarto coniungunt hoc modo : 
Suos rex. . . corporibus abstinere iussit. 

feminarum abstinere iussit. Ingens pecuniae captivae mo- 
dus traditur, prope ut fidem excedat. 9. Ceterum aut de 
aliis quoque dubitabimus, aut credemus, in huius urbis 
gaza luisse c et xx millia talentftm : ad quae vehenda 
(namqoe ad usus belli secum portare decreverat) iumenta 
et camelos a Susis et Babylone contrahi iussit. 10. Ac- 
cessere ad hanc pecuniae summam , captis Persagadis , 
sex millia talenttim. Cyrus Persagadum urbem condiderat, 
quam Alexandro praefectus eius Gobares tradidit. 11. Rex 
arcem Persepolis, m millibus Macedonum praesidio re- 
lictis , Nicarchidem tueri iubet ; Tyridati quoque , qui 
gazam tradiderat, servatus est honos, quem apud Darium 
habuerat: magnaquc exercitus parte et impedimentis ibi 
relictis , Parmenionem Craterumque praefecit. 12. Ipse 
cum mille equitibus , peditumque expedita manu , inte- 
riorem Persidis regionem , (1) sub ipsum Vergiliarum 
sidus petiit : multisque imbribus et prope intolerabili 
tempestate vexatus , procedere tamen , quo intenderat , 
perseveravit. 13. Ventum erat ad iter perpetuis obsitum 
nivibus, quas frigoris vis gelu adstrinxerat: locorumque 
squalor et solitudines inviae fatigatum militem terrebant, 
humanarum rerum lerminos se videre credentem. Omnia 
vasta , atque ‘Isine ullo humani cultus vestigio attoniti 
intuebantur; et, antequam lux quoque et coelum ipsos 
deficerent , reverti iubebant. 14. Rex castigare territos 
supersedit : ceterum ipso equo desiliit , pedesque per 
nivera et concretam glaciem ingredi coepit. Erubuerunt 
non sequi, primum amici , deinde copiarum duces , ad 
ultimum milites. Primusque rex dolabra glaciem perfrin- 
gens , iter sibi fecit: exemplum regis ceteri imitati sunt. 
15. Tandem propemodum invias silvas emensi, humani 
cultus rara vestigia et passim errantes pecorum greges 
reperere : et incolae , qui sparsis tuguriis habitabant , 
quum se callibus inviis septos esse credidissent, ut con- 
spexere hostium agmen , interfectis , qui fugientes sequi 
non poterant, devios montes et nivibus obsitos petiverunt. 
10. Inde per colloquia captivorum paullatim feritate mi- 
ti) Sub ipsum Fergiliarum sidus. Sub ipsum Vergiliarum occasum. 
Sidus autem Vergiliarum occidens hiemem inchoat. Diceres italicc : 
Sui cominciare dei verno. 

tigata, tradidere se regi. Nec in deditos gravius consultum. 
17. Vastatis deinde agris Persidis, vicisque compluribus 
redactis in potestatem , ventum est in Mardorum gentem 
bellicosam , et multum a ceteris Persis cultae vitae abhor- 
rentem. Specus in montibus fodiunt , in quos seque ac 
coniuge3 et liberos condunt: pecorum aut ferarum carne 
vescuntur. 18. Ne feminis quidem pro naturae habita 
molliora ingenia sunt : comae prominent hirtae : vestis 
super genua est : funda vinciunt frontem ; hoc et orna- 
mentum capitis et telum est. 19. Sed hanc quoque gen- 
tem idem fortunae impetus domuit. Itaque trigesimo die, 
posteaquam a Persepoli profectus erat , eodem rediit. 
20. Dona deinde amicis ceterisque pro cuiusque merito 
dedit. Propemodum omnia , quae in ea urbe Ceperat , 
distributa. ' . s 

VJI. Ceterum ingentia animi bona , illam indolem , 
qua omnes reges antecessit, illam in subeundis periculis 
constantiam , in rebus moliendis efficieudisque velocita- 
tem , in deditos fidem , in captivos clementiam , in vo- 
. luptatibus, permissis quoque et usitatis, temperantiam, 
haud tolerabili vini cupiditate foedavit. 2. Hoste et ae- 
mulo regni reparante quummaximc bellum, nuper sub- 
actis , quos vicerat, novumque imperium aspernantibus, 
de die inibat convivia, quibus feminae intererant, non 
quidem quas violari nefas esset, quippe pellices, licentius 
qoam decebat, cum armato vivere assuetae. 3. Ex his una 
Thais, et ipsa temulenta, maximam apud omnes Graecos 
initurum gratiam affirmat, si regiam Persarum iussisset 
incendi] exspectare hoc eos, quorum urbes barbari de- 
lessent. i. Ebrio scorto de tanta re ferenti sententiam 
unus et alter, et ipsi mero onerati, assentiuntur. Rex 
quoque [fuit] avidior quam patientior: quin igitur ulci- 
scimur Graeciam , et urbi faces subdimus ? 5. Umnes in- 
caluerant mero: itaque surgunt temulenti ad incendendam 
urbem, cui armati pepercerant. Primus rex ignem regiae 
iniecil; tum convivae et ministri, pelliccsque. Multa cedro 
aedificata erat regia, quae, celeriter igne concepto, late 
„ fudit incendium, fi. Quod ubi exercitus, qui haud procul 
ab urbe tendebat, conspexit; fortuitum ratus, ad opem 
ferendam concurrit. 7. Sed ut ad vestibulum regiae ven- 

tum est , vident regem ipsum adhuc adgcrentem faces. 
Omissa igitur , quam portaverant , aqua , aridam mate- 
riam in incendium iacere coeperunt. 8. Hunc exitura 
habuit regia totius Orientis, unde tot gentes antea iura 
petebant ; patria tot regum ; unicus quondam Graeciae 
terror ; molita mille navium classem, et exercitus, quibus 
Europa inundata est; contabulato mari molibus, per- 
fossisque montibus, in quorum specus fretum immissum 
est. 9. Ac ne tam longa quidem aetate , quae excidium 
eius secuta est , resurrexit. Alias urbes habuere Mace- 
donum reges, quas nunc habent Parthi: huius vestigium 
non inveniretur , nisi Araxes amnis ostenderet. Haud 
procul moenibus fluxerat : inde urbem fuisse xx stadiis 
distantem credunt magis , quam sciunt, accolae. 10. Pu- 
debat Macedones, tam praeclaram urbem a comessabuudo 
rege deletam esse. Itaque res in serium versa est; et im- 
peraverunt sibi, ut crederent illo potissimum modo fuisse 
delendam. 11. Ipsum , ut primum gravatam ebrietate 
mentem quies reddidit, ^ocnituisse constat, et dixisse: 
maiores poenas Pereas Graecis daturos fuisse, si ipsum 
in solio regiaque Xerxis respicere coacti essent. 12. Po- 
stero die Lycio , itineris, quo Persidem intraverat, duci, 
xxx talenta dono dedit. Hinc in regionem Mediae transiit, 
ubi supplementum novorum militum e Cilicia occurrit. 
Peditum erant quinque millia , equites mille : utrisque 
Plato atheniensis praeerat. His copiis auctus , Darium 
persequi statuit. 

VIII. Ille iam Ecbatana pervenerat, caput Mediae. 
Urbem hanc nunc tenent Parthi, caque (1) aestiva agen- 
tibus sedes est. Adire deinde Bactra decreverat: sed ve- 
ritus , ne celeritate Alexandri occuparetur , consilium 
iterque mutavit. 2. Aberat ab eo Alexander stadia md ; 
sed iam nullum intervallum adversus velocitatem eius 
• satis longum videbatur. Itaque proelio magis, quam fu- 
gae, se praeparabat. 3. xxx millia peditum sequebantur, 
in quibus Graecorum erant muatuor millia , fide erga 
regem ad ultimum invicta. 4. Funditorum quoque et sa- 
ti) Aestiva agentibus. Iis qui aestivum tempus iu bellicis laboribus 
agunt. 

gittariorum manus quatuor millia expleverat: praeter hos 
iii millia et ccc equites erant, maxime Bactrianorum. His 
Bessus praeerat, Bactrianae regionis praefectus. 5. Cum 
hoc agmine [ Darius ] (1) paullum declinavit via militari, 
iussis praecedere lixis impedimenlorumque custodibus. 
0. Consilio deinde advocato , si me cum ignavis, inquit, 
et pluris qualemcunque vitam honesta morte aestimantibus , 
fortuna iunxisset , tacerem potius, quam frustra verba con- 
sumerem. 7. Sed maiore , quam vellem, documento et vir- 
tutem vestram et fidem expertus , magis etiam conniti debeo, 
ut dignus talibus amicis sim, quam dubitare, an vestri si- 
miles adhuc sitis. 8. Ex tot millibus, quae sub imperio fue- 
runt meo, bis me victum, bis fugientem persecuti estis. Fides 
vestra et constantia , ut regem me esse credam, facit. 9. Pro- 
ditores et transfugae in urbibus meis regnant : non hercule 
quia tanto honore digni habentur , sed ut praemiis eorum 
vestri sollicitentur animi. Meam tamen fortunam quam vi- 
ctoris maluistis sequi; dignissimi, quibus, si ego non possim. 
Dii pro me gratiam referant. Et mehercule referent. 10. Nulla 
erit tam surda posteritas , nulla tam ingrata fama, quae 
non in coelum vos debitis laudibus ferat. Itaque , etiamsi 
consilium fugae, a qua multum abhorret animus, agitassem ; 
vestra tamen virtute fretus, obviam issem hosti. 11. Quous- 
que enim in regno exsulabo , et per fines imperii mei fu- 
externum ct advenam regem ? quum liceat experto 
fortunam, aut reparare quae amisi, aut honesta morte 
defungi. 12. Nisi forte satius est, exspectare victoris arbi- 
trium, et Mazaei ct Mithrenis exemplo precarium accipere 
regnum nationis unius: ut iam malit ille gloriae suae, quam 
irae , obsequi. 13. Nec Dii siverint , ut hoc decus mei ca- 
pitis aut demere mihi quisquam aut condonare possit: nec 
hoc imperium vivus amittam , idemque erit regni mei, qui 
et spiritus , finis. 14. Si hic animus, si haec lex ; nulli non 
parta libertas est: nemo e vobis fastidium Macedonum, nemo 
vultum superbum ferre cogetur. Sua cuique dextra aut ul- 
tionem tot malorum pariet, aut finem. Io. Equidem, quam 
versabilis fortuna sit, documentum ipse sum. J\ec immerito 

(I) Paullum declinavit viu milihiri. Nos: Si allontand un poco datta 
struda maestra. ' 

mitiores vices eius exspecto. Sed si iusta ac pia bella Dii 
aversantur, fortibus tamen viris licebit honeste mori. 16. Per 
ego vos decora maiorum , qui totius Orientis regna cum 
memorabili laude tenuerunt; per illos viros, quibus stipen- 
dium Macedonia quondam tulit; per tot navium classes in 
(rraeciam missas ; per tot tropaea regum oro et obtestor , 
ut nobilitate vestra gentisque dignos spiritus capiatis: 17. ut 
eadem constantia animorum , qua praeterita tolerastis , 
exjieriamini , quidquid deinde fors tulerit. Me certe in per- 
petuum aut victoria egregia nobilitabit , aut pugna. 

IX. Haec dicente Dario , praesentis periculi species 
omnium simul corda animosquo horrore perstrinxerat: 
nec aut consilium suppetebat, aut vox; quum Artabazus, 
vetustissimus amicorum , quem hospitem fuisse Philippi 
saepe diximus : Nos vero , inquit , pretiosissima vestium 
induti, armisque quanto maximo cultu possumus adornati, 
regem in aciem sequemur ; ea quidem mente, victoriam ut 
speremus , mortem non recusemus. 2. Assensu excepere 
ceteri hanc vocem. Sed Nabarzanes, qui in eodem con- 
silio erat , cum Besso inauditi antea facinoris societate 
inita, regem suum per milites, quibus ambo praeerant, 
comprehendere et vincire decreverant: ea mente, ut si 
Alexander ipsos insecutus foret, tradito rege vivo inirent 
gratiam victoris , magni profecto cepisse Darium aesti- 
maturi ; sin autem eum efTugere potuissent , interfecto 
Dario , regnum sibi occuparent , bellumque renovarent. 
3. Hoc parricidium quum diu volutassent, Nabarzanes, 
aditum nefariae spei praeparans, Scio, me, inquit, sen- 
tentiam esse dicturum , prima specie haudquaquam auribus 
tuis gratam. Sed medici quoque graviores morbos asperis 
remediis curant ; et gubernator, ubi naufragium timet, ia- 
ctura, quidquid servari potest, redimit. \. Ego tamen, non 
ut damnum quidem facias , suadeo ; sed ut te ac regnum 
tuum salubri ratione conserves. Diis adversis bellum inimus; 
et pertinax fortuna Persas urgere non desinit. Novis initiis 
et ominibus opus est. (1) Auspicium et imperium alii trade in- 
terim, qui tamdiu rex appelletur, donec Asia decedat hostis ; 
victor deinde regnum tibi reddat. 5. Uoc autem brevi fu- 
it) Auspicium... alii trade. BeUi gerendi curam alii committe. 

turum ratjo promittit. Bactra intacta sunt: Indi ct Sacae 
in tua potestate : tot populi , tot exercitus , tot equitum 
peditumque millia ad renovandum bellum vires paratas ha- 
bent ; ut maior belli moles supersit , quam exhausta sit. 
6. Quid ruimus belluarum ritu in perniciem non necessa- 
riam ? Fortium virorum est , magis mortem contemnere , 
quam odisse vitam. 7, Saepe taedio laboris ad vilitatem sui 
compelluntur ignavi : al virtus nihil inexpertum omittit. 
Itaque ultimum omnium mors est, ad quam non pigre ire 
satis est. 8. Proinde si Bactra , quod tutissimum recepta- 
culum est, petimus; praefectum regionis eius Bessum , regem 
temporis gratia statuamus. Compositis rebus, iusto regi tibi 
fiduciarium restituet imperium. 9. Haud mirum est, Da- 
rium non temperasse animo, quamquam tam impiae voci 
quantum nefas subesset , latebat. 10. Itaque, pessimum , 
inquit , mancipium , reperisti optatum tibi tempus , quo 
parricidium aperires ! slrictoque acinace interfecturus vi- 
debatur; ni propere Bessus Bactri arfique, tristium specie, 
ceterum, si perseveraret , vincturi, circumstetissent. 11. 
Nabarzanes interim elapsus, mox et Bessus consecutus, 
copias , quibus praeerant , a cetero exercitu, secedere 
iubent ; secretum inituri consilium. 12. Artabazus con- 
venientem praesenti fortunae sententiam orsus, mitigare 
Darium, temporum identidem admonens, coepit: Ferret 
aequo animo qualiumcumque, suorum tamen, vel stulti- 
tiam vel errorem. Instare Alexandrum gravem, etiamsi 
omnes praesto essent: quid futurum, si persecuti (1) lu- 
gam ipsius alienentur ? 13. Aegre paruit Artabazo , et 
quamquam movere castra statuerat , turbatis tamen o- 
m nium animis , eodem in loco substitit. Sed attonitus 
moestitia simul ct desperatione, tabernaculo se inclusit. 
\k. Ergo in castris , quae nullius regebantur imperio, 
varii animorum motus erant; nec in commune, ut antea, 
consulebatur. 15. Dux graecorum militum , Patron arma 
capere suos iubet, paratosque esse ad exsequendum im- 
perium. 16. Persae secesserant : Bessus cum Bactrianis 
erat; tenlabatque Persas abducere, Bactra, et intactae 
regionis opulentiam, simulquc quae manentibus instarent 



(I) Fugam ipsius. Fugam Darii. 

pericula , ostentans. Persarum omnium eadem fere fuit 
vox , nefas esse deseri regem. 17. Inter haec Artabazus 
omnibus imperatoris fungebatur officiis. Ille Persarum 
tabernacula circumire , hortari , monere nunc singulos , 
nunc universos , non ante destitit , quam satis constaret 
imperata facturos. Idem aegre a Dario impetravit, ut ci- 
bum caperet, (1) animumque regis. 

X. At Bessus et Nabarzancs olim agitatum scelus ex- 
sequi statuunt , regni cupiditate accensi : Dario autem 
incolumi (autas opes sperare non poterant. 2. Quippe in 
illis gentibus regum eximia maiestas est: ad nomen quo- 
que barbari conveniunt ; et pristinae veneratio fortunae 
sequitur adversam. 3. Inflabat impios animos regio, cui 
praeerant , armis viris^ue et spatio locorum nulli carum 
gentium secunda. Tertiam partem Asiae tenet: multitudo 
iuniorum, exercitus, quos amiserat Darius, aequabat. 

4. Itaque non illum modo, sed et Alexandrum sperne- 
bant , inde vires imperii repetituri , si regionis potiri 
contigisset. 5. Diu omnibus cogitatis , placuit per milites 
Bactrianos , ad omne obsequium destinatos, regem com- 
prehendere ; mittique nuntium ad Alexandrum, qui in- 
dicaret, vivum asservari eum : 6. si, id quod timebant, 
proditionem aspernatus esset , occisuri Darium, et Bactra 
cum suarum gentium manu petituri. 7. Ceterum propalam 
comprehendi Darius non poterat, tot Persarum millibus 
laturis opem regi: Graecorum quoque fides timebatur. 

8. Itaque quod non poterant vi, fraude assequi tentant : 
poenitentiam secessionis simulare decreverant, et excusare 
apud regem consternationem suam. 9. lnterim qui Persas 
sollicitarent, mittuntur. Hinc spe , hinc metu militares 
animos versant: ruinae rerum illos subdere capita, in 
perniciem trahi : quum Bactra pateant , exceptura eo$ 
donis et opulentia, quantam animis concipere non possint 
10. Haec agitantibus Artabazus supervenit , sive regis 
iussu , sive sua sponte , aflirmans , mitigatum esse Da- 
rium , et eundem illis amicitiae gradum patere apud re- 
gem. 11. Illi lacrimantes nunc purgare se , nunc Arta- 
bazum orare , ut causam ipsorum tueretur , precesque 

(i) Animum regis. Animum rege dignum. < 

perferret. 12. Sic peracta nocte, sub lucis exortu Nabar- 
zanes cum bactrianis militibus in vestibulo praetorii ad- 
erat, (1) titulum solemnis officii occulto sceleri praeferens. 
Darius , signo ad eundum dato , currum pristino more 
conscendit. 13. Nabarzanes ceterique parricidae procum- 
bentes humi , quem paulo post in vinculis habituri erant, 
sustinuere venerari: lacrimas etiam, poenitentiae indices, 
profuderunt : adeo humanis ingeniis parata simulatio est. 
14. Preces deinde suppliciter admotae, Darium, natura 
simplicem et mitem, non credere modo quae affirmabant, 
sed etiam flere coegerunt. 15. Ac no tum quidem cogitati 
sceleris poenituit, quum intuerentur, qualem et regem 
et virum fallerent. Ille quidem , securus periculi quod 
instabat , Alexandri manus, quas solas timebat, effugere 
properabat. 

XI. Patron autem , Graecorum dux , praecepit suis , 
ut arma , quae in sarcinis antea ferebantur, induerent, 
ad omne imperium suum parati et intenti. 2. Ipse cur- 
rum regis sequebatur (2) occasioni imminens alloquendi 
eum : quippe Bessi facinus praesenserat. Sed Bessus, id 
ipsum metuens , custos verius , quam comes , a curru 
non recedebat. 3. Diu ergo Patron cunctatus, ac (3) sae- 
pius sermone revocato, inter fidem timoremque haesitans, 
regem intuebatur. 4. Qui ut tandem advertit oculos , 
Bubacem spadonem inter proximos currum sequentem 
percontari iubet , numquid ipsi velit dicere. Patron, se 
vero , sed remotis arbitris , loqui velle cum eo respon- 
dit. 5. lussusque propius accedere, sine interprete, (nam 
haud rudis graecae linguae Darius erat): «Kex, inquit, 
ex t millibus Graecorum supersumus pauci, omnis for- 
tunae comites , et in hoc [ tuo] statu iidem, qui florente 
te fuimus; quascunque sedes elegeris, pro patria et do- 
mesticis rebus petituri. Secundae advcrsae<|ue res tuae 
copulavere nos tecum. 6. Per hanc fldem invictam oro 

(t) Titulum solemnis officii occulto sceleri praeferens. Occultum scelus 
praetexens titulo solemnis officii. Nos : Velando il suo delitlo coi pre- 
testo di un u/fizio , che era solito a compiere. 

(2) Occasioni imminens. Occasionem captans. 

(3) Ac saepius sermone revocato. Kt quum saepe iam dicturus se 
repressisset. Itai. E gid piu volte in sui punto di pariare essendosi 

% truttenuto. 

et obtestor , in nostris castris tibi tabernaculum statue : 
nos corporis tui custodes esse patiaris. Amisimus Grae- 
ciam , nulla Bactra sunt nobis: spes omnis in te, utinain 
ct in celeris esset. Plura dici non attinet. Custodiam cor- 
poris tui externus et alienigena non deposcerem, si cre- 
derem alium posse praestare.» 7. Bessus, quamquam erat 
graeci sermonis ignarus, tamen stimulante conscientia 
indicium profecto Patroncm detulisse credebat: et inter- 
pretis Graeci relato sermone exemta dubitatio est. 8. Da- 
rius autem , quantum ex vultu concipi poterat , haud 
sane territus , percontari Patrona causam consilii, quod 
afferret, coegit. Ille non ultra differendum ratus: «Bessus, 
inquit, et ISabarzanes insidiantur tibi, in ultimo discri- 
mine et fortunae tuae et vitae. Hic dies aut parricidis, 
aut libi futurus ultimus.» 9. Et Patron quidem egregiam 
conservati regis gloriam tulerat. 10. Eludant licet, quibus 
forte ac temere humana negotia volvi agique persuasum 
est : equidem aeterna constitutione crediderim, nexuque 
causarum latentium , et multo ante destinatarum, suum 
quemque ordinem immutabili lc^e percurrere. 11. Darius 
certe respondit: quamquam sibi Graecorum militum fides 
nota sit , nunquam tamen a popularibus suis recessurum. 
Diflicilius sibi esse damnare, quam decipi. Quidquid fors 
tulisset, inter suos perpeti malle, quam transfugam fieri. 
Sero se perire, si salvum esse sui milites nollent. 12. Pa- 
tron , desperata salute regis , ad cos , quibus praeerat , 
rediit, omnia pro fide experiri paratus. 

XII. At Bessus occidendi protinus regis impetum con- 
ceperat. Sed veritus , ne gratiam Alexandri , ni vivum 
eum tradidisset , inire non posset , dilato in proximam 
noctem sceleris consilio, agere gratias incipit, quod per- 
fidi hominis insidias , iam Alexandri opes spectantis , 
prudenter cauteque vitasset. 2. Donum eum hosti laturum 
fuisse regis caput. Nec mirari, hominem mercede con- 
ductum omnia habere venalia : sine pignore , sine lare, 
terrarum orbis exsulem , ancipitem hostem , ad nutum 
licentium circumferri. 3. Purganti deinde se , Deosque 
patrios testes fidei suae invocanti , Darius vultu asscu- 
tiebatur: haud dubius, quin vera deferrentur a Graecis; 
sed eo rerum ventum erat , ut tam periculosum esset 

non credere snis, quam decipi. 4. xxx millia erant, quo- 
rum inclinata in scelus levitas timebatur: iv millia Pa- 
tron habebat , quibus si credidisset salutem suam , da- 
mnata popularium fide, parricidio excusationem videbat 
ofTerri. 5. Itaque praeoptabat immerito, quam iure vio- 
lari. Besso tamen insidiarum consilium purganti respondit, 
Alexandri sibi non minus iustitiam, quam virtutem, esse 
perspectam. Falli eos , qui proditionis ab eo praemium 
exspectent : violatae fidei neminem acriorem fore vin- 
dicem ultoremque. 6. lamque nox appetebat, quum Persae 
more solito armis positis, ad necessaria ex proximo vico 

S erenda discurrunt. At Bactriani, ut imperatum erat a 
esso , armati stabant. 7. Inter haec Darius Artabazum 
acciri iubet : exposilisque , quae Patron detulerat, haud 
dubitare Artabazus , quin transeundum esset in castra 
Graecorum. Persas quoque periculo vulgato secuturos. 
8. Destinatus sorti suae , et mrn nullius salubris consilii 
patiens , unicam in illa fortuna opem , Artabazum, ul- 
timum illum visurus , amplectitur : perfususque mutuis 
lacrimis , inhaerentem sibi avelli iubet , capite deinde 
velato, ne inter gemitus digredientem (1) velut a rogo 
intueretur , in humum pronum corpus abiecit. 9. Tum 
vero custodiae eius assueti , quos regis salutem vel pe- 
riculo vitae tueri oportebat , dilapsi sunt; armatis, quos 
iam adventare credebant , haud rati se futuros pares. 
Ingens ergo in tabernaculo solitudo erat , paucis spado- 
nibus , quia quo discederent non habebant, circumstan- 
tibus regem. 10. At ille, remotis arbitris, diu aliud atque 
aliud consilium animo volutabat, lamque solitudinem , 
quam paulo ante pro solatio petiverat, perosus, Bubacem 
vocari iubet. 11. Quem intuens , Ile , inquit, consulite 
robis , ad ultimum regi vestro , ut decebat, fide exhibita . 
Ego hic legem fati mei exspecto. Forsitan mireris , quod 
vitam non finiam ? alieno scelere , quam meo , mori malo . 
12. Post hanc vocem spado gemitu non modo taberna- 
culum, sed etiam castra complevit. Irrupere deinde alii, 
laceratisque vestibus, lugubri et barbaro ululatu regem 
deplorare coeperunt. 13. Persae, ad illos clamore perlato, 

(I) Felul a rogo. Veluti a busto et funere. 

attoniti mela , nec arma capere , ne in Bactrianos inci- 
derent, nec quiescere audebant, ne impie deserere regem 
viderentur. 14. Varius ac dissonus clamor sine duce ac 
sine imperio totis castris referebatur. Besso et Nabarzani 
nuntiaverant sui , regem a semetipso interemptum esse. 
Planctus eos deceperat 15. Itaque citatis equis advolant, 
sequentibus quos ad ministerium sceleris delegorant; et 
quum tabernaculum intrassent, quia regem vivere spado- 
nes indicabant, comprehendi vincirique iusserunt. 16. Rex, 
curru paullo ante vectus, et Deorum a suis honoribus 
cultus , nulla externa ope admota , captivus servorum 
suorum , in sordidum vehiculum pellibus undique con- 
tectum imponitur. 17. Pecunia regis et supellex quasi 
iure belli diripitur; onustique praeda, per scelus ultimum 
parta , fugam intendunt 18. Artabazus cum iis, qui im- 
perio parebant, graecisque militibus Parthienem petebat, 
omnia tutiora parricidarum contuitu ratus. 19. Persae , 
promissis Bessi onerati , maxime quia nemo alius erat , 
quem sequerentur , coniunxere se Bactrianis , agmen eo- 
rum tertio assecuti die. 20. Ne tamen honos regi non 
haberetur, aureis compedibus Darium vinciunt, nova lu- 
dibria subinde excogitante fortuna. Et ne forte culta regio 
posset agnosci , sordidis pellibus vehiculum intexerant; 
ignoti iumenta agebant , ne percunctantibus in agmine 
monstrari posset : custodes procul sequebantur. 

Xlll. Alexander , audito Darium movisse ab Ecba- 
tanis, omisso itinere, quod petebat in Mediam, fugientem 
insequi pergit strenue. 2. labas oppidum est in Parae- 
tacene ultima : ibi transfugae nuntiant, praecipitem fuga 
Bactra petere Darium. 3. Certiora deinde cognoscit ex 
Bagysthene Babylonio : non equidem vinclum regem, sed 
in periculo esse aut mortis , aut vinculorum affirmabat. 
4. Rex, ducibus convocatis, maximum, inquit, opus, sed 
labor brevissimus superest : Darius haud procul destitutus 
a suis, aut oppressus. In illo corpore posita est victoria 
nostra : et tanta res celeritatis est praemium. 5. Omnes 
pariter conclamant , paratos ipsos sequi ; nec labori, nec 
periculo parceret. Igitur raptim agmen cursus magis quam 
itineris modo ducit, ne nocturna quidem quiete diurnum 
laborem relaxante. 6. Itaque quingenta stadia processit: 

pcrvcntumque erat in vicum , in quo Darium Bessus 
comprehenderat. 7. Ibi Melon Darii interpres excipitur. 
Corpore aeger non potuerat agmen sequi, et deprehensus 
celeritate regis , transfugam se esse simulabat. Ex hoc 
acta cognoscit. Sed fatigatis necessaria quies erat. 8. Itaque 
delectis equitum sex millibus trecentos , quos Dimachas 
appellabant, adiungit: dorso hi graviora arma portabant, 
ceterum equis vehebantur; quum res locusque posceret, 
pedestris acies erat. 9. Haec agentem Alexandrum adeunt 
Orsilos et Mythraccncs, qui Bessi parricidium exost trans- 
fugerant; nuntiabanlque, stadia u abesse Persas; ipsos 
brevius iter monstraturos. 10. Gratus regi adventus trans- 
fugarum fuit. Itaque prima vespera ducibus iisdem cuin 
expedita equitum manu monstratam viam iugi editui , 
phalange , quantum festinare posset , sequi iussa. Ipse 
quadrato agmine incedens, ita cursum regebat, ut primi 
coniungi ultimis possent. 11. ccc stadia processerant, 
quum occurrit Brocubelus , Mazaei filius , Syriae quon- 
(iam praetor. Is quoquo transfuga nuntiabat, Bessum haud 
amplius quam cc stadia abesse. Exercitum , utpole qui 
nihil praecaveret, incompositum inordinalumque proce- 
dere. Hyrcaniam videri petituros. Si festinaret sequi , 
palantibus superventurum. Darium adhuc vivere. 12. Stre- 
nuo alioqui cupiditatem consequendi transfuga iniccerat. 
Itaque calcaribus subditis , effuso cursu eunt, lamque 
fremitus hostium iter iugredienlium exaudiebatur; sed 
prospectum ademerat pulveris nubes. Pauli isper eigo in- 
hibuit cursum, donec consideret pulvis. Id. lamque con- 
specti a barbaris erant , et abeuntium agmen conspe- 
xerant; nequaquam futuri pares, si Besso lanium animi 
luisset ad proelium, quantum ad parricidium luerat. Nam- 
que et numero barbari praestabant, et robore : ad hoc 
refecti cum fatigatis certamen inituri erant. H. 8ed nomen 
Alexandri et fama , maximum in bello utique momen- 
tum pavidos in fugam convertit. 15. Bessus et ceteri 
facinoris eius participes , vehiculum Darii assecuti, coe- 
perunt hortari cum , ut conscenderet equum, et se hosti 
Fuga eriperet. 16. Ule Deos ultores adesse testatur , et 
Alexandri lidcm implorans, negat, se parricidas vel o 
comitari. Tum vero ira quoque accensi , tela miiciunt 

in regem ; multisquc confossum vulneribus relinquunt. 
17. lumenta quoque, ne longius prosequi possent, con- 
vulnerantur ; duobus servis , qui regem comitabantur , 
occisis. 18. Hoc edito facinore, ul (1) vestigia fugae spar- 
gerent , Nabarzanes Hyrcaniam , Bessus Bactra, paucis 
equitum comitantibus , petebant: barbari , ducibus de- 
stituti , qua quemque aut spes ducebat , aut pavor, dis- 
sipabantur : d tantum equites congregaverant se, incerti 
adhuc, resisterene melius esset, an fugere. 19. Alexander, 
hostium trepidatione comperta, Nicanorem cum equitum 
parte ad inhibendam fugam praemittit: ipse cum ceteris 
sequitur, ul ferme millia resistentium occisa sunt ; re- 
liquum agmen more pecudum intactum agebatur, iubente 
rege, ut caedibus abstineretur. 20. Nemo captivorum erat , 
qui monstrare Darii vehiculum posset : singuli, ut quae- 
que prehenderant, scrutabantur, nec tamen ullum vesti- 
gium fugae regis exstabat. 21. Festinantem Alexandrum 
vix tria millia equitum persecuta sunt. At in eos , qui 
lentius sequebantur, incidebant universa fugientium ag- 
mina. 22. V r ix credibile dictu, plures captivi, quam qui 
caperent, erant: adeo omnem sensum territis fortuna 
penitus excusserat, ut nec hostium paucitatem, nec mul- 
titudinem suam satis cernerent. 23. Interim iumenta , 
quae Darium vehebant, nullo regente decesserant militari 
via , et errore delata per iv stadia , in quadam valle 
constiterant, aestu, simulque vulneribus fatigata. 24. Haud 
procul erat fons, ad quem monstratum a peritis Poly- 
stratus Macedo siti maceratus accessit; ac dum galea 
haustam aquam sorbet, tela iumentorum delicientium 
corporibus infixa conspexit. 23. Miratusque confossa po- 
tius , quam abacta esse, semivivi*** 

( Finis huius libri desideratur ) 


(I) Festiaia fugae spargerent. Fugientium vestigia In partes diversas 
distraherent. 

FRE1NSHEMII SUPPLEMENTUM. 

* * * [ hominis gemitum percipit. 26. Itaque more ingenii 
humani cupidus visendi quid rei vehiculo isto conde- 
retur , dimotis pellibus , quibus obtectum erat , Darium 
multis vulneribus confossum reperit. Regius enim cuRus, 
et aureae catenae, quts a parricidis vinctus fuerat, du- 
bitationem eximebant. 27. Non erat expers graeci ser- 
monis Darius ; gratiasque agebat Diis , qui post tanta 
mala, tamque gravia, noc tamen indulsissent solati i, ne 
omnino in solitudine extremum spiritum effunderet. 28. 
Itaque te , inquit, quisquis es mortalium , per communem 
hominum sortem, a qua nec maximos regum exemptos esse 
praesenti spectaculo moneris , rogo quaesoque, ut haec ad 
Alexandrum mandata mea perferas : nihil eorum, quae longe 
tristissima perpessus sum , ne hunc quidem incomparabilis 
calamitatis exitum, ita gravem mihi accidisse, ut hoc unum , 
quod post tanta in me mcosque merita adversus clementis- 
simum victorem inimico vivendum fuit, et nunc ingrato mo- 
riendum est. 29. Sed si qua postremis miserorum votis apud 
Deos vis est , et cum ipso spiritu profusas preces mitius 
aliquod numen exaudit ; ille quidem sospes et incolumis , 
longeque supra contagium meae sortis et invidiam fortunae 
positus , in solio Cyri gloriosam aetatem exigat : suaeque 
virtutis memor , eum matri liberisque meis locum apud se 
esse patiatur, quem illi fide et obsequio meruerint. oO. At 
parricidas promptum exitium consequatur , quod Alexander 
irrogabit , si non misericordia infelicis hostis , saltem odio 
facinorum , et ne impunita in aliorum etiam regum suum- 
que ipsius exitium erumpant. 31. Post haec , quum siti 
angeretur, allata per Polystratum aqua recreatus, «Ergo, 
ait , hanc etiam tantis calamitatibus extremam accedere 
oportuit , ut bene merito gratiam referre non possim : 
at referet Alexander ; Alexandro vero Dii.» 32. Dextram 
deinde protendit, eamque Alexandro, fidei regiae pignus, 
ferri iubens, apprehensa Polystrali manu animam efflavit. 
33. Alexander an spiranti adhuc supervenerit, incertum 
est : illud constat , miserabili regis opulentissimi exitu 

comperto, copiosas lacrimas profudisse , statimque chla- 
myde sibi detracta corpus operuisse, et maguo cum ho- 
nore ad suos deferri iussisse , ut regio Persarum more 
curatum monumentis maiorum inferretur. 34. Ingratitu- 
dinem hominum , a quis pro summis beneficiis crudele 
exitium Darius pertulit, quamquam suopte ingenio hor- 
rendam et exsecrabilem , insigniore ad posteritatem in- 
famia damnavit canis cuiusdam mira fides, qui ab omnibus 
familiaribus derelicto solus adfuit, et quam in vivum prae 
se tulit benevolentiam, morienti quoque constanter prae- 
stitit. 35. Hunc vitae tinem sortitus est ille, quem modo 
contumelia allici putabant, nisi regem regum, et Deorum 
consanguineum salutarent: magnoque iterum experimento 
approbatum est, neminem magis patere fortunae, quam 
qui pluribus eiusdem blanditiis irretitus, iugum illius tota 
cervice receperit. ] 

FRELNSHEM1I SUPPLEMENTUM. 

[ Dum ca per Asiam geruntur, ne in Graecia quidem 
Macedoniaquc tranquillae res fuere. Regnabat apud La- 
cedaemonios Agis Archidami filius, qui Tarentinis opem 
ferens ceciderat , eodem die quo Philippus Athenienses 
ad Chaeroneam vicit Is Alexandri per virtutem aemulus, 
cives suos stimulabat, ne Graeciam servitute Macedonum 
diutius premi paterentur : nisi in tempore providerent, 
idem iugum ad ipsos transiturum esse. Adnitendum igitur, 
dum aliquae adhuc Persis ad resistendum vires essent: 
illis oppressis, adversus immanem potentiam frustra avitae 
libertatis memores futuros. Sic instinctis animis , occa- 
sionem belli ex commodo coeptandi circumspiciebant. 
Igitur felicitate Memnonis invitati, consilia cum ipso mi- 
scere aggressi sunt ; et postquam ille rerum laetarum 
initia intempestiva morte destituit, nihilo remissius age- 
bant. Sed ad Pharnabazum et Autophradaten profectus 
Agis , triginta argenti talenta , decemque triremes im- 
petravit , quas Agesilao fratri misit, ut in Cretam navi- 
garet, cuius insulae cultores inter Lacedaemonios et Ma- 
cedonas diversis stndiis distrahebantur. Legati quoque ad 
Darium missi sunt , qui in usum belli ampliorem vim 
pecuniae , pluresque naves peterent. Atque haec eorum 
coepta clades ad Issum ( nam ea intervenerat) adeo non 
interpellavit, ut etiam adiuverit. Quippe fugientem in- 
secutus Alexander in longinqua loca magis magisque ra- 
piebatur; et ex ipso proelio mercenariorum ingens mul- 
titudo in Graeciam fuga penetraverat: quorum octo millia 
persica pecunia conduxit Agis, eorumque opera plerasque 
Cretensium urbes recepit. Cum deinceps Menon, in Thra- 
ciam ab Alexandro missus , barbaros ad defectionem im- 
pulisset, adque eam comprimendam Antipater exercitum 
ex Macedonia in Thraciam duxisset, opportunitate tem- 
poris strenue usi Lacedaemonii totam Peloponnesum , 
paucis urbibus exceptis, in partes traxerunt, confectoque 
exercitu viginti millium peditum, cum equitibus bis mille, 
Agidi summam imperii detulerunt. Antipater ea re com- 
perta bellum in Thracia, quibus potest conditionibus, 

componit ; raptimquo in Graeciam regressus, ab amicis 
sociisquo civitatibus auxilia cogit. Quibus convenientibus, 
ad quadraginta pugnatorum millia recensuit. Advenerat 
et ex Peloponneso valida manus; sed quia dubiam ipso- 
rum fidem resciverat, dissimulata suspicione gratias egit, 

3 uod ad defendendam adversus Lacedaemonios Alexandri 
ignitatem adfuissent : scripturum se id regi , gratiam 
in tempore relaturo. In praesens niliil opus esse maio- 
ribus copiis: itaque domos redirent, foederis necessitate 
expleta. Nuntios deinde ad Alexandrum mittit, de motu 
Graeciae certiorem facturos. Atque illi regem apud Ba- 
ctra demum consecuti sunt ; cum interim Antipatri vi- 
ctoria, et neco Agidis, in Arcadia transactum esset. Sano 
iaru pridem tumultu Lacedaemoniorum cognito, quantum 
tot terrarum spatiis discretus potuit, providerat: Aropho- 
torum cum cypriis et phoeniciis navibus in Peloponnesum 
navigare , Menetcn tria millia talcnldm ad mare deferre 
iusserat, ut ex propinquo pecuniam Antipatro submini- 
straret , quanta illum indigere cognovisset. Probe enim 
perspexerat, quanti ad omnia momenti motus istius in- 
clinatio futura esset, quamquam deinceps adepto victo- 
riae nuntio suis operibus id discrimen comparans, murium 
eam pugnam fuisse cavillatus est. Ceterum principia eius 
belli haud improspera Lacedaemoniis fuero, luxta Cor- 
rhagum Macedoniae castellum cum Antipatri militibus 
congressi victores exstiterant: et rei bene gestae fama etiam 
qui suspensis mentibus fortunam spectaverant , in so- 
cietatem eorum pertracti sunt. Una ex elaeis achncisque 
urbibus Pellene foedus aspernabatur, et in Arcadia Me- 
galopolis , fida Macedonibus ob Philippi memoriam , a 
a quo beneficiis affecta fuerat. Sec haec arcto circumsessa 
haud procul deditione aberat, nisi tandem Antipater sub- 
venisset. Is postquam castra castris contulit, seque numero 
militum alioque apparatu superiorem conspexit , quam- 
primum de summa rerum proelio contendere statuit : ne- 
que Lacedaemonii detrectavere certamen. Ita commissa 
est pugna, quae rem spartanam maiorem in modum af- 
flixit. Cum enim angustiis locorum, in quibus pugnabatur, 
confisi, ubi hosti nullum multitudinis usum futurum crede- 
bant, animose congressi essent, neque Macedones impigre 

resisterent, multam sanguinis fusum est. Sed postquam 
Antipater integram subinde manum laborantibus suis 
subsidio mittebat ; impulsa Lacedaemoniorum acies gra- 
dum paullisper retulit. Quod conspicatus Agis, cum co- 
horte regia, quae ex fortissimis constabat, se in medium***] 

I. 

*** pugnae discrimen immisit, oblruncatisque, qui prom- 
tius resistebant, magnam partem hostium propulit 2. Coe* 
perant fugere victores : et donec avidius sequentes in pla- 
num deduxere , multi cadebant : sed ut primum locus, 
in quo stare possent , fuit, aequis viribus dimicatum est. 
3. Inter omnes tamen Lacedaemonios rex eminebat, non 
armorum modo et corporis specie, sed etiam magnitudine 
animi , quo uno vinci non potuit. 4. Undique nunc co- 
minus , nunc eminus petebatur ; diuque arma circum- 
ferens, alia tela clypeo excipiebat, corpore alia vitabat : 
donec hasta femora perfossa , plurimo sanguine effuso , 
destituere pugnantem. 3. Ergo clypeo suo exceptum ar- 
migeri raptim in castra referebant, lactationem vulnerum 
haud facile tolerantem. 6. Nec tamen omisere Lacedae- 
monii pugnam; et ut primum sibi quam hosti aequiorem 
locum capere potuerunt, densatis ordinibus effuse fluen- 
tem in so aciem excepere. 7. Non aliud discrimen vehe- 
mentius fuisse memoriae proditum est. Duarum nobilis- 
simarum bello gentium exercitus pari Marte pugnabant. 

8. Lacedaemonii vetera , Macedones praesentia decora 
intuebantur : illi pro libertate , hi pro dominatione pu- 
gnabant. Lacedaemoniis dux, Maceaonibus locus deerat, 

9. Diei quoque unius tam multiplex casus modo spem, 
modo metum utriusque partis augebat ; velat de indu- 
stria inter fortissimos viros certamen aequante fortuna. 

10. Ceterum angustiae loci , in quo haeserat pugna, non 
patiebantur totis congredi viribus. Spectabant ergo plures, 
quam inierant proelium, et qui extra teli iactum erant, 
clamore invicem suos accendebant. 11. Tandem Laconum 
acies languescere , lubrica arma sudore vix sustinens ; 
pedem deinde referre coepit, et urgente hoste apertius 

fugere. 12. Insequebatur dissipatos victor, et emensus 
t cursu] omne spatium, quod acies Laconum obtinuerat, 
ipsum Agim persequebatur. 13. Ille , ut fugam suorum 
et proximos hostium conspexit, deponi se iussit : 14. ex- 
pertusque membra , an impetum animi sequi possent , 
postquam deficere sensit, poplitibus semet excepit ; galea- 

3 uo strenue sumta , clypeo protegens corpus , hastam 
extra vibrabat , ultro vocans hostem , si quis iacenti 
spolia demere auderet. 15. Nec quisquam fuit, qui susti- 
neret cominus congredi. Procul missilibus appetebatur , 
ea ipsa in hostem retorquens, donec lancea nudo pectori 
infixa est : qua ex vulnere evulsa , inclinatum ac defi- 
ciens caput clypeo paullisper excepit ; deinde, linquente 
spiritu pariter ac sanguine, moribundus in arma pro- 
cubuit. 16. Cecidere Lacedaemoniorum v millia, et ccclx: 
ex Macedonibus haud amplius ccc : ceterum vix quisquam, 
nisi saucius , revertit in castra. Haec victoria non Spar- 
tam modo sociosque eius, sed etiam omnes, qui fortunam 
belli spectaverant , fregit. 17. Nec fallebat Antipatrum, 
dissentire ab animis gratulantium vultus; sed bellum fi- 
nire cupienti opus erat decipi. Et quamquam fortuna 
rerum placebat , invidiam tamen , quia maiores res erant, 
quam quas praefecti modus caperet, metuebat. 18. Quippe 
Alexander hostes vinci voluerat; Antipatrum vicisse, ne 
tacitus quidem indignabatur , suae demtum gloriae exi- 
stimans, quidquid cessisset alienae. 19. Itaque Antipater, 
. qui probe nosset spiritum eius , non est ausus ipse agere 
arbitrium victoriae ; sed concilium Graecorum, quid fieri 
placeret , consuluit. 20. A quo Lacedaemonii, nihil aliud, 
quam ut oratores mittere ad regem liceret, precati, ve- 
niam defectionis , praeter auctores, impetraverunt. Me- 
galopolitanis , quorum urbs erat obsessa a defectione , 
Achaei et Aetoli cxx talenta dare iussi sunt. 21. Hic fuit 
exitus belli , quod repente ortum , prius tamen finitum 
est , quam Darium Alexander apud Arbela suueraret 
II. Sed ut primum instantibus curis laxatus e* animus, 
militarium rerum quam quietis otiique patientior , ex- 
cepere eum voluptates: et quem arma Persarum non fre- 
gerant, vitia vicerunt; 2. intempestiva convivia, et per- 
potandi pervigilandique insana dulcedo, ludique, et greges 

pellicum , omnia in externum lapsa morem. Quem ae- 
mulatus , quasi poliorcm suo , ita popularium animos 
oculosque pariter offendit, ut a plerisque amicorum pro 
hoste haberetur. 3. Tenaces quippe disciplinae suae, so- 
litosque parco ac parabili victu ad implenda naturae desi- 
deria defungi , in peregrina et devictarum gentium mala 
impulerat. 4. Hinc saepius comparatae in caput eius in- 
sidiae , secessio militum, et liberior inter mutuas que- 
relas dolor: ipsius deinde nunc ira, nunc suspiciones, 
quas excitabat inconsultus pavor : ceteraque his similia, 
quae deinde dicentur. 5. Igitur quum intempestivis con- 
viviis dies pariter noctesque consumeret; satietatem epu- 
larum ludis interpellabat : non contentus artificum, quos 
e Graecia excitaverat, turba; quippe captivae feminarum 
iubebantur suo ritu canere , inconditum et abhorrens 
peregrinis auribus carmen. G. Inter quas unam rex ipse 
conspexit moestiorem quam ceteras, et producentibus eam 
verecunde reluctantem. Excellens erat forma, et formam 
pudor honestabat : deiectis in terram oculis, ct, quantum 
licebat, ore velato, suspicionem praebuit regi, nobiliorem 
esse , quam ut inter convivales ludos deberet ostendi. 
7. Ergo interrogata , quaenam esset ? neptim se Ochi , 
qui nuper regnasset in Persis , (ilio eius genitam , esse 
respondit ; uxorem Histaspis fuisse. Propinquus hic Darii 
fuerat , magni et ipse exercitus praetor. 8. Adhuc in 
animo regis tenues reliquiae pristini moris haerebant. 
Itaque fortunam regia stirpe genitae, et tam celebre no- 
men reveritus , non dimitti modo captivam , sed ctiain 
restitui ei suas opes iussit : virum quoque requiri , ut 
reperto coniugem redderet. 9. Postero autem die prae- 
cepit Hephaestioni, ut omnes captivos in regiam iubcrct 
adduci. Gbi singulorum nobilitate spectata , secrevit a 
vulgo, quorum eminebat genus. Decem hi fuerunt: inter 
quos repertus est Oxathres Darii frater, non illius for- 
tuna , quam indole animi sui clarior. 10. Sex et vigiuti 
millia talcnttim proxima praeda redacta erant : e quis 
duodecim millia in congiarium militum absumta sunt. 
Par huic pecuniae summa custodum fraude subtracta est. 
11. Oxydates erat nobilis Perses, qui, a Dario capitali 
supplicio destinatus, cohibebatur in vinculis; huic liberato 

satrapiam Mediae attribuit: fratremqne Darii recepit in 
cohortem amicorum, omni vetustae claritatis honore ser- 
vato. 12. Hinc in Parthienem perventum est, tunc igno- 
bilem gentem, nunc caput omnium, qui post Euphratem 
et Tignm amnes siti, rubro mari terminantur. 13. Scythae 
regionem campestrem ac fertilem occupaverunt , graves 
adhuc accolae. Sedes habent et in Europa, et in Asia : 
qui super Bosphorum colunt, adscribuntur Asiae; at qui 
in Europa sunt, a laevo Thraciae latere ad Borysthenem, 
atque inde ad Tanaim , alium amnem , recta plaga at- 
tinent. 14. Tanais Europam et Asiam medius interfluit. 
Nec dubitatur , quin Scythae , qui Parthos condidere , 
non a Bosphoro, sed ex regione Europae penetraverint. 
15. Urbs erat ea tempestate clara Hecatompylos, condita 
a Graecis : ibi stativa rex habuit, commeatibus undique 
advectis. Itaque rumor, otiosi militis vilium, sine auctore 

K rcrebuit , regem contentum rebus, quas gessisset, in 
acedoniam protinus redire statuisse. 16. Discurrunt 
lymphatis similes in tabernacula, et itineri sarcinas aptant: 
signum datum crederes , (1) ut vasa colligerent. Totis 
castris tumultus , hinc contubernales suos requirentium, 
hinc onerantium plaustra , perfertur ad regem. 17. Fe- 
cerant (idem rumori temere vulgato graeci milites, redire 
iussi domos , quorum equitibus singulis donariorum sena 
millia dono dederat Ipsis quoque finem militiae adesse 
credebant. 18. Haud secus quam par erat territus Ale- 
xander , qui Indos atque ultima Orientis peragrare sta- 
tuisset , praefectos copiarum in praetorium contrahit : 
obortisque lacrimis, ex medio gloriae spatio revocari se, 
victi magis , quam victoris , fortunam in patriam rela- 
turum conquestus est ; 19. nec sibi ignaviam militum 
obstare, sed Deorum invidiam, qui fortissimis ‘ viris su- 
bitum patriae desiderium admovissent , paulo post in 
eandem cum maiore laude famaqne redituris. 20. Tum 
vero pro se quisque operam suam offerre ; difficillima 
quaeque poscere ; polliceri militum quoque obsequium, 
si animos eorum leni et apta oratione permulcere VO- 

ll) Ut vasa colligerent. Vasa dicuntur in re militari omnis generis 
impedimenta. Italice: il bagaglio. Vasa colligebantur, quum castra 
essent alio transferenda. 

luisset. 21. Nunquam infractos et abiectos recessisse , 
quoties ipsius alacritatem et tanti animi spiritus haurire 
potuissent. Ita se facturum esse respondit: illi modo vulgi 
aures praeparent sibi. Satisque omnibus, quae in rem 
videbantur , compositis , vocari ad concionem exercitum 
iussit , apud quem talem orationem habuit : 

III. « Magnitudinem rerum, quas gessimus, milites, 
intuentibus vobis , minime mirum est , et desiderium 
quietis , et satietatem gloriae occurrere. 2. Ut omittam 
Illyrios, Triballos, Boeotiam, Thraciam, Spartam, Achaeos, 
Peloponnesum, quorum (1) alia ductu meo, alia imperio 
auspicioque perdomui, 3. eccc orsi bellum ab Hellesponto, 
Ionas, Aeolidem servitio barbariae impotentis exemimus ; 
Cariam , Lydiam , Cappadociam , Phrygiam , Paphlago- 
niam , Pamphyliam , Pisidas , Ciliciam , Syriam , Phoe- 
nicem , Armeniam, Persidem, Medos, Parthienem ha- 
bemus in potestate. 4. Plures provincias complexus sum, 
quam alii urbes ceperunt; et nescio, an enumeranti mihi 
quaedam ipsarum rerum multitudo subduxerit. 5. Itaque 
si crederem , satis certam esse possessionem terrarum , 
quas tanta velocitate domuimus ; ego vero , milites , ad 
penates meos, ad parentem sororesque, et ceteros cives, 
vel renitentibus vobis , erumperem , ut ibi potissimum 
parta vobiscum laude et gloria fruerer, ubi nos uberrima 
victoriae praemia exspectant : liberorum , coniugum, pa- 
rentumque laetitia , pax , quies , rerum per virtutem 
partarum secura possessio, (i. Sed in novo, et, si verum 
fateri volumus , precario imperio , adhuc iugum eius ri- 
gida cervice subeuntibus barbaris, tempore, milites, opus 
est , dum mitioribus ingeniis imbuuntur , et efferatos 
mollior consuetudo permulcet. 7. Fruges quoque matu- 
ritatem statuto tempore exspectant: adeo etiam illa sensus 
omnis expertia , tamen sua lege mitescunt. 8. Quid cre- 
ditis tot gentes , alterius imperio ac nomine adsuetas , 

(t) Alia ductu meo , alia imperio auspicioque perdomui. Alia per- 
domui , quum egomel copias ductarem , alia vero per duces, quos ipse 
exercitui praefeceram. JVimirum rex dicitur imperio et auspiciis rem 
gerere, quum a castris absit, iubeatque bellum per alios administrari. 
Itaque dixeris iialice : Di questi paesi alcuni io vinsi in persona, allri 
per mezzo de' miei condottieri. 

a 


214 QUINTI CUHTII 

non sacris, non moribus, non commercio linguae nobis- 
cum cohaerentes , (1) eodem proelio domitas esse , quo 
victae sunt? Vestris armis continentur, non suis moribus; 
et qui praesentes metuunt, in absentia hostes erunt. Cum 
feris bestiis res est, quas captas et inclusas, quia ipsa- 
rum natura non potest, longior dies mitigat. 9. Et adhuc 
sic ago, tanquam omnia subacta sint armis, quae fuerunt 
in ditione Darii. Hyrcaniam Nabarzanes occupavit : Ba- 
ctra non solum possidet parricida Bessus, sed etiam mi- 
natur. Sogdiani , Dahae , Massagetae , Sacae , Indi , sui 
iuris sunt. Omnes hi , simul terga nostra viderint , se- 
quentur. 10. Illi enim eiusdem nationis sunt , non alie- 
nigenae et externi. Suis autem quique parent placidius ; 
etiam quum is praeest, qui magis limen potest. Proinde, 
aut quae cepimus, omittenda sunt, aut quae non habe- 
mus , occupanda. 11. Sicut in corporibus aegris, milites, 
nihil quod nociturum est , medici relinquunt ; sic nos , 
quidquid obstat imperio , recidamus. Parva saepe scin- 
tilla contcmta maguum excitavit incendium. Nihil tuto 
in hoste despicitur: quem spreveris , valentiorem negli- 
genlia facies. 12. Ne Darius quidem hereditarium Per- 
sarum accepit imperium: sed in sedem Cyri, beneficio 
Bagoae, castrati hominis, admissus: ne vos magno labore 
credatis Bessum vacuum regnum occupaturum. 13. Nos 
vero peccavimus , milites , si Darium ob hoc vicimus , 
ut servo eius traderemus imperium ; qui, ultimum ausus 
scelus , regem suum , etiam externae opis egentem, certe 
cui“nos victores pepercissemus, quasi captivum in vin- 
culis habuit; ad ultimum, ne a nobis conservari posset, 
occidit. 14. Hunc vos regnare patiemini? quem equidem 
cruci affixum videre festino, omnibus regibus gentibusque, 
et fidei, quam violavit, meritas poenas solventem. 15. At 
hercule , si mox eundem Graecorum urbes aut Helle- 
spontum vastare nuntiatum erit vobis , quo dolore affi- 
ciemini , Bessum praemia vestrae occupasse victoriae ? 
Tunc ad repetendas res festinabitis; tunc arma capietis. 
Quanto autem praestat , territum adhuc et vix mentis 

( I ) Eodem proelio domitas esse , quo viciae sunt ? Vide quid differat 
inter vincere el domare. Illud est gentes in certamine superare; tioc 
rictas datis legibus subigere, maimiefacere. 

suae compotem opprimere? 16. Quatridui nobis iter super- 
est , qui tot proculcavimus nives, tot amnes superavimus, 
tot montium iuga transcucurrimus. Non mare illud, quod 
exaestuans iter fluctibus occupat , euntes nos moratur ; 
non Ciliciae fauces et angustiae includunt: plana omnia 
et prona sunt. 17. In ipso limine victoriae stamus. Pauci 
nobis fugitivi, et domini sui interfectores, supersunt. Egre- 
gium mehercule opus , et inter prima gloriae vestrae 
numerandum posteritati famaeque tradetis, Darii quoque 
hostis, finito post mortem eius odio , parricidas esse vos 
ultos, neminem impium effugisse manus vestras. 18. Hoc 
perpetrato , quanto creditis Persas obsequenliores fore , 
quum intellexerint vos pia bella suscipere , et Bessi sce- 
leri , non nomini suo , irasci ? » 

I\. Summa militum alacritate, iubentium , quocum- 
que vellet, duceret, oratio excepta est. 2. Nec rex mo- 
ratus impetum ; lerlioque per Parthienem die ad fines 
Hyrcaniae penetrat, Cratero relicto cum iis copiis, qui- 
bus praeerat, et ea manu, quam Amyntas ducebat, ad- 
ditis sexcentis equitibus , et totidem sagittariis , ut ab 
incursione barbarorum Parthienem tueretur. 3. Erigyium 
impedimenta , modico praesidio dato , campestri itinere 
ducere iubet. Ipse cum phalange et equitatu cl stadia 
emensus , castra in valle, qua Hyrcaniam adeunt, com- 
munit.. Nemus praealtis densisque arboribus umbrosum 
est, pingue vallis solum rigantibus aquis, quae ex petris 
imminentibus manant. 4. Ex ipsis radicibus montium 
Ziobetis amnis effunditur , qui tria fere stadia in longi- 
tudinem (1) universus fluit; deinde saxo, quod alveolum 
interpellat , repercussus , duo itinera velut dispensatis 
aquis aperit. 5. Inde (2) torrens, et saxorum, per quae 
incurrit , asperitate violentior , terram praeceps subit. 
Per ccc stadia conditus labitur : rursusque velut ex alio 
fonte conceptus editur, et novum alveum intendit, priore 
sui parte spatiosior. 6. Quippe in latitudinem xin stadio- 
rum diffunditur : rursusque angustioribus coercitus ripis 
iter cogit ; tandem in alterum amnem cadit, cui Khidago 

(t) Universus. Integer. Itat. Tullo insieme. 

(2) Torrens. Concitatus. 

nomen est. 7. Incolae affirmabant, quaecunque demissa 
essent in cavernam , quae propior est fonti, rursus, ubi 
aliud os amnis aperitur, (1) exsistere. Itaque Alexander 
duos tauros , qua subeunt aquae terram, praecipitari iu- 
bct ; quorum corpora, ubi rursus erumpit, expulsa vi- 
dere , qui missi erant , ut exciperent, o. Quartum iam 
diem eodem loco quietem militi dederat , quum literas 
Nabarzanis, qui Darium cum Besso interceperat, accipit, 
quarum sententia haec erat : « Se Dario non fuisse ini- 
micum ; immo etiam , quae credidisset utilia esse, sua- 
sisse ; et quia fidele consilium regi dedisset, prope oc- 
cisum ab eo. 9. Agitasse Darium, custodiam corporis sui, 
contra ius fasque , peregrino militi tradere , damnata 
popularium fide , quam per ducentos et triginta annos 
inviolatam regibus suis praestitissent. 10. Se, (2) in prae- 
cipiti et lubrico stantem , consilium a praesenti neces- 
sitate repetisse. Darium quoque, quum occidisset Bagoan, 
bac excusatione satisfecisse popularibus, quod insidiantem 
sibi interemisset. 11. PJihil esse miseris mortalibus spiritu 
carius : amore cius ad ultima esso propulsum : sed ea 
magis esse secutum, quae coegisset necessitas, quam quae 
optasset. In communi calamitate suam quemque habere 
fortunam. 12. Si venire se iuberet, sine metu esse ven- 
turum. Non timere, ne fidem datam tantus rex violaret; 
Deos a Deo falli non solere. 13. Ceterum si, cui fidem 
daret, videretur indignus, multa exsilia patere fugienti: 
patriam esse , ubicumque vir fortis sedem elegerit. ■> 
14. Nec dubitavit Alexander, fidem, quo Persae modo 
accipiebant , dare : inviolatum , si venisset , fore. Qua- 
drato tamen agmine et composito ibat, speculatores sub- 
inde praemittens, qui explorarent loca. 15. Levis arma- 
tura ducebat agmen : phalanx eam sequebatur; post pe- 
dites erant impedimenta. Et gens bellicosa , et natura 
situs difficilis aditu, curam regis intenderat. 16. Namque 
perpetua vallis iacet , usque ad mare Caspium patens. 
Duo terrae, eius vclut brachia, excurrunt: media flexu 
modico sinum faciunt , lunae maxime similem , quum 

(1) Exsistere. Apparere. 

(2) In praecipiti et lubrico stantem. Supp. loco. 

eminent cornua, nondum totum orbem sidere implente. 
17. Cercetae et Mosyni et Chalybes a laeva sunt: ab al- 
tera parte Leucosyri et Amazonum campi ; et illos qua 
vergit ad septcmlrioncm , bos ad occasum conversa pro- 
spectat. 18. Mare Caspium, dulcius ceteris, ingentis ma- 
gnitudinis serpentes alit : piscium longe diversus ab aliis 
color. Quidam Caspium, quidam Hyrcanium appellant: 
alii sunt , qui Maeotim paludem in id cadere putent : 
et argumentum allerunt , aquam, quod dulcior sit quam 
celera maria , infuso paludis humore mitescere. 19. A 
septemtrione ingens in litus mare incumbit , longeque 
agit fluctus, sed magna parte exaestuans stagnat. Idem 
alio coeli statu recipit in se fretum , eodemque impetu, 
quo effusum est , relabons , terram naturae suae reddit. 
Et quidam credidere , non Caspium mare esse, sed ex 
India in Hyrcaniam cadere , cuius fastigium , ut supra 
dictum est, perpetua valle submittitur. 20. Hinc rex xx 
stadia processit, semita propemodum invia, cui silva im- 
minebat , torrenlesque et eluvies iter morabantur. Nullo 
tamen hosto obvio, penetravit ; tandemque ad ulteriora 
perventum est. 21. Praeter alios commeatus, quorum tum 
copia regio abundabat , pomorum quoque ingens modus 
nascitur, et uberrimum gignendis uvis solum est. 22. Fre- 
quens arbor faciem quercus habet , cuius folia multo 
meile tinguntur : sed nisi solis ortum incolae occupave- 
rint, vel modico tepore succus exstinguitur. 23. xxx hinc 
stadia processerat, quum Phrataphcrncs ei occurrit, seque 
et eos , qui post barii mortem profugerant , dedens : 
quibus benigne exceptis , ad oppidum Arvas pervenit. 
Hic ei Craterus et hrigyius occurrunt. 2V. Praefectum 
Tapurorum gentis Phradatem adduxerant. Hic quoque 
in Gdem receptus , mullis exemplo fuit experiendi cle- 
mentiam regis. 23. Satrapem deinde Hyrcaniae dedit 
Menapim: exsul hic regnante Ocho ad l*hilippum per- 
venerat. Tapurorum quoque gentem Phradali reddidit. 

V. lamque rex ultima Hyrcaniae intraverat , quum 
Artabazus, quem Dario fidissimum fuisse supra diximus, 
cum propinquis Darii ac suis liberis modicaque Grae- 
corum militum manu occurrit. 2. Dextram venienti ob- 
tulit rex : quippe et hospes Philippi fuerat, quum, Ocho 

10 

regnante, exsularet; et hospitii pignora in regem suum 
ad ultimum tides conservata vincebat. 3. Comiter igitur 
exceptus , Tu quidem , inquit , rex , perpetua felicitate 
floreas. Ego , ceteris laetus , hoc uno torqueor, quod, prae- 
cipiti senectute, diu frui tua bonitate non possum. Nona- 
gesimum et quintum annum agebat. 4. Novem iuvenes, 
eadem matre geniti, patrem comitabantur: hos Artabazus 
dextrae regis admovit , precatus ut tam diu viverent , 
donec utiles Alexandro essent. 5. Kex pedibus iter 
plerumque faciebat : tunc admoveri sibi et Artabazo 
equos iussit , ne ipso ingrediente pedibus , senex equo 
vehi erubesceret, (i. Doinde ut castra sunt posita, Graecos, 
quos Artabazus adduxerat, couvocari iubet: at illi, nisi 
Lacedaemoniis quoque et Sinopensibus fides daretur, re- 
spondent , se , quid agendum ipsis foret , deliberaturos. 
7. Legati erant Lacedaemoniorum missi ad Darium, quo 
victo , applicaverant se Graecis mercede apud Persas mi- 
litantibus. 8. Rex, omissis sponsionum fideique pignoribus, 
venire eos inssit, fortunam, quam ipse dedisset, habituros. 
Diu cunctantes , plerisque consilia variantibus , tandem 
venturos se pollicentur. 9. At Democrales atheniensis , 
qui maxime Macedonum opibus semper obstiterat, venia 
desperata, gladio se transfigit. Ceteri, sicut constituerant, 
ditioni Alexandri se ipsos permittunt. 10. Mille et d milites 
erant: praeter hos legati ad Darium missi xc. In supple- 
mentum distributus miles, ceteri remissi domum, praeter 
Lacedaemonios, quos tradi in custodiam iussit. 11. Mar- 
dorum erat gens confinis Hyrcaniae, cultu vitae aspera, 
et latrociniis adsueta. Haec sola nec legatos miserat, nec 
videbatur imperata factura. Itaque rex indignatus, si una 
gens posset cflicerc, no invictus esset, impedimentis cum 

K raesidio relictis , invicta manu comitante procedit. 12. 

[octu iter fecerat, et prima luce hostis in conspectu erat. 
Tumultus magis quam proelium fuit. Deturbati ex col- 
libus, quos occupaverant, barbari confugiunt: proximique 
vici ab incolis deserti capiuntur. 13. Interiora regionis 
cius haud sane adire sine magna vexatione exercitus 
poterat. luga montium praealtae silvae rupesque inviae 
sepiunt : ea, quae plana sunt, novo munimenti genere 
impedierant barbari. 14. Arbores densae sunt ex industria 

consitae, quarum teneros adhuc ramos manu flectunt» 
quos intortos rursus inferunt terra : inde velut ex alia 
radice latiores virent trunci. 15. Hos , (1) qua natura 
fert, adolescere non sinunt : quiripe alium alii quasi nexu 
conserunt; qui ubi multa fronde vestiti sunt, operiunt 
terram. Itaque occulti nexus ramorum, velut laquei, per- 
petua sepe iter eludunt. 16. Una ratio erat , caedendo 
aperire saltum : sed hoc quoque magni operis. Crebri 
namque nodi duraverant stipites , et in se implicati ar- 
borum rami suspensis circulis similes , (2) lento vimine 
frustrabantur ictus. 17. Incolae autem, ritu ferarum vir- 
gulta subire soliti , tum quoque intraverant saltum, oc- 
cullisque telis hostem lacessebant. Ille venantium modo 
latibula scrutatus, plcrosque confodit: ad ultimum cir- 
cumire saltum milites iubet , ut (3) si qua pateret, ir- 
rumperent. 18. Sed ignotis locis plerique oberrabant. 
(4) Kveepti sunt qnidam ; inter quos equus regis, (Bu- 
cephalam vocabant) quem Alexander non eodem, quo 
ceteras pecudes, animo aestimabat. Nam ille nec in dorso 
insidere suo patiebatur alium ; et regem , quum vellet 
ascendere , sponte sua genua submittens excipiebat, cre- 
debaturque sentire quem veheret. 19. Maiore ergo, quam 
decebat, ira simul ac dolore stimulatus, equum vestigari 
iubet , et per interpretem pronuntiari , ni reddidissent, 
neminem esse victurum. Hac denuntiatione territi, cum 
ceteris donis equum adducunt. 20. Sed ne sic quidem 
mitigatus , caedi silvas iubet , adgestaque humo o mon- 
tibus , planitiem ramis impeditam exaggerari. 21. lam 
aliquantulum altitudinis opus creverat , quum barbari , 
desperato regionem, quam occupaverant, posse retineri, 
gentem suam dedidere. Hex , obsidibus acceptis, Phra- 
dati tradere eos iussit. Inde quinto die in stativa rever- 
titur. 22. Artabazum deinde, geminato honore, quem 
Darius habuerat ei , remittit domum, lam ad urbem 
Hyrcaniae, in qua regia Darii fuit, vontum erat. Ibi 

H) Qua natura fert. In ea parte qua natura fert. Quemadmodum 
natura requirit 

(2) Lento vimine. Quum flexibilia essent vimina. 

(3) Si qua pateret. Si qua in parte aditus pateret. 

(i) Excepti. Capti, 

Nabarzanes accepta fide occurrit , dona ingentia ferens. 
23. Inter quae Bagoas erat, specie singulari spado, at- 
que in ipso flore pueritiae; cui et Darius fuerat adsuetus, 
et mox Alexander adsuevit : eiusque maxime precibus 
motus Nabarzani ignovit. 2V. Erat, ut supra dictum est, 
Hyrcaniae finitima gens Amazonum, circa Thermodoonta 
amnem , Themiscyrae incolentium campos. 23. Reginam 
habebant Thalestrim . omnibus inter Caucasum montem 
et Phasin amnem imperitantem. Haec, cupidine visendi 
regis accensa , finibus regni sui excessit, et, quum haud 
procul abesset , praemisit indicantes , venisse reginam 
adeundi eius cognosceudique avidam 26. Protinus facta 
potestate veniendi, ceteris iussis subsistere, ccc feminarum 
comitatu processit. Atque ut primum rex in conspectu 
fuit, equo ipsa desiliit, duas lanceas dextra praeferens. 
27. Vestis non toto Amazonum corpore obducitur: nam 
laeva pars ad pectus est nuda ; cetera deinde velantur. 
Nec tamen sinus vestis, quem nodo colligunt, infra genua 
descendit. 28. Altera papilla intacta servatur, qua mu- 
liebris sexus liberos alant ; aduritur dextra , ut arcus 
facilius intendant , et tela vibrent. 29. Interrito vultu re- 
gem Thalcstris intuebatur, habitum eius, haudquaquam 
rerum famae parem, oculis perlustrans. Quippe omnibus 
barbaris in corporum maiestate veneratio est ; magno- 
rumque operum non alios capaces putant , quam quos 
eximia specie donare natura dignata est. 30. Ceterum 
interrogata , num aliquid petere vellet ; haud dubitavit 
fateri , ad communicandos cum rege liberos se venisse: 
dignam , ex qua ipse regni generaret heredes. Feminini 
sexus se retenturam ; marem reddituram patri. 31. Ale- 
xander, an cum ipso militare vellet, interrogat: et illa, 
causata , sine custode regnum reliquisse , petere perse- 
verabat, ne se (1) irritam spei pateretur abire. 32. Acrior 
ad Venerem feminae cupido, quam regis, ut paucos dies 
subsisteret , perpulit, xm dies in obsequium desiderii 
eius absumti sunt. Tum illa regnum suum, rex Parthie- 
nem petiverunt. 

VI. Hic vero palam cupiditates suas solvit, contineu- 

(t) Irritam spei. Spe sua frustratum. 


LIB. VI. CAP. VI. 221 

tiamquo et moderationem , in allissima quaque fortuna 
eminentia bona, in superbiam ac lasciviam vertit. 2. Pa- 
trios mores disciplinamquo Macedonum regum salubriter 
temperatam et civilem habitum velut leviora magnitudine 
sua ducens , persicae regiae par Deorum potentiae fa- 
stigium aemulabatur. 3. lacere humi venerabundos ipsum, 
paullatimque servilibus ministeriis tot victores gentium 
imbuere , et canti vis pares facere expetebat. 4. Itaque 
purpureum diadema distinctum albo , quale Darius ha- 
buerat , capiti circumdedit , vestemque persicam sum- 
psit, ne omen quidem veritus, quod a victoris insignibus 
in devicti transiret habitum. 5. Et ille se quidem spolia 
Persarum gestare dicebat ; sed cum illis quoque mores 
induerat ; superbiamque habitus aniini insolentia seque- 
batur. (i. Lileras quoque , quas in Europam mitteret , 
veteris annuli gemma obsignabat : iis , quas in Asiam 
scriberet , Darii annulus imprimebatur ; ut appareret , 
unum animum duorum non capere fortunam. 7. Amicos 
vero et equites , ( ii namque principes militum ) asper- 
nantes quidem , sed recusare non ausos , persicis orna- 
verat vestibus. 8. Pellices ccc et lx, totidem quot Darii 
fuerant, regiam implebant; quas spadonum greges, et 
ipsi muliebria pati assueti, sequebantur. 9. Haec luxu et 
peregrinis infecta moribus veteres Philippi milites, (1) ru- 
dis natio ad voluptates, palam aversabantur, totisque ca- 
stris unus omnium sensus ac sermo erat, « plus amissum 
victoria , quam bello esse quaesitum. 10. Tum maxime 
vinci ipsos, dedique alienis moribus et externis: tantae 
morae pretium , domos quasi in captivo habitu rever- 
suros. Pudere iam sui regem , victis quam victoribus si- 
miliorem , ex Macedoniae imperatore Darii satrapen la- 
ctum. » 11. Illo non ignarus, et principes amicorum et 
exercitum graviter offendi, gratiam libcralitate donisque 
recuperaro lentabat. Sed , opinor , liberis pretium ser- 
vitutis ingratum est. 12. Igitur ne in seditionem res 
verteretur, otium interpellandum erat bello, cuius ma- 
teria opportune alebatur. 13. Namque Bessus, veste regia 
sumta , Artaxerxen appellari se iusserat; Scythasquc et 

(t) Rudis natio ad voluptates. Natio voluptatibus insueta. 

ceteros Tanais accolas contrahebat. Haec Satibarzanes 
nuntiabat : quem , receptum in fidem , regioni , quam 
antea obtinuerat, praefecit. 14. Et quum grave spoliis 
apparatuque luxuriae agmen vix moveretur ; suas pri- 
mum, deinde totius exercitus sarcinas, exceptis admodum 
necessariis, conferri iussit in medium. 15. Planities spa- 
tiosa erat, in quam vehicula onusta perduxerant Exspe- 
ctantibus cunctis, quid deinde esset imperaturus, iumenta 
iussit abduci; suisque primum sarcinis face subdita, ce- 
teras inceudi praecepit. 16. Flagrabant exurentibus do- 
minis, quae ut intacta ex urbibus hostium raperent, 
saepe flammas restinxerant ; nullo sanguinis pretium 
audente deflere, quum regias opes idem ignis exureret. 
17. Brevis doinde oratio mitigavit dolorem ; habilesque 
militiae , et ad omnia parati , laetabantur , sarcinarum 

K otius , quam disciplinae , fecisse iacturam. 18. Igitur 
aclrianam regionem petebant. Sed Nicanor, Parmenionis 
filius , subita morte correptus , magno desiderio sui af- 
fecerat cunctos. 19. Kex ante omnes moestus , cupiebat 
quidem subsistere funeri adfuturus ; sed penuria com- 
meatuum festinare cogebat. Itaque Philotas cum ii mil- 
libus et nc relictus, ut iusta fratri persolveret; ipse con- 
tendit ad Bessum. 20. Iter facienti literae ei afferuntur 
a finitimis satraparum; e quibus cognoscit, Bessum qui- 
dem hostili animo occurrero cum exercitu : ceterum 
Satibarzanem , quem satrapem Ariorum ipso praefecisset, 
defecisse ah eo. 21. Itaque quamquam Besso imminebat, 
tamen ad Satibarzanem opprimendum praeverti optimum 
ratus, levem armaturam et equestres copias educit , tota- 
que nocte strenue facto itinere , improvisus hosti super- 
venit. 22. Cuius cognito adventu Satibarzanes cum ii 
millibus equitum ( nec enim plures subito contrahi po- 
terant ) Bactra perfugit , ceteri proximos montes occu- 
paverunt. 23. Praerupia rupes est, qua spectat Occiden- 
tem : eadem , qua vergit aci Orientem, leniore submissa 
fastigio , multis arboribus obsita , perennem habet fon- 
tem, ex quo largae aquae manant. 24. Circumitus eius 
xxx et ii stadia comprehendit. In vertice herbidus cam- 
pus. In hoc multitudinem imbellem considere iubent : 
ipsi , qua rupes erat , arborum truncos et saxa obmo- 

iiuntur. xiii millia armata erant. 25. In horum obsidione 
Cratero relicto , ipse Satibarzanem sequi festinat. Et quia 
longius eum abesse cognoverat, ad expugnandos eos, qui 
edita montium occupaverant, redit. 25. Ac primo repur- 
gari iubet , quidquid iugredi possent: deinde, ut occur- 
rebant inviae cautes praeruptaeque rupes , irritus labor 
videbatur , obstante natura. 27. Ille, ut erat animi semper 
obluctantis difficultatibus, quum et progredi arduum, et 
reverti periculosum esset, versabat se ad omnes cogita- 
tiones , aliud atque aliud , ita ut fleri solet , ubi prima 
quaeque damnamus, subiiciente animo. Haesitanti, quod 
ratio non potuit , fortuna consilium subministravit. 28. 
Vehemens Favonius erat, et multam materiam ceciderat 
miles, aditum per saxa molitus. Haec vapore torrida in- 
arserat. 29. Ergo adgeri alias arbores iubet, et igni dari 
alimenta: celerilerque stipitibus cumulatis fastigium mon- 
tis aequatum est. 30. Tunc undique ignis iniectus cuncta 
comprehendit. Flammam in ora hostium ventus ferebat; 
fumus ingens velut quadam nube absconderat coelum. 
31. Sonabant incendio silvae; atque ea quoque, quae 
non incenderat miles , concepto igne proxima quaeqne 
adurebant. Barbari suppliciorum ultimum , si qua in- 
termoreretur ignis, effugere lentabant ; sed qua flamma 
dederat locum , hostis obstabat. 32. Varia igitur caede 
consumti sunt. Alii in medios ignes, alii in petras prae- 
cipitavere sese; quidam manibus hostium se obtulerunt: 
pauci semiustulati venere in potestatem. 33. Hinc ad 
Craterum , qui Artacaena obsidebat, redit. Ille, omnibus 
praeparatis , regis exspectabat adventum , captae urbis 
titulo, sicut par erat, cedens. 34. Igitur Alexander turres 
admoveri iubet: ipsoque adspectu barbari territi, e muris 
supinas manus tendentes , orare coeperunt, iram in Sa- 
tibarzanem, defectionis auctorem , reservaret; supplicibus 
semet dedentibus parceret. Rex, data venia non obsidio- 
nem modo solvit , sed omnia sua incolis reddidit. 35. Ab 
hac urbe digresso supplementum novorum militum oc- 
currit. Zoilus d equites ox Graecia adduxerat: m millia 
ex IU; Tico Antipater miserat. Thessali equites c ct xxx 
cum Philippo erant : ex Lydia ii millia, et dc, peregrinus 
miles , advenerant : ccc equites gentis eiusdem seque- 

bantur. 36. Hac mann adiecta Drangas pervenit Bellicosa 
natio est. Satrapes erat Barzaentes, (1) sceleris in regem 
suum particeps Besso. Is suppliciorum, quae meruerat, 
metu profugit in Indiam. 

VII. Iam nonum diem stativa erant, quum externa vi 
non tutus modo rex , sed invictus, intestino facinore pe- 
tebatur. 2. Di miius , modicae apud regem auctoritatis et 
gratiae , exoleti , cui Nicomacho erat nomen, amore fla- 
grabat, obsequio uni sibi dediti corporis vinctus. 3. Is, 
quod ex vultu quoque perspici poterat, similis attonito, 
remotis arbitris cum iuvene secessit in templum, arcana 
se et silenda afferre praefatus ; k. suspensumque exspe- 
ctatione per mutuam caritatem et pignora utriusque animi 
rogat, ut aflirmet iureiurando, quae commisisset, silentio 
esse tecturum. 5. Et ille ratus, nihil , quod etiam cum 

K sriurio detegendum foret, indicaturum, per praesentes 
eos iurat. 6. Tum Dimnus aperit, in tertium diem in- 
sidias regi comparatas , seque eius consilii fortibus viris 
et illustribus esse participem. 7. Quibus iuvenis auditis, 
se vero fidem in parricidio dedisse constanter abnuit , 
nec ulla religione , ul scelus tegat , posse constringi. & 
Dimnus, et amore et metu amens, dextram exoleti com- 
plexus , et lacrimans , orare primum , ut particeps con- 
silii operisque fieret. 9. Si id sustinere non posset, at- 
tamen ne proderet se , cuius erga ipsum benevolentiae 
praeter alia hoc quoque baberet fortissimum pignus, quod 
caput suum permisisset fidei adhuc inexpertae. 10. Ad 
ultimum aversari scelus perseverantem metu mortis ter- 
ret : ab illo capite coniuratos pulcherrimum facinus iu- 
choaturos. 11. Alias deinde effeminatum et muliebriter ti- 
midum, alias proditorem amatoris appellans, nunc ingentia 
promittens, interdumque regnum quoque, versabat ani- 
mum tanto facinore procul abhorrentem. 12. Strictum 
deinde gladium modo illius, modo suo admovens iugulo, 
supplex idem et infestus expressit tandem, ut non solum 
silentium , sed etiam operam polliceretur. 13. Namque 

(I) Sceleris ia regem tuum particept Besso. Animadverte insolitam 
scribendi rationem , qua vos particept coniungitur dativo personae. 
Sic etiam in capite imequenti : Eius consilii fortibus viris et illustribus 
esse participem. 

abunde constantis animi , et dignus, qui pudicus esset, 
nihil ex pristina voluntate mutaverat ; sed se captum 
Dimni amore simulabat nihil recusare, ik. Sciscitari inde 
pergit, cum quibus tantae rei societatem inisset. Plurimum 
referre, quales viri tam memorabili operi admoturi manus 
essent. 15. Ille , et amore et scelere male sanus, simul 
gratias agit, simul gratulatur, quod fortissimus iuvenum 
non dubitassel se iungere Demetrio corporis custodi , 
Peucolao , Nicanori. Adiicit his Aphobetum , loceum , 
Dioxenum , Archepolim et Amvntam. 16. Ab hoc ser- 
mone dimissus Nieomachus , ad fratrem, (Cebalino erat 
nomen) quae acceperat , defert. Placet , ipsum subsi- 
stere in tabernaculo, ne, si regiam intrasset, non as- 
suetus adire regem , coniurati proditos se esse (1) resci- 
scerent. 17. Ipse Cebalinus ante vestibulum regiae, (ne- 
que enim propius aditus ei patebat,) consistit, opperiens 
aliquem amicorum ex prima cohorte, quo introduceretur 
ad regem. 18. Forte ceteris dimissis , unus Philotas , 
Parmenionis filius, incertum quam ob causam, substi- 
terat in regia. Huic Cebalinus, ore confuso magnae per- 
turbationis notas prao se ferens, aperit, quae ex fratre 
compererat, et sine cunctatione nuntiari regi iubet. 19. 
Philotas , laudato eo , protinus intrat ad Alexandrum ; 
multoque invicem de aliis rebus consumto sermone, nihil 
eorum , quae ex Cebalino cognoverat , nuntiat. 20. Sub 
vesperam eum prodeuntem in vestibulo regiae excipit 
iuvenis , an mandatum exsecutus foret requirens. Ille, 
non vacasse sermoni suo regem causatus, discessit. 21. Po- 
stero die Cebalinus venienti in regiam praesto est , in- 
trantemque admonet pridie communicatae cum ipso rei. 
Ille curae sibi esse respondet: ac ne tum quidem regi, 
quae audierat , aperit. 22. Coeperat Cebalino esse su- 
spectus. Itaque non ultra interpellandum ratus , nobili 
iuveni, ( Metron erat ei nomen,) (2) super armamenta- 
rium posito, quod scelus pararetur, indicat. 23. Ille Ce- 
balino in armamentario abscondito, protinus regi, corpus 
forte curanti , quid ei index detulisset, ostendit. 2 'k Rex, 

(1) Resciscerent. Cognoscerent. 

(2) Super armamentarium posita. Qui armamentario erat praefectus. 

‘10 

ad comprehendendum Dimnum missis satellitibus, arma- 
mentarium intrat. Ibi Cebalinus gaudio elatus, habeo te, 
inquit, incolumem ex impiorum manibus ereptum. 23. Per- 
contatus deinde Alexander quae noscenda erant, ordine 
cuncta cognoscit. Rursusque institit quaerere, quotus dies 
esset, ex quo Nicomachus ad eum detulisset indicium/ 
26. Atque illo falente, iam tertium esse; existimans, haud 
incorrupta fide tanto post deferre quae audierat, vinciri 
eum iussil. 27. Ille clamitare coepit, eodem temporis 
inomento, quo audisset, ad Philolam decurrisse: ab eo 
percontaretur. 28. Rex item quaerens, an Philolam adis- 
set ? an institisset ei, ut perveniret ad se? perseverante 
eo afiirmare quae dixerat ; manus ad coelum tendens , 
manantibus lacrimis , hanc sibi a carissimo quondam 
amicorum relatam gratiam querebatur. 29. Inter haec 
Dimnus , haud ignarus quam ob causam arcesseretur a 
rege, gladio, quo forte erat cinctus, graviter se vulnerat, 
(1) occursuque satellitum inhibitus, perfertur in regiam. 
30. Quem intuens rex, quod, inquit, in te, Dirnne, tantum 
cogitavi nefas , ut tibi Macedonum regno dignior Philotas 
me quoque ipso videretur? Illum iam defecerat vox. Ita- 
que edito gemitu , vultuque a conspectu regis averso , 
subinde collapsus exstinguitur. 31. Rex , Philota venire 
in regiam iusso , Cebalmus , inquit, ultimum supplicium 
meritus, si in caput meum praeparatas insidias biduo texit, 
huius criminis reuiu Philotam substituit, ad quem protinus 
indicium detulisse se affirmat. 32. Quo propiore gradu ami- 
citiae me continqis, hoc maius est dissimulationis tuae fa- 
cinus ; et ego Cebalino magis, quum Philotae , id convenire 
fateor. Faventem habes iudicem, si quod admitti non opor- 
tuit, saltem negari potest. 33. Ad haec Philotas haud sane 
trepidus, si animus vultu aestimaretur, Cebalinum qui- 
dem scorti sermonem ad se detulisse ; sed ipsum tam 
levi auctori nihil credidisse , respondit ; veritum , ne 
iurgium inter amatorem et exoletum non sine risu alio- 
rum detulisset. 3ik Quum Dimnus interemerit se ipsum, 
qualiacunque erant , non fuisse reticenda. Complexusque 

(I) Occursuque satellitum inhibitus. Atque occursu satillilum impe- 
ditus quominus amplius se vulneraret. 

regem orare coepit, ut praeteritam vitam potius, quam 
culpam, silentii tamen, non facti ullius, intueretur. 35. 
Haud facile dixerim, credideritnc ei rex, an altius iram 
suppresserit: dextram reconciliatae gratiae pignus obtulit, 
et contemtum magis, quam celatum indicium esse, videri 
sibi dixit. 

VIII. Advocato tamen consilio amicorum, cui tum Phi- 
lotas adhibitus non est, Nicomachum introduci iubet. Is 
eadem, quae detulerat ad regem, ordine exposuit. 2. 
Erat Craterus regi carus in paucis , et eo Philotae ob 
aemulationem dignitatis adversus : 3. neque ignorabat , 
saepe Alexandri auribus nimia iactatione virtutis atque 
operae gravem fuisse; cl ob ea non quidem sceleris, sed 
contumaciae tamen, suspecturo. 4. Non aliam premendi 
inimici occasionem aptiorem futuram ratus, odio suo pie- 
tatis praeferens speciem , Utinam , innuit , in principio 
quoque huius rei nobiscum deliberasse*. o. Suasissemus , si 
Philotae velles ignoscere , patereris potius ignorare eum , 
quantum deberet tibi, quam usque ad mortis mettijn addu- 
ctum cogeres potius de periculo suo, quam de tuo cogitare 
beneficio. Ille enim semper insidiari tibi poterit, tu non semper 
Philotae poteris ignoscere. C. Nec est. quod existimes, eum, 
qui tantum facinus ausus est , venia posse mutari. Scit , 
eos , qui misericordiam consumserunt , amplius sperare non 
posse. 7. At ego , etiamsi ipse vel poenitentia vel beneficio 
tuo victus quiescere volet , patrem eius Parmentonem , tanti 
ducem exercitus, et inveterata apud milites tuos auctoritate 
haud multum infra magnitudinis tuae fastigium positum, scio 
non aequo animo salutem filii sui debiturum Ubi. 8. Quae- 
dam beneficia odimus. Meruisse mortem confiteri pudet. Su - 
peresi , ut malit videri iniuriam accepisse , quam vitam. 
Proinde scio, tibi cum illis de salute esse pugnandum. 9. Satis 
hostium superest, ad quos persequendos ituri sumus: latus 
a domesticis hostibus muni. Hos si submoves , nihil metuo 
ab externo. Haec Craterus. 10. Nec ceteri dubitabant , 
quin coniurationis indicium suppressurus non fuisset, nisi 
auctor aut particeps. Quem enim pium et bonae mentis, 
non amicum modo , sed ex ultima plebe , auditis quae 
ad eum delata erant, non protinus ad regem fuisse cur- 
surum? 11. Ne Cebalini quidem exemplo, qui ex fratre 

comporta ipsi nunliassel, Parmenionis lilium, praefectum 
equitatus, omnium arcanorum regis arbitrum? Simulasse 
etiam, non vacasse sermoni suo regem, no index alium 
internuntium quaereret. 12. Nicomaclium, religione quo- 
que deftm adstrictum, conscientiam suam exonerare pro- 
perasse : Philotam, consumlo per ludum iocumque paene 
toto die , gravatum esse pauca verba, ad caput regis per- 
tinentia , tara longo et forsitan supervacuo inserere ser- 
moni. 13. At enim non credidisse talia deferentibus pueris! 
Cur igitur extraxisset biduum, tanquam indicio haberet, 
tidem ? Dimittendum fuisse Ccbalinum , si delationem 
eius damnabat. Ii. Ip suo quemque periculo magnum 
animum habere : quum de salute regis timeretur , cre- 
dulos esse debere ; vana quoque deferentes admittere. 
15. Omnes igitur (1) quaestionem de eo , ut participes 
sceleris indicare cogeretur , habendam esse decernunt. 
Kex , admonitos , ut consilium silentio premerent , di- 
mittit. Pronuntiari deinde itor in posterum diem iubet, 
ne qua novi inili consilii daretur nota. 1C. Invitatus est 
etiam Philotas (2) ad ultimas ipsi epulas, et non coenaro 
inodo , sed etiam familiariter colloqui cum eo , quem 
damnaverat, sustinuit. 17. Secunda deinde \igilia, lumi- 
nibus exstinctis , cum paucis in regiam coeunt Hephae- 
stion , et Craterus, et Coenus, et lirigyius: hi ex amicis; 
ex armigeris autem Perdiccas et Leonnatus. Per hos im- 

f ieratum , ut qui ad praetorium excubabant, armati vigi- 
aront. 18. Iam ad omnes aditus dispositi erant milites; 
equites quoque itinera obsidere iussi , ne quis ad Par- 
menionem , qui tum Mediae magnisque copiis praeerat, 
occultus evaderet. 19. Attarras autem cum trecentis ar- 
matis intraverat regiam : huic decem satellites traduntur, 
quorum singulos deni armigeri sequebantur. 20. Ii ad 
alios coniuratos comprehendendos distributi sunt : Attar- 
ras , cuui trecentis ad Philotam missus, clausum aditum 
domus moliebatur, quinquaginta iuvenum promptissimis 
stipatus. Nam ceteros cingere undique domum iusserat, 

(t) Quaestionem de eo .. . habendam esse decernunt. Decernunt eum 
esse interrogandum. 

(2) Ad ultimas ipsi epulas. Locus al> interpretibus insigniter exagita- 
tus. Sensus est: Invitatus fuit ad epulas, quae ipsi futurae eianl ultimae. 

uo occulto aditu Philotas posset elabi. 21. Illum , sive 
securitate animi , sive (1) fatigatione resolutum, somnus 
oppresserat ; quem Altarras torpentem adhuc occupat. 
22. Tandem ei soporo discusso quum iniicerentur cate- 
nae , Vicit , inquit, bonitatem tuam, rex, inimicorum acer- 
bitas. Nec plura locutum capito velato in regiam addu- 
cunt. 23. Postero die rex edixit, omnes armati coirent. 
Sex millia fere militum venerant : praeterea turba lixa- 
rum calonumquo impleverant regiam. 24. Philotam ar- 
migeri agmine suo tegebant , ne ante conspici posset a 
vulgo, quam rex allocutus milites esset. 2o. De capita- 
libus reLgis vetusto Macedonum modo inquirebat exer- 
citus : (2) in pace erat vulgi : et nihil potestas regum 
valebat, (3) nisi prius valuisset auctoritas. 2(3. Igitur 
primum Dimni cadaver infertur, plerisque, quid patrasset, 
quove casu exstinctus esset , ignaris. 

IX. Kex deinde in concionem procedit, vultu prae- 
ferens dolorem auimi. Amicorum quoque mocstilia exspe- 
ctationem haud parvum rei fecerat. 2. Diu demisso in 
terram vultu, attonito stupentique similis stetit. Tandem 
recepto animo , Paene , inquit , milites, paucorum homi- 
num scelere vobis ereptus sum. Deum procidentia et mise- 
ricordia vivo. Conspectusque vestri venerabilis cogit, ut ve- 
hementius parricidis irascar; quoniam spiritus, immo unus 
vitae meae fructus est, tot fortissimis viris , et de me optime 
meritis, referre adhuc gratiam posse. 3. Interrupit oratio- 
nem militum gemitus, oborlacquc sunt omnibus lacrimae. 
Tum rex, Quanto, inquit, maiorem in animis vestris mo- 
tum excitabo, quum tanti sceleris auctores ostendero! quo- 
rum mentionem adhuc reformido ; et tanquam salvi esse 
possint , nominibus abstineo. 4. Sed vincenda est memoria 
pristinae caritatis, et coniuratio impiorum civium detegenda. 
Quomodo autem tantum nefas sileam ? Parmenio, illa ae- 
tate, tot meis, tot parentis mei meritis devinctus, omnium 
nobis amicorum vetustissimus , ducem se tanto sceleri prae- 

(1) Fatigatione resolutum. Fatigatione enervatum. 

(2) In pace erat vulgi. ‘SUtnttuOs, pro eo quod esset: In pace quae- 
stio de rebus capitalibus spectabat ad vulgus. 

(3) Nisi prius valuisset auctoritas. Nisi prius exercitum aut plebem 
ad sententiam suam perduxisset. 

iniit. 3. Minister eius Philotas Peucolaum, et Demetrium, 
et hunc Dimnum, cuius corpus adspicitis, ceterosque eiusdem 
amentiae, in caput meum subornavit, 0. Fremitus undique 
indignantium querentiumque tota concione obstrepebat : 
qualis solet esse multitudinis , et maxime militaris, ubi 
aut studio agitur , aut ira. 7. Nicomachus deinde , et 
Metron , et Ccbalinus producti, quae quisque detulerat, 
exponunt. Nullius eorum indicio Philotas particeps sce- 
leris destinabatur. Itaque indignatione pressa vox indicum 
silentio excepta est. 8. Tum rex , Qualis , inquit , ergo 
animi vobis videtur, qui huius rei delatum indicium ad ipsum 

n ressit ? quod non fuisse vanum, Dimni exitu* declarat. 

ncertam rem deferens, tormenta non timuit Cebalimis: 
Metron ne momentum quidem temporis distulit exonerare 
se, ut eo, ubi lavabar, irrumperet. 10. Philotas solus nihil 
timuit, nihil credidit. 0 magni animi virum! Iste, si regis 
periculo commoveretur, vultum non mutaret? indicem tantae 
rei sollicitus non audiret ? 11. Subest nimirum silentio fa- 
cinus , et avida spes regni praecipitem animum ad ultimum 
nefas impulit. Pater Mediae praeest. Ipse apud multos co- 
piarum duces meis praepotens viribus, maiora, quam capit, 
spirat. 12. Orbitas quoque mea, quod sine liberis sum, sper- 
nitur. Sed errat Philotas. In vobis liberos, parentes , con- 
sanguineos habeo : vobis salvis , orbus esse non possum. 
13. Epistolam deinde Parmenionis interceptam, quam ad 
filios Nicanorem et Philotam scripserat , recitat ; haud 
sane indicium gravioris consilii praeferentem. 14. Nam- 

3 ue summa eius haec erat : Primum vestii curam agite : 
cindc vestrorum : sic enim quae destinavimus , efficiemus. 
15. Adiecitque rex , sic esse scriptam , ut sive ad (ilios 
pervenisset , a consciis posset intelligi ; sive intercepta 
esset , falleret ignaros. 16. At enim Dimnus, quum ceteros 
jKirticipes sceleris indicaret, Philotam non nominavit ! Hoc 
quidem illius non innocentiae , sed potentiae indicium est , 
quod sic ab iis timetur etiam , a quibus prodi potest , ut 
quum de se fateantur, illum tamen celent. Caeterum Phi- 
lotam ipsius indicat vita. 17. Hic Amyntae, qui mihi con- 
sobrinus fuit, et in Macedonia capiti meo impias comparavit 
insidias, socium se et conscium adiunxit. Hic Attalo, quo gra- 
viorem inimicum non habui, sororem suam in matrimonium 

dedit. 18. Hic, quum scripsissem ei, pro iurc tam familiaris 
usus atque amicitiae, qualis sors edita esset lovis Hammonis 
oraculo , sustinuit rescribere mihi ; « se quidem gratulari, 
quod in numerum Deorum receptus essem : ceterum misereri 
eorum , quibus visendum esset sub eo, qui modum hominis 
excederet. » 19. Haec sunt etiam animi pridem alienati a 
mc et invidentis gloriae meae indicia: quae quidem, milites, 
quamdiu licuit , in animo meo pressi. Videbar enim mihi 
partem viscerum meorum abrumpere, si, in quos tam magna 
contuleram, viliores mihi facerem. 20. Sed iam non verba 
punienda sunt : linguae temeritas pervenit ad gladios. Hos, 
si mihi creditis , Philotas in mc acuit. Id si ipse admisit, 
quo me conferam , milites ? cui caput meum credam ? 21. 
Equitatui , optimae exercitus parti, principibus nobilissimae 
iuventutis unum praefeci: salutem, spem, victoriam meam 
fidei eius tutelaeque commisi. 22. Patrem in idem fastigium, 
in quo me ipsi posuistis , admovi : Mediam , qua nulla 
opulentior regio est, tot civium sociorumque millia imperio 
eius ditionique subieci. Unde praesidium pctiiram, periculum 
exstitit. 23. Quam feliciter in acie occidissem, potius hostis 
praeda , quam civis victima ! Nunc servatus ex periculis, 
quae sola timui , in hacc incidi , quae timere non debui. 
24. Soletis identidem a me , milites, petere, ut saluti meae 
parcam. Ipsi mihi praestare potestis , quod suadetis ut fa- 
ciam. Ad vestras manus , ad vestra arma confugio : invitis 
vobis salvus esse nolo; volentibus, non possum , nisi vin- 
dicor. 23. Tum Philolai», religatis post lerguin manibus, 
obsoleto amiculo velatum iussit induci. Facile apparebat, 
motos esse tam miserabili habitu, non sine invidia paullo 
ante conspecti. 26. Ducem equitatus pridie viderant : 
sciebant , regis interfuisse convivio, llepoutc non reum 
modo, sed etiam damnatum, immo vinctum, intuebantur. 
27. Subibat animos 1’armcnionis quoque , tanti ducis, 
tam clari civis, fortuna: qni modo duobus liliis, Hectore 
et Nicanore, orbatus, cum eo, quem reliquum calamitas 
fecerat , absens diceret causam. 28. Itaque Amyntas , 
regis praetor, inclinatam ad misericordiam concionem 
rursus aspera in Philotam oratione commovit. Proditos 
eos esse barbaris : neminem ad coniugem suam, neminem 
in patriam et ad parentes fuisse rediturum. Velut truncum 

corpus demto capite , sine spiritu , sine nomine, aliena 
terra ludibrium hostis futuros. 29. Haudquaquam , pro 
spe ipsius , Amyntae oratio grata regi fuit ; quod con- 
iugum , quod patriae admonitos , pigriores ad caetera 
munia exsequenda fecisset. 30. Tunc Coeuos, quamquam 
Philotae sororem matrimonio secum coniunxerat, tamen 
acrius quam qnisquam iu Philotam invectus est : par- 
ricidam esse regis , patriae , exercitus clamitans : sa- 
xumque , quod forte ante pedes iacebal , arripuit, emis- 
surus in eum, ut pleriquo cr.edidere, tormentis subtrahere 
cupiens. 31. Sed rex manum cius inhibuit, dicendi prius 
causam debere Heri potestatem reo , nec aliter indicari 
passurum se , allirmans. 32. Tum dicere iussus Philotas, 
sive conscientia sceleris, sive periculi magnitudine amens 
et attonitus , non attollere oculos , non hiscere audebat. 
33. Lacrimis deinde manantibus , linquente animo , in 
eum , a quo tenebatur , incubuit ; abstersisque amiculo, 
eius oculis, paullatim recipiens spiritum ac vocem, di- 
cturus videbatur. 34. lamque rex, inlueus eum, Mace- 
dones , inquit , de te indicaturi sunt: quaero , an patrio 
sermone sis apud eos usurus? 35. Tum Philotas, Praeter 
Macedonas, inquit , plcrique adsunt, quos facilius, quae 
dicam , percepturos arbitror , si eadem lingua fuero usus , 
qua tu egisti , non ob aliud , credo , quam ut oratio tua 
mtclligi posset a pluribus. 36. Tum rex, (1) Ecquid videtis, 
adeo etiam sermonis patrii Philotam taedere? solus quippe 
fastidit eum dicere. Sed dicat satie, utcunque cordi est; dum 
memineritis, aeque illum a nostro more atque sermone ab- 
horrere. Atque ita concione excessit. 

X. Tum Philotas , Verba , inquit , innocenti reperirc 
facile est ; modum verborum misero tenere difficile. 2. Ita- 
que inter optimam conscientiam et iniquissimam fortunam 
destitutus, ignoro , quomodo et animo meo et tempori pa- 
ream. 3. Abest quidem optimus causae meae iudex: qui cur 
me ipse audire noluerit , non mchercule excogito ; quum 
illi utrimque, cognita causa tam damnare me liceat, quam 
absolvere ; non cognita vero liberari ab absente non possum, 
qui a praesente damnatus sum. 4. Sed quamquam vincti 


(1) Ecquid videtis? Videlisne? 

hominis non supervacua solum , sed etiam invisa defensio 
est , quae iudicem non docere videtur, sed arguere ; tamen 
utcumque licet dicere, memet ipse non deseram, nec com- 
mittam , ut damnatus etiam mea sententia videar. 5. Equi- 
dem cuius criminis reus sim , non video. Inter coniuratos 
nemo me nominat : de me Nicomachus nihil dixit r Ceba- 
linus plus quam audierat , scire non potuit, (i. Atqui con- 
iurationis caput me fuisse credit rex ! Potuit ergo Dimnus 
eum praeterire , quem sequebatur ? praesertim quum quae- 
renti socios, vel falso fuerim nominandus ; quo facilius, qui 
verebatur , posset impelli. 7. Non enim detecto facinore nomen 
meum praeteriit, ut posset videri socio pepercisse ; Nicoma- 
chus , quem taciturum arcana de semetipso credebat, con- 
fessus , aliis nominatis, me unum subtrahebat. 8. Quaeso, 
commilitones , si Cebalinus me non adisset , nihil me de 
coniuratis scire voluisset , num hodie dicerem causam nullo 
me nominante ? 9. Dimnus sane et vivat adhuc , et velit 
milvi parcere : quid ceteri ? quid de se confitebuntur , me 
videlicet subtrahent ! Maligna est calamitas ; et fere noxia, 
quum qui suo supplicio cruciatur, adquiescit alieno. 10. Tot 
conscii , ne in equuleum quidem impositi, verum fatebuntur? 
Atqui nemo pari it morituro; nec cuiquam vnorilurus , ut 
opinor. 11. Ad verum crimen et ad unum revertendum mihi 
est. Cur rem delatam ad te tacuisti ? cur tam securus au- 
disti ? Iloc qualecunque est , confesso mihi , ubicunque es, 
Alexander, remisisti: dextram tuam amplexus, reconciliati 
pignus animi, convivio quoque interfui. 12. Si credidisti milii, 
absolutus sum : si pepercisti , dimissus. Vel iudicium tuum 
serva. Quid hac proxima nocte, qua digressus sum a mensa 
tua , feci ? quod novum facinus delatum ad te , mutavit 
animum tuum ? 13. Gravi sopore adquicscebam, quum mc 
malis indormientem meis inimici vinciendo excitarunt. Unde 
et parricidae et proditori tam alta quies somni ? 14. Sce- 
lerati conscientia obstrepente quum dormire non possint , 
agitant cos furiae , non consummato modo, sed et cogitato 
parricidio. At mihi securitatem primum innocentia mea , 
deinde dextra tua obtulerant : non timui , ne plus alienae 
crudelitati apud te liceret, quam clementiae tuae. 13. Sed 
ne te milii credidisse poeniteat , res ad me deferebatur a 
puero , qui non testem, non pignus indicii exhibere poterat, 

impleturus omnes metu , si coepisset audiri. 16. Amatoris 
et scorti iurgio interponi aures meas credidi infelix ; et fi- 
dem eius suspectam habui , quod non ipse deferret , sed fra- 
trem politis subornaret. 17. Timui, ne negaret mandasse se 
Cebalino , et ego viderer multis amicorum regis fuisse pe- 
riculi causa. 18. Sic quoque quum laeserim neminem, in- 
veni, qui mallent perire me, quam incolumem esse: quid 
inimicitiarum creditis excepturum fuisse, si insontes laces- 
sissem? 19. At enim Dimnus se occidit ■ Num igitur fa- 
cturum eum divinare potui? minime. Ita quod solum indicio 
fidem fecit , id me , mium a Cebalino interpellatus sum , 
movere non poterat. 20. At h er cule , si conscius Dimno 
tanti sceleris fuissem , biduo illo proditos esse nos, dissi- 
mulare non debui : Cebalinus ipse tolli de medio nullo ne- 
gotio potuit. 21. Deinde post delatum indicium, quo periturus 
eram, cubiculum regis solus intravi, ferro quidem cinctus. 
Cur distuli facinus ? an sine Dimno non sum ausus ? Ille 
igitur princeps coniurationis fuit. 22. Sub illius umbra Phi- 
lotas latebam, qui regnum Macedonum affecto. Et quis e 
vobis corruptus est donis ? quem ducem , quem praefectum 
impensius colui ? 23. Mihi quidem obiicitur, quod societatem 
patrii sermonis asperner, quod Macedonum mores fastidiam. 
Sic ego imperio, quod dedignor, immineo. Jam pridem na- 
tivus ille sermo commercio aliarum gentium exolevit: tam 
victoribus, quam victis, peregrina lingua discenda est. 2'i. Aon 
mehercule ista me magis laedunt , quam quod Amyntas , 
Perdiccae filius , insidiatus est regi ; cum quo quod ami- 
citia fuerit mihi , non recuso defendere , si fratrem regis 
non oportuit diligi a nobis. 25. Sin autem in illo fortunae 
gradu positum etiam venerari necesse erat; utrum, quaeso, 
quod non divinavi , reus sum ? an impiorum amicis inson- 
tibus quoque moriendum est? Quod si aequum est, cur tam- 
diu vivo ? si iniustum , cur nunc demum occidor. 26. At 
enim scripsi, misereri me eorum, quibus vivendum esset sub 
eo, qui se lovis filium crederet! Fides amicitiae, veri con- 
silii periculosa libertas , vos me decepistis ! vos, quae sen- 
tiebam , ne reticerem , impulistis ! 27. Scripsisse me haec 
fateor regi , non de rege. Aon enim faciebam invidiam, sed 
pro eo timebam. Dignior mihi Alexander videbatur , qui 
Jovis stirpem tacitus agnosceret , quam qui praedicatione 

iactaret. 28. Sed quoniam oraculi fides certa est, sit Deus 
causae meae testis. Retinete me in vinculis , dum consulitur 
Hammon in arcanum et occultum scelus. Jnterim, qui regem 
nostrum dignatus est filium , neminem eorum , qui stirpi 
suae insidiati sunt , latere patietur. 29. Si certiora oraculis 
creditis esse tormenta, ne hanc quidem exhibendae veritatis 
fidem deprecor. 30. Solent rei capitis adhibere vobis parentes. 
Duos fratres ego nuper amisi ; patrem nec ostendere pos- 
sum , nec invocare audeo , quum et ipse (t) tanti criminis 
reus sil. 31. Parum est, tot modo liberorum parentem, (2) in 
unico filio adquiescentem , eo quoque orbari , ni ipse in ro- 
gum meum imponitur. 32. Ergo , carissime pater, et pro- 
pter me morieris , et mecum. Ego tibi vitam adimo , ego 
senectutem tuam exstinguo ! Quid enim me procreabas in- 
felicem adversantibus Diis ? an ut hos ex me fructus per- 
ciperes , qui te manent ? 33. Nescio, adolescentia mea mi- 
serior sit, an senectus tua. Ego in ipso robore aetatis eripior; 
tibi carnifex spiritum adimet; quem, si fortuna exspectare 
voluisset , natura reposcebat. 3*. Admonuit me patris mei 
mentio, quam timide et cunctanter, quae Cebalinus detu- 
lerat ad me , indicare debuerim. Parmcnio enim quum au- 
disset , venenum a Philippo medico regi parari , deterrere 
eum voluit epistola scripta , quo minus medicamentum bi- 
beret, quod medicus dare constituerat. 35. Num creditum est 
patri meo? num ullam auctoritatem eius lilerae habuerunt? 
Ego ipse, quoties quae audieram detuli, cum ludibrio creduli- 
tatis repulsus sum. Si et quum indicamus, invisi, et quum ta- 
cemus, suspecti sumus: quid facere nos oportet? 30. Quum- 
que unus e circumstantium turba exclamassct, Bene meritis 
non insidiari: Philotas, Recte, inquit, (quisquis es, dicis. 
37. Itaque si insidiatus sum, poenam non deprecor; et finem 
facio dicendi, quoniam ultima verba gravia sunt visa auribus 
vestris. Abducitur deinde ab iis , qui custodiebant eum. 

XI. Erat inter duces manu strenuus Bolon quidam , 
pacis artium et (3) civilis habitus rudis, vetus miles, ab 

(1) Tanti criminis reus sil. Quum et ipse tanti criminis insimuletur. 

(2) In unico filio adquiesccnlem. Qui doloris levamen ab unico filio 
petebat. 

(3) Civilis habitus rudis. Qui non nossel humaniorem illam vivendi 
rationem , quae cives decet. 

humili ordine ad eum gradum , in quo tonfc erat, pro- 
motus : 2. qui tacentibus celeris, stolida audacia ferox, 
admonere eos coepit , «■ qnoties suis quisque diversoriis, 
quae occupassent (1) proturbatus esset, ut (2) purgamenta 
servorum Philotae reciperentur eo , unde commilitones 
expulisset. 3. Auro argentoque vehicula eius onusta totis 
vicis stetisse : ac ne in vicina quidem diversoria quem- 
qnam commilitonum receptum esse; (3) sed per dispositos, 
quos ad somnum habebat, omnes procul relegatos, (k) 
ne femina illa murmurantium inter se , silentio verius, 
quam sono , excitaretur. 4. Ludibrio ei fuisse rusticos 
homines , Phrygasque et Paphlagonas appellatos ; qui 
non erubesceret, Macedo natus, homines linguae suae 
per interpretem audire. 5. Cur Hammonem consuli vellet? 
eundem lovis arguisse mendacium , Alexandrum filium 
agnoscentis: scilicet veritum, ne invidiosum esset, quod 
Dii offerrent. 6. Quum insidiaretur capiti regis et amici, 
non consuluisse eum Iovem ; nunc ad oraculum mittere, 
dum pater eius sollicitetur , qui praesit in Media ; (5) 
et pecunia, cuius custodia commissa sit, perditos homines 
ad societatem sceleris impellat. 7. Ipsos missuros ad ora- 
culum, non qui Iovem interrogent, quod ex rege cogno- 
verint ; sed qui gratias agant, qui vota pro incolumitate 
regis optimi persolvant » 8. Tum vero universa concio 
accensa est ; et a corporis custodibus initium factum , 
clamantibus, discerpendum esse parricidam manibus eo- 
rum. Id quidem Philotas, qui graviora supplicia metueret, 
haud sane iniquo animo audiebat. 9. Rex in concionem 
reversus , sive ut in custodia quoque torqueret , sive ut 

(1) Proturbatus esset. Relectus esset. 

(2) Vt purgamenta servorum Philotae reciperentur. l't vilissimus 
quisque servorum Philotae reciperetur. 

(5) Sed per dispositos , qu- s ad somnum habebat , omnes procul 
relegatos. 1’crptevum hunc Curtii locum sic interpretare, candide lecior: 
Sed omnes commilitones procul fuisse relegatos per homines , quos 
possim disposuerat ut ipsius somni curam haberent. Italice : Ma eho 
tutii erano stati mandati lontano per opera di coloro clie aveva qua 
e Id appostati affinchl avessero cura di allontanare talio cid che po~ 
leva disturbargli il sonno. 

(4) Ne femina illa. Ad contemtum Philotas femina appellatur. 

(5) Et pecunia, cuius custodia commissa sit. Et pecunia, eius custodiae 

commissa. ' 

diligentius cuncta cognosceret , concilium in posterum 
diem distulit : et quamquam in vesperam inclinabat dies, 
tamen amicos convocari iubet. 10. Et celeris quidem 
placebat , Macedonum more obrui saxis ; Hepbacstion 
autem et Craterus et Coenus tormentis veritatem expri- 
mendam esse dixerunt : et illi quoque , qui aliud sua- 
serant , in borum sententiam transeunt. 1 1. Consilio ergo 
dimisso , Hephaostion cum Cratero et Coeno (1) ad quae- 
stionem de Philota habendam consurgunt. 12. Rex Cra- 
tero .arcessito, et sermone habito, cuius summa non edita 
est ,. in intimam diversorii partem secessit, et remotis ar- 
bitris (2) in multam noctem quaestionis exspectavit even- 
tum. 13. Tortores in conspectu Philotae omnia crudelitatis 
instrumenta propoifunt. 14. Et ille ultro, quid cessatis, in- 
quit , regis inimicum , interfectorem, conflentem occidere ? 
quid quaestione opus est? cogitavi, volui. Craterus exigere, 
ut, quae confiteretur, in tormentis quoque diceret. 13. 
Dum corripitur, dum obligantur oculi, dum vestis exuitur, 
gentium iura, Deos patrios nequidquam apud surdas aures 
invocabat. Per ultimos deinde cruciatus, utpote damnatus, 
et inimicis in gratiam regis torquentibus, laceratur. 16. Ac 
primo quamquam hinc ignis, illinc verbera, iam non ad 
quaestionem, sed ad poenam, ingerebantur; non vocem 
modo , sed etiam gemitus , habuit in potestate. 17. Sed 
postquam intumescens corpus ulceribus, fiagcllorum ictus 
nudis ossibus incussos ferre non poterat: si tormentis 
adhibituri modum essent , dicturum se, quae scire ex- 
peterent, pollicetur. 18. Sed finem quaestioni fore, iurare 
eos per Alexandri salutem volebat, removerique tortores. 
Et utroque impetrato, Cratero inquit: dic quid me velis 
dicere. 19. Illo indignante , ludificari eum, rursusque re- 
vocante tortores , tempus petere coepit , dum reciperet 
spiritum , cuncta quae sciret , indicaturus. 20. lnterim 
equites, nobilissimus quisque, et ii maxime, qui Par- 
menionem propinqua cognatione contingebant, postquam 
Philotam torqueri lama vulgaverat, legem Macedonum ve- 
riti, qua cautum erat, ut propinqui eorum, qui regi insidiati 

(1) Ad quaestionem de Philota habendam. Ad interrogandum Plii- 
lotam per tormenta. 

(2) In multam noctem. Nos : Sino a notte avansata 

erant, cum ipsis necarentur, alii se interficiunt, alii in de- 
vios montes vastasquo solitudines fugiunt, ingenti per tota 
castra terrore diffuso; donec rex, tumultu cognito, (1) le- 
gem de supplicio coniunctorum insontibus refmittcre edi- 
xit. 21. Philotas verone an mendacio liberare se a cruciatu 
voluerit, anceps coniectura est, quoniam et vera confessis 
et falsa dicentibus idem doloris tinis ostenditur. 22. Ce- 
terum , Pater , inquit, meus Jlcgelocho quam familiariter 
usus sit , non ignoratis ; illum dico Hegelochum , qui in 
acie cecidit. Ille omnium malorum nobis causa fuit. 23. Nam 
quum primum Iovis filium se salutari iussil rex. id indigne 
ferens ille : « llunc igitur regem agnoscimus , » inquit, « qui 
Philippum dedignatur patrem ? Actum est de nobis, si ista 
perpeti possumus. 2V. Non homines solum, sed etiam deos 
despicit, qui postulat deus credi. Amisimus Alexandrum , 
amisimus regem : incidimus in superbiam , nec diis, quibus 
se exaequat , nec hominibus, quibus se eximit, tolerabilem. 
25. Nostrone sanguine deum fecimus, qui nos fastidiat? qui 
gravetur mortalium adire concilium ? Credite mihi, et nos, 
si viri sumus , a diis adoptabimur. 26. Quis proavum huius 
Alexandrum , quis deinde Archelaum , quis Perdiccam oc- 
cisos ultus est? hic quidem interfectoribus patris ignovit. « 

27. Haec Hcgelochus dixit super cocnam : et postero die 
prima luce a patre accersor. Tristis erat , et me moestum 
ridebat: audieramus enim, quae sollicitudinem incuterent. 

28. Itaque ut experiremur , utrumne vino gravatus effu- 
disset illa , an altiore concepta consilio, accersiri eum pla- 
cuit. Venit: eodemque sermone ultro repetito adiecit, » se, 
sive auderemus duces esse, proximas a nobis partes vindi- 
caturum ; sive deesset animus ; consilium silentio esse te- 
cturum. » 29. Parmenioni, vivo adhuc Dario, intempestiva 
res videbatur; non enim sibi , sed hosti , esse occisuros Ale- 
xandrum : Dario vero sublato , praemium regis occisi Asiam 
et totum Orientem interfectoribus esse cessura. Approbato- 
que consilio , in haec fides data est et accepta. 30. Quod 
ad Dimnum pertinet , nihil scio ; et haec confessus intel- 
ligo non prodesse mihi, quod prorsus sceleris expers sum. 

(1) Legem de supplicio comiunclonim insontibus remittere edixit. 
Edixit, se eximere insontes a lege, qua cavebatur, ut propinquitate 
coniuncti supplicio allicerentur. 

31. illi rursus tormentis admotis, quum ipsi quoque hastis 
os oculosque eius everberarent , ut hoc quoque crimen 
confiteretur , expressere. 32. Exigentibus deinde, ut or- 
dinem cogitati sceleris exponeret; quum diu Bactra re- 
tentura regem viderentur, timuisse respondit, ne pater, 
lxx natus annos , tanti exercitus dux , tantae pecuniae 
custos , interim exstingueretur , ipsique , spoliato (antis 
viribus , occidendi regis causa non esset. 33, Festinasse 
ergo se, dum praemium haberet in manibus, (1) reprae- 
sentare consilium, cuius patrem non fuisse auctorem nisi 
crederent , tormenta , quamquam tolerare non posset , 
tamen non recusare. 34. Illi collocuti satis quaesitum vi- 
deri , ad regem revertuntur. Qui postero die et quae 
confessus erat Philotas recitari , et ipsum , quia ingredi 
non poterat, iussit afTcrri. 35. Omnia agnoscente eodem, 
Demetrius, qui proximi sceleris particeps esse arguebatur, 
producitur : multa affirmatione , animique pariter con- 
stantia , et vultu abnuens , quidquam sibi in regem co- 
gitatum esse, tormenta etiam deposcebat in semetipsum. 
30. Quum Philotas circumlatis oculis incideret in Calin 
quemdam, haud procul stantem, propius eum iussit ac- 
cedere. Illo perturbato et recusante transire ad eum , 
patieris , inquit, Demetrium mentiri, rursusque me excru- 
ciari? 37. Calin vox sanguisque defecerant: et Macedones 
Philotam inquinare innoxios velle suspicabantur , quia 
nec a Nicomacho, nec ab ipso Philota, quum torqueretur, 
nominatus esset adolescens. Qui ut praefectos regis cir- 
cumstantes se vidit, Demetrium et semetipsum id facinus 
cogitasse confessus est. 38. Omnes ergo a Nicomacho no- 
minatos , more patrio , dato signo , saxis obruerunt. 39. 
Magno non modo salutis, sed etiam invidiae periculo 
liberatus erat Alexander: quippe Parmenio et Philotas, 
principes amicorum, nisi palam sontes, sine indignatione 
totius exercitus non potuissent damnari. 40. Itaque an- 
ceps quaestio fuit : dum infitiatus est facinus, crudeliter 
torqueri videbatur ; post confessionem , Philotas ne ami- 
corum quidem misericordiam meruit. 


(I) Repraesentare consilium. Exsequi statim consilium. 

1 . 

P hilotam sicut recentibus sceleris eius vestigiis iure af- 
fectum supplicio censuerant milites, ila postquam desierat 

esse quem odissent , invidia in misericordiam vertit. 2. 
Moverat et claritas iuvenis, et patris eius senectus atque 
orbitas. 3. Primus Asiam aperuerat regi, omnium peri- 
culorum eius particeps ; semper alterum in acie cornu 
defenderat; Philippo quoque ante omnes amicus; et ipsi 
Alexandro tam fidus, ut occidendi Attalum non alio mi- 
nistro uti mallet, k. Horum cogitatio subibat exercitum; 
seditiosaeque voces referebantur ad regem. Quis ille haud 
sane motus , satisque prudens, otii vilia negotio discuti, 
edicit , ut omnes in vestibulo regiae praesto aflorent. 
3. Quos ubi frequentes adesse cognovit , in concionem 
processit. Haud dubie ex composito Apharias postulare 
coepit , ut Lyncestcs Alexander , qui multo ante quam 
Philotas regem voluisset occidere, exhiberetur. 6. A duo- 
bus indicibus, sicut supra diximus, delatus, tertium iam 
annum custudiebatur in vinculis. Eundem in Philippi 
quoque caedem coniurasse cum Pausania, pro comperto 
luit ; sed quia primus Alexandrum regem salutaverat , 
supplicio magis quam crimini fuerat exemtus. 7. Tum 
quoque Antipatri soceri cius preces iustam regis iram 
morabantur. Ceterum recruduit soporatus dolor ; quippe 
veleris periculi memoriam praesentis cura renovabat. 8. 
Igitur Alexander ex custodia educitur, iussusque dicere, 
quamquam toto triennio meditatus erat defensionem, ta-. 
men haesitans et trepidus pauca ex iis, quae composuerat/ 
protulit : ad ultimum non memoria solum , sed etiam 
mens, eum destituit. 9. Nulli erat dubium, quin trepi- 
datio conscientiae indicium esset, non memoriae vitium. 
Itaque ex iis , qui proxime adstiterant , obluctantem 
adhuc oblivioni , lanceis confoderunt. 10. Cuius corporo 
ablato, rex introduci iussit Amyntam et Simmiam : nam 
Polemon, minimus ex fratribus, quum Philotam torqueri 
comperisset , profugerat. 11. Omnium Philotae amicorum 
hi carissimi fuerant , ad magna et honorata ministeria 
(1) illius maxime suffragatione producti : memineratque 
rex, summo studio ab eo conciliatos sibi ; nec dubitabat, 
huius quoque ultimi consilii fuisse participes. 12. Igitur, 

(I) Illius maxime suffragatione. Itat. Principalmente per le racco- 
munda-ioni di lui. 


11 


2'* 2 QCINTI CURTII 

olim osse sibi suspectos matris suae literis, quibus esset 
admonitus, ut ab bis salutem suam tueretur. Celerum se 
invitum deteriora credentem , nunc manifestis indiciis 
victum, iussisse vinciri. 13. Nam pridie quam detegeretur 
Philotae scelus, quin secreto cum eo fuissent, non posse 
dubitari. Fratrem vero, qui profugerit, quum de Philota 
quaereretur, aperuisse fugae causam. 14. Nuper praeter 
consuetudinem , ollicii specie, amotis longius ceteris, ad- 
movisse semetipsos lateri suo, nulla probabili causa: seque 
mirantem , quod non vice sua tali fungerentur oflicio , 
et ipsa trepidatione eorum perterritum , (1) strenue ad 
armigeros , qui proxime sequebantur, recessisse. 13. Ad 
hoc accedere, quod, quum Antiphanes, scriba equitum, 
Amyntae denuntiassct pridie quam Philotae scelus de- 
prehensum esset, ut ex suis equis more solito daret iis, 
qui amisissent suos , superbe respondisset , nisi incepto 
desisteret , brevi sciturum quis ipse esset. 1G. lam linguae 
violentiam , temeritatemque verborum , quae in semet- 
ipsum iacularentur , nihil aliud esse, quam scelesti animi 
indicem ac testem. Quae si vera essent , idem meruisse 
eos, quod Philotam, si falsa, exigere ipsum ut refellant. 
17. Productus deinde Antiphanes, de equis non traditis 
et adiectis etiam superbe minis indicat. 18. Amyntas , 
facta dicendi potestate , Si nihil, inquit , interest regii , 
‘peto ut , dum dico , vinculis liberer. Kex solvi utrumque 
iubet : desiderantique Amyntae , ut habitus quoque red- 
deretur armigeri, lanceam dari iussit. 19. Quam ut laeva 
comprehendit, evitato eo loco, in quo Alexandri corpus 
paullo ante iacuerat , Qualiscunque , inquit , exitus nos 
manet, rex, confitemur, prosperum tibi debituros, tristiorem 
fortunae imputaturos. 20. Sine praeiudicio dicimus causam, 
liberis corporibus animisque. Habitum etiam , in quo tc 
comitari solemus , reddidisti. Causam non possumus , for- 
tunam timere desinemus. 21. Te quaeso, permittas mihi id 
primum defendere, quod a te ultimum obiecium est. Nos, 
rex, sermonis adversus maiestatem tuam habiti nullius conscii 
sumus nobis. Dicerem, iampridem vicisse te invidiam, nisi 
periculum esset, nc alia maligne dicta crederes blanda oratione 


(t) St renue. Celeriter. 

1 f;r7 ja , ri f~- Cclcntm i etiamsi militis tui vel in agmine de - 
f mentis et fatigati , vel tn acie periclitantis, vel in tabernaculo 
aegri et vulnera curantis , aliqua vox asperior esset acce- 
pta, merueramus fortibus factis, ut malles ea tempori nostro 
imputare, quam animo. 23. Quum quid accidit tristius, omnes 

'rZn 7 Cor P° ribus nostri ° > "lique non odimus, in- 
festas admovemus manus: parentes liberis si occurrant et 
ingrati et invisi sunt. Contra quum donis honoramur, anum 
piacmus onusti revertimur, quis ferre nos potest? quis illam 
animorum alacritatem continere ? 24. Militantium nec in- 
dignatio ,ncc laetitia moderata est. Ad omnes affectus im- 
pr u lapimur . vituperamus , laudamus, miseremur, ira- 

ZZZll }’. awns ™>vit affectio. Modo Indiam 

adire it Oceanum libet; modo coniugum et liberorum pa- 

;ZZ q, ! C n T° na 0CCUVrit 25 Sed cogitationes , has 
nter se colloquentium voces, signum tuba datum finit: in 
suos ordines quisque currimus, et quidquid irarum in ta- 
bcrnaailo conceptum est , in hostium effunditur capita. 26. 

1 L tinam liniolas quoque intra verba pcccasset! Proinde 
ad ,d revertar propter quod rei sumus. Amicitiam, quae 
i lm cum Philota fuit , adeo non co inficias, ut expetisse 
quoque nos , magn osque ex ea fructus percepisse confitear 
7, : rZr r0 lurmen,,mi * . q»cm tibi proximum esse vo- 

ZZZZ i!’ ° mneS I mmC amicos tuos (2) dignatione vin- 
centem , cultum a nobis esse miraris? 28. Tu hercule si 

rerum audire vis, rex, huius nobis periculi causa es. Quis 

Zurnfdh- A decurrerent, qui placere 

I / ‘ ■ '\ J dl° truditi (id hunc gradum amicitiae tuae 
adscendimus. Is apud te fuit, cuius gratiam expetere et 

ZI TZ P ° SSCmUS - 20 - An non propemodum in tua verba 
tm omnes te praceunte wravimus, eosdem nos inimicos ami- 

2Zl h Zl Ur0 r Cm ' qU ° S tu haberes? Hoc ^ramento 

Zieferchi?^ ? v ?/* ar W scilicet , quem tu omnibus 
] i a ferebas. 30. Igitur si hoc crimen est, paucos innocentes 
babes immo hercule neminem. Omnes enim Philolae amici 
esse voluerunt: totidem, quot volebant, esse non poterant 
Ita si a consciis amicos non dividis, ne ab amicis quidem 

m 6'ttwm Mitofc» quoque mira verba peccasse!.’ {.‘tinam Philnhp 
peccatum verbis etiam tantummodo constitisset 
<-) Diqnalinne. Existimatione . gloria 

separabis illos , qui idem esse voluerunt. 31. Quod igitur 
(f) conscientiae affertur indicium ? Ut opinor , quia pridie 
familiariter et sine arbitris locutus est nobiscum ! At ego 
purgare non possem , si pridie quidquam ex vetere vita ac 
more mutassem. Nunc vero , si , ut omnibus diebus , illo 
quoque, qui suspectus est, fecimus , consuetudo diluet crimen. 
32. Sed equos Anliphani non dedimus! et pridie quam 
Philotas detectus est , haec mihi cum Antiphane res erat ! 
Qui si nos suspectos facere vult , quod illo die equos non 
dederimus, semetipsum, quod eos desiderarent , purgare non 
poterit. 33. Anceps enim crimen est inter retinentem et exi- 
gentem ; nisi quod melior est causa suum non tradentis , 
quam jwscentis alienum. 3V. Ceterum , rex , equos decem 
habui, e quis Anliphanes octo iam distribuerat iis, qui ami- 
serant suos. (2) Omnino duos ipse habebam. : quos quum 
vellet abducere homo superbissimus , certe iniquissimus, nisi 
pedes militare vellem, retinere cogebar. 33. i\ec inficias eo, 
liberi hominis animo loculum esse me cum ignavissimo, et 
' (3) hoc unum militiae suae usurpante , ut alienos equos 
pugnaturis distribuat. Huc enim malorum ventum est , ut 
verba mea eodem tempore et Alexandro excusem , et An- 
liphani. 36. At hcrcule mater de nobis inimicis tibi scripsit. 
U tinam prudentius esset sollicita pro filio , et non inanes 
quoque species anxio animo figuraret ! Quare enim non ad- 
scribit metus sui causam ? denique non ostendit auctorem ? 
Quo facto dictove nostro mota tam trepidas tibi litcras scri- 
psit ? 37. 0 miseram conditionem meam , cui forsitan non 
periculosius est tacere, quam dicere ! Sed utcunque cessura 
res est, malo tibi defensionem meam displicere, quam cau- 
sam. Agnosces autem , quae dicturus sum ; quippe memi- 
nisti, quum me ad perducendos ex Macedonia milites mit- 
teres, dixisse te, multos integros iuvenes in domo tuae matris 
abscondi. 38. Praecepisti igitur mihi , ne quem praeter te 
intuerer , sed detrectantes militiam perducerem ad te. Quod 
equidem feci, et liberius, quam expediebat mihi, exsecutus 
sum imperium tuum. Gorgiam, et Hccateum, tt Gorgatam, 

(1) Conscientiae. Culpae. Nos: complicitu. 

(2) Omnino duos. Duos tantummodo. 

(3) Hoc unum militiae suae usurpante. Qui hoc uno mililiae oflicio 
fungeretur. 


oosle 

(piorum bona opera uteris , inde perduxi. 39. Quid igitur 
iniquius est, quam me, qui, si tibi non paruissem, iure 
daturus fui poenas , nunc perire , quia parui. Neque enim 
ulla alia matri tuae persequendi nos causa est, quam quod 
utilitatem tuam muliebri praeposuimus gratiae. 40. Sex 
millia Macedonum peditum et dc equites adduxi; quorum 
pars secutura me non erat , si militiam detrectantibus in- 
dulgere voluissem. Sequitur ergo , ut, quia illa propter hanc 
causam irascitur nobis , tu mitiges matrem , qui irae cius 
nos obtulisti. 

II. Dura haec Amyntas agit, forte supervenerunt, qui 
fratrem eius Polemonem , de quo ante dictum est, lu- 
gientem consecuti vinctum reducebant. Infesta concio vix 
inhiberi potuit, quin protinus suo more saxa in eum ia- 
ceret. 2. Atque ille sane interritus , Nihil , inquit, pro 
me deprecor; modo ne fratrum innocentiae fuga imputetur 
mea. Haec si defendi non potest, meum crimen sit Horum 
ob id ipsum metior est causa , quod ego, qui profugi, suspe- 
ctus sum. 3. Haec elocuto universa concio assensa est. 
Lacrimae deinde omnibus manaro coeperunt, adeo in con- 
trarium repente mutatis, ut solum pro eo esset, quod ma- 
xime laeserat. 4. Iuvenis erat primo aetatis flore pubescens, 
quem inter equites tormentis Philotae conturbatos alienus 
terror abstulerat. Desertum eum a comitibus , et haesi- 
tantem inter revertendi fugiendique consilium, qui secuti 
erant occupaverunt. 5. Is tum flere coepit, ct os suum 
converberare, moestus non suam vicem, sed propter ipsum 
periclitantium fratrum. 6. Moveratque iam regem quoque, 
nou concionem modo: sed unus erat implacabilis frater; 
qui terribili vultu intuens eum , Tum , ait , demens , la- 
crimare debueras , quum equo calcaria subderes , fratrum 
desertor et desertorum comes. Miser, quo, et unde fugiebas? 
Effecisti, ut reus capitis, accusatoris uterer verbis. 7. Ille 

f ieccasse se , sed gravius in fratres, quam in semetipsum, 
alebatur. Tum voro neque lacrimis , neque acclamatio- 
nibus, quibus studia sua multitudo profitetor, tempera- 
verunt. Una vox erat pari emissa consensu, ut insontibus 
et fortibus viris parceret Amici quoque , data miseri- 
cordiae occasione, consurgunt, flentesque regem depre- 
cantur. 8. Ille silentio facto, Et ipse, inquit, Amyntam 

mea sententia fratresque eius absolvo. Vos autem, iuvenes , 
malo beneficii mei oblivisci, quam periculi vestri meminisse. 
Ea fide redite in gratiam mecum , qua ipse vobiscum re- 
vertor. 9. Nisi , quae delata essent, excussissem, valde dis- 
simulatio mea suspecta esse potuisset. Sed satius est pur- 
gatos esse, quam suspectos. Cogitate, neminem absolvi posse, 
nisi qui dixerit causam. 10. Tu , Amynta , ignosce fratri 
luo. Erit hoc simpliciter etiam mihi reconciliati animi tui 
pigtius. 11. Concione deinde dimissa, Polydamanla vocari 
iubet. Longe acceptissimus Parmenioui erat , proximus 
lateri in acie stare solitus. 12. Et quamquam conscientia 
fretus in regiam venerat , tamen , ut iussus est fratres 
suos exhibere, admodum iuvenes et regi ignotos ob ae- 
tatem , fiducia in sollicitudinem versa trepidare coepit, 
saepius quae nocere possent, quam quibus eluderet, re- 
putans. 13. Iam armigeri, quibus imperatum erat, produ- 
xerunt eos; quum exsanguem metu Polydamanta propius 
accedere iubet ; submolisquc omnibus, Scelere , inquit , 
Parmenionis omnes pariter appetiti sumus, maxime ego ac 
tu, quos amicitiae specie fefellit. Ii. Ad quem persequendum 
puniendumque ( vide quantum fidei tuae credam ) te ministro 
uti statui. Obsides , dum hoc peragis , erunt fratres tui. 
13. Proficiscere in Mediam , et ad praefectos meos literas 
scriptas manu mea perfer. Velocitate opus est, qua celerita- 
tem famae antecedas. Noctu pervenire illuc te volo ; postero 
die , quae scripta erunt, exsequi. 16. Ad Parmenionem quo- 
que epistolas feres ; unam a me, alteram Philotae nomine 
scriptam. Signum annuli eius in mea potestate est. Sic pater , 
credens a filio impressum, quum te viderit , nihil metuet. 
17. Polydamas, tanto liberatus metu, impensius etiam, 
quam exigebatur , promittit operam ; collaudalusque et 
promissis oneratus, deposita veste quam habebat, arabica 
induitur. 18. Duo Arabes, quorum inierim coniuges ac 
liberi , vinculum fidei , obsides apud regem erant, dati 
comites. Per deserta etiam ob siccitatem loca camelis, 
undecima die , quo destinaverat pervenit. 19. Et prius 
quam ipsius nuntiaretur adventus , rursus Polydamas 
vestem maccdonicam sumit, et in tabernaculum Cleandri 
(praetor hic regius erat) quarta vigilia pervenit. 20. Red- 
ditis deinde literis, constituerunt prima luce ad Parme- 

iiioncm coire: namque ceteri quoque, quibus literas regis 
attulerat , ad eum venturi erant : quum Parmenioni Po- 
lydamanta venisse nuntiaverunt. 21. Qui dum laetatur 
adventu amici , simulque noscendi , quae rex ageret , 
avidus, (quippe longo intervallo nullam ab eo epistolam 
acceperat ) Polydamanta requiri iubet. 22. Diversoria re- 
gionis illius magnos recessus habent, amoenosque nemo- 
ribus manu consitis: ea praecipue regum satraparumque 
voluptas erat. 23. Spatiabatur in nemore Parmenio, medius 
inter duces, quibus erat imperatum literis regis, ut oc- 
ciderent. Agendae autem rei constituerant tempus, quum 
Parmenio a Polydamante literas traditas legere coepis- 
set. 24. Polydamas procul veniens , ut a Parmenione 
conspectus est, vultu laetitiae speciem praeferente, ad com- 
plectendum eum cucurrit; muluaque gratulatione functi, 
Polydamas epistolam ab rege scriptam ei tradidit. 25. Par- 
menio vinculum epistolae solvens , quidnam rex ageret, 
requirebat. Ille ex ipsis literis cogniturum esse respon- 
dit. 26. Quibus Parmenio lectis , Rex , inquit , expedi- 
tionem parat m Arachosios. Strenuum hominem, et nunquam 
cessantem ! Sed tempus, saluti suae, tanta iam parta gloria, 
parcere. 27. Alteram deinde epistolam, Philotae nomine 
scriptam, laetus, quod ex vultu notari poterat, legebat. 
Tum eius latus gladio haurit Cleander, deinde iugulum 
ferit; ceteri exanimem quoque confodiunt. 28. Et armi- 
geri , qui ad aditum nemoris adsliterant, cognita caede, 
cuius causa ignorabatur,' in castra perveniunt, et tumul- 
tuoso nuntio milites concitant. 29. Illi armati. ad nemus, 
in quo perpetrata caedes erat, cogunt: et, ni Polydamas 
ceterique eiusdem noxae participes dedantur , murum 
circumdatum nemori eversuros denuntiant , omniumque 
sanguine duci parentaturos. 30. Cleander primores eorum 
intromitti iubet; literasque regis scriptas ad milites re- 
citat , quibus insidiae Parmenionis in regem, precesque 
ut ipsum vindicarent, continebantur. 31. Igitur cognita 
regis voluntate , non quidem indignatio , sed tamen se- 
ditio compressa est. Dilapsis pluribus pauci remanserunt, 
qui , saltem ut corpus ipsius sepelire permitterent, pre- 
cabantur. 32. Diu id negatum est, Cleandri metu , ne 
offenderet regem. Pertinacius deinde precantibus, mate- 

riaru consternationis subtrahendam ratus , capite deciso 
truncum humare permisit. Ad regem caput missum est. 
33. Hic exitus Parmenionis fuit, militiae domique clari 
viri. Multa sine rego prospere, rex sine illo nihil magnae 
rei gesserat. Felicissimo regi , et omnia ad fortunae suae 
exigenti modum, satisfecit. i.xx natus annos, iuvenis ducis, 
et saepe etiam gregarii militis munia explevit : acer 
consilio , manu strenuus , carus principibus , vulgo mi- 
litum acceptior. 34. Haec impulerint illum ad regni cu- 
piditatem, an tantum suspectum fecerint, ambigi potest; 
quia Philotas ultimis cruciatibus victus veranc dixerit , 
quae facta probari non poterant, an falsis tormentorum 

f >etierit finem , re quoque recenti , quum magis posset 
iquere , dubitatum est. 33. Alexander, quos libere mor- 
tem Parmenionis conquestos esse compererat, separandos 
a celero exercitu ratus , in unam cohortem secrevit, du- 
cemque his Leonidam dedit, et ipsum Parmenioni quon- 
dam intima familiaritate eoniunctum 36. Fere iidem 
erant , quos alioqui rex habuerat invisos. Nam quum 
experiri vellet militum animos, admonuit, qui literas in 
Macedoniam ad suos scripsisset, iis, quos ipse mittebat, 
perlaturis cum fido , traderet. Simpliciter ad necessarios 
suos quisque scripserat, quae sentiebat : aliis gravis erat, 
plerisque non ingrata militia. Ita et agentium gratias , 
et querentium litcrae exceptae sunt. 37. Ft qui forte 
taedium laboris per literas erant questi , hanc seorsum 
cohortem a celeris tendere ignominiae causa iubet, for- 
titudine usurus in bello, libertatem linguae ab auribus 
credulis remoturus. Et consilium , temerarium forsitan 
( quippe fortissimi iuvenes contumeliis irritati erant) sicut 
omnia alia felicitas regis excepit. 38. Nihil illis ad bella 
promtius fuit. Incitabat virtutem et ignominiae demendae 
cupido, et quia fortia facta in paucis latere non poterant. 

111. His ita compositis, Alexander, Arianorum satrape 
constituto , iter pronuntiari iubet in Arimaspos , quos 
iam tunc mutato nomine (I) Euergelas appellabant, ex 
quo frigore victusque penuria Cyri exercitum affectum, 
tectis et commeatibus iuverant. 2. Quintus dies erat, ut 


(t) Kticrgetus. Beneficos, a gracco verbo benefacio. 

in eam regionem pervenerat. Cognoscit, Satibarzanem, 
qui ad Bessum dciccerat, cum equitum manu irrupisse 
rursus in Arios. Itaque Caranum et Erigyium cuni Ar- 
tabazo et Andronico et sex millibus graecorum peditum 
dc equites sequebantur. 3. Ipse ex diebus gentem Euer- 
getarum ordinavit , magna pecunia ob egregiam in Cy- 
rum (idem donata. 4. Relicto deinde, qui iis praeesset, 
Amenide , (scriba is Darii fuerat) Arachosios, quorum 
regio (1) ad Ponticum mare pertinet, subegit. Ibi exer- 
citum, qui sub Parmenione fuerat, occupavit. Sex millia 
Macedonum erant , et cc nobiles , et quinque millia 
Graecorum cum equitibus ducentis , haud dubie robur 
omnium virium regis. 5. Arachosiis datus Menon praetor, 
iv millibus peditum et dc equitibus in praesidium relictis. 
Ipse rex nationem , ne tinitimis quidem satis notam , 
quippe nullo commercio volentem mutuos usus, cum exer- 
citu intravit. 6. Parapamisadao appellantur , agreste ho- 
minum genus , et inter barbaros maxime inconditum. 
Locorum asperitas hominum quoque ingenia duraverat. 
7. Gelidissimum Septentrionis axem ex magna parte spe- 
ctant ; Bactrianis aa Occidentem conjuncti sunt : meri- 
diana regio ad mare Indicum vergit. 8. Tuguria latere 
primo struunt , et quia (2) sterilis est terra materiae , 
in nudo etiam montis dorso , usque ad summum aedi- 
liciorum fastigium eodem laterculo utuntur. 9. Celerum 
structura latior ab imo , paullatim incremento operis in 
arctius cogitur: ad ultimum in carinae maxime modum 
coit. Ibi foramine relicto superne lumen accipiunt. 10. Ad 
medium viles et arbores, si quae in tanto terrae rigore 
durare potuerunt, obruunt. Penitus hieme defossae latent. 
Quum, nive discussa, aperiri humus coepit, coelo solique 
redduntur. 11. Ceterum adeo altae nives premunt terram, 
gelu et perpetuo paene rigore constrictae, ut ne avium 
quidem feraeve ullius vestigium exstet. Obscura coeli ve- 
rius umbra quam lux, nocti similis premit terram, vix 
ut quae prope sunt, conspici possint. 12. In hac tamen 
omnis humani cultus solitudine destitutus exercitus, quid- 

(t) Ad Ponticum mare pertinet. Itat. Si stende fino at mare Pontico. 

(2) Sieritis est terra materiae. Terra non fert ligna ad aedificandum 
necessaria. 

quid malorum tolerari potest, pertulit; inopiam, frigus, 
lassitudinem , desperationem. 13. Mullos exanimavit rigor 
insolitus nivis; mullorum adussit pedes; plurimorum o- 
culos. Praecipue pernicialis fuit fatigatis: quippe in ipso 
gelu deficientia corpora sternebant: quao quum moveri 
desissent, vis frigoris ita adstringebat, ut rursus ad sur- 
gendum connili non possent, 14. A commilitonibus tor- 
pentes excitabantur : neque aliud remedium erat, quam 
ut ingredi cogerentur. Tum demum vitali calore moto, 
membris aliquis redibat vigor. 13. Si qui tuguria bar- 
barorum adire potuerunt, celeriter refecti sunt. Sed tanta 
caligo erat, ut aedilicia nulla alia res quam fumus osten- 
deret. 16. Illi, nunquam ante in terris stfis advena viso, 
quum armatos repente conspicerent, exanimati metu, quid- 
quid in tuguriis erat, afferebant, ut corporibus ipsorum 
parceretur orantes. 17. Ilex agmen circumibai pedes , 
iaccntes quosdam erigens , et alios, quum aegre seque- 
rentur, adminiculo corporis sui excipiens. Nunc ad prima 
signa, nunc in medium, nunc in ultimo agmine, itineris 
multiplicato labore , aderat. 18. Tandem ad cultiora per- 
ventum loca est; commeatuque largo recreatus exercitus: 
simul et qui consequi non potuerant, in ilia castra ve- 
nerunt. 19. Inde agmen processit ad Caucasum montem, 
cuius dorsum Asiani perpetuo iugo dividit : hinc simul 
inaro , quod Ciliciam subit , illinc Caspium fretum et 
amnem Araxem aliaque regionis Scythiae deserta spe- 
ctat. 20. Taurus, secundae magnitudinis mons, commit- 
titur Caucaso; a Cappadocia se attollens Ciliciam praeierit, 
Armcniaeque montibus iungitur. 21. Sic inter se tot iuga 
vclul serie cohaerentia perpetuum habent dorsum , ex 
quo Asiae omnia fere flumina, alia in Kubrum, alia in 
Caspium mare , alia in Hyrcanum et Pontum decidunt. 
22. xvii dierum spatio Caucasum superavit exercitus. 
Rupes in eo x in circuitu stadia complectitur, qualuor 
in altitudinem excedit, in qua vinctum Promethea fuisse 
antiquitas tradit. 23. Condendae in radicibus montis urbi 
sedes electa est. vu millibus seniorum Macedonum , et 
praeterea militibus, quorum opera uti desisset, permissum 
in novam urbem considere. Hanc quoque Alexandriani 
incolae appellaverunt. , 

IV. At Bessus, Alexandri celeritate perterritus, Diis 
patriis sacrificio rite facto , sicut illis gentibus mos est, 
cum amicis ducibusque copiarum inter epulas de bello 
consultabat. 2. Graves mero suas vires extollere: hostium 
nunc temeritatem , nunc paucitatem spernere. 3. Prae- 
cipue Bessus , ferox verbis , et parto per scelus regno 
superbus , ac vix potens mentis, dicere : » Socordia Darii 
crevisse hostium famam. 4. Occurrisse enim in Ciliciae 
angustissimis faucibus , quum rctrcccdendo posset per- 
ducere incautos in loca naturae situ invia, tot fluminibus 
obiectis , tot montium latebris , inter quas deprehensus 
hostis , ne fugae quidem , nedum resistendi occasionem 
fuerit habiturus. 5. Sibi placere in Sogdianos recedere: 
Oxum amnem velut murum obiecturum hosti, dum ex 
finitimis gentibus valida auxilia concurrerent. 6. Ven- 
turos autem Chorasmios et Dahas Sacasque et Indos, et 
ultra Tanaim amnem colentes Scythas ; quorum nemi- 
nem adeo humilem esse , ut humeri eius non possent 
Macedonis militis verticem aequare. » 7. Conclamant te- 
mulenti , unam hanc sententiam salubrem esse: et Bessus 
circumferri merum largius iubet , debellaturus super 
mensam Alexandrum. 8. Erat in eo convivio Cobares , 
natione Medus, sed magicae artis (si modo ars est, non 
vanissimi cuiusque ludibrium) magis professione, quam 
scieDtia , celeber ; alioquin moderatus et probus. 0. Is 
quum praefatus esset, «scire, servo utilius esse parere 
dicto, quam afferre consilium, quum illos, qui parcant, 
idem quod ceteros maneat; qui vero suadeant, proprium 
periculum: » poculum ei, quod habebat in manu, tra- 
didit 10. Quo accepto, Cobares, Natura , inquit, mortalium 
hoc quoque nomine prava et sinistra dici potest , quod in 
suo quisque negotio hebetior' est, quam in alieno. 11. Tur- 
bida sunt consilia eorum, qui sibi suadent. Obstat metus; 
aliis cupiditas ; nonnunquam naturalis eorum, quae cogi- 
taveris, amor. Nam in te superbia non cadit. Expertus cs, 
unumquemque , quod ipse repcreril, aut solum aut optimum 
ducere. 12. Magnum onus sustines capite, regium insigne. 
Hoc aut moderate perferendum est, aut ( quod abominor,) 
in te ruet. Consilio , non impetu , opus est. 13. Adiicit 
deinde, quod apud Bactrianos vulgo usurpabant: «cenem 

timidum vehementius latrare, quam mordere : allissima 
quaeque flumina minimo sono labi.* IV. Quae inserui , 
ut, qualiscumque inter barbaros potuit esse prudentia, 
traderetur. In his audientium suspenderat exspectationem 
sui. Tum consilium aperit, utilius Besso, quam gratius. 
In vestibulo, inquit, regiae tuae velocissimus consistit rex. 
Ante ille agmen, quam tu mensam istam movebis. 15. Nunc 
ab Tanai exercitum accerses , et armis flumina oppones. 
Scilicet qua tu fugiturus es, hostis sequi non potest. Iter 
utrique commune est ; victori tutius. Licet strenuum metum 
putes esse, velocior tamen spes est. 1G. (1) Quin validioris 
occupas gratiam , dedisque te ? utcunque cesserit , meliorem 
fortunam deditus , quam hostis , habiturus. 17. Alienum 
habes regnum ; quo facilius eo careas. Incipies forsitan iustus 
esse rex, quum ipse fecerit, qui tibi et dare potest regnum 
et eripere. 18. Consilium habes fidele, quod (2) diutius 
exsequi supervacaneum est. Nobilis equus umbra quoque 
virgae regitur : ignavus ne calcari quidem concitari potest. 
19. Bessus , et ingenio et mullo mero ferox , adeo ex- 
arsit, ut vix ab amicis, (pio minus occideret eum, (nam 
strinxerat quoque acinacem) contineretur. Certe e convivio 
prosilivit, haudquaquam potens mentis. Cobares inter tu- 
multum elapsus, ad Alexandrum transfugit. 20. vm millia 
Bactrianorum habebat armata Bessus: quae, quamdiu 
propter coeli iutemperiem Indiam potius Macedonas pe- 
tituros crediderant, obedienter imperata fecerunt. 21. Post- 
quam adventare Alexandrum compertum est , in suos 
quisque vicos dilapsi, Bessum reliquerunt, ille cum clien- 
tium manu, qui non mutaverant fidem, Oxo amne su- 

I ierato , exustisque navigiis, quibus transierat, ne iisdem 
tostis uteretur , novas copias in Sogdianis contrahebat. 
22. Alexander Caucasum quidem, ut supra dictum est, 
transierat, sed inopia frumenti prope ad famem ventum 
erat. 23. Succo ex sesama expresso , haud secus quam 
oleo , artus perungebant. Sed huius succi ducenis qua- 
dragenis denariis amphorae singulae ; mellis , denariis 
trecenis nonagenis ; trecenis vini aestimabantur. Tritici 

(I) Quin validioris occupas gratiam ? Cur non festinas captare gratiam 
po lentioris? 

(2) Diutius exsequi. Diutius explicare. 

nihil, aut admodum exiguum reperiebatur. 24. (1) Sirps 
vocabant barbari, quos ita sollerter abscondunt, ut, nisi 
qui defoderunt, invenire non possint. In iis conditae fru- 
ges erant. In quarum penuria milites fluviatili pisce et 
herbis sustinebantur. 25. lamque haec ipsa alimenta de- 
fecerant ; quum iumenta , quibus onera portabant, cae- 
dere iussi sunt: horum carne, dum in Bactrianos per- 
ventum , traxero vitam. 20. Bactrianae terrae multiplex 
et varia natura est. Alibi mulla arbor et vilis largos rai- 
tesque fructus alit : solum pingue crebri fontes rigant : 
quae mitiora sunt , frumento conseruntur, cetera armen- 
torum pabulo caedunt. 27. Magnam deinde partem eius- 
dem terrae steriles arenae tenent: squalida siccitate regio 
non hominem , non frugem alit : quum vero venti a 
Pontico mari spirant , quidquid sabuli in campis iacet, 
converrunt. Quod ubi cumulatum est, magnorum collium 
procul species est, oinniaquc pristini itineris vestigia in- 
tereunt. 28. Itaque qui transeunt campos , navigantium 
modo noctu sidera observant , ad quorum cursum iter 
dirigunt , et propemodum clarior est noctis umbra, quam 
lux. 29. Ergo interdiu invia est regio , quia nec vesti- 
gium , quod sequantur , inveniunt ; et nitor siderum 
caligine absconditur. Ceterum si quos ille ventus, qui a 
mari exoritur , deprehendit , arena obruit. 30. Sed qua 
mitior terra est, ingens hominum equorumque multitudo 
gignitur. [Itaque bactriani equites xxx millia expleverant.] 
31. Ipsa Bactra, regionis eius caput, sita sunt sub monte 
Parapamiso. Bactrus amnis praeterit moenia. Is urbi et 
regioni dedit nomen. 32. Hic regi stativa habenti nun- 
tiatur ex Graecia Peloponnensium Laconumquc defectio. 
Nondum enim victi erant, quum proficiscerentur tumultus 
eius principia nuntiaturi. Et alius praesens terror affertur, 
Scythas , qui ultra Tanaim amnem colunt , adventare , 
Besso ferentes opem. Eodem tempore, quae in gente Ario- 
rum Caranus et Erigyius gesserant, perferuntur. 33. Com- 
missum erat proelium inter Macedones Ariosquc. Trans- 
fuga Satibarzanes barbaris praeerat: qui quum pugnam 

(I) Siros. lifo?, graeca vox, scrobem significans, in qua condita fru- 
menta asservantur. 

segnem utrimque aequis viribus stare vidisset, in primos 
ordines adequitavit , demtaque galea * inhibitis qui tela 
iaciebant , si quis viritim dimicare vellet, provocavit ad 
pugnam; nudum se caput in certamine habiturum. 34. Non 
tulit ferociam barbari dux exercitus Erigyius, gravis qui- 
dem aetate , sed et animi et corporis robore nulli iu- 
venum postferendus. Is galea demta canitiem ostentans, 
Venit , inquit , dies , quo aut victoria, aut morte honestis- 
sima, quales amicos et milites Alexander habeat, ostendam. 
33. Nec plura elocutus, equum in hostem egit. Crederes 
imperatum , ut acies utraeque tela cohiberent. Protinus 
certe recesserunt, dato libero spatio; intenti in eventum, 
non duorum modo, sed etiam suae sortis, quippe alie- 
num discrimen secuturi. 36 Prior barbarus emisit ha- 
stam, quam Erigyius modica capitis declinatione vitavit, 
atque ipse infestam sarissam , equo calcaribus concito , 
in medio barbari gutture ita fixit, ut per cervicem emi- 
neret. 37. Praecipitatus ex equo barbarus adhuc tamen 
repuguabat. Sed ille extractam ex vulnere hastam rursus 
in os dirigit. Satibarzanes [ hastam ] manu complexus , 
quo maturius interiret , ictum hostis adiuvit. 38. Et bar- 
bari, duce amisso, quem magis necessitate quam sponte 
secuti erant, tunc haud immemores meritorum Alexandri, 
arma Erigyio tradunt. 39. Rex his quidem laetus , de 
Spartanis haudquaquam securus , magno tamen animo 
defectionem eorum tulit , dicens, non ante ausos consilia 
nudare, quam ipsum ad fines Indiae pervenisse cogno- 
vissent. 40. Ipse Bessum persequens copias movit ; cni 
Erigyius spolia barbari, ceu opimum belli decus, prae- 
ferens occurrit. 

V. Igitur Bactrianorum regione Artabazo tradita, sar- 
cinas et impedimenta ibi cum praesidio reliquit. Ipse 
cum expedito agmine loca deserta Sogdianorum intrat, 
nocturno itinere exercitum ducens. 2. Aquarum ( ut ante 
dictum est ) penuria prius desperatione, quam desiderio 
bibendi, sitim accendit. Per cccc stadia ne modicus qui- 
dem humor existit. 3. Arenas vapor aestivi solis accendit: 
quae ubi flagrare coeperunt, haud secus quam continenti 
incendio cuncta torrentur. 4. Caligo deinde , immodico 
terrae fervore excitata , lucem legit : camporumque non 

alia quam vasti et probindi «aequoris species est. 5. No- 
cturnum iter tolerabile videbatur, quia rore et matutino 
frigore corpora levabantur. Ceterum cum ipsa luce aestus 
oritur : omnemquo naturalem absorbet humorem siccitas; 
ora visccraquc penitus uruntur. 6. Itaque primum animi, 
deinde corpora , deficere coeperunt. Pigebat et consistere, 
et progredi. 7. Pauci, a peritis regionis admoniti, prae- 
pararunt aquam. Haec paullisper repressit sitim: deinde, 
crescente aestu , rursum desiderium humoris accensum 
est. Ergo quidquid vini oleique erat , hominibus ingere- 
batur; tantaque dulcedo bibendi fuit, ut in posterum 
sitis non timeretur. 8. Graves deinde avide hausto humore, 
non sustinere arma , non ingredi poterant; et feliciores 
videbantur, quos aqua defecerat, quum ipsi sine modo 
infusam vomitu cogerentur egerere. 9. Anxium regem 
tantis malis , circumfusi amici , ut meminisset, orabant, 
animi sui magnitudinem unicum remedium deficientis 
exercitus esse : 10. quum ex iis ,* qui praecesserant ad 
capiendum locum castris , duo occurrunt utribus aquam 
gestantes, ut filiis suis, quos in eodem agmine esse, et 
aegre pati sitim non ignorabant , occurrerent. 11. Qui 
quum in regem incidissent, alter ex iis. utre resoluto, 
vas, quod simul forebat, implet, porrigens regi. Ille 
accipit : percontatur, quibus aquam portarent : filiis ferre 
cognoscit. 12. Tunc , poculo pleno , sicut oblatum est , 
reddito , Nec solus , inquit, bibere sustineo; ncc tam exi- 
guum dividere omnibus possum. Vos currite, ct liberis vestris, 
quod propter illos attulistis, date. 13. Tandem ad flumen 
Oxum ipse pervenit prima fere vespera. Sed exercitus 
magna pars non potuerat consequi : in edito monte ignes 
iubet fieri , ut ii , qui aegro sequebantur , haud procul 
castris se abesse cognoscerent. \h. Eos autem, qui primi 
agminis erant , mature cibo ac polione firmatos, implere 
alios utres , alios vasa , quibuscunquo aqua posset por- 
tari, iussit, ac suis opem fere. 15. Sed qui intemperantius 
hauserant , intercluso spiritu exstincti sunt : multoquc 
maior horum numerus fuit, quam ullo amiserat proelio. 
16. At ille , thoracem adhuc indutus , nec aut cibo re- 
fectus aut potu , qua veniebat exercitos , constitit : nec 
ante ad curandum corpus recessit, quam praeterierant, 

qui [ultimi] agmen sequebantur: totamque eam noctem 
cum magno animi motu perpetuis vigiliis egit. 17. Nec 
postero die laetior erat , quia nec navigia habebat, nec 
pons erigi poterat , circumquaque nudo solo, et materia 
maxime sterili. Consilium igitur , quod unum necessitas 
subiecerat, init. 18. Utres quamplurimos stramentis re- 
fertos dividit. His incubantes transnavere amnem : qui- 
que primi transierant, in statione erant, dum traiicerent 
celeri. Hoc modo sexto demum die in ulteriore ripa to- 
tum exercitum exposuit. 19. lamquo ad persequendum 
Bessum statuerat progredi , quum ea, quae in Sogdianis 
[acta] erant, cognoscit. Spilamencs erat inter omnes 
amicos praecipuo honoro cultus a Besso. 20. Sed nullis 
meritis pertidia mitigari potest : quae tamcu iam minus 
in eo invisa esse poterat , quia nihil ulli nefas tum in 
Bessum, interfectorem regis sui, videbatur. Titulus fa- 
cinoris speciosus praeferebatur, vindicta Darii: sed for- 
tunam, non scelus, oderat Bessi. 21. Nam ut Alexandrum 
llumcn Oxum superasse cognovit , Dalaphernem et Ca- 
tenem, quibus a Besso maxima fides habebatur, in socie- 
tatem cogitatae rei adsciscit. Illi promptius adeunt, quam 
rogabantur; assumtisque octo fortissimis iuvenibus, talem 
dolum intendunt. 22. Spitamenes pergit ad Bessum, et 
remotis arbitris , comperisse ait se, insidiari ei Datapher- 
nem et Catenem, ut vivum Alexandro traderent agitan- 
tes ; a semet occupatos esse, et vinctos teneri. 23. Bessus 
tanto merito, ut credebat, obligatus, parlim gratias agit, 
partim avidus explendi supplicii adduci eos iubet. 2V. illi, 
manibus sua sponte religatis, a participibus consilii tra- 
hebantur ; quos Bessus truci vultu intuens , consurgit , 
manibus non temperaturus. At illi simulatione omissa 
circumsistunt eum , et frustra repugnantem vinciunt, di- 
repto ex capite regni insigni , lacerataque veste, quam 
e spoliis occisi regis induerat. 25. Ille, deos sui sceleris 
ultores adesse confessus, adiecit, non Dario iniquos fuisse, 
quem sic ulciscerentur, sed Alexandro propitios, cuius 
victoriam semper etiam hostis adiuvisset. 20. Multitudo 
an vindicatura Bessum fuerit , incertum est ; nisi illi , 

3 ui vinxerant , iussu Alexandri fecisse ipsos ementiti , 
ubios adhuc animi terruissent. In equum impositum 


L1B. VII. CAP. V. 2$7 

Alexandro tradituri ducunt. 27. Inter haec rex (1) quibus 
matura erat missio , electis ncccc fere, equiti bina talenta 
dedit, pediti terna denariftm millia: mooilosque, uf li- 
beros generarent, remisit domum. Ceteris gratiae actae, 
quod ad reliqua belli navaturos operam pollicebantur. 
L Tum Bessus perducitur. ] 28. Perventum erat in par- 
vulum oppidum : Branchidae eius incolae erant. Mileto 
quondam iussu Xerxis, quum e Graecia rediret, trans- 
ierant, et in ea sede constiterant, quia templum, quod 
Didvmaeon appellatur , in gratiam Xerxis violaverant. 

29. Mores patrii nondum exoleverant: sed iam bilingues 
orant, paullatim a domestico sermone degeneres. Magno 
igitur gaudio regem excipiunt , urbem seque dedentes. 
Ille Milesios, qui apud ipsum militarant, convocari iubet. 

30. Vetus odium Milesii gerebant in Branchidarum gen- 
tem , proditionis ergo. His , sive iniuriae , sive originis 
meminisse mallent , liberum de Branchidis permittit ar- 
bitrium. 31. Variantibus deinde sententiis, se ipsum con- 
sideraturum quod optimum factu esset, ostendit. Postero 
die occurrentibus , Branchidas secum procedere iubet. 
Quumque ad urbem ventum esset , ipso cum expedita 
manu portam intrat. 32. Phalanx moenia oppidi circumire 
iussa , et dato signo diripere urbem , proditorum rece- 
ptaculum , ipsosque ad unum caedere. 33. Illi inermes 
passim trucidantur ; nec aut commercio linguae , aut 
(2) supplicum velamentis prccibusque inhiberi crudelitas 
potest. Tandem, ut deiicerent, fundamenta murorum ab 
imo moliuntur, ne quod urbis vestigium extaret. 34. (3) 
Nemora quoque et lucos sacros non caedunt modo, sed 
etiam exstirpant , ut vasta solitudo et sterilis humus, ex- 
cussis etiam radicibus, linqueretur. 33. Quae si in ipsos 

;■ ' -V V; •— \s ^Vf i •> ^ U*' • 

(t) Quibus matura erat missio. Quibus missionis tempus adventabat. 
- (2) Supplicum velamentis. Hoc fuit upud veteres in more positum , 
ut supplices velamenta quaedam praeferrent ; cuiusmodi fuerant lauri 
vel oleae rami laneis vittis obvoluti. Cf. T. Llv. xxiv, 50; xxv 23. - 
Tacit. Ilist. f, 60; til, 31. 

(5) Nemora quoque et lucos sacros. Etiamsi a Latinis promiscue in- 
terdum usurpentur nemus ct lucus ; lioc tamen differunt, quod nemus 
locum significat arboribus consitum et voluptatis causa comparatum. 
Apud nos : ttn boschetto ii delizia. Lucus autem est locus arboribus 
pariter inumbratus, sed incaeduus et Diis sacer. 

proditionis auctores excogitata essent iusta ultio esse, non 
crudelitas videretur: nunc culpam maiorum posteri luere, 
qui ne viderant uuidem Miletum ; adeo Xerxi non po- 
tuerant prodere. 3G. Inde processit ad Tanaim amnem. 
Quo perductus est Bessus non vinctus modo, sed etiam 
omni velamento corporis spoliatus. Spitamenes eum te- 
nebat collo inserta catena , tam barbaris , quam Mace- 
donibus, gratum spectaculum. 37. Tum Spitamenes, Et 
te , inquit , et Darium , reges meos , ullus , interfectorem 
domini sui adduxi, eo modo captum, cuius ipse fecit exem- 
plum. Aperiat ad hoc spectaculum oculos Darius. (1) Ex- 
sistat ah inferis , (pii illo supplicio indignus fuit , et hoc 
solatio dignus est. 38. Alexander, mullum collaudato Spi- 
tamene, conversus ad Bessum, Cuius, inquit, ferae rabies 
occupavit animum tuum, quum regem de te optime meritum 
prius vincire , deinde occidere sustinuisti ? Sccl huius par- 
ricidii mercedem falso regis minine persolvisti. 311. Ibi ille, 
facinus purgare non ausus , regis titulum se usurpare 
dixit , ut gentem suam tradere ipsi possit : qui si ces- 
sasset , alium fuisse regnum occupaturum. 40. At Ale- 
xander Oxathrcm , fratrem Darii , quem inter corporis 
custodes habebat, propius iussit accedere ; tradique Bes- 
sum ei, ut cruci aflixum, mutilatis auribus naribusque, 
sagittis configerent barbari ; adscrvarcnlque corpus , ut 
ne aves quidem contingerent. 41. Oxathres celera sibi 
curae fore pollicetur. Aves non ab ali.o, quam a Calene, 
posso prohiberi adiicit, eximiam eius artem cupiens o- 
stendere : namque adeo certo ictu destinata feriebat , 
ut aves quoque exciperet. 42. Nam etsi forsitan sagit- 
tandi tam celebri usu minus admirabilis videri haec ars 
possit ; tamen ingens visentibus miraculum , magnoque 
nonori Catoni fuit. 43. Dona deinde omnibus, qui Bes- 
sum adduxerant , data sunt. Ceterum supplicium eius 
distulit , ut eo loco, in quo Darium ipse occiderat, ne- 
caretur. 

VI. Interea Macedones, ad petendum pabulum incom- 
posito agmine egressi , a barbaris, qui de proximis mon- 
tibus decurrerunt , opprimuntur ; pluresque capti sunt 

(I) Exsistat ah inferis. Prodeat ex inieris. 

(juain occisi: 2. barbari autem captivos , prae se agentes, 
rursus in montem recesserunt, xx millia latronum erant, 
buudis sagittisque pugnam invadunt. 3. Quos dum ob- 
sidet rex, inter promptissimos dimicans sagitta ictus est, 
quae in medio crure fixa reliquerat spiculum. 4. Illum 
quidem moesli et attoniti Macedones in castra refere- 
bant : sed nec barbaros fefellit subductus ex acie rex ; 
quippe ex edito monte cuncta prospexerant. 3. Itaque 
postero die misere legatos ad regem, quos ille protinus 
iussit admitti ; solutisque fasciis magnitudinem vulneris 
dissimulans, crus barbaris ostendit, (i. Illi iussi considere 
adimant, non Macedonas, quam ipsos, fuisse tristiores 
cognito vulnere ipsius : cuius si auctorem reperissent , 
dedituros fuisse ; cum Diis enim pugnare sacrilegos tan- 
tum. 7. Ceterum se gentem in fidem dedere, superatos 
virtute illius. Rex , fide data , et captivis receptis gen- 
te™ in deditionem accepit. 8. Castris inde motis, lectica 
militari ferebatur, quam pro se quisque eques pedesque 
subire certabant : equites, cum quibus rex proelia inire 
solitus erat, sui muneris id esse censebant: pedites con- 
tra , quum saucios commilitones ipsi gestare adsuevis- 
sent, eripi sibi proprium officiam tum potissimum, quum 
rex gestandus esset, querebantur. 9. Rex, in tanto ulrius- 
que partis certamine , et sibi difficilem , et praeteritis 
gravem electionem futuram ratus, invicem subire eos 
iussit. 10. Hinc quarto die ad orbem Maracanda per- 
ventum est. lxx stadia murus urbis amplectitur: arx alio 
cingitur muro. Ac praesidio urbi relicto, proximos vicos 
depopulatur atque urit. 11. Legati deinde Ahiorum Scy- 
tharum superveniunt; liberi, ex quo decesserat Cyrus; 
tum imperata facturi. Iustissimos barbarorum constabat: 
armis abstinebant , nisi lacessiti : libertatis modico et 
aequali usu, principibus humiliores pares fecerant. 12. Hos 
benigne allocutus, ad eos Scythas , qui Europam inco- 
lunt, Penidam quendam misit ex amicis, qui denuntiaret 
eis, ne lanaim amnem regionis iniussu regis transirent. 
Eidem mandatum, ut contemplaretur locorum situm; et 
illos quoque Scythas , qui super Bosplioron incolunt, vi- 
seret. 13. Condendae urbi sedem super ripam Tanais 
eligeret, claustrum et iam perdomitorum, et quos deinde 

adire decreverat. Sed consilium distulit Sogdianorum 
nuntiata defectio , quae Bactrianos quoque traxit. Ii. vn 
millia equitum erant, quorum auctoritatem ceteri seque- 
bantur. Alexander Spitameuem et Catenem, a quibus ei 
traditus erat Bessus, haud dubius quin eorum opera redigi 
possent in potestatem, qui novaverant res, iussit aceer- 
siri. 15. At illi , defectionis ad quam coSrcendam evo- 
cabantur , auctores , vulgaverant famam , « Bactrianos 
equites a rego omnes, ut occiderentur, accersiri : idque 
imperatum ipsis, non sustinuisse tamen exsequi, ne 
inexpiabile in populares facinus admitterent. Non magis 
Alexandri saevitiam, quam Bessi parricidium, ferre po- 
tuisse.® Itaque sua sponte iam motos, metu poenae haud 
difficulter concitaverunt ad anna. 16. Alexander, trans- 
fugarum defectione comperta, Craterum obsidere Cyro- 
polim iubet: ipse aliam urbem regionis eiusdem corona 
capit ; signoque, ut puberes iuteriicerentur, dato, reliqui 
in praedam cessere victoris. Urbs diruta est , ut ceteri 
cladis eius exemplo continerentur. 17, Memaceni, valida 
gens, obsidionem non ut honestiorem modo, sed etiam 
ut tutiorem , ferre decreverant. Ad quorum pertinaciam 
mitigandam rex l equites praemisit, qui clementiam ipsius 
in deditos , simulque inexorabilem animum in devictos 
ostenderent. 18. Illi, nec de fide, nec de potentia regis, 
ipsos dubitare respondent; equilesque tendere extra mu- 
nimenta urbis iubent Hospitaliter deinde exceptos, gra- 
vesque epulis et somno , intempesta nocte adorti inter- 
fecerunt. 19. Alexander haud secus , quam par erat , 
motus , urbem corona circumdedit ; munitiorem , quam 
ut primo impetu capi posset. Itaque Meleagrum et Per- 
diccam in obsidionem mugit, Cyropolim, ut ante dictum 
est , obsidentes. 20. Statuerat autem parcere urbi con- 
ditae a Cyro: quippe non alium gentium illarum magis 
admiratus est , quam hunc regem , ot Semiramim, quos 
et magnitudine animi, ct claritate rerum louge emicuisse 
credebat. 21. Celerum pertinacia oppidanorum eius iram 
accendit. Itaque captam urbem diripi iussit et deleri. 
Tum , Mcroacenis haud iuiuria infestus, ad Meleagrum 
et Perdiccam redit. 22. Sed non alia urbs fortius obsi- 
dionem tulit : quippe et militum promptissimi cecidere; 

et ipse rex ad ultimam periculum venit: namque cervix 
eius saxo ita icta est , ut oculis caligine offusa collabe- 
retur , ne mentis quidem compos ; exercitus certe velut 
erepto eo ingemuit. 23. Sed invictus adversus ea, quae 
ceteros terrent, nondum percurato vulnere, acrius ob- 
sidioni institit, naturalem celeritatem ira concitante. Cu- 
niculo ergo suffossa moenia ingens nudavere spatium , 

S er quod irrupit, victorque urbem dirui iussit. 2'*. Hinc 
lenedemum cum iii millibus peditum et nccc equitibus 
ad urbem Maracanda misit. Spitamenes transfuga prae- 
sidio Macedonum inde deiecto, muris urbis eius incluserat 
se ; haud oppidanis consilium defectionis approbantibus. 
Sequi tamen videbantur, quia prohibere non poterant. 
25. Intcrim Alexander ad Tanaim amnem redit, et quan- 
tum soli occupaverant castris , muro circumdedit, lx 
stadiorum urbis murus fuit: hanc quoque urbem Ale- 
xandriani appellari iussit. 26. Opus tanta celeritate per- 
fectum est , ut decimo septimo die , quam munimenta 
excitata erant, tecta quoque urbis absolverentur. Ingens 
militum certamen inter ipsos fuerat , ut suum quisque 
munus (nam divisum erat) primus ostenderet. 27. In- 
colae novae urbi dati captivi, quos, reddito pretio do- 
minis, liberavit , quorum posteri nunc quoque nondum 
apud eos tam longa aetate propter memoriam Alexandri 
exoleverunt. 

VII. At rex Scytharum , cuius tum ultra Tanaim im- 
perium erat , ratus eam urbem , quam in ripa amnis 
Macedones condiderant, suis impositam esse cervicibus, 
fratrem Cartasim nomine cum magna equitum manu 
misit ad diruendam eam, proculque amne submovendas 
Macedonum copias. 2. Bactrianos Tanais ab Scythis, quos 
Europaeos vocant, divrait. Idem Asiam et Europam finis 
interfluit. 3. Ceterum Scytharum gens, haud procul Thra- 
cia sita, ab Oriente ad Septemtrionem se vertit, Sarma- 
taruinque , ut quidam credidere ,« non finitima, sed pars 
est. i. Recta deinde regionem aliam ultra Istrum iacen- 
tem colit : ultima Asiae, quae Bactra sunt, stringit. Quae 
septemtrioni propiora sunt, profandae inde silvae va- 
staeque solitudines excipiunt; rursus quae ad Tanaim et 
Bactra spectant , humano cultu haud disparia sunt. 5. 

Primus cum hac gente non provisum bellum Alexander 
gesturus, quum in conspectu eius obequitaret hostis, adhuc 
aeger ex vulnere, praecipue voce deficiens, quam ct 
modicus cibus et cervicis extenuabat dolor , amicos in 
consilium advocari iubel. 6. Terrebat eum non hostis, sed 
iniquitas temporis. Bactriani defecerant : Scythae etiam 
lacessebant : ipse non insistere in terra, non equo vehi, 
non docere, non hortari suos poterat. 7. Ancipiii periculo 
implicitus, Deos quoque incusans , querebatur, se iacere 
segnem, cuius velocitatem nemo antea valuisset effugere: 
vix suos credere non simulari valetudinem. 8. Itaque qui 
post Darium victum hariolos et vates consulere desierat, 
rursus ad superstitionem, humanarum mentium ludibria 
revolutus, Aristandrum, cui credulitatem suam addixerat, 
exploraro eventum rerum sacrificiis iubet. Mos erat aru- 
spicibus, exta sine rege spectare, et quae portenderentur, 
referre. 9. Inter haec rex , dum fibris pecudum explo- 
rantur eventus latentium rerum, propius ipsum considere 
amicos iubet , ne contentione vocis cicatricem infirmam 
adhuc rumperet. Hephaestio, Craterus, et Erigyius erant 
cum custodibus in tabernaculum admissi. 10. Discrimen, 
inquit , me occupavit, meliore hostium quam meo tempore. 
Sed necessitas ante rationem est , maxime in bello, quo raro 
permittitur tempora eligere. 11. Defecere Bactriani, in quo- 
rum cervicibus stamus ; ct quantum in nobis animi sit , 
alieno Marte experiuntur. Haud dubie , si omiserimus Scy- 
thas ultro arma inferentes, contemti ad illos, qui defecerunt, 
revertemur. 12. Si vero Tanaim transierimus , et ubique 
invictos esse nos Scytharum pernicie ac sanguine ostende- 
rimus , quis dubitabit parere etiam Europae victoribus ? 
13. Fallitur , qui terminos gloria g nostrae metitur spatio, 
quod transituri sumus. Unus amnis interfluit ; quem si traii- 
cimus , in Europam arma proferimus. 14. Et quanti aesti- 
mandum est , dum Asiam subigimus , in alio quodammodo 
orbe tropaea statuere : et quae tam longo intervallo natura 
ridetur diremisse , una victoria subito committere? 15. At 
hercule si paullulum cessaverimus, in tergis nostris Scythae 
haerebunt. An soli sumus, qui flumina transnare possumus? 
Mulla in nosmetipsos recident, quibus adhuc vicimus. 16. For- 
tuna, belli artem victos quoque docet. Utribus amnem traii- 

ciendi exemplum fecimus nuper : hoc (1) ut Scythae imitari 
nesciant , Bactriani clocebunt. 17. Praeterea unus gentis 
huius adhuc exercitus venit, ceteri exspectantur. Ita bellum 
vitando alemus ; et quod inferre possumus , accipere co- 
gemur. 18. Manifesta est consilii mei ratio. Sed an per- 
missuri sint mihi Macedones animo uti meo, dubito; quia 
ex quo hoc vulnus accepi, non equo vectus sum, non pedibus 
ingressus. 19. Sed si me sequi vultis , valeo , amici. Satis 
vinum est ad toleranda ista ; aut si iam adest vitae meae 
finis , ni quo tandem opere melius exstinguar ? 20. Haec 
quassa adhuc voce subdeficiens, vix proximis exaudien- 
tibus , dixerat , quum omnes a tam praecipiti consilio 
regem deterrere coeperunt : 21. Erigyius maxime , qui 
haud sane auctoritate proficiens apud obstinatum animum, 
superstitionem , (2) cuius potens non erat rex, incutere 
tentavit, dicendo, deos quoque obstare consilio: magnum- 
que periculum , si (lumen transisset , ostendi. 22. In- 
tranti Erigyjo tabernaculum regis Aristander occurrerat, 
tristia, exta luisse significans : haec ex vate comperta 
Erigyius nuntiabat. 23. Quo inhibito, Alexander, non 
ira solum, sed etiam pudore confusus, quod superstitio, 
quam celaverat, detegebatur, Aristandrum vocari iubet. 
2i. Qui ut venit, intuens eum, Non rex, inquit, sed privatus 
sum. Sacrificium ut faceres , mandavi ; quid eo portende- 
retur, cur apud alium , quam apud me, professus es? Eri- 
gyius arcana mea ct secreta, te prodente, cognovit. Quem 
certum mehercule habeo , extorum interprete uti metu suo. 
23. Tibi autem quam potest , denuntio , ipsi mihi indices, 
quid ex extis cognoveris , ne possis inficiari ilixisse , quae 
dixeris. 26. Ille exsanguis attonitoque similis stabat, per 
metum etiam voce suppressa : tandemque eodem metu 
stimulante , nc regis exspectationem moraretur, Magni, 
inquit, laboris, non irriti, discrimen instare praedixi : nec 
me mea ars , quam benevolentia magii perturbat. 27. Infir- 
mitatem valetudinis tuae video , ct quantum in uno te sit 
scio. Vereor, ne non praesenti fortunae tuae sufficere possis. 
28. Rex iussum confidere felicitati suae remisit. Sibi enim 

(1) Ct Scythae imitari nesciant. Quamvis Scythae imitari nesciant. 

(2) Cuius potens non erui rex. Cui moderari non poterat rex. 

ad alia gloriam concedere Deos. 29. Consultanti deinde 
cum iisdem , quonam modo flumen transirent ? super- 
venit Aristander , non alias (1) laetiora exta vidisse se 
affirmans : utique prioribus longe diversa. Tum sollici- 
tudinis causas apparuisse (2), nunc prorsus egregie li- 
tatum esse. 30. Ceterum quae subinde nuntiata sunt regi, 
continuae felicitati rerum eius imposuerant labem. 31. Me- 
nedemum , ut supra dictum est, miserat ad obsidendum 
Spitameuem, bactrianae defectionis auctorem. Qui, com- 
perto hostis adventu, ne muris urbis includeretur, simul 
fretus excipi posse ; qua venturum sciebat , consedit oc- 
cultus. 32. Silvestre iter aptum insidiis tegendis erat : 
ibi Dahas condidit. Equi binos armatos vehunt, quorum 
invicem singuli repente desiliunt : equestris pugnae or- 
dinem turbant. 33. Equorum velocitati par est hominum 
pernicitas. Hos Spitamenes saltum circumire iussos pa- 
riter et a lateribus, et a fronte, et a tergo hosti ostendit. 
3i. Menedemus undique inclusus, ne numero quidem par, 
diu tamen restitit , clamitans , nihil aliud superesse lo- 
corum fraude deceptis , quam honestae mortis solatium 
ex hostium caede. 35. Ipsum praevalens equus vehebat, 
quo saepius in cuneos barbarorum effusis habenis eve- 
ctus , magna strage eos fuderat. 36. Sed quum unum 
omnes peterent , multis vulneribus exsanguis Hjqvsidem 
quendam ex amicis hortatus est , ut in equum suum 
ascenderet , et se fuga eriperet. Haec agentem anima 
defecit, corpusquc ex equo defluxit in terram. 37. Hy- 
psides poterat quidem effugere; sed, amisso amico, mori 
statuit. Una orat cura , ne inultus occideret. Itaque sub- 
ditis calcaribus equo , in medios hostes se immisit , et 
memorabili edita pugna , obrutus telis est. 38. Quod ubi 
videre, qui caedi supererant, tumulum paullo quam 
cetera editiorem capiunt. Quos Spitamenes fame in de- 
ditionem subacturus obsedit. 39. Cecidere eo proelio pe- 
ditum ii millia , ccc equites. Quam cladem Alexander 

(t) Laetiora exta. Feliciora exta. 

(2) Au«c prorsus egregie litatum esse. Litatum fuisse dicebant veteres, 
quum hostiarum exta felicem rerum eventum portenderent. Dixeris 
italice : Ora poi i segni notati netle interiora delte vitlime unnunziare 
una felicissima riuscita. 

sollerti consilio texit, morte denuntiata iis, qui ex proelio 
venerant , si acta vulgassent. 

v HI- Ceterum quum animo disparem vultum diutius 
ierro non posset, in tabernaculum, super ripam fluminis 
de industria locatura, secessit. 2. Ibi sine arbitris singula 
animi consulta pensando, noctem vigiliis extraxit, saepe 
pellibus tabernaculi adlevalis , ut conspiceret hostium 
ignes , e quibus conieclare poterat , quanta hominum 
multitudo esset. 3. Iamque lux apparebat, quum thora- 
cem indutus procedit ad milites, tum primum post vulnus 
proxime acceptum. 4. Tanta erat apud eos veneratio regis, 
ut lacile periculi , quod horrebant , cogitationem prae- 
sentia eius excuteret. 5. Laeti ergo et manantibus prae 
gaudio lacrimis , consalutant eum ; et quod ante recu- 
saverant bellum , feroces deposcunt. 6. Ille se ratibus 
equitem phalangemque transportaturum esse pronuntiat; 
super utres iubet nare levius armatos. 7. Plura nec dici 
res desideravit , nec rex dicere per valetudinem potuit. 
Ceterum tanta alacritate militum rates iunctaosunt, ut 
in triduum ad xn millia effectae sint. 8. Iamque ad trans- 
eundum omnia aptaverant , quum legali Scj tharum xx, 
more gentis per castra equis vecti, nuntiari iubent regi, 
velle ipsos ad eum mandata perferre. 9. Admissi in ta- 
bernaculum, iussique considere, in vultu regis defixerant 
oculos , credo quia magnitudine corporis animum aesti- 
niantibus modicus , haudquaquam famae par, videbatur. 

• au l em n on , ut ceteris barbaris , rudis et 

inconditus sensus est: quidam eorum sapientiam capere 
dicuntur , quantamcunque gens capit somper armata. 

11. bicque locutos esse apud regem memoriae proditum 
est, abhorrentia forsitan moribus nostris, et tempora et 
ingenia cultiora sortitis ; sed (1) ut possit oratio eorum 
sperni , tamen fides nostra non debet. Quao utcunque 
tradita sunt, incorrupta perferemus. 12. Igitur uuum ex 
his maximum natu ita locutum accepimus: Si dii habitum 
corporis tui aviditati animi parem esse voluissent, orbis te , 
non caperet : altera manu Orientem , altera Occidentem 
contingeres. Et hoc assecutus scire velles , ubi tanti numinis 

fulgor conderetur. 13. Sic quoque concupiscis , quae non 
capis. Ab Europa petis Asiam ; ex Asia transis in Euro- 
pam : deinde si humanum genus omne superaveris , cum 
silvis , et nivibus , et fluminibus , ferisque bestiis gesturus 
es bellum. 14. Quid tu ? ignoras, arbores magnas diu cre- 
scere , una hora exstirpari ? Stultus est, qui fructus carum 
spectat , altitudinem non metitur. Vide , ne, dum ad cacu- 
men pervenire contendis, cum ipsis ramis, quos comprehen- 
deris, decidas. 15. Leo quoque aliquando minimarum avium 
pabulum fuit: et ferrum rubigo consumit. Nihil tam firmum 
est , cui periculum non sit etiam ab invalido. 16. Quid nobis 
tecum est ? Nunquam terram tuam attigimus. Qui sis, unde 
venias, licetne ignorare in vastis silvis viventibus ? Nec ser- 
vire ulli possumus, nec imperare desideramus. 17 . Dona 
nobis data sunt, ne Scgtharum gentem ignores, iugvm boum, 
aratrum, hasta, sagitta, patera. His utimur et cum amicis, 
et adversus inimicos. 18. Fruges amicis damus, boum labore 
quaesitas : patera cum iisdem vinum Diis libamus : inimicos 
sagitta eminus , hasta cominus petimus. Sic Syriae regem, 
et postea Persarum , Medorumque superavimus ; patmtque 
nobis iter usque in Aegyptum. 19. At tu, qui te gloriaris 
ad latrones persequendos venire , omnium gentium , quas 
adisti , latro es. Lydiam cepisti : Syriam occupasti : Per- 
sidem tenes : Bactrianos habes in potestate : Indos petisti : 
iam etiam ad pecora nostra avaras et insatiabiles manus 
porrigis. 20. Quid tibi divitiis opus est , quae te esurire 
cogunt 1 Pnmus omnium satietate parasti famem ; ut, quo 
plura haberes , acrius , quae non habes , cuperes. 21. Non 
succurrit tibi , quamdiu circum Bactra haereas. Dum illos 
subigis , Sogdiani bellare coeperunt. Bellum tibi ex victoria 
nascitur. Nam ut maior fortiorque sis quam quisquam , 
tamen alienigenam dominum pati nemo vult. 22. Transi 
modo Tanaim : scies, quam late pateant: nunquam tamen 
consequeris Scythas. Paupertas nostra velocior erit, quam 
exercitus tuus , qui praedam tot nationum vehit. Rursus , 
quum procul abesse nos eredes, videbis in tuis castris. Eadem 
enim velocitate et sequimur et fugimus. 23. Scytharum so- 
litudines graecis etiam proverbiis audio eludi. At nos deserta 
et humano cultu vacua, magis quam urbes et opulentos agros 
sequimur. 24. Proinde fortunam tuam pressis manibus tene. 

. - ' t 4 - 

Lubrica est , nec invita teneri potest. Salubre consilium se- 
quens , quam praesens , tempus ostendit melius. Impone 
felicitati tuae frenos ; facilius illam reges. 25. Nostri sine 
pedibus dicunt esse fortunam , quae manus et pinnas tan- 
tum habet; quum mantis porrigit, pennas quoque compre- 
hendere non sinit. 26. Denique si Deus es , tribuere mor- 
talibus beneficia debes , non sua eripere : sin autem homo 
es ; id quod cs , semper esse te cogita. Stultum est rorum 
meminisse, propter quae tui oblivisceris. 27. Quibus bellum 
non intuleris , bonis amicis poteris uti. Nam et firmissima 
est inter pares amicitia ; et videntur pares, qui non fecerunt 
inter se periculum virium. 28 Quos viceris , amicos tibi 
esse cave credas. Inter dominum et servum nulla amicitia 
est. Etiam in pare belli tamen iura servantur. 29. Iurando 
gratiam Scytlias sancire ne credideris. Colendo fidem, iu- 
rant. Graecorum ista cautio est, qui pacta consignant, et 
Deos invocant. Nos religionem in ipsa fide novimus. Qui non 
reverentur homines , fallunt Dens. 30. Nec tibi amico opus 
est, de cuius benevolentia dubites. Ceterum nos et Asiae et 
Europae custodes habebis ; Bactra , nisi dividat Tanais , 
contingimus : ultra Tanaim usque ad Thraciam colimus ; 
Thraciae Macedoniam coniunctam esse fama est. Utrique 
imperio tuo finitimos, hostes an amicos velis esse, considera. 

IX. Haec barbarus. Contra rex , fortuna sua et con- 
siliis suorum se usurum esse, respondet. Nam et fortu- 
nam , cui confidat , et consilium suadentium , ne quid 
temere et audacter faciat , secuturum. 2. Dimissisque 
legatis, in praeparatas rates exercitum imposuit, in proris 
clypeatos locaverat , iussos in genua subsidere , quo tu- 
tiores essent adversus ictus sagittarum. 3. Post bos, qui 
tormenta intenderent , stabant ; et ab utroque latere, et 
a fronte circumdati armatis, lteliqui , qui post tormenta 
constiterant, remigem lorica indutum scutorum testudine 
armati protegebant, 4. Idem ordo in illis quoque ratibus, 
quae equitem vehebant, servatus est. Maior pars a puppe 
nantes equos loris trahebat. At illos, quos utres stramento 
repleti vehebant, obiectae rates tuebantur. 5. Ipse rex 
eum delectis primus ratem solvit , et in ripam dirigi 
iussit. Cui Scythae admotos ordines equitum in primo 
ripae margine opponunt , ut ne applicari quidem terrae 

rates nossent. 6. Ceterum praeter hanc speciem ripis 
praesidentis exercitus, ingens navigantes terror invaserat: 
namque cursum .gubernatores , quum obliquo flumine - 
impellerentur , regere non poterant ; vacillanlesque mi- 
lites, et ne excuterentur solliciti, nautarum ministeria 
turbaverant. 7. Nec tela quidem conati nisu vibrare po- 
terant , quum prior standi sine periculo , quam hostem 
incessendi , cura esset. Tormenta saluti fuerunt, quibus 
in confertos ac temere se offerentes, haud frustra excussa 
sunt tela. 8. Barbari quoque ingentem vim sagittarum 
infudere ratibus : vixquc ullum fuit scutum , quod non 
pluribus simul spiculis perforaretur. 9. lamque terrae 
rates applicabantur , quum acies clypeata consurgit , et 
hastas certo ictu , ulpote libero nixu , mittit e ratibus. 
Et ut territos recipientesque equos videre, alacres mutua 
adhortatione in terram desiliere. 10. Turbatis acriter pe- 
dem inferre coeperunt. Equitum deinde turmae , quae 
frenatos habebant equos , perfregere barbarorum aciem, 
lnterim ceteri, agmine dimicantium tecti, aptavere se 
pugnae. 11. Ipse rex, quod vigoris aegro adhuc corpori 
deerat , animi firmitate supplebat. Vox adhortantis non 
poterat audiri, nondum bene obducta cicatrice cervicis ; 
sed dimicantem cuncti videbant. 12. Itaque ipsi quidem 
ducum fungebantur officio ; aliusque alium adhortati , 
in hostem salutis immemores ruere coeperunt. 13. Tum 
vero non ora, non arma, non clamorem hostium barbari 
tolerare potuerunt ; omnesque effusis habenis ( namque 
equestris acies erat ) capessunt fugam. Quos rex, quam- 
quam vexationem invalidi corporis pati non poterat, per 
lxxx tamen stadia insequi perseveravit. 14. lamque lin- 
quente animo suis praecepit , ut , donec lucis aliquid 
superesset, fugientium tergis inhaererent: ipse, exhaustis 
etiam animi viribus, in castra se recepit, reliquum sub- 
stitit. 13. Transierant iam Liberi patris terminos; quo- 
. rum monumenta lapides erant crebris intervallis dispositi, 
arboresque procerae, quarum stipites hedera contexerat. 
16. Sed Macedonas ira longius provexit : quippe media 
fere nocte in castra redierunt, multis interfectis, pluribus 
captis , equosque jidcc.c abegere. Ceciderunt autem Ma- 
cedonum equites lx, pedites c fere, mille saucii fuerunt. 

17. Haec expeditio deficientem magma ex parte Asiam 
fama tam opportunae victoriae domuit. Invictos Scythas 
esse crediderant ; quibus fractis nullam gentem Mace- 
donum armis parem fore confitebantur. Itaque Sacae mi- 
sere legatos, qui pollicerentur, gentem imperata facturam. 

18. Moverat eos regis non virtus magis, quam clementia 

in devictos Scythas : quippe captivos omnes sine pretio 
remiserat , ut fidem faceret , sibi cum ferocissimis gen- 
tium de fortitudine, non do ira, fuisse certamen. 19. Be- 
nigne igitur exceptis Sacarum legatis, comitem Excipinum 
dedit, admodum iuvenem aetatis flore conciliatum sibi; 
qui quum specio corporis aequaret Hephaestionem, lepore 
haud sane illi par erat. 20. Ipso , Cratero cum maiore 
parte exercitus modicis itineribus sequi iusso, ad Mara- 
canda urbem pervenit; ex qua Spitamenes, cognito eius 
adventu , Bactra perfugerat. 21. Itaque quatriduo rex 
longum itineris spatium emensus , pervenerat in enm 
locum , in quo, Menedemo duce, n millia peditum, et 
ccc equites amiserat. Horum ossa tumulo contegi iussit, 
et inferias more patrio dedit. 22. lam Craterus , cum 
phalange subsequi iussus , ad regem pervenerat. Itaque 
ut omnes, qui defecerant , pariter belli clade preme- 
rentur, copias dividit; urique agros et interfici puberes 
iussit. ■ . 

X. Sogdiana regio maiori ex parte deserta est: octin- 
genta fere stadia in latitudinem vastae solitudines tenent. 
2. Ingens spatium rectae regionis est, per quam amnis 
( Polytimctum vocant incolae) fertur torrens. Eum ripae 
in tenuem alveum cogunt; deinde caverna accipit, et sub 
terram rapit. 3. Cursus absconditi indicium est aquae 
meantis sonus; quum ipsum solum, sub quo tantus amnis 
fluit , ne modico quidem resudet humore, k. Ex captivis 
Sogdianorum ad regem xxx nobilissimi, corporum robore 
eximio, perducti erant : qui ut per interpretem cogno- 
verunt , iussu regis ipsos ad supplicium trahi , carmen 
laetantium more canere , tripudiisque et lasciviori cor- 

S oris motu gaudium quoddam animi ostentare coeperunt. 

. Admiratus rex , tanta magnitudine animi oppetere 
mortem , revocari eos iussit, causam tam effusae laetitiae, 
quum supplicium ante oculos haberent, requirens. 6. Illi, 

si ab alio occiderentur , tristes morituros fuisse respon- 
dent; nunc a tanto rege, victore omnium gentium, ma- 
ioribus suis redditos, honestam mortem, quam fortes viri 
voto quoque expeterent, carminibus sui moris laetitiaque 
celebrare. 7. Tum rex, quaero itaque, inquit, an vivere 
velitis non inimici milii, cuius beneficio victuri estis. 8. Illi, 
nunquam se inimicos ei, sed bello lacessitos, hostes fuisse 
respondent. Si quis ipsos beneficio , quam iniuria , ex- 
periri maluisset , certaturos fuisse, ne vincerentur officio. 
9. lnterroganliquc , quo pignore fidem obligaturi essent? 
vitam, quam acciperent, pignore futuram esse dixerunt: 
reddituros , quandoque repelisset. Nec promissum fefel- 
lerunt. Nam qui remissi domos ierant, in fide continuere 
populares: quatuor, inter custodes corporis retenti, nulli 
Macedonum in regem caritate cesserunt. 10. In Sogdianis 
Peucolao cum tribus millibus peditum (neque enim ma- 
iori praesidio indigebat ) relicto , Bactra pervenit. Inde 
Bessum Ecbatana duci iussit , interfecto Bario poenas 
capite persoluturum. 11. Iisdem fero diebus Ptolemaeus 
et Menidas peditum tria millia, et equites mille addu- 
xerunt mercede militaturos. 12. Alexander quoque ex 
Lycia cum pari numero peditum et d equitibus venit. 
Totidem e Syria Asclepiodorura sequebantur: Antipater 
Graecorum vm millia, in quis d equites erant , miserat. 
13. Itaque exercitu aucto, ad ea quae defectione turbata 
erant, componenda processit; interfectisque consternationis 
auctoribus, quarto die ad flumen Oxum perventum est. 
Hic , quia limum vehit , turbidus semper et insalubris 
est potu. Itaque puteos miles coeperat fodere. 14. Nec 
tamen humo alte egesta (1) exsistebat humor; quum in 
ipso tabernaculo regis conspectus est fons , quem quia 
tarde notaverant, subito exstitisse finxerunt. Rexque ipse 
credi voluit, deorum donum id fuisse. 15. Superatis deinde 
amnibus Ocho et Oxo , ad urbem Marginiam pervenit. 
Circa eam vi oppidis condendis electa sedes est. Duo ad 
meridiem versa , quatuor spectantia Orientem , modicis 
inter se spatiis distabant , ne procul repetendum esset 
mutuum auxilium. 16. Haec omnia sita sunt in editis 


(I) Exsistebat. Apparebat. 

collibus : tum velut freni domitarum gentium; nunc ori- 
ginis suae oblita serviunt , quibus imperaverunt. 

XI. Et cetera quidem pacaverat rex. Una erat petra, 
quam Arimazes Sogdianus cum xxx millibus armatorum 
obtinebat, alimentis ante congestis, quae tantae multitu- 
dini vel per biennium suppeterent. 2. Petra in altitu- 
dinem xxx eminet stadia , circuitu c et i. complectitur. 
Undique abscissa et abrupta, semita perangusta aditur. 
3. In medio altitudinis spatio habet specum , cuius os 
arctum et obscurum est : paullatim deinde ulteriora pan- 
duntur ; ultima etiam altos recessus habent. Fontes per 
totum fere specum manant, e quibus collatae aquae per 
prona montis llumen emittunt. 4. Rex, loci difficultate 
spectata , statuerat inde abire : cupido deinde incessit 
animo, naturam quoque fatigandi. 5. Prius tamen quam 
fortunam obsidionis experiretur , Cophen ( Artabazi 
hic filius erat ) misit ad barbarus , qui suaderet, ut de- 
derent rupem. Arimazes loco fretus superbe multa re- 
spondit. Ad ultimum , an Alexander volare possit, inter- 
rogat. 6. Quae nuntiata regi, sic accendere animum, ut 
adhibitis, cum quibus consultare erat solitus, indicaret 
insolentiam barbari , eludentis ipsos , quia pinnas non 
haberent. Se autem proxima nocte effecturum , ut cre- 
deret Macedones etiam volare. 7. Trecentos , inquit, per- 
nicissimos iuvenes ex suis quisque coniis perducite ad me , 
qui per calles et paene invias rupes domi pecora agere con- 
sueverint. 8. Illi praestantes et levitate corporum et ar- 
dore animorum strenue adducunt : quos mluens rex , 
Vobiscum , inquit , o iuvenes et mei aequales, urbium in- 
victarum ante munimenta superavi: montium iuga perenni 
nive obruta emensus sum : angustias Ciliciae intravi: Indiae 
sine lassitudine vim frigoris sum perpessus. Et mei docu- 
menta vobis dedi , et vestra habeo. 9. Petra, quam videtis, 
unum aditum habet , quem barbari obsident, cetera negli- 
gunt : nullae vigiliae sunt, nisi quae castra nostra spectant. 
10. Invenietis viam , si sollcrtei' rimati fueritis aditus fe- 
rentes ad cacumen. Nihil tam alte natura constituit , quo 
virtus non poss/t eniti. Experiendo quae ceteri desperaverunt, 
Asiam habemus in potestate. 11. Evadite in cacumen : quod 
quum ceperitis , candidis velis signum mihi dabitis. Ego 

copiis admotis hostem in nos a vobis convertam. 12. Prae- 
mium erit ei, qui primus occupaverit verticem, talenta x: 
uno minus accipiet, qui proximus ei venerit; eademque ad 
decem homines servabitur (1) portio. Certum autem habeo, 
vos non tam liberalitatcm intueri meam, quam voluntatem. 
13. His animis regem audierunt, ut iam cepisse verticem 
viderentur. Dimissique , ferreos cuneos, quos inter saxa 
defigerent , val i dosque funes parabant. 14. Rex, circum- 
vectus petram , uua minime asper ac praeruptus aditus 
videbatur, secunda vigilia ( quod bene verteret) ingredi 
iubet. Illi , alimentis in biduum sumtis, gladiis modo 
atque hastis armati , subire coeperunt. 15. Ac primo 
pedibus ingressi sunt; deinde, ut in praerupta perven- 
tum est , alii manibus eminentia saxa complexi levavere 
semet ; alii adieclis funium laqueis evasere, quum cuneos 
inter saxa defigerent , quis gradus subinde insisterent. 
Diem inter metum laboremque consumserunt. 16. Per 
aspera enixis duriora restabant, et crescere altitudo petrae 
videbatur. Illa vero miserabilis erat facies, quum ii, quos 
instabilis gradus fefellerat , ex praccipiti devolverentur. 
Mox eadem in se patienda alieni casus ostendebat oxem- 
plum. 17. Per has tamen difficultates enituntur in ver- 
ticem montis, omnes fatigatione continuati laboris affecti; 
quidam multati parte membrorum; pariterque eos et nox 
et somnus oppressit. 18. Stratis passim corporibus in 
inviis et in asperis saxorum , periculi instantis obliti 
(2) in lucem quieverunt: tandemque vclut ex alto sopore 
excitati, occultas subiectasque ipsis valles rimantes, ignari 
in qua parte petrae tanta vis hostium condita esset, fu- 
mum specus infra se ipsos evolutum notaverunt. Ex quo 
intellectum est, illam hostium latebram esse. 19. Itaque 
hastis imposuere , quod convenerat signum : totoque e 
numero duos et xxx in ascensu interiisse cognoscunt. 
2). Rex non cupidine magis potiundi loci, quam (3) vicem 
eorum, quos ad tam manifestum periculum miserat , 

(1) Porlio. Proportio. 

(2) In lucem quieverunt. Usque ad lucem quieverunt. Nos : Dormirono 
fino alValba. 

(5) Picem eorum . . . sollicitus. Ob vicem eorum . . . sollicitus. Ilo). 
Inquieto per la sorte di quelli. 

sollicitus, toto die cacumina montis intuens restitit. Noctu 
demum, quum obscuritas conspectum oculorum ademisset, 
ad curandum corpus recessit. 21. Postero die nondum 
satis clara luce primus vela , signum capti verticis, con- 
spexit Sed ne falleretur acies, dubitare cogebat varietas 
coeli, nunc internitente lucis fulgore, nunc condito. Verum 
ut liquidior lux apparuit coelo , dubitatio exemta est ; 

22. vocatumque Cophen, per quem barbarorum animos 
tentaverat , mittit ad eos , qui moneret , nunc saltem 
salubrius consilium inirent. Sin autem fiducia loci per- 
severarent, ostendi a tergo iussit, qui ceperant verticem. 

23. Gophes admissus (1) suadere coepit Arimazi petram 
tradere , gratiam regis inituro , si tantas res molientem 
in unius rupis obsidione haerere non coegisset. Ille, fe- 
rocius superbiusque quam antea locutus , abire Cophen 
iubet. 24. At is prehensum manu barbarum rogat , ut 
secum extra specum prodeat : quo impetrato, iuvenes in 
cacumine ostendit , eiusque superbiae naud immerito il- 
ludens, pinnas ait habere milites Alexandri. 25. lamque 
e Macedonum castris signorum concentus et totius exer- 
citus clamor audiebatur. Ea res, sicut pleraque belli vana 
et inania, barbaros ad deditionem traxit. Quippe occupati 
metu , paucitatem eorum , qui a tergo erant , aestimare 
non poterant. 26. Itaque Cophen (nam trepidantes reli- 
querat) strenue revocant; et cum eo xxx principes mit- 
tunt, qui petram tradant, et ut incolumibus abire liceat, 
paciscantur. 27. Ille, quamquam verebatur, ne conspecta 
luvenum paucitate deturbarent eos barbari ; tamen et 
fortunae suae confisus , et Arimazi superbiae infensus , 
nullam se conditionem deditionis accipere respondit. 28. 
Arimazes , desperatis magis quam perditis rebus , cum 
propinquis nobilissimisque gentis suae descendit in castra: 
quos omnes verberibus affectos sub ipsis radicibus petrae 
crucibus iussit affigi. 29. Multitudo dedititiorum incolis 
novarum urbium cum pecunia capta dono data est : Ar- 
tabazus in petrae regionisque , quae apposita esset ei , 
tutela relictus. 


(t) Suadere coepU Arimazi petram tradere. Elegantius: Suadere 
coepit ut petram traderet. 

descriptio. iO. Varios Indiae populos mira felicitate , non tamen sine 
sanguine, Alexander subigit. II. Aomus petra et arx inaccessa ab 
Alexandro oppugnatur, et ab obsessis relicla capitur. 12. Omphis, 
rex potentissimus , se regnumque suum Alexandro permittit. A quo 
in integrum restituitur: unde mutua dona regia. 15. Forum regem, 
Omphis suasu , Alexander ancipiti quidem et ab initio periculosissimo 
aggreditur bello. 14. indorum et Macedonum insignis et cruenta pu- 
gna : Pori captivi magnanimitas , et Alexandri clementia. 

1 . 

Alexander maiore fama, quam gloria, in ditionem re- 
dacta petra , quam propter vagam hostem spargendae 

manus essent, in tres partes divisit exercitum. Hephae- 
stionem uni , Coenon alteri duces dederat : ipse caeteris 
praeerat. 2. Sed non eadem mens omnibus barbaris fuit. 
Armis quidam subacti , plures ante certamen imperata 
fecerunt: quibus eorum, qui in defectione perseverave- 
rant , urbes agrosque iussit attribui. 3. At exsules Ba- 
ctriani cum dccc equilibus Massagetarum proximos vicos 
vastaverunt. Ad quos coercendos Attinas , regionis eius 
praefectus, ccc equites, insidiarum, quae parabantur, 
ignarus, eduxit. 4. Namque hostis in silvis, quae erant 
forte campo iunctae, armatum militem condidit; paucis 
propellentibus pecora, ut improvidum ad insidias praeda 

S erduceret. 5. Itaque incomposito agmine , solutisque or- 
inibus, Attinas praedabundus sequebatur; quem prae- 
tergressum silvam, qui in ea consederant, ex improviso 
adorti, cum omnibus interemerunt. 6. Celeriter ad Cra- 
terum huius cladis fama perlata est; qui cum omni equi- 
tatu supervenit. Et .Massagetae quidem iam refugerant; 
Dahae mille oppressi sunt: quorum clade totius regionis 
finita defectio est. 7. Alexander quoque, Sogdianis rursus 
subactis, Maracanda repetit. Ibi Berdes, quem ad Scy- 
thas super Bosphorum colentes miserat, cum legatis gen- 
tis occurrit. 8. Phrataphemes quoque , qui Chorasmiis 
praeerat, Massagetis et Dahis regionum confinio adiun- 
ctus, miserat, qui facturum imperata pollicerentur. 9. Scy- 
thae petebant , ut regis sui filiam matrimonio sibi iun- 
geret. Si dedignaretur affinitatem, principes Macedonum 
cum primoribus suae gentis connubio coire pateretur. 
Ipsum quoque regem venturum ad eum pollicebantur. 
10. Utraque legatione benigne audita , Hephaestionem 
et Artabazum opperiens , stativa habuit: quibus adiun- 
clis , in regionem quae appellatur Bazaira , pervenit. 
11. Barbarae opulentiae in illis locis haud ulla sunt 
maiora indicia, quam magnis nemoribus sallibusque no- 
bilium ferarum greges clausi. 12. Spatiosas ad hoc eli- 
gunt silvas, crebris perennium aquarum fontibus amoenas. 
Muris nemora cinguntur , turresque habent venantium 
receptacula. 13. Qualuor continuis aetatibus intactum 
saltum fuisse constabat. Quem Alexander cum toto exer- 
citu ingressus agitari undique feras iussit. 14. Inter quas 

cum leo magnitudinis rarae ipsum regem invasurus in- 
curreret; forte Lysimachus, qui postea regnavit, proxi- 
mus Alexandro, venabulum obiicere ferae coeperat. Quo 
rex repulso, et abire iusso, adiecit , tam a semet uno, 
quam a Lysimacho, leonem interfici posse. 15. Lysima- 
chus enim quondam, quum venaretur in Syria, occiderat 
eximiae magnitudinis feram solus : sed laevo humero 
usque ad ossa laceratus ad ultimum periculi pervenerat. 
16. Id ipsum exprobrans ei rex, fortius, quam locutus 
est, fecit. Nam feram non excepit modo , sed etiam uno 
vulnere occidit. 17. Fabulam, quae obiectum leoni a rege 
Lysimachum temere vulgavit , ab co^ casu , quem supra 
diximus , ortam esse crediderim. 18. Leterum Macedones, 
quamquam prospero eventu defunctus erat Alexander , 
(1) tamen scivere geniis suae more, no pedes venaretur, 
aut sine delectis principum amicorumque. 19. Ille , iv 
millibus ferarum deieclis, in eodem saltu cum toto exer- 
citu epulatus est. Inde Maracanda reditum est: accepta- 
que aetatis excusatione ab Artabazo, provinciam cius de- 
stinat Clito. 20. Hic erat , qui apud Granicum amnem 
nudo capite regem dimicantem clypeo suo texit, et Rhoe- 
sacis manum capiti regis imminentem gladio amputavit: 
vetus Philippi miles, multisque bellicis operibus clarus. 
21. Hellanice, quae Alexandrum educaverat, soror eius, 
haud secus quam mater a rege diligebatur. Ob has cau- 
sas validissimam imperii partem fidei eius tutelaeque 
commisit. 22. Iamque iter parare in posterum iussus , 
solemni et (2) tempestivo adhibetur convivio. In quo 
rex quum multo incaluisset mero, immodicus aestimator 
sui , celebrare, quae gesserat, coepit: gravis etiam eorum 
auribus , qui sentiebant vera memorari. 23. Silentium 
tamen habuere seniores, donec Philippi res orsus obte- 
rere , nobilem apud Chaeroneam victoriam sui operis 
fuisse iactavit; ademtamque sibi malignitate et invidia 
patris tantae rei gloriam. 2V. Illum quidem , seditione 
inter maccdones milites et graecos mercenarios orta , 
debilitatum vulnere, quod in ea consternatione acceperat, 

( | ) Tamen scivere. Tamen statuerunt. 

(2) Tempestivo convivio. Largiori et lacto convivio. 

iacuisse , non alias quam simulatione mortis tutiorem : 
se corpus eius protexisse clypeo suo, ruenlesque in illum 
sua manu occisos. 25. Quae patrem numquam aequo 
animo esse confessum , invitum filio debentem salutem 
suam. Itaque post expeditionem , quam sine eo fecisset 
ipse in Illyrios, victorem scripsisse se patri, fusos fuga- 
tosque hostes: nec adfuisse unquam Philippum. 26. Laude 
dignos esse, non qui Samothracum initia viserent, quum 
Asiam uri vastarique oporteret ; sed eos , qui magnitu- 
dine rerum fidem antecessissent. 27. Haec et his similia 
laeti audiere iuvenes: ingrata senioribus erant, maxime 
propter Philippum , sub quo diutius vixerant. 28. Tum 
Clitus, ne ipse quidem satis sobrius, ad eos, qui infra 
ipsum cubabant , conversus , Euripidis retulit carmen , 
ita ut sonus magis , quam sermo exaudiri posset a rege^ 

29. quo significabatur , male instituisse Graecos , quod 
tropaeis regum dumtaxat nomina inscriberent : alieno 
enim sanguino partam gloriam intercipi. Itaque rex , 
quum suspicaretur malignius habitum esse sermonem , 
percontari proximos coepit , quid ex Clito audissent. 

30. Et illis ad silentium obstinatis, Clitus paullalim ma- 
iore voce Philippi acta bellaque in Graecia gesta com- 
memorat, omnia praesentibus praeferens. 31. Hinc inter 
iuniores senesque orta contentio est. Et rex , volut pa- 
tienter audiret , qufs Clitus obterebat laudes eius , in- 
gentem iram conceperat. 32. Ceterum quum animo vi- 
deretur imperaturus , si finem procaciter orto sermoni 
Clitus imponeret, nihil eo remittente magis exaspera- 
batur. 33. lamque Clitus etiam Parmenionem defendere 
audebat , et Philippi de Atheniensibus victoriam The- 
barum praeferebat excidio, non vino modo, sed etiam 
animi prava coutentione provectus. 34. Ad ultimum, Si 
moriendum , inquit, est pro te, Clitus est primus: at quum 
victoriae arbitrium agis, praecipuum ferunt praemium , qui 
procacissime patris tui memoriae illudunt. 35. Sogdianam 
regionem mihi attribuis , toties rebellem , et non modo in- 
domitam, sed quae ne subigi quidem possit. Mitior ad feras 
bestias , praecipitia ingenia sortitas. 36. Sed quae ad me 
pertinent transeo: Philippi milites spernis, oblitus, nisi hic 
Atharrias senex iuniores pugnam detrectantes r evocasse t , 

adhuc nos circa Halicarnassum haesuros fuisse. 37. Quo- 
modo igitur Asiam etiam cum istis iunioribus subiecisti ? 
Verum est , ut opinor, quod avunculum tuum in Italia 
dixisse constat , ipsum in viros incidisse , te in feminas. 
38. Nihil ex omnibus inconsulte ac temere iactis regem 
magis moverat , quam Parmenionis cum honore mentio 
illata. Dolorem tamen rex pressit , contentus iussisse ut 
convivio excederet. 39. Nec quidquam aliud adiecit , 
quam: forsitan eum, si diutius locutus foret, exprobra- 
turum sibi fuisse vitam a semetipso datam : hoc enim 
superbe saepe iactasse. 40. Atque illum cunctantem ad- 
huc surgere,qui proximi ei cubuerant, iniectis manibus 
iurgantes monentesque conabantur abducere. 41. Clitus 
quum abstraheretur, ad pristinam violentiam ira quoque 
adiecta, suo pectore tergum illius esse defensum; nunc 
postquam tanti meriti praeterierit tempus, etiam memo- 
riam invisam esse proclamat. 42. Attali quoque caedem 
obiicicbat; et ad ultimum Iovis,quem patrem sibi Ale- 
xander assereret , oraculum eludens , veriora se regi , 
quam patrem eius, respondisse dicebat. 43. lam tantum 
irae conceperat rex , quantum vix sobrius ferre potuis- 
set. (1) Enimvero olim mero sensibus viciis , ex lecto 
repente prosiluit. 44. Attoniti amici ne positis quidem, 
sed abiectis poculis, consurgunt, in eventum rei, quam 
tanto impetu acturus esset, intenti. 43. Alexander rapta 
lancea ex manibus armigeri , Clitum adhuc eadem lin- 

f ;uae intemperantia furentem percutere conatus , a Pto- 
emaeo et Perdicca inhibetur. 46. Medium complexi et 
obluctari perseverantem morabantur : Lysimachus et 
Leounatus etiam lanceam abstulerant. 47. Ille militum 
(idem implorans, comprehendi se a proximis amicorum, 

3 uod Dario nuper accidisset, exclamat; signumque tuba , 
ari, ut ad regiam armati coirent, iubet. 48. Tum vero 
Ptolemaeus et Perdiccas genibus advoluti orant , ne in 
tam praecipiti ira perseveret, spatiumque potius animo 
det. Omnia postero die iustius exsecuturum. 49. Sed 
clausae erant aures , obstrepente ira. Itaque impotens 
animi percurrit in regiae vestibulum, et vigili excubanti 

hasta ablata constitit in aditu, quo neccssc erat iis, qui 
simul coenavcrant, egredi. 30. Abierant ceteri. Clitus ul- 
timus sine lumine exibat. Quem rex, quisnam esset? 
interrogat. Eminebat etiam in voce sceleris , quod pa- 
rabat , atrocitas. 51. Et ille iain non suae, sed regis 
irae memor, Clitum esse, et de convivio exire respondit. 
52. Haec dicentis latus hasta transfixit : morientisque 
sanguino aspersus, Inunc, inquit, ad Philippum et Par- 
menionem et Attalum. 

11. Male humanis ingeniis natura consuluit, quod ple- 
rumque non futura, sed transacta perpendimus. Quippe 
rex, postquam ira mente decesserat, etiam ebrietate dis- 
cussa, magnitudinem facinoris sera aestimatione perspe- 
xit. 2. Videbat tunc immodica libertate abusum , sed 
alioqui egregium bello virum, et, nisi erubesceret fateri, 
servatorem sui, occisum. Detestabile carnificis ministerium 
occupaverat rex; verborum licentiam, quae vino poterat 
imputari, nefanda caede ullus. 3. Manabat toto vestibulo 
eruor paulo ante convivae: vigilos attoniti et stupentibus 
similes procul stabant , liberioremque poenitentiam soli- 
tudo exciebat, i. Ergo hastam ex corpore iacentis evul- 
sam retorsit in semet: iamque admoverat pectori, quum 
advolant vigiles, et repugnanti e manibus extorquent, 
allevalumque in tabernaculum deferunt. 5. Ille humi 
prostraverat corpus, gemitu eiulatuque miserabili totam 
personans regiam. Laniare deinde os unguibus , et cir- 
cumstantes rogare, ne se tanto dedecori superstitem esse 
paterentur. 6. Inter has preces tota nox extracta est. 
Scrutantemquc, num ira Deorum ad tantum nefas actus 
esset, subit anniversarium sacrificium Libero Patri non 
esse redditum statuto tempore. Itaque inter vinum et epu- 
las caede commissa, iram Dei fuisse manifestam. 7. Ce- 
terum magis eo movebatur , quod omnium amicorum 
animos videbat attonitos: neminem cum ipso sociare ser- 
monem postea ausurum. Vivendum esse in solitudine 
velut ferae bestiae, terrenti alias, alias timenti. 8. Prima 
deinde luce tabernaculo corpus , sicut adhuc cruentum 
erat, iussit inferri. Quo posito ante ipsum, lacrimis obor- 
tis, Hanc , inquit, nutrici meae gratiam retuli, cuius duo 
filii apud Miletum pro mea gloria occubuere mortem : hic 

frater , unicum orbitatis solatium , a me inter epulas oc- 
cisus est. 9. Quo nunc se conferet misera ? Omnibus eius 
unus supersum , quem solum aequis oculis videre non po- 
terit. Et ego servatorum meorum latro , revertar in patriam, 
ut ne dextram quidem nutrici sine memoria calamitatis eius 
offerre possim? 10. Et quum finis lacrimis querelisque 
non fieret, iussu amicorum corpus ablatum est. Hex tri- 
duum iacuit inclusus. 11. Quem ut armigeri corporisque 
custodes ad moriendum obstinatum esse cognoverunt , 
universi in tabernaculum irrumpunt, diuque precibus 
ipsorum reluctatum aegre vicerunt , ut cibum caperet. 
12. Quoque minus caedis puderet, iure interfectum Cli- 
tum Macedones decernunt, sepultura quoque prohibituri, 
ni rex humari iussisset. 13. Igitur decem diebus maximo 
ad confirmandum pudorem apud Maracanda consumtis, 
cum parte exercitus Hephaestionem in regionem bactria- 
nam misit, commeatus in hiemem paraturum. 14. Quam 
Clito autem destinaverat provinciam , Amyntae dedit. 
Ipse Xenippa pervenit. Scythiae confinis est regio, ha- 
bitaturque pluribus ac frcqueulibus vicis , quia ubertas 
terrae non indigenas modo detinet , sed etiam advenas 
invitat. 15. Bactrianorum exsulum , qui ab Alexandro 
defecerant , receptaculum fuerat. Sed postquam regem 
adventare compertum est; pulsi ab incolis ii millia fere 
et quingenti congregantur. 16. Omnes equites erant, 
etiam in pace latrociniis assueti. Tum ferocia ingenia 
non bellum modo , sed etiam veniae desperatio, effera- 
verat. Itaque ex improviso adorti Amynlam, praetorem 
Alexandri, diu anceps proelium fecerant. 17. Acf ultimum, 
dcc suorum amissis , quorum ccc hostis cepit , dedere 
terga victoribus ; haud sane inulti ; quippe lxxx Mace- 
donum interfecerunt, praeterque cos ccc et l saucii facti 
sunt. 18. Veniam tamen etiam post alteram defectionem 
impetraverunt. 19. His in fidem acceptis, in regionem, 
quam Nautaca appellant , rex cum toto exercitu venit. 
Satrapes orat Sysimithres , duobus ex sua matre filiis 
genitis : quippe apud eos parentibus stupro coire cum 
liberis fas est. 20. Is , armatis popularibus , fauces re- 
gionis , qua in arctissimum cogitur , valido munimento 
sepserat. Praeterfluebat torrens amnis ; a tergo petra 

claudebat: hanc manu perviam incolae fecerant. 21. Sed 
aditus specus accipit lucem; interiora, nisi illato lumine, 
obscura sunt. Perpetuus cuniculus iter praebet in cam- 
pos, ignotum, nisi indigenis. 22. At Alexander, quam- 
quam angustias naturali situ munitas valida manu bar- 
bari tuebantur , tamen arietibus admotis munimenta , 
quae manu adiuncta erant , concussit , fundisque et sa- 
gittis propugnantium plerosque deiecit: quos ubi dispersos 
fugavit, ruinas munimentorum supergressus, ad petram 
admovit exercitum. 23. Ceterum interveniebat fluvius , 
coeuntibus aquis ex superiore fastigio in vallem ; ma- 
gnique operis videbatur, tam vastam voraginem explere. 
Caedi tamen arbores et saxa congeri iussil. 21. Ingensque 
barbaros pavor rudes ad talia opera concusserat , exci- 
tatam molem subito cernentes. 23. Itaque rex, ad dedi- 
tionem metu posse compelli ratus, Oxarten misit nationis 
eiusdem , sed ditionis suae , qui suaderet duci , ut tra- 
deret petram. 20. Interim ad augendam formidinem et 
turres admovebantur, et excussa tormentis tela micabant. 
Itaque verticem petrae, omni alio praesidio damnato, 
potiverunt. 27. At Oxarles trepidum diflidentenique re- 
bus suis Sysimithrem coepit hortari, ut fidem quam vim 
Macedonum mallet experiri; neu moraretur festinationem 
victoris exercitus , in Indiam tendentis: cui quisquis se- 
met offerret, in suum caput alienam cladem esse versu- 
rum. 28. Et ipse quidem Sysimithres deditionem annue- 
bat: ceterum mater eademque coniux morituram se ante 
denuntians , quam in ullius veniret potestatem , bar- 
bari animum ad honestiora quam tutiora converterat : 
pudebatque , libertatis maius esse apud feminas, quam 
apud viros, pretium. 29. Itaque dimisso internuntio pacis, 
obsidionem ferre decreverat. Sed quum hostis vires suas- 
que pensaret , rursus muliebris consilii , quod praeceps 
magis quam necessarium esso credebat , poenitere eum 
coepit. 30. Revocatoquo strenue Oxarte , futurum se in 
regis potestate respondit; unum precatus, ne voluntatem 
et consilium matris suao proderet, quo facilius venia illi 
quoque impetraretur. 31. Praemissum igitur Oxartcm 
cum matre liberisque et totius cognationis grege seque- 
batur, ne exspectato quidem Odei pignore, quod Oxartes 

promiserat. 32. Rex , equite praemisso , qui reverti eos 
iuberet , opperirique praesentiam ipsius , supervenit ; et 
victimis Minervae ac Victoriae caesis imperium Sysimithri 
restituit, spe maioris etiam provinciae facta, si cum fide 
amicitiam ipsius coluisset 33. Duos illi iuvenes patre 
tradente , secum militaturos sequi iussit. Relicta deinde 
phalange ad subigendos, qui defecerant, cum equite 
processit. 34. Arduum et impeditum saxis iter primo 
utcumque tolerabant. Mox equtorum non ungulis modo 
attritis , sed corporibus etiam fatigatis , sequi plerique 
non poterant, et rarius subinde agmen fiebat, pudorem, 
ut fere fit, immodico labore vincente. 33. Rex tamen, 
subinde equos mutans, sine intermissione fugientes in- 
sequebatur. NQbiles iuvenes, comitari eum soliti, defe- 
cerant , praeter Philippum. Lysimachi erat frater , tum 
primum adultus, et, quod facile appareret, indolis rarae. 
36. Is pedes, incredibile dictu, per d stadia vectum re- 
gem comitatus est ; saepe equum suum offerente Lysi- 
macho , nec tamen ut digrederetur a rege effici potuit, 
quum lorica indutus arma gestaret. 37. Idem, quum 
perventum esset in saltum , in quo se barbari abdiderant, 
nobilem edidit pugnam : regemque cominus cum hoste 
dimicantem protexit. 38. Sed postquam barbari in fugam 
effusi deseruere silvas , animus , qui in ardore pugnae 
corpus sustentaverat, liquit; subitoque ex omnibus mem- 
bris profuso sudore, arboris proximae stipiti se applicuit. 
39. Deinde ne illo quidem adminiculo sustinente , ma- 
nibus regis exceptus est, iuler quas collapsus exstingui- 
tur. 40. Moeslum regem alius haud levis dolor excepit 
Erigyius inter claros duces fuerat; quem exstinctum esse 
paulo antequam reverteretur in. castra , cognovit. Utrius- 
que funus omni apparatu atque honore celebratum est. 

III. Dahas deinde statuerat petere ; ibi namque Spi- 
tamenem esse cognoverat. Sed (1) hanc quoque expedi- 
tionem , ut pleraque alia , fortuna , indulgendo ei nun- 
quam fatigata, pro absente transegit. 2. Spilamenes uxo- 
ris immodico amore flagrabat ; quam , aegre fugam et 

(t) Hanc quoque expeditionem . . . fortuna . . . pro absente transegit. 
Hanc quoque expeditionem fortuna, absente Alexandro, confecit. 

nova subindo exsilia tolerantem, in omne discrimen co- 
mitem trahebat. Illa malis fatigata identidem muliebres 
adbibere blanditias, ut tandem fugam sisteret, victorisque 
Alexandri clementiam expertus, placaret quem effugere 
non posset. 3. Tres adulti erant liberi ex eo goniti: quos 
quum pectori patris admovisset, ut saltem eorum mise- 
reri vellet, orabat; et quo efficaciores essent preces, 
haud procul erat Alexander. 4. Ille, se prodi, non mo- 
neri ratus , et (1) formae profecto fiducia cupere eam 
quamprimum dedi Alexandro, acinacem strinxit, per- 
cussurus uxorem , nisi prohibitus esset fratrum eius oc- 
cursu. 5. Ceterum abire e conspectu iubet, addito metu 
mortis, si se oculis eius obtulisset: et ad desiderium le- 
vandum noctes inter pellices agere coepit. G. Sed (2) pe- 
nitus haerens amor , fastidio praesentium accensus est. 
Itaque rursus uni ei deditus, oraro non destitit, ut tali 
consilio abstineret, patereturque sortem quamcumque eis 
fortuna fecisset. Sini mortem deditione esse leviorem. 
7. At illa purgare se , quod quae utilia esse censebat , 
muliebriter forsitan , sed fida tamen mente , suasisset : 
de cetero futuram in viri potestate. 8. Spitamenes, simu- 
lato captus obsequio, de nie convivium apparari iubet; 
vinoque et epulis gravis, semisomnus in cubiculum fertur. 
9. Quem ut alto et gravi somno sopitum esse sensit uxor, 
gladium, quem veste occultaverat, stringit, capulque eius 
abscisum , cruore respersa , servo suo conscio facinoris 
tradit. 10. Eodem comitante, sicut erat, cruenta veste in 
Macedonum castra pervenit, nunliarique Alexandro iubet, 
esse, quae ex ipsa deberet cognoscere. 11. Illo protinus 
barbaram iussit admitti. Quam ut adspersam cruore con- 
spexit , ratus ad deplorandam contumeliam venisse, di- 
cere quae vellet, iubet. 12. At ilia servum, quom stare 
in vestibulo iusserat, introduci desideravit. Qui quia caput 
Spitamenis veste lectum habebat, suspectus scrutantibus, 
quid occuleret , ostendit. 13. Confuderat oris exsanguis 
notas pallor, nec quis esset, nosci satis poterat. Ergo rex 
certior factus humanum caput afTcrre eum, tabernaculo 

(1) Formae ... fiducia. Nos: Confidando vella sua bellezza. 

(2) Penitus haerens amor. Amor animo penitus infixus. 

excessit, percontatusque quid rei sit, illo profitente co- 
gnoscit. 14. Variae hinc cogitationes invicem animum 
diversa agitantem commoverant* Meritum ingens in semet 
esse credebat , quod transfuga et proditor , tantis rebus , 
si vixisset , iniecturus moram , interfectus esset : contra 
facinus ingens aversabatur , quum optime meritum de 
ipsa , communiam parentem liberftm , per insidias inte- 
remisset. 15. Vicit tamen gratiam meriti sceleris atroci- 
tas , denuntiarique iussit, ut excederet castris , neu li- 
centiae barbarae exemplar in Graecorum mores et mitia 
ingenia transferret. 16. Dahae , Spitamenis caede com- 
perta, Dataphemem, defectionis eius participem, vinctum 
Alexandro seque dedunt. Ille* maxima praesentium cu- 
rarum parte liberatus, convertit animum ad vindicandas 
iniurias eorum , quibus a praetoribus suis avare ac su- 

S erbe imperabatur. 17. Ergo Phratapherni Hyrcaniam et 
[ardos cum Tapyris tradidit, manuavitque, ut Phrada- 
tem, cui succedebat, ad se in custodiam mitteret. Arsani, 
Drangarum praefecto, substitutus est Stasanor. Arsaces in 
Mediam missus, ut Oxydates inde discederet. Babylonia, 
demortuo Mazaeo , Stamen i subiecta est. 

IV. His compositis, tertio mense ex hibernis movit 
exercitum, regionem, quae Gabaza appellatur, aditurus. 
2. Primus dies quietum iter praebuit: proximus ei non- 
dum quidem procellosus et tristis, obscurior tamen pri- 
stino, non sine minis crescentis mali praeteriit. 3. lerlio 
ab omni parte coeli emicare fulgura et nunc internitente 
luce, nunc condita, non oculos modo meantis exercitus, 
sed etiam animos , terrere coeperunt. 4. Erat prope con- 
tinuus coeli fragor, et passim cadentium fulminum spe- 
cies visebatur: attonitisque auribus stupens agmen , uec 
progredi nec consistere audebat. 5. Tum repente imber 
grandinem incutiens torrentis modo effunditur. Ac primo 
quidem armis suis tecti exceperant: sed iam nec retinere 
arma lubricae et rigentes manus poterant; nec ipsi de- 
stinare , in quam regionem obverterent corpora , quum 
undique tempestatis violentia maior , quam vitabatur , 
occurreret. 6. Ergo ordinibus solutis per totum saltum 
errabundum agmen ferebatur ; multique , prius metu , 
quam labore , defatigati , prostraverant humi corpora , 

quamquam imbrem vis frigoris concreto gelu adstrinxe- 
rat. 7. Alii se stipitibus arborum admoverant. Id pluri- 
mis et adminiculum et suffugium erat. 8. Nec fallebat 
ipsos , morti locum eligere , quum immobiles vitalis ca- 
lor linqueret: sed grata erat pigritia corporum fatigatis; 
nec recusabant exstingui quiescendo : quippe non vehe- 
mens modo , sed etiam pertinax , vis mali insistebat : 
lucemque, naturale solatium, praeter tempestatem haud 
disparem nocti , silvarum quoque umbra suppresserat. 
9. Kex, unus tanti mali patiens, circumire milites, con- 
trahere dispersos , allevare prostratos , ostendere procul 
evolutum ex tuguriis fumum , hortarique ut proxima 
quaeque suffugia occuparent. 10. Nec ulla res magis sa- 
luti luit , quam quod multiplicato labore sufficientem 
malis , quibus ipsi cesserant , regem deserere erubesce- 
bant. 11. Ceterum efficacior in adversis necessitas, quam 
ratio , frigoris remedium invenit. Dolabris enim silvas 
sternere aggressi , passini acervos struesque accenderunt. 
12. Continenti incendio ardere crederes saltum, et vix 
inter flammas agminibus relictum locum. Hic calor stu- 
pentia membra commovit, paullalimque spiritus, quem 
continuerat rigor, meare libere coepit. 13. Excepere alios 
tecta barbarorum, quae in ultimo saltu abdita necessitas 
investigaverat : alios castra , quae in humido quidem , 
sed iam coeli mitescente saevitia , locaverunt. (1) Mille 
militum atque lixarum calonumque pestis illa consumsit. 
14. Memoriae proditum est, quosdam applicatos arborum 
truncis, et non solum viventibus, sed et inter se collo- 
quentibus similes , esse conspectos ; (2) durante adhuc 
habitu, in quo mors quemque deprehenderat. 15. Forte 
macedo gregarius miles seque et arma sustentans, tandem 
in castra pervenerat. Quo viso, rex, quamquam ipse tum 
maxime admoto igne refovebat artus , ex sella sua ex- 
siluit , torpentemque militem, et vix compotem mentis, 
demtis armis in sua sede iussit considere. 16. Ille diu , 
nec ubi requiesceret, nec a quo esset exceptus, agnovit. 
Tandem recepto calore vitali, ut regiam sedem regemque 

(t) Mille militum. Rectius mille milites. 

(2) Durante adhuc habitu. Italice : Durando luttaviu i alteggiamenlo. 

vidit, territus surgit. 17. Quem intuens Alexander , ecquid 
intelligis , miles, inquit, quanto meliore sorte, quam Per- 
sae , sub rege vivatis ? Illis enim in sella regis consedisse 
capital foret ; tibi saluti fuit. 18. Postero die convocatis 
amicis copiarumque ducibus , pronuntiari iussit , ipsum 
omnia , quae amissa essent , redditurum. Et promisso fi- 
des exstitit. 19. Nam Sysimithres multa iumenta, et ca- 
melorum duo millia adduxit, pecoraque et armenia: quae 
distributa pariter militem et damno et fame liberaverunt. 

20. Rex , gratiam sibi relatam a Sysimithre praefatus , 
sex dierum cocta cibaria ferre milites iussit , Sagos pe- 
tens. Totam banc regionem depopulatus, xxx millia pe- 
corum ex praeda Sysimitliri dono dat. 21. Inde pervenit 
in regionem, cui Oxyartes , satrapes nobilis, praeerat, 
qui se regis potestati fideique permisit. Ille imperio ei 
reddito, haud amplius, quam ut duo ex tribus filiis 
secum militarent , exegit. 22. Satrapes etiam eum , qui 
penos ipsum relinquebatur , tradit. Barbara opulentia 
convivium , quo regem accipiebat , instruxerat. 23 Id 
quum multa comitate celebraret , introduci xxx nobiles 
virgines iussit. Inter quas erat filia ipsius Roxane nomine, 
eximia corporis specie et decore habitus in barbaris raro. 

21. Quae quamquam inter electas processerat, omnium 
tamen oculos convertit in se; maxime regis, minus iam 
cupiditatibus suis imperantis inter obsequia fortunae , 
contra quam non satis cauta mortalitas est. 23. Itaque 
ille, qui uxorem Darii, qui duas filias virgines, quibus 
forma praeter Roxanem comparari nulla poterat , haud 
alio animo, quam parentis, adspexerat, tunc in amorem 
virgunculae , si regiae stirpi compararetur , ignobilis , 
ita effusus est , ut diceret , « ad stabiliendum regnum 
perlinere, Persas et Macedones connubio iungi: hoc uno 
taodo et pudorem victis, et superbiam victoribus detrahi 
posse. 2fi. Achillem quoque, a quo genus ipse deduceret, 
cum captiva coisse : ne inferri nefas arbitrarentur , ita 
matrimonii iure velle iungi. « 27. Insperato gaudio laetus 
pater sermonem eius excipit: et rex in medio cupiditatis 
ardore iussit afferri patrio more panem ( hoc erat apud 
Macedones sanctissimnm coeuntium pignus): quem divi- 
sum gladio , uterque libabat. 28. Credo eos , qui gentis 

mores condiderunt , parco et parabili victu ostendere vo- 
luisse iungentibus opes , quantulo contenti esse deberent. 
29. Hoc modo rex Asiae et Europae introductam inter 
convivales ludos matrimonio sibi adiunxit, e captiva ge- 
niturus , qui victoribus imperaret. 30. Pudebat amicos , 
super vinum et epulas socerum ex deditis esse delectum: 
sea post Cliti caedem libertate sublata, vultu, qui ma- 
xime servit, assenliebantur. 

V. Ceterum Indiam , et inde Oceanum petiturus , ne 
quid a tergo, quod destinata impedire posset, moveretur, 
ex omnibus provinciis triginta millia iuniorum legi iussit, 
et ad se armata perduci , obsides simul habiturus , et 
milites. 2. Craterum ad persequendos Haustanem et Ca- 
tenem, qui ab ipso defecerant, misit: quorum Haustanes 
captus est, Catenes in proelio occisus. Polypercon quoque 
regionem , quae Bubacene appellatur , in ditionem re- 
degit. 3. Itaque omnibus compositis, cogitationes in bellum 
indicum vertit. Dives regio nabebatur non auro modo , 
sed gemmis quoque margaritisque, ad luxum magis quam 
ad magnificentiam exculta. 4. Periti militares auro et 
ebore fulgere dicebant: itaque, necubi vinceretur, quum 
ceteris praestaret , scutis argenteas laminas, equis frenos 
aureos addidit, loricas quoque alias auro, alias argento 
adornavit, cxx millia armatorum erant, quae regem ad id 
bellum sequebantur, 5. Iamque omnibus praeparatis, (1 ) 
quod olim prava mente conceperat, tunc esse maturum 
ratus, quonam modo coelestes honores usurparet, coepit 
agitare, loris filium non dici tantum se, sed etiam credi 
volebat , tamquam perinde animis imperare posset , ac 
linguis: C. itaque more Persarum Macedonas venerabun- 
dos ipsum -salutare prosternentes humi corpora. Non de- 
erat talia concupiscenti perniciosa adulatio , perpetuum 
malum regum , quorum opes saepius assentatio , qnam 
hostis, evertit 7. Nec Macedonum haec erat culpa; nemo 
enim illorum quidquam ex patrio more labare sustinuit ; 
sed Graecorum , qui professionem honestarum artium 
malis corruperant moribus. 8. Agis quidam Argivus , 


(t) Quod olim prava mente conceperat. Haud absurde dixeris itatice; 
Lo strano disegno , che aveva una volta concepito. 

pessimorum carminum post Choerilum conditor , et ex 
Sicilia Geo: hic quidem, non ingenii solum, sed etiam 
nationis vitio , adulator ; et cetera urbium suarum pur- 
gamenta, quae propinquis etiam maximornmque exerci- 
tuum ducinus a rege praeferebantur: hi* tum coelum illi 
aperiebant , Herculcmque et Patrem Liberum , et cum 
Polluce Castorem novo numini cessuros esse iactabant. 
9. Igitur festo die omni opulentia convivium exornari 
iubet, cui non Macedones modo et Graeci principes ami- 
corum , sed etiam [barbari] nobiles adhiberentur. Cum 
quibus quum discubuisset rex, paulisper epulatus convi- 
vio egreditur. 10. Cleo , sicut praeparaverat , sermonem 
cum admiratione laudum eius instituit. Merita deinde 
percensuit, quibus uno modo referri gratia posset, « si, 
quem intelligerent Deum esse , confiterentur , exigua 
thuris impensa tanta beneficia pensaturi. 11. Persas qui- 
dem non pie solum , sed etiam prudenter , reges suos 
inter Deos colere: maiestalem enim imperii salutis esse 
tutelam. Ne Herculem quidem et Patrem Liberum prius 
dicatos Deos, quam vicissent secum viventium invidiam. 
Tantundem quoque posteros credere, quantum praesens 
aetas spopondisset. 12. Quodsi ceteri dubitent , semet- 
ipsum, quum rex inisset convivium, prostraturum humi 
corpus. Debere idem facere ceteros, et inprimis sapientia 
praeditos. Ab illis enim cultus in regem esse prodendum 
exemplum. » 13. Haud perplexe iu Callisthenem dirige- 
batur oratio. Gravitas viri et promta -libertas invisa erat 
regi , quasi solus Macedonas paratos ad tale obsequium 
moraretur. 14. Is tura, silentio facto, unum illum intuen- 
tibus ceteris, Si rel inquit, sermoni tuO affuisset , nullius 
profecto vox responsuri twi desideraretur: ipse enim pete- 
ret, ne m peregrinos extemosque ritus degenerare se coge- 
res , neu rebus felicissime gestis invidiam tali adulatione 
contraheres. 15. Sed quoniam abest , ego tibi pro illo re- 
spondeo : (1) Nullum esse eundem et diuturnum et praeco- 
cem fructum : coclestesque honores non dare te regi , sed 
auferre. Intervallo enim opus est , ut credatur deus , sem- 

(I) Nullum esse eumdem et diuturnum et praecocem fructum. Nul- 
lum esse fructum et diuturnum simul et praecocem. 

perquc hanc gratiam magnis viris posteri reddunt. 16. Ego 
autem seram immortalitatem precor regi , ut et vita diu- 
turna sit , et aeterna maiestas. Hominem consequitur ali- 
quando, nunquam comitatur, divinitas. 17. Herculem modo 
et Patrem Liberum consecratae immortalitatis exempla re- 
ferebas. Credisne illos unius convivii decreto deos factos ? 
Prius ab oculis mortalium amolita natura est , quam in 
coelum fama perveheret. 18. Scilicet ego et tu, Cleo, deos 
facimus ? a nobis divinitatis suae auctoritatem accepturus 
est rex? Potentiam tuam experiri libet. Fac aliquem regem , 
si deum potes fuere. Facilius est imperium dare , quam 
coelum. 19. Dii propitii sine invidia, quae Cleo dixit, au- 
dierint , eodemque cursu , quo fluxere adhuc res , ire pa- 
tiantur. Nostris moribus velint nos esse contentos. Non pudet 
patriae , nec desidero , ad quem modum rex mihi colendus . 
sit , a victis discere. Quos equidem victores esse confiteor , 
si ab illis leges, quis vivamus, accipimus. 20. Aeqois au- 
ribus Callisthenes veluti vindex publicae libertatis au- 
diebatur. Expresserat non assensionem modo, sed etiam 
vocem , seniorum praecipue , quibus gravis erat invete- 
rati moris externa mutatio. 21. Nec quidquam eorum , 
quae invicem iactata erant, rex ignorabili, quum post 
aulaea, quae lectis obduxerat, staret. Igitur ad Agin et 
Cleonem misit ut sermone finito barbaros tantum, quum 
intrasset , procumbere suo more paterentur: et paullo 
post, quasi potiora quaedam egisset, convivium repetit. 
22. Quem venerantibus Persis, Polypercon, qui cubabat 
super regem, unum ex his mento contingentem humum, 
per ludibrium coepit hortari , ut vehementius id qua- 
teret ad terram; elicuitque iram Alexandri, quam olim 
animo capere non poterat. 23. Itaque rex , Tu autem , 
inquit, non veneraberis me ? An tibi uni digni videmur esse 
ludibrio ? Ille nec regem ludibrio , nec se contemtu di- 
gnum esse respondit. 2i. Tum detractum eum lecto rex 
praecipitat in terram. Et quum is pronus corruisset: Fi- 
aesne , inquit , idem te fecisse , quod in alio paullo ante 
ridebas? Et tradi eo in custodiam iusso, convivium solvit. 

VI. Polyperconti quidem postea, castigato diu, igno- 
vit: in Callisthenem, olim contumaciae suspectum, per- 
vicacioris irae fuit: cuius explendae matura obvenit 

13 

occasio. 2. Mos erat , ut supra dictum est , principibus 
Macedonum, adultos liberos regibus tradere , ad munia 
haud multum servilibus ministeriis abhorrentia. 3. Ex- 
cubabant, servatis noctium vicibus, proximi foribus eius 
(1) aedis, in qua rex adquiescebat. Per hos pellices in- 
troducebantur alio aditu, quam quem armati obsidebant. 
4. lidem acceptos ab agasonibus equos, quum rex ascen- 
surus esset, admovebant; comitabanturque et venantem, 
et m proeliis; omnibus artibus studiorum liberalium ex- 
culti. 3. Praecipuus honor habebatur, quod licebat se- 
dentibus vesci cum rege. Castigandi eos verberibus nul- 
lius potestas, praeter ipsum, erat. 0. Haec cohors velut 
seminarium ducum praefectorumque apud Macedonas 
fuit. Hinc habuere posteri reges, quorum stirpibus post 
multas aetates Romani opes ademerunt. 7. Igitur Her- 
molaus, puer nobilis ex regia cohorto , quum aprum telo 
occupasset, quem rex ferire destinaverat, iussu eius ver- 
beribus affectus est. Quam ignominiam aegre ferens, de- 
flere apud Sostralum coepit. 8. Ex eadem cohorte erat 
Sostralus, amore eius ardens. Qui quum laceratum cor- 
pus, (2) in quo deperibat, intueretur, forsitan oliin ob 
aliam quoque causam regi infestus, iuvenem sua sponte 
iam motum, data fide acccptaque perpulit, ut occidendi 
regem consilium sccum iniret. 9. Nec puerili impetu rem 
exsecuti sunt: quippe sollerter legerunt, quos in socie- 
tatem sceleris adsciscerent , Nicostratum , Antipatrum 
Asclcpiodorumque; placuit et Philotam assumi. Per hos 
adiecti sunt Anticles, Elaptonius, et Epimenes. 10. Ce- 
terum agendae rei haud sane facilis patebat via. Opus 
erat eadem omnes coniuratos nocte excubare , ne ab ex- 
pertibus consilii impedirentur ; forte autem alius alia 
nocte excubabat. 11. Itaque in permutandis stationum 
vicibus, ceteroque apparatu exsequendae rei, triginta et 
duo dies absumti sunt. 12. Aderat nox , qua coniurati 
excubare debebant, mutua fide laeti, cuius documentum 
tot dies fuerant. Neminem metus spesve mutaverat: tanta 
omnibus vel in regem ira , vel fides inter ipsos fuit. 

(t) Aedis. Hauil aliter atque apud Graecos, hic ponitur aedes 
pro parte domus. Itat. Cumera, appar lamento. 

(2) In quo deperibat. Quod impense amabat. 

13. Stabant igitur ad fores aedis eius , in qua rex ve- 
scebatur, ut convivio egressum in cubiculum deducerent. 

14. Sed fortuna ipsius , simulque epulantium comitas , 
provexit omnes ad largius vinum, ludi etiam convivales 
extraxere tempus, nunc laetantibus coniuratis, quod so- 
pitum aggressuri essent , nunc sollicitis , ne in lucem 
convivium extraheretur. 15. Quippe alios in stationem 
oportebat prima luce succedere ; ipsorum post septimum 
diem reditura vice. Nec sperare poterant, in illud tem- 

f ius omnibus duraturam fidem, 16. Ceterum quum iam 
ux appeteret, et convivium solvitur, et coniurati exce- 
perunt regem , laeti occasionem exsequendi sceleris ad- 
motam ; quum (1) mulier attonitae , ut creditum est , 
mentis, conversari in regia solita, quia (2) instinctu vi- 
debatur futura praedicere , non occurrit modo abeunti , 
sed etiam semet obiecit; vultuque et oculis motum prae- 
ferens animi, ut rediret in convivium monuit: 17. et ille 
per ludum, bene Deos suadere, respondit; revocatisque 
amicis in horam diei ferme secundam convivii tempus 
extraxit. 18. Iam alii ex cohorte in stationem successe- 
rant, ante cubiculi fores excubituri ; adhuc tamen con- 
iurati stabant, vice officii sui expleta: adeo pertinax spes 
est humanae mentis, (3) quam ingentes concupiscentiae 
devotaverunt. 19. Rex benignios quam alias allocutus, di- 
scedere eos ad curanda corpora, quoniam tota nocte per- 
stitissent, iubet. Data singulis quinquaginta sestertia col- 
laudatique, quod etiam aliis tradita vice, tamen excu- 
bare perseverassent. 20. Illi, tanta spe destituti, domos 
abeunt. Et ceteri quidem exspectabant stationis suae 
noctem: Kpimenes, sive comitate regis, qua ipsum inter 
coniuratos exceperat, repente mutatus, sive quia coeptis 
deos obstare credebat , (4) fratri suo Eurylocho , quem 
antea expertem esse consilii voluerat, quid pararetur, 
aperit. 21. Omnibus Philotae supplicium in oculis erat. 

(I) Mulier attonitae ... mentis. Mulier divino numine afflata. 

(2) Instinctu. Deo impellente. 

(3) Quam imjentes concupiscentiae devotaverunt. Quam ingentes cu- 
piditates incantamentis, pene dixerim, defixerunt. Nos -. Ammaliuta da 
possenti passioni. 

(■i) Fratri suo Eurylocho. Elegantius scripseris: Eurylocho fratri. 

Itaque protinus iniieit fratri manum , et in regiam per- 
venit; excitatisque castodibus corporis, ad salutem regis 
pertinere , quae afferret , affirmat. 22. Et tempus , quo 
venerant , et vultus haud sane securi animi index , et 
moestitia e duobus alterius, Ptolemaeum ac Leonnatum 
excubantes ad cubiculi limen excitaverunt. Itaque apertis 
foribus, et lumine illato ; sopitum mero ac somno exci- 
tant regem, ille paullatim mente collecta, quid afferrent, 
interrogat. 23. Nec cunctatus Eurylochus , (1) non ex 
toto domum suam aversari deos dixit, quia frater ipsius, 
quamquam impium facinus ausus foret , tamen et poe- 
nitentiam eius ageret, et per se potissimum profiteretur 
indicium. In eam ipsam noctem, quae decederet, insi- 
dias comparatas fuisse; auctores scelesti consilii esse, quos 
minime crederet rex. Tum Epimenes cuncta ordine, 
consciorumque nomina exponit. Callisthenem non ut par- 
ticipem facinoris nominatum esse constabat ; sed solitum 
(2) puerorum sermonibus vituperantium criminantiumque 
regem faciles aures praebere. 25. Quidam adiiciunt, quum 
Hermolaus apud eum quoque verberatum se a rege que- 
reretur, dixisse Callisthenetn: meminisse debere, eos iam 
viros esso. Idque an ad consolandam patientiam ver- 
berum , an ad incitandum iuvenum dolorem , dictum 
esset , in ambiguo fuisse. 26. Ilex , animi corporisque 
sopore discusso , quum tanti periculi , quod evaserat , 
imago oculis oberraret, Eurylochum l talentis et cuius- 
dam Tyridalis opulenti bonis protinus donat; fratremque, 
antequam pro saluto eius precaretur , restituit. 27. Sce- 
leris autem auctores, interque cos Callisthenem , vinctos 
asservari iubet : quibus in regiam adductis , loto die et 
nocte proxima, mero ac vigiliis gravis, adquievit. 28. Po- 
stero autem frequens consilium adhibuit, cui patres pro- 
pinquique eorum, de quibus agebatur, intererant , ne 
de sua quidem salute securi : quippe Macedonum more 
perire debebant, (3) omnium devotis capitibus, qui san- 
guine contigissent eos. 29. Rex introduci coniuratos prae- 
it) Non er toto. Non omnino. 

(2) Puerorum set'monibus. Nos: Ai discorsi dei puggi. 

(3) Omnium derotia capitibus , qui etc. Quum omnium capita esseul 
morti destinata, qui etc. 

ter Callisthenem iussit: atque quae agitaverant, sine cun- 
ctatione confessi sunt. 30. Increpantibus deinde universis 
eos; ipse rex , quo suo merito tantum in scmet cogitas- 
sent (acinus? interrogat. 

VII. Stupentibus ceteris, Hermolaus, Nos vero, inquit, 
( quoniam , quasi nescias , quaeris ) occidendi te consilium ini- 
vimus, quia (1) non ut ingenuis imperare coepisti, sed quasi 
in mancipia dominans. 2. Primus ex omnibus pator ipsius, 
Sopolis , parricidam etiam parentis sui clamitans esse , 
consurgit, et ad hos manu obiecta, scelere et malis in- 
sanientem ultra negat audiendum. 3. Rex, inhibito pa- 
tre, dicere Hermolaum iubet, quae ex magistro didicisset 
Callisthene. Et Hermolaus, Utor, inquit, beneficio tuo, 
et dico, quae nostris malis didici. 4. Quota pars Macedo- 
num saevitiae tuae superest! quotusquisque non e vilissimo 
sanguine? Attalus, et Philotas, et Parmenio, et Lyncestes 
Alexander, et Clitus, quantum ad hostes pertinet , vivunt , 
stant in acie, te clypeis suis protegunt, et pro gloria tua, 
pro victoria , vulnera accipiunt : quibus tu egregiam gra- 
tiam retulisti. 5. Alius mensam tuam sanguine suo adsper- 
sit : alius ne simplici quidem morte defunctus est. Duces 
exercituum tuorum in equuleum impositi, Persis, quos vi- 
cerant, fuere spectaculo. Parmenio indicta causa trucidatus 
est, per quem Attalum occideras. 6, Invicem enim misero- 
rum uteris manibus ad expetenda supplicia : et quos paullo 
ante ministros caedis habuisti, subito ab aliis iubes truci- 
dari. 7. Obstrepunt subinde cuncti Hermolao. Pater (2) 
supremum strinxerat ferrum , percussurus haud dubie , 
ni inhibitus esset a rege ; quippe Hermolaum dicere 
iussit, petiitque, ut causas supplicii augentem patienter 
audirent. 8. Aegre ergo coercitis , rursus Hermolaus : 
Quam liberaliter, inquit, pueris rudibus ad dicendum (3) 
agere permittis! at Callisthenis vox carcere inclusa est, quia 
solus potest dicere. 9. Cur enim non producitur, quum etiam 
confessi audiuntur ? Nempe liberam vocem innocentis audire 

(t) Aon ul ingenuis imperare coepisti, sed quasi in mancipia domi- 
naris. Vide quid differant imperare et dominari. Imperium esi cura ae- 
quitate coniunolum; rectoris superbiam et iniustitiara arguit dominatus. 

(2) Supremum strinxerat ferrum. Mortiferum strinxerat ferrum. 

(5) Agere permittis. Supp. Causam. 

metuis, ac ne vultum quidem jpateris. 10. Atqui nihil eum 
fecisse contendo. Sunt hic , qui mecum rem pulcherrimam 
cogitaverunt : nemo est , qut conscium fuisse nobis Calli- 
sthenem dicat, quum morti (1) olim destinatus sit a iustis- 
simo et patientissimo rege. 11. Haec ergo sunt Macedonum 
praemia * quorum ut supervacuo et sordido abuteris san- 
guine. At tibi xxx millia mulorum captivum aurum vehunt , 
quum milites nih>l domum praeter gratuitas cicatrices re- 
laturi sint. 12. Quae tamen omnia tolerare potuimus, an- 
tequam nos barbaris dederes , et novo more victores sub 
iugum mitteres. Persarum te vestis et disciplina delectat , 
patrios mores (2) exosus es. Persarum ergo, non Macedo- 
num , regem occidere voluimus ; et te , transfugam , belli 
iure persequimur. 13. Tu Macedonas voluisti genua tibi 
ponere , venerarique te ut Deum : tu Philippum patrem 
aversaris, et si quis Deorum ante lovem haberetur , fasti- 
dires etiam lovem. 14. Miraris , si liberi homines super- 
biam tuam ferre non possumus ? Quid speramus ex te , 
quibus aut insontibus moriendum est , aut , quod tristius 
morte est, in servitute vivendum? 15. Tu quidem, si emen- 
dari potes, multum mihi debes. Ex me enim scire coepisti, 
quid ingenui homines ferre non possent. De cetero parce , 
quorum orbam senectutem suppliciis ne oneraveris. Nos iube 
duci , ut , quod ex tua morte petieramus , consequamur ex 
nostra. 

VIII. Haoc Hermolaus, At rex : Quam falsa sint , in- 
quit, quae iste tradita a magistro suo dixit, patientia mea 
ostendit. 2. Confessum enim intimum facinus, tamen ut vos 

n ue, non solum ipse, audiretis, expressi, (3) non im- 
ens, quum permisissem huic latroni dicere, usurum eum 
rabie , qua compulsus est, ut me , quem parentis loco co- 
lere deberet , vellet occidere. 3. Nuper quum procacius se 
in 'venatione gessisset, more patrio et ab antiquissimis Ma- 
cedoniae regibus usurpato eum castigari iussi. Hoc et opor- 
tet fieri, et, (4) ut a tutoribus pupilli, a maritis uxores, 

(1) Olim. Iampridem. 

(2) Exosus es. Poetice pro odisti. 

(3) Non imprudens .... usurum eum rabie. Non ignorans, usurum 
eum rabie. 

( I) Ut a tutoribus pupilli , a maritis uxores. Supp. Verberantur. 

servis quoque pueros huius aetatis verberare concedimus, 
h. Haec est saevitia in ipsum mea , quam impia caede vo- 
luit ulcisci. Nam in ceteros, qui mihi permittunt uti ingenio 
meo, quam mitis sim , non ignoratis, et commemorare super- 
vacuum est. 5. Hermolao parricidarum supplicia non pro- 
bari, quum eadem ipse meruerit, minime hercule admiror. 
Nam quum Parmenionem et Philotam lauda.t, suae servit 
causae. G. Lyncestcn vero Alexandrum bis insidiatum ca- 
piti meo a duobus iudiciis liberavi : rursum convictum , 
per biennium tamen distuli; donec vos postularetis , ut 
tandem debito supplicio scelus lueret. 7. Attalum , antequam 
rex essem, hostem meo capiti fuisse meministis. Clitus 
utinam non coegisset me sibi irasci ; cuius temerariam lin- 
guam , probra dicentem mihi et vobis, diutius tuli , quam 
dic eadem me dicentem tulisset. 8. Regum ducumque cle- 
mentia non in ipsorum modo , sed etiam in illorum , qui 
parent, ingeniis sita est. Obsequio mitigantur imperia: ubi 
vero reverentia excessit animis et summa imis confundimus, 
vi opus est , ut vim repellamus. 9. Sed quid ego mirer , 
istum crudelitatem mihi obiecisse , qui avaritiam exprobrare 
ausus sit ? Nolo singulos vestrilm excitare , ne invisam li- 
beralitatem meam faciam, si pudori vestro gravem fecero. 
Totum exercitum adspicite : qui paullo ante nihil praeter 
arma habebat , nunc argenteis cubat lectis ; mensas auro 
onerant ; greges servorum ducunt ; spolia de hostibus su- 
stinere non possunt. 10. At enim- Persae , quos vicimus, in 
magno honore sunt apud me! Equidem moderationis meae 
certissimum indicium est , quod ne victis quidem superbe 
impero. Veni enim in Asiam, non ut funditus everterem 
gentes , nec ut dimidiam partem terrarum solitudinem fa- 
cerem ; sed ut illos quoque , quos bello subegissem , victo- 
riae meae non poeniteret. 11. Itaque militant vobiscum , pro 
imperio vestro sanguinem fundunt , qui superbe habiti rc- 
bellassent. Non est diuturna possessio, in quam gladio in- 
ducimur: beneficiorum gratia sempiterna est. 12. Si habere 
Asiam, non transire , volumus, cum his communicanda est 
nostra clementia : horum fides stabile et aeternum faciet 
imperium: Et sane plus habemus , quam capimus. Insatia- 
bilis autem avaritiae est , adhuc implere velle , quod iam 
circumfluit. 13. Verumtamen eorum mores in Macedonas 

transfundo! In multis enim gentibus esse video, quae non 
erubescamus imitari: nec aliter tantum imperium apte regi 
potest , quam ut quaedam et tradamus illis , et ab iisdem 
discamus. 14. Illud paene dignum risu fuit, quod Hermo- 
laus postulabat a me , ut aversarer Iovem , cuius oraculo 
agnoscor. An etiam , quid Dii respondeant , in mea pote- 
state est? Obtulit nomen filii mihi: recipere, ipsis rebus, 
quas agimus , haud alienum fuit. Utinam Indi quoque Deum 
esse me credant ! Fama enim bella constant ; et saepe etiam, 
quod falso creditum est , veri vicem obtinuit. 10. An me 
luxuriae indulgentem putatis arma vestra auro argentoque 
adornasse? Adsuetis nihil vilius hac videre materia volui 
ostendere , Macedonas invictos ceteris , nec auro quidem 
vinci. 17. Oculos ergo primum eorum sordida omnia et 
humilia spectantium capiam , et docebo , nos non auri aut 
argenti cupidos , sed orbem terrarum subacturos venire. Quam 
gloriam tu, parricida , intercipere voluisti, et Macedonas , 
rege ademto , devictis gentibus dedere. 18. At nunc mones 
me , ut vestris parentibus parcam ! Non oportebat quidem 
vos scire , quid de his statuissem , quo tristiores periretis , 
si qua vobis parentum memoria et cura est. Sed olim istum 
morem occidendi cum scelestis insontes propinquos parentes- 
que solvi ; et profiteor , in eodem honore futuros omnes eos, 
in quo fuerunt 19. Nam tuum Callisthenem , cui uni vir 
videris , quia latro es-, scio , cur produci velis : ut coram 
his probra, quae modo in me ieciiti, modo audisti, illius 
quoque ore referantur. Quem, si Macedo esset, tecum in- 
troduxissem , dignissimum te discipulo magistrum ; nunc 
Olynthio non idem iuris est. 20. Post haec consilium di- 
misit, tradique damnatos hominibus, qui ex eadem co- 
horte erant , iussit. Illi , ut fidem suam saevitia regi 
approbarent , excruciatos necaverunt. 21. Callisthenes 
quoqae tortas interiit , initi consilii in caput regis in- 
noxius; sed haudquaquam aulae et assentantium accom- 
modatus ingenio. 22. Itaque nullius caedes maiorem apud 
Graecos Alexandro excitavit invidiam , quod praeditum 
optimis moribus artibusqne , a quo revocatus ad vitam 
erat, quum interfecto Clito mori perseveraret, non tan- 
tum occiderit, sed etiam torserit, indicta quidem causa. 
23. Quam crudelitatem sera poenitentia consecuta est. 

IX. Sed ne otium serendis rumoribus natum aleret, 
in Indiam movit; seraper bello, quam post victoriam, 
clarior. 2. India tota ferme spectat Orientem, minus in 
latitudinem , quam recta regione spatiosa. 3. (1) Quae 
Austrum accipiunt, in altius terrae fastigium excedunt; 
plana sunt celera , multisque inclitis amnibus , Caucaso 
monte ortis, placidum per campos iter praebent. 4. Indus 
gelidior est , quam ceteri. Aquas vehit a colore maris 
haud multum abhorrentes. 5. Ganges, omnium ab ortu 
maximus , ad meridianam regionem decurrit , et (2) 
magnorum montium iuga recto alveo stringit. 6. Inde 
eum obiectae rupes inclinant ad Orientem. Ulque llubro 
mari accipitur, findens ripas, mullas arbores cum magna 
soli parte exsorbet. 7. Saxis quoque impeditus, crebro 
reverberatur. Ubi mollius solum reperit, stagnat, insu- 
lasque molitur. Acesines eum auget. 8. Ganges decursu- 
rum in mare intercipit; magnoque motu amnis uterque 
colliditur : quippe Ganges asperum os influenti obiicit ; 
nec repercussae aquae cedunt. 9. Dyardenes minus ce- 
leber auditu est, quia per ultima Indiae currit: ceterum 
non crocodilos modo , uti Nilus , sed etiam delphinos 
ignolasque aliis gentibus belluas alit. 10. Erymanthus , 
crebris flexibus subinde curvatus , ab accolis rigantibus 
carpitur. Ea causa est , cur tenues reliquias iam sine 
nomiue in mare emittat. 11. Multis praeter hos amnibus 
tota regio dividitur, sed ignobilibus, quia non adeo in- 
terfluunt. 12. Ceterum quae propiora sunt mari, aquilones 
maxime deurunt: ii cohibili iugis montium, ad interiora 
non penetrant, ita alendis frugibus milia. 13. Sed adeo 
in illa plaga mundus statas (3) temporum vices mutat, 
ut , quum alia fervore solis exaestuant , Indiam nives 
obruant: rursusque ubi celera rigent, illic intolerandus 
aestus exsistat. (V) Nec , cur , ulli se naturae causa in- 

(t) Quae Austrum accipiunt. Loca, quae in meridiem vergunt. 

(2) Magnorum montium iuga recto alveo stringit. Nullo flexu decur- 
rens, magnorum montium iuga radii. 

(3) Temporum vices. Itai. Ea viccnda delle stagioni. 

(5) A'cc , cur, ulli se naturae caussa ingessit. En hal>es, lector, 
Curtii locum sane perplexum, quem sic clarius efferas: ISec quispiam 
caussam cognovi! , oO quum esc uuturue legilms Isaee fiant. 

gessit. 14. Mare certe , quo alluitur , ne colore quidem 
abhorret a ceteris. Ab Erythro rege inditum est nomen: 
propter quod ignari rubere aquas credunt. 15. Terra lini 
ferax; inde plerisque sunt vestes. (1) Libri arborum te- 
neri, haud secus quam chartae, literarum notas capiunt. 

16. Aves ad imitandum humanae vocis sonum dociles 
sunt. Animalia inusitata ceteris gentibus , nisi invecta. 

17. Eadem terra et rhinocerotas alit, non generat. Ele- 
phantorum maior est vis , quam quos in Africa domi- 
tant; et viribus magnitudo respondet. 18. Aurum flumina 
vehunt, quae leni modicoque lapsu segnes aquas du- 
cunt. 19. Gemmas margaritasque mare liloribus infundit. 
Neque alia illis maior opulentiae causa est ; utique , 
postquam viliorum commercium vulgavere in exteras 
gentes : quippe aestimantur purgamenta aestuantis freti 
pretio , quod libido constituit. 20. Ingenia hominum , 
sicut ubique , apud illos locorum quoque situs format. 
21. Corpora usque pedes carbaso velant: soleis pedes, 
capita linteis vinciunt. Lapilli ex auribus pendent; bra- 
chia quoque et lacertos (2) auro colunt , quibus inter 
populares aut nobilitas aut opes eminent. 22. Capillum 
pectunt saepius, quam tondent. Menium semper inton- 
sum est ; (3) reliquam oris cutem ad speciem (aevitatis 
exaequant. 23. Regum tamen luxuria , quam ipsi magni- 
licentiam appellant, supra omnium gentium [vitia] est. 
Quum rex se in publico conspici patitur, thuribula ar- 
gentea ministri ferunt , totumque iter , per quod ferri 
destiuavit , odoribus complent. 2 r r. Aurea lectica , mar- 
garitis circumpendentibus, recubat : distincta sunt auro 
et purpura carbasa, quae indutus est: lecticam sequun- 
tur armati corporisque custodes : 25. inter quos ramis 
aves pendent, quas cantu seriis rebus obstrepere docue- 
runt. 26. Regia auratas columnas habet : totas eas vitis 
auro caelata percurrit, aviumque, quarum visu maximo 
gaudent, argenteae efligies opera distinguunt. 27. Regia 
adeuntibus patet, quum capillum pectit atque ornat. Tunc 

(1) Libri arborum. Interior artiorum cortex. 

(2) Auro colunt. Auro exornant. 

(5) Reliquam oris cutem ad speciem laevilatis exaequant. ltcli(|uam 
oris cutem sic exaequant , ut laevilatis speciem praescierat. 

responsa legationibus, tunc iura popularibus reddit. Dem- 
lis soleis , odoribus illinuntur pedes. 28. Venatus maxi- 
mus labor est , inclusa vivario animalia inter vota can- 
tusquc pellicum figere. Binftm cubitorum sagittae sunt j 
quas emittunt maiore nixu, quam effectu; quippe telum, 
cuius in levitate vis omnis est, inhabili pondere oneratur. 
29. Breviora itinera equo conficit: longior ubi expeditio 
est, elephanti vehunt currum ; et tantarum belluarum 
corpora tota contegunt auro. Ac ne quid perditis moribus 
desit , lecticis aureis pellicum longus ordo sequitur : 
separatum a reginae ordine agmen est , acquatque lu- 
xuria. 30. Feminae epulas parant. Ab iisdem vinum 
ministratur, cuius omnibus Indis largus est usus. Regem 
mero somnoque sopitum in cubiculum pellices referunt, 
patrio carmine noctium invocantes deos. 31. Quis credat 
inter haec vitia curam esse sapientiae? Unum agreste et 
horridum genus est , quos Sapientes vocant. 32. Apud 
hos occupare fati diem pulchrum ; et vivos se cremari 
iubent , quibus aut segnis aetas , aut incommoda vale- 
tudo est: exspectatam mortem pro dedecore vitae habent. 
Nec ullus corporibus , quae senectus solvit , honos red- 
ditur: inquinari pu<ant ignem , nisi qui spirantes recipit. 
33. Illi, qui in urbibus publicis moribus degunt, siderum 
motus scite spectaro dicuntur, et futura praedicere. Nec 
quemquam admovere leti diem credunt , cui exspectare 
interrito liceat. 3i. Deos putant, quidquid colere coepe- 
runt: arbores maxime, quas violare capital est. 33. Men- 
ses in quinos denos descripserunt dies. Anni plena spatia 
servant. 30. Lunao cursu notant tempora, non ut pleri- 
que, quum orbem sidus implevit; sed quum se curvare 
coepit in cornua. Et idcirco breviores habent menses , 
qui spatium eorum ad hunc lunae modum dirigunt. 
37. Multa et alia traduntur, quibus morari ordinem re- 
rum haud sane operae pretium videbatur. 

X. Igitur Alexandro fines Indiae ingresso gentium 
suarum reguli occurrerunt, imperata facturi; illum ter- 
tium lovc genitum ad ipsos pervenisse memorantes: Pa- 
trem Liberum atque Herculem fama cognitos esse; ipsum 
coram adesse cernique. 2. Rex benigne exceptos sequi 
tussit , iisdem itinerum ducibus usurus. Ceterum quum 

amplius nemo occurreret, Hephaestionem et Perdiccam 
cum copiarum parte praemisit ad subigendos, qui aver- 
sarentur imperium, iussitque ad flumen Indum proce- 
dere , et navigia facere , quis in ulteriora transportari 
posset exercitus. 3. Illi , quia plura flumina superanda 
erant, sic iunxerc naves, ut solutae plaustris vehi 
possent , rursusque coniungi. 4. Post so Cratero cum 
phalange iusso sequi , equitatum ac levem armaturam 
eduxit; eosque, qui occurrerant, levi proelio in urbem 
proximam compulit. 5. lam supervenerat Craterus. Itaque 
ut principio terrorem incuteret genti nondum arma Ma- 
cedonum expertae , praecipit ne cui parceretur , muni- 
mentis urbis, quam obsidebat, incensis. 0. Ceterum dum 
obequitat moenibus, sagitta ictus, cepit tamen oppidum ; 
et, omnibus incolis eius trucidatis, etiam in tecta sae- 
vitum est. 7. Inde domita ignobili gente , ad Nysam 
urbem pervenit. Forte castris ante ipsa moenia in silve- 
stri loco positis , nocturnum frigus , vehementius quam 
alias, horrore corpora affecit, opporlunumque remedium 
'ignis oblatum est. 8. Caesis quippe silvis flammam exci- 
taverunt : quae , igni alito , oppidanorum sepulcra com- 
prehendit. Vetusta cedro facta erant , couceptumquc 
ignem late fudere; donec omnia solo aequata sunt. 9. Et 
ex urbe primum canum latratus, deindo etiam hominum 
fremitus auditus est. Tum et oppidani hostem , et Ma- 
cedones ipsos ad urbem, venisse cognoscunt. 10. lamque 
rex eduxerat copias, et moenia obsidebat; quum hostium, 

3 ui discrimen lentaverant, obruti telis sunt. Aliis ergo 
editionem , aliis pugnam experiri placobal : quorum 
dubitatione comperta, cireuinsideri tantum eos, et ab- 
stineri caedibus iussit,- 11. Tandemquo obsidionis malis 
fatigati dedidere se. A Libero Patre conditos se esse di- 
cebant; et vera haec origo erat. 12. Sita est sub radicibus 
montis, quem Meron incolae appellant. Inde Graeci men- 
tiendi traxere licentiam , lovis femine Liberum Patrem 
esse celatum. 13. Ilex , situ montis cognito ex incolis , 
cum toto exercitu , praemissis commeatibus , verticem 
eius ascendit. Mulla nedera vitisque toto gignitur monte; 
inultae perennes aquae manant. 14. Pomorum quoquo 
varii salubresque succi sunt, sua sponte fortuitorum se- 

* minum fruges humo nutriente. Lauri baccarisque et multa 
in illis rupibus agrestis est silva. 15. Credo equidem, 
non divino instinctu, sed lascivia esse provectos, ut pas- 
sim hederae ac vitium folia decerperent , redimitique 
fronde toto nemore similes Bacchantibus vagarentur. 
16. Vocibus ergo tot millium , praesidem nemoris eius 
Deum adorantium, iuga montis collesque resonabant; 
quum orta licentia a paucis, ut fere fit, in omnes se' 
repente vulgasset. 17. Quippe velut in media pace , per 
herbas congcstamque frondem prostraverant corpora. Et 
rex fortuitam laetitiam non aversatus , large au epulas 
omnibus praebitis, per decem dies Libero Patri opera- 
tum habuit exercitum. 18. Quis neget, eximiam quoque 
gloriam saepius fortunae, quam virtutis, esse beneficium? 
quippe ne epulantes quidem et sopitos mero aggredi 
ausus est hostis, haud secus Bacchantium ululantiumque 
fremitu perterritus , quam si proeliantium clamor esset 
auditus. Eadem felicitas ab Oceano revertentes temulen- 
tos comissantesque [inter ora hostium ] protexit. 19. Hinc 
ad regionem, quae Daedala vocatur, perventum est. De- 
seruerant incolae sedes, et in avios silveslresque montes 
confugerant. Ergo Acadira transit , aeque vasta et de- 
stituta incolentium fuga. 20. Itaque rationem belli ne- 
cessitas mutavit. Divisis enim copiis, pluribus simul locis 
arma ostendit ; oppressique ubi non exspectaverant ho- 
stem , omni clade perdomiti sunt. 21. Ptolemaeus plu- 
rimas urbes, Alexander maximas cepit: rursusque, quas 
distribuerat, copias iunxit. 22. Superato deinde Ghoaspe 
amne.Coenon in obsidione urbis opulentae (Beiram in- 
colae vocant), reliquit. Ipse ad Mazagas venit. Nuper 
Assacano , cuius regnum fuerat , demortuo , regioni ur- 
bique praeerat mater eius Cleophis. 23. Triginta millia 
peditum tuebantur urbem , non situ solum , sed etiam 
opere munitam. Nam qua spectat orientem, cingitur amne 
torrenti, qui praeruptis utrimque ripis aditum ad urbem 
impedit. 2V. Ad occidentem et a meridie velut de industria 
rupes praealtas admolita natura est, infra quas cavernae 
et voragines longa vetustate in altum cavatae iacent: qua- 
que desinunt , fossa ingentis operis obiecta est. 25. xxxv 
stadiCim murus urbem complectitur, cuius inferiora saxo, 

superiora crudo latere, sunt structa. Lateri vinculum la- 
pides sunt , quos interposuere , ut duriori materiae fra- 
gilis incumberet, simulque terra humore diluta. 26. No 
tamen universa consideret, impositae erant trabes validae, 

J [uibus iniecta tabulata muros et tegebant , et pervios 
ecerant. 27. Haec munimenta contemplantem Alexan- 
drum, consiliique incertum, quia nec cavernas nisi ag- 
’ gere poterat implere , nec tormenta aliter muris admo- 
vere, quidam e muro sagitta percussit. 28. Tum forte in 
suram incidit telum : cuius spiculo evulso, admoveri equum 
iussit; quo vectus ne obligato quidem vulnere , haud se- 
gnius destinata exsequebatur. 29. Ceterum quum crus 
saucium penderet , et cruore siccato frigescens vulnus 
aggravaret dolorem , dixisse fertur : se quidem lovis fi- 
lium dici, sed corporis aegri vitia sentire. 30. Non tamen 
ante se recepit in castra, quam cuncta perspexit, et quae 
fieri vellet, edixit. Ergo, sicut imperatum erat, alii extra 
urbem tecta demoliebantur, ingentemqne vim materiae 
faciendo aggeri detrahebant; alii magnarum aiborum sti- 
pites [cumulis] ac moles saxorum in cavernas deiiciebant. 
31. Iamque agger aequaverat summae fastigium terrae: 
itaque turres erigebantur , quae opera ingenti militum 
ardore intra nonum diem absoluta sunt. Ad ea visenda 
rex nondum obducta vulneri cicatrice processit; lauda- 
tisque militibus, admoveri machinas iussit: e quibus in- 
gens vis telorum in propugnatores eflusa est. 32. Prae- 
cipue rudes talium operum terrebant mobiles turres , 
tantasque moles, nulla ope, quae cerneretur, adductas, 
deorum nomine agi credebant. Pila quoque muralia, et 
excussas tormentis praegraves hastas negabant convenire 
mortalibus. 33. Itaque desperata urbis tutela, concessere 
in arcem. Inde , quia nihil obsessis praeter deditionem 
placebat, legati ad regem descenderunt, veniam petituri. 
34. Qua impetrata , regina cum magno nobilium femi- 
narum grege , aureis pateris vina libantium , processit. 
33. Ipsa, genibus regis parvo filio admoto, non veniam 
modo , sed etiam pristinae fortunae impetravit decus : 
quippe appellata regina est; et credidere quidam , plus for- 
mae, quam miserationi, datum. 36. Puero quoque certe, 
postea ex ea utcumque genito , Alexandro fuit nomen. 

XI. Hinc Polypercon ad nrbem Noram cum exercitu 
missus , inconditos oppidanos proelio vicit : intra muni- 
menta compulsos secutus , urbem in ditionem redegit 
2. Multa ignobilia oppida deserta a suis venere in regis 
potestatem. Quorum incolae armati petram Aornin no- 
mine occupaveruuL Hanc ab Hercnle frustra obsessam 
esse, terraeque motu coactum absistere, fama vulgave- 
rat 3. Inopem consilii Alexandrum, quia undique prae- 
ceps et abrupta rupes erat, senior quidem peritus loco- 
rum cum duobus liliis adit, si pretium operi esset, adi- 
tum se monstraturum esse promittens. 4 . lxxx talenta 
constituit daturum Alexander ; et altero ex iuvenibus 
obside retento , ipsum ad exsequenda , quae obtulerat , 
dimisit. 5. Leviter armatis dux datus est Muliinus, scriba 
regis. Hos enim circumitu, qui fallereut hostem, in sum- 
mum iugum placebat evadere. 6. Petra non, ut plerae- 
que, modicis ac mollibus clivis in sublime fastigium cre- 
scit; sed in metae maxime modum erecta est, cuius ima 
spatiosiora sunt , altiora in arctius coeunt , summa in 
acutum cacumen exsurgunt. 7. Radices eius Indus amnis 
subit, praealtus utrimque asperis ripis: ab altera parte 
voragines eiuviesque praeruptae sunt. Nec alia expugnandi 
patebat via , quam ut replerentur. 8. Ad manum silva 
erat , quam rex ita caedi iussit , ut nudi stipites jace- 
rentur: quippe rami fronde vestiti impedissent ferentes. 
Ipse primus truncam arborem iecit; clamorque exercitus, 
index alacritatis , secutus est , nullo detrectante munus, 
quod rex occupasset. 9. Intra septimum diem cavernas 
expleverant; quum rex sagittarios et Agrianos iubet per 
aruua niti, luvenesque promlissimos ex sua cohorte xxx 
delegit. 10. Duces his aati sunt Charus et Alexander; 
quem rex nominis , quod sibi cum eo commune esset , 
admonuit. Ac primo , quia tam manifestum periculum 
erat, ipsum regem discrimen subire non placuit: 11. sed 
ut signum tuba datum est , vir audaciae promtao con- 
versus ad corporis custodes sequi se iubet , primusque 
invadit in rupem. Nec deinde quisquam Macedonum 
substitit ; relictisque stationibus sua sponte regem seque- 
bantur. 12. Multorum miserabilis fuit casus , quos ex 
praerupta rupe lapsos amnis praeterfluens hausit; triste 

spectaculum etiam non periclitantibus: quum vero alieno 
exitio, quid ipsis timendum foret, admonerentur, in 
metum misericordia versa, non exstinctos, sed semelipsos 
deflebant. 13. Et iam eo perventum erat , unde sino per- 
nicie, nisi victores, redire non possent, ingentia saxa in 
subeuntes provolventibus barbaris, quts perculsi instabili 
et lubrico gradu praecipites recidebaut. 14. Evaserant 
tamen Alexander et Charus, quos cum xxx delectis prae- 
miserat rex, et iam pugnare cominus coeperant : sed 
quum superne tela barbari ingererent, saepius ipsi fe- 
riebantur , quam vulnerabant. 15. Ergo Alexander , et 
nominis sui et promissi memor, dum acrius quam cau- 
tius dimicat , confossus undique obruitur. 16. Quem ut 
Charus iacenlem conspexit , ruere in hostem , omnium 
praeter ultionem immemor , coepit , multosquo hasta , 
quosdam gladio interemit. Sed quum tot unum incesse- 
rent manus , super amici corpus procubuit exanimis. 
17. Haud secus, quam par erat, promlissimorum iuve- 
num cetcrorumque militum interitu commotus rex, si- 
gnum receptui dedit. 18. Saluti fuit , quod sensim et 
intrepidi se receperunt ; et barbari , hostem depulisse 
contenti , non institere codentibus. 19. Ceterum Alexander 
quum statuisset desistere incepto (quippe nulla spes po- 
tiundae petrae offerebatur); tamen speciem ostendit in 
obsidione perseverantis. Nam et itinera obsideri iussit, 
et turres admoveri, et fatigatis alios succedere. 20. Cuius 
pertinacia cognita , Indi per biduum quidein ac duas 
noctes, cum ostentatione non fiduciae modo, sed etiam 
victoriae , epulati sunt , tympana suo more pulsantes. 
21. Tertia vero nocte tympanorum quidem strepitus de- 
sierat audiri ; ceterum ex tota petra faces refulgebant , 
quas accenderant barbari , ut tutior esset ipsis fuga , 
' obscura nocte per invia saxa cursuris. 22. Rex, Bala- 
cro, qui specularetur, praemisso, cognoscit potram fuga 
Indorum esse desertam. Tum dato signo, ut universi 
conclamareut , incomposite fugientibus metum incussit: 

23. multique, tamquam adesset hostis, per lubrica saxa, 
perque invias cotes praecipitati occiderunt: plurcs aliqua 
membrorum parte mulctati , ab integris deserti sunt. 

24. Rex, locorum magis quam hostium victor, tamen 

magnae victoriae magnis sacrificiis et cultu deftm satis- 
fecit. Arae in petra locatae sunt Minervae Victoriaeque. 
Ducibus itineris , quos subire iusscral leviter armatos , 
etsi promissis minora praestiterant , pretium cum fide 
redditum est. Petrae regionisque ei adiunctae Sisocosto 
tutela permissa. 

XII. Inde processit Ecbolima: et quum angustias iti- 
neris obsideri xx millibus armatorum ab Eryce quodam 
comperisset : gravius agmen exercitus Coeno ducendum 
modicis itineribus tradidit. 2. Ipse praegressus cum fun- 
ditore ac sagittario , deturbatis qui obsederant saltum , 
sequentibus se copiis viam fecit. 3. Indi, sive odio ducis, 
sive gratiam victoris inituri , Erycem fugientem adorti 
interemerunt, caputque eius atque arma ad Alexandrum 
detulerunt. Ille facto impunitatem dedit ; honorem de- 
negavit exemplo. 4. Hinc ad ilumen Indum sextisdeci- 
mis castris pervenit, omniaque, ut praeceperat , ad traii- 
ciendum praeparata ab Hephaestione reperit. Regnabat 
in ea regione Omphis , qui patri quoque fuerat auctor 
dedendi regnum Alexandro. 5. Et post mortem parentis 
legatos miserat, qui consulerent eum, regnare se interim 
vellet, an privatum, opperiri eius adventum, 6. Permis- 
soque ut regnaret, non tamen ius datum usurpare susti- 
nuit. Is benigne quidem exceperat Hephaestionem, gratui- 
tum frumentum copiis eius aamensus: non tamen ei occur- 
rerat, ne fidem ullius, nisi regis, experiretur. 7. Itaque 
venienti obviam cum armato exercitu egressus est: ele- 
phanti quoque per modica intervalla militum agmini im- 
mixti, pt-ocul castellorum fecerant speciem. 8. Ac primo 
Alexander non socium , sed hostem , adventare credebat, 
lamque et ipse arma milites capere, et equites discedere 
in cornua iusserat , paratns ad pugnam. At Indus , co- 
gnito Macedonum errore, iussis subsistere ceteris , ipse 
concitat equum, quo vehebatur: 9. idem Alexander 
quoque fecit, sive hostis, sive amicus occurreret, vel sua 
virtute, vel illius fide tutus. Coivere, quod ex utriusque 
vultu posset intelligi , amicis animis : ceterum sine in- 
terprete non poterat conseri sermo. Itaque adhibito eo , 
barbarus occurrisse se dixit cum exercitu, lotas imperii 
vires protinus traditurum; nec exspectasse, dum per nuu- 

tios daretur fides. 10. Corpus suum el regnum permittere 
illi; quem sciret (1) gloriae militantem, nihil magis quam 
lamam timere perfiaiae. Laetus simplicitate barbari rex, 
et dextram fidei suae pignus dedit, et regnum restituit. 
11. lvi elephanti erant, quos tradidit Alexandro, mul- 
taque pecora eximiae magnitudinis: tauros ad m millia, 
pretiosum in ea regione acceptumque animis regnantium 
armentum. 12. Quaerenti Alexandro, plures agricultores 
haberet an milites ? cum duobus regibus bellanti sibi 
maiore militum quam agrestium manu opus esse respon- 
dit. 13. Abisares et Porus erant; sed in Poro eminebat 
auctoritas. Uterque ultra Hydaspen amnem regnabat; et 
belli fortunam, quisquis arma inferret, experiri decre- 
verat. 11. Omphis , permittente Alexandro , et regiam 
insigne sumsit ; et more gentis suae nomen , quod pa- 
tris fuerat. Taxilen appellavero populares, sequente no- 
mine imperium, in quemcumque transiret. 13. Ergo quum 
per triduum hospitaliter Alexandrum accepisset, quarto 
die, et quantum frumenti copiis, quas Hcphaestion du- 
xerat, praebitum a se esset, ostendit; et aureas coronas 
ipsi amicisque omnibus, praeter haec siguati argenti lxxx 
talenta dono dedit. 16. Qua benignitate eius Alexander 
mire laetus , et quae is dederat , remisit , et mille ta- 
lenta ex praeda, quam vehebat, adiecit, multaque con- 
vivalia ex auro et argento vasa, plurimum persicae ve- 
stis , xxx equos ex suis , cum iisdem insignibus , quis 
adsueverant, quum ipsum veherent. 17. Quae liberali- 
tas, sicut barbarum obstrinxerat, ita amicos ipsius ve- 
hementer offendit. E quibus Meleager, super cocnam 
largiore vino usus, gratulari se Alexandro dixit, quod 
saltem in India reperisset dignum talentis mille. 18. Rex, 
haud oblitus quam aegre tulisset , quod Clitum ob lin- 
guae temeritatem occidisset, iram quidem tenuit, sed 
dixit : invidos homines nihil aliud , quam ipsorum esse 
tormenta. 

XIII. Postero die legali Abisarae adiere regem. Omnia 
ditioni eius , ita ut mandatum erat , permittebant : (ir- 
mataque invicem fide, remittuntur ad regem. 2. Porum 

• • , ■ *4 * • - C *' ’ - *" 

(4) Gloriae militantem. Militantem gloriae causa. 


mu. vili. c*p. xiii. 307 

quoque nominis sui fama ratus ad deditionem posse com- 
pelli, misit ad eum Cleocharem, qui denuntiaret ei, ut 
stipendium penderet , et in primo finium suorum aditu 
occurreret regi. Porus alterum ex his facturum sese re- 
spondit, ut intranti regnum suum praesto esset, sed ar- 
matus. 3. lam Hydaspen Alexander superare decreverat; 
quum Barzaentes, defectionis Arachosiis auctor, vinctus, 
trigintaque elephanti simul capti perducuntur, opportu- 
num adversus Indos auxilium: quippe plus in belluis , 
quam in exercitu , spei ac virium illis erat. 4. Gama- 
xusque , rex exiguae partis Indorum , qui Barzaenti se 
coniunxerat, vinctus adductus est. 5. Igitur transfuga et 
regulo in custodiam , elephantis autem Taxili traditis , 
ad amnem ldaspen pervenit; in cuius ulteriore ripa Porus 
consederat , transitu prohibiturus hostem. 6. lxxx et v 
olephantos obiecerat eximio corporum robore ; ultraque 
eos currus ccc, et peditum xxx fere millia, in quts erant 
sagittarii , siculi ante dictum est, gravioribus telis, quam 
ut apte excuti possent. 7. Ipsum vehebat elephantus super 
ceteras belluas eminens ; «rmaque auro et argento di- 
stincta corpus rarae magnitudinis honestabant. Par ani- 
mus robori corporis, et quanta inter rudes poterat esse 
sapientia. 8. Macedonas non conspectus hostium solum , 
sed etiam fluminis, quod transeundum erat, magnitodo 
terrebat. Quatuor in latitudinem stadia diffusum , pro- 
fundo alveo, et nusquam vada aperiente , speciem vasti 
maris fecerat. 9. Nec pro spatio aquarum late stagnan- 
tium impetum coercebat; sed quasi in arctum coeuntibus 
ripis torrens et elisus ferebatur: occultaque saxa inesse 
ostendebant pluribus locis undae repercussae. 10. Terri- 
bilior erat facies ripae, quam equi virique compleverant. 
Stabant ingentes vastorum corporum moles, et de indu- 
stria irritatae horrendo stridore aures fatigabant. It. Hinc 
hostis, hinc amnis, capacia quidem bonae spei pectora, 
et saepe se experta , improviso tamen pavore percusserant. 
Quippe instabiles rates nec dirigi ad ripam , nec tuto 
applicari posse credebant. 12. Erant in medio amne in- 
sulae crebrae, in quas et Indi et Macedones nantes levatis 
super capita armis transibant. Ibi levia proelia consere- 
bantur ; et uterque rex parvao rei discrimine , summae 


Digitized by Google 



308 QUINTI CURTII 

experiebatur eventum. 13. Ceterum in Macedonum exer- 
citu temeritate atque audacia insignes fuere Symmachus 
et Nicanor , nobiles iuvenes , et perpetua partium feli- 
citate ad spernendum omne periculum accensi. 14. Quis 
ducibus pronatissimi iuvenum lanceis modo armati tra- 
navere in insulam, quam frequens hostis tenebat; mul- 
tosque Indorum , nulla re magis quam audacia armati, 
interemerunt. 15. Abire cum gloria poterant, si unquam 
temeritas felix inveniret modum; sed dum supervenientes 
contemtim et superbe quoque exspectant , circumventi 
ab iis, qui occulti enataverant, eminus obruti telis sunt. 
16. Qui elTugerant hostem, aut impetu amnis ablati sunt, 
aut verticibus impliciti. Eaque pugna multum Pori fidu- 
ciam erexit , cuncta cernentis e ripa. 17. Alexander , 
inops consilii, tandem ad fallendum hostem talem dolum 
intendit. Erat insula in flumine amplior ceteris , silve- 
stris eadem et tegendis insidiis apta. Fossa quoque prae- 
alta haud procul a ripa, quam tenebat ipse, non pedi- 
tes modo, sed etiam cum equis viros poterat abscondere. 
18. Igitur ut a custodia huiuf opportunitatis oculos ho- 
stium averteret , Ptolemaeum cum omnibus turmis ob- 
equitare iussit procul ab insula , et subinde Indos cla- 
more terrere, quasi flumen tranaturus foret. 19. Per com- 
plures dies Ptolemaeus id fecit ; coque consilio Porum 
quoque agmen suum ei parti, quam se petere simulabat, 
coegit advertere. lam extra conspectum hostis insula erat. 

20. Alexander in diversa parte ripae statui suum taber- 
naculum iussit , adsuotamque comitari ipsum cohortem 
ante id tabernaculum stare; et omnem apparatum re- 
giae magnificentiae, hostium oculis de industria ostendit. 

21. Attalum , et aequalem sibi, et haud disparem habitu 
oris et corporis , utique quum procul viseretur , veste 
regia exornat , praebiturum speciem , ipsum regem illi 
ripae praesidere, nec agitare de transitu. 2*2. Unius con- 
silii effectum primo morata tempostas est, mox adiuvit, 
incommoda quoque ad bonos eventus vertente fortuna. 
23. Traiicere amnem cum ceteris copiis in regionem in- 
sulae , de qua ante dictum est , parabat , averso hoste 
in eos, qui cum Ptolemaeo inferiorem obsederant ripam; 
quum procella imbrem vix sub tectis tolerabilem effudit. 

Obrutkjue milites nimbtv in terram refugerunt, navigiis 
ratibusque desertis. Sed tumultuantium fremitus, obstre- 
pentibus ventis, ab hoste non poterat audiri. 2i. Deinde 
momento temporis repressus est imber ; ceterum adeo 
spissae intendere se nubes, ut conderent lucem, vixque 
colloquentium inter ipsos facies noscitaretur. 25. Ter- 
ruisset alium obducta nox coelo, quum ignoto amne na- 
vigandum esset, forsitan hoste eam ipsam ripam , quam 
caeci atque improvidi , et ex periculo gloriam arcessentes 
petebant, occupante. 26. Obscuritatem, quae ceteros ter- 
rebat , suam occasionem ratus , dato signo , nt omnes 
silentio ascenderent in rates / eam , qua ipse vehebatur, 
primam iussit expelli. 27. Vacua erat ab hostibus ripa , 
quae petebatur ; quippe adhuc Porus Ptolemaeum tan- 
tum intuebatur. Una ergo navi, quam petrae fluctus il- 
liserat, haerente, ceterae evadunt; armaque capere mi- 
lites , et iro in ordines iussit. 

XIV. lamque agmen in cornua divisum ipse ducebat; 
quum Poro nuntiatur, armis virisque ripam obtineri, et 
rerum adesse discrimen. Ac primo, humani ingenii vitio 
spei suae indulgens, Abisarem belli socium (et ita con- 
venerat ) adventare credebat. 2. Mox liquidiore luce ape- 
riente hostem, c quadrigas, et iv millia equitum venienti 
agmini obiecit. Dux erat copiarum, quas praemisit, Ha- 
ges frater ipsius : summa virium in curribus. 3. Senos 
viros singuli vehebant , duos clypealos , duos sagitta- 
rios , ab utroque latere dispositos; ceteri aurigae erant, 
haud sane inermes; quippe lacula complura, ubi cominus 
proeliandum erat, omissis habenis, in hostem ingerebant. 
4. Ceterum vix ullus usus huius auxilii eo die fuit. Nam- 
que , ut supra dictum est , imber violentius quam alias 
fusus campos lubricos et inequitabiles fecerat: gravesque, 
et propemodum immobiles currus illuvie ac voraginibus 
haerebant. 5. Contra Alexander expedito ac levi agmine 
strenue invectus est. Scythae et Dahae primi omnium inva- 
sere Indos: Perdiccam deinde cum equitibus in dextrum 
cornu hostium emisit. 6. Iam undique pugna se moverat; 
quum ir, qui currus agebant, illud ultimum auxilium 
suorum rati , effusis habenis in medium discrimen ruere 
coeperunt. 7. Anceps id malum utrisque erat : nam et 

Macedonum pedites primo impetu obterebantur, et per 
lubrica atque invia immissi currus excutiebant eos , a 
quibus regebantur. 8. Aliorum turbati equi non in vo- 
ragines modo lacunasque , sed etiam in amnem praeci- 
pitavere curricula. 9. Pauci, telis hostium exacti, pene- 
travere ad Porum , acerrime pugnam cientem. Is , ut 
dissipatos tota acie currus vagari sine rectoribus vidit , 
proximis amicorum distribuit elephantos. 10. Post eos 

f iosuerat pedites ac sagittarios , et tympana pulsare so- 
itos. Id pro cantu tubarum Indis erat : nec strepitu 
eorum movebantur , olim ad notum sonum auribus mi- 
tigatis. 11. Herculis simulacrum agmini peditum praefe- 
rebatur. Id maximum erat bellantibus incitamentum, et 
deseruisse gestantes militare flagitium habebatur. 12 Ca- 
pitis etiam sanxerant poenam iis, qui ex acie non re- 
tulissent ; metu , quem ex illo hoste quondam concepe- 
rant , etiam in religionem venerationemque converso. 
Macedonas non belluarum modo, sed etiam ipsius regis 
adspectus parumper inhibnit. 13. Belluae dispositae inter 
armatos , speciem turrium procul fecerant. Ipse Porus 
humanae magnitudinis properaodum excesserat formam; 
magnitudini adiicere videbatur , bellua qua vehebatur , 
tantum inter ceteras eminens, quantum aliis ipse prae- 
stabat. 14. Itaque Alexander , contemplatus et regem et 
agmen Indorum , Tandem, inquit, par animo meo peri- 
culum video. Cum bestiis simul, et cum egregiis viris res est. 
13. Intuensque Coenon , Quum ego , inquit , Ptolemaeo 
Perdiccaque et Hephaestione comitatus , in laevum hostium 
cornu impetum fecero, viderisque me in medio ardore cer- 
taminis , ipse dextrum move , et turbatis signa infer. Tu , 
Antigene , et tu, Leonnate, et Tauron, invehemini in me- 
diam aciem , et urgebitis frontem. 16. Hastae nostrae prae- 
longae et validae non alias magis quam adversus belluas 
rectoresque earum usui esse poterunt ; deturbate eos , qui 
vehuntur , et ipsas confodite. Anceps genus auxilii est , et 
in suos acrius furit. In hostem enim imperio , in suos pavore 
agitur. 17. Haec elocutus, concitat equum primus. lam- 
que , ut destinatum erat , invaserat ordines hostium ; 
quum Coenus ingenii vi in laevum cornu invehitur. 
18. Phalanx quoque in mediam Indorum aciem uno 

3 etu prorupit. At Porus, qua equitem invehi senserat, 
uas agi iussit : sed tardum et paene immobile animal 
equorum velocitatem aequare non poterat. 19. Nec sagitta- 
rum quidem ullus erat barbaris usus. Quippe longas et 
praegraves, nisi prius in terra statuerent arcum, haud satis 
apte et commode imponunt. Tum, humo lubrica et ob id 
impediente conatum, molientes ictus, celeritate hostium 
occupabantur. 20. Ergo spreto regis imperio (quod fere fit, 
ubi turbatis acrius metus quam dux imperare coepit) , 
totidem erant imperatores, quot agmina errabant. 21. Alius 
iungere aciem , alius dividere , stare quidam , et non- 
nulli circumvehi terga hostium iubebaut. (1) Nihil in me- 
dium consulebatur. 22. Porus tamen cum paucis, quibus 
metu potior fuerat pudor, colligere dispersos, obvius hosti 
ire pergit, elephantosque ante agmen suorum agi iubet. 
23. Magnum belluac iniecere terrorem; insolitusque stri- 
dor non equos modo, tam pavidum ad omnia animal, 
sed viros quoque ordinesque, turbaverat. 2V. Iam fugae 
circumspiciebant locum, paullo ante victores; quum Ale- 
xander Agrianos et Thracas leviter armatos , meliorem 
concursatione quam cominus militem, emisit in belluas. 
23. Ingentem ii vim telorum iniecere et elephantis et 
regentibus eos. Phalanx quoque instare constanter ter- 
ritis coepit. 20. Sed quidam avidius persecuti belluas, in 
semet irritavere vulneribus. Obtriti ergo pedibus earum, 
ceteris, ut parcius instarent, fuere documentum. 27. Prae- 
cipue terribilis illa facies erat, quum manu arma viros- 
que corriperent, et super se regentibus traderent. 28. An- 
ceps ergo pugna nunc sequentium, nunc fugientium ele- 
phantos, in inultum diei varium certamen extraxit; do- 
nec securibus (id namque genus auxilii praeparatum erat) 
pedes amputaro coeperunt. 29. Copidas vocabant gladios 
leviter curvatos , falcibus similes , quis appetebant bel- 
luarum manus. Nec quidquam inexpertum non mortis 
modo, sed etiam in ipsa morte novi supplicii timor omit- 
tebat. 30. Ergo elephanti , vulneribus tandem fatigati , 
suos impetu sternunt , et qui rexerant eos , praecipitati 

(0 p iihit ' n medium consulebatur. Nihil flebat quod in omnium 
utilitatem verteret. 

in terram, ab ipsis obterebantur. Itaque pecorum modo 
magis pavidi , quam infesti , ultra aciem exigebantur ; 
31. quum Porus, destitutus a pluribus, tela multo ante 
praeparata in circumfusos ex elephanto suo coepit inge* 
rere , multisque eminus vulneratis , expositus ipse ad 
ictus undique petebatur. 32. Novem iam vulnera hinc 
tergo, illinc pectore exceperat, multoque sanguine pro- 
fuso languidis manibus magis elapsa , quam excussa , 
tela mittebat. 33. Nec segnius bellua , instincta rabie , 
nondum saucia, invehebatur ordinibus; donec rector bel- 
luae regem conspexit fluentibus membris, omissisque ar- 
mis vix compotem mentis. 34. Tum bclluam in fugam 
concitat , sequente Alexandro : sed equus eius multis 
vulneribus confossus , deficiens procubuit , posito magis 
rege , quam effuso. Itaque dum equum mutat , tardius 
insecutus est. 33. Interim frater Taxilis, regis Indorum, 
praemissus ab Alexandro, monere coepit Porum, ne ul- 
tima experiri perseveraret, dederetque se victori. 36. At 
ille, quamquam exhaustae erant vires, deficiebatque san- 
guis, tamen ad notam vocem excitatus, Agnosco inquit, 
Taxilis patrem , imperii regnique sui proditorem: et telum, 
quod unum forte non effluxerat, contorsit in eum; quod 
per medium pectus penetravit ad tergum. 37. Hoc ultimo 
virtutis opere edito, fugere acrius coepit: sed elephantus 
quoque, qui multa exceperat tela, deficiebat. Itaque si- 
stit iugam , peditemque sequenti hosti obiecit. 38. Iam 
Alexander consecutus erat, et, pertinacia Pori cognita, 
vetabat resistentibus parci. Ergo undique et in pedites, 
et in ipsum Porum , tela congesta sunt : quis tandem 
gravatus , labi ex bellua coepit. 39. Indus, qui elephan- 
tum regebat , descendere cum ratus , more solito ele- 
phantum procumbere iussit in genua: qui ut se submisit, 
ceteri quoque (ita enim instituti erant), demisere corpora 
in terram. Ea res et Porum et ceteros victoribus tradi- 
dit. 40. Kex spoliari corpus Pori, interemtum esse cre- 
dens, iussit, et nui detraherent loricam vestemque , con- 
currere: quum bellua dominum tueri, et spoliantes coe- 
pit appetere, levatumque corpus eius rursus dorso suo 
imponere. Ergo telis undique obruitur; confossoque eo, 
in vehiculum Porus imponitur. 41. Quem rex ut vidit 

allevantem oculos, non odio , sed miseratione commotos, 
Quae, malum, inquit, amentia te coegit, rerum mearum 
cognita fama, belli fortunam experiri ; quum Taxiles esset 
in deditos clementiae meae tam propinquum tibi exemplum 1 
42. At ille, Quoniam, inquit, percontaris, respondebo ea 
libertate , quam interrogando fecisti Neminem me fortiorem 
esse censebam. Meas enim noveram vires, nondum expertus 
tuas : fortiorem esse te , belli docuit eventus. Sed ne sic quidem 
parum felix sum , secundus tibi. 43. Rursus interrogatus, 
quid ipse victorem statuere debere censeret: Quod hic, 
inquit, dies tibi suadet, quo expertus es, quam caduca fe- 
licitas esset. 44. Plus monendo profecit, quam si precatus 
esset. Quippe magnitudinem animi cius interritam , ac 
ne fortuna quidem infractam , non misericordia modo , 
sed etiam honore , excipere dignatus est. 43. Aegrum 
curavit haud secus , quam si pro ipso pugnasset : con- 
firmatum, contra spem omnium in amicorum numerum 
recepit: mox donavit ampliore regno, quam tenuit. 46. Nec 
sane quidquam ingenium eius solidius aut constantius 
habuit, quam admirationem verae laudis et gloriae. Sim- 
plicius tamen famam aestimabat in hoste, quam in cive. 
Quippe a suis credebat magnitudinem suam destrui posse; 
eandem clariorem fore, quo maiores fuissent, quos ipse 
vicisset. 

t. Devicto Poro, in Indiam penetrat Alexander, variasque gentes et 
urbes , quarum mores describuntur , sibi sublicii. 2. Gangaridas el 
Pharrasios aggressurus, milites, fatigatos et bellum detrectantes, 
prolixa oratione ad perseverandum horiatur. 5. Coenus, militum 
nomine, Alexandro respondet. Idem paullo post morbo exstinguitur, 
i. Sobiis et aliis expugnatis, regionem Oxydraearum et Mallorum 
ingreditur. Oratione ad milites habita, barbaros proelio vincit, eo- 
rumque oppidum, contemto Demophoonte vate, obsidet. 5. Praeci- 
piti saltu in Oxydraearum oppidum se immittens , graviter vulnera- 
tur, el fortissimis quibusdam ducibus desideratis, oppidoque post 
aliquot dies expugnato, sibi suisque restituitur. 6. Ab amicis rogatus, 
ut saluti suae publicaeque parceret, generose respondet, in insti- 
tuto suo de domando orbe perseverans. 7. Graecorum quorundam 
in Bactris defectio repressa. Dum Indorum legatos convivio excipit 
Alexander, inter Oorratam et Dioxippum rixa oritur. Paullo post 
Dioxippus, inimicorum calumniis ultra modum Irritatus, semetipsum 
interimit. 8. Donis a legatis Indorum nceeplis, Sabracas, Musicanos, 
Praeslos, aliosque populos debellat; Ptolemaeus, qui venenato telo 
vulneratus erai , ope cuiusdam herbae , cuius species In somnis 
Alexandro oblata fuerat, curatur. 9. Cupidine visendi Oceani corre- 
ptus rex , non sine periculis propter nautarum imperitiam , tandem 
voti sut compos redditur. 10. Ab Oceano in Arabitnrum , Gedrosio- 
rum et Indorum fines revertitur : ubi fame et pestilentia vexatur 
exercitus. Quibus liberali inslituuDt laetum bacchanlium tusum, sup- 
plicio tamen Aspastis satrapis cruentatum. 

■ > 

I . 

Alexander , tam memorabili victoria laetus , qua sibi 
Orientis fines apertos esse censebat, Soli victimis caesis, 
milites quoque , quo promptioribus animis reliqua belli 

obirent, pro concione laudatos docuit, quidquid Indis 
virium fuisset, illa dimicatione prostratum. 2. Cetera 
opimam praedam fore , celebratasque opes in ea regione 
eminere, quam peterent. Proinde iam vilia et obsoleta 
esse spolia de Persis : gemmis inargaritisque et auro 
atque ebore Macedoniam Graeciamque , non suas tan- 
tum domos, repletum ire. 3. Avidi milites et pecuniae 
et gloriae , simul quia nunquam eos affirmatio eius fe- 
fellerat, pollicentur operam: dimissisque cum bona spe, 
navigia aedificari iubet,ut, quum totam Asiam percur- 
risset, finem terrarum mare inviseret. 4. Multa materia 
navalis in proximis montibus erat: quam caedere aggressi, 
magnitudinis inusitatae reperere serpentes. 5. (1) Khi- 
nocerotes quoque, rarum alibi animal, in iisdem mon- 
tibus erant. Ceterum hoc nomen belluis inditum a Grae- 
cis: sermonis eius ignari aliud lingua sua usurpant, 
u. nex , duabus urbibus conditis in ulraque fluminis , 
quod superaverat, ripa , copiarum duces coronis et mille 
aureis singulos donat : celeris quoque pro portione aut 
gradus, quem in militia obtinebant, aut navatae operae , 
honos habitus est. 7. Abisares , qui prius quam cum 
Poro dimicaretur, legatos ad Alexandrum miserat, rur- 
sus alios misit, pollicentes, omnia facturum, quae irn- 
perasset , modo ne cogeretur corpus suum dedere : ne- 
que enim aut sine regio imperio victurum , aut regna- 
turum esse captivum. 8. Cui Alexander nuntiari iussit, 
si gravaretur ad se venire , ipsum ad eum esse ventu- 
rum. Hinc , Poro amne superato , ad interiora Indiae 
processit. 9. Silvae erant prope in immensum spatium 
diffusae , procerisque et in eximiam altitudinem editis 
arboribus umbrosae. 10. Plerique rami instar ingentium 
stipitum flexi in humum , rursus , qua se curvaverant , 
erigebantur , adeo ut species esset non rami resurgentis’ 
sed arboris ex sua radice generatae. 11. Coeli temperies 
salubris : quippe et vim solis umbrae levant , et aquae 
large manant e fontibus. 12. Ceterum hic quoque ser- 
pentium magna vis erat, squamis fulgorem auri redden- 

(t) Rhinocerotes. Rhinoceros dictus est a graecis vocibus i'u , nasus, 
tflpa* > cornu, propterea quod cornu habet longissimum ex naribus ex- 

tibus. Virns haud ullum magis noxium est, quippe mor- 
sum praesens mors sequebatur; donec ab incolis reme- 
dium oblatum est. 13. Hinc per deserta ventum est ad 
flumen Hyarotim. lunctum erat flumini nemus opacum 
arboribus alibi inusitatis, agrestiumque pavonum multi- 
tudine frequens, lk. Castris inde motis , oppidum haud 
procul positum corona capit, obsidibusque acceptis, sti- 
pendium imponit. Ad magnam deinde, (1) ut in ea re- 
gione, urbem pervenit, non muro solum , sed etiam pa- 
lude munitam. 13. Ceterum barbari vehiculis inter se 
iunctis dimicaturi occurrerunt. Tela aliis hastae, aliis 
secures erant; transiliebantque in vehicula strenuo saltu, 
quum succurrere laborantibus suis vellent. 16. Ac primo 
insolitum genus pugnae Macedonas terruit, quum eminus 
vulnerarentur : deinde spreto tam incondito agmine, ab 
utroque latere vehiculis circumfusi repugnantes fodere 
coeperunt. 17. Et vincula , quis conserta erant , mssit 
incidi , quo facilius singula circumvenirentur. Itaque vm 
millibus suorum amissis in oppidum refugerunt. 18^ Po- 
stero die, scalis undique admotis, muri occupautur. Pau- 
cis pernicitas saluti fuit, qui, cognito urbis excidio, pa- 
ludem transnavcrc , et in vicina oppida ingentem intu- 
lere terrorem, invictum exercitum, et deorum profecto, 
advenisse memorantes. 19. Alexander, ad vastandam eam 
regionem Perdicca cum expedita manu misso, P a [ t ® m 
copiarum Eumeni tradidit, ut is quoque barbaros ad de- 
ditionem compelleret: ipse ceteros ad urbem validam, 
in quam aliarum quoque confugerant incolae , duxit. 
20. Oppidani, missis, qui regem deprecarentur, nihilo- 
minus bellum parabant : quippe orta seditio in diversa 
consilia diduxerat vulgum:alii omnia deditione potiora, 
quidam nullam opem in ipsis esse ducebant. 21. bed dum 
nihil in commune consulitur, qui deditioni imminebant, 
apertis portis hostem recipiunt. z2. Alexander, quamquam 
belli auctoribus iure poterat irasci, tamen omnibus venia 
data, et obsidibus acceptis, ad proximam deinde urbem 
castra movit. 23. Obsides ducebantur ante agmen. Quos 
quum e muris agnovissent , utpote gentis eiusdem , in 


(t) Ut in ea regione. Habita ratione eius regionis. 

colloquium convocaverunt Illi, clementiam regis simul- 
que vim commemorando , ad deditionem eos compulere: 
ceterasque urbes simili modo deditas in fidem accepit. 
25k Hinc in regnum Sophitis perventum est. Gens , ut 
barbari , sapientia excellit , bonisqne moribus regitur. 
23. Genitos liberos non parentum arbitrio tollunt alunt- 
que , sed eorum , quibus spectandi infantium habitum 
cura mandata est. Si quos (1) insignes aut aliqua mem- 
brorum parte inutiles notaverunt, necari iubent. 26. Nu- 
ptiis coeunt, non genere ac nobilitate coniunctis, sed 
electa corporum specie, quia eadem aestimatur in liberis. 
27. Huius geniis oppidum , cui Alexander admoverat 
copias, ab ipso Sopnite obtinebatur. Clausae erant por- 
tae; sed nulli in muris turribusque se armati ostende- 
bant : dubitabantque Macedones , deseruissentne urbem 
incolae, an fraude se occulerent; 28. quum, subito pa- 
tefacta porta, rex Indus cum duobus adultis filiis occur- 
rit, multum inter omnes barbaros eminens corporis specie. 
29. Vestis erat auro purpuraque distincta , quae etiam 
crura velabat : aureis soleis inseruerat gemmas : lacerti 
quoque et brachia margaritis ornata erant. 30. Pende- 
bant ex auribus insignes candore et magnitudine lapilli. 
Baculum aureum berylli distinguebant: quo tradito pre- 
catus, ut sospes acciperet, se liberosque et gentem suam 
dedidit. 31. (2) Nobiles ad venandum canes in ea re- 
gione sunt : latratu abstinere dicuntur, quum videre fe- 
ram, leonibus maxime infesti. 32. Horum vim ut osten- 
deret Alexandro , in conspectu leonem eximiae magni- 
tudinis iussit emitti, et iv omnino admoveri canes, qui 
celeriter occupaverunt feram ; quum ex iis , qui adsue- 
verant talibus ministeriis , unus , canis leoni cum aliis 
inhaerentis crus avellere , et , quia non sequebatur , ferro 
amputare coepit: 33. nec sic quidem pertinacia victa, 
rursus aliam partem secare institit; et inde non segnins 
inhaerentem ferro subinde caedebat. Ille in vulnere fe- 
rae dentes moribundus quoque infixerat. Tantam in illis 
animalibus ad venandum cupiditatem ingenerasse naturam 

• • — • ■ • . '• 

(1) Insignes. Deformes. 

(2) PiobiUs ad venandum canes. Itat. Famosi cani da caccia. 

memoriae proditam est 34. Equidem plura transcribo , 
quam credo: nam nec affirmare sustineo,. de quibus du- 
bito; nec subducere, quae accepi. 35. Relicto igitur So- 
phite in suo regno , ad fluvium Hyphasin processit , 
Hephaestione , qui diversam regionem subegerat , eon- 
iuncto. 36. Phegeus erat gentis proximae rex, qui, po- 
pularibus suis colere agros, ut adsueverant, iussis, Ale- 
xandro cum donis occurrit, nihil, quod imperaret, de- 
trectans. 

11. Biduum apud eum substitit rex: tertio die amnem 
superare decreverat , transitu difficilem , non spatio so- 
lum aquarum, sed etiam saxis impeditum. 2. Percontatus 
igitur Phegea, quae noscenda erant, xi dierum ultra flu- 
men per vastas solitudines iter esse cognoscit: excipere 
deinde Gangem , maximum totius Indiae fluminum. 
3. Ulteriorem ripam colere gentes gangaridas et Prasios; 
eorumque regem esse Aggrammen.xx millibus equitum 
ducentisque peditum obsidentem vias. 4. Ad haec qua- 
drigarum duo millia trahere , et praecipuum terrorem 
elephantos, quos trium millium numerum explere dice- 
bat. 5. Incredibilia regi omnia videbantur. Igitur Porum 
(nam cum eo erat) percontatur, an vera essent, quae 
dicerentur? 6. ille vires quidem gentis et regni haud 
falso iactari affirmat : ceterum qui regnaret , non modo 
ignobilem esse , sed etiam ultimae sortis ; quippe pa- 
trem eius, tonsorem , vix diurno quaestu propulsantem 
famem , propter habitum haud indecorum cordi fuisse 
reginae. 7. Ab ea in propiorem eius, qui tum regnasset, 
amicitiae locum admotum , interfecto eo per insidias, sub 
specie tutelae liberftm, eius invasisse regnum; necatisque 

[ meris, hunc, qui nunc regnat, generasse, invisum vi- 
cmque popularibus, magis paternae fortunae, quam suae, 
memorem. 8. Affirmatio Pori multiplicem animo regis in- 
iecerat curam. Hostem belluasque spernebat : situm lo- 
corum , et vim fluminum extimescebat : 9. relegatos in 
ultimum paene rerum humanarum persequi terminum, 
et eruere, arduum videbatur. Rursus avaritia gloriae et 
insatiabilis cupido famae nihil invium , nihil remotum 
videri sinebat. 10. Et interdum dubitabat, an Macedones, 
tot emensi spatia terrarum , in acie et in castris senes 

facti, per obiecta flumina, per tot naturae obstantes dif- 
ficultates secuturi essent. Abundantes onustosque praeda, 
magis parta frui velle, quam adquirenda fatigari. 11. Non 
idem sibi et militibus animi esse. Se, totius orbis impe- 
rium mente complexum, adhuc in operum suorum pri- 
mordio stare : militem , labore defatigatum , proximum 
quemque fructum , finito tandem periculo , expetere. 

12. V icit ergo cupido rationem, et ad concionem vocatis 
militibus ad hunc maxime modum disseruit: Non ignoro, 
milites, multa, quae terrere vos possent, ab incolis Indiae 
per hos dies de industria esse iactata : sed non est impro- 
visa nobis menti entium vanitas. 13. Sic Ciliciae fauces, sic 
Mesopotamiae campos, Tigrim et Euphratem, quorum al- 
terum vado transivimus, alterum ponte, terribilem fecerant 
Persae. 14. Nunquam ad liquidum fama perducitur: omnia, 
illa tradente , maiora sunt vero. Nostra quoque gloria , quum 
sit ex solido , plus tamen habet nominis , quam operis. 

1 3. Modo quis belluas , offerentes moenium speciem , quis 
Hydaspen amnem, quis cetera auditu maiora, quam vero, 
sustinere posse credebat 1 Olim hercule fugissemus ex Asia, 
si nos fabulae debellare potuissent. 16. Credttisne elephan- 
torum greges maiores esse, quam usquam armentorum sunt? 
quum et rarum sit animal, nec facile capiatur, mulloque 
difficilius mitigetur. 17. Atqui eadem vanitas copias pedi- 
tum cquitumque numeravit. Nam flumen , quo latius fusum 
est , hoc placidius stagnat : quippe angustis ripis coercita , 
et in angustiorem alveum elisa , torrentes aquas invehunt ; 
contra spatio alvei segnior cursus est. 18. Praeterea in ripa 
omne periculum est , ubi applicantes navigia hostis exspe- 
ctat. Ita quantumcumque flumen intervenit, idem futurum 
discrimen est evadentium in terram. 19. Sed omnia ista vera 
esse fingamus; utrumne vos magnitudo belluarum, an mul- 
titudo hostium terret ? Quod pertinet ad elephantos, prae- 
sens habemus exemplum. In suos vehementius, quam in nos, 
incurrerunt : tam vasta corpora securibus falcibusque mu- 
tilata sunt. 20. Quid autem interest , totidem sint , quot 
Porus habuit, an tria millia, quum, uno aut altero vul- 
neratis , ceteros in fugam declinare videamus ? 21. Deinde 
paucos quoque incommode regunt; congregata vero tot millia 
ipsa se elidunt, ubi nec stare nec fugere potuerint inhabiles 

vastorum corporum moles. Equidem sic animalia ista con- 
temsi , ut , quum haberem , ipse non opposuerim , satis 
gnarus, plus suis, quam hostibus, periculi inferre. 22 At 
enim equitum peditumque multitudo vos commovet ! Cum 
paucis enim pugnare soliti estis, et nunc primum incondi- 
tam sustinebitis turbam. 23. Testis adversus multitudinem 
invicti Macedonum roboris Granicus amnis , et Cilicia inun- 
data cruore Persarum , et Arbela , cuius campi devictorum 
a nobis ossibus strati sunt. 24. Sero hostium legiones nu- 
merare coepistis , postquam solitudinem in Asia vincendo 
fecistis. Quum per Hellespontum navigaremus , de paucitate 
nostra cogitandum fuit. Nunc nos Scythae sequuntur ; ba- 
ctriana auxilia praesto sunt ; Dahae Sogdianique inter nos 
militant. 23. Nec tamen illi turbae confido. Vestras manus 
intueor ; vestram virtutem , rerum , quas gesturus sum , 
vadem praedemque habeo. Quamdiu vobiscum in acie stabo, 
nec meum nec hostium exercitus numero : vos modo animos 
mihi plenos alacritatis ac fiduciae adhibete. 26. Non in li- 
mine operum laborumque nostrorum, sed in exitu stamus: 
pervenimus ad solis ortum et Oceanum, nisi obstat ignavia: 
inde victores, perdomito fine terrarum , revertemur in pa- 
triam. Nolite, quod pigri agricolae faciunt, maturos fru- 
ctus per inertiam amittere e manibus. 27. Maiora sunt pe- 
riculis praemia: dives eadem, et imbellis est regio. Itaque 
non tam ad gloriam vos duco , quam ad praedam. Digni 
estis , qui opes, quas illud mare titoribus invehit, referatis 
in patriam: digni, qui nihil inexpertum, nihil metu omis- 
sum relinquatis. 28. Per vos gloriamque vestram, qua hu- 
manum fastigium exceditis, perque et mea in vos et in me 
vestra merita , quibus invicti contendimus , oro quaesoque , 
ne humanarum rerum terminos adeuntem , alumnum com- 
militonemque vestrum, ne dicam regem, deseratis. 29. Ce- 
tera vobis imperavi ; hoc unum debiturus sum. Et is vos 
rogo , qui nihil unquam vobis praecepi , quin primus me 
periculis obtulerim : qui saepe aciem clypeo meo texi : ne 
infregeritis in manibus meis palmam, qua Herculem Libe- 
rumque patrem , si invidia abfuerit , aequabo. 30. Date hoc 
precibus meis , et tandem obstinatum silentium rumpite. 
Ubi est ille clamor , alacritatis vestrae index ? ubi ille meo- 
rum Macedonum vultus ? Non agnosco vos , milites ; nec 


Digitized by Google 



LIO, IX. CAP. II. III/ 321 

agnosci videor a vobis. Surdas iamdudurrt aures pulso: aver- 
sos animos et infractos excitare conor. 31. Quumque illi 
in terram demissis capitibus tacere perseverarent: Nescio 
quid, inquit, imprudens in vos deliqui, quod me ne in- 
tueri quidem vultis. In solitudine mihi videor esse. Nemo 
respondet ; nemo saltem negat. 32. Quos alloquor? Quid 
autem postulo ? Vestram gloriam et magnitudinem vindi- 
camus. Ubi sunt illi, quorum certamen paullo ante vidi 
contendentium , qui potissimum vulnerati regis corpus ex- 
ciperent? Desertus, destitutus sum, hostibus deditus. 33. Sed 
solus quoque ire perseverabo. Obiicite me fluminibus et bel- 
luis , et illis gentibus, quarum nomina horretis. Inveniam, 
qui desertum a vobis sequantur: Scythae Bactrianique erunt 
mecum ; hostes paullo ante, nunc milites nostri. 34. Mori 
praestat, quam precario imperatorem esse. Ile reduces do- 
mos; ite deserto rege ovantes. Ego hic a vobis desperatae 
victoriae aut honestae morti locum inveniam. 

III. Ne sic quidem ulli militum vox exprimi potuit. 
Exspectabant, ut duces principesque ad regem perfer- 
rent, vulneribus et continuo labore militiae latigatos non 
detrectare munia , sed sustinere non posse. 2. Ceterum 
illi metu attoniti in terram ora delixerant. Ergo primo 
iVemitus sua sponte , deinde gemitus quoque oritur ; 
pauilalimque liberius dolor erigi coepit, manantibus la- 
crimis, adeo ut rex, ira in misericordiam versa, ne ipse 
quidem, quamquam cuperet, temperare oculis potuerit. 
3. Tandem universa concione effusius flente, Coenus au- 
sus est, cunctantibus ceteris, propius tribunal accedere, 
significans se loqui velle, k. Quem ut videre milites de- 
trahentem galeam capiti, (ita enim regem alloqui mos 
est) hortari coeperunt, ut causam exercitus ageret. 5. Tum 
Coenus, Dii prohibeant, inquit, a nobis impias mentes; et 
profecto prohibent. Idem animus est tuis, qui fuit semper, 
ire quo iusseris, pugnare, periclitari, sanguine nostro com- 
mendare posteritati tuum nomen. Proinde si perseveras , 
inermes quoque et nudi et exsangues , utcumque libi cordi 
est , sequimur , vel antecedimus, 6. Sed si audire vis non 
fictas tuorum militum voces, verum necessitate ultima ex- 
pressas ; praebe , quaeso , propitias aures imperium atque 
auspicium tuum constantissime secutis , et quocumque pergis 

secuturis. 7. Vicisti , rex , magnitudine rerum non hostes 
modo , sed etiam milites. Quidquid mortalitas capere po- 
terat , implevimus. Emensis maria terrasque melius nobis, 
quam incolis , omnia nota ■ sunt. Paene in ultimo mundi fine 
consistimus. 8. In alium orbem paras ire, et Indiam quaeris 
Indis quoque ignotam : inter feras serpentesque degentes 
eruere ex latebris et cubilibus suis expetis, ut plura, quam 
sol videt, victoria lustres. 9. Digna prorsus cogitatio animo 
luo ; sed altior nostro. Virtus enim tua semper in incre- 
mento erit; nostra vis iam in fine est. 10. Intuere corpora 
exsanguia , tot perfossa vulneribus , tot cicatricibus putria. 
Iam tela hebetia sunt: iam arma deficiunt. Vestem persicam 
induimus, quia domestica subvehi non potest. In externum 
degeneravimus cultum. 11. Quoto cuique lorica est? quis 
equum habet ! iubc quaeri quam multos servi ipsorum per- 
secuti sint , quid cuique supersit ex praeda. Omnium vi- 
etores, omnium inopes sumus. Nec luxuria laboramus, sed 
bello instrumenta belli consumsimus. 12. Hunc tu pulcher- 
rimum exercitum nudum obiicies bclluis? Quarum (1) ut 
multitudinem augeant de industria barbari, magnum tamen 
esse numerum etiam ex mendacio intelligo. 13. Quod si adhuc 
penetrare in Indiam (2) certum est; regio a meridie minus 
vasta est. Qua subacta licebit decurrere in illud mare, quod 
rebus humanis terminum voluit esse natura. 14. Cur cir- 
cuitu petis gloriam , (3) quae ad manum posita est ? hic 
quoque occurrit Oceanus. Nisi mavis errare , pervenimus , 
quo tua fortuna ducit. 13. Haec tccum, quam sine te cum 
his , loqui malui : non ut inirem circumstantis exercitus 
gratiam , sed ut vocem loquentiam potius , quam gemitum 
murmurantium audires. 10. Ut lincm orationi Cocnus im- 
posuit, clamor undique cum ploratu oritur, regem, pa- 
trem, dominum, confusis appellantium vocibus. 17. Iam- 
que et alii duces, praceipueque seniores, quis ob aetatem 
et excusatio honestior erat, et auctoritas maior, eadem 
precabantur. 18. Ille nec castigare obstinatos, nec miti- 
gare poterat iratos. Itaque inops consilii desiluit e tribu- 
nali, claudique regiam iussit, omnibus, praeter assuetos, 

(1) Ut multitudinem augeant. Quamvis multitudinem augeant. 

(2) Certum est. Decrevisti. 

(3) Quae ad manum posita est. Quae in proximo posita est. 

adire prohibitis. 19. Biduum irae datum 'est : tertio die 
processit, erigique xii aras ex quadrato saxo, monumen- 
tum expeditionis suae ; munimenta quoque castrorum 
iussit extendi , cubiliaque amplioris formae , quam pro 
corporum habitu, relinqui, ut speciem omnium augeret, 
posteritati fallax miraculum praeparans. 29. Hinc repe- 
tens, quae emensus erat, ad flumen Acesinem locat ca- 
stra. Ibi forte Coenus morbo exstinctus est. Cuius morte 
ingemuit quidem rex: adiecit tamen, propter paucos dies 
longam orationem eum exorsum, tamquam solus Mace- 
doniam visurus esset. 21. lam in aqua classis, quam ae- 
dificari iusserat, stabat. Inter haec Memnon ex Thracia 
in supplementum equitum sex millia, praeter eos ab 
Harpalo peditum septem millia adduxerat; armaoue xxv 
millia auro et argento caelata pertulerat ; qufs distribu- 
tis , vetera cremari iussit. 22. Mille navigiis aditurus 
Oceanum , discordes et vetera odia retractantes Porum 
et Taxilem, Indiae reges, firmata per affinitatem gratia 
reliquit in suis regnis, summo in aedificanda classe am- 
borum studio usus. 23. Oppida quoque duo condidit , 
quorum alterum Nicaeam appellavit, alterum Bucepha- 
lam , equi , quem amiserat , memoriae ac nomini dedi- 
cans urbem. 24. Elephantis deinde et impedimentis terra 
sequi iussis* secundo amne defluxit , quadraginta ferme 
stadia singulis diebus procedens, nt opportunis locis ex- 
poni subinde copiae possent. 

IV. Perventum erat in regionem , in qua Hydaspes 
amnis Acesini committitur. 2. Hinc decurrit in fines Si- 
borum. Hi de exercitu Herculis maiores suos esse me- 
morant: aegros relictos esse : cepisse sedem , quam ipsi 
obtinebant. 3. Pelles ferarum pro veste, clavae tela erant: 
multaque, etiam quum graeci mores exolevissent, stirpis 
ostendebant vestigia. 4. Hic exscensionc facta , cc et t 
stadia processit, depopulatusque regionem, oppidum ca- 
put eius corona cepit. 5. xt peditum millia gens in ripa 
fluminum opposuerat : quae , amne superato , in fugam 
compulit , inelusosque moenibus expugnat. Puberes in- 
terfecti sunt, ceteri venierunt. G. Alteram deinde urbem 
expugnare adortus , magnaque vi defendentium pulsus , 
mullos Macedonum amisit. Sed quum in obsidione per- 

severasset , oppidani, desperata salute , ignem subiecere 
tectis , se quoque ac liberos coniugesquc incendio cre- 
mant. 7. Quod quum ipsi augerent, hostes exstinguerent, 
nova forma pugnae erat. Delebant incolae urbem ; hostes 
defendebant: adeo etiam naturae iura bellum in contra- 
rium mutat. 8. Arx erat oppidi iactala, in qua praesi- 
dium dereliquit ; ipse navigio circumvectus est arcem. 
Quippe in flumina, tota India praeter Gangem maxima, 
munimento arcis applicant undas. A septcmtrione Indus 
alluit ; a meridie Acesines Hydaspi confunditur. 9. Ce- 
terum amnium coitus maritimis similes fluctus movet , 
multoque ac turbido limo, quod aquarum concursa sub- 
inde turbatur, iter, qua meant navigia, in tenuem al- 
veum cogitur. 10. Itaque quum crebri fluctus se invehe- 
rent, et navium hinc proras, hinc latera pulsarent; sub- 
ducere nautae coeperunt. Sed ministeria eorum hinc metu, 
hinc praerapida celeritate fluminum occupantur. 11. In 
oculis omnium duo maiora navigia submersa sunt ; le- 
viora, quum et ipsa nequirent regi, in ripam tamen in- 
noxia expulsa sunt, ipse rex in rapidissimos vortices in- 
cidit: quibus intorta navis, obliqua, et gubernaculi im- 
patiens agebatur. 12. lam vestem detraxerat corpori , 
proiecturus semet in flumen ; amicique , ut exciperent 
eum, haud procul nabant: apparebatqae anceps pericu- 
lum tam nataturi, quam navigare perseverantis. 13. Ergo 
ingenti certamine concilant remos, quantaque vis humana 
esse poterat, admota est, ut fluctus, qui se invehebant', 
everberarentur. 14. Findi crederes undas, et retro gur- 
gites cedere. Quibus tandem navis erepta , non tamen 
ripae applicatur, sed in proximum vadum illiditur. Cum 
amne bellum fuisse crederes. Ergo aris pro numero flu- 
minum positis , sacrificioque facto, xxx stadia processit. 
15. Inde ventum est in regionem Oxydracarum Mallo- 
rumquo, quos, alias bellare inter se solitos, tunc peri- 
culi societas iunxerat. Nonaginta millia iuniorum peditum 
in armis erant; praeter hos equitum x millia, nongen- 
taeque quadrigae. 16. At Macedones , qui omni discri- 
mine iam defunctos se esse crediderant, posteaquam in- 
tegrum bellum cum ferocissimis Indiae gentibus super- 
esse cognoverunt, improviso metu territi, rursus seditiosis 

vocibus regem increpare coeperunt. 17. Gangem amnem, 
et quae ultra essent , coactum transmittere ; non tamen 
finisse, sed mutasse bellum. Indomitis gentibus se obie- 
ctos, ut sanguine suo aperirent ei Oceanum. 18. Trahi 
extra sidera et solem , cogique adire , quae mortalium 
oculis natura subduxerit. Novis identidem armis novos 
hostes exsistere. Quos ut omnes fundant fugentque, quod 
praemium ipsos manere ? caliginem , ac tenebras , et 
perpetuam noctem profundo incubantem ; repletum im- 
manium belluarum gregibus fretum; immobiles undas, 
in quibus emoriens natura defecerit. 19. Kex non sua, 
sed militum sollicitudine anxius, concione advocata do- 
cet, imbelles esse, quos metuant Nihil deinde praeter 
has gentes obstare, quo minus, terrarum spatia emensi, 
ad finem simul mundi laborumque perveniant. 20. Ces- 
sisse illis metuentibus Gangem, et multitudinem natio- 
num, quae ultra amnem essent: declinasse iter eo, ubi 
par gloria , minus periculum esset. 21. lam prospicere 
se Oceanum : iain perflare ad ipsos auram maris : ne 
inviderent sibi laudem, quam peteret. Herculis et Liberi 
patris terminos transituros illos, regi suo, parvo impen- 
dio, immortalitatem famae daturos. Paterentur se ex In- 
dia redire , non fugere. 22. Omnis multitudo, et maxime 
militaris, mobili impetu fertur. Ita seditionis non reme- 
dia quam principia maiora sunt. 23. Non alias tam ala- 
cer elamor ab exercitu est redditus, iubenlium, duceret 
Diis secundis , et aequaret gloria , quos aemularetur. 
Laetus his acclamationibus ad hostes protinus castra mo- 
vit. 24. Validissimae Indorum gentes erant , et bellum 
impigre parabant ; ducemque ex natione Oxydracarum 
spectatae virtutis elegerant , qui sub radicibus montis 
castra posuit , lateque ignes , ut speciem multitudiuis 
augeret, ostendit; clamore quoque ac sui moris ululatu 
identidem adquiescentes Macedonas frustra terrere co- 
natos. 25. Iam lux appetebat , quum rex , fiduciae ac 
spei plenus , alacres milites arma capere , et exire in 
aciem iubet. Sed, metune an seditione oborta inter ipsos, 
subito profugerunt barbari. Certe avios montes et impe- 
ditos occupaverunt Quorum agmen rex frustra persecu- 
tus , impedimenta cepit. 23. Perventum deinde est ad 

oppidum Osydracarum , in quod plerique confugeraut , 
haud maiore fiducia moenium , quam armorum. 27. lam 
admovebat rex , quum vates monere eum coepit , ne 
committeret , aut certe differret obsidionem : vitae eius 
periculum ostendi. 28. Uex Demophoonta ( is namque 
vates erat) intuens, Si quis, inquit, te arti tuae inten- 
tum et exta spectantem sic interpellet ; non dubitem, quin 
incommodus ac molestus videri tibi possit. 29. Et quum 
ille ita prorsus luturum respondisset: Ccmesne , inquit, 
tantas res, non pecudum fibras, ante oculos habenti, ullum 
esse inaius impedimentum , quam vatem superstitione captum ? 
30. Nec diutius quam respondit, moratus, admoveri iubet 
scalas: cunctanlibusquc ceteris evadit in murum. Angusta 
muri corona erat: non pinnae, sicut alibi, fastigium eius 
distinxerant ; sed perpetua lorica obducta transitum se- 
pserat. 31. Itaque rex haerebat magis , quam stabat in 
margine, clypco undique incidentia tela propulsans; nam 
undique eminus ex turribus petebatur. 32. Nec subire 
milites poterant , quia superne vi telorum obruebantur. 
Tandem magnitudinem periculi pudor vicit: quippe cer- 
nebant , cunctatione sua dedi hostibus regem. 33. Sed 
festinando morabantur auxilia. Nam dum pro se quisque 
certat evadere, oneravere scalas, quis non sufficientibus, 
devoluti , unicam spem regis fefellerunt. Stabat enim in 
conspectu tanti exercitus , velut in solitudine destitutus. 

V. lamquc laevam, qua clypeum ad ictus circumfere- 
bat , lassaverat, clamantibus amicis, ut ad ipsos desili- 
ret, stabanlque excepturi; quum ille rem ausus est in- 
credibilem atque inauditam, multoque magis ad famam 
temeritatis, quam gloriae , insignem. 2. Namque in ur- 
bem hostium plenam praecipili saltu semetipse immisit; 
quum vix sperare posset, dimicantem certe , et non inul- 
tum esse moriturum: quippe antequam assurgeret, op- 
primi poterat , et capi vivus. 3. Sed forte (1) ita libra- 
verat corpus, ut se pedibus exciperet. Itaque stans init 
pugnam ; et ne circumiri posset , fortuna providerat, 
i. Vefusta arbor, haud procul muro, ramos multa fronde 

(I) Ita libraverat corpus ut sc pedibus exciperet. Ita libraverat cor- 
pus, ut desiliendo , pedibus constiterit. Itat. Avea per tat modo librato 
il Corpo, che sallo in piedi. 

vestitos, velut de industria regam protegentes, obiccerat: 
huius spatioso stipiti corpus , ne eircniri posset , appli- 
cuit , ciypeo tela , quae ex adverso ingerebantur , exci- 
piens. 5. Nam quum unum procul tot manus peterent , 
nomo tamen audebat propius accedere ; missilia ramis 
plura , quam ciypeo , incidebant. 6. Pugnabat pro rege t 
primum celebrati nominis fama; deinde desperatio, ma- 
gnum ad honeste moriendum incitamentum. 7. Sed quum 
subinde hostis afflueret, iam ingentem vim telorum ex- 
ceperat ciypeo; iam galeam saxa perfregerant; iam con- 
tinuo labore gravia genua succidorant. 8. Itaque contem- 
tim et incaute , qui proximi steterant , incurrerunt : e 
quibus duos gladio ita excepit, ut ante ipsum exanimes 
procnmberent. Nec cuiquam deinde propius incessendi 
eum animus fuit : procul iacula sagittasque mittebant. 

9. Ille ad omnes ictus expositus, aegre iam exceptum 
poplitibus corpus tuebatur ; donec Indus duorum cubi- 
torum sagittam (namque Indis, ut antea diximus, huius 
magnitudinis sagittae erant) ita exenssit, ut per thora- 
cem paullum super latus dextrum infigeretur. 10. Quo 
vulnere afflictus , magna vi sanguinis emicante , remisit 
arma moribundo similis, adeoque resolutus, ut ne ad 
vellendum quidem telum sufficeret dextra. Itaque ad ex- 
spoliandum corpus , qui vulneraverat alacer gaudio ac- 
currit. 11. Quem ut iniicere corpori suo manus sensit, 
credo, ultimi dedecoris indignitate commotus, liuquen- 
tem revocavit animum , et nudum hostis latus subiecto 
mucrone hausit 12. Iacebant circa regem tria corpora, 
procul stupentibus ceteris. Ille ut , antequam ultimus 
spiritus deficeret , dimicans iam exstingueretur , ciypeo 
se allevare conatus est; 13. et postquam ad connitendum 
nihil supererat virium, dextra impendentes ramos com- 
plexus , tentabat assurgere. Sed ne. sic quidem potens 
corporis , rursus in genua procumbit ; manu provocans 
hostes, si quis congredi auderet 14. Tandem Peucestcs 
per aliam oppidi parlqpi , deturbatis propugnatoribus , 
inuri vestigia persequens, regi supervenit 15. Quo con- 
specto Alexander, iam non vitae suae, sed mortis sola- 
tium supervenisse ratus, ciypeo fatigatum corpus exce- 
pit. Subit inde Timaeus: et paullo post Leonnatus: huic 


Digitized by Google 



328 QUINTI CURTII 

Aristonas supervenit. V5. Indi quoque , quum intra 
moenia regem esse comperissent , omissis ceteris iiluc 
concurrerunt, urgebantque protegentes. Ex quibus Ti- 
maeus, multis adverso corporo vulneribus acceptis, egre- 
giaque edita pugna, cecidit: 17. Peucestes quoque tribus 
iacuiis confossus, non se tamen scuto, sed regem tue- 
batur : Leonnatus , dum avide ruentes barbaros submo- 
vet , cervice graviter icta , semianimis procubuit ante 
regis pedes. 18. lam et Peucestes vulneribus fatigatus 
submiserat clypeum; in Aristouo spes ultima haerebat. 
Hic quoque graviter saucius tantam vim hostium ultra 
sustinere non poterat. 19. Inter haec ad Macedonas re- 
gem cecidisse fama perlata est. Terruisset alios , quod 
illos incitavit. Namque periculi omnis immemores, do- 
labris perfregere murum ; et qua moliti erant aditum , 
irrupere in urbem , Indosque plures fugientes , quam 
congredi ausos, ceciderunt. 20. Non senibus, non femi- 
nis, non infantibus parcitur; quisquis occurrerat, ab illo 
vulneratum regem esse credebant. Tandemquc interne- 
cione hostium iustae irae parentatum est. 21. Ptolemaeum, 
qui postea regnavit, huic pugnae adfuisse, auctor est 
Clitarchus et Timagenes. Sed ipse, scilicet gloriae suae 
non refragatus , abfuisse se , missum in expeditionem , 
memoriae tradidit. Tanta componentium vetusta rerum 
monumenta, vel securitas, vel par huic, vitium, credu- 
litas fuit. 22. Rege in tabernaculum relato , medici li- 
gnum sagittae corpori infixum , ita ne spiculum movo- 
retur, abscidunt. 23. Corpore deindo nodato animadver- 
tunt hamos inesse telo; nec aliter id sine pernicie cor- 
poris extrahi posse, quam ut secando vulnus augerent, 
ii. Celerum ne secantes profluvium sanguinis occuparet, 
verebantur; quippo ingens telum adactum erat, et pe- 
netrasse in viscera videbatur., 23. Critobolus, inter me- 
dicos artis eximiae ^sed in tanto periculo territus , manus 
admovere metuebat, ne in ipsius caput parum prosperae 
curationis recideret eventus. 2Qp Lacrimantem eum ac 
metuentem , et sollicitudine propemodum exsanguem , 
rex conspexerat Quid, inquit, quodve tempus exspectas, 
et non quamprimum hoc dolore me saltem moriturum libe- 
ras? An times, ne reus sis, quum insanabile vulnus acce- 

perim? 27. At Critobulus tandem , vel finito vel dissi- 
mulato metu , hortari eum coepit , ut se continendum 
praeberet, dum spiculum evelleret: etiam levem corpo- 
ris motum noxium fore. 28. Rex quum aflirmasset, ninil 
opus esse iis , qui semet continerent ; sicut praeceptum 


erat , sine motu praebuit corpus. Igitur patefacto latius 
vulnere, et spiculo evulso, ingens vis sanguinis manare 
coepit ; linquique animo rex , et caligine oculis olTusa , 
veluti moribundus extendi. 29. Quumque profluvium 
medicamentis frustra inhiberent , clamor simul atque 
ploratus amicorum oritur, regem exspirasse credentium. 
Tandem constitit sanguis, paullatimque animum recepit, 
et circumstantes coepit agnoscere. 30. Toto eo die ac nocte, 

J juae secuta est, armatus exercitus regiam obsedit, con- 
essus, omnes unius spiritu vivere. Nec prius recesserunt, 
quam compertum est , somno paullisper adquiescere. 
Hinc certiorem spem salutis eius in castra retulerunt 
VI. Rex septem diebus curato vulnere , necdum ob- 
ducta cicatrice, quum audisset, convaluisse apud barbaros 
famam mortis suae ; duobus navigiis iunclis , statui in 
medium undique conspicuum tabernaculum iussit, ex quo 
se ostenderet perisse credentibus. Conspectusque ab in- 
colis , spem hostium falso nuntio conceptam inhibuit. 
2. Secundo deinde amne defluxit, (1) aliquantum inter- 
valli a cetera classe praecipiens, ne quies, corpori in- 
valido adhuc necessaria , pulsu rcmorum impediretur. 
3. Quarto postquam navigare coeperat die , pervenit in 
regionem , desertam quidem ab incolis, sed frumento et 
pecoribus abundantem. Placuit is locus et ad suam , et 
ad militum renuiem. 4. Mos erat (2) principibus amico- 
rum et custodibus corporis , excubare ante praetorium , 
quoties regi adversa valetudo incidisset. Hoc tum more 
quoque servato, universi cubiculum eius intrant. 3. Ille 
sollicitus, ne quid novi afferrent, quia simul venerant, 
percontatur, num hostium recens nuntiaretur adventus, 
o. At Craterus, cui mandatum erat, ut amicorum preces 

(I) Aliquantum intervalli a celera classe praecipiens. Aliquantum 
intervalli a cetera classe ante capiens. Nos: Prccedendo (Talquanto 
tpazio ll rimanente della flottu. 

(2) Principibus amicorum. Primariis amicis. 

perferret ad eum , Credisne , inquit , adventu magis ho- 
stium, (1) ut iam in vallo consisterent , quam cura salutis 
tuae, ut nunc est tibi vilis, nos esse sollicitos? 7. Quan- 
talibet vis omnium gentium conspiret in nos ; impleat armis 
virisque totum orbem ; classibus maria consternat ; inusi- 
tata 9 belluas inducat : tu nos praestabis invictos. 8. Sed quis 
deorum hoc Macedoniae columen ac sidus diuturnum fore 
polliceri potest, quum tam avide manifestis periculis offeras 
corpus , oblitus, tot civium animas trahere te in casum ? 
9. Quis enim libi superstes aut optat esse aut potest? Eo 
pervenimus , auspicium atque imperium secuti tuum, unde, 
nisi te reduce , nulli ad penates suos iter est. 10. Qui si 
adhuc de Persidis regno cum Dario dimicares ; etsi nemo 
vellet, tamen ne admirari quidem posset, tam promtac esse 
te ad omne discrimen audaciae. Nam ubi paria sunt pe- 
riculum ac praemium , et secundis rebus amplior fructus 
est, et adversis solatium maius. 11. Tuo vero capite igno- 
bilem vicum emi , quis ferat , non tuorum modo militum , 
sed ullius etiam gentis barbarae [civis], qui tuam magni- 
tudinem novit ? 1 *2. Horret animus cogitatione rei , quam 
paullo ante vidimus. Eloqui timeo , invicti corporis spoliis 
inertissimos manus fuisse iniecturos , nisi te interceptum 
misericors in nos fortuna servasset. Totidem proditores , 
totidem desertores sumus , quot te non potuimus persequi. 
13. Universos licet milites ignominia notes; nemo recusabit 
luere id, quod ne admitteret, praestare non potuit. Patere 
nos, quaeso, alio modo esse viles tibi. 14. Quocumque ius- 
seris , ibimus. Obscura bella et ignobiles pugnas nobis de- 
poscimus. Temetipsum ad ea serva [ pencula ] , quae ma- 
gnitudinem tuam capiunt. Cito gloria obsolescit in sordidis 
hostibus: nec quidquam indignius est, quam consumi eam, 
ubi non possit ostendi 15. Eadem fere Ptolemaeus, et si- 
miiin iis ceteri, lamque confusis vocibus flentes eum 
orabant , ut tandem exsatiatae laudi modum faceret, ac 
saluti suae , id est publicae , parceret. 1G. Grata erat 
regi pietas amicorum. Itaque singulos familiarius ample- 
xus considero iubet. 17. Altiusque sermone repetito , 
Vobis quidem, inquit, o fidissimi piissimique civium atque 

(t) Ut iam. Etiamsi iom. 

amicorum , (1) gratcs ago habeoque, non solum eo nomine , 
quod hodie salutem meam vestrae praeponitis, sed quod a 
primordiis belli nullum erga me benevolentiae pignus atque 
' indicium omisistis: adeo ut confitendum sit, nunquam mihi 
vitam meam fuisse tam caram, quam esse coepit, ut vobis 
diu frui possim. 18. Ceterum non eadem est cogitatio eorum, 
qui pro me mori optant , et mea : qui quidem hanc bene- 
volentiam vestram virtute meruisse me iudico. Vos enim 
diuturnum fructum ex me, forsitan etiam perpetuum, per- 
cipere cupitis : ego mc metior non aetatis spatio , sed glo- 
riae. 19. Licuit , paternis opibus contento , intra Macedo- 
niae terminos per otium corporis exspectare obscuram et igno- 
bilem senectutem. Quamquam ne pigri quidem sibi fata dis- 
ponunt : sed unicum bonum diuturnam vitam aestimantes 
saepe acerba mors occupat. Verum ego , qui non annos 
meos, sed victorias numero, si munera fortunae bene com- 
puto , diu vixi 20. Orsus a Macedonia imperium , Grae- 
ciam teneo: Thraciam et Illyrios subegi i Triballs Medisque 
imperito: Asiam, qua Hellesponto, qua rubro mari allui- 
tur , possideo: iamque haud procul absum a fine mundi ; 
quem egressus, aliam naturam, alium orbem aperire milii 
statui. 21. Ex Asia in Europae terminos momento unius 
horae transivi. Victor utriusque regionis post nonum regni 
mei, post vigesimum atque octavum aetatis annum, videorne 
robis in excolenda gloria, cui me uni devovi, posse cessare? 
Ego vero non deero; et ubicumque pugnabo, in theatro 
terrarum orbis esse me credam. 22. Dabo nobilitatem igno- 
bilibus locis: aperiam cunctis gentibus terras, quas natura 
longe submoverat. In his operibus exstingui mihi (si fors ita 
feret), pulchrum est. Ea stirpe sum genitus , ut multam 
prius, quam longam vitam debeam optare. 23. Obsecro vos, 
cogitate nos pervenisse in terras, quibus feminae ob virtu- 
tem celeberrimum nomen est. Quas urbes Semiramis condi- 
dit ! quas gentes redegit in potestatem ! quanta opera mo- 
lita est ! Nondum feminam aequavimus gloria , et iam nos 
laudis satietas cepit ? Dii faveant , maiora adhuc restant. 
2V. Sed ita nostra erunt, quae nondum attigimus, si nihil 

(I) Vobis ... . gratcs ago habeoque. Gratum nunc vobis animum 
meum , memoremque in posterum profiteor. Ital. V i ringraiio pre- 
sentemenlc e serberd per lo avvenire cara memoria di voi. 

parvum duxerimus, in quo magnae gloriae locus est. Vos 
modo me ab intestina fraude et domesticorum insidiis prae- 
state securum: belli Martisque discrimen impavidus subibo. 
23. Philippus in acie tutior, quam in theatro fuit: hostium 
manus saepe vitavit; suorum effugere non valuit. Aliorum 
quoque regum exitus si reputaveritis, vlur es a suis, quam 
ab hoste , interemtos numerabitis. 2o. Ceterum quoniam 
olim rei agitatae in animo meo nunc promendae occasio 
oblata est; mihi maximus laborum atque operum meorum 
erit fructus, si Olympias mater immortalitati consecretur, 
quandocumque excesserit vita. Hoc , si licuerit , ipse prae- 
stabo : si me praeceperit fatum , vobis mandasse mementote. 
Ac lum quidem amicos dimisit: ceterum per complures 
dies ibi stativa habuit. 

VII. Haec dum in India geruntur, graeci milites, nuper 
in colonias a rege deducti circa Bactra, orta inter ipsos 
seditione, defecerant, non tam Alexandro infensi, quam 
metu supplicii. 2. Quippe occisis quibusdam popularium, 
qui validiores erant, arma spectare coeperunt; et bactriana 
arce , quae quasi negiigentius asservata erat , occupata , 
barbaros quoque in societatem defectionis impulerant 
3. Athenodorus erat princeps eorum , qui regis quoque 
nomen assumpserat, non tam imperii cupidine, quam 
in patriam revertendi cum iis , qui auctoritatem ipsius 
sequebantur. 4. Huic Bicon quidam nationis eiusaem , 
sed ob aemulationem infestus , comparavit insidias , in- 
vitatumque ad epulas, per Boxum quemdam Maccrianum 
in convivio occidit. 3. Postero dic concione advocata , 
Bicon ultro insidiatum sibi Athenodorum plerisque per- 
suaserat. Sed aliis suspecta fraus erat Biconis , et paul- 
latim in plures coepit manare suspicio. 6. Itaque graeci 
milites arma capiunt, occisuri Biconem , si daretur oc- 
casio. Ceterum principes eorum iram multitudinis miti- 
gaverunt. 7. Praeter spera suam Bicon praesenti periculo 
ereptus , paulio post insidiatus auctoribus salutis suae 
est: cuius dolo cognito, et ipsum comprehenderunt, et 
Boxum. 8. Ceterum Boxum protinus placuit intertici : 
Biconem etiam per cruciatum necari. lamque corpori 
tormenta admovebantur, quum [graeci] milites, incertum 
ob quam causam, lymphatis similes ad arma discurrunt 


Digitized by GoogI 



LIB. IX. CAP. VII. 


233 

9. Quorum fremitu exaudito, qui torquere Biconem i ussi 
erant , omisere , veriti , ne id facere tumultuantium vo- 
ciferatione prohiberentur. lCh Ille , sicut nodatus erat , 
pervenit ad Graecos ; et miserabilis facies supplicio de- 
stinati in diversum animos repente mutavit , aimittique 
eum iusserunt. 11. Hoc modo poena bis liberatus, cum 
ceteris, qui colonias a rege attributas reliquerunt, re- 
vertit in patriam. Haec circa Bactra et Scytharum ter- 
minos gesta. 12. Interira regem duarum gentium , de 
quibus ante dictum est , centum legati adeunt. Omnes 
curru vehebantur, eximia magnitudine corporum, decoro 
habitu ; lineae vestes intextae auro, purpuraque distin- 
ctae. 13. Ei se dedere ipsos , urbes , agrosaue , refere- 
bant ; per tot aetates inviolatam libertatem illius primum 
fidei ditionique permissuros. Deos sibi deditionis auctores, 
non metum ; quippe intactis viribus iugum excipere. 
14. Rex, consilio habito, deditos in fidem accepit, sti- 
pendio , quod Arachosiis utraque natio pensitabat , im- 
posito; praeterea u millia et d equites imperati. Ea 
obedienter a barbaris facta. Io. Invitatis deinde ad epu- 
las legatis gentium regulisque, exornari convivium iussit. 
Centum aurei lecti modicis intervallis positi erant; lectis 
circumdederat aulaea, purpura auroque fulgentia; quid- 
quid aut apud Persas vetere luxu, aut apua Macedonas 
nova immutatione corruptum erat , confusis utriusque 
gentis vitiis in illo convivio ostendens. 16. Intererat epu- 
lis Dioxippus atheniensis, pugil nobilis, et ob eximiam 
virtutem virium regi pernotus et gratus. Invidi maligni- 
que increpabant per seria et ludum , saginati corporis 
sequi inutilem belluam : quum ipsi proelium inirent , 
oleo madentem praeparare ventrem epulis. 17. Eadem 
igitur in convivio Horratas Macedo iam temulentus ex- 
probrare ei coepit, et postulare, ut, si vir esset, po- 
stero die secum ferro decerneret: regem tandem vel de 
sua temeritate, vel de illius ignavia ludicaturum. 18. Et 
a Dioxippo , contemtim militarem eludente ferociam , 
accepta conditio est. Ac postero die rex , quum etiam 
acrius certamen exposcerent, quia deterrere non poterat, 
destinata exsequi passus est. 19. Ingens hic militum, 
inter quos erant Graeci , qui Dioxippo studebant , coh- 

venerat multitudo. Macedo iusta arma sumserat ; aereum 
clypeum, hastam, quam sarissam vocant, laeva tenens, 
dextra lanceam : gladioque cinctus , velut cum pluribus 
simul dimicaturus. 20. Dioxippus , oleo nitens et coro- 
natus , laeva puniceum amiculum , dextra validum no- 
dosuraque stipitem praeferebat. Ea ipsa res omnium ani- 
mos exspectatione suspenderat: quippo armato congredi 
nudum , dementia , non temeritas, videbatur. 21. Igitur 
Macedo , haud dubius eminus interfici posse , lanceam 
emisit ; quam Dioxippus quum exigua corporis declina- 
tione vitasset, antequam ille hastam transferret in dex- 
tram, assiluit, et stipite mediam eam fregit. 22. Amisso 
utroque telo, Macedo gladium coeperat stringere. Quem, 
occupatum complexu , pedibus repente subductis , Dio- 
xippus arietavit in terram, ereptoque gladio, pedem super 
cervicem iacentis imposuit, stipitem intentans, elisurus- 
que eo victum , ni prohibitus esset a rege. 23. Tristis 
spectaculi eventus , non Macedonibus modo , sed etiam 
Alexandro fuit, maxime quia barbari affuerant: quippe 
celebratam Macedonum fortitudinem ad ludibrium reci- 
disse [verebatur]. 2'r. Hinc ad criminationem invidorum 
adapertae sunt aures regis. Et post paucos dies inter 
epulas aureum poculum ex composito subducitur: mini- 
strique, quasi amisissent , quod amoverant, regem adeunt. 
23. Saepe minus est constantiae in rubore , quam in 
culpa. Conieclum oculorum , quibus ut fur destinabatur, 
Dioxippus ferre non potuit : et quum excessisset convi- 
vio , literis conscriptis, quae regi redderentur, ferro se 
interemit. 26. Graviter mortem eius tulit rex , existimans 
indignationis esse, non poenitentiae testem: utique post- 

3 uam falso insimulatum eum , nimium invidorum gau- 
ium ostendit. 

"V 111. Indorum legati dimissi domos, paucis post die- 
bus cum donis revertuntur. Trecenti erant equi, mille 
triginta currus, quos quadriiugi equi ducebant, lineae 
vestis aliquantum , mille scuta indica , et ferri candidi 
talenta centum; 2. leonesque rarae magnitudinis, et ti- 
gres , utrumque animal ad mansuetudinem domitum , 
lacertarum quoque ingentium pelles , et dorsa testudi- 
num. 3. Cratero deinde imperat rex, haud procul amne. 

per quem erat ipse . navigaturus , copias duceret : eos 
autem , qui comitari eum solebant , imponit in naves , 
et in fines Mallorum secundo amne devehitur. 4. Inde 
Sabarcas adiit , validam Indiae gentem , quae populi , 
non regum imperio regebatur. Soxaginla millia peditum 
habebant , equitum sex millia : has copias currus quin- 
genti sequebantur. Tres duces spectatos virtute bellica 
elegerant. 5. Atqui in agris erant proximi flumini, (fre- 
quentes autem vicos, maxime in ripa, habebant) ut vi- 
dere totum amnem, qua prospici poterat, navigiis con- 
stratum, et tot millium arma fulgentia, territi nova facie, 
deorum exercitum , et alium Liberum patrem , celebre 
in illis gentibus nomen , adventare credebant. 6. Hinc 
militum clamor , hinc reraorum pulsus , variaeque nau- 
tarum voces hortantium , pavidas aures impleverant. 
7. Ergo universi ad eos, qui in armis erant, currunt, 
(1) furere clamitantes, cum diis proelium inituros. Na- 
vigia non posse numerari, quae invictos veherent. Tan- 
tumque in exercitum suorum intulere terroris, ut legatos 
mitterent gentem dedituros. 8. His in fidem acceptis, ad 
alias deinde gentes quarto die pervenit. Nihilo plus animi 
his fuit, quam ceteris fuerat, itaque oppido ibi condito, 
quod Alexandriam appellari iusserat , fines eorum , qui 
Musicani appellantur, intravit. 9. Hic (2) de Teriolte 
satrape, quem Paropamisadis praefecerat, iisdem arguen- 
tibus cognovit : multaque avare ac superbe fecisse convi- 
ctum interfici iussit. 10. Oxyartes, praetor Bactrianorum, 
non absolutus modo , sed etiam iure amplioris imperii 
donatus est. Finibus musicanis deinde in ditionem re- 
dactis, urbi eorum praesidium imposuit. 11. Inde Prac- 
stos, et ipsam Indiae gentem, perventum est. Porticanus 
rex erat, qui se munitae urbi cum magna manu popu- 
larium incluserat. Hanc Alexander tertio die, quam coe- 
perat obsidere, expugnavit. 12. Et Porticanus, quum in 
arcem confugisset, legatos de conditione deditionis misit 
ad regem: sed antequam adirent eum, duae turres cum 

(1) Furere clamitantes , eum diis proelium inituros. Itat. Cridando 
ehe erano pazzi a voler combattere cogli Dei. 

(2) De Teriolte cognovit. De Teriolte quaestionem habuit: Nos: 

Fece il processo di Teriolte. 

ingenti fragore prociderant, per quarum ruinas Mace- 
dones evasere in arcem; qua capta , Porticanus cum paucis 
repugnans occiditur. 13 Diruta igitur arce, et omnibus 
captivis venundatis , Sabi regis fines ingressus est; mul- 
tisque oppidis in fidem acceptis , validissimam gentis 
urbem cuniculo cepit. 14. Barbaris simile monstri visum 
est, rudibus militarium operum; quippe in media ferme 
urbe armati (1) e terra cxistebaut, nullo suffossi specus 
ante vestigio facto. 15. Octoginta millia Indorum in ea 
regione caesa Clitarchus est auctor , mullosque captivos 
sub corona venisse. 16. Rursus Musicani defecerunt , ad 
quos opprimendos missus est Pithon , qui captum prin- 
cipem gentis, eundemque defectionis auctorem, adduxit 
aci regem. Quo Alexander in crucem sublato, rursus am- 
nem , in quo classem exspectare se iusserat , repetit. 
17. Quarto deinde die, secundo amne pervenit ad oppi- 
dum, quod in regno erat Sabi. Nuper se ille dediderat; 
sed oppidani detrectabant imperium, et clauserant por- 
tas. 18. Quorum paucitate contemta , rex quingentos 
Agrianos moenia subire iusserat , et sensim recedentes 
elicere extra muros hostem , secuturum profecto , si fu- 
gero eos crederet. 19. Agriani , sicut imperatum erat , 
lacessito hoste, subito terga vertunt; quos barbari effuse 
sequentes, in alios, inter quos ipse rex erat, incidunt. 
Renovato ergo proelio , ex Iribus millibus barbarorum 
quingenti caesi sunt, mille capti, ceteri moenibus urbis 
inclusi. 20. Sed non ut prima specie laeta victoria, ita 
eventu quoque fuit : quippe barbari veneno tinxerant 
gladios. Itaque saucii subinde exspirabant ; nec causa 
tam (2) strenuae mortis excogitari poterat a medicis, 
quum etiam leves plagae insanabiles essent. 21. Barbari 
autem speraverant, incautum et temerarium regem ex- 
cipi posse. Et forte inter promtissimos dimicans, intactus 
evaserat. 22. Praecipue Ptolemaeus, laevo humero leviter 

S [uidem saucius , sed maiore periculo quam vulnere af- 
ectus , regis sollicitudinem in se converterat. Sanguine 
coniunctus erat , et quidam Philippo genitum esse cre- 


(t) £ terra existelant. E terra repente egrediebantur. 
(2) Strenuae mortis. Celeris mortis. 

debant; certe pellice eius ortum constabat. 23. Idem cor- 
poris custos, promtissimusque bellator; et pacis artibus 
quam militiae maior et clarior, modico civilique cultu, 
liberalis in primis, adituque facilis, nihil ex fastu regio 
assumserat. 24. Ob haec regi an popularibus carior es- 
set, dubitari poterat: tum certe primum expertus suorum 
animos, adeo ut fortunam, in quam postea ascendit, in 
illo periculo Macedones ominati esse videantur. 25. Quippe 
non levior illis Ptolemaei fuit cura , quam regis : qui , 
et proelio et sollicitudine fatigatus, quum Ptolemaeo as- 
sideret, lectum, in quo ipse adquiesceret , iussit inferri. 
26. In quem ut se recepit, protinus altior insecutus est 
somnus. Ex quo excitatus, per quietem vidisse se exponit 
speciem draconis oblatam herbam ferentis ore, quam ve- 
neni remedium esse monstrasse!. 27. Colorem quoque 
herbae referebat, agniturum, si quis reperisSct, affirmans. 
Inventam deinde, quippe multis erat requisita, vulneri 
imposuit: protinusque dolore finito, intra breve spatium 
cicatrix quoque obducta est. 28. Barbaros ut prima spes 
fefellerat , se ipsos urbemque dediderunt. Hinc in pro- 
ximam gentem Pataliam perventum est. Rex erat Moe- 
ris , qui urbe deserta in montes profugerat. 29. Itaque 
Alexander oppido potitur, agrosque populatur. Magnae 
indo praedae actae sunt pecorum arraentorumque , ma- 
gna vis reperta frumenti. 3u. Ducibus deinde sumtis amnis 
peritis, defluxit ad insulam medio ferme alveo enatam. 

IX. Ibi diutius subsistere coactus, quia duces socordius 
asservati profugerant, misit qui conquirerent alios; nec 
repertis, pervicax cupido visendi Oceanum, adeundique 
terminos mundi , adegit ut sine regionis peritis, flumini 
ignoto caput suum, totque fortissimorum virorum salutem 
permitteret. 2. Navigabant ergo , omnium per quae fere- 
bantur ignari. Quantum inde abesset mare, quae gentes 
colerent, quam placidum amnis os, quam patiens lon- 
garum navium esset, anceps et caeca aestimatio augu- 
rabatur. Unum erat temeritatis solatium, perpetua feli- 
citas. 3. lam cccr. stadia processerant , quum gubernato- 
res agnoscere ipsos auram maris, et haud procul videri 
sibi Oceanum abesse, indicant regi. 4. Laetus ille hor- 
tari nauticos coepit , incumberent remis. Adesse finem 

laboris omnibus volis expetitum, lam nihil gloriae de- 
esse ; nihil obstare virtuti : sine ullo Martis discri- 
mine, sine sanguine orbem terrae ab illis capi. Ne na- 
turam quidem longius posse procedere. Brevi incognita , 
nisi immortalibus, esse visuros. 5. Paucos tamen navigio 
emisit in ripam , qui agrestes vagos exciperent, e quibus 
certiora nosci posse sperabat. Illi scrutati omnia tuguria, 
tandem latentes reperere. 6. Qui interrogati, quam pro- 
cul abesset mare? responderunt, nullum ipsos mare ne 
fama quidem accepisse: ceterum tertio die perveniri posse 
ad aquam amaram , quae corrumperet dulcem. Intelle- 
ctum est, mare destinari ab ignaris naturae eius. 7. Ita- 
que ingenti alacritate nautici remigant, et proximo quo- 
que die, quo propius spes admovebatur, crescebat ardor 
animorum. Tertio iam die mixtum flumini subibat mare, 
leni adhuc aestu confundente dispares undas. 8. Tum 
aliam insulam medio amni sitam evecti paullo lentius , 
quia cursus aestu reverberabatur, applicant classem, 
et ad commeatus petendos discurrunt, securi casus eius, 
qui supervenit ignarisj|f9. Tertia ferme hora erat, quum 
stata vice Oceanus exaestuans invehi coepit , et retro 
flumen urgere. Quod primo coercitum, deinde vehemen- 
tius pulsum, maiore impetu adversum agebatur, quam 
torrentia praecipiti alveo incurrunt. 10. Ignota vulgo 
freti natura erat, monstraque et irae Dettm indicia 
cernere videbantur. Identidem intumescere mare , et in 
campos paullo ante siccos descendere superfusum. 11. lam- 
que levatis navigiis, et tota classe dispersa , qui expositi 
erant, undique et naves trepidi et improviso malo atto- 
niti recurrunt. 12. Sed in tumultu festinatio quoque tarda 
est. Hi contis navigia appellebant; hi dum remos aptari 
prohibebant, consederant. 13. Quidam enavigare prope- 
rantes , sed non exspectatis , qui simul esse debebant , 
clauda et inhabilia navigia languide moliebantur : aliae 
navium inconsulte ruentes non receperant; pariterque et 
multitudo, et paucitas festinantes morabatur. 1 h. Clamor 
hinc exspectare, hinc ire iubentium, dissonaeque voces 
nusquam idem ac unum tendentium, non oculorum modo 
usum , sed etiam aurium abstulerant. 15. Ne in guber- 
natoribus quidem quidquam opis erat, quorum nec exau- 

diri vox a tumultuantibus poterat, nec imperium a ter- 
ritis incompositisque servari. 16. Ergo collidi inter se 
naves, abstcrgerique invicem remi , et alii aliorum na- 
vigia urgere coeperunt. Crederes non unius exercitus clas- 
sem vehi , sed duorum navale inisse certamen. 17. In- 
cutiebantur puppibus prorae; premebantur a sequentibus, 
qui antecedentes turbaverant: Jurgantium ira pervenie- 
bat etiam ad manus. 18. lamque aestus totos circa flu- 
men campos inundaverat, tumulis dumtaxat eminentibus, 
velut insulis parvis : in quos plerique trepidi , omissis 
navigiis, enare coeperunt. 19. Dispersa classis partim in 
praealta aqua stabat, qua subsederant valles, partim in 
vado haerebat,' utcumque inaequale terrae fastigium oc- 
cupaverant undae: quum subito novus, et pristino maior 
terror incutitur. 20. Keciprocari coepit mare , magno 
tractu aquis in suum fretum recurrentibus, reddebalque 
terras paullo ante profundo salo mersas Igitur destituta 
navigia alia praecipitantur in proras, alia in latera pro- 
cumbunt. Strati erant campi sarcinis, armis, avulsarum 
tabularum remorumque fragmentis. 21. Miles nec egredi 
in terram , nec in naves subsistere audebat ; identidem 
praesentibus graviora, quae sequerentur exspectans. Vix 
quae perpetiebantur , videre ipsos credebant , in sicco 
naufragia, in amni mare. 22. Nec finis malorum. Quippe 
aestum paullo post niare relaturum, quo navigia alleva- 
rentur , ignari , famem et ultima sibimet ominabantur. 
Belluae quoque fluctibus destitutae terribiles vagabantur. 
23. lamque nox appetebat, et regem quoque desperatio 
salutis aegritudine affecerat. Non tamen invictum animum 
curae obruunt , quin tota nocte praesideret in speculis, 
equitesque praemitteret ad os amnis , ut , quum mare 
rursus exaestuare sensissent, praecederent 2i. Navigia 
quoque lacerata refici , et eversa fluctibus erigi iubet , 
paratosque esse et intentos, quum rursus mare terras 
inundasset. 25. Tota ea nocte inter vigilias adhortatio- 
nesque consumta , celeriter et equites ingenii cursu re- 
fugere, et secutus est aestus. Qui primo aquis leni tractu 
subeuntibus coepit levare navigia; mox totis campis inun- 
dans , etiam impulit classem. 26. Plaususquc militum 
nauticorumque, insperatam salutem immodico cclebran- 

tium gaudio, litoribus ripisque resonabat. Unde tantum 
redisset subito mare? quo pridie refugisset? quaenam 
esset eiusdem elementi natura, modo discors, modo im- 
perio temporum obnoxia, mirabundi requirebant. 27. Rex 
quum ex eo, quod acciderat, coniectaret, post solis or- 
tum statum tempus esse ; media nocte , ut aestum oc- 
enparet,cum paucis navigiis secundo amne defluxit. Eve- 
ctusque os eius, quadringenta stadia processit in mare, 

. tandem voti sui compos: praesidibusque et maris et lo- 
corum diis sacrificio facto , ad classem rediit.^ 

X. Hinc adversum flumen subiit classis, et altero die 
appulsa est haud procul lacu salso, cuius ignota natura 
plerosque decepit temere ingressos aquam : quippe sca- 
bies corpora invasit, et contagium morbi etiam in alios 
vulgatum est. Oleum remedio fuit. 2. Leonnato deinde 
praemisso , ut puteos foderet , qua terrestri itinere du- 
cturus exercitum videbatur, (quippe sicca erat regio) 
ipse cum copiis substitit, vernum tempus exspectans, 
lnterim et urbes plerasque condidit. 3. Nearcho atque 
Onesicrito, nauticae rei peritis, imperavit, ut validissi- 
mas navium deducerent in Oceanum, progressique quoad 
tuto possent, naturam maris noscerent: vel eodem amne, 
vel Euphrate subire eos posse, quum reverti ad se vel- 
lent. k. lamque mitigata hieme, et navibus, quae inu- 
tiles videbantur , crematis , terrA ducebat exercitum. 
5. Nonis castris in regionem Arabitarum, inde totidem 
diebus in Gedrosiorum regionem perventum est. Liber 
hic populus, concilio babito, dediait se; nec quidquam 
deditis praeter commeatus imperatum est. 6. Quinto hinc 
die venit ad flumen , Arabon incolae appellant. Regio 
deserta et aquarum inops excipit: quam emensus, in 
Horitas transit Ibi maiorem exercitus partem Hephae- 
stioni tradidit; levem armaturam cum Ptolemaeo Leon- 
natoquo partitus est. 7. Tria simul agmina populabantur 
Indos; magnaeque praedae actae sunt. Maritimos Ptole- 
maeus , ceteros ipse rex , et ab alia parte Leonnatus , 
urebant. In hac quoque regione urbem condidit, dedu- 
ctique sunt in eam Arachosii. 8. Hinc pervenit ad mari- 
timos Indos. Desertam vastamque regionem late tenent, 
ac ne cum finitimis quidem ullo commercii iure miscen- 

tar. 9. Ipsa solitudo natura quoquo immitia efferavit in- 
genia. Prominent ungues nunquam recisi; comae hirsutae 
et intonsae sunt. 10. Tuguria conchis, et ceteris purga- 
mentis maris, instruunt. Ferarum pellibus tectis, piscibus 
sole duratis , et maiorum quoque belluarum , quas flu- 
ctus eiicit, carne vescuntur. 11. Consumtis igitur ali- 
mentis, Macedones primo inopiam, deinde ad ultimum 
famem sentire coeperunt ; raaires palmarum , (namque 
sola ea arbor gignitur) ubique rimantes. 12. Sed quum 
haec quoque alimenta defecerant , iumeuta caedere ag- 
gressi, ne equis quidem abstinebant; et quum deessent 
quae sarcinas veherent, spolia dc hostibus, propter quae 
ultima Orientis peragraverant, cremabant incendio. 13. Fa- 
mem deinde pestilentia secuta est: quippe insalubrium 
ciborum novi succi , ad hoc itineris labor , et aegritudo 
animi, vulgaverant morbos; et nec manere sine clade, 
nec progredi poterant: manentes fatnes, progressos acrior 
pestilentia urgebat 14. Ergo strati erant campi paene 
pluribus semivivis, quam cadaveribus. Ac ne levius quidem 
aegri sequi poterant : quippe agmen raptim agebatur , 
tantum singulis ad spem salutis ipsos proficere creden- 
tibus, quantum itineris festinando praeciperent. 15. Igitur 
qui defecerant, notos ignotosque, ut allevarentur, ora- 
bant. Sed nec iumenta erant, quibus excipi possent ; -«t 
miles vix arma portabat, imminentisfjue etiam ipsis fa- 
cies mali ante oculos erat. Ergo saepius revocati , ne re- 
spicere quidem suos sustinebant, misericordia in formi- 
dinem versa. 16. Illi relicti, Deos testes, sacra commu- 
nia, regisque implorabant opem: quumque frustra surdas 
aures fatigarent , in rabiem desperatione versi , parem 
suo exitum , similesque ipsis amicos ct contubernales pre- 
cabantur. 17. Rex , dolore simul et pudore anxius, quia 
causa tantae cladis ipse esset , ad Phrataphernem Par- 
thorum satrapen misit, qui iuberet camelis cocta cibaria 
afferre : alios quoque finitimarum regionum praefectos 
certiores necessitatis suae fecit. Nec cessatum est ab his. 
18. Itaque fame dumtaxat vindicatus exercitus, tandem 
in Gedrosiae fines perducitur. Omnium rerum sola fer- 
tilis regio est, in qua stativa habuit, ut vexatos milites 
quiete firmaret. 19. Hic Leonnati literas accipit, confli- 

xisse ipsum cum octo millibus peditum ct quingentis 
equitibus Horitarum , prospero eventu. A Cratero quoque 
nuntius venit , Ozineru et Zariaspem , nobiles Persas , 
defectionem molientes oppressos a se , in vinculis esse. 
20. Praeposito igitur regioni Sibyrlio , (namque Menon 
praefectus eius nuper interierat morbo) in Carmaniam 
ipse processit. 21. Aspastes erat satrapes gentis , suspe- 
ctus res novare voluisse, dum in India rex esset. Quem 
occurrentem , dissimulata ira , comiter allocutus , dum 
exploraret quae delata erant , in eodem honore habuit. 
22. Quum Indiae praefecti, sicut imperatum erat, equo- 
rum iumentorumque iugalium vim ingentem ex omni , 
quae sub imperio erat, regione misissent, quibus deerant 
impedimenta , restituit. 23. Arma quoque ad pristinum 
refecta sunt cultum : quippe haud procul a Perside abe- 
rant, non pacata modo, sed etiam opulenta. 24. Igitur, 
ut supra dictum est ,' aemulatus patris Liberi non glo- 
riam solum , quam ex illis gentibus deportaverat , sed 
etiam famam, (sive illud triumphus fuit ab eo primum 
institutus, sive bacchantium lusus) statuit imitari, animo 
super humanum fastigium elato. 25. Vicos, per quos iter 
erat, floribus coronisque sterni iubet: limimbus aedium 
crateras vino repletas, et alia eximiae magnitudinis vasa 
disponi : vehicnla deinde constrata, ut plures capere mi- 
lites possent, in tabernaculorum modum ornari, alia can- 
didis velis, alia veste pretiosa. 26. Primi ibant amici et 
cohors regia , variis redimita floribus 'coronisque ; alibi 
tibicinum cantus, alibi lyrae sonus audiebatur: item in 
vehiculis, pro copia cuiusque adornatis, comissabundus 
exercitus, armis quae maxime decora erant circumpen- 
dentibus. Ipsum convivasque currus vehebat , crateris 
aureis eiusdemque materiae ingentibus poculis praegra- 
vis. 27. Hoc modo per dies septem bacchabundum agmen 
incessit ; parata praeda , si quid victis saltem adversus 
comissantes animi fuisset : mille hercule , viri modo et 
sobrii , septem dierum crapula graves in suo triumpho 
capere potuerunt. 28. Sed fortuna , quae rebus formam 
pretiumque constituit, hic quoque militiae probrum vertit 
in gloriam. Et praesens aetas, et posteritas deinde mirata 
est , per gentes nondum satis domitas incessisse lemu- 

lentos, barbaris, quod temeritas erat, fiduciam esse cre- 
dentibus. 29. Hunc apparatum carnifex sequebatur : 
quippe satrapes Aspastes , de quo ante dictum est , in- 
terfici iussus est. 30. Adeo nec luxuriae quidquam cru- 
delitas, nec crudelitati luxuria obstat. 

I. 

Iisdem fere diebus Cleander et Sitalces, et cum Aga- 
thone Heracon superveniunt , qui Parmcnionem iussu 

regis occiderant: quinque millia peditum cum equilibus 
mille. 2. Sed et accusatores eos e provincia , cui prae- 
fuerant, sequebantur; nec tot facinora, quot admiserant, 
compensare poterant caedis perquam gratae regi mini- 
sterio. 3. Quippe quum omnia profana spoliassent, ne 
sacris quidem abstinuerant: virginesque el principes fe- 
minarum, stupra perpessae, corporum ludibria defiebant. 
4. Invisum Macedonum nomen avaritia eorum ac libido 
barbaris fecerat. 5. Inter omnes tamen eminebat Cleandri 
furor, qui nobilem virginem constupratam seno suo pel- 
licem dederat. 6. Plerique amicorum Alexandri non tam 
criminum, quae palam obiiciebantur, atrocitatem , quam 
memoriam occisi per eos Parmenionis, quod tacitum pro- 
desse reis apud regem poterat, intuebantur: laeti reci- 
disse iram in irae ministros , nec ullam potentiam sce- 
lere quaesitam cuiquam esse diuturnam. 7. Rex, cognita 
causa , pronuntiavit , ab accusatoribus unum et id ma- 
ximum crimen esse praeteritum , desperationem salutis 
suae: nunquam enim talia ausuros, qui ipsum ex India 
sospitem aut optassent reverti , aut credidissent reversu- 
rum. 8. Igitur hos quidem vinxit ; dc autem militum , 

a u i saevitiae eorum ministri fuerant, interfici iussit. 

. Eodem die snmtum est supplicium de iis quoque , 
quos auctores defectionis Persarum Craterus adduxerat. 
10. Haud multo post Nearchus et Onesicritus , quos 
longius in Oceanum procedere iusserat , superveniunt. 
11. Nuntiabant autem quaedam audita, alia comperta: 
insulam ostio amnis subiectam auro abundare , inopem 
equorum esse : singulos equos ab iis, qui ex continenti 
traiiccre auderent, singulis talentis emi. 12. Plenum esse 
beiluarum mare ; aestu secundo eas ferri , magnarum 
navium corpora aequantes : truci cantu deterritas sequi 
classem , cum magno aequoris strepitu , velut demersa 
navigia , subisse aquas. 13. Cetera incolis crediderant : 
inter quae Rubrum mare non a colore undarum, ut ple- 
rique crederent, sed ab Erythra rege appellari. 14. Esse 
haud procul a continenti insulam palmetis frequentibus 
consitam, et in medio fere nemore columnam eminere, 
Erythrae regis monumentum, literis gentis eius scriptam. 
15. Adiiciebant, navigia, quae lixas mercatoresque vc- 

xissent , famam auri secutis gubernatoribus in insulam 
esse transmissa; nec deinde ab his postea visa. 16. Uex, 
cognoscendi plura cupidine accensus, rursus eos terram 
legere iubet, donec ad Euphraleu appellerent classem; 
inde adverso amne Babylonem subituros. 17. Ipse, animo 
infinita complexus, statuerat omni ad Orientem maritima 
regione perdomita, ex Syria petere Africam, Carthagini 
infensus: indo Numidiae solitudinibus peragratis, cursum 
Gades dirigere. Ibi namque columnam Herculis esse fama 
vulgaverat. 18. Hispania* deinde , quas Iberiam Graeci 
a flumine lbero vocabaut , adire; et praetervehi alpes, 
Italiaequc oram , unde in Epirum brevis cursus est. 

19. Igitur Mesopotamiae praetoribus imperavit, materia 
in Libano monte caesa, devectaque ad urbem Syriae 
Thapsacum ingentium carinas navium ponere : septire- 
mes omnes esse , deducique Babylonem. Cypriorum re- 
gibus imperatum, ut aes stuppamque et vela praeberent. 

20. Haec agenti Pori et Taxilis regum literae tradun- 
tur, Abisarcm morbo, Philippum, praefectum ipsius, ex 
vulnere intoriisse , oppressosque qui vulneras§ent eum. 

21. Igitur Philippo substituit Eudaemonem. Dux erat 
Thracum. Abisaris regnum lilio eius attribuit. 22. Ven- 
tum est deinde Pcrsagada : persica est gens , cuius sa- 
trapes Orsines erat , nobilitate ac divitiis inter omnes 
barbaros eminens. 23. Genus ducebat a Cyro, quondam 
rege Persarum : opes et a maioribus traditas habebat , 
et ipse longa imperii possessione cumulaverat. 21. Is regi 
cum omnis generis donis, non ipsi modo ea, sed etiam 
amicis eius daturus , occurrit. Equorum domiti greges 
sequebantur, currusque argento et auro adornati, pretiosa 
supellex , et nobiles gemmae ; aurea magni ponderis 
vasa , vestesque purpureae , et signati argenti lalenl&m 
quatuor millia. 23. Celerum tanta benignitas barbaro 
causa mortis fuit. Nam quum omnes amicos regis donis 
super ipsorum vota coluisset; Bagoae spadoni, qui Ale- 
xandrum obsequio corporis devinxerat sibi, nullum ho- 
norem habuit. 26. Admonilusque a quibusdam , quam 
Alexandro cordi esset , respondit , amicos regis , non 
scorta, so colere; nec moris esse Persis, mares ducere, 
qui stupro effeminarentur. 27. His auditis, spado poten- 

tiam flagitio et dedecore quaesitam in caput nobilissimi 
et insontis exercuit. Namque gentis eiusdem levissimos 
falsis criminibus adstrusit , monitos tum demum ea de- 
ferre, quum ipse iussisset. 28. lnterim , quoties sine ar- 
bitris erat , credulas regis aures implebat , dissimulans 
causam irae , quo, gravior criminantis auctoritas esset. 
29. Nondum suspectum erat Orsines, iam tamen vilior. 
Reus enim in secreto agebatur , latentis periculi igna- 
rus: et importunissimum scortum, ne in stupro quidem 
et dedecoris patientia fraudis oblitum , quoties amorem 
regis in se accenderat, Orsinem modo avaritiae, interdum 
etiam defectionis, arguebat. 30. Iam matura erant in per- 
niciem innocentis mendacia, et fatum, cuius inevitabilis 
sors est, appetebat. Forte enim sepulcrum Cyri Alexander 
iussit aperiri, in quo erat conditum eius corpus, cui dare 
volebat inferias. 31. Auro argentoque repletum esse cre- 
diderat, quippe ita fama Persae vulgaverant; sed praeter 
clypeum eius putrem, et arcus duos scythicos, et acina- 
cem , nihil reperit. 32. Ceterum corona aurea imposita 
amiculo, cui assueverat ipse, solium, in quo corpus ia- 
cebat , velavit ; miratus , tanti nominis regem , tantis, 
praeditum opibus, haud pretiosius sepultum esse , quam 
si fuisset e plebe. 33. Proximus erat lateri spado , qui 
regem intuens, Quid mirum , inquit, est, inania sepulcra 
esse regum, quum satraparum domus aurum inde egestum 
capere non possint? 34. Quod ad me attinet, ipse hoc bu- 
stum antea non videram : sed ex Dario ita accepi , tria 
millia talentdm condita esse cum Cyro. 35. Hinc illa be- 
nignitas in te, ut, quod impune habere non poterat Or- 
sines, donando etiam gratiam iniret. 36. Concitaverat iam 
animum in iram : quum ii , quibns negotium idem de- 
derat, superveniunt. Hinc Bagoas, hinc ab eo subornati, 
falsis criminibus occupant aures. 37. Antequam accusari 
se suspicaretur Orsines, in vincula traditus est. Non con- 
tentus supplicio insontis spado , ipse morituro manum 
iniecit. Quem Orsines intuens, Audieram, inquit, in Asia 
olim regnasse feminas; hoc vero novum est, regnare castra- 
tum! 3o. Hic fuit exitus nobilissimi Persarum , nec in- 
sontis modo, sed eximiae quoque benignitatis in regem. 
39. Eodem tempore Phradates , regnum affectasse suspe- 

cius , occiditur. Coeperat esse praeceps ad repraesentanda 
supplicia ; item , ad deteriora credenda. 40. Sic scilicet 
res secundae valent commutare naturam ; et raro quis- 
(juam erga bona sua satis cautus est. 41. Idem enim 
paollo ante Lyncestem Alexandrum , delatum a duobus 
indicibus, damnare non sustinuerat: humiliores quoque 
reos contra suam voluntatem , quia ceteris videbantur in- 
sontes , passus absolvi : hostibus victis regna reduxerat. 
42. Ad ultimum a semetipso degeneravit usque adeo, ut 
adversus libidinem animi, arbitrio scorti aliis regna da- 
ret, aliis adimeret vitam. 43. Iisdem fere diebus literas 
a Coeno accepit de rebus in Europa et Asia gestis, dum 
ipse Indiam subegit. 44. Zopyrio, Thraciae praepositus, 
dum expeditionem in Getas faceret, tempestatibus pro- 
cellisquc subito coortis, cum toto exercitu oppressus erat. 
45. Qua cognita clade, Seuthes Odrysas populares suos 
ad defectionem compulerat. Amissa propemodum Thra- 
cia , ne Graecia quidem * * 


( FRE1NSHEMII SUPPLEMENTUM). 

[tumultibus inconcussa mansit. 46. Nam Alexander, pu- 
nita satraparum quorumdam insolentia , quam , dura in 
extremo orbe Indorum armis attinetur , per summa sce- 
lera atque flamtia in provinciales exercuerant, ceterorum 
metum intenderat : qui in paribus delictis idem admis- 
sorum praemium exspectantes, in mercenariorum militum 
fidem confugiebant, illorum manibus, si ad supplicium 
poscerentur, salutem suam tutaturi ; aut pecunia, quanta 
poterat , coacta , fugam inibant. 47. Ea re cognita , li- 
terae ad omnes Asiae praetores missae sunt, quibus in- 
spectis e vestigio omnes peregrinos milites, qui stipendia 
sub ipsis facerent, dimittere iubebantur. 48. Erat inter 
eos Harpalus, quem Alexander, quod ob ipsius amicitiam 
olim a Philippo eiectus solum vertisset, inter fidissimos 
habebat, et post Mazaei mortem satrapia Babyloniae do- 
naverat, thesaurorumque custodiae praefecerat. 49. Is 
igitur quum fiduciam, quam in propensissima regis gratia 

habere poterat , magnitudine flagiliorum consumsisset , 
quinque talentorum millia ex gaza regia rapit , condu- 
ctaque sex millium mercenariorum manu , in Europam 
evadit. 50. Iampridem enim luxu et libidinibus in prae- 
ceps tractus, desperataque apud regem venia, adversus 
iram ipsius in alienis opibus subsidium circumspicere coe- 
perat ; et Athenienses , quorum non contemnendam po- 
tentiam, et apud ceteros Graecos auctoritatem, tum oc- 
cultum in Macedonas odium norat , sedulo coluerat. 
51. Itaque spem suis faciebat , Athenienses adventu suo 
cognito , copiisque et pecuniis , quas adduceret , coram 
inspectis , protinus arma consiliaque sociaturos esse. Nam 
apud populum imperitum et mobilem, per homines im- 
probos et avaritia venales , omnia se muneribus conse- 
cuturum existimabat.] 


11. Igitur triginta navibus Sunium transmittunt, (pro- 
montorium est atticae terrae) unde portum urbis petere 
decreverant. 2. His cognitis, rex Harpalo Atheniensibus- 
que iuxta infestus classem parari iubet, Athenas protinus 
petiturus. 3. Quod consilium dum agitat , clam literae 
ei redduntur , Harpalum intrasse quidem Athenas , pe- 
cunia conciliasse sibi principum animos : mox , concilio 
plebis habito, iussum urbe excedere, ad graecos milites 
pervenisse, a quibus interceptum et trucidatum a quodam 
Thymbrone per insidias, i. His laetus in Europam traii- 
ciendi consilium omisit : sed exsules , praetor eos qui 
civili sanguine adspersi erant, recipi ab omnibus Grae- 
corum civitatibus, quis pulsi erant, iussit. 5. Et Graeci, 
haud ausi imperium aspernari, quamquam solvendarum 
legum id principium esse censebant, bona quoque, quae 
exstarent, restituero damnatis. 6. Soli Athenienses, non 
suae modo, sed etiam publicae vindices libertatis, collu- 
vionem hominum , quia aegre ferebant , non regio im- 

E erio> sed legibus moribusque patriis regi assueti, pro- 
ibuere finibus; 7. omnia potius toleraturi, quam pur- 
gamenta quondam urbis suae , tunc etiam exsilii , ad- 
mitterent. 8. Alexander, senioribus militum in patriam 
remissis tredecim millia peditum et duo millia equitum, 

quae in Asia retineret, eligi iussit, existimans, modico 
exercitu continere posse Asiam , quia pluribus locis 
praesidia disposuisset ; nuperque conditas urbes , quas 
colonis replesset, res novare cupientibus obstare. 9. Ce- 
terum, priusquam secerneret quos erat retenturus, edixit, 
ut omnes milites (1) aes alienum proderentur. Grave 
plerisque esse compererat: et quamquam ipsorum luxu 
contractum erat , dissolvere tamen ipse decreverat. 10. Illi , 
tentari ipsos rati, (2) quo facilius ab integris sumtuosos 
discerneret, prolatando aliquantum extraxerant temporis. 
Et rex satis gnarus , professioni aeris pudorem , non 
contumaciam obstare , mensas totis castris poni iussit , 
et decem millia talenlftm proferri. 11. Tum demum fide 
facta professi sunt, nec amplius ex tanta pecunia, quam 
centum et triginta talenta , superfuere. Adeo ille exer- 
citus , tot ditissimarum gentium victor , plus tamen vi- 
ctoriae, quam praedae, deportavit ex Asia. 12. Ceterum 
ut cognitum est , alios remitti domum , alios retineri ; 
perpetuam eum regni sedem in Asia habiturum rati , 
vecordes et disciplinae militaris immemores , seditiosis 
vocibus castra complent ; regemque ferocius quam alias 
adorti, omnes simul missionem postulare coeperunt, de- 
formia ora cicatricibus, canitiemque capitum ostentantes. 

13. Nec aut praefectorum (3) castigatione, aut verecun- 
dia regis deterriti , tumultuoso clamore et militari vio- 
lentia volentem loqui inhibebant ; palam professi , nus- 
quam inde , nisi in patriam , vestigium esse moturos. 

14. Tandem silentio tacto, magis quia motum esse cre- 
debant , quam quia ipsi moveri poterant , quidnam di- 
cturus esset, exspectabant. 15. Ille, Quid haec, inquit, 
repens consternatio, et tam procax atque effusa licentia de~ 
nuntiat? Eloqui metuo: palam certe rupistis imperium, et 
(4) precario rex sum; cui non alloquendi, non noscendi 
monendique aut intuendi vos ius reliquistis. 16. Equidem 
quum alios dimittere in patriam , alios mecum paullo post 

(1) Aes alienum profiterentur. Itat. Palesassero i loro debili. 

(2) Quo facilius ab integris sumtuosos discerneret. Quo facilius ah 
hominibus frugi sumtuosos discerneret. 

(3) Castigatione. Reprehensione. 

(i) Precario rex sum. Alieno arbitrio rex sum. 

deportare statuerim ; tam illos acclamantes video qui abituri 
sunt , quam hos cum quibus praemissos subsequi statui. 
17. Quid hoc est rei? dispari tn causa idem omnium cla- 
mor est! Pervelim scire , utrum qui discedunt, an qui re- 
tinentur , de me querantur. 18. Crederes uno ore omnes 
sustulisse clamorem ; ita (1) pariter ex tota concione 
responsum est, omnes queri. Iu. Tum ille, Non hercule, 
inquit , potest fieri, ut adducar , querendi simul omnibus 
hanc causam esse , quam ostenditis ; in qua maior pars 
exercitus non est , utpnte quum plures dimiserim , quam 
retenturus sum. 20. Subesi nimirum altius malum , quod 
omnes avertit a me. Quando enim regem universus exercitus 
deseruit ? Ne servi quidem (2) uno grege profugiunt domi- 
nos; sed est quidam in illis pudor a ceteris destitutos re- 
linquendi. 21. Verum ego tam furiosae consternationis obli- 
tus , remedia insanabilibus conor adhibere. Omnem hercule 
spem, quam ex vobis conceperam , damno : nec ut cum mi- 
litibus meis, fiam enim esse desistis) sed ut cum ingratis- 
simi» (3) operis , agere decrevi. 22. Secundis rebus , quae 
circumfluunt vos, insanire coepistis; obliti status eius, quem 
beneficio exuistis meo ; digni hercule , qui in eodem conse- 
nescatis ; quoniam facilius est vobis adversam , quam se- 
cundam , regere fortunam. 23. En tandem ! Illyriorum 
paullo ante et Persarum tributariis , Asia et tot gentium 
spolia fustidio sunt. (4) Modo sub Philippo seminudis , 
amicula ex purpura sordent; aurum et argentum oculi ferre 
non possunt ; lignea enim vasa desiderant , et ex cratibus 
scuta, rubiginemque gladiorum. 24. Hoc cultu nitentes vos 
accepi , et quingenta talenta aeris alieni : quum omnis regia 
supellex haud amplius quam sexaginta talentorum esset , 
meorum operum fundamenta. Quibus tamen (absit invidia) 
imperium maximae terrarum partis imposui. 25. Asiaene 
pertaesum est, quae vos gloria rerum gestarum Diis pares 
fecit? In Europam ire properatis, rege deserta, quum plu- 

t ■ ‘ * • ■- 

(t) Pariter. Eodem tempore. 

(2) Uno grege. Omnes simul. 

(3) Operis. Itat. Operat. 

(5) Modo sub Philippo seminudis, amicula ex purpura sordent. Qui 
paullo anle sub Philippo erant seminudi , nunc purpuream vestem con- 
temnunt. ' ... . 

ribus vestrUm defuturum viaticum fuerit , ni aes alienum 
luissem: (1) nempe in asiatica praeda. 26. (2) Nec pudet 
profundo ventre devictarum gentium spolia circumferentes , 
reverti velle ad liberos coniugesque, quibus pauci praemia 
victoriae potestis ostendere. (3) Nam ceterorum , dum etiam 
spei vestrae obviam istis, arma quoque pignori sunt. 27. Bonis 
vero militibus cariturus sum, pellicum suarum concubinis: 
(4) quibus hoc solum ex tantis opibus superest , in quod 
impenditur. Proinde fugientibus me patearu limites: faces- 
site hinc ocius ; eao cum Persis abeuntium terga tutabor. 
Neminem teneo : liberale oculos meos , ingratissimi cives. 
28. Laeti vos excipient parentes liberique, sine vestro jrege 
redeuntes ! Obviam ibunt desertoribus transfugisque ! 29. 
Triumphabo mehercule de fuga vestra , et ubicumque ero, 
expetam poenas, hos, cum quibus me relinquitis, colendo, 
praeferendoque vobis, lam autem scietis , et quantum sine 
rege valeat exercitus, et quid opis in me uno sit. 30. De- 
siluit deinde frendens de tribunali , et in medium, ar- 
matorum agmen se immisit ; notatos quoque , qui fero- 
cissimi oblocuti erant , singulos manu corripuit : nec 
ausos repugnare , tredecim asservandos custodibus cor- 
poris tradidit. 

III. Quis crederet, saevam paullo ante concionem ob- 
torpuisse subito metu , et quum ad supplicium videret 
trahi (5) nihil ausos graviora, quam ceteros, * 2 [tam 
effusam antea licentiam atque seditiosam militum violen- 
tiam ita compressam , ut non modo nullus ex omnibus 

(< ) Nempe in asialica praeda. Acerbum quidpiam sonat particula 
nempe in hoc loco, et inservit cavillationi. Diceres italice: E questo in 
mezzo alia preda detVAsia. Cf. lv, It, 20. 

(2) Nec pudet profundo venire devictarum gentium spolia circumfe- 
rentes, reverti velle etc. Nec pudet postquam veniri servientes, devi- 
ctarum gentium spolia exhausistis, reverti velle etc. 

(5) Nam caelerorvm , dum etiam spei vestrae obviam istis , arma 
quoque pignori sunl. Nam ceteri arma quoquo pignori dederunt, atque 
ita spem abiecerunt plura in posterum acquirendi. Nos: Imperciocclti 
gli altri impegnarono persino le armi, rinunziando cosi anc/ic alia 
rperanza di maggiori acquisii. 

(4) Quibus hoc solum ex tantis opibus superest , in quod impenditur. 
Quibus militibus cx tantis opibus pellices tantummodo supersunt , in 
quas opes suas impendunt. 

(5) Nihil ausos graviora. Non ausos graviora. 

irruenti regi restiterit ; verum etiam cuncti pavore exa- 
nimati , attonitis similes, quid de r ipsis quoque rex sta- 
tuendum censeret, suspensa mente exspecl arent'. 3. Ita- 
que *] sive nominis, quod gentes, quae sub regibus sunt, 
inter Deos colunt , sive propria ipsius veneratio , sive 
fiducia tanta vi exercentis imperium conterruit eos: sin- 
gulare certe ediderunt patientiae exemplum; h. adeoquo 
non sunt accensi supplicio commilitonum , quum sub 
noctem interfectos esse nossent, ut nihil omiserint, quod 
singuli magis obedienter ac pio facerent. 5. Nam quum 
postero dic (1) prohibiti aditu venissent, asiaticis modo 
militibus admissis , lugubrem tolis castris edidere cla- 
morem , denuntiantes , protinus esse morituros , si rex 
perseveraret irasci. 6. At ille pervicacis ad omnia, quae 
agitassot, animi, peregrinorum militum concionem advo- 
cari iubet, Maccaonibus intra castra cohibitis: et quum 
frequentes coissent, adhibito interprete, talem orationem 
habuit. 7. Quum ex Europa Iraiicerem in Asiam, multas 
nobiles gentes, magnam vim hominum imperio meo me ad- 
diturum esse sperabam. Nec deceptus ' sum , quod de h>s 
credidi famae. 8. Sed ad illa hoc quoque accessit , quod 
video fortes viros erga reges suos pietatis invictae. 9. Luxu 
omnia fluere credideram, et nimia felicitate mergi in vo- 
luptates. At hercule munia militiae hoc animorum corpo- 
rumque robore aeque impigre toleratis; et quum fortes viri 
sitis, non fortitudinem magis, quam fidem colitis. 10. Hoc 
ego [non] nunc primum profiteor, sed olim scio. Itaque et 
delectum e vobis iuniorum habui , et vos meorum militum 
corpori immiscui. Idem habitus , eadem arma sunt vobis : 
obsequium vero et patientia imperii longe praestantior est, 
quam ceteris. 11. Ergo ipse Ory artis Persae filiam mecum 
in matrimonio iunxi , non dedignatus ex captiva liberos 
tollere. 12. Mox deinde quum stirpem generis mei latius 
propagare cupercm , uxorem Darii filiam auxi; proximisque 
amicorum auctor jui ex captivis generandi liberos: ut hoc 
sacro foedere omne discrimen victi et victoris excluderem. 
13. Proinde genitos esse vos mihi, non adseitos milites cre- 
dite. Asiae et Europae unum atque idem regnum est. Ma- 

. - - ", . ’ ■ v- r , C* 

(I) Prohibiti aditu. Supp. Regis. 

cedonum vobis arma do. (1) Inveteravi peregrinam novi- 
tatem , (t cives mei estis et milites : omnia eundem ducunt 
colorem. Ii. Nec Persis Macedonum morem adumbrare , 
nec Macedonibus Persas imitari indecorum est. Eiusdem 
itiris esse debent , qui sub eodem rege victuri sunt. * * * 

(SUPPLEMENTUM ANTIQUIUS). 

15. [Hac oratione habita, Persis corporis sui custodiam 
credidit, Persas satellites, Persas apparitores fecit. Per 
quos quum Macedones , qui huic seditioni occasionem de- 
dissent, vincti ad supplicia traherentur, unum ex. iis, au- 
ctoritate et aetate gravem, ad regem ita locutum ferunt:] 

IV. Quousque, inquit, animo tuo etiam per supplicia, 
et quidem externi moris , obsequeris ? Milites tui , cives 
tui , incognita causa , captivis suis ducentibus , trahuntur 
ad poenam! Si mortem meruisse iudicas, saltem ministros 
supplicii muta. 2. Amico animo , si veri patiens fuisset , 
admonebatur; sed in rabiem ira pervenerat Itaque rur- 
sus (nam parumper, quibus imperatum erat, dubitave- 
rant,) mergi in amnem, sicut vincti erant, iussit. 3. Nec 
hoc quidem supplicium seditionem militum movit. Nam- 
que copiarum duces atque amicos eius, manipuli adeunt, 
petentes, ut, si quos adhuc pristina noxa iudicaret esse 
contactos , iuberet interfici: offerre se corpora irae; tru- 
cidaret. * * *• • ■» - 


( FREINSHEMll SUPPLEMENTUM ). 

4. [Tandem prae dolore vix mentis compotes universi 
concurrunt ad regiam , armisque ante fores proiectis , 
tunicati adstantes , nuda et obnoxia poenis corpora ad- 
mitti flentes orabant. Non se deprecari, quin suppliciis 
sontium expiarentur, quae per contumaciam deliquissent. 

(f) Inveteravi peregrinam novitatem. Veterem feci peregrinam novi- 
tatem. 

Regis iracundiam sibi morte tristiorem esse. 5. Quumque 
dies noctesque ante regiam persistentes , miserabili cla- 
more habituque poenitentiam suam approbarent; biduum 
tamen adversus humillimas suorum preces iracundia regis 
duravit. Tertio die vicius constantia supplicum, proces- 
sit ; incusataque leniter exercitus immodestia , non sine 
multis utrimque lacrimis , in gratiam se cum ipsis re- 
dire professus est Digna tamen res visa est, quae 
maioribus hostiis expiaretur. Itaque sacrificio magnifice 
perpetrato , Macedonum simul Persarumque primores 
invitavit ad epulas. 6. Novem millia eo convivio exce- 
pisse , proditum est memoriae , eosque omnes invitante 
rege ex eodem cratere libavisse , graccis barbarisque va- 
tibus tum alia fausta vota praeeuntibus, tum imprimis 
ut ea utriusque imperii in idem corpus coalita societas 
perpetua foret. Maturata deinde est missio, et infirmis- 
simus quisque exauctorati. 7. Amicorum quoque seniorum 
quibusdam commeatum dedit. Ex quis Clitus cognomento 
Albus, Gorgiasque et Polydamas et Antigenes fuere. 
Abeuntibus non modo praeteriti temporis stipendia cum 
fide persolvit, verum etiam talentum adiecit in singulos 
milites , viatici nomine. 8. Filios ex asialicis uxoribus 
susceptos (ad decem millia fuisse traditur) apud se re- 
linqui iussit, ne in Macedoniam cum parentibus trans- 
gressi , et coniugibus liberisque prioribus permixti , fa- 
milias singulorum contentionibus et discordiis implerent; 
sibi curae fore pollicitus , ut patrio more instituti mili- 
tiae artes edocerentur. 9. Ita supra decem veteranorum 
millia dimissa sunt ; additusque est Craterus , qui eos 
deduceret , ex praecipuis reds amicis. Isti si quid hu- 
manitus contigisset, Polyperchonti parere iussi sunt. Li- 
teris etiam ad Antipatrum scriptis , honorem emeritis 
haberi praecepit, ut, quoties ludi atque certamina ede- 
rentur , in primis ordinibus coronati spectarent ; utque 
fato functorum liberi, etiam impuberes, in paterna sti- 
pendia succederent. 10. Craterum Macedoniae continen- 
tibusque regionibus cum imperio praeesse placuit ; An- 
tipatrum cum «upplemento iuniorum Macedonum ad re- 
gem pergere. Verebatur enim, ne per discordiam prae- 
fecti cum Olympiade gravis aliqua clades acciperetur. 

Nam multas ad Alexandrum epistolas mater , multas 
Antipater miserat ; vicissimque alter alterum arroganter 
et acerbe pleraque facere criminabantur , quae ad de- 
decus , aut detrimentnm regiae maiestatis pertinerent. 
11. Postquam enim rumor occisi regis temere vulgatus 
in Macedoniam penetravisset, mater eius sororque Cleo- 
patra tumultuatae fuerant ; et haec quidem paternam 
regnum , Olympias Epirum invaserat. Forte dum eius- 
roodi literae redduntur, Hephaeslion, adsuelus omnium 
arcanorum se participem haberi, resignatas ab Alexandro 
simul inspicienat. Neque vetuit eum rex; sed detractum 
digito annulum ori legentis admovit, nihil eorum , quae 
perscripta essent, in alios efferendum significans. 12. In- 
cusasse autem ambos fertur, et matris insolentia permo- 
tum exclamasse , eam pro habitatione decem mensium , 
quam in utero sibi praebuisset , gravem mercedem exi- 
gere; Antipatrum vero suspectum habuisse, quasi parta 
ex Spartanis victoria tollentem animos , et imperio tot 
iam in annos prorogato supra praefecti modum elatura. 
Itaque quum eius gravitas atque integritas a quibusdam 
praedicaretur , subiecit , exterius quidem album videri , 
sed si penitus inlrospiciatur , lotum esse purpureum. 
13. Pressit tamen suspicionem suam, neque ullum ma- 
nifestius abalienati animi indicium praetulit. Credidere 
tamen plerique, Antipatrum, evocari se supplicii causa 
ratum, impiis machinationibus, regiae mortis , quae 
pauIlo post secula est, auctorem exstitisse Interea rex, 
ut imminuti exercitus detrimenta sarciret, optimum quem- 
que Persarum ifi Macedonicos ordines allegit : mille 
etiam praestantissimos segjpgavit ad propiorem sui cor- 
poris custodiam : aliam hastatorum manum , haud pau- 
ciores decem millibus, circa regium tabernaculum excu- 
bias agere iussit. 14. Haec agenti Peucestcs supervenit 
cum viginti sagittariorum fundilorumque millibus, quos 
ex sua provincia coegerat His per exercitum distributis 
profectus est Susis , Tigrique amne transmisso , apud 
Carrhas castra metatus est: inde quatriduo per Sittacenen 
ductis copiis Sambana processit , ubi per septem dies 
quietum agmen tenuit. Tridui deinde itinere emenso Ce- 
lonas perventum est. Io. Oppidum hoc tenent Boeotia 

profecti , quos Xerxes sedibus suis excitos in Orientem 
transtulit : servabantque argumentum originis peculiari 
sermone , ex graecis plerumque vocibus constante ; ce- 
terum ob commerciorum necessitatem finitimorum bar- 
barorum lingua utebantur. Inde Bagistanen ingressus est, 
regionem opulentam et abundantem arborum amoeno 
et fecundo foetu , ceterisque ad vitae non usum modo , 
verum etiam delectationem pertinentibus. 16. Gravis inter 
haec Eumeni cum Hephaestione simultas inciderat. Nam 
servos Eumenis diversorio, quod pro hero suo antecepe- 
rant, Hephaestio proturbavit, ut Evius tibicen eo reci- 
peretur. Neque diu post , quum iam sopita odia vide- 
rentur , nova exorta contentione adeo recruduerunt , ut 
etiam in atrox iurgium , et acerba utrinque convicia pro- 
rumperent. Sed Alexandri interventu imperioque inimi- 
citiae saltem in speciem abolitae sunt: quum ille quidem 
Hephaestioni etiam minatus esset, qui in (lagrantissima 
regis gratia positus , quamquam cupidum reconciliationis 
Eumenem, pertinacius aversabatur. 17. Perventum deinde 
est in Mediae campos , ubi maxima equorum armenta 
pascebantur. Nisaeos appellant, magnitudine et specie 
insignes. Supra quinquaginta millia ibi reperta , quum 
Alexander eo transiret, a comitibus illius annotatum est: 
olim triplo plures fuisse; sed inter bellorum turbas ma- 
ximam eorum partem praedones abegisse. Ad triginta 
dies ibi substitit rex. Eo Atropates Mediae satrapa cen- 
tum barbaras mulieres adduxit , equitandi peritas , pel- 
tisque et securibus armatas : unde quidam crediderunt , 
Amazonum ex gente reliquias fuisse. Septimis deinde 
castris Ecbatana attigit, Mediae caput. 18. Ibi solemnia 
Diis sacrificia fecit; ludosque edidit, et in convivia fe- 
stosque dies laxavit animum , ut mox in novorum ope- 
rum curam atque ministeria validior intenderetur. Sed 
ista volventem , velut iniecta manu , fatum alio traxit , 
vitamque carissimo amicorum eius , neque multo post 
ipsi quoque regi extorsit. 19. Pueros in stadio certantes 
spectabat, quum nuntiatur deficere Hephaestionem, qui 
morbo ex crapula contracto septimum iam diem decum- 
bebat. Exte'rritus amici periculo statim consurgit, et ad 
hospitium illius celeriter pergit : neque tamen prius eo 

pervenit, quam illum mors occupasset. Id regi omnium, 
quae in vita pertulerat, adversorum luctuosissimum ac- 
cidisse certum habetur: eumque magnitudine doloris iu 
lacrimas et lamenta victum, multa animi de gradu de- 
iecti argumenta edidisse. 20. Sed ea quidem varie tra- 
duntur : illud inter omnes constat, ut quam decentissi- 
mas exsequias ei duceret, non voluisse Ecbatanis sepe- 
liri , sed Babylonem , quo ipse concessurus erat, a Per- 
dicca deferri curasse : ibique funus inaudito antehac 
exemplo duodecim talcntftm millibus locavisse. Per uni- 
versum certe imperium lugeri eum iussit: et ne memoria 
eius in exercitu exolesceret, equitibus, quis praefuerat, 
nullum praefecit ducem, sed Hephaestionis al&m appel- 
lari voluit , et quae ille signa instituisset , ea non im- 
mutari. Funebria certamina ludosque , quales nunquam 
editi fuissent , meditatus , tria artificum millia coegit : 
qui non multo post in ipsius exsequiis certasse feruntur. 
21. Nec amici tam effuso affectu ad conciliandam eius 
gratiam segniter usi , certatim reperere , per quae me- 
moria defuncti clarior honoratiorque fieret, luitur Eu- 
menes, quum se oh simultatem cum Hephaestione regis 
indignationem incurrisse sensisset , multis auctor fuit , 
seque et arma sua Hephaestioni consecrandi; pecuniasque 
ad cohonestandum funus large contulit. Hoc exemplum 
imitati sunt ceteri : eaque mox processit assentationum 
impudentia, ut regi moerore et desiderio defuncti insa- 
nienti persuasum tandem fuerit, deum esso Hephaestio- 
nem. Quo quidem tempore ex copiarum ducibus Aga- 
thocles Samius ad extremum periculi venit, quod illius 
tumulum praeteriens illacrimasse visus esset. 22. Ac nisi 
Perdiccas, venanti sibi Hephaestionem apparuisse emen- 
titus , per deos omnes ipsumque Hephaestionem deie- 
rasset , ex ipso se cognovisse, Agathoclem non ut mor- 
tuum, et vanae divinitatis titulis frustra ornatum flevisse, 
verum ob memoriam pristinae sodalitatis lacrimas non 
tenuisse ; vir fortis , et de rege bene meritus , pietatis 
in amicum graves poenas innoxio capite pependisset. 
Ceterum ut paullisper a luctu avocaret animum, in Cos- 
saeorum gentem expeditionem suscepit. Iuga Mediae vi- 
cina Cossaei tenent , asperum et acre genus, et praedando 

vitam tolerare solitum. 23. Ab his Persarum reges annuo 
tributo pacem redimere consueverant, ne in subiccta de- 
currentes infestam latrociniis regionem facerent. Nam vim 
tentantes Persas facile repulerant , asperitate locorum 
defensi , in quae se recipiebant , quoties armis supera- 
bantur. Iidem muneribus quotannis placabantur , ut regi 
Ecbatanis , ubi aestiva solebat agere , Babylonem remi- 
granti , tutus per ea loca transitus esset. 2i. Hos igitur 
Alexander bipartito agmine aggressus, intra quadraginta 
dies perdomuit. Nam ab ipso rege , et Ptolemaeo , qui 
partem exercitus ducebat, saepe caesi, ut captivos suos 
reciperent, permisere se victori. Ille validas urbes op- 
portunis locis exstrui iussit , ne abducto exercitu fera 
gens obedienliam exueret. Motis inde castris, ut militem 
expeditione recenti fessum reficeret, lento agmine Ba- 
bylonem procedebat. lamque vix triginta ab urbe stadiis 
aberat , quum Nearchus occurrit , quem per Oceanum 
et Euphratis ostia Babylonem praemiserat : orabatque , 
ne fatalem sibi urbem vellet ingredi. Compertum id sibi 
ex Chaldaeis , qui multis iam praedictionum eventibus 
artis suae certitudinem abunde probavissent. 23. Rex , 
fama eorum hominum constantiquc asseveratione motus, 
dimissis in urbem amicorum plerisque , alia via praeter 
Babylonem ducit, ac ducentis inde stadiis stativa locat. 
Sed ab Anaxarcho persuasus , contemtis Chaldaeorum 
monilis , quorum disciplinam inanem aut supervacuam 
arbitrabatur , urbem intrat. Legationes eo ex universo 
ferme orbe confluxerant. 20. Quibus per complures dies 
studiose auditis , deinceps ad Hephaestionis exsequias 
adiccit animum. Quae summo omnium studio ita cele- 
bratae sunt, ut nullius ad id tempus regis feralia, ma- 
gnitudine sumtuum, apparatusque celebritate non vice- 
rint. Post haec cupido incessit regi per Pallacopam am- 
nem ad Arabum confinia navigandi: quo delatus, urbi 
condendae commoda sede reperta, Graecorum aetate aut 
vulneribus invalidos , et si qui sponte remanserant, ibi 
collocat. 27. Quibus ex sententia perfectis, iam futuri 
securus Chaldaeos irridebat , quod Babylonem non in- 

f fessus tantum esset incolumis, verum etiam excessisset, 
.nimvoro revertenti per paludes , quas Euphrates in 

Pallacopam effusus efficit , foedum omen oblatuip esi, 
28. Quippe rami desuper impendentes detractum capiti 
regio diadema proiecerunt in fluctus. Quum deinde alia 
super alia prodigiosa et minacia nuntiarentur, procuran- 
dis iis graeco simul barbaroque ritu continua sacra facta 
sunt. Neque tamen expiari praeterquam morte regis po- 
tuere. Qui quum Nearchum excepisset convivio, iamque 
cubitum iturus esset , Medii Larissaei obnixis precibus 
dedit, ut ad eum comissatum veniret. 29. Ubi postquam 
tota nocte perpotasset, male habere coepit. Ingravescens 
deinde morbus , adeo omnes vires intra sextum diem 
exhausit , ut ne vocis quidem potestas esset. Interea 
milites, sollicitudine desiderioque eius anxii, quamquam 
obtestantibus ducibus , ne valetudinem regis onerarent , 
expresserunt, ut in conspectum eius admitterentur]. 


V. Intuentibus lacrimae obortae praebuere speciem iam 
non regem, sed funus eius, visentis exercitus. 2. Moeror 
tamen circumstantium lectum eminebat: quos ut rex ad- 
spexit, Invenietis , inquit, quum excessero , dignum talibus 
viris regem? 3. Incredibile dictu audituque, in eodem 
habitu corporis, in quem se composuerat, quum admissu- 
rus milites esset, durasse , donec a toto exercitu illud ulti- 
mum persalutatus est: dimissoque vulgo, velut omni vitae 
debito liberatus, fatigata membra reiecit. i. Propiusque 
adire iussis amicis, (nam et vox deticcro iam coeperat) 
detractura annulum digito Perdiccae tradidit , aaiectis 
mandatis, ut corpus suum ad Hammonem ferri iuberent 
5. Quaerentibus his, cui relinqueret regnum, respondit, 
ei , qui esset optimus. Ceterum providere iam , ob id cer- 
tarr.en magnos funebres ludos parari sibi. 6. Rursus , 
Perdicca interrogante , quando coelestes honores haberi 
sibi vellet ? dixit , tum velle , quum ipsi felices essent. 
Suprema haec vox fuit regis, et paullo post exstinguitur. 
7. Ac primo ploratu laraenlisque et planctibus tota regia 
personabat: mox, velut in vasta solitudine, omnia tristi 
silentio muta torpebant , ad cogitationes , quid deinde 
futurum esset, dolore converso. 8. Nobiles pueri, custo- 
diae corporis eius assueti , nec doloris magnitudinem 

capere, nec se ipsos intra vestibulum regiae tenere potue- 
runt : vagique et furentibus similes totam urbem luctu 
ac moerore compleverant, nullis questibus omissis, quos 
in tali casu dolor suggerit. 9. Ergo qui extra regiam 
adsliterant , Macedones pariter barbarique concurrunt , 
nec poterant victi a victoribus in communi dolore di- 
scerni. Persae iustissimum ac mitissimum dominum, Ma- 
cedones optimum ac fortissimum regem invocantes, cer- 
tamen quoddam moeroris edebant. 10. Nec moestorum 
solum , sed etiam indignantium voces exaudiebantur , 
tam viridem et in flore aetatis fortunaeque, invidia Deflm 
ereptum esse rebus humanis. Vigor eins et vultus educentis 
in proelium milites, obsidentis urbes, evadentis in muros, 
fortes viros pro concione donantis , occurrebant oculis. 
11. Tum Macedones divinos honores negasse ei poeni- 
tebat; impiosque et ingratos fuisse se confitebantur, quod 
aures eius debita appellatione fraudassent. Et quum diu 
nunc in veneratione, nunc in desiderio regis haesissent, 
in ipsos versa miseratio est 12. Macedonia profecti ul- 
tra Euphratem , in mediis hostibus novum imperium ad- 
spernantibus , destitutos se esse cernebant ; sine certo 
regis herede , sine herede regni , publicas vires ad se 
quemque tracturum. 13. Bella deinde civilia , quae se- 
cuta sunt, mentibus augurabantur: iterum, non ae regno 
Asiae, sed de rege , ipsis sanguinem esse fundendum ; 
novis vulneribus veteres rumpendas cicatrices; 14. senes 
debiles , modo petita missione a iusto rege , nunc mo- 
rituros pro potentia forsitan satellitis alicuius ignobilis. 
15, Has cogitationes volventibus nox supervenit, terro- 
remque auxit. Milites in armis vigilabant: Babylonii alius 
e muris, alius e -culmine sui quisque tecti prospectabant, 
quasi certiora visuri. 16. Nec quisquam lumina audebat 
accendere. Et quia oculorum cessabat usus, fremitus vo- 
cesque auribus captabant: ac plerumqne vano metu ter- 
riti per obscuras semitas, alius alii occursantes, invicem 
suspecti et solliciti ferebantur. 17. Persae , comis suo 
more detonsis, in lugubri veste, cum coniugibus ac li- 
beris , non ut victorem et modo hostem , sed ut gentis 
suae iustissimum regem vero desiderio lugebant. Assueti 
sub rege vivere, non alium, qui imperaret ipsis , dignio- 

rem fuisse confitebantur. 18. Nec muris urbis laetus con- 
tinebatur; sed proximam- regionem ab ea, deinde ma- 
gnam partem Asiae cis Euphratem , tanti mali fama 
pervaserat. 19. Ad Darii quoque matrem celeriter perlata 
est. Abscissa ergo veste, nua induta erat, lugubrem sum- 
sit; laceratisque crinibus humi corpus abiecit. 20. Assi- 
debat ei altera ex neptibus, nuper amissum Hephaestio- 
nem , cui nupserat , lugens ; propriasque causas doloris 
in communi moeslitia retractabat. 21. Sed omnium suorum 
mala Sisygambis una capiebat. Illa suam , illa neptium 
vicem flebat. Recens dolor etiam praeterita revocaverat. 
Crederes modo amissum Darium, et pariter miserae duo- 
rum filiorum exsequias esse ducendas. 22. Flebat mor- 
tuos simul vivosque. Quem enim puellarum acturum esse 
curam? quem alium futurum Alexandrum? iterum esse 
se captas ; iterum excidisse regno. Qui mortuo Dario 
ipsas tueretur , reperisse ; qui post Alexandrum respi- 
ceret , utique non reperturas. 23. Subibat inter haec 
animum , octoginta fratres suos eodem die ab Ocho sae- 
vissimo rogum trucidatos, adiectumque stragi tot (iliorum 
patrem : c septem liberis , quos genuisset ipsa , unum 
superesse: ipsum Darium floruisse paullisper, ut crude- 
lius posset exstingui. 21. Ad ultimum dolori succubuit , 
obvolutoque capite assidentes genibus suis neptem nepo- 
temque aversata, cibo pariter abstinuit et luce. Quinto, 
postquam mori statuerat, dic exstincta est. 25. Magnum 
profecto Alexandro indulgentiae in eam, iuslitiaeque in 
omnes captivos, documentum est mors huius; quae quum 
sustinuisset post Darium vivere , Alexandro esse super- 
stes erubuit. 26. Et hercule , iustc aestimantibus regem 
liquet, bona naturae eius fuisse; vitia vel fortunae vel 
aetatis. 27. Vis incredibilis animi: laboris patientia pro- 

f iemodum nimia; fortitudo non inter reges modo excel- 
ens , sed inter illos quoque , quorum haec sola virtus 
fuit: 28. liberalitas saepe maiora tribuentis, quam a diis 
petuntur: clementia in devictos: tot regna aut reddita, 
quibus ea demserat bello , aut dono data : 29. mortis , 
cuius metus ceteros exanimat, perpetua contemtio: glo- 
riae laudisque ut iusto maior cupido , ita ut iuveni et 
in tantis admittenda rebus. 30. lam pietas erga parentes, 

quorum Oljgnpiada immortalitati consecrare decreverat; 
Philippum ultus erat: 31. iam in omnes fere amicos 
benignitas; erga milites benevolentia; consilium par ma- 
gnitudini animi , et quantam vix poterat aetas eius ca- 
pere , sollertia : 32. modus immodicarum cupiditatum , 
Veneris intra naturale desiderium usus , nec ulla nisi 
ex permisso voluptas ; ingentes profecto dotes erant. 
33. Illa fortunae : Diis aequare se, et coelestes honores 
arcessere , et talia suadentibus oraculis credere , et de- 
dignantibus venerari ipsum vehementius quam par esset 
irasci ; in externum habitum mutare corporis cultum , 
imitari devictarum gentium mores, quos ante victoriam 
spreverat. 34. Nam iracundiam et cupidinem vini sicuti 
iuventa irritaverat, ita senectus mitigare potuisset. 33. Fa- 
tendum est tamen , quum plurimum virtuti debuerit , 
plus debuisse fortunae ; quam solus omnium mortalium 
m potestate habuit Quoties illum a morte revocavit ? 
quoties temere in pericula vectum perpetua felicitate 
protexit? 36. Vitae quoque finem eundem illi, quem 
gloriae , statuit. Exspectavere eum fata , dum Oriente 

E erdomito, aditoque Oceano, quidquid mortalitas capie- 
at , impleret. 37. Huic regi ducique successor quaere- 
batur: sed maior moles erat, quam ut unus subire eam 
posset. Itaque nomen quoque eius et fama rerum in 
totum propemodum orbem reges ac regna diffudit, cla- 
rissimique sunt habiti , qui etiam minimae parti tantae 
fortunae adhaeserunt. 

VI. Celerum Babylone ( inde (1) enim divertit oratio) 
corporis eius custodes in regiam principes amicorum du- 
cesque copiarum advocavere. Secuta est militum turba , 
cupientium scire, in quem Alexandri fortuna esset trans- 
itura. 2. Multi duces, frequentia militum exclusi, regiam 
intrare non poterant ; quum nreco , exceptis qui nomi- 
natim citarentur , adire prohinuit. Sed precarium sper- 
nebatur imperium. 3. Ac primum eiulatus ingens, plora- 
tusque renovatus est: deinde futuri exspectatio inhibitis 
lacrimis silentium fecit. 4. Tunc Perdicca, regia sella in 
conspectum vulgi data , in qua diadema vestisque Ale- 

(I) Inde enim divertit oratio. Inde digressa est oralio. 

xandri cum armis erant, annulum, sibi pridie traditum 
a rege, in eadem sede posuit; quorum adspcctu rursus 
obortae omnibus lacrimae integravere luctum. 5. Et Per- 
dicca, Ego quidem, inquit, annulum, quo ille regni atque 
imperii vires obsiqnare erat solitus, traditum ab ipso mihi, 
reddo robis. 6. Ceterum quamquam nulla clades huic, qua 
affecti sumus , par ab iratis Diis excogitari potest , tamen 
magnitudinem rerum , quas egit , inluentibus credere licet, 
tantum virum deos accommodasse rebus humanis , quarum 
sorte completa, cito (1) repeterent eum suae stirpi. 7. Proinde 
quoniam nihil aliud ex eo superest, quam quod semper ab 
immortalitate seducitur, corpori nominique quam primum 
iusta soleamus; haud obliti, in qua urbe, inter quos simus, 
quali rege ac praeside spoliati. 8. Tractandum est , com- 
militones, cogitandumque , ut victoriam partam inter hos, 
de quibus parta est , obtinere possimus. Capite ojms est. 
Hocne uno, an pluribus, in vestra potestate est. Illud scire 
debetis, militarem sine duce turbam corpus esse sine spi- 
ritu. 9. Sextus mensis est , ex quo Roxane praegnans est. 
Optamus, ut marem enitatur : cuius regnum, Diis appro- 
bantibus, futurum, quandoque adoleverit. Inierim a quibus 
regi velitis, destinate. 10. Haec Perdicca. Tum Nearchus, 
Alexandri [modo] sanguinem ac stirpem regiae maiestati 
convenire, neminem, ait, posse mirari. 11. Ceterum ex- 
spectari nondum ortum regem et , qui iam sit , praete- 
nri, nec animis Macedonum convenire, nec tempori re- 
rum. Esse e Barsino (ilium regis: huic diadema dandum. 
12. Nulli placebat oratio. Itaque suo more hastis scuta 
quatientes , obstrepere perseverabant. lamque prope ad 
seditionem pervenerant, Nearcho pervicacius tuente sen- 
tentiam. 13. Tum Ptolemaeus , Digna prorsus est soboles, 
inquit, quae Macedonum imperet qenli , Roxanes vel Bar- 
sinae filius! cuius nomen quoque Europam dicere pigebit, 
maiore ex parte captivi. 1 V. Est cur Persas vicerimus, ut 
stirpi eorum serviamus! quod iusti illi reges Darius et Xer- 
xes tot millium agminibus tantisque classibus nequidquam 
petiverunt. 15. Mea sententia haec est, ut, sede Alexandri 

(I) Repeterent eum suae stirpi. Eum In stirpem suam, hoc est in 
coelum revocarent. 

m regia posita , qui consiliis eius adhibebantur , coeant , 
quoties in commune consulto opus fuerit: coque, quod maior 
pars eorum decreverit, stetur; duces praefectique copiarum 
nis pareant. 16. Ptolemaeo quidam, pauciores Perdiccae 
asseutiebantur. Tum Aristonus orsus est dicere, Alexan- 
drum consultum, cui relinqueret regnum, voluisse opti- 
mum deligi, ludicatum autem ab ipso optimum Perdic- 
cam, cui annulum tradidisset. 17. Neque enim unum 
eum assedisse morienti ; sed circumferentem oculos, ex 
turba amicorum delegisse , cui traderet. Placere igitur , 
summam imperii ad Perdiccam deferri. 18. Nec dubi- 
tavere, quin vera censeret. Itaque universi procedere in 
medium Perdiccam et regis annulum tollere iubebant. 
Haerebat inter cupiditatem pudoremque, et quo mode- 
stius, quod exspectabat, appeteret, pervicacius oblaturos 
esse credebat. i 9. Itaque cunctatus, diuque quid ageret 
incertus , ad ultimum tamen recessit , et post cos , qui 
sederant proximi , constitit. 20. At Meleager , unus e 
ducibus , confirmato animo , quem Perdiccao cunctatio 
erexerat, Nec Dii siverint, inquit, ut Alexandri fortuna 
tantique regni fastigium in istos humeros ruat : homines 
certe non ferent. Nihil dico de nobilioribus , quam hic est, 
sed de viris tantum , quibus invitis nihil perpeti necesse est. 

21. Nec vero inter est, Roxanes filium, quandocumque ge- 
nitus erit , an Perdiccam regem habeatis ; quum iste sub 
tutelae specie regnum occupaturus sit. Itaque nemo ei rex 
placet , nisi qui nondum natus est : et in tanta omnium fe- 
stinatione , non iusta modo , sed etiam necessaria , exactos 
menses solus exspectat , et iam divinat marem esse conce- 
pfum ; (1) quem vos dubitatis paratum esse vel subdere ? 

22. Si medius fidius Alexander hunc nobis regem pro sc 
reliquisset , id solum ex iis, quae imperasset, non faciendum 
esse censerem. 23. Quin igitur ad diripiendos thesauros discur- 
ritis? Harum enim opum regiarum utique populus est heres. 
24. Haec elocutus per medios armatos erupit; et qui 

(I) Quem vot dubitatis paratum esse vel subdere ? Numquld vero 
dubitatis, Perdiccam paratum esse etiam alienum infantem Roxani sup- 
ponere? Itat. E dubitate voi forse, che Perdicca non sia capace anche 
di atlrlbuire a Rossane un bambino non nato da lei? 

‘16 

abeunti viam dederant, ipsum ad (1) pronuntiatam prae- 
dam sequebantur. 

VII. lamque armatorum circa Meleagrum frequens 
globus erat, in seditionem ac discordiam versa concione; 
quum quidam , plerisque Macedonum ignotus, ex infima 
plebe, Quid opus est, inquit, armis civilique bello, ha- 
bentibus regem, quem quaeritis? 2. Aridaeus, Philippo ge- 
nitus , Alexandri paullo ante regis frater , sacrorum cae- 
rimoniarumque consors modo, nunc solus heres, praeteritur 
a vobis. (2) Quo merito suo 7 quidve fecit, cur etiam gen- 
tium communi iure fraudetur ? Si Alexandro similem quae- 
ritis, nunquam reperietis; si proximum , hic solus est. 3. His 
auditis, concio primo silentium velut iussa habuit. Con- 
clamant deinde pariter, Aridaeum vocandum esse, mor- 
temque meritos, qui concionem sine eo habuissent. 4. Tum 
Pithon , plenus lacrimarum , orditur dicere : nunc vel 
maxime miserabilem esse Alexandrum, qui tam bonorum 
civium militumque fractu et praesentia fraudatus esset. 
Nomen enim raemoriamque regis sui tantum intuentes, 
ad cetera caligare eos.** 5. Haud ambigue (3) in iuve- 
nem , cui regnum destinabatur , impensa probra magis 
ipsi odium , quam Aridaeo contemtum , attulerunt : quippe 
dum miserentur, etiam favere coeperunt. 6. Igitur non 
alium se, quam eum, qui ad hanc spem genitus esset, 
regnare passuros , pertinaci acclamatione declarant , vo- 
carique Aridaeum iubent. 7. Quem Meleager , infestus 
invisusque 'Perdiccae, strenue perducit in regiam; et mi- 
lites , Philippum consalutatam , regem appellant. 8. Ce- 
terum haec vulgi erat vox; principum alia sententia. E 
quibus Pithon consilium Perdiccae exsequi coepit , tu- 
toresque destinat filio ex Roxane futuro Perdiccam et 
Leonnatum, stirpe regia genitos. 9. Adiecit, ut in Eu- 
ropa Craterus et Antipater res administrarent. Tum ius- 
iurandum a singulis exactum, futuros in potestate regis 
geniti Alexandro. 10. Meleager, haud iniuria metu sup- 
plicii territus , cum suis secesserat. Rursus Philippum 

(2) Pronuntiatum praedam. Indicatam praedam. 

(2) Quo merito suo ? Qua culpa sua? 

(3) In iuvenem impensa probra. Probra in iuvenem contecta. 

trahens secum , irrupit in regiam , ( 1 ) clamitans suffra- 
gari reipublicae do novo rege paullo ante concepto: robur 
aetatis experirentur; modo stirpem Philippi et filium ac 
fratrem regum duorum , sibimetipsis potissimum crede- 
rent. 11 . Nullum profundum mare, nullum vastum fre- 
tum et procellosum tantos ciet fluctus, quantos multitudo 
motus habet, utique si nova et brevi duratura libertate 
luxuriat. 12. Pauci Perdiccae modo electo , nlurcs Phi- 
lippo , quem spreverant , imperium dabant. Nec velle , 
nec nolle quidquam diu poterant; poenitebatquo modo 
consilii, modo poenitentiae ipsius. Ad ultimum tamen in 
stirpem regiam inclinavere studiis. 13. Cesserat ex con- 
cione Aridaeus , principum auctoritate conterritus ; et 
abeunte illo conticuerat magis, quam languerat, militaris 
favor. Itaque revocatus, vestem fratris, eam ipsam, quae 
in sella posita fuerat , induitur. 14. Et Meleager , tho- 
race sumto , capit arma , novi regis satelles. Sequitur 
phalanx, hastis clypcos quatiens, expletura se sanguine 
illorum , qui affectaverant nihil ad ipsos pertinens re- 
gnum. 13. in eadem domo familiaque imperii vires re- 
mansuras esse gaudebant; hereditarium imperium stirpem 
regiam vindicaturam; assuetos esse nomen ipsum colere 
venerarique, nec quemquam id capere, nisi genitum ut 
regnaret. 10. Igitur Perdicca territus, conclave, in quo 
Alexandri corpus iacebat , obserari iubet. Sexcenti cum 
ipso erant , spectatae virtutis : Ptolemaeus quoque se 
adiunxerat ei , puerorumque regia cohors. 17. Ceterum 
haud difficulter a tot millibus armatorum claustra per- 
fracta sunt. Et rex quoque irruperat, stipatus satellitum 
turba, quorum princeps Meleager. 18. Iratusque Perdicca 
hos, qui Alexandri corpus tueri vellent, sevocat: sed 
qui irruperant, eminus tela in ipsum iaciebant. Multis- 
que vulneratis, tandem seniores, demtis galeis, quo fa- 
cilius nosci possent , precari , qui cum Perdicca erant , 

(1) Clamitans su/lragari reipublicae de novo rege paullo ante con- 
cepto ; robur aetatis etc. In hac periodo enucleanda diversi prorsus 
abierunt Interpretes; ex quibus tamen nemo, mea quidem sententia, 
rem acu tetigisse videtur. Locus foede corruptus, nullamque probabilis 
emendationis spem afferens . acutum adhuc coniectorem desiderat ; 
neque ipse 'fanhdeum aggrediar laborem. 

coepere, ut abstinerent bello , regique et pluribus cede- 
rent. 19. Primus Perdicca arma deposuit; ceterique idem 
fecere. Meleagro deinde suadente, ne a corpore Alexandri 
discederent ; insidiis locum quaeri rati , diversa regiae 
parte ad Euphraten fugam intendunt. 20. Equitatus, qui 
ex nobilissimis iuvenum constabat, Perdiccam et Leon- 
natum frequens sequebatur; placebatque excedere urbe, 
et tendere in campis. 21. Sed Perdicca ne pedites quidem 
secuturos ipsum desperabat: itaque, ne abducendo equites 
abrupisse a cetero exercitu videretur, in urbe substitit. 

Vlll. At Meleager regem monere non destitit , ius 
imperii Perdiccae morte sanciendum esse: ni occupetur 
impotens animus, res novaturum. Meminisse eum , quid 
de re^c meruisset: neminem autem ei satis fidum esse* 
quem°metuat. 2. Ilex patiebatur magis, quam assentic- 
batur. Itaque Meleager silentium pro imperio habuit; 
misitque regis nomine, qui Perdiccam arcesserent. Iisdem 
mandatum , ut occiderent , si venire dubitaret. 3. Per- 
dicca , nuntiato satellitum adventu , sexdccim omnino 
pueris regiae cohortis comitatus , in limine domus suae 
constitit; castigatosque, et Meleagri mancipia identidem 
appellans, sic animi vultusque constantia terruit, ut vix 
mentis compotes fugerent, i. Perdicca pueros equos iussit 
conscendere , et cum paucis amicorum ad Leonnatum 
pervenit , iam firmiore praesidio vim propulsaturus , si 
quis inferret. 5. Postero die indigna res Macedonibus 
videbatur , Perdiccam ad mortis periculum adductum ; 
et Meleagri temoritatem armis ultum ire decreverant. 
6. Atque illi , quum regem adissent , interrogare eum 
coeperunt, au Perdiccam comprehendi ipse iussisset. Ille 
Meleagri instinctu se iussisse respondit. Ceterum non 
debere tumultuari eos; Perdiccam enim vivere. 7. Igitur 
concione dimissa, Meleager, equitum maxime defectione 
perterritus, inopsque consilii, (quippe in ipsum periculum 
reciderat, quod inimico paullo ante intenderat) triduum 
fere consumsit, incerta consilia volvendo. 8. Et pristina 
quidem regiae species manebat: nam et legati gentium 
regem adibant, et copiarum duces aderant, et vestibulum 
satellites armatique compleverant. 9. Sed ingens sua sponte 
moestitia ultimae desperationis index erat : suspectique 

invicem, non adire propius, non colloqui audebant, se- 
cretas cogitationes intra se quoque volvente , et ex com- 
paratione regis novi desiderium excitabatur amissi. 10. Ubi 
ille esset, cuius imperium, cuius auspicium secuti erant, 
requirebant. Destitutos se inter infestas indomitasque 
gentes , expetituras tot cladium suarum poenas, quando- 
cumque oblata esset occasio. 11. His cogitationibus animos 
exedebant, quum annuntiatur, equites, qui sub Perdicca 
essent, occupatis circa Babylonem campis, frumentum, 
quod in urbem vehebatur, retinuisse. 12. Itaque inopia 
primum, deinde fames esse coepit, et qui in nrbe erant, 
aut reconciliandam gratiam cum Perdicca , aut armis 
certandum esse censebant. 13. Forte ita acciderat , ut , 
qui in agris erant, populationem villarum vicorumque 
veriti, confugerent in urbem; oppidani, quum ipsos ali- 
menta deficerent , urbe excederent ; et ulrique generi 
tutior aliena sedes , quam sua , videretur, li. Quorum 
consternationem Macedones veriti , in regiam cogunt , 
quaeque ipsorum sententia esset , exponunt. Placebat 
autem legatos ad equites mitti de finienda discordia, ar- 
misque ponendis. Io. Igitur a rege legatur Pasas thes- 
salus , et Amissas megalopolilanus , et Perilaus : qui 
quum mandata regis edidissent , non aliter posituros 
arma equites, quam si rex discordiae auctores dedidisset, 
tulere responsum. 16. His renuntiatis, sua sponte milites 
arma capiunt. Quorum tumultu e regia Philippus excitus, 
Nihil, inquit, seditione est opus. Nam inter se certantium 
praemia, qui quieverint, occupabunt. 17. Simul mementote 
rem esse cum civibus ; quibus spem gratiae cito abrumpere, 
ad bellum civile properantium est. 18. Altera legatione, an 
mitigari possint, experiamur: et credo, nondum regis cor- 
pore sepulto , ad praestanda ei iusta omnes esse coituros. 
19. Quod ad me attinet, rediere hoc imperium malo, quam 
exercere civium sanguine: et si nulla alia concordiae spe* 
est, oro quaesoque, eligite potiorem. 20. Obortis deinde la- 
crimis, diadema detrahit capiti, dextram, qua id tene- 
bat , protendens , ut , si quis se digniorem profiteretur, 
acciperet. 21. Ingentem spem indolis , ante eum diem 
fratris claritate suppressam , ea moderata excitavit oratio. 
Itaque cuncti instare coeperunt, ut, quae agitasset, ex- 

sequi vellet. 22. Eosdem rursus legat, petituros, ut Me- 
leagrum tertium ducem acciperent. Haud aegre id im- 
petratura est Nam et abducere Meleagrum Perdicca a 
rege cupiebat; et unum duobus imparem futurum esse 
censebat. 23. igitur Meleagro cum phalange obviam e- 
gresso , Perdicca equitum turmas antecedens occurrit. 
Utrumque agmen, mutua salutatione facta, coiit, in per- 
petuum, ut arbitrabantur, concordia et pace firmata. 

IX. Sed iam fatis admovebantur Macedonum genti bella 
civilia. Nam et insociabile est regnum, et a pluribus ex- 
petebatur. Primum ergo collegere vires , deinde disper- 
serunt: et quum pluribus corpus, quam capiebat, one- 
rassent, cetera membra deficere coeperunt; quodque 
imperium sub uno stare potuisset, dum a pluribus susti- 
netur, ruit. 3. (1) Proinde iure meritoque populus roma- 
nus salutem se principi suo debere profitetur, qui noctis, 
quam paene supremam habuimus , novum sidus illuxit. 
4. Huius hercule, non solis, ortus lucem caliganti red- 
didit mundo , quum sine suo capite discordia membra 
trepidarent. 3. Quot ille tum exstinxit faces! quot con-* 
didit gladios! quantam tempestatem subita serenitate dis- 
cussit ! Non ergo revirescit solum , sed etiam floret im- 
perium. C. Absit modo invidia , excipiet huius seculi 
tempora eiusdem domus utinam perpetua, certe diuturna 
posteritas. 7. Ceterum ut ad ordinem, a quo me contem- 
platio publicae felicitatis averterat, redeam; Perdicca 
unicam spem salutis suae in Meleagri morte deponebat: 
vanum eundem et infidum, ecleriterque res novaturum, 
et sibi maxime infestum , occupandum esse. 8. Sed alta 
dissimulatione consilium premebat, ut opprimeret incau- 
tum. Ergo clam quosdam ex copiis, quibus praeerat, 
subornavit , ut , quasi ignoraret ipse , conquererentur 
palam, Meleagrum aequatum esse Perdiccae. 9. Quorum 
sermone Meleager ad se relato , furens ira , Perdiccae , 
quae comperisset, exponit. Illo, velut nova re exterritus, 
admirari, queri, dolentisque speciem ostentare ei coepit; 
ad ultimum convenit , ut comprehenderentur tam sedi- 

(I ) Proinde iure meritoque ete. E* hoc loco alii alias contecturas 
depromserunt critici de Q. Curtii aetate. 

tiosae vocis auctores. 10. Agit Meleager gratias, ample* 
xusque Perdiccam , fidem eius in se ac benevolentiam 
collaudat. 11. Tum communi consilio rationem oppri- 
mendi noxios ineunt. Placet exercitum patrio more lu- 
strari. Et probabilis causa videbatur praeterita discordia. 
12. Macedonum reges ita lustrare soliti erant milites, at 
discissae canis viscera ultimo in campo, in quem dedu- 
ceretur exercitus , ab utraque abiicerenlur parte ; intra 
id spatium armati omnes starent , hinc equites , illinc 
phalanx. 13. Itaque eo die, quem huic sacro destinave- 
rant, rex cum equitibus elephantisque constiterat contra 
pedites, quis Meleager praeerat. 14. lam equestre agmen 
movebatur, et pedites subita formidine ob recentem dis- 
cordiam, haud sane pacati quidquam exspectantes, pa- 
rumper addubitavere, an in urbem subducerent copias: 
quippe pro equilibus planities erat. 15. Celerum veriti , 
ne temere commilitonum fidem damnarent , substitere , 
praeparatis ad dimicandum animis, si quis vim inferret, 
lam agmina coibant, parvumque intervallum erat, quod 
aciem utramque divideret. 10. Itaque rex cum una ala 
obequitare peditibus coepit , discordiae auctores , quos 
tueri ipse debebat, instinctu Perdiccae ad supplicia de- 
poscens : minabaturque omnes turmas cum elephantis 
inducturum se in recusantes. 17. Stupebant improviso 
malo pedites : nec plus in ipso Meleagro erat aut con- 
silii aut animi. Tutissimum ex praesentibus videbatur , 
exspectare potius, quam movere fortunam. 18. Tum Per- 
dicca, ut torpentes et obnoxios vidit, ccc fere, qui Me- 
leagrum erumpentem ex concione quae prima habita est 
post mortem Alexandri , secuti erant, a ceteris discretos, 
elephantis in conspectu totius exercitus obiicit; omnesque 
bclluaruin pedibus obtriti sunt, nec prohibente Philippo, 
nec auctore : 19. apparebatque , id modo pro suo vin- 
dicaturum, quod approbasset eventus. Hoc bellorum ci- 
vilium Macedonibus et omen et principium fuit. 20. Me- 
leager , sero intellecta fraude Perdiccae , tum quidem , 
quia ipsius corpori vis non afferebatur, in agmine quietus 
stetit: 21. at mox, (1) damnata spe salutis, quum eius 

(I) Damnata spe taltUis. Abiecla spe salutis. 

nomine , qnem ipse fecerat regem , in perniciem suam 
abutentes videret inimicos, confugit in templum: ac ne 
loci quidem religione defensus , occiditur. 

X. Perdicca , perducto in urbem exercitu , consilium 
principum virorum habuit , in quo imperium ita dividi 
placuit, ut rex quidem summam eius obtineret; satrapes 
Ptolemaeus Aegypti et Africae gentium, quae in ditione 
erant. 2. Laomedonti Syria cum Phoenice data est: Phi- 
lotae Cilicia destinata: Lyciam cum Pamphylia et maiore 
Phrygia oblinere iussus Antigonus: in Cariam Cassander, 
Menander in Lydiam missi. 3. Phrygiam minorem Hel- 
lesponto adiunctam Leonnati provinciam esse iusserunt. 
Cappadocia Eumeni cum Paphlagonia cessit. Praeceptum 
est, ut regionem eam usque ad Trapezunta defenderet, 
bellum cum Ariarathe gereret. Solus hic detrectabat 
imperium. 4. Pithon Mediam , Lysimachus Thraciam 
appositasque Thraciae ponticas gentes obtinere iussi. 
Qui Indiae, quique Bactris et Sogdianis, ceterisque aut 
Oceani aut Rubri maris accolis praeerant, quibus quisque 
finibus habuisset, imperii etiam ius obtinerent, decretum 
est ; Perdicca ut cum rege esset , copiisque praeesset , 
quae regem sequebantur. 5. Credidere quidam , testa- 
mento Alexandri distributas esse provincias; sed famam 
eius rei , quamquam ab auctoribus tradita est , vanam 
fuisse comperimus. 6. Et auidem suas quisque opes, di- 
visis imperii partibus, tuebantur: quas ipsi fundaverant, 
si unquam adversus immodicas cupiditates terminus sta- 
ret. 7. Quippe paullo ante regis ministri, specie imperii 
alieni procurandi , singuli ingentia invaserant regna; sub- 
latis certaminum causis, quum et omnes eiusdem gentis 
essent, et a ceteris sui quisque imperii regione discreti. 
8. Sed difficile erat eo contentos esse „ quod obtulerat 
occasio : quippe sordent prima quaeque , quum maiora 
sperantur. Itaque omnibus expeditius videbatur augere 
regna , quam fuisset accipere. 9. Septimus dies erat, ex 
quo corpus regis iacebat in solio, curis omnium ad for- 
mandum publicum statura a tam solemni munere aversis. 
10. Et non aliis quam Mesopotamiae regione fervidior 
aestus existit, adeo ut pleraque animalia, quae in nudo 
solo deprehendit , exstinguat ; tantus est vapor solis et 

coeli, quo cuncta velut igne torrentur. 11. Fontes aqua- 
rum et rari 9unt , et incolentium fraudo celantur. Ipsis 
usus patet , ignotus est advenis. 12. Ut tandem curare 
corpus exanimum amicis vacavit; nulla tabe, ne minimo 
quidem livore corruptum videre , qui intraverant. Vigor 

3 uoque,qui constat ex spiritu, non destituerat vultum. 
3. Itaque Aegyptii Chalaaeiquc, iussi corpus suo more 
curare , primo non sunt ausi admovere velut spiranti 
manus : deinde precati , ut ius fasque esset mortalibus 
attrectare eum, purgavere corpus; repletumque est odo- 
ribus aureum solium , et capiti adiecta fortunae eius in- 
signia. Ii. Veneno necatum esse credidere pierique : li- 
lium Antipatri inter ministros , lollam nomine , patris 
iussu dedisse. Saepe certe audita erat vox Alexandri, 
Antipatrum regium alfectare fastigium; maioremque esse 
praefecti opibus, ac titulo spartanae victoriae inflatum, 
omnia a se data asserentem sibi. 15. Credebajit etiam , 
Craterum cum veterum militum manu ad interficiendum 
eum missum. 16. Vim autem veneni, quod in Macedonia 
gignitur , talem esse constat , ut ferrum quoque exurat, 
ungulae i umenti dumtaxat patiens. 17. Stygem appellant 
fontem, ex quo pestiferum virus emanat. Hoc per Cas- 
sandrum allatum , traditumque fratri lollae , et ab eo 
supremae regis potioni inditum. 18. Haec utcumque 
sunt credita, eorum, quos rumor adsperserat, mox po- 
tentia extinxit. Regnum enim Macedoniae Antipater, et 
Graeciam quoque invasit. 19. Soboles deinde excepit , 
interfectis omnibus, quicumque Alexandrum etiam lon- 
ginqua cognatione contigerant. 20. Ceterum corpus eius 
a Ptolemaeo, cui Aegyptus cesserat, Memphim, et inde 
paucis post annis Alexandriana translatum est: omnisque 
memoriae ac nomini honos habetur. 

